
XVI. 



Az anyagi fáradság legjobb vigasztalója fájdalmaink- 
nak; a test, mely legnemesebb s legboldogitóbb tehet- 
ségeinket oly szúk korlátok közé szorítja, nem engedi, 
hogy bánatunk is végtelen legyen; s ha fejünk fölött 
kikerülhetleneknek látszó veszélyek lebegnek, ha keser- 
vünkben minden vigasztalást elutasítunk magunktól, 
ha a test remegve vagy zokogva elfáradott, a halálra 
Ítélt gonosztevő élte utolsó éjjelében, s az anya gyer- 
meke ravatala mellett, feltalálják nyugalmukat. így 
történt, hogy midőn Frusina s Bebek Katalin ennyi 
veszély s fáradság után végre biztosságban láták magu- 
kat, ők is nyugodtakká váltak. Posztómetsző s jámbor 
neje a jövevényeknek jó ágyakat készítenek, s még 
nem múlt el fél óra, midőn mind Katalin, mind fiatal 
társa, csendes álomba merülve, a kiállott bajokról s a 
még mindég bizonytalan jövőről megfeledkezének. 

Annyival több nyugtalanság tölte sziveiket, midőn 
másnap reggel helyzetöket átgondolák. Mostani mene- 
dékökben nem maradhattak. Becsületes gazdájok életét 
adta volna, ha általa vendégeinek bátorságot szerezhet ; 
de háza közelebb feküdt a városhoz, mintsem hogy a 
hölgyek ott sokáig rejtve maradhattak volna ; s Orbán- 
nak egyetlen reménye az maradt, hogy védettjeivel még 
elérheti a várost, hol őket Bornemisza pártfogásába 

veendi. E terv is veszélyekkel járt. Valószinünek lát- 
szott, hogy a keresztesek Buda külvárosaiban elkövetett 
dúlásaik után magát a várost s a palotát fogják meg- 
támadni, s kétes vala: fog-e a gyenge őrsereg a meg- 
támadásnak addig ellenállhatni, míg az ország nemes- 
sége segélyére jöhet. A jelen körülmények között azon- 
ban nem lehetett egyebet tenni ; s Orbán, Posztómetsző 
egyik szolgájának ködmönébe burkolva, még éjjel kiment, 
hogy a város állapotáról magának tudomást szerezzen. 

A nap már fenn volt régen, s Orbán még mindég 
nem tért vissza. Az asszonyok mondhatlan aggodalom- 
mal ültek a gazda szobájában, míg az öreg Posztó- 
metsző majd a ház elébe ment, hogy Orbán közeledését 
előbb vehesse észre, majd ismét visszatért vendégeihez, 
kikre minden biztatásai csak csekély hatással voltak. 
Elmondá, hogy a lázadók reggelre valószínűleg táborukba 
visszavonultak, vagy hogy miután dúlásaikat más neme- 
sek házain folytaták, a vári őrsereg által szétverettek ; 
ha ez történt, a hölgyek veszély nélkül juthatnak a 
várba, s Orbán talán csak azért késik, mert számukra 
lovakat keres; elmondá, hogy a lázadás a királynak 
cseh seregei s a temesi és szepesi grófok által nem 
sokára el fog nyomatni : de az asszonyok, főkép Bebek 
Katalin nyugtalansága píUanatról-pillanatra nőtt, s az 
öreg végre nem talála más vigasztalást, mint hogy az 
ür jóságában bízzanak, ki az ártatlanokat nem szokta 
elhagyni. 

Végre Orbán megjött, de a rövid öröm után, mely- 
lyel főkép Frusina s az öreg gazda által fogadtatott, 
észreveheté mindenki, hogy rossz hírt hoz. Halvány 
arczán csüggedés vala látható, s Bebek Katalin élénk 
kérdésére : indulhatnak e a város felé ? rövid válasza 
az vala: hogy erre mindeddig lehetőséget nem lát. 

Bejárva a külvárosoknak főkép azon részeit, mik az 



éjjeli kicsapongások színhelyei valának, Orbán észre- 
yeyé, hogy azok, kik a kicsapongásokat elkövették, 
reggel felé ugyan visszavonultak, de hogy a keresztesek 
helyett, nagyobb s kisebb csapatokban, most koldusok, 
korhely mesterlegények, szolgálat nélküli katonák, szó- 
val : a város söpredéke jár körül az utczákon. A királyi 
őrsereg s mindazok, kik e tömeg kicsapongásainak 
ellenszegülhettek volna, a belső városba zárkóztak, s 
csak ennek védelméről gondoskodva, nyugodtan nézek 
a zavart, mely a külvárosban mindég nagyobbá vált. 
Telegdi háza s a többi uri lakások még egyszer fel- 
dulattak, s mi a lángok prédája nem lett, az most 
rablók által vitetett el. Egyes polgárházak is feltörettek, 
s csapszékek, sütőhelyek és mészárszékek ürittettek ki, 
— szóval Buda külvárosaiban a pór legrosszabb faja 
uralkodott ; s majdnem lehetetlennek látszott e pillanat- 
ban, hogy megtámadtatás nélkül valaki a belső városba 
juthasson. 

Bebe^ Katalin e hírekre kétségbeesve összecsapta 
kezeit; Frusina nyugodtabbnak látszott. 

— Apámhoz megyünk — monda végre elhatározott 
hangon, — nála mindenesetre biztosabban vagyunk, 
mint itt. 

— Apádhoz menjünk? — kiálta Katalin; — innen 
Biharba, kocsim s cselédeink nélkül, talán lóháton? 
. . . inkább meghalni. 

♦ — Kedves néném — szólt az előbbi, — miattad 
sajnálom leginkább, hogy e kénytelenségre jutottunk; 
de mondd magad : van-e más lehetőség ? E házban nem 
maradhatunk. Tudom, Posztómetsző úr, bármennyi 
veszélyt hozzunk rá s övéire, nem űzne el magától: 
de ha ittlétünket, mi valdszinü, kitudják, ő nem oltalmaz- 
hat bennünket ; a városba sem juthatunk el ; mi más ma- 
rad hátra, mint hogy biztosságunkat szökésben keressük. 



— A kisasszonynak tulaj donképen igazsága van — 
monda röyid gondolkozás után Posztómetsző ; — bár- 
hová menjenek az egész országban, több biztosságot 
fognak találni, mint itt a főváros körtQ. A keresztesek- 
nek legnagyobb része a Bakoson gyiilt össze, innen fog 
a nemességre támadni; aztán e környéken Bebek s 
Telegdi kisasszonyokat ezerén ismerik, holott másutt 
polgár- vagy parasztruhában csaknem biztosan utaz- 
hatnak. 

— Ne hígye. Posztómetsző uram — sóhajtott Katalin, 

— engem széles ez országban minden ember, azaz leg- 
alább minden csak félig kitűnő ember, ki udvarunk- 
nál megfordult, ismer. Most három éve Erdélyben vol- 
tam, s mikor pünkösd-vasárnap a brassói templomba 
lépek — 

— Igen, de nagysád elfeledi, hogy urak s nemesek 
ismeretségétől nincs mit félnie — szakitá félbe Posztó- 
metsző á szólót, — sőt ezeknek ismeretsége a kis- 
asszonyoknak hasznukra lehet ; csak ha a nép ismerné — 

— Nem hallgatott végig kegyelmed — folytatá Katalin, 

— mondom, mikor a brassói templomba lépek, köszöntés 
mindenfelől; a szász gróf, kivel a templomba léptem 
s kit e körülményre figyelmeztettem, nem győze bámulni, 
mennyire ismernek még a szászok is. 

— Kedves néném — monda Frusina türelmetlenül, 

— mindez jelen helyzetünkön nem segit; el kell hatá- 
roznunk magunkat, s én nem látok más módot, mint 
melyet mondottam. 

— Én, Biharba? — kiálta ismét Katalin; — én 
lóháton, innen Budáról egész Telegdig? teljes lehetet- 
lenség! Még ha legalább cselédeim, atyád huszárai 
velünk jöhetnének; de így képtelenség még csak gon- 
dolkozni is róla. 

— Épen ily nagy kisérettel lenne képtelenség útra 



indulni — válaszolt Frusina nyugodtan; — az ország 
jelen állapotában száz ember csak czlmeinket árulná el 
s mégsem védhetne bennünket. Polgári vagy paraszt- 
ruhában, amint Posztómetszö ur monda, sokkal bizto- 
sabbak vagyunk. S Orbán, nemde — monda, az ij^ura 
forditva érdeklő tekintetét — nem fog elhagyni veszé- 
lyeinkben ? 

Orbán keblét mondhatlan érzelmek tölték el. Soha 
Frusina magasztosabb alakban nem tűnt fel lelke előtt ; 
a nyugalom, mely ennyi veszély között egész maga- 
viseletét jellemzé ; az elhatározottság, melyet szelid arcza 
kimonda, különös méltóságot kölcsönöztek a bájló 
hölgynek ; s midőn most bizodalomteli tekintetét hozzá 
emelé, az iQu lelkét gyönyör tölte el, minőt soha éle- 
tében még nem érzett. — Én, önöket elhagyni! — 
monda szorult hangon ; — oh, ha éltemmel vásárol- 
hatnám meg biztonságukat! 

Frusina elpirulva, földhez suté szemeit. 

— Már mi az elhagyást illeti — szólt rövid hall- 
gatás után, miközben szemeit megelégedéssel Orbánra 
függeszté, az öreg Posztómetsző, — nagy ságtok nyu- 
godtak lehetnek. A kérdés csak az: el fogják-e nagy- 
ságtok a hosszú utazást bimi? 

— Bizonyosan — válaszolt Frusina lelkesedéssel; 
— a férfiak ereje tettben, a mienk, asszonyoké, tűrés- 
ben fekszik; s én erősnek érzem magamat. Ha itt 
kellene maradnom, megölnének a szomorú sejditések, 
melyek lelkemet atyám miatt eltöltik ; ha hozzá mehe- 
tek, nem félek semmi veszélytől. 

— Mit értesz te ? — monda Katalin neheztelve ; — 
innen Biharba utazni ! lóháton, cselédek nélkül, paraszt- 
ruhában! azt jó házból való hölgy nem tarthatja ki. 
Történjék akármi, de én nem mehetek. 

Frusina, Posztómetsző s Orbán elmondtak mindent, 

hogy Katalint m&s gondolatokra birhass&k. Az itt mara- 
dásnak veszélyét, azt, hogy útban tal&n valamely úrral, 
ki csapatjait Buda felé vezeti, összetalálkozhatnak, s 
azután kiséretében fognak utazhatni; hogy Orbán s 
Frusina el fognak követni mindent, mi által helyzete 
kényelmesebbé válik: de Katalin a Bebekek méltó 
leánya vala makacsságában is. Minden kérésnek s rábe- 
szélésnek egyedüli eredménye az volt, hogy sírva faka- 
dott s előbbi határozatánál maradt. — Teljes lehetet- 
lenség — monda végre, — hogy innen a várba ne 
jöhetnénk; de Orbán nem akarja, hogy másnak párt- 
fogása alá kerüljünk, ez az egész. Nincs kétség, ha 
akarná, mindjárt elmehetnénk. 

— Engedjen meg nagysád — szólt most Posztó- 
metsző, kinek becsületes vére e méltatlan gyanúnál 
felforrt, komolyan, — Orbán nem nemes, s azért nem 
esküszik lovagi becsületére; nem is ölti fel senkinek 
színeit, mint tornázó vitézeink szokták ; de nézzen 
becsületes szemei közé: ez nekünk heraldicánk, kik 
közönséges polgár- s paraszt-emberek vagyunk, s ott 
megláthatja, kivel van dolga. A nép között sok salak 
van, de vannak darabok, melyekből meglátni, hogy 
az egész mégis egy nagy aranybánya; s Orbán ezek 
közé tartozik. Azonban — folytatá rövid hallgatás után 
ismét szelidebb hangon — nagysád megnyugtatására 
kimegyek én magam s hirt hozok a dolgok állásáról, 
úgyis alkonyat előtt a kisasszonyok semmi esetre sem 
indulhatnának útra. — Ezzel az öreg gazda, Frusina 
aggodalmaira csak azt válaszolva, hogy bármennyire 
terjedett a lázadás, az öreg Posztómetsző bántatlanul 
végig mehet Budának utczáin, — útnak indult. 

Míg a gazda visszatért, Bebek Katalin, ha lehetséges, 
még nagyobb nyugtalanságban tölte idejét. Félelme a 
legvalószinútlenebb gondolatokra vezette őt. Voltak 



pillanatok, midőn nemcsak Orbánt, de magát az öreg 
Posztómetszőt is a lázadók czinkosának hivé. — Meg- 
látod — monda Fmsinának, — azonnal itt lesz, s két- 
háromszáz rablót hoz magával s kegyetlenül kivégez- 
tet bennünket. Nem vetted észre — folytatá suttogva 

— a vén gonosztevő hogy pirult el, mikor kételyeimet 
Orbán ellen kimondám; s hát még, midőn a lovagi 
becsületről szólt, mennyi megvetés, mennyi elfojtott 
méreg mutatkozott hangjában ? Esküdni mernék. Posztó- 
metsző a pórvezérek egyike, s szép Orbán deák azért 
hozott ide, hogy annál kisebb zajjal ölethessen meg 
bennünket. 

Frusina figyelmeztető nénjét, mennyire valószinüet- 
len, hogy gazdag polgár, mint Posztómetsző, saját 
házához rablókat vezessen, vagy hogy két-háromszáz 
embert hí segitségül oly valaminek véghezvitelére, mi, 
ha Orbánnal egyetért, úgyis hatalmában áll. Katalin 
felsóhajtva húga vakságán, az ablakhoz állott s remegve 
vára a pillanatot, melyben jóslata teljesülni fog. 

Pár óra múlva Orbán nénje jött a házhoz. Jobb 
híreket ő sem hozott. A külvárosokban uralkodó ren- 
detlenség még mindég tartott. A város s a külvárosok 
között minden közlekedés megszakadt. 

E hírekben nem vala semmi biztató ; de olyan az 
emberi természet, ha félelme tetőpontjára ért : remélnie 
kell, bármi kevés való okot lásson is arra körülötte; 
s midőn Katalin Orbán nénjétől megérté, hogy a pap- 
ság, a bibomok meghagyásából, a Bakoson excommu- 
nicatióval fogja ijeszteni mindazokat, kik azonnal szét 
nem oszlanak: a könnyelmű asszony rögtön mentve 
gondola magát. A legnagyobb félelem megtántorithatlan 
bizodalomnak, csüggedése zajos örömnek adott helyet, 
s ugy látszott, mintha már minden baj elmúlt volna. 

— Hála Istennek ! — monda vígan fel s alá járva a 

szobában — most mentye vagyunk. Meglátjátok, gaz- 
dánk már azon hírrel jön haza, hogy mindennek vége 
van. Holnap még a keresztes tábornak is alig fogjuk 
nyomát látni a Bakoson. Kedves angyali Frusinám ! 
látod, mit mondtam : nem fogunk Biharba menni. Te 
nem tudod, mi az excommunicatio ; de az szörnyű 
dolog, kedvesem. Én magam nem láttam soha, de a 
néhai kalocsai érsektől, Várdai Pétertől — ki, közbe 
legyen mondva, igen nyájas s udvarias ember volt, 
csak, mi nagy hiba, kissé fecsegő — megmagyaráz- 
tattam magamnak. Nem harangoznak, nem miséznek, a 
férfiaknak nem szabad borotválkozni, a nőknek nem 
szabad férjhez menni, sőt még csókolódzni sem. A leg- 
jobb ismerősök még csak nem is köszöntik egymást. 
Ha a bibomok a kereszteseket ezzel fenyeget é, mint 
mondám, mindjárt szétszaladnak. Mi, kedves Frusinám, 
estig itt maradunk, nappal ily öltözetben nem mehe- 
tünk a városba, azután nyugodtan városi lakásunkba 
költözködünk. Csak ruháimat sajnálom, miket e vad 
nép bizonyosan széttépett, s a cselédeket, kiket talán 
megöltek. 

A jelenlevők bámulva nézek örömének ezen kitöré- 
seit, de ő a kétkedés által, melylyel Orbán és Frusina 
azokat fogadák, nem hagyá magát megzavartatni. Fel- 
fogása szerint az egyház parancsainak ellenállani oly 
szörnyű vala, hogy azt képzelni sem meré; s csak 
midőn Posztómetsző, — ki, hogy magának biztosabb 
tudomást szerezzen, maga a Bakoson volt, s ki az 
excommunicatio kihirdetésénél történteket szemeivel 
látá, — végre délután haza jött, s mindent elbeszélt, 
csak akkor győződött meg Katalin, hogy reményeiben 
csalódott. 

Bizodalmát most nem félelem, de valóságos kétség- 
beesés válta fel. Kezeit törve, járt a szobában fel s alá. 

— Hová legyünk ? a váxosba jutnunk lehetetlen : el 
kell vesznünk ! — így panaszkodott szüntelen ; az öreg 
Posztómetsző vigasztalásaira görcsös zokogás volt egyet- 
len válasza ; s midőn Frusina ismét a bihari utazásról 
szólt, s minden okokat, melyeknél fogva megmenekülé- 
sök ez utón valószinüvé vált, elősorolt, Katalin nem 
monda ellent többé, csak fohászkodott. 

— Kedves néném — szólt végre Frusina, némileg 
türelmetlenül, — valamire el kell határozni magunkat. 

— Tegyetek, a mit akartok — válaszolt Katalin, — 
előre tudom, így vagy úgy, vesznünk kell. S ha mégis 
legalább tulajdon paripámon mehetnék, oly njragodtan 
s mégis méltósággal jár ; de se ló, se nyereg, se lovag- 
ruhám, se, midőn ily veszélyben forgunk, egy nagyobb 
hírű lovag, ki Bebek Katalint védelmezné. Oh, Frusi- 
nám, hogy ennyire kellé jutnom ! 

Bármi komoly vala a pillanat, a színészi pathos, 
melylyel az éltes kisasszony e panaszait előadá, oly 
nevetséges volt egyszersmind, hogy hallgatóit mosolyra 
készté. 

— Mi a lovakat illeti — monda Posztómetsző, — 
az, melyen nőm a hetivásárokra jár, talán nem lépdel 
annyi méltósággal, mint nagysád spanyol paripája, de 
jámbor s biztos állat, s ily útra bizonyosan alkalma- 
sabb ; Frusina kisasszonynak saját lovamat adom, melyen 
hetven esztendős létemre sohasem fáradtam el ; s Orbán 
öcsémnek majd más paripát szerzünk. Asszonyi nyereg 
is kettő van a háznál, nem hímezett bársonyból, igaz, 
de jól bélelt szarvasbőr-vánkosokkal, mint magamféle 
polgáremberhez illik ; meglátja nagysád, sokkal keve- 
sebb kellemetlenséget fog érzeni utján, mint most 
képzeli. 

— Kegyelmed nem tudja — szólt Katalin sopán- 
kodva, — mennyit vesztettem. A ruhákról nem is 

szólok ; de gyöngyeim, bogiáraim, a velenczei arany- 
lánczok s karpereczek, szóval minden drágaságaim 
oda vannak. Az utolsó polgárleány, kit férjhez adnak, 
több ékességet hoz magával, mint mennyinek én most 
birtokában vagyok; s még ezt se bánnám annyira, de 
egy kis gyöngyház-fiókban tartam legkedvesebb emlé- 
keimet . . . mind családi emlékek ; szüleimtől s egyéb 
rokonimtól vett levelek s apró ajándékok — f oly tata 
oly hangon, melyből a hallgatók észreveheték, hogy 
e családi ereklyék közé mások is vegyültek, — s im, 
most ez is elveszett. Mintha egész multam raboltatott 
volna el tőlem. 

— Ezen talán még segiteni lehet — monda Frusina 
biztatólag, — mind e tárgyakat rejtett szekrényedben 
tartád, s a rablók erre talán rá sem akadtak. 

— De ha nem akadtak is rá mindjárt — válaszolt 
az előbbi, — vissza fognak térni, s minden szegletet 
átkutatva, később-előbb mégis megtalálják. 

— Ha csak ez aggasztja nagysádat — szólt közbe 
Orbán, — bízza rám a szekrény titkát s kulcsait, s ha e 
nagybecsű tárgyak nem raboltattak el, mielőtt elmegyünk, 
ismét birtokában lesznek. 

Katalin e remény által csaknem ismét megvigasztalva 
érzé magát. Katalint, mint általában azon embereket, 
kik egész éltüket haszontalansággal tölték, rendesen 
csak egy tárgy vagy érzemény foglalá el, s most egész 
figyelme emlékeinek megtartására volt irányozva. Frusina 
első pillanatban nem akará, hogy Orbán még egyszer 
a városba s főkép a feldúlt kerti lakba visszatérjen s 
magát uj veszélyeknek tegye ki ; de Katalin, kinek ugy 
látszott, élte egész boldogsága ez emlékeken függ, 
annyira rimánkodott, hogy végre maga Frusina is i^u 
barátjának bátor eltökélésében megegyezett. 

Orbán tehát. Posztómetsző s Frusina által óvatosságra 

intetve s Katalintól a legrészletesebb utasitásokkal 
ellátya, ntnak indult. Posztómetsző az utazásra szük- 
séges készületekkel foglalkozott, Frusinát s Katalint 
azon tanácscsal, hogy ha lehetséges, aludni igyekezzenek, 

magukra hagyta. 

S most nézzünk Telegdi feldúlt kerti lakához mi is. 
Mindenfelől a pusztitás nyomai látszanak. A feltört 
kertkapu félig nyitva áll, mellette kődarabok, farudak, 
fejszenyelek, s az erős kapu feltörésére használt más 
eszközök hevernek. A kapus lakásán az ajtónak egy 
része a ház előtt fekszik, másika, fejszével szétvagdalva, 
még sarkain lóg ; a törött bútor a padozaton szóratott 
szét, s a falakon fekete füstfoltok mutatják, hogy 
szándék volt e kisebb házat is felgyújtani, de ez a 
cserépzsindelyezés miatt mindjárt nem sikerülvén, abba- 
hagyatott. A kert a vad csapat pusztitásait szintén nem 
kerülte ki; füve s virágai legázoltattak, a vékonyabb 
fák kitörve fekszenek az utakon, a vastagabbakon fejsze- 
vágások látszanak ; a lugasok, félig lerontva, szomorúan 
lógnak feldőlt padok fölött ; s a classikus istenségek, 
mikkel Telegdi kertét ékesité, ledöntve márvány-alap- 
jaikról, lecsapott fejekkel s tagokkal hevernek a földön. 
Maga a ház, mely tegnap még magas halmáról oly 
ékesen nézett le a városra, most romokban áll. Födele 
leégett, falai füsttől s lángtól elbamultak s szétrepedez- 
tek, az ékes márvány-párkányzat széttöredezve, egyes, 
még füstölgő gerendákkal a ház körül fekszik. Mint 
a háznak külseje, olyan vala belseje is. A bolthajtások, 
igaz, nem szakadtak be, s a láng a szobákban nem 
okozott kárt, de a nép mindent darabokra tört; az 
egész házban nem maradt egyetlenegy ajtó vagy kályha, 
nem egy bútor, mely épen hagyatott volna ; alig lenne 
megmagyarázható, miként történt, hogy a sokaság, mely 
a kitörő tűz miatt oly kevés ideig maradott a házban. 

ezalatt mindennek tökéletes megrontására időt talált, 
ha nem tudnók, hogy a nép sohasem szorgalmasabb, 
mint boszújában. 

A házban s körülötte halotti csend uralkodik. Néha, 
mikor a tűzben falától elvált vakolatnak egyes darabjai 
omlanak le, gyenge zörrenés hallatszik ; itt-ott a geren- 
dák között a még egészen el nem aludt tűz, légvonattól 
érintve, újra pattogni kezd ; s ha az esti szél a nyitott 
ablakok valamelyikét megingatá, néha egy elrepedezett 
üvegtábla esik ki rámájából, — különben mély hall- 
gatás. — A ház elhagyottnak látszik. Csak midőn a 
töredékekkel eltelt pitvaron keresztül a terembe léptünk, 
veszszük észre, hogy a szétrombolt lak valaki által 
szomorú tanyájának választatott. 

Jobb oldalról, a félig nyitott ajtón keresztül szavak 
és sóhajtások hallatszanak, s azon szobában, hol tegnap 
Frusinát s Katalint együtt láttuk, két emberi alak tűnik 
fel előttünk : Szaleresi Klári s hív követője András. 

Midőn a szerencsétlen hölgy apja átkát hallá, magán 
kívül rogyott András karjai közé. — Már szürkülni 
kezdett, midőn magához tért. BámxQva tekintett körül, 
nem tudva első pillanatban, vajon az, mi lelkét borza- 
dással tölte, nem szörnyű álom-e csak? Lassanként 
öntudata visszatért. A kertben volt, azon fa alatt, hol 
apját utószor látá, s a még mindég égő ház, melyre, 
körültekintvén, szemei estek, hamar meggyőzé őt szeren- 
csétlensége valóságáról. — Arczát kezeivel takarva, a 
boldogtalan hölgy néma kétségbeesésbe sülyedett. András 
elmonda mindent, mi bánatát vigasztalhatá : hogy apja 
eddig már megbánta átkát, s bizonyosan meg fog 
bocsátani kedves leányának; hogy Ártándi is vissza- 
térend útjából s minden ismét jól lesz. Klári alig hall- 
gatott e vigasztalásokra, csak midőn András, ki, a mint 
nappalodott, pillanatról-pillanatra nyugtalanabbá vált. 

azt tanácsolá, hogy Pestre apja házához menjen, akkor 
ébredt föl látszó érzéketlenségéből. — Apám házába? 
monda, sötét szemeit a szólóra függesztve ; — száradjon 
el e kéz inkább, hogysem valaha e ház kilincséhez 
nyuljon, 

— Már hogy mondhat ilyesmit, kedves Klárikám? 
— vígasztala a másik; — ha az öreg úr haragszik 
is, csak rám fogjon mindent, kedvesem, én úgyis azon 
leszek, hogy Szaleresi urammal ne találkozzam többé. 
Egy hét múlva minden rendben van. 

— Soha András! soha! — monda a hölgy szomo- 
rúan ; — atyám átkát viszem magammal, ez elég ; én 
nem fogom magamat annak kitenni, hogy minden 
szomszédok láttára, semmirevalóként lökjenek ki házából. 

Tudnunk kell, hogy azok, kiket Szaleresi leánya fel- 
keresésére kiküldött, Buda békétlen állapotától tartva, 
e parancsot nem teljesítek, s hogy apjának megváltozott 
érzelmei e szerint Klárinak tudtára nem jöhettek. 

— Ez mind csak hasztalan képzelődés — monda 
András; — Ambrus gazdától nem telik ki ilyesmi. 
Ha én haza jönnék, akkor nem mondom, hogy húsz 
évi hív szolgálatom után velem ily valami nem történ- 
hetnék; de a leányasszony — 

— Ne fáradj — szakitá félbe Klári elhatározott han- 
gon a szólót, — én apám házába nem fogok vissza- 
térni, inkább bármily tömlöczbe, inkább a vérpadra, 
mint apámhoz. 

— De — szólt ismét az előbbi. 

— Ne is szólj, ismersz; makacsnak mondanak, s 
tudod, hogy legalább elhatározott vagyok. 

— Nem is azt akarám mondani, a mit maga gon- 
dolt — monda ismét az előbbi, megnyugtató hangon, 
mert, ismerve Klárit, jól tudá, hogy őt a jelen pilla- 
natban határozata megváltoztatására nem bírhatja; — 

ha teljességgel nem akar apja házához visszatérni, én 
csak azt szeretném tudni, mit teszünk hát ezentxd? 
Klári bámulva néze a szólóra. 

— Mert lássa, kedves Klárikám, itt nem marad- 
hatunk. Mindég világosabb lesz, a nap nem sokára 
fölkel, emberek kezdenek járni, s ha valahogy itt lát- 
nak, ki tudja, mi történhetik velünk? Éjjel a ház 
segitségére a várból nem jött senki, de most meglehet, 
mégis erre vetődhetnék az őrsereg, és akkor — 

— Igazságod van — kiálta Klári ; — fuss, András, kér- 
lek, fuss! rejtsd el magadat; ha megfognának, még 
neked is szenvedni kellene miattam. 

— Hisz a leányasszonyt csak nem hagyhatom el — 
mpndá az előbbi meghatva; — a mi engem illet, az 
öreg Andrásért ma-holnap ugy sem nagy kár ; feleségem 
s gyermekem, hála Istennek, nincs; s talán épen ugy 
rendén volna valamely akasztófán meghalnom, mint 
más tisztességesebb helyen; de maga, édes Klárikám, 
oly fiatal, oly szép — 

— Kérlek, András, hagyj el — monda a hölgy 
szomorúan, — rajtam atyai átok fekszik, csak vesz- 
tedre lehet, ha velem maradsz. 

— Már akármimre legyen — szólt az előbbi, — 
gazdám leányát én nem fogom elhagyni. Ha nem 
igen barátságosan^ váltunk is el egymástól, húsz eszten- 
dőnél tovább ettem kenyerét, s a kutyánál rosszabb vol- 
nék, ha erről megfeledkezném, csak azért, mivel egy- 
szer erősen rám támadt. Én mindenesetre a leány- 
asszonynál maradok; akárhogy rázza fejét, akárhogy 
integet, nem megyek el ; úgyis én, a vén szamár, kever- 
tem e bajba; okosabbnak kellett volna lennem. Csak 
arról kell tanácskoznunk: mit tegyünk? 

Klári megvallá, hogy erről eddig nem is gondol- 
kozott. — Apám házába nem indulok vissza, annyit 

tudok ; minden egyéb homályos előttem. Szegény fejem 
oly zavart, apám átka hangzik fülemben; nem tudom, 
hová legyek. 

— Az is megválik később — monda András, — pár óra 
múlva talán valami jut eszünkbe. Addig rejtettebb 
menedékről kell gondoskodnunk. 

S ezzel András a házhoz ment; s midőn látá, hogy 
a tűz nagyrészint elaludt s hogy a szobák nem égtek 
be, legczélirányosabbnak gondola, ha Klári legalább 
estig itt vonxQ meg. Azon szobát keresé ki, mely neki 
aránylag a legjobbnak látszott s hol vérfoltokat nem 
talált. Néhány szétszórt vánkost szedett össze, melyek- 
ből a hölgy számára nyughelyet készitett; s miután a 
pitvaron fekvő holttesteket, hogy Klári e látáson el ne 
iszonyodjék, egy mellékterembe hurczolta, a hölgyet 
bevezette a kertből. Ő maga kiment, hogy a dolgok 
állásáról hírt hozzon, és, hacsak lehetséges, biztosabb rej- 
teket keressen fel. 

Klári magára hagyatva, most először gondola meg 
szörnyű helyzetét. ,ki magát csak egy nappal ezelőtt 
a világ legboldogabb teremtésének képzelé, ki minden 
reményeit egy szeretett lényben központosítva, a jövőnek 
oly nyugodtan nézett elébe, mint ki tudja, hogy sze- 
rencséje attól függ, kiben kétkednie nem lehet : most 
kiűzetve apai házából, elhagyatva kedvesétől, szám- 
kivetve az egész társaságból, melynek törvényeit szen- 
vedélyei közt megszegé, ül itt e romok között. Semmi 
e messze világon, mihez bajai között fordulhatna; a 
merre gondol, egy pontot sem látva, melyre reménye 
horgonyát kivethetné, egy helyet sem, hová zarándo- 
kolva nyugalmat találna. Eddig ennyi remény, ennyi 
szerelem, most semmi; az élet enyelgő örömek soro- 
zatából egyszerre pusztasággá vált. üj életet remélve, 
phoenixként veté magát e szív a szerelem lángjai közé. 

s most szárnyaszegetten érzi, hogy hol megnjulást remélt, 
ott vesztét találta. Szegény leány, hogymint találhatná fel 
magát e rögtöni, e szörnyű változás után; — S oly 
iszonyú vétek vala őt szeretnem, hogy érte ekkép bűn- 
hődöm ? ! — így szólt, s égő homlokát kezére támasztva, 
keserves gondolatokba mélyedett. 

Sokáig ülhetett így. A nap magasabbra emelkedett 
s a törött ablakokon át fény vonalakat vetett a szobába ; 
a kertben víg madárcsevegés hallatszott, s a távolabb 
bokrokban a fülemile zengé szelidbús énekét. Klári 
föleszmélt és körültekintett. Fájdalmába merülve, a 
körülötte heverő tárgyak eddig nem vonták magokra 
figyelmét, most először forditá rajok szemeit, s szivét 
leirhatlan érzés tölte el. — Frusina szobájában volt. — 
Nem lehetett kételkednie. Az asszonyi munkák, melyek 
széttörött ébenrámákban a földön feküdtek ; nem messze 
a hárfa, megrepedt húrokkal s bevert oldallal szintén 
a porban heverve; virágcserepek töredékei, rongyokra 
szaggatott asszonyi ruhadarabokkal a szobában ide s 
tova szórva ; — szóval az egész bútorozás e szoba egy- 
kori lakosára mutatott. Klári fölkelt s feszült kebellel 
járt körül e tárgyak között, majd egyet emelt fel, majd 
a másikat megnézé s ismét félretéve, szive oly csudá- 
latosan dobogott. Lelkét még semmi eltökéllett gondolat 
sem tölte el: szivében száz ellenkező érzemény vívott 
egymással, s mégis úgy látszott, mintha e pillanat egész 
életéről fogna határozni. Kezei remegtek, egy oszlophoz 
kellé támaszkodnia, hogy földre ne sülyedjen, s a mit 
érze, a minek terhét nem birhatá el, az nem csupán 
fájdalom vala: egy soha nem ismert érzet, bizonyos 
neme az örömnek, vegyült bánata közé, keserűbb, mint 
minden, mit eddig szenvedett. 

— Ez hát a hely, hol ő élt ? — szólt remegő hangon, s 
ajkai körül fájdalmas mosoly játszék, — ez a bájkör, hol 

P&lom szivét tőlem elcsalák? ... be kár, hogy most 
nem láthatja e tündér-palotát! Hány édes dal zengett 
e hárfa szétrepedt hnrjain; e kendők s szövetek mily 
csábitó redőkben ömlöttek el a ledérnek keblén s vál- 
lain ; mi édes illatot leheltek e virágok ! ! . . . s most 
rongy és töredékek. A nép átment e pompás termeken, 
a tündérháló kettészakittatott, Pál az enyém ismét ! 

— Klári vad örömmel tekinte körül a romokon, egy 
perez után arczán ismét előbbi szomorúsága látszott. 

— Az enyém?! oh, szive mindig az volt. Nem hang- 
zik-e véghetlen szerelme e sorokban, melyekkel tőlem 
bucsut vesz? s midőn Frusinának írt, mi hideg, mi 
közönyösen udvarias minden szó ! De mit ér ez ! szavát 
Frusina birja, neje Frusina lesz, élte örömeiben s bána- 
tában ő fog vele osztozkodni, gyermekeit ő fogja rin- 
gatni karjai között, ő, s mindig ő, éltemnek ördöge, 
kit az ég átkomra teremtett ! 

Klári egyre növekedő indulattal járt fel s alá a szo- 
bában. — Nem voltam-e én boldog? A ki ismert, 
irigylé helyzetemet; s mit tudtak ők boldogságomról?! 
Azt, hogy Pál szerelmét birom, senki sem gyanitá; s 
most van-e e nagy világon szerencsétlenebb teremtés, 
mint én ? s miért ? . . . Pál szive nem változott, s mégis 
nyomorulttá váltam, nyomorulttá, csak mivel Frusina 
áll előttem, mert kedvesem adott szavára támaszkodik, 
mert családi Ígéretekre, czímeire, birtokára hivatkozik, 
midőn a polgárleány csak szerelmét mutathatja elé . . . 
S én tűrjem ezt ? én összetett kezekkel álljak itt, midőn 
az érzéketlen éltem egész boldogságát elrabolta ? . . . 
Mi nekem Frusina, hogy érte az egyetlen üdvről, mit 
e földön találhatok, lemondjak? ki hajótörést szenved, 
halálos veszélyben megragad mindent, mi által menekü- 
lését remélheti; kétségbeesésében az örvénybe rántja 
legjobb barátját, csakhogy a drága életet pár perczczel 

Br. Eötvös : Mafyarország 1514-beii. n. 2 

tOT&bb élvezhesse ; s nem több-e szerelmem életemnél ? 
én ellenségemet kíméljem? — Klári szemeiben vad 
lángok égtek. — Oh nem ! — szólt szenvedélylyel — 
még nem mondtam le követelésemről a boldogságra, 
melyhez nekem is van jogom. Végzeted ezúttal meg- 
mentett kezeim közül, de fel foglak keresni, fel foglak 
találni, s jaj neked, ha nem mondasz le önként. Meg 
fogunk küzdeni boldogságunkért, az egész világ, a sors, 
talán maga az Isten is melletted van : de Pál szive az 
enyém, s ezzel és szerelmem hatalmával nem félek 
tőled. Le fogsz mondani kedvesemről, s ha nem, 
eltiporlak, mint a virágfüzért, melyet talán neki készitél 
s melyet most lábaim taposnak! 

E szavaknál egy hervadt virágfüzért, melyet kezében 
tartott, szenvedélylyel a földre vetett. Érzelmei uj irányt 
vevének. Miként ha a sötét vészfellegeket villám hasitja 
szét, az éji tájon egyszerre fény s világosság terül el; 
miként a színig telt folyó, ha rést talált, vizeit az 
elszakított gáton vad rohammal önti el: ekkép jelent 
meg a hölgy előtt uj világban helyzete, ekkép rohant 
minden vágy s érzemény ez uj irányban. Éltének volt 
ismét feladása, egy czélt látott maga előtt, mely után 
egész erővel törekednie lehet, s annyival szenvedélye- 
sebben rohant feléje, mert semmije sem maradt, mi őt 
attól visszatartóztathatá. 

EUenállhatlan szerelem bírta őt azon tett elköveté- 
sére, melyért most apja átkát vonta magára. Lemon- 
dásra bírni Frusinát, ez volt az egyetlen czél, melyet 
magának kitűzött, midőn Andrással Telegdi házának 
megtámadásáról értekezett. Hatalmas volt a szenvedély,^ 
mely benne a gondolatot ébreszté, de apjának szeretete, 
asszonyi félelem s azon jobb érzet, melyet őrző angyal- 
ként az istenség minden kebelbe teremtett, ellen- 
sulyozák határozatát. Alig mondta el kívánatát, s már 

mindent elkövetett volna, hogy Andrást annak kivite- 
létől visszatartóztathassa. Oly sz&ndékkal indult Telegdi 
háza felé, hogy az erőszakot megakadályozza, s ha 
Frusina ott van, életét adta volna, hogy általa vetély- 
társát megmentse. Meggyőződve, hogy Pált csak adott 
szava köti le, feljogositva gondola magát, hogy Frusinát 
e szó visszaadására kényszeritse, de szándéka még nem 
terjedett tovább. Az, ki e hölgy szivébe láthatott volna 
még tegnap, csak asszonyi érzékenységet s minden 
jóindulatot, habár egy perczig szenvedélyi^éal eltakarva, 
találhatott benne. Ez éj története megváltoztatá érzel- 
meit. Tovább ragadtatott a pályán, hogysem vissza- 
térhetne; azon körülmény, hogy Frusinát a házban 
nem találta, még élénkebbé tévé szándékát; a vágy, 
Frusinát lemondásra bimi, lelkében most mintegy rög- 
eszme lett, melytől megválni nem tudott; szerencsét- 
lensége s a gondolat, hogy azt csak Frusinának tulaj- 
doníthatja, elkeseríté lelkét, s szenvedélyei közé már 
boszúvágy kezdett vegyülni. 

A vidéken vész vonula át ; ő alig vévé észre. A vihar 
ide s tova csapdosá szobájának törött ablakait, de 
mindez nem zavara őt gondolataiban, melyekbe mind- 
inkább elmélyedett. Tompa kétségbeesés helyett most 
leirhatlan nyugtalanság ragadta meg egész valóját; 
sebes léptekkel járt fel s alá a szobában, alig várhatva 
a pillanatot, melyben András visszatér. 

Végre ez megjött. — üramfia! — monda, letéve 
kosárkáját, melyben eleséget hozott, s lerázva átázott 
ruháját — mily idő ez; nem hiába hogy excommuni- 
cáltak; már is megérezni; reggel a legszebb idő, s 
most égiháború, milyenre gyermekségem óta nem emlé- 
kezem. 

— Nem hallottál semmit — kérdé Klári nyugtalanul. 
— Telegdi Frusina merre menekült? 

2* 

— Telegdi Fnisina? — ismétlé a másik bimulva, 
mert csak most vévé észre a y&ltozást, mely távolléte 
óta Klárm történt ; — hát mit tudjak én Telegdi Fru- 
sináról? bár sohasem hallottam volna nevét; excom- 
mnnicálva vagyunk. Tudja-e leányasszony, mi az ? egész 
hónapokig nem lesz mise, a kereszteket s a szent képe- 
ket is le fogják szedni az utak mellett, még süvegét 
sem veheti le s egy miatyánkot sem mondhat az ember. 
Oh, ez szörnyűség ! . . . mindjárt égi háború tört ki . . . 
egész Ítélet. 

Klári bámulva kérdé e szavak értelmét ; s András, 
ki hírek után járva, a keresztesek táborában is volt, 
most borzadva beszélé el a látottakat. — A leány- 
asszony nem hiszi, mily iszonyú volt az egész szer- 
tartás. Még most is hangzik az átok füleimben; s a 
sok pap mind » ámen c-t mondott, eloltá gyertyáit s 
elment a táborból, mint temetés után. S akkor a czeg- 
lédi pap ismét predikácziót tartott s elmondta, hogy 
az egész átok haszontalanság s hogy az urak ellen 
menjenek ; a nép pedig ordított, mintha nem is venné 
észre a mennydörgést, mely fejeink fölött vonult át; 
életem végéig nem feledkezem meg e napról. 

— András ! — monda Klári, miután előadását elég 
türelmetlenül végighallgatá, — azt mondtad előbb, 
hogy nem akarsz elhagyni szerencsétlenségemben, s 
mindent el fogsz követni, mi javamra lehet. 

— S Isten látja lelkemet . . . azaz, ha ily excommu- 
nicált ember lelkébe nézni akarna — folytatá szomo- 
rúan, — hogy csak az igazságot mondám, mikor igy 
szóltam. 

— Jól van, András, én elfogadom pártfogásodat, 
éltem végnapjáig hálás leszek érte ; ugye megteszed 
kérésemet ? 

— Küldjön tűzbe — monda András elhatározottan. 

— ugyis — sóhajta — végre oda kell jutnom a pokol 
tüzébe, sátán s a többi ördögök közé, mint a prior 
átkában monda. Nincs menekülés! 

— Menj ki mindjárt s tudd meg akármiként, hová 
menekült Frusina; föl kell őt keresnünk. 

András bámulva néze a szólóra. 
- Menj, siess — folytatá az előbbi még élénkebben, 

— föl kell őt keresnünk ; ha szeretsz, ha boldogságom 
sziveden fekszik, siess! 

— Fölkeresni Frusinát? — szólt az előbbi mindég 
inkább bámulva, midőn Elári szenvedélyességét észre- 
véve ; — de hát mi közünk Telegdi kisasszonynyal ? nem 
dúltnk-e fel házát? nem tettük-e őt földönfutóvá? s 
nem vontuk-e ez által Isten átkát magunkra? 

— Ha megbántad előbbi Ígéretedet — monda Klári, 

— menj s hagyj magamra. Fel fogom én találni őt 
nélküled is ; ha a föld közepébe rejtezett is, fölkeresem. 

— S Klári menni készült. 

— Hová gondol?! — kiálta, őt visszatartóztatva, 
András ; — hát nem mondtam-e, hogy az egész ország 
fegyverre kél, a keresztesek előbbi uraik ellen, ezek 
a keresztesek ellen? 

— Mit bánom én? — monda Klári szenvedélylyel, 

— legfölebb életemet vehetik el, s ez is jótétemény 
fogna lenni. Ha zavarban áll minden, remegjenek azok, 
kik valamit yeszthetnek, nem én. S ne félj, nem is 
lesz bajom. Még találkoznom kell Frusinával, addig 
nem halok meg. 

— De künn az utczákon a város minden söpredéke 
jár körül, oda így maga csak nem mehet ki — szólt 
András, az ismét elindulni készülőt nyájasan vissza- 
tartva. 

— Hát menj te — monda Klári, — te vagy én ; 
de tudnom kell, Frusina hová menekült ; tudnom min- 

denesetre ; ha szivem vérébe kerül is, fel kell tal&lnom 
nyomát. 

András érezé, hogy Elári jelen fölgerjedett állapotá- 
ban minden ellenmondás sikertelen volna, s azért csak 
azon Ígéretet vévé tőle, hogy mielőtt visszatér, rejtekét 
nem fogja elhagyni és szomorúan ismét útnak indult. 
— A hölgy maga maradt. 

Egy ideig teljesité András kivánatát, s a szoba egyik 
szögletében ülve, nyugodtan várta visszaérkezését, de a 
mint ábrándjaiba mélyedve, agyában uj s uj gondola- 
tok villantak fel, belső nyugtalansága megragadta egész 
valóját. Felugrott párnáiról, s fel s alá járt előbb szo- 
bájában, később az egész házban, egy teremből a 
másikba, mint kit rossz lelkiismeret nem hagy nyu- 
godni. A vér s az itt-ott heverő holttestek lelkét néha 
borzadással tölték, s egy belső szózat vádolva hangzott 
fel keblében, hogy mindennek oka ő maga ; de e 
gyöngédebb érzéseket hamar háttérbe szoritá ismét az 
egy változhatlan gondolat, mely egész valóját megra- 
gadta. — Pál az enyém! jaj annak, ki engem tőle 
el akarna választani, megrontom s ha enmagam vesznék 
is el a küzdelemben ! — így szólt s uj módokról gon- 
dolkozott, miként keresse fel Frusinát, miként birja 
lemondásra, vagy ha nem, miként rontsa meg. Egész 
lelkét lázas nyugtalanság tölte, melyet Andrásnak künn- 
maradása még inkább nevelt. Százszor az ablakhoz 
ment s hallgatódzott, minden nesznél küldöttje lépteit 
vélte hallani, s ha magát ismét csalatva látá, kétség- 
beesve átkozódott, hogy nem maga ment Frusina hol- 
létét kitudni. 

Midőn elsötétedett, a kertbe ment. Itt jobban érzé 
magát. Fel s alá járt a magas fasorok alatt, s a ter- 
mészet nyájas hatása gondolatainak szelídebb irányt 
adott. — Szegény fák! — így szólt sóhajtva, megáll- 

yán néhány kivágott fiatal hárs előtt, melyek utját 
elzárák, — mi közötök emberi tusainkkal ? Dúsan zöl- 
déi még a lomb i^u ágaitokon ; de, mi arra teremte- 
tett, hogy a tiszta ég felé emelkedjék, porban hever ; 
a fejsze elválasztott éltető gyökereitektől, s nektek vesz- 
netek kell; s miért? a kertész gonddal ápolá növéste- 
ket, remény zölden terjedtek ágaitok, s belső erőtől 
hajtva emelkedtetek ég felé, oly erőseknek, oly bizto- 
saknak látszottatok, hisz ámyéktok alatt gazdag s sze- 
gény megpihenhetett, s édesebb álomba szenderült 
lombotok szelid suttogása alatt . . . . s mégis vesznetek 
kell .... vesznetek, mert midőn az ember szenvedélyé- 
ben erre járt, útjában álltatok, útjában, mint szeren- 
csétlen asszonyotok az én utamban áll, s ki ezt teszi, 
annak veszni kell. Egy erősebb kéz mindenkinek kije- 
lölte végzetét : ez után kell törekednie ; kinek elébe a 
sors akadályokat nem görditett, nyugodtan halad czélja 
felé, ő senkit sem bánt, mert, hogy végzetét betöltse, 
senkit sem kell bántania; de vannak, kik iránt mos- 
tohább volt a sors, kiknek czélukat megközelíteni küz- 
ködés nélkül nem lehet; s ha, midőn végzetüket telje- 
sitik, az ellenök emelkedő akadályokat lerontják: ki 
mondhatja, hogy vétkeztek? hisz csak azt tevék, mit 
tenniök kellé, csak a végzet parancsait teljesítek ; mit 
tehetnek ők arról, hogy utjokba akadályok gördittettek, 
miket le kellé rontaniok? 

Ezen s hasonló gondolatokból Klárit mindinkább 
közeledő lépések ébresztek föl. Első pillanatban András- 
nak gondola a jövőt, s már elébe sietett, midőn több 
figyelemmel hallgatódzva, ismét kétkedni kezdett, s 
nehogy idegen által meglepessék, a fák mögé rejtezett. 
Kevéssel ezután, szűrbe burkolva, melylyel a kezében 
levő mécset takará, Orbán ment el mellette, s egyéne- 
sen a ház ajtajának vévé útját. 

— Ei lehet ez? — monda Elári magában, míg a 
jövevényt távolabbról követé. 

Orbán egyenesen azon szobába ment, hol előbb Klári 
tartózkodott. Egy perezig megállt, s szomorú tekintetet 
vete a tárgyakra, melyek lelkében annyi édes és fájdal- 
mas emlékeket ébresztenek, s most széttörve, mint saját 
szebb reményei, hevertek körülötte ; azután végignézve 
lámpájával a falakon, a deszkázatot egy helyt félrenyomá, 
a mögötte rejtett szekrényt felnyitá, s miután belőle több 
tárgyakat kivett, az egészet ismét előbbi helyzetébe hozá. 

Midőn mtinkáját bevégzé, még egyszer körülnézett 
a szobában. A földön egy kék szalag feküdt, ezt fölvevé 
s keblébe rejté, aztán sietve, azon úton, melyen jött, 
távozott. 

Elári ez egész időközben az ablak előtt állott s bené- 
zett. Annyi izben látta volt Orbánt, hogy őt a lámpa 
világánál is megismerte. — Még a városban van — 
szólt magában, — Orbán e drágaságokat hozzá fogja 
vinni; maga az isteni gondviselés hatalmamba adja 
vetélytársamat. — S ezzel Klári sebes léptekkel a távozó 
után indult. 

Orbán inkább el vala foglalva saját gondolataival, 
hogysem az őt távolról követő hölgyet észrevette volna ; 
s Klári, Posztómetsző házához érve, a nélkül, hogy valaki 
által láttatnék, az egyik ablakhoz lopódzott. 

— Hála Istennek, hogy jön ! — szólt Frusina s Kata- 
lin egyszerre, midőn Orbán terhével a szobába lépett. 

— És most siessenek nagyságtok — szakitá félbe 
Posztómetsző a szólókat ; — több kétes külsejű embert 
láttam estefelé házam körül ; ily időkben a cse- 
lédek hívségére sem számithatni; ki tudja, talán még 
az éjjel kereshetné valaki nagyságtokat. Minden készen 
van. Te menj szobámba — monda Orbánhoz, — egyik 
legényem ruhája ott fekszik ágyamon ; a kisasszonyok. 

mint látod, már polgármenyecskékké változtak ; belőled, 
minden diákságod mellett, parasztot csinálunk. 

Orbán elment. Bebek Katalin még ékességeit akará 
nézegetni, de az öreg Posztómetsző neki arra nem enge- 
dett időt, sürgött, forgott, majd az ólba, majd ismét 
az asszonyokhoz sietett, s nem mnlt még öt perez, midőn 
Orbán, parasztruhában visszatérve, társait az utazásra 
készen találta. 

— S most Isten áldja meg nagyságtokat — monda 
a gazda, megcsókolva a kisasszonyok kezét; — mig a 
várost megkerülték, szolgám fog kalauzul szolgálni. 
E levelet Kovács Jánosnak adod Dunaföldváron — foly- 
tatá, Orbánhoz fordulva, — hív emberem, s mindenben 
segiteni fog; azon lesz, hogy a Dunán átjuthassatok, 
mi valószinűleg nem sokára csak nagy nehezen fog 
megtörténhetni. Odáig jobb a Duna innenső partján 
maradnotok, a pestin a lázadók talán jó messze lefelé 
csavarognak. És most még egyszer áldja meg Isten 
nagyságtokat, s ne vegyék rossz néven, ha az öreg 
Posztómetszőnek nem állott hatalmában ily magas uri 
kisasszonyokat úgy, mint illik, fogadnia. 

A gazda s vendégei a szobát elhagyák, s kevéssel 
utóbb Klári lódobogást hallá, melyből elindulásukról 
meggyőződött. Egy ideig gondolkozva állott. — Vissza 
nem tartóztathatom — szólt magában; — mielőtt Andrást 
feltalálom s általa lovakat szerezhetek számunkra, a váro- 
son rég tul vannak. De Dunaföldváron fognak a folyón 
keresztülmenni, odáig megelőzhetem. Oh, siessetek csak, 
nagyságos kisasszonyok, siessetek ! a polgárleány a rév- 
nél vár reátok, s meglátjuk. Kovács János vagy Posztó- 
metsző meg fog-e szabadítani kezeim közül ? — Se föl- 
tétellel Klári Telegdi feldúlt kerti lakához sietett vissza, 
hol rá András a legnagyobb nyugtalanságban már rég- 
óta várt. 

Helyzetünkkel minden változik körülöttünk; nem- 
csak barátaink, mire a XYI. században csaknem 
annyi példa volt, mint napjainkban, de minden egyéb is. 
Ha szivünket bánat gyötri, a madarak éneke rögtön 
szomorúbban hangzik ; kutyánk szemében mintha részt- 
vevő keservet vennénk észre, s maga a természet komo- 
lyabb szint ölt magára. A fák árnyéka sötétebb, az 
esti szellő bánatos fohászokban lejt az ágakon át, a 
csermely zokogva halad köves ágyában, — mintha sötét 
fátyol borittatott volna látkörünk fölébe, mely az egész- 
nek bájló szinezetét egyszerre eltakarta. Frasina s Kata- 
lin elevenen érzék ezt e pillanatokban. — A halmokról, 
melyek a budai várhegyet körülfogják, bájos kilátás 
nyilik. Egyfelől magasabb hegyek erdős csúcsai emel- 
kednek, másfelől zöld szőlők s a völgyben elnyúló város 
fölött tévelyeg szemünk. A völgy közepén a várhegy 
uralkodik, s ezen túl a széles Dunának fényes tüköré 
terül el oly kéken s oly nyugodtan, mintha egy nagy tónak 
szinét látnók. Utasaink, éjszaktól dél felé az egész 
várost megkerülve, e halmokon vették át utjokat; de 
ámbár Budának környéke, melyet, azon rész kivételével, 
hol Mátyás kormánya alatt szőlőmivelés kezdett terje- 
dezni, őserdő takart volt, azon időben még szebb vala, 
mint napjainkban; s ámbár a teli hold szelid világi- 

tásáyal az egésznek szépségét még nöyelé, s a természet 
a tavasz utolsó napjainak egész pompájában terült el 
utasaink körül, ők minderre nem figyeltek. Minden 
bokor, mely yirágtakart ágait kisértetként feléjök nyujtá, 
az álmából fölvert madár által okozott zörej nj meg nj 
rémüléssel tölte el az asszonyokat, s néha Orbán és a 
kalauz kéréseire, sőt majdnem kényszeritésére vala szük- 
ség, hogy Katalin kisasszony yisszatartóztassék a meg- 
fordulástól, melyre minden perczben készült. — Az egész 
társaság, egyes szavakat kivéve, hallgatva haladt tovább ; 
s ámbár Katalin kisasszony több szőlőben, melyek mel- 
lett őt most útja átvezeté, előbbi esztendőkben a legfé- 
nyesebb társaságban szüretelt, s ámbár a nyéki hegy 
azon részén, mely, midőn a sz. Gellért-hegyhez köze- 
ledének, jobbról meglátszott, épen huszonöt évvel 
ezelőtt Corvinus János berezeg társaságában szarvas- 
vadászaton volt, a tisztes hölgy annyira el vala foglalva 
jelen félelmétől, hogy minderre nem emlékezett. 

Miután a Gellért hegyét megkerülték s túlhaladtak 
Erzsébetfalván, ^) hol a budai nép alsóbb osztályai szí- 
vesen mulattak, a kalauz elhagyá vándorainkat, s ők 
egy ideig szótalanul, mint eddig, csak kissé sebesebb 
lépésekkel folytatták útjokat. — Az országút — tudjuk, 
hogy hazánkban ezalatt jelenleg sem művészeti készít- 
mény értetik, hanem csak azon csapás, melyen a legtöbb 
szekér és lovas szokott bizonyos hely felé menni — a 
Duna mellett vezetett el. Egy oldalról, a keskeny róna- 
ságoU; mely a folyót a budaörsi s* törökbálinti hegyek- 
től . elválasztja, zöld rétek s aránylag jól mivelt szán- 
tóföldek látszottak; a másikról, míg Csepel szigete 
a kilátást el nem zárta, vagy míg a Duna innenső 
partján sűrú füzesek nem akadályoztaták, a szem a 
pesti partot s a Bakoson mindenfelől égő tüzeket láthatá. 

— Uram Jézusom! — szakitá félbe Katalin a hall- 

gatást, miután szemei soká a túlsó parton függtek;- — 
látod ott a tüzeket, mi közel yannak hozzánk? 

— Nincs mit félnünk — szólt Frusina nyugodtan, — 
köztünk van a Duna. 

— Hej ! miért nincs tél ? ! — sóhajtott ismét a 
másik. — Emlékszem, egyszer tél közepett jöttünk fel 
Telegdről, . . . édes anyád . . . Isten nyugtassa .. . . 
még élt. Azt hallottuk, hogy a Duna befagyott, s nem 
is kétkedtünk, hogy minden nehézség nélkül át fogunk 
mehetni; s képzeld csak, midőn Pestre jövünk, az egész 
Duna telve jéggel, de a jég mind mozgásban. Pesten 
kellett maradni. Budán farsangoltak, a királyi palota 
oly fényesen ki volt világitva, hogy az embernek szeme 
s szive fájt, s mégsem lehetett átmennünk. Mit adnék, 
ha azon jég, mely akkor a folyót boszuságomra ellepé, 
most itt lenne, legalább e haramiák nem jöhetné- 
nek ide. 

— Ne félj, Kata néném, most nem fognak átjönni 
— vigasztalá Frusina a panaszkodót. — Katalin egy 
időre ismét aggodalmaiba merült. De minél tovább 
tartott az út, minél többször látá magát rémülésében 
csalatva, annál nyugodtabb lett; s habár néha vala- 
mely rendkívüli alakú fűzfa, vagy az út mellett elaludt 
pásztor, ki, midőn a lovasok közelitének, marháira 
veszedelmet sejditve felugrott, félelmét egy perezre 
visszaidézé : Katalin csakhamar oly jókedvűen beszélé 
el ismét kedves udvari történeteit, mint legszebb nap- 
jaiban. — Épen a fejórvári úton levén, elmondá Mátyás 
temetését. Miként hozatott a király, fekete szőnyegek- 
kel b ritott hajóban, Bécsből Budáig ; mi módon vitték 
őt innen, számtalan gyászkocsi kiséretében. Fej érvárra ; 
mikből állottak a hetvenötezer aranyra becsült aján- 
dékok, melyekkel Corvinus János ez alkalommal a 
fej érvári templomot gazdagitá ; s mennyit adott a nagy 

halotti szolgálatnál a főurak s nemesek mindenike, oly 
annyira, hogy a felhalmozott arany az oltár mellé álli- 
tott tálakon meg sem fért, s a polgárok s a nép, 
poltráikat s ezüst filléreiket csak az oltár lépcsőin tehetek 
le. — S mi keservesen sirtnnk valamennyien ! — foly- 
tatá Katalin elérzékenyedve, — csak ngy, mintha saját 
apját vesztette volna mindenikünk. És mikor a tem- 
plomból kijövünk, egyszerre mindenfelől csak azt halljuk : 
meghalt Mátyás király, oda az igazság ! Kérdeztük, ki 
mondta e szép szavakat először ? nem tudta senki meg- 
mondani; egyszerre eszébe jutott mindenkinek, s egy 
perez alatt közmondássá vált. S apád mondta, hogy a 
nép e szavakat századok múlva sem fogja felejteni, s 
hogy azon esetre, ha Mátyás királynak nagy márvány- 
emlékét, melyet a fejérvári templomban megkezdettek, 
bevégzik is, e szobrok s oszlopok e szavakkal mind 
nem érnek fel, s avUág minden királyai irigyelni fogják 
annak dicsőségét, kinek uralkodása után ily közmondás 
maradt a nép ajkain. Igen, ezek voltak apád saját 
szavai, mintha most is hallanám ; soha sem fogom 
feledni e napot ; oly tolakodásban voltunk, hogy alig 
vettem észre, midőn egész bársonyruhámat széttépték. 
— Mátyás temetése után rögtön Ulászló koronázása 
került szőnyegre, s a fényes öltözeteknek elsorolása Bebek 
Katalinnak az élvezet kimerithetlen kútforrását nyujtá ; 
azután Anna királynét s a vele Francziaországból jött 
hölgyeket irta le, s így tovább. Történetbuváraink nem 
csekély zavarba jönnének, ha tőlük mindazon nevek 
magyarázata kivántatnék, melyek akkor a férfi- s 
asszonyöltözet sokféle nemeinek megkülönböztetésére 
használtattak, s melyek Katalin beszélgetéseinek főbb 
részét tevék. 

Bármi érdekesek s tanulságosak voltak az elbeszé- 
lések, Katalin útitársai kevés figyelmet forditának rajok ; 

8 a hölgy, nem buzditva hallgatói által, kimerlthetlen- 
nek l&tszó szófbrrását végre apadni érzé. Az utasok 
ismét hallgatva lovagoltak egymás mellett, s csak Kata- 
linnak nehéz fohászai s néha egyes rövid kérdések sza- 
kitották félbe a csendet, mely alatt mindenik saját 
szomorú gondolataiba mélyedett. 
Egyszerre távolból lódobogás hallatszott. 

— Jézus Mária ! utánunk jönnek ! — szólt Katalin, 
a mellette lovagló Orbán karját megragadva. Az i^u 
megállt s egy perczig hallgatódzott. 

— Semmi baj — szólt nyugodtan, midőn lovát ismét 
meginditá, — csak egy lovas jön ; az utón maradhatunk. 

— De ha csak egy ember is; nem hallott-e kigyel- 
med soha hatalmas lovagokról, kik egész seregeket 
legyőztek, s nemes hölgyeket elrabolva, velők váraikba 
menekiQtek? — kérdé Katalin. 

— A regék ideje megszűnt — válaszolt Orbán 
mosolyogva. 

— És ha Dózsa maga megtudta szökésünket s utá- 
nunk siet? 

— Dózsának más dolga van — monda Frusina — 
s Orbán megvédene ellene is. 

— Oh, ha Orbán hadjátékokban gyakorlott bajnok 
volna! — sóhajtott Katalin. 

— Oly megtámadóval, ki csak e napokban emelte- 
tett lovaggá, talán még megküzdhetek — szólt Orbán 
nem minden keserűség nélkül, melyet Katalin szavai 
benne ébresztenek. 

A lovas azalatt sebesen vágtatva mindég közelebb 
jött, s Katalin visszatekintve, a hold sugaraiban egy 
óriás alakot vélt látni, de melynek természetfölötti 
nagysága a többiek által nem vétetett észre. Feltűnő 
a magányos lovasban csak az vala, hogy mihelyt uta- 
sainkat mintegy háromszáz lépésnyi távolságra utóiérte. 

lovának lépését mérsékelé s közelebbre nem jött. — 
Midőn Frusina s Orbán, Katalin kérésére, egy ideig 
yágtatya haladtak, azt cselekedte követőjök is, s mihelyt 
lovaik lépését mérsékelek, az idegen azonnal követte 
példájokat ; ha megálltak, megállt ő is, — szóval min- 
dég hasonló távolságban maradt ; s minthogy — főkép 
ha kiállott veszélyek a lelket félelemre hajlandóbbá 
tevék — minden rendkivüli, ijesztő szint ölt magára, 
Katalin rémülése megragadta Frusinát is, s maga Orbán, 
e makacs követőben kémet gyanítva, nem minden aggo- 
dalom nélkül nézett visszafelé. 

— Várjanak nagy ságtok itt rám — szólt, s meg- 
fordítva lovát, az asszonyok nem kis rémülésére, egye- 
nesen az idegen felé nyargalt. De ez hív maradt eddigi 
rendszeréhez, s mihelyt Orbán sebes közeledését észre- 
véve, megforditá lovát s szintén futásnak indult. 

Orbán ismét visszatért asszonyaihoz ; de alig folytaták 
útjokat, midőn követőjök szintén megfordult s ismét az 
előbbi távolságban ballagott utánok. Az asszonyok min- 
dég nyugtalanabbakká váltak. Orbán elveszte türelmét. 

— Ki vagy ? — kiálta, megfordítva lovát s megállva. 
A távolság, melyben az idegen lovát szintén megállitá, 
nem volt oly nagy, hogy az éj csendjében egymást ne 
érthessék a szólók. 

— Becsületes ember ! — volt a válasz, melylyel az 
idegen rikácsoló hangon e kérdésre felelt. 

— S miért futsz becsületes emberek előtt? 

— Mert éjjel nem tudhatni, kivel van dolgunk — 
volt a válasz. Kik vagytok ? 

— Polgárok, kik Pécs felé utaznak. 

— S hát sem nem nemesek, sem nem parasztok ? — 
kérdé amaz. 

— Polgárok — volt a válasz; — jer ide s ne félj. 

— Igen, de ha méffis . . . iséred, hogy nem bántasz ? 

— ígérem. 

— És társaid? 

— Asszonyok. 

— De igazán asszonyok-e ? 

— Akár megesküszöm. 

— Ne gondold, hogy fegyvertelennel van dolgod — 
monda ismét az idegen, ki e beszélgetés közben mindég 
közelebb jött, — ha bántani akarnál, pórul jársz . . . 
Ah, csakugyan két asszony — szólt, mintegy önmagát 
megnyugtatva, tovább. — Alázatos szolgája kigy elme- 
teknek, bizony gyönyörű éjszakánk jutott utazásra ; az 
ég Olaszországban sokkal kékebb, csillagot is ott töb- 
bet és sokkal nagyobbakat láttam ; de szép éjszaka 
Magyarország zord éghajlatához képest ; becsületemre, 
igen szép. 

Ki Bakácsnak udvari szabóját, Ollósit, éltében csak 
egyszer látta, — s ki nem látta őt ? — azonnal ráismert 
ez idegenben a híres tűművészre; s a rémülés, melyet 
megjelenése távolban gerjesztett, ellenállhatlan kacza- 
gássá változott, midőn az asszonyok e veszedelmesnek 
vélt ellenségöket közelről láták. 

— Nem látom át, mi különös ok volna itt neve- 
tésre — szólt a szabó méltósággal ; — nem reménylem, 
hogy én magam — 

— Ollósi uram — monda Bebek kisasszony nevetve, 
— ha tükörben láthatná magát — 

És csakugyan, ha Ollósi ezt teheté vala, alkalmasint, 
ha nem is nevetve, legalább sirva fakadott volna, oly 
különös, oly ellenállhatlanul nevetséges volt az alak, 
melyben utazóink előtt megjelent. Szökésre határozván 
el magát, czélszerübbnek tartá, ha álruhába öltözik és 
pedig parasztruhába; de midőn uj köntöseit megpró- 
bálta, szabói Ízlése fellázadt a ruhák rossz szabása 
ellen, s két legjobb legényének segítségével hamarjában 

néhány — felfogása szerint — elkerülhetlen változást 
tőn rajtok, minek az volt következése, hogy azok 
szűrből készült uri ruhához kezdenek hasonlitani. 
Közönséges guba helyett vállain nehéz s a legszinesebb 
virágokkal kivarrott bunda függött, közönséges paraszt- 
süvege mesterségesen czikomy ázott sujtásokkal volt 
ékesitve ; s ámbár parasztaink akkoridőben mindég 
bocskorban jártak,^) a szabó nem érzett elég erőt magá- 
ban csizmáitól megválni ; s ha ezen farsangi álruhához 
a szabó száraz termetét, a hosszú, sovány s a hold- 
világon még halványabb arczot s az ügyetlenséget kép- 
zeljük, melylyel kis lován ült: nem fogunk a termé- 
szetesen víg Katalin jó kedvének kitörésén csodálkozni. 

OUósi, ki egész életét nagy urak között tölte, mindjárt 
ráismert útitársaira, s a leglovagiasabb kifejezésekkel 
nyilatkoztatá ki örömét, hogy társaságukban utazhatik 
s hogy fegyvereit védelmekre használhatja. 

Miután Katalin Ollósinak a Telegdi háza feldulása 
alatt s azóta történteket elbeszélte, végre kijelenté csu- 
dálkozását azon, hogy őt, ki mindég Bakács palotájá- 
ban s igy teljes biztonságban lakott, hasonló helyzetben 
találja. 

— Üldözések, nagysám ! igazságtalan üldözések ! — 
válaszolt a szabó sóhajtva. — Hogy ellenségeim van- 
nak, régóta tudtam; de hogy gonoszságuk ennyire 
megyén; hogy végre az egész nemességet fel fogják 
uszitani ellenem ; hogy maga a nádor s a kalocsai érsek 
kezet fognak velők, miután. Istenemre mondhatom, a 
Perényi- s Frangépán-családokat mindég kitüntetem: 
ez nagysám több, mint váratlan. 

A szabó ezen panasza oly mulatságos, a szomorú- 
sággal vegyült büszkeség, melylyel azt előadá, oly saját- 
szerű volt, hogy szegény OUósit első pillanatban az 
egész társaság megtébolyodottnak gondolta; ő maga a 

Br. Eötvös : Magyarország 1514-ben. ü. 8 

társaság meglepetését hiuságával összhangzóbb okoknak 
tulaj donityán, nem kis önmegelégedéssel, mi közé azon- 
ban mindég némi szomorúság yegyült, tovább beszélt. 

— Igen, nagysám, ha az ember úgy, mint én, annyi 
évekig hiven szolgált, s az egész udvarnak teljes bizo- 
dalmát birá, s azután egyszerre ekként elhagyatva látja 
magát, az fáj ! . . . Buzlai s Palóezi ő nagyságaikkal 
még nem igen gondolnék, de a nádor s a kalocsai 
érsek, kiket valamennyi fölött megkülönböztettem: ez 
váratlan s leverő! . . . Hej, ilyen az udvari élet! — 
tévé hozzá nehéz sóhajtással. 

— A szegény szabó megtébolyodott — suttogá Kata- 
lin Frusinának. — OUósi uram talán csalódott — 
monda fenszóval, ismét az előbbihez fordulva; — a 
kalocsai érsek indulatos úr, s a nádor ő nagysága néha 
nyers is tud lenni. Meglehet, hogy kigy elmed valami 
munkájával elkésett, mi, közbevetőleg legyen mondva, 
néha megtörténik, s hogy ő nagyságaik — 

— Oh, ha csak az volna! — sóhaj ta OUósi, — de 
ez országos dolog. 

— Igen, országos dolog — folytatá méltósággal — 
főbenjáró dolog; ha szerencsésen el nem illanok, most 
talán a csonka-toronyban volnék, holnap vagy holnap- 
után sz. György terén végezném napjaimat, hol Hunyadi 
Lászlót lefejezték, s mikorra nagy ságtok Budára vissza- 
jönnek, h'OUósi (a szabó sohasem monda ki nevét 
ezen aspiratio nélkül) ott hamvadna a budai út fölött 
fekvő halmon, az Úr kápolnájának sirboltjában, hol 
Kont s a harminczkét nemes mellett csak a hivtelen- 
ség vagy a felségsértés miatt kivégezett bűnösök temet- 
tetnek el.*) 

Hogy ezen nagy pathoszszal elmondott szavainál hall- 
gatói nem kaczagtak, csak annak köszönheté, mert 
erősen meggyőződve megtébolyodásáról, a szegény 

szabót őszintén sajnálták ; a víg Katalint azonban e talál- 
kozás sokkal inkább mulattatta, hogysem OUósitól meg- 
szökése okait ne tudakolná. 

— Nagyságtok ismerik a bizodalmat, melylyel Bakács 
ő eminentiája . irántam viseltetett — kezdé méltóság- 
gal nyújtózkodván lován, Ollósi, mig a többiek eleinte, 
hogy őt, a megtébolyodottnak gondoltat, föl ne ingerel- 
jék, később, mert magukat mulatva érzék, előadását 
félbeszakitás nélkül hallgatták, — tehát, mint mondám, 
nagy ságtok tudják, mennyi bizodalommal viseltetett ő 
eminentiája irántam.* Vagy jobban mondva, nagyság- 
tok nem tudják, sőt nem is képzelhetik ezt. Befolyá- 
som nemcsak kisebb házi dolgokra, melyeket ő emi- 
nentiája, mint tudva van, szokatlan pontossággal kezel, 
terjedett ki, mert hogy ezekre nézve — mindig a bibor- 
nok személye körül lévén — tanácsom sokszor kikére- 
tett, igen természetes ; de a legfontosabb, az egész 
országot illető dolgok közül is alig találkozott egyet- 
lenegy, melynek elintézése iránt uram velem előlegesen 
ne tanácskozott volna. 

A szabó egy perczig hallgatott s szemeit útitársaira 
forditotta,hogy meglepetésökön gyönyörködhessék, azután 
folytatá: — Hány esetet tudnék előszámlálni! Ha ő 
eminentiája a királyi tanácsból visszatért: Hol van 
h'Ollósi ? ez volt első szava. Itt vagyok ! válaszoltam 
én; s mig a nagy férfiú kényelmesebb házi ruhába 
öltözött, csak én maradtam nála; mert, közbevetőleg 
legyen mondva, uram öltözködését nem biztam másra, 
ezt nem teszi a szabó, ki hiréről gondoskodik ; a mód, 
melylyel a ruhát felöltjük, csaknem épen oly fontos, 
mint annak készítése. De, hogy beszédemet folytassam, 
míg uram öltözködött s míg egymagam valék vele, 
többnyire beszélgettünk mindenféle tárgyakról s e sze- 
rint országos dolgokról is. És ugyan mért oly komoly 

8* 

eminentiád? kérdeztem én. Ha tudnád, mennyi gond- 
jaim vannak! válaszolt ö. Ha én eminentiádnak vol- 
nék — szóltam ismét én, — hamar tnlesném rajtok. 
— S ugyan mit csinálnál — kérdezett ő tetemesen jobb 
kedvvel, mert ilyenkor rendesen mosolygott, — ha pél- 
dául ez vagy amaz történt volna ? — S itt elmondá a 
dolgok állását. Például, hogy Havasalföld iránt a lengyel 
8 a magyar kormány között uj nehézségek támadtak ; 
vagy hogy a csehek zúgolódnak, mert Ulászló a morva 
és siléziai rendektől nem mint cseh, hanem mint magyar 
király követeli a hűbéri esküt ; vagy miként lehetne ő 
felsége többi tanácsosait arra birni, hogy Velenczével 
a törökök ellen frigyre lépjenek? vagy más hasonló 
fontosságú dolgokat. Én figyelemmel végighallgatám ö 
eminentiáját s hosszú gondolkozás nélkül — mert jel- 
lememnek legkitűnőbb tulajdona az elhatározottság — 
elmondám nézetemet ; s nagyságtok nem képzelhetik, 
mennyire szétoszlat á gyakran ily tanács ő eminentiája 
gondjait. Igazságod van — monda nyájasan, — ezt fogjuk 
tenni; bizony h'OUósi, kár, hogy pappá nem lettél, 
belőled még kanczellár válhatott volna. — S ő emi- 
nentiája nevetett jó kedvében ; s nemcsak titoknokának, 
de néha Szakmárinak, sőt egy izben, emlékezem, a 
velenczei követnek is elbeszélé tanácsomat, s mindnyá- 
jan igen helybenhagyák, s mondák, hogy valóban orszá- 
gos férfiúhoz illő felfogásom van. — Ha kérkedni akar- 
nék, eseteket mondhatnék el, midőn nemcsak a bibor- 
nok, de maga a nádor s a szepesi gróf is tanácsokat 
kértek tőlem, s pedig néha oly tárgyak iránt, melyeket 
soha egy lélek sem hallott emlittetni: s a közelebb 
múlt időben befolyásomnak híre annyira növekedett, 
hogy alig fordult meg udvarunknál nagyobb tekintélyű 
ember, ki egyet-mást ne közölne velem ; s szent István 
napján épen két esztendeje lesz, hogy Palóczi ő nagy- 

sága igen nagy társaságban azt monda, miszerint sok- 
kal inkább szeretné, ha az ország kormánya rám, mint 
ő eminentiájára bizatnék. Telegdi s Bornemisza 6 nagy- 
ságaikat kivéve, alig volt ember, ki, ha velem összetalál- 
kozott, országos dolgokon kivUl egyébről beszélt volna. 
Ezen állásomat egész Buda ismeré; talán nagyságtok 
is hallottak felőle ? 

Frusina s Katalin igenezve hajtogaták fejeiket ; szólni 
nem mertek, hogy magukat el ne nevessék. 

— Igen, ez volt állásom, mint ime nagyságtok is 
tudják, még mielőtt a bibornokkal Bómába utaztunk 
— folytatá az előbbi ; — hát még később ! Az egész 
út rendezése rám volt bizva; minden kocsit én készí- 
tettem, minden podgyász szemeim előtt köttetett össze ; 
minden palaczkot én tettem pinczetokjába, s mi leg- 
több, a cselédek ruhái egészen az én tanácsom szerint 
készültek, ő eminentiája háromszáz ember kísére- 
tében utazott. Én mind a háromszáz számára négyféle 
ruhát készítettem : egy vüágos zöldet mindennapi ru- 
hául, egy vöröset közönséges vasárnapokra, egy fehéret 
különös ünnepekre, melyben cselédeink, például, a 
pápa megválasztása után jelentek meg, s egy feketét 
böjti napokon s más gyászos alkalmaknál haszná- 
landót ; mind e ruhát bársonyból, arany s ezüst krepin 
mánkával varrattam; soha a világ dicsőbb látmányt e 
háromszáz ekkép felöltözött cselédünkkel nem látott; 
sohasem bámult a római nép annyira, mióta városa 
fölépült, mint midőn mi háromszáz cselédünkkel ut- 
czáin első izben végigmentünk, s pedig akkor csak 
a zöld ruhákban jelentünk meg ; s mint bámult a nép 
következő vasárnapon, mikor mind vörösbe öltöztünk, 
s hamvazó szerdán, mikor fekete bársonyban jelentünk 
meg; s végre a pápa koronázásánál, midőn az egész 
sereg fehér öltönyeit vette fel ! . . . még egyszer mon- 

dom, soha sem látott szebbet az ember. — S a szabó 
legnagyobb elragadtatással az egyes ruháknak szabá- 
sáról, a gombokról s hímzésekről kezde beszélni, mint 
a költő, ha legkedvesebb műveiről szól, elfeledkezve 
minden egyébről. 

— Ennyi fény, oly müveit nemzetnél, mint a római, 
természet szerint nem kissé neveié uram befolyását 
— folytatá OUósi, — én azonban uj meg uj s mindég 
meglepőbb dolgokon törtem fejemet, még a szakácso- 
kat 8 kuktákat is uj selyemruhákba öltöztetem; tisz- 
tán fehér selyemköntösökben, arany-főkötőkkel s háló- 
süvegekkel főztek, s palotánk előtt ezerenként ácsor- 
gott a nép, s nézte a szakácsokat,^) s fohászkodott: 
bárcsak Tamás bibomok választatnék pápául. Még 
uram ellenségei is azt mondák, hogy ha pápának 
választatik, azt csak szabójának köszönheti ; s ő maga, 
méltányolva szolgálatomat, napról-napra kegyesebbé s 
leereszkedőbbé vált irántam. 

Itt OUósi egy pillanatig hallgatott, felsóhajta, azután 
tovább szólt. — ő eminentiája nem választatott pápá- 
nak. Királyi pompával kisértetett ki a városból, az 
Angyalvárban ágyuk dörögtek, a várostól egy mér- 
földnyire tömérdek nép jött velünk,^) de végre ott 
kellé hagynunk Bómát, s én mindjárt sejditém, hogy 
alig lesz ily jó dolgunk többé. Még Budára se jöt- 
tünk, s máris kezdetét vette a baj. Sokan nehez- 
teltek, hogy uram Rómából keresztes bullát hozott 
magával, s elkövettek mindent, hogy annak kihirdeté- 
sét akadályoztassák. Bizony h'OUósi uram — szólt 
itt-ott egy polgár hozzám, — ennek csak baj lesz a követ- 
kezése. Te is okosabban cselekszel, ha uradnak más 
tanácsot adsz; meglátod mi lesz az egész keresztes 
hadból — monda a fiatal Móré, midőn engem, mihelyt 
utazásomból hazatértem, arra kért, hogy neki hat 

xij ruhát készítsek ; s midőn én minden szentekre 
esküdtem, hogy uram nem mindég követi tanácsomat, 
s hogy, főkép mlg Bómában voltunk, fontosabb dol- 
gokról ritkán szólt velem — a mi csakugyan igaz — 
akkor a fiatal Batthyáni s nagysád öcscse, Bebek 
Ferencz, elnevették magukat, s elmondták, hogy a 
bibomok soha semmit sem tesz tanácsom nélkül, s 
hogy a keresztes hadnak minden rossz következéseiért 
az ország tőlem fog számot kérni. S mint Bebek, 
Batthyáni s Móré: ugy szóltak a többiek is; a hová 
mentem, a keresztes hadról kezdtek beszélni; ha vala- 
kinek jobbágyai elszöktek, vagy ha a csavargó csa- 
patok itt-ott kárt tettek, ennek kigy elmed h'Ollósi 
az oka, ezt kigyelmed mind megakadályoztathatná, csak 
szólana, stb. ; majd megbódultam kínomban. Midőn 
ő emínentíájával szóltam, s midőn őt arra kértem, 
hogy a keresztes haddal hagyjon fel, mert ha rossz 
következései lennének, azok csak nekem fognak tulaj- 
doníttatni: a bibomok még a többieknél is inkább 
nevetett, s engem azzal bíztatva, hogy nincs mit félni, 
ismét nem követte tanácsomat. — A keresztes had 
kihirdettetett, s Dózsa és az előbbkelő vezérek ruháira 
Zsigmond temploma főoltáránál magamnak kellé fel- 
varrni a vörös kereszteket.®) Tudtam, hogy vesztemre 
lesz. Bebek Ferencz mindjárt az isteni tisztelet után 
monda, hogy minden történhető baj egyetlen okának 
az ország a bibomok után engem fog tekinteni; de, 
mint mondám, ő eminentiája szolgálatában álltam, 
nem lehete máskép cselekednem, még panaszkodni is 
alig mertem már, mert uramat a közelebb lefolyt idő- 
ben mindég rosszkedvűnek találtam, s midőn vele utol- 
szor e dologról szóltam, azt kérdé tőlem: megbolon- 
dultam-e már? 

A szabó felsóhajtott; rövid hallgatás után ismét 

tovább folytatá elbeszélését. — Nem tudom, mi lelte 
ő eminentiáját, de mintha valaki által megigéztetett 
volna. — Mióta Rómából visszatérttlnk, nappal s éjjel 
nem volt más gondolata, mint ez átkozott keresztes 
had; s minél többet zúgolódnak mások, minél inkább 
féltek, annál szenvedélyesebben ragaszkodott tervéhez. 
Nagyságtok nem fogják elhinni, de becsületemre mond- 
hatom, hogy fél magtárait üritette ki s egész gulyákat 
hajtatott ki a Bakosra, csakhogy az úgynevezett egy- 
házi bajnokok szükséget ne szenvedjenek. Már min- 
denfelől hírek szárnyaltak, hogy a keresztesek egy vagy 
más földesúrnak jószágait feldúlták, s ő még mindég 
azt állitá, hogy e hírek csak az ő s az egyház ellen- 
ségei által terjesztetnek. Végre tegnapelőtt este, soha- 
sem felejtem el a napot, ő eminentiájáyal magam 
valék nagy dolgozószobájában. Majdnem az egész 
napot a házon kívül tölte, s rendkívül fölgerjedve jött 
vissza. A köntös, melyet az nap viselt, először volt 
rajta, kardinal- veres bársony, kevés aranynyal, de annál 
mesteriebb szabás szerint készítve, nem, mert egészen 
magam készítettem, de becsületemre mondhatom, kevés 
szebb darab volt ruhatárában. fel sem vette, mint 
egy ócska rongyot, úgy rántotta le testéről s tőlem, 
a bámészkodótól, minden más szó nélkül türelmet- 
lenül hálóköntösét kívánta. eminentiájának szörnyű 
gondjai lehetnek, hogy még azt sem veszi észre, mily 
ruhát vet le magáról — ezt gondolám magamban, 
de nem szóltam. Az udvari ember megszokta, hogy 
érdemei nem méltány oltatnak, s ilyenkor mindég jobb 
hallgatni. A bibomok sem szólt, hanem nagy lépé- 
sekkel járt fel s alá szobájában, mintha jelen sem 
volnék. — Egész nap a várban rendkívüli mozgás 
vala észrevehető. A nádor, a kalocsai érsek, Buzlai, 
Palóczi, Báthori, Bornemisza, majd együtt, majd egyen- 

ként jártak fel s alá, mindenfelé hírnökök küldettek 
el; mi történhetett? gondoltam magamban, s Bebek 
Ferencz nrfinak szavai jutottak eszembe: hogy végre, 
ha a dolgok rossz fordulatot vesznek, a bibornok 
a keresztes had kihirdetésének felelet-terhét, mint kirá- 
lyok szokták, rossz tanácsadóira fogja tolni, s az egész- 
nek áldozata én leszek. Nekem, mint mondám, ez 
jutott eszembe, s a mint szemeimet Bakácsra for- 
ditám, ki boszusan fel s alá járt, ki utolsó munkámat 
nem dicséré s még csak nem is szólt, ugy látszott, 
mintha csakugyan ily valamiről gondolkoznék. Midőn 
ő igy fel s alá jár, én gondolataimba merülve, ott 
állok, s egyikünk sem szól, a titkos ajtó, melyen Galamb 
ő kigyelmén s kívülem senki ő eminentiája dolgozó- 
szobájába nem jöhet, rögtön felrántatik s berohan 
félig magánkívül a titoknok, azon hírrel, hogy nagy- 
ságtok kerti lakását megrohanták a keresztesek. Dobol- 
tasd össze seregemet, fuss Batthyánihoz, hogy csapat- 
jait velők egyesítse, és siessenek azonnal segítségül 
— kiáltott ő eminentiája; s Isten engem, remegett 
egész testén, mint bármi közönséges ember. — Galamb 
megjegyzé, hogy Batthyáni nem fog szavára hajlani; 
s uram, látva, hogy igaza van, azonnal félreveté háló- 
ruháját, s hogy maga mehessen el, öltözködni kezde; 
de még nem vala készen, midőn minden jelentés nél- 
kül Palóczi s vele a kalocsai érsek jöttek a szobába, 
utána a nádor, az országbíró, a kanczellár, a váczi 
püspök, Buzlai s végre Bornemisza. S mindenik lár- 
mázott, panaszkodott, szitkozódott; szörnyű vala csak 
hallani is; főkép Palóczi s a kalocsai érsek túlmentek 
minden mértéken. — Uram megjegyzé, hogy ha vala- 
mely ház a keresztesek által megtámadtatott, e zaj 
helyett jobb lenne segítségére menni. — Igen, hogy 
mlg csekély seregeinket a külvárosba küldjük, addig 



42 

eminentiád czinkosai a váxost támadják meg — kiál- 
tott Palóczi, — s a királyt yalamennyitinkkel együtt 
hatalmukba keritsék. — A kapukat nem szabad fel- 
nyitni ; Bakács Dózsának czinkosa ! — kiáltanak mások ; 
— ne hígyetek neki! körül kell fogni palotáját; el 
kell szedni őrseregének fegyvereit; ez következése, ha 
a király a legfőbb egyházi hivatalokat parasztokra 
bízza; hisz Bakácsnak vagy Bakosnak, vagy nem is 
tudni hogy' hivják — rokonai ott állnak a Bakoson a 
Drágfiak többi parasztjaival, — s igy tovább ; mindenik 
lármázott, orditott, fenyegetődzött, csak Bornemisza 
monda néhány mentő szót: hogy ő ugyan a keresztes 
had kihirdetésének barátja nem volt, egyébiránt az 
egésznek rossz következéseit csak a bibomokra tolni 
mégis igazságtalanságnak tartja. — És ki hirdette 
ki a szerencsétlen háborút ; ki táplálta a gyülevész 
sokaságot ; ki varratta Dózsa ruhájára a keresztet saját 
szabója által? igen! nem Ollósi varrta-e fel mindenik- 
nek keresztjét? — s így tovább; s mindig csak az, 
hogy a szabó én vagyok. — Bornemisza védő sza- 
vai alig hallatszottak ki a zajból. — S most Bebek 
Ferencz rohan a szobába, utána Móré, Batthyáni s 
még néhányan az úrfiak közül, s Bebek Bornemiszá- 
hoz fut s mondja, hogy Telegdi házától jő s a kisasz- 
szonyokat nem találta ott. — Mindenható Isten ! — kiálta 
Bornemisza, — a szerencsétlenek a rablók kezei közé 
estek. — Azonnal ki segítségökre ! — kiálta Ferencz 
úrfi. — Veled megyünk! — ordítanak pajtásai; kettő- 
három a főurak között is. A nádor, a kalocsai érsek 
s mások ellenezték. — Úgyis későn volna — monda 
valaki, ki épen a szobába rohant, — felgyújtották a 
házat. — Látnom kell, mi történt rokonaimmal — kiál- 
tott Ferencz úrfi, s kirohant, mint a forgószél. 

— Jó fiu ! — monda Katalin meghatva, — csak pár 

hete, hogy Isty&n b&tyja megszidta, s mégis ő vesz 
legtöbb részt sorsunkon. 

— Nagysám — folytatá az előbbi, — ha arra gon- 
dolok, mit azután, hogy Bebek orfi elhagyott, látnom 
s hallanom kellett, borzadok. A veszély, mely nagyság- 
tokát fenyegeté, felbőszítette az egész tömeget. A nádor 
s^ az országbiró tanácskozni akartak, de nem hallgatott 
senki rajok. Bornemisza maga, pedig elég nyugodt 
e.mber, összekulcsolt kezekkel járt fel s alá oly arcz- 
czal, mintha erőnek erejével gondolkozni akarna, s 
mintha iszonya káromkodásoknál egyéb nem jutna 
eszébe ; a többiek zajongtak, orditottak, fenyegetődztek ; 
Konstantinápoly bevételekor az akkori patriarcha nem 
hallhatott a törököktől annyi szitkokat, mint most 
uram. — Hazaáruló ! paraszt ! gonosztevő ! pártütő ! a 
csonka-toronyba vele! vérbirák elébe kell állitani! — 
így kiáltott tíz egyszerre. — Ha Telegdi leányának 
csak egy haja perzseltetik le, vérével lakol ; ha Bebek 
kisasszonynak baja lesz, kiirtjuk őt a világból s legátus- 
sága nem fogja őt védeni, majd megtanítjuk saját szabója 
által a lázadók ruháira kereszteket varratni, vízbe kell 
dobni szabójával együtt ! s így mindég tovább, jó más- 
fél óráig, mig Bebek urfí, ki parasztruhában a városon 
kívül volt, azon hírrel tért vissza, hogy a kisasszonyok 
szerencsésen megmenekültek. 

— Csak igaz marad : a vér nem válik vízzé — monda 
Katalin, — ilyesmit csak Bebek tehet. 

— És Isten áldja meg Bebek úrfit, hogy tette — 
folytatá a szabó, — csak e jó hímek köszönhetjük, 
hogy a bibomok s én ez éjjel meg nem gyilkoltattunk, 
vagy hogy a csonka-toronyba nem zárattunk. A kedélyek 
kissé csillapultak ; Bornemisza, mihelyt nagyságtok iránt 
nem aggódott, uramnak ismét pártját fogta s a fel- 
bőszülteket figyelmessé tévé, hogy bibornokot s pápai 

legátust nem zárhatni minden birói eljárás nélkül a 
csonka-toronyba. Bövid ideig tanácskoztak, s miután 
határozat hozatott, hogy a bibomok jövő reggel excom- 
municatio fenyitése mellett a keresztesek szétoszlását 
fogja parancsolni, az urak rekedten egymásután elmentek 
s uramat titoknokával s velem magára hagyták. 
— uram — folytatá a szabó ismét kis szünet után 

— nyugodtnak látszott, arcza halavány vala s ajkai 
körül néha különös reszketés vala észrevehető; egyéb 
nem árulá el belső fölgerjedését. Szinte borzasztó vala 
ránézni. Mint a szikla állt ott; körülötte felbőszült 
habok, s mégis ugy látszott, mintha e mozdulatlan pont 
volna az, mely valamennyi közül legnagyobb veszélylyel 
fenyeget. De most, midőn a többiek elmentek, annál 
korlátlanabbul tört ki eddig elnyomott indulata. — 
Engem, a római szentegyház bibomokát. Bakács Tamást, 
akarnak a csonka-toronyba záratni ? — így szólt, ismét 
fel s alá járva, és szemei szikráztak. — Galamb ő 
kigyelme monda, hogy, meggyőződése szerint, mindez 
haszontalan fenyegetődzés s hogy kétszer meg fogják 
gondolni, mielőtt ily valamire vetemednek. — Nem 
ismered őket — szólt ismét a bibomok legnagyobb 
indulatban. — Felbőszülve, mint most, ők mindenre 
képesek; ha telik tőlük, boszut fognak állani nemcsak 
rajtam, de rajtad is Galamb, mert hozzám hlv valál, 
cselédimen, csak mivel szolgáltak. Nem állok jót, nem 
inditanak-e felségsértési pert szabóm ellen, mert Dózsa 
ruhájára ő varrta fel a veres keresztet. Igen h'OUósi 

— monda hozzám fordulva, — vigyázz magadra; ha 
tőlük függ, hlvtelenségi kereset alá kerülsz, s Isten 
kegyelmezzen árva lelkednek! — Nagyságtok képzel- 
hetik, mint borzadtam el e szavakra. Bemegve kérdem 

ő eminentiáját : hiszi-e csakugyan, hogy De 

fám sem hallgatott, csak azt monda, hogy ez uri 

emberektől minden kitelik, s hogy őket nálánál jobban 
senki sem ismeri, — szóval : ismételé, miket előbb 
mondott, s mindezt a legnagyobb indulatban, s mégis 
félig gúnyolva; végre, midőn félelmemet észrevette, 
mert meglehet, hogy csakugyan reszkettem, a bibomok 
még nevetett is, igen, valósággal nevetett, mintha örülne, 
hogy vesztében én is részesülni fogok ; megvallom, soha- 
sem tartottam őt képesnek ily szivtelenségre. Hej, a ki 
nagy uraknak szolgál ! 

OUósi annyira el vala foglalva saját szomorú emléké- 
vel, hogy a mosolyt, mely útitársainak ajkai körül 
játszott, s mely Bebek kisasszonynál majdnem kacza- 
gássá fajult, észre sem vévé s nyugodtan folytatá : 
— Nekem nevetésre nem vala kedvem! Iszonyú aggo- 
dalmak között töltém az éjszakát, s mindig határozot- 
tabbá vált a szándék, hogy elleneim üldözései elől meg- 
szököm. Eddig, ha ő eminentiájának aggodalmaimról 
szóltam, bolondnak nevezett, most ő maga figyelmez- 
tetett a veszélyre, s ha eszembe jött az arcz, a szív- 
telen kaezagás, melylyel vesztemről szólt: lehetetlen 
volt nem látnom, hogy pártfogására nem számithatok. 
Meg kell szöknöm ! mondám magamban, s mert álom- 
ról szó sem lehetett, még éjjel hozzáfogtam az öltözet- 
hez, melyben nagyságtok fájdalmamra látnak. — Más- 
nap reggel még Galambbal beszéltem ; sohasem szerettük 
egymást, de okos embernek tartam őt mindig s gondolám, 
ily fontos pillanatban talán csak nyiltan megmondja 
véleményét. Kérdésemre válaszolá, hogy ő eminen- 
tiája ezt kétségen kívül legjobban fogja tudni, s hogy 
azon esetre, ha a keresztesek a felszólításra szét nem 
oszlanak, helyzetem talán nem egészen veszély nélküli. 
Majdnem épen így szólt huszáraink hadnagya s a fő- 
szakács, ki országos dolgokban, melyekről vele sokszor 
beszélgettem, kitűnő belátással bir. — Már ha ő eminen- 

tiája monda, ö eminentiája bizonyosan legjobban tudja ; 
ki hitte volna, hogy h'OUósi ily roppant bajba fog 
keveredni ! — monda az egyik is, a másik is ; s a mi 
leginkább fájt, oly megelégedett, oly mosolygó arczczal, 
csak hogy nem kaczagtak. E bajba kellé keverednem, 
hogy az embereket egész aljasságukban ismerni tanul- 
jam. — Csak még a táborba küldött papoknak vissza- 
tértét váram meg. Dél felé azon hírrel jöttek a városba, 
hogy a keresztesek nemcsak széjjel nem oszlanak, hanem ' 
hogy a lázadás már ki is tört. Én útra készültem. Ha 
még egy napig késem, a menekülés talán lehetetlenné 
vált volna. Az ntczákon mindenütt, a hol csak mentem, 
az urak — jól vettem észre — suttogva szóltak egy- 
mással. Estefelé a nádorral találkoztam s ő kérdezett : 
hallottam-e már, mit mivelnek barátaim? Meglátod 
h'OUósi — monda szokott édes hangján — neked is 
megfizetik még varrásod bérét. — Meg vagyok győződve, 
elfogatásomra már megtörténtek a készületek, s csak 
azon pár aranynak, melyekkel a kapusokat megveszte- 
getem, köszönhetem, hogy szerencsésen idáig jutottam. 
Hogy a szabó, a szónak közönséges értelmében, meg 
nem bódult, azt egész előadásának összefüggése bizonyitá ; 
világos vala azonban az is, hogy helyzete iránti nézeteit 
megczáfolni nem tartozott a lehetőségek közé. Ha józan- 
vagy helyesebben mondva, ha oly ember, kit bolond- 
nak nem nevezünk, valamely rögeszmét felkapott s 
eszének egész munkásságát annak védelmére forditva, 
az egyes körülményekből, melyek nézete mellett szól- 
nak, egész rendszert alkotott magának : ilyennek helyre- 
igazítása lehetetlen ; s midőn Katalin Ollósinak értésére 
adá, hogy félelmeiben talán mégis csalódott, a szegény 
ember csaknem neheztelve kérdé tőle: vajon a bibor- 
nok, az egész udvar és város bolondnak tarthatták-e 
őt, őt, h'OUósit, ki nemcsak tréfa tárgyául soha sem 

szolgált, sőt legnagyobb kiterjedésben birá az egész 
udvar bizalmát? 

— S melyek kigyelmednek jelen tervei? — kérdé 
Fmsina, hogy a beszélgetésnek más fordulatot adjon. 

— Mi jövőmet illeti, hála az égnek, nyugodt vagyok — 
válaszolt nagy önmegelégedéssel a szabó. — A valódi 
művésznek legbecsesebb kiváltsága az, hogy magát 
bizonyos helyre lekötve nem érzi; ha egy országnak 
viszonyai összebonyolódtak, vagy ha ellenségei tUdözései- 
nek többé ellent nem állhat, elmegyen máshová s 
mindenütt nyilt karokkal fogadtatik. Mi nekem Buda, 
Magyarország, a nádor s a bibomok ? ! h'Ollósinak 
hire meg van alapítva Bómában is ; s habár az egy- 
szerüebb olasz köntösnél kevésbbé tüntethetem ki 
Ízlésemet, mint a magyar ruhánál, hol a sujtásozásban 
egészen uj rendszert találtam fel, mely nevemet fenn 
fogja tartani: a fődolog, a mi legmúvésziebb minden 
ruhakészitésnél, a szabás marad, s ebben felülmultam 
római vetélytársaimat már utolsó ottlétemkor is. 
A művészetem folytatására szükséges engedelmet ő szent- 
sége a pápa, kinek számára egy fehér bársonyköntöst 
varrtam, meg fogja adni minden nehézség nélkül ; 
pénzt, mennyi szükséges, magammal vittem, s nagy 
utilevelem, melyet előbbi uramtól tavaly kaptam, biz- 
tosit, hogy legalább a keresztesek nem fognak bántani, 

s így — 

— S kigyelmednek van-e ily útlevele? — kérdé 
Orbán érdekkel, mert eszébe jutott, ily irománynak 
mennyi hasznát vehetni a jelen körülmények között. 

— Van-e útlevelem? — szólt a másik büszkén, — 
és mily útlevelem! ő eminentiájáfiak nagy pecsétje 
alatt egész rőf pergamenen olvasható : miszerint kedves 
szolgája s hive h'OUósi, ki jelenleg Olaszországba 
utazik, minden kísérőivel együtt — mert, mint mon- 

dám, az útlevél akkor készült, midőn ő eminentiájár 
nak szekereivel a pápaválasztáshoz utaztam — egyházi 
s világi hatóságok pártfogásába ajánltatik; felszólittat- 
nak minden megyék s kerületek, városok, faluk s 
uradalmak, ugy szintén minden harminczadok, hatirőrök, 
számtisz 

— Megálljatok ! — kiálta itt egyszerre néhány erős 
hang az út mellett álló bokrok közül ; s mlg Katalin 
felsikoltott s a szónokló szabó elrémülve a szó közepén 
elhallgatott, három legény kiugorva, a lovak kantáraiba 
kapott. Orbán kirántá kardját s a megtámadok ellen 
fordult ; de ezek látva, hogy csak egygyel van dolguk, 
kettő, az asszonyok lovait szabadon bocsátva, Orbánt 
támadá meg, harmadik a reszkető szabó paripáját tartá, 
nem engedve, hogy egyetlen fegyverének, mely e pillanat- 
ban eszébe jutott — sarkantyúinak — hasznát vehesse. 
A küzdelem eredményét nem lehetett előre látni ; Orbán 
oly kétségbeesett bátorsággal támadá meg elleneit, hogy, 
ámbár egymaga vivott kettő ellen, a győzelem valószi- 
núleg neki jutott volna, ha épen azon pillanatban, 
midőn második ellenének karját megsebesité s midőn 
már a szabónak megszabadítására készült, az erdőből 
uj ellenek nem közelítenek a rablók segítségére s a 
vitéz i^u lovát körül nem fogják. 

— A király nevében békét ! — kiálta egy erős hang, 
melynek mindenki azonnal engedelmeskedett. — Vezes- 
sétek a foglyokat táborunkba; a vajda határozzon 
fölöttük. 

OUósi s az asszonyok részéről ellentállásról szó sem 
vala ; Orbán átlátá, hogy minden további küzdés 
védenczeinek helyzetét csak rosszabbá tehetné s ennél- 
fogva szintén az erdő felé engedé vezettetni lovát. — 
Az útonállás Ulászló kormánya alatt nem tartozott a 
ritkaságok közé, de e nemes mesterség hazánkban 

akkor főurak s nemesek által, vagy — ritkább esetek 
ben s csak kereskedelmi vetélytársaik kárositására — 
városi polgárok által gyakoroltatott,*^ s ha Uy ellenek 
hatalmába kerül, Telegdi leányát a jelen körülmények 
között veszély nem fenyegeté ; de midőn Orbán a hold 
sugaránál a körülötte tolongó rongyos csoportot látá, 
zsiványok, vagy a fellázadt jobbágyoknak valamelyik 
csapatja között véle magát. Hasonló, habár önösebb 
indokokból származtak OUósi aggodalmai, s Orbánnak 
csaknem mosolyognia kellé, midőn a szabó, kinek lovát 
egy ideig az övé mellett vezették, sóhajtva megjegyzé, 
hogy olyanok kezébe jutottak, kik ő eminentiája 
útlevelét alkalmasint nem fogják kellő figyelembe venni. 

Midőn megtámadtattak utasaink. Érd falujához köze- 
litének. A budai hegyláncz, mely sz. Gellért hegyén 
túl a Dunától visszavonulva, bérez és folyam között 
keskeny síkot hagy, halmaival itt ismét a folyó partjáig 
nyomul, s ép e halmokon vezetett át utjok, midőn 
tovább haladásukban ily váratlanul akadályoztattak s 
akaratjok ellen az út jobb oldalán sötétlő rengeteg 
felé vezettettek. Egy óranegyedig haladhattak majdnem 
járhatatlan s csak vezetőik által ismert utakon, midőn 
a sűrűn áttörő világosság vonta magára figyelmöket. 
Bövid haladás után egyszerre szabad téren láták magukat, 
melyen hét-nyolcz nagyobb tűz körül mintegy két- 
háromszáz alak hevert, ült, járt, forgolódott. Egy 
nagyobb sátor s mellette néhány póznára akasztott rongy 
s friss ágakból készült alacsony ereszek az egésznek 
mintegy tábori szint kölcsönöztek. 

Minden más helyzetben a kép, melyet maguk előtt 
láttak, utasainkat érdekelhette volna. A rögtöni átmenet 
az erdő sötétéből ezen majdnem máglya-nagyságú 
tüzekkel világitott térre, a csend után e váratlan zaj 
és zsibongás, a roppant tölgyek, melyek a helyet körül- 

Br. Eötvös : Magraronzág 1514-ben. n. 4 

fogak 8 melyeknek alsóbb ágait a tüzek yilágiták, míg 
sudaraikra a holdvilág önté ezüst sugarait, mintha 
minden egyes fán a természet szelid yilágitása a vörös 
fénynyel küzdene meg, melyet emberek gynjtának, 
maguk a téren hemzsegő alakok az egésznek különösen 
regényes szint adának. Helyzetük bizonytalansága azon- 
ban annyira elfoglalá gondolataikat, hogy még Katalin 
is, ámbár mindennek, a mi regényes, barátja, mindezt 
csak alig vévé észre, s egész figyelmét azon alakokra 
forditá, kik a nagy sátor előtt, melyhez most közeledtek, 
reájok várakozni látszottak. 

Azon nagyobb czigánycsapatok egyikétől láták magukat 
körülvéve, melyek akkor e hazát egyik szélétől a 
másikig átvándorolva, majd erdők között, majd a nagy 
síkon üték fel sátraikat. Tűrve, sőt pártolva néha a 
király s foldesuraságok által, s ismét minden különös 
ok nélkül egyszerre üldöztetve, rosszabb időkben kovács- 
munkával, téglavetéssel, sőt favágással keresve élelmét, 
jobb napokban koldulás, jóslatok és zene közt élve, 
lopva mindig, hol alkalmat talált s mindig egyenlő 
könnyelműséggel várva a holnapot, — Pharao népe, 
melynek földi hivatása talán csak abban áll, hogy 
körülvándorolva a nemzetek között, intse mindenikét, 
mi nyomorult az, ki hazáját elveszte, — akkor, mint 
most, könnyen meg vala ismerhető, s Orbán némikép 
megnyugtatva érzé magát, midőn látta, hogy védenczei- 
vel oly emberek kezei közé került, kik gonosztetteiket 
a fosztogatásnál tovább terjeszteni nem szokták. Nem 
úgy OUósi, ki azon tiszteletnél fogva, melylyel minden 
jó ruha iránt viseltetett, a rongyokba burkolt embereket 
minden gonoszságra képeseknek tartá s ki e félelmét 
halkan Orbánnal közié. 

A nagy sátor előtt, körülvéve a csoport előkelőbbjeitől, 
egy kis zömök férfi állt, kit kopott, de vörös és arany- 

roj tokkal ékesített mentéjénél s még inkább aion tin- 
teletnél fogva, melylyel a nép előtte visszavonult, a 
csoport vajdáj&nak lehete ismerni. E hatalmas férfi 
elébe vezettettek utasaink. 

A jövevények, kisérőik parancsára, leszálltak lovaik* 
ról s a vajda berezegi polozára ült, mely egy tizenkét 
akós, de félig borral telt hordó vala, s oly pontot 
képezett, mely valamennyi alattvalóinak legforróbb 
vágyait maga körül egyesité. 

— Látom, ismét csavargókat hoztatok — monda 
rövid hallgatás után, mely alatt villogó szemeit a 
jövevényekre függeszté, a vajda ; — nem mondtam-e : 
menjetek ki fiuk az országútra s ma éjjel bizonyosan 
csavargókat fogtok találni ; és ime teljesedett ! így 
vagytok mindennel, a mit mondok. És ugyan hogy* 
akadtatok rajok? — kérdé rövid szünet után, mely 
alatt nem kis önmegelégedéssel tekinte maga körül. 

A megtámadok vezére röviden elmondá a történetet, 
kivált Orbán védelmét s a szóló társainak megsobe- 
sitését, minek hallásánál a vajda komoly ránczokba 
vonta homlokát. 

— Megtámadni ő felsége hív czigányait I — monda 
fejét csóválva ; — kivont karddal támadni meg őket 
és verőket ontani! ez példás büntetést kivan. 

— Igen, példás büntetést ! kiáltá a tömeg, mire az 
asszonyok s főkép OUósi nem kissé elrémültek. — 
Orbán mihelyt látta, kikkel van dolga, nyugodtnak 
érzé magát : jól látá, hogy a vajdának pénzzsarolásnál 
egyéb czélja nincs, s azért, a nélkül, hogy fenyegeté- 
seit figyelmére méltatná, arra szólitá fel : mondja meg 
az árt, melyért lovaikat s szabadságaikat visszaadja. 

— Kigyelmetek lovait ? — sz41t az előbbi ; — de 
hisz a lovak tulajdonunkká váltak. Azért vagyunk fel- 
állítva a király, hatalmasan 'uralkodó 11. Ulászló 6 

felsége által, hogy tartományaiban rendet tartsunk, s 
mindennemű s nevezetű rendbontókat törvényes biráik 
elébe állitsxink. Valóban nehéz feladat jutott nekünk. 
Főkép a csavargás vétkes szokása kezd elterjedni az 
országban. 

— Ne tréfáljon kigy elmed — monda, a méltóság 
majmolásán türelmét vesztve, Orbán ; — polgárok vagyunk 
8 Pécsre utazunk ; két-három aranyat kaphat, ha lovain- 
kat azonnal visszaadja, különben pedig könnyen meg- 
bánhatná, hogy becsületes embereknek ekként merte 
útját állani. 

Orbán elhatározott magaviselete a vajdára s társaira 
nem maradt hatás nélkül, s igen valószinű, hogy 
ajánlatát elfogadják, vagy hogy legfölebb megváltási 
összeg fejében néhány aranynyal többet követelnek, ha 
OUósi s Katalin rimánkodásaik által el nem oszlatják e 
hatást. Mihelyest a vajda észrevette, hogy tőle valaki 
fél, még komolyabb ránczokba szedte homlokát s 
mondhatlan megvetéssel válaszolt. — Polgárok ? — szólt, 
— mi nekem az, hogy valaki polgár, nekem, a ki 
vajda vagyok, az egész ország által elismert vezér, ki 
utakon, hidakon, szabadon járok egész táborommal, 
csak úgy, mint az országnak bármily nemese. És három 
aranyat ajánlani a lovakért, istentelenség ! mikor a 
lovak legalább tizszer annyit érnek ; s nekem aján- 
lani azt ! 

— Hallatlan szemtelenség ! — szólt közbe a mellette 
álló czigányok egyike ; — és még nem is igaz, a mit 
beszélnek. Látott- e ember ily módon felöltözött pol- 
gárt, mint ez itt? — s ekkor a szóló kezében tartott 
dudájával OUósira mutatott, ki rémülésóben észre sem 
vévé, mennyire nem hizelgő reá nézve az általános 
kaczagás, melyet öltözete most az egész tömegnél ger- 
jesztett. 

— Komédiás! — kiáltott az egyik. — Megszö- 
kött udvari bolond! — kiáltanak mások. — Honnan 
is lophatta e fertelmes ruhákat? — nevettek ismét 
mások. 

— Egy szóval, csavargó ! — hangzott közbe a vajda 
erős szava, — s ez országban azokat kivéve, kiknek e 
végett különös engedelem adatott, nem szabad csava- 
rogni senkinek. 

— De édes Polgár Tamás uram — rimánkodott a 
közfigyelem tárgyává vált szabó, ki most rémülés köz- 
ben a vajdára ráismert, — hát nem — 

— Igen, Polgár Tamás — szólt a vajda, — ,Tho- 
mam Polgár ima cum aliis huszonöt tentoriis vaganti- 
bus' . . . ügy áll nagy levelemben, melyet mellemen 
hordok; ,fabricandis aliis pixidis, globulis, pharaoni- 
bus necessariis' ... a mint előmutathatom, s a mi 
annyit tesz, hogy ő felsége különös szolgálatában állunk ; 
és ,dum et quandocunque et quotiescunque' ... a 
miből deákul tudók átláthatják, hogy minden ágyú- s 
más golyók öntése reánk bizatott ; minélfogva ismét 
,facta sua expedire et libere stare huszonöt duntaxat' . . . 
a mint irva áll; se adót, se vámot nem fizetünk, s 
ennélfogva valamennyi csavargók letartóztatására külö- 
nösen ki vagyxmk küldve.®) 

— De Polgár uram — kiálta a szabó, miután a 
vajda deák idézései ellenére szóhoz jöhetett, — nem 
ismeri h'OUósit, a bibomok ő eminentiája komor- 
nyikát — 

— S udvari szabóját! — kiálta bámészkodva a 
vajda. — Uramfia! hogy jön kigyelmed ide hozzánk? 

— A mint Polgár uram látja, nem épen jó szán- 
tómból — monda a szabó, ki a vajda végszavai által 
teljesen megnyugtatva érzé magát s ki most bizonyos 
méltósággal szólt ; — megvallom, kigyelmedről nem 

tettem volna fel, hogy békés utasokat az országúton 
emberei által ekként megtámadtat. 

— De édes drága Ollósi uram — válaszolt a vajda 
alázatosan; — ki is gondolhatta volna, hogy kigyel- 
medhez leend szerenosénk, s ily társaságban s kivált 
ily öltözetben ? Kiáltsatok éljent Ollósi ö kigyelmének, ki 
nekem kegyes pártfogóm és patronusom! — kiálta, bámuló 
seregeihez fordulva. — De ily késő éjszaka! ily ruhá- 
ban ! — folytatá ismét ; — ki hitte volna ezt ? ! 

— Az idők viszontagsága — szakitá félbe amaz a 
szólót. 

— Hej, szomorú időket élünk! — sóhajtott a vajda, 
minden törekvéseit arra forditva, hogy a rossz benyo- 
mást, melylyel eddigi magaviselete a szabóra volt, eny- 
híthesse, — rosszabb időket soha sem értem. És mennyi 
a csavargó ; ha nem vigyázok fel oly szorosan, még a 
budai országúton sem lehetne biztosan utazni. Mert, 
lássák kigyelmetek, csak azért adtam ki rendelést, hogy 
minden utas élőmbe vezettessék, hogy azután a becsü- 
letes utazókat a csavargóktól megkülönböztetve, ama- 
zokat ismét szabadon bocsáthassuk. Ha némi fosztoga- 
tási szándékom lett volna, mint van másoknak, s meg 
kell vallanom, itt-ott a czigány vaj dáknak is : akkor a 
három aranyat, melyeket amaz urfí ajánlott, elfogad- 
tam volna ; nemde, hisz esztelenül cselekszem, ha azon 
esetben az ajánlott három aranyat el nem fogadom ? de 
én nem vagyok olyan, mint a többiek, szándékom — 

— Nincs veszteni való időnk — szakitá félbe a men- 
tegetődzőt Orbán türelmetlenül ; — adja ki lovainkat, 
vezettessen ki az útra, hadd menjünk tovább. 

— Tovább hagyjam menni kegyes uramat s patro- 
nusomat, ki nekem ő eminentiája udvaránál annyi 
pártfogást szerez s a vörös aranypaszomántos mentét, 
melyet tavaly ilyenkor igért, eddig számomra bizo- 

nyosan már elkészítette s csak arra T&r^ hogy érte 
menjek? £ k^yes p&rtfogót hagyjam én késő éjszaka 
toyább utazni s főkép ily időben? 

— Hiába, sietnünk kell — monda a szabó méltó- 
ságos leereszkedéssel, — kend, ugy látszik, nem tudya, 
hogy Budán a lázadók — 

— Telegdi István ő nagysága házát megtámadták — 
vágott szavába a czigány, — de minthogy OUósi ő 
kigyelme a várban lakik . . . vagy igen — szólt önma- 
gát félbeszakasztva, mint kinek agyán rögtön egy gon- 
dolat villan át, mig sötét szemeit Bebek Katalinra 
fUggeszté. — Takarodjatok innen ! — kióJta a még 
mindig utasaink körül ácsorgó tömeghez, — titkos 
beszédem van ő kigyelmével. 

Mig a czigányok visszavonultak, a vajda, szemét 
majd Frusinára, majd Katalinra függesztve, hallgatott ; 
mihelyt magát utasainkkal magánosan látta, halkabban 
engedelmet kért, hogy ő nagyságukat nem ismerte meg 
tüstént, s a kisasszonyoknak minden kitelhető szol- 
gálatát ajánlá. 

Katalin kezdetben meglepetést szinlelt d tovább is 
utazó polgárnőnek akará magát tartani, de Polgár sok- 
szor fordult meg Budán s még Telegdi házában is, s 
így e szándék nem sikerülhetett ; s a czigány vajda irá- 
nyában most minden további titkolódzás valamint lehe- 
tetlennek, úgy fölöslegesnek mutatkozott. Mióta Polgár 
a király által, mint golyókészitő, szolgálatba fogadta- 
tott s csapatjával kiváltságot nyert, a czigány nem vet- 
kezett ugyan egészen ki nemzeti szokásaiból, s mint 
láttuk, néha golyóöntésen kívül egyéb jövedelmezőbb 
dolgokkal is foglalkozott ; azonban, mint hivatalban 
álló, magát mindig a nemesekhez sorol á, s legnagyobb 
biztossággal lehete számot tartani, hogy Telegdi leányát 
nem fogja a pórnak elárulni. — Orbán mindezt meg- 

gondolva, legjobbnak tartá, ha Polgárral nyíltan szól, 
8 utjok további folytatására tőle tanácsot kér, úgyis a 
czigánynál jobban senki sem ismeré az ország minden 
utait és rejtekeit. 

A sátorba vonultak, hová a vajda vendégeit udvaria- 
san meghivá, s a teendőkről tanácskoztak. 

OUósi terve, hogy Olaszországba vonuljanak, nemcsak 
az asszonyok, de a vajda által is elleneztetett, miután 
a lázadás Somogyban s Zalában már kitört, Horvát- 
országban minden perczben kitörendő volt s Karinthiá- 
nak és Earnioliának parasztsága épen akkor lázadt fel 
urai ellen, s mint Polgár monda, szörnyű kegyetlen- 
séggel dühöng. — Biharba menni szintén nem vala 
tanácsos, mert ott s Mármarosban az egész oláhság 
feltámadt s a megyét pusztítva járta körül. Legjobbnak 
látszott, ha a kisasszonyok Csanád felé tartanak, hol a 
temesi vajda s Csáki püspök körül az alsóbb megyék 
nemessége összegyűlt s hol a város biztos menedéket 
igér. Polgár állítása szerint Telegdi Istvánt is ott fog- 
ják találni, s az út is legbiztosabb, ha tudniillik nem 
Földvárnak, mint akarták, mert e helyet a bácsi s 
baranyai parasztság eddig alkalmasint már elfoglalta, 
hanem a csepeli szigeten keresztül, s azután, kerülve 
minden falut, egyenesen a pusztákon utaznak Csanádig. 
— Mig nagyságtokat biztos helyre vezethettem, addig 
magam leszek kalauzuk — végezé tanácsát a vajda — 
s ne legyen Polgár Tamás a nevem, ha nem vezetem oly 
biztosan a nagyságos csanádi püspök udvarába, mint 
ha teljes békében élnénk. Táborom kormányzását azalatt 
fiamnak adom által. 

A czigány tanácsa oly jónak látszott, hogy ámbár 
OUósi sóhajtva jelenté ki sajnálkozását, hogy a kis- 
asszonyoknak Bóma csudáit nem fogja megmutathatni, 
ellenmondás nélkül elfogadtatott, s miután a vajda 

fiival B a tábor elökelöbbjeivel rövid ideig tanácskozott, 
félóra mtdva vándoraink, Polgár Tamás kiséretében, 
ez éji kaland után ismét tovább foly taták ntjokat, mely 
őket most nem Fejérvár, hanem egyenesen a Duna 
felé vezeté. A tököli kompon, mely egy huzamos ideig 
Polgár táborához tartozó czigánynak kormánya alatt 
állt, minden akadály nélkül a nagy csepeli szigetre 
szállittattak át. 



xvm. 

Térjünk vissza a fővárosba. 

Szaleresi rögtöni megváltozása első pillanatban meg- 
foghatlannak látszott. Hogy épen ő, ki a többieket 
mindig nyugalomra intette s a nemesség ellen soha 
gyűlölséget nem mutatott, most ily buzgóvá s minden 
kibékülésnek legszenvedélyesebb ellenévé válhatnék : 
ezt valamint senki előre nem láthatta, úgy senki meg 
nem magyarázhatá magának, s magaviselete többek 
által gyanús szemekkel tekintetett. Midőn azonban 
Lőrincz s általa Dózsa s a többi vezérek Szaleresi indo- 
kait megtudák: a kétkedés teljes bizalomnak adott 
helyet. — Kit a nép ügyéhez nem szeretet köt, azt 
szint' oly erősen lekötheti gyülölsége — monda Lőrincz, 
— s valamint seregeink nagy részét csak személyes 
boszúvágy tartja zászlóink alatt: úgy Szaleresire, ki 
magát mélyen sértve erezi, biztosan számithatunk. — 
E nézetekben a többi vezérek is osztozkodtak, s midőn 
a seregek nagyobb része Dózsával Szeged felé vonult, 
a Bakoson maradt keresztesek vezérlete egyhangúlag 
Ambrusra bizatott. A legfontosabb helyeknek egyike 
vala ez, de olyan, melynek betöltésére nagy vezéri 
tehetségek nem kivántattak. A pesti polgároknak 
nagyobb része a keresztesek iránti rokonszenvét vilá- 
gosan kimondá, — a budaiak legalább közönyöseknek 

mutatkoztak; a király s a főurak körtü összegyűlt 
seregek csekélyebbek yalának, semhogy a rákosi tábort 
megtámadhatnák; s így a jobbágyok ügye itt csak 
árulás által veszélyeztethetett volna, — s ezt lehetetlen 
volt Szaleresiről jelen lelki hangulatában föltenni. 

S kétségen kívül míg első folgerjedése tartott, a 
nemesség nem találhatott kérlelhetlenebb ellenséget sen- 
kiben ; de szenvedély ott, a hol állandóság kívántatik, 
nem elégséges soha. Mint a golyó, melyet az ágyú 
magasra vetett, végre, önsúlyától levonva, földre esik: 
úgy, ha az indulat valakit pillanatokra elragadott is, 
nem maradhat senki következetes természete ellen; s 
a szegény Szaleresi kevés nap múlva érezni kezdé, 
hogy elviselhetlen terhet vállalt magára. Boszuvágy 
helyett lelkét mondhatlan szomorúság tölte el. Klári- 
ról, kinek fölkeresésére majdnem valamennyi cselédjét 
kiküldé, csak annyit hallott, hogy András kíséretében 
mindjárt másnap Fejérvár felé utazott, s mi haszna, 
hogy az összes nemességen boszut állhat, ha azon egy 
kincs, mely után szive vágyódik, ha egyetlen leánya 
örökre elveszett. 

Lelkét azonkívül még más aggodalmak tölték el. 
Józanabb vala, hogysem szenvedélyének csillapultával 
helyzetének veszélyességét át ne lássa. Mintegy hét- 
ezer fegyveres állott parancsa alatt, de mily seregek ! 
Dózsa vas karja félig rendben tartá őket, de mióta az 
elment, napról-napra növekedett a zavar. A pesti pol- 
gárok, kiknek majd kerti' házaik, majd a falukon kívül 
álló aklaik törettek fel, zúgolódni kezdenek ; a tanács, 
magában a városban elkövetett több garázdaság után 
kinyilatkoztatá, hogy hasonló esetben jövendőre a város 
kapuit a keresztesektől elzáratja; magában a rákosi 
táborban is a legnagyobb egyenetlenség uralkodott. Ha 
Szaleresi csak egy órára távozott, sőt néha jelenlétében 

is, egyes csapatok fegyrert fogtak egymás ellen s a 
szerencsétlen vezér saját élete veszélyeztetésével is alig 
birta elválasztani a klizködőket. — Minden általános 
feloszlásra mutatott. Minden nap aggasztóbb híreket 
hozott. Majd azt, hogy a királynak cseh s morva hadai 
már Pozsonyig értek ; majd meg azt, hogy saját sere- 
geinek egy része a budai urakkal titkos szövetségben 
áll s őt az egész táborral együtt el fogja árulni, s 
Szaleresi borzadással gondolt a sorsra, mely reá ez 
esetben várna. 

Lelkének csüggedését észre lehetett venni egész maga- 
viseletén; s leghívebb barátai, kiket néha a városban 
meglátogatott, sokszor intek őt, hogy a jobbágyok ügyé- 
től váljon el s pedig minél előbb, nehogy, megerősöd- 
vén a kormány, tőle a bűnbocsánatot, melyet magának 
most még kiköthet, később megtagadja. Bészint becsü- 
letérzés, részint azon meggyőződés, hogy közte s a 
nemesség között minden kiengesztelődés lehetetlen, tar- 
tóztaták vissza őt e tanács követésétől ; azonban lelke 
szüntelen e tárgygyal foglalkozott ; s Erzsébet, ki vala- 
hányszor ura haza jött, őt hasonló kérésekkel ostromlá, 
feleleteiből könnyen kiveheté, hogy a jelen ösvényen 
csak azért marad meg, mert másnak követését lehetet- 
lennek tartja. 

Farkas még mindig a házban volt. Látva, hogy sza- 
badulnia nem lehet, nyugodtan tűrte fogságát, s a jám- 
bor gazdasszony mindent elkövetett, hogy az tűrhetővé 
váljék. Szaleresi fenyegetései iránt, mi saját személyét 
illeti, rég megnyugtatva érzé magát ; tudtára esett az 
is, hogy Frusina nem került a lázadók kezébe ; s így 
néha türelmetlenül, de panasz nélkül tölte napjait. 
Midőn Erzsébet ura iránti nézeteit vele közié. Farkas 
azt a meggyőződését monda ki, hogy azon esetre, ha 
Szaleresi akarja s ha a dologgal őt megbízza. Bor- 

nemisz&nál, ki most Bud&n parancsnokol, ki fogja esz- 
közölni, hogy a gazdának semmi hántása ne legyen. 

— Igen, de a nehézség Telegdi háza megtámadásá- 
ban fekszik — sóhajta Erzsébet ; — az egész lázadás 
tulaj donkép ezzel kezdődött, s ezt az urak — ugy hiszi 
legalább Ambms gazda — soha sem fogják megbocsá- 
tani. — Igaz, hogy ö, szegény jámbor lélek, az egész- 
ről semmit sem tudott, esküt tehetnék le rá; de m\t 
használ? a gazda nem akarja, hogy leánya bajba keve- 
redjék s azért az egészet magára vállalja. 

— Az sem baj ! — válaszolt a másik, — akár magára 
vállalja, akár nem ; — a mit tudok, azt tudom, s Bor- 
nemisza ő nagyságának meg fogom mondani; ő nagy- 
sága pedig tudni fogja, mit tegyen. Sohasem látott az 
i^asszony annál okosabb embert ; ha Telegdi nem volna 
Budán, párját kellene keresni. 

Ily beszélgetések Erzsébetet némileg megvigasztalák, 
8 minél többször szólt felőlük urával, annál hajlandóbb- 
nak látszott ez az ajánlat elfogadására ; az egyedüli ok, 
mely őt eddig visszatartóztatá, azon meggyőződés vala, 
hogy Farkas Ígérete teljesíthetetlen. 

Végre egy este Erzsébet ura magaviseletében, ki 
épen a táborból tért vissza házához, rendkívüli fölger- 
jedést vett észre. Sok nemes család kegyetlen meggyil- 
koltatásának híre az nap érkezett a táborba ; a seregek 
őrjöngő örömmel fogadák ez újságot, kic^apongásaiknak 
nem vala határa; több, a falakon kívül fekvő polgár- 
házak, s közte Szaleresi egyik barátjának lakása, támad- 
tattak meg általuk; ő maga, midőn e rendetlenségnek 
határt akart szabni, fenyegetésekkel fogadtatott s csak 
néhány hivebbjei közbelépésének köszönheté, hogy az 
erőszaktól megmentetett. 

— Ez nem tarthat így tovább — monda, midőn 
Erzsébet tőle felindulásának okait tudakolta, — tör- 

ténjék velem bármi, én fenevadak czimborája nem 
leszek. — Hívd ide Farkast, hadd szóljak vele ; ha 
vesznem kell, el fogok veszni, nem bánom, hóhér keze 
által, de nem e pokolfaj társaságában. 

Alig monda ki Ambrus e szavakat, midőn Erzsébet 
már Farkasért indult s őt urához vezeté. Egy órával 
később a huszárt Budán, sz. János kapuja előtt találjuk, 
hol sok koczogás után beeresztetvén, Ígérete szerint 
egyenesen Bornemiszához sietett. 

Gazdánk azalatt nyugtalan éjt töltött. Hogy a kor- 
mánynyal kibékülhessen, ahhoz nem lehetett reménye. 
Midőn Telegdi kerti lakának ostroma után a keresz- 
tesek a főlovászmester által eloszlásra intettek, az álta- 
lánosan Ígért közbocsánatból ő névszerint ki vala véve, 
s minden, mi azóta történt, az ellene létező ingerült- 
séget csak növelheté, késő megtérése pedig kénytelen- 
ségnek tulaj donittathatván, tetteinek súlyát nem igen 
enyhitheté. Ez vala Szaleresi nézete már akkor is, 
midőn Farkast rövid levéllel, melyben Bornemiszát kibé- 
külési szándékáról tudósitá, házától elbocsátá. — Ha 
ő nagysága nem akar válaszolni — monda az elmenő- 
nek — ne is jer vissza. Nincs szükségem rabokra. — 
Minél többet gondolkozott e tárgyról, annál inkább 
megerősödött nézetében, s nem Írhatjuk le a meglepe- 
tést és az örömet, melylyel az álmatlanul töltött éj 
után reggel felé Farkast szobájába lépni látá, ki Bor- 
nemisza által a legkegyesebb hangon irt néhány soron 
kívül hírt hozott, hogy ő nagysága Szaleresi uram aján- 
latának elfogadására hajlandó, s hogy vele, mihelyt az 
ügy iránt a királylyal szólandott, tudatni fogja azon 
föltételeket, melyek alatt mindenki eddigi törvénytelen 
lépéseinek teljes büntetlenségére számithat. 

Szaleresi kész vala mindenre, s Farkas éjjelenként 
ide s tova járt Pest és Buda között, nem kissé csu- 

dálkozva uj helyzetén maga is. — Bendes dolog — 
monda többször Erzsébethez, — de mióta Szaleresi ő 
kigyelmével találkoztam, mintha belőlem uj ember lett 
volna ; előbb szerelmes-leveleket hordoztam, most épen 
országos dolgokban járok ide s tova ; meglátja az íQasz- 
szony, utoljára is, ha mint kémet nem akasztanak fel, 
mint titkos tanácsos halok meg ; ki hitte volna, hogy 
ily kenyérre jutok ? ! 

Budán azalatt Bornemisza csudálatra méltó tevé- 
kenységet fejtett ki. A főbb nemesség, mely még mina- 
pában, midőn a keresztes had kihirdetése előtt Telegdi 
által a fenyegető veszélyre intetett, ennek józan taná- 
csait megvetéssel fogadta, s mely a parasztlázadást, ha 
nem is lehetetlennek, legalább oly valaminek tekinté, 
minek legyőzése csak akaratától függ: most, midőn az 
előre látható vész kitört, elbizottságát gyalázatos gyá- 
vasággal cserélte föl.*) A város telve vala nemesekkel, 
kiket részint félelem, részmt erőszak jószágaikról elűzött, 
s e menekülők tömege még inkább növelé a zavart, 
mely Ulászló udvarában mindig létezett. — Naponkint 
uj s rosszabb hírek érkeztek a városba. Zápolya, kinek 
jóakaratában úgyis kevesen biztak, seregeivel még 
Erdélyben állott ; a temesi gróf hatalma legfölebb a 
gondjaira bízott fontos vár megőrzésére látszók elégsé- 
gesnek ; az alsóbb nemesség, érdekeit az uri rendétől 
elkülönözvén, a mármarosinak példájára, a parasztok- 
hoz szegődött, vagy pedig közönyösséggel tekinté a 
főbb birtokosok veszélyét ; s azok, kik e szerencsétlen 
napokban az állam fentartására szívesen fegyvert fog- 
tak volna, lázadók által mindenfelől körülvett váraik- 
ban alig bírák önmagukat védeni. Sehonnan sem érke- 
zett segély. A császár, a pápa s a lengyel király, kik- 
hez az urak első rémülésökben követeket küldtek, 
legjobb akarat mellett sem jöhetnek még idején a 

nemesség megmentésére; az országban nem vala senki, 
ki a korm&nyrudat erős kezébe ragadván, az állam 
rongált hajóját e vészek közt vezérleni akarná. Az 
uraknak egy része a nádortól vára megmentését ; ez 
maga kinos fájdalmak között feküdt betegágyán s köl- 
csönös szemrehányások, fenyegetődzés s a legőrültebb 
kétségbeesés vala minden, mit a nemesség saját és 
hazája vesztének elháritására e napokban tett; míg az 
egyházi rend reggeltől estig az Umak templomaiban 
imádkozott, mintha az ég azokat megmenteni akarná, 
kik önmagukat elhagyák. Egy férfi volt, ki el nem 
csüggedett, s e férfiú Bornemisza vala.^°) 

Szerencse, melynek sok nemzet fentartását köszön- 
heti, hogy a legnehezebb pillanatokban, midőn a köz- 
dolog kormányzása haszon s élvezet helyett csak veszé- 
lyeket igér, néha oly férfiak kezébe jut, kik arra leg- 
alkalmasabbak. A hiúság s a haszonvágy, mely nyugodt 
napokban a hatalom után terjeszti ki kezét s mely 
csúszva s hazudva száz mellékutakon a legfőbb pol- 
czokra vergődik, ilyenkor visszavonul s a mezőn csak 
azok maradnak, kiket hivatásuknak érzete lelkesit. Dyen 
volt Bornemisza. 

Más körülmények között a közdolgok vezetése nem 
őt illeté. A király bizodalmát ugyan senki sem birá 
nagyobb mértékben nálánál: de ez Budán akkori idő- 
ben senkit hatalmassá nem tett, s születése, birtoka, 
hivatala nem látszottak őt a vezér szerepére jogosítani. 
Még népszerűsége sem volt. A tömeg, valamint az 
egyesek, nem itélőtehetségével választja kedvesét, s Bor- 
nemisza büszkébb volt, hogysem a közkegyencz forté- 
lyaihoz nytiljon ; de midőn e hazát valamennyien 
elhagyák, midőn az ország nagyjai kétségbeesve jártak 
körül királyuk palotájában, ő nem csüggedett el, ő vala 
az egyetlen, ki e haza megmentését még lehetségesnek 

gondola s ő lőn központtá, mely körül a bátrabbak 
egyesültek. 

Bornemisza átlátta a jelen helyzet nehézségeit, de 
meg vala győződve arról is, hogy e helyzet nem remény 
nélküli. Egy pillanatig ő maga is kétkedett. Ha Dózsa 
összes hadaival a fővárost támadja meg s a királyt 
hatalmába keritvén, ennek nevében lép föl a nemesség 
ellen : az előbbi rendnek helyreállitása vagy soha, vagy 
csak hosszú polgári háború után vala lehetséges. De 
miután e veszély eltűnt, Bornemisza ismét nyugodtab- 
ban nézett a jövő elébe. Ha a főváros megtartatik, s ha 
ez által a kormánynak középpontja megmarad: egy 
nyert csata a nemességet veszélyes elleneitől megment- 
heti ; s miután a Bakoson maradt keresztesek nemcsak 
ostromra nem tettek készületeket, de a város dunántúli 
oldalát még körül sem fogak s igy annak eleséggel 
ellátását nem akadályozák: Budát semmi veszély sem 
fenyegeté, sőt Bornemisza megérkezettnek gondola az 
időt, midőn védelmi állásából megtámadásra léphet át. 

Budán részint az ott menekvést kereső nemesek, 
részint azon seregek által, melyeket Tomori a város 
segitségére magával hozott, a fegyverfoghatók száma 
napról-napra növekedett ; s ha a Bakoson tanyázó 
keresztesek a Bornemisza rendelkezése alatt álló sere- 
geket számra jóval felülmúlták is, ő maga s alvezére 
Tomori nyílt csata esetére bizton remeitek, hogy e rosszul 
fegyverzett s rendetlen csoportokat legyőzik. A rákosi 
tábor megtámadása csak azért halasztatott el, mert se 
a nádor, se Bakács nem osztozkodtak Bornemisza néze- 
teiben, s a többiek is tanácsosabbnak tárták a várako- 
zást, mint az egész haza jövőjét egy ütközet bizonyta- 
lan koczkájára állitani. Legjobbnak látszott, ha előbb 
a budai s pesti, még eddig közönyöseknek mutatkozó 
polgárok részvéte szereztetik meg az ügynek, s ha a 

keresztes-táborban napról-naprainkább mutatkozó viszály- 
kodások e végre felhasználtatnak. Bornemisza nem örö- 
mest ugyan, de mégis engedett e véleménynek s harczra 
készen elkövetett mindent, hogy a végkifejlődés pillanatát 
megközelítse. — A budai polgárok, akadályozva keres- 
kedésökben, fegjrverfogásra ajánlkoztak ; Pesten egy nagy 
rész a királyi seregeknek befogadására késznek nyilat- 
kozott, s a vár és a Bakos között fel s alá járó szer- 
zetesek Bornemiszát tudósiták, hogy sokan a keresztesek 
közül, mihelyt eddigi tetteik teljes bocsánatát remél- 
hetik, fegyvereiket le fogják tenni. A pestiek kivételével, 
kik vezéröket, Szaleresit, semmi föltétel alatt elhagyni 
nem akarták, állitólag kevesen voltak, kiknél komoly 
ellentállástól tarthatni. 

Ily viszonyok között érkezett Farkas Bornemiszához 
s gondolhatni, hogy az utóbbi Szaleresi ajánlatát, mely 
csak teljes bűnbocsánat föltételéhez volt kötve, annyi- 
val inkább nem utasitá vissza, minél inkább sajnálko- 
zott a férfiú sorsán, midőn egész történetét Farkastól 
meghallá. Az alkudozás, mely Farkas közbenjárása által 
közte s a pesti vezér között folyt, nem tartott sokáig. 
Bornemisza kiköté magájiak, hogy midőn seregeit Pestre 
vezetendi, a keresztesek által nem fog akadályoztatni ; 
s Szaleresi, mihelyt kezében volt a királyi levél, mely- 
ben neki az eddig történtekért teljes bocsánat igértetett, 
a kijelölt napon seregeinek nagyobb részét élelemkere- 
sésre küldé szét, mig Bornemisza, a Dunán átszállván. 
Pest falai előtt üté fel táborát. 

Nem irok történetet; azért csak röviden jegyzem fel 
azokat, miket olvasóim Istvánfiban, Brutusban, vagy 
bárkiben azon komolyabb irók közül, kik e kor emlé- 
keit fentarták, leghosszasabban Taurinus István Stauro- 
rwr/rAiájában találhatnak. ^*) Bornemisza eleinte szétosz- 
lásra szólitá fel a lázadókat. Miután felszólitására a 



67 

keresztesek fenyegetésekkel válaszoltak: az ország hír- 
nöke, a király s tanácsa nevében, kikiáltá, hogy mind- 
azok, kik a király kegyelméhez folyamodnak s e szándékuk 
kijelentésére jobbra vonulnak, teljes bűnbocsánatra szá- 
mithatnak, — a makacsul ellenszegülők ellen pedig a 
fegyver éle s később a törvény egész szigorúsága fog 
használtatni. 

Szaleresi, vele a pesti seregnek nagyobb része s szá- 
mosan a többiek közül is, kik Bornemisza küldöttjeivel 
már előbb egyetértésben álltak, a felszólitásnak engedve, 
jobbra vonultak; a többiek, átkot mondva hitszegő 
társaikra, harczhoz készültek. Vérengző, de nem hosszú 
vala ez. 

A parasztok kétségbeesve küzdöttek ; de gyakorlatlan, 
s miután számos társaiktól elhagyattak, szerfölött leöl- 
vadott csapataik nem állhattak ellent sokáig. Tomori 
Pál, az ismeretes vitéz, Batthyáni s Móré László, kik 
ez nap először használták fegyvereiket, csudákat mivel- 
tek s egy nehéz óra küzdelme után a vérrel takart 
harczmezőn csak halottak s azon keresztesek maradtak, 
kik Szaleresivel fegyvereiket lerakva, őrizet alatt várták 
Bornemiszának visszaérkezésé^ ki seregeivel a minden- 
felé széjjel szaladó lázadók után sietett. 

Véres volt a nap s a Bakostól az isaszegi erdőig — 
mert Bornemisza, sajnálva ennyi honfívért, az üldözés- 
nek további folytatását nem engedé — holttestek jelö- 
lék az utat, melyen a lázadók menekvésöket keresek. 
Végre estefelé Bornemisza visszatért seregeivel s miután 
hadifoglyai közül azokat, kik felszólításának engedve, 
a csatában részt nem vettek, szabadon bocsátotta : a töb- 
biekkel s fáradt seregeivel Budára visszament, i*) 

Szaleresire nézve kivétel tétetett; részint, hogy föl- 
vétele a királyi kegyelembe több ünnepélyességgel tör- 
ténhessék, részint, mivel ezen események után, melyek 



68 

Dózsa s a többi keresztesek által a legocsmányabb hit- 
Bzegésnek fognak tulajdoníttatni, Szaleresi magát biz- 
tosnak nem érezheté: Bornemisza őt a többi foglyok- 
kal együtt magával vitte Budára. S ámbár Farkas, ki 
Szaleresit az ütközet után egy perczig sem hagyá el, 
vele a vezérnek e szándékait közié, s ámbár kezei nem 
kötöztettek meg: Ambrus lelkében szomorú sejditések 
ébredtek, midőn fegyveresektől körülvéve, több foglyok- 
kal együtt hajón látá magát s hallotta őrzői szörnyű 
fenyegetéseit. 

— Semmi baj — monda Farkas, ki Ambrust itt sem 
hagyá el, — nem rajok bizták az ország dolgát. Kigy el- 
medet királyi levél s Bornemisza adott szava bizto- 
sítja. De Szaleresi aggódott, s azon körülmény, hogy 
Budára érve, a többi rabokkal a csonka-toronyba kisér- 
tetett, nem vala alkalmas eszköz megnyugtatására. 



XIX. 



Szaleresi nehéz aggodalmak között tölte az éjszakát. 
Babtársai, kikkel tág, de alacsony terembe együvé zára- 
tott, azokhoz tartoztak, kik, Bornemisza ajánlatára nem 
hajolva, csak az ütközet után fogattak el, s most, 
hitszegő vezéröket látva, szemrehányásokkal, sőt bor- 
zasztó fenyegetésekkel támadták meg a szerencsétlent. 
— Miért veszett el a csata ? kinek köszönhetjük, hogy 
szabadság helyett, melyért küzdénk, reánk kínpad s 
hóhér vár? E hitszegő okozta vesztünket; üssétek 
le! tépjétek izmokra! — így kiáltanak sokan. Már 
veszve gondola életét, midőn egy mellette álló, a meg- 
támadókat visszatartóztatva, magát közbevetette. 

— Ne bántsa senki vitéz vezérünket! — kiálta, — 
a hóhér parasztember, tiszteljük tulajdonát. Keréken 
vagy nyárson a halál jobbízűn esik; kár volna Szale- 
resi ő kigyelmét ettől megfosztani. 

Szaleresi ereiben megfagyott a vér; a többiek vad 
gunykaczajjal állták őt körül. 

— Ugye bár, ildomos polgár uram — szólt ismét 
az előbbi gúnyolva, — azt hivéd, hogy ha épen a 
legfontosabb pillanatban elhagysz, s ha, míg mi a 
hóhérok által felkonczoltatunk, hozzájok szegődöl s 
nyugodtan nézed vesztünket, majd el fogják feledni 
előbbi tetteidet, sőt talán még jutalmat is várhatsz. 

mint az eb, melynek a mészáros megvetéssel a levá- 
gott marhának belét dobja oda? Hízni akartál vérün- 
kön, nemde? 

— Üssétek le! — kiálta ismét néhány hang. 

— A világért sem ! hadd nyerje méltó jutalmát — 
szólt ismét az előbbi. — Gazemberré lettél, Szaleresi 
uram; mint Júdás, elárultad a népet, mely saját véré- 
vel téged is a gonosznak uradalmából még akart vál- 
tani: s azt hivéd, mindjárt főispánt vagy királyi 
tanácsnokot, bánt s végre még nádort is csinálnak 
belőled, ugye bár? s im ide zártak hozzánk, hogy 
sorsunkon osztozzál. Nem szép tréfa-e ez ? ! 

— Lovaggá fognak ütni — kiálta vad kaczagással 
egy másik, — csakhogy a karddal majd úgy találnak, 
hogy fejed az ütésnél földre potyog. 

— Beánk ugyanazon sors vár, Szaleresi uram — 
gúnyolá egy harmadik; — hej, be szomorú dolog, 
hogy ily nagyon okos polgárnak ily paraszt sorsra kellé 
jutnia ! 

— Nem! — kiálta egy halavány arczu férfi, kinek 
ruháiról a keresztesek között elfogott fegyveres szerze- 
tesek egyikére ismerünk. — Ki meri mondani, hogy 
Szaleresire s reánk azonegy sors vár? A bárdütés, 
melytől fejünk a vérpadra hull, minket nemesitni fog ; 
a nép hallgatva, de résztvevő könyekkel nézi halálun- 
kat: Szaleresi fejét a hóhér maga megvetéssel löki el 
lábával. Mi a nép szabadságának : ő saját gyalázatának 
vértanúja lesz; ránk áldva: reá undorral néz a jövő 
kor. Ei meri mondani, hogy ránk s ez alávalóra azon- 
egy sors vár? 

— Igazságod van, apó — szólt ismét előbbi hangján 
az, ki Szaleresit gúnyolni kezdé, — csakhogy Szaleresi 
uram a jövő kor Ítéletével nem igen gondol; a rőf, 
melylyel életén át kelméit méregeté, gyalázata nagy- 

ságának fölméréséhez nagyon rövid, s kalmár nem ért 
egyébhez. De jó, ha eszébe juttatjuk, hogy rá s reánk 
csakugyan nem azonegy sors vár. Látod, Ambruskám 
— monda gúnyoló szívességgel, — te nagy, dicső 
ember vagy, gazdag kereskedő, pesti tanácsos, s mi 
több, fővezér; veled más közönséges emberek módjára 
nem bánhatnak: nálad ünnepélyességre lesz szükség. 
Közülünk egy részt felakasztanak, a többieknek orrát, 
fülét vágják le, és, mert sokan vagyunk, többeket talán 
szabadon is bocsátanak; de te nagy ember vagy, 
György után egyike fővezéreinknek, rád különös gond- 
juk lesz. Először is : bizonyos lehetsz, hogy a büntetés 
sora reád legutójára kerül; a hóhér s peczérei már 
fáradtak lesznek, kinzó eszközeik tele csorbákkal, 
mikorra téged vesznek kezeik közé; kínzásod kétszer 
hosszabb ideig fog tartani, s gondold csak, mily kín- 
zás! — A szóló kegyetlen részletességgel sorolt el 
minden egyes kínt s Szaleresi testén mutatá a helye- 
ket, melyeken azok alkalmaztatni fognak. Ambrusnak 
haja borzadott. De az iszony, melyet sápadt arczán 
kínzói észrevevének, örömüket még növelé, s midőn 
irgalomért esdekelt, vad kaczaj volt egyetlen válaszuk. 
Csak midőn már elfáradtak, csak akkor hagyták a 
szerencsétlent pihenni, vagy jobban mondva, átengedek 
őt saját fölgerjedt képzelmének, mely az éj hallgatása 
közben még iszonyúbb képeket teremte lelkében. 

Másnap Szaleresi rabtársaitól külön választatott, s 
a csonka-torony legfelsőbb emeletében sötét kamaráes- 
kába záratott. Egyes szavakból azonban, miket a 
tömlöcztartótól s őreitől hallott, láthatá, hogy e meg- 
különböztetésen örülnie oka nincsen ; s midőn ugyanaz 
nap délután tömlöczének ajtaja megnyílt s szabadság 
helyett lábaira lánczok verettek, tudtára adatván, hogy 
ez a nádor különös parancsara történik, kit a király 

a fogoly lázadók büntetésével megbízott, eltűnt vég 
reménye is. Nyugtalansága pillanatról-pillanatra növe- 
kedett, s Farkas is, kit hozzá bocsátottak, csak azt 
mondhatá vigasztalásául, hogy Bornemisza Ígérete tel- 
jesítésére mindent elkövet ; a többi főurak s a nádor 
azonban szabadon bocsátását ellenzik. S habár mindaz 
tudva volna Szaleresi előtt, mit Bornemisza Ígéretének 
teljesítésére tett volt, ez őt pártfogója szándékainak 
tisztaságáról meggyőzheté vala, de aggodalmait még 
inkább növelte volna. 

A főurak, kik a legnagyobb veszély pillanataiban 
oly gyáván viselték magokat s kik minden reményt a 
külföld segedelmébe helyezve, Bornemisza által alig 
birathattak arra, hogy a keresztesek ellen megtáma- 
dólag lépjenek fel : most, megízlelvén a győzelmet, 
csak boszút lihegtek. ^^) A keresztes-tábor, mely, míg 
fenyegetőleg a Bakoson állott, őket minden engedmé- 
nyekre készeknek találá, szétveretett: Szegedről hír 
érkezett, hogy Dózsa összes hatalma hasztalan ostrom 
után e várostól visszavonult; s a nemesség felfuval- 
kodva győzelmében, szokott megvetéssel nézett le ismét 
jobbágyaira s összes gondjai arra szorítkoztak : miként 
büntetheti a lázadókat legszigorúbban. — Az ütközet 
előtt az összes tanács azt javasolta a királynak, hogy 
a fegyvereiket önként lerakóknak teljes bűnfeledést 
ígéijen: most, miután a győzelem nagyrészt ezen esz- 
köz által kivívatott, a nádor s a többi főurak, azon 
ürügy alatt, hogy Szaleresinek megkegyelmezéséről nem 
tudósittattak előre, a vele kötött szerződést érvény- 
telennek állították. — Szaleresi a lázadásnak kezdője; 
ő az, ki Telegdinek s annyi más főúrnak budai házait 
seregeivel feldúlta ; ő volt az egyetlenegy, ki, midőn a 
kereszteseknek általános bocsánat igértetett, e királyi 
kegyelemből már kivétetett; s ha Bornemisza neki is 

büntetlenséget ígért, tulhágott megbízásán, s ígérete 
senkit sem kötelez. 

Midőn Bornemisza a király nevében kiadott kegye- 
iemlevélre hivatkozott, azt válaszolták, hogy Magyar- 
ország királya nem korlátlan uralkodó s így a nemes- 
ség elleneinek megkegyelmezése nem áll hatalmában; 
sőt a szenvedélyesebbek magát Bornemiszát támadták 
meg, ki, mint királyi tanácsos, a többieknek megegye- 
zése nélkül, Ulászlót e hibás lépésre birta. — Szaleresi 
veszte el vala határozva, — s Bornemisza fáradozási- 
nak már csak azért sem lehetett sikere, mert vélemé- 
nyével egyedül állott. Bakács talán belsőkép osztozott 
nézeteiben, de a keresztesekkel czimboráskodásról vádol- 
tatva, helyzete úgy kiváná, hogy mindent, mi rokon- 
szenvnek magyaráztathatnék, kikerüljön. A király szo- 
kott gyöngeséggel sajnálta Szaleresit ; rosszalá a főurak 
boszúvágyát; elismeré, hogy azon esetre, ha az, kit ő 
kegyelmébe fogadott, büntettetnék, királyi tekintélye 
új csorbát fogna szenvedni ; de férfias föllépésre Ulászló, 
mint máskor, úgy most sem birt elégséges erővel, s 
fohászkodva türé el az uj megaláztatását. 

így találjuk őt most is. Ulászló karszékben ül, az 
előtte álló asztalon irás fekszik, melynek utolsó lapján 
számos aláírások láthatók. A király majd ezen aláírá- 
sokra függeszti szemeit, majd a falra néz, hol szeretett 
nejének arczképe függ; keble mély sóhajoktól emelke- 
dik, arczán mondhatlan szomorúság s kétkedés kifeje- 
zése váltja fel egymást, míg a szoba másik oldalán, 
székre támaszkodva az öreg Yenczel áll, s urára nézve, 
szintén felsóhajt. 

— S mind, mind aláírták. Bornemiszát kivéve, egytől 
végig mindnyájan tanácsolják; s én királyi szavamat 
adtam ! Mit tegyek ? ! — így sóhajtott a király. 

— Meg kell tartani felséged királyi szavát, akármit 

mondjanak az nrak — válaszolt Venczel, noha a király- 
nak kérdése látszólag nem hozzá volt intézve. 

— Bár tehetném ! — sóhajtott ismét Ulászló ; — de 
nézd csak, valamennyi tanácsosaim, kivéve Bornemiszát, 
egy véleményben vannak ; mind azt állitják, hogy Sza- 
leresi megkegyelmezése jogaimhoz nem tartozik. 

— Ha felséged rajok hallgat, maholnap semmi sem 
fog többé királyi jogaihoz tartozni — vágott szavába 
Venczel indulattal. 

— De Bakács is velők tart — szólt a király, — 
királyi jogainknak nincs buzgóbb védelmezője, s lásd, 
itt áll neve a többiek előtt, s ezen irás azt mondja: 
hogy ha a jelen esetben a gonosztevőnek megkegyelme- 
zünk, egész országunk vesztét idéztük elé, s Isten látja 
lelkünket, hogy mi ez országunknak mindig csak javát 
óhajtottuk. 

— eminentiája a királyi jogok buzgó védelmezője 
lehet s bizonyosan tudja, miért teszi ; hívebben ragasz- 
kodik felségedhez sok másoknál, azt is megengedem: 
de « bibornok még hívebben ragaszkodik önmagához, 
s a jelen pillanatban bizonyosan más tanácsot adott 
volna, ha saját érdekei által nem kényszeríttetik, hogy 
a többiekkel egy húrt pengessen. így vélekedik főtisz 
telendő Hammel plébános ur is. 

— Igen, Hammel is azt monda, hogy lelkiismerete- 
met sérteném, ha királyi . szavamat nem teljesítem, — 
sóhajtott a király ; — de mit tegyek, ha az urak mind 
ellenkező véleményben vannak. Oh, ti közönséges embe- 
rek, szerenesések vagytok; szabadon követhetitek leg- 
alább azt, mit gyóntató atyátok parancsol; de mi 
királyok ! 

Venczel, mert urának becsülete minden egyébnél 
inkább szivén feküdt, s mert Bornemisza ismervén 
befolyását, vele a dolgok állását közlötte, elkövetett 



76 

mindent, hogy Ulászlót férfias föllépésre birja, de hasz- 
talan; a király türelemmel hallgatta végig hív szolgá- 
ját, néha szemeit ég felé emelve felsóhajtott, néha az 
előtte fekvő irást vévé kezébe s az aláirások hosszú 
sorát nézé végig. — Csak valamennyien ne irták volna 
alá — monda szomoman ; — mit tehetek, ha egész taná- 
csom ellenem fordul ? ! 

Végre Bornemisza lépett a szobába. Midőn a király 
e legkedvesebb szolgáját meglát á, arczának szomorú 
kifejezése egy pillanatra földerült; de mikor szemei 
Bornemisza komoly tekintetével találkoztak, lesüté azo- 
kat, s arczán az előbbinél még nagyobb zavar vala 
észrevehető. — Bizonyosan tudod már — monda, az 
Írásra^ mutatva s akadozva, — tanácsosaim egyhangú- 
lag azt javasolják — 

— Hogy a magyar király adott szavát szegje meg — 
egészité ki Ulászló szavait a belépő — s azért jövök, 
hogy megtudjam, e szemtelen kivánatra mi volt felsé- 
gednek válasza? 

— Én, én — monda a király még nagyobb zavar- 
ban; — hagyj magunkra, Venczel, országos dolgokról 
szólunk. Barátom — folytatá a király, miután a 
komornyik a szobát elhagyá, — mondd, mit tegyek ? 
Soha sem voltam iszonyuabb helyzetben. Olvasd ez 
irományt. 

— Ismerem tartalmát — válaszolt az előbbi, midőn 
a király által kezébe adott irást az asztalra visszatéve. 
— A bibornok közié velem. 

— S mit javaslasz ? — kérdé Ulászló szokatlan 
érdekkel. 

Bornemisza egy ideig hallgatott. — Felséges uram — 
monda végre, s hangjában rendkívüli felindulás vala 
észrevehető ; — miután én vagyok azon szerencsétlen, 
ki Szaleresinek felséged nevében teljes büntetlenséget 

ígértem : tanácsom talán részrehajlónak látszik. Ha Sza- 
leresi nem bocsáttatik szabadon, megbecstelenitve állok 
a világ előtt; jó hirben töltött élet után mint alávaló 
hazug fogok siromba szállni, s ez fáj. 

A király nyugtalanul fészkelődött székén. — Bornemisza 
rövid hallgatás után folytatá : — De ne hígye felséged, 
hogy ez határozza el nézeteimet. Ha felséged dicsősége, 
ha hazám java kivánná, kész volnék ezen áldozatra is. 
A jó hir csak jutalma becsületességünknek, s én kész 
volnék róla lemondani, ha magamat azon meggyőződés- 
sel vigasztalhatom, hogy a legnagyobb áldozat a trón s 
az ország biztosítására szükséges. De nem rólam van szó: 
felséged becsülete, a királyi szónak szentsége forog itt 
kérdésben ; s ily helyzetben lehet-e kétkednünk ? 

Ulászló felsóhajtott. 

— Igen, felséges uram, nem Bornemisza János, a 
király becsülete forog kérdésben ; s ez az, miért ez íven 
annyi fényes aláírás összegyűlt. Felséged összes tanácsa 
előtt kijelenté, hogy az ígéret, melyet Szaleresínek tet- 
tem, saját meghagyása következtében adatott ; a hitsze- 
gés nem nekem, de felségednek fog tulajdoníttatni ; s 
még egyszer mondom: ez az ok, minélfogva mindég 
szétágazó tanácsunkban egyszerre ennyi egyetértést 
találunk. 

— De mi oka lehetne tanácsunknak — kérdé bámulva 
a király, — nevünk raegbecstelenitését kívánni? Nem 
voltunk-e mindég jó és kegyes fej edelmök ? 

— Nagyon is kegyes — folytatá az előbbi, — csak- 
hogy mégis, fájdalom ! felséged tanácsában vannak, 
kik a koronát szívesen más fején látnák. Bizonyos embe- 
rek a királyi hatalom lealázását tűzték czéljokul, mert 
törpeségökben érzik, hogy a trónnak még alább kell 
szállani, mielőtt ők azt elfoglalhatják. S Zápolya 

A király, ki közönségesen oly egykedvű s szótalan 

volt, valahányszor a szepesi gróf neve említtetett előtte, 
felriadt érzéketlenségéből ; a gyöngén felpimlt arcz levert- 
ség helyett indulatot mutatott ; de e változás, mint 
Ulászlónál minden elevenebb érzés, csak pillanatnyi 
volt ; utána ököllé szorult keze tehetetlenül lógott le ismét 
karszéke támaszára s szeme visszanyeré méla tekin- 
tetét. — Zápolya koronám után vágyódik ! ha tudná, 
mit kivan magának ! — szólt s keblét fohász emelé.^*) 

— Nincs mit félni Zápolyától — monda nyugtatólag 
Bornemisza, midőn észrevéve a hatást, melyet, szavai a 
királyra tőnek, — felségednek sok hív alattvalója, 
Zápolyának még több ellensége van ; csak a korona jogai 
tartassanak fenn. 

A király szomorúan rázta fejét. 

— Bízzék felséged önmagában ; bízzék hív jobbágyai- 
ban s Istenben, ki jó ügyet el nem hagy. 

— Királyi székemről fognak letaszítani ! — sóhajtott 
Ulászló; — elkergetnek az országból; úgyis tudom, 
régóta csak ürügyre várnak ; s ha most nem teljesítem 
kivánatukat, nyíltan föllépnek ellenem. 

— Legyen, ha úgy kell lennie — monda Bornemisza 
a legnagyobb lelkesedéssel ; — ha e haza szerencsétlen 
végzete úgy határozta, történjék inkább ez is, de tör- 
ténjék küzdelem után. Ki ellenei által harczban győ- 
zetik le, rab lehet, de gyáva szolgává nem alázta 
magát, s megvetés helyett rokonszenvre számíthat. 
A korona, melyet a nemzet felséged homlokára tett, a 
nemzeté ; s a királyt eskü köti, hogy mi reá bízatott, 
annak fényéből egy szikrát sem enged elraboltatní. 

Ulászló meghatottnak látszék; de egy perez, s visz- 
szasülyedett ismét előbbi állapotába. — S mi lesz 
gyermekeimből, ha engem koronámtól megfosztanak? 
— szólt s szemei könyekkel teltek el. 

— S azt hiszi felséged, — folytatá az előbbi, mind- 

inkább elragadtatva érzelmei által, — bogy a királyi 
név, ha minden fényétől megfosztatott, érdemes a meg- 
tartásra? Lajos nem a királyi nevet, de e név való- 
ságát igényelheti, s nem fogja köszönni apjának, ha 
helyébe királyi palástjának rongyait, trón helyett csak 
a legmagasb kinpadot s a koronában oly valamit öröklött, 
mi, ha hatalmat nem ad, gyalázat jelévé válik. 

Ulászló gyönge volt, de sohasem aludtak ki a 
becsület végszikrái kebelében annyira, hogy e szavakat 
eltűrte volna. — Bornemisza János, — szólt, fölegye- 
nesedve székében, indulattal, lángoló arczczal, — fele- 
ded, ki előtt szólsz ; vagy ha ismert jóságunkban bízol, 
tartsd eszedben, hogy ennek is megvannak határai. 
Menj ! 

E rövid szavak méltósággal mondattak. — Bocsána- 
tot, kegyes uram, — monda Bornemisza, térdre borulva 
8 a királynak kezét megragadva. A király intett, hogy 
keljen föl, s szokott nyájassággal kijelenté, hogy mit 
tanácsosa túlbuzgóságában mondott, feledni fogja. — Oh, 
ha e perczben az egész ország láthatná ! — szólt 
Bomexnisza fölkelve. — Felséged arczán nemes indulat 
lángolt, szemei királyi tekintetet vetettek rám s én 
porig alázva érzem semmiségemet. Lépjen föl felséged 
így ellenei előtt s a haza mentve van. Gondoljon Újlakira. 
Csak akarnia kellett, s e leghatalmasabb jobbágy porba 
aláztatott a királyi szék zsámolya előtt. 

Mint gyönge emberek általánosan : úgy Ulászló egész 
életén át legközelebbi körének befolyása alatt állott, s 
épen gyöngesége birta őt néha oly lépésekre, melyek 
természetével mintegy ellentétben valának. Azon esetek, 
hol a király magaviseletében rövid időszakokra több 
szilárdságot találunk, s Ulászló hatalmának önérzetével 
lép föl, ilyen ideges befolyásoknak tulaj donithatók. A 
király Újlaki ellen mutatott szigorúságának ez volt 

kútfeje, ebben találjuk annak magyarázatát, hogy, míg 
Anna királyné élt, a kormány minden tekintetben 
férfiasabban lépett föl. ^*) Bornemisza szavai, úgy lát- 
szott, most a királyra hasonló benyomást tettek, s 
Ulászló határozottan kijelenté, hogy Szaleresinek adott 
szavát, bármit mondjon is tanácsa, megszegni nem fogja. 
— Talán hibáztunk, hogy szavunkat adtuk ; az is talán 
jobb vala, ha ebbeli szándékunkat összes tanácsunkkal 
közöljük, hogy senkinek eljárásunk ellen kifogása ne 
lehessen: de királyi szavunkat nem vehetjük vissza. 
Szaleresi nem fog meghalni ; szeretném látni, ki merné 
csak egy hajszálát bántani, mig mi vagyunk a király ; 
s mi neki megkegyelmeztünk. 

Bornemisza a királynak egyes kételyeit okokkal czá- 
folá meg; s ámbár e kételyek beszédében időről időre 
visszatértek s Ulászló nem egyszer panaszkodott az 
iránt, hogy összes tanácsa kezet fogott ellene : szándéka 
nem változott. — Szaleresit én vettem oltalmam alá, 
nincs okod őt félteni, — ismétlé többször ; — én vagyok 
a király, én, Ulászló, s nem Zápolya vagy más valaki. 
Ez egyszer nem fogok engedni. Ha most nem állok 
ellent, végre koronámhoz nyúlnak. Szegény Annám, 
kit Isten boldogítson, nem egyszer monda, hogy e 
népet csak vas kéz vezetheti ; követni fogom tanácsát. 

Midőn a király épen e föltételeiről szólt, Venczel őt 
félbeszakitá, a nádort s a királyi tanács nagyobb részét 
jelentvén be. Ulászló arczán egyszerre ismét az előbbi 
levertség mutatkozott. — Határozatunkért jönnek, — 
szólt, visszatámaszkodva székében, — csak valamennyien 
ne volnának egy véleményben. De ne félj, megtartom 
szavamat, Szaleresit senki sem fogja bántani. 

Ekkor, a nádortól vezetve, az országbíró, Buzlai, 
Palóczi, a kalocsai érsek, a váczi püspök s még több 
főurak s egyházférfíak léptek a szobába, mélyen meg- 

hajolva a király előtt, míg az a legnagyobb zavarban 
viszonzá köszöntéseiket. 

A nádor kérdé: figyelmére méltatta-e a király taná- 
csának Írásban beadott véleményét s mi rá határozata ? 

A király akadozva válaszolá, hogy épen ezen tárgy- 
gyal foglalkozik, mire a nádor a tanácsnak ez iromány- 
ban foglalt okait szóval előadva, újra kére, hogy ő 
felsége e sürgetős tárgy iránt minél előbb határozza el 
magát, nehogy a büntető igazság hátramaradást szen- 
vedjen. 

Mindenki hallgatott. A király az előtte fekvő iro- 
mányt kezébe vette s még egyszer végignézett az alá- 
írásokon, azután a nádorra függeszté szemeit, s majd 
ismét Bornemiszára, majd meg a kalocsai érsekre ; 
végre kinyilatkoztat á : hogy az egész dolgot nem tartja 
oly sürgősnek, hogy benne azonnal határozni kellene. 

A nádor, követői által pártoltatva, ell^nzé a király e 
nézetét. — Az ország állapota ennyi bűntettnek szigora 
s rögtöni megboszulását kivánja, csak Így remélhető, 
hogy a jobbágyoknak még eddig nyugodtan maradt 
része a lázadásban részvéttől visszaij észtet hetik. 

Ulászló határozatlansága e beszédek között mindin- 
kább növekedett. A nádor szavainál, fölvett szokása 
szerint, néha helybenhagyólag hajtogatta fejét ; s vala- 
hányszor szemei Bornemisza szomorú tekintetével ta- 
lálkoztak, ismét szilárd föllépésre határozta el magát, 
de csak addig, míg valamely tanácsosának merész sza- 
vaira szokott félénksége ragadá meg lelkét. — Én a 
pesti keresztesek vezérét kegyelembe fogadtam, — szólt 
végre, miután újra s mindig szenvedélyesebben sür- 
gették válaszát, — királyi szavamat nem szeghetem 
meg. 

Ki a gyenge, remegő hangot hallá, melylyel e szavak 
mondattak, nem csudálkozhatott a bátorságon, melylyel. 



81 

Bornemiszát kivéve, minden jelenlevők a királyt most 
megtámadták. — Ha maga a király a legnagyobb go- 
nosztevőknek pártját fogja, az államnak veszni kell, — 
szólt az egyik. — A nemesség, mely felségedet királyi 
polczra emelte, nem érdemli, hogy nyilvános ellenségeit 
kegyelmébe fogadja. — Ha a nemességgel így bánnak, 
az országnak veszni kell, s vele, még pedig előtte, 
veszni a királyi hatalomnak; mert ha a nemesség itt 
a budai palotában nem talál pártfogást, máshol kell 
azt keresnie. — Mialatt ezek s egyéb hasonló panaszok 
mondattak, Ulászló a legnagyobb zavarban ült székén ; 
néma, könyörgő tekintetét majd az egyik, majd a másik 
szólóra vetve, inkább hasonló egy vádlotthoz, ki birái 
előtt áll, mint királyhoz, ki jobbágyai között látja 
magát. 

— Felséges uram, ez nem lehet, — szólt végre szokott 
éles hangján a nádor, — hív tanácsa nem tűrheti, hogy 
felséged saját nyugalmát, hogy fiának koronáját s az 
egész ország békességét ekként veszélyeztesse. A nemes- 
ség a lázadás elnyomására máris vérét ontotta; vitéz 
fegyvereinek köszönhetni, hogy a pártütő csoport e város 
falaitól elűzetett, s kik elfogattak, most tömlöczeikben 
várják méltó büntetésüket. Az ország alsó részeiben 
Báthori és Zápolya ismét csak a nemesség segedelmével 
fogják az ország nyugalmát helyreállitani, s a nemesség 
ennyi szolgálatokért legalább igazságot követelhet kirá- 
lyától. Házaink feldulattak, barátaink és rokonaink 
kínos halállal végeztettek ki; birtokunk a lázadók 
prédája lett; mi vérért vért, gonosztettekért szigorú 
büntetést kívánunk ; s ha a nemesség látja, hogy erre 
nem számithat ; ha az alávaló, ki a lázadást itt felséged 
szeme láttára megkezdé, ki annyi felszólításnak s intés- 
nek nem engedve, a Bakoson táborozó pártütők vezetője 
volt, büntetlenül marad; ha gonosztetteire büszkén. 

Bt. Eötvös : Magyarország t514-ben. n. 6 

szabadon élvezheti zsákmányait : senki sem állhat jót 
a kÖYetkezésekért. 

Ulászló semminek sem állhatott ellent kevésbbé, mint 
a szenvedélyességnek. Ez által gyakorolt rá néha nagy 
befolyást a nádor, kit különben nem szeretett. Bár- 
mennyire meggyőződve saját nézetei helyességéről, ha 
az ellenvélemény indulattal terjesztetett elébe, a király, 
hogysem vitatkozásba ereszkedjék, ^®) inkább mindent 
elfogadott ; s most is, míg Perényi szólt, a legnagyobb 
nyugtalansággal mozogva székén, végre azon megjegy- 
zéssel szakitá félbe e mindég szenvedélyesebben szólót: 
hogy ő sohasem monda, hogy a pesti keresztesek ve- 
zérét szabadon fogja bocsátani. Midőn e szavakat ki- 
mondva, szemei Bornemiszára estek, s e férfi komoly, 
majdnem feddő tekintetével találkoztak : Ulászló még 
inkább megzavarodott. — Ne félj, — monda ez utób- 
bihoz fordulva, — Szaleresinek nem lesz hántása. Nem 
fogjuk szabadon bocsátani őt, de életét kegyelmem 
biztosítja. 

A nádor fölingerülten boszús tekintetet vetett Bor- 
nemiszára, s megjegyzé, hogy ki ő felségének ily taná- 
csot adott, nehéz felelet-terhet vállalt magára ; s a király, 
ki minden áron csak jelen kellemetlen helyzetéből akart 
szabadulni, alig érte volna el e kivánatát, minthogy a 
szintén indulatos Bornemisza felelni készült, ha Zalkán, 
a váczi püspök, a vészt sejdítve, ildomossága által azt 
ki nem kerüli. 

— ő felsége e szerint hív tanácsosainak véleményére 
adandó válaszát, mint mindjárt előre kijelenté, Szale- 
resire nézve fel akarja függeszteni — monda a püspök 
alázatosan, — a többi gonosztevők azonnal a büntető 
igazságnak adatnak át. A pesti vezér azalatt a csonka- 
toronyban fogva marad. Mire nézve ő felségének bölcs 
határozatát kétségen kívül azon nézet vezérlé, hogy e 

fő gonosztevő elitélése sokkal czélszertiebben akkorra 
halasztatik, ha majd Dózsa s a többi vezetők is a bün- 
tető igazság kezeibe kerülnek. 

Noha a fortélyos püspöknek e szavai a király előbbi 
szavaival majdnem ellenkezőt foglaltak magokban, ez 
mindazáltal e szavakra helybenhagyólag hajtogatá fejét. 
S miután még a nádor kijelenté, hogy ő felségének 
határozatát ő részéről helyben nem hagyhatja ugyan, de 
szokott tiszteleténél fogva, melylyel a király akarata 
iránt viseltetik, azt nem ellenzi, Perényi s a tanácso- 
sok visszavonultak. 

A szobában csak ketten maradtak : a király s 
Bornemisza ; hallgatva mindketten. — Amaz, mintha 
hív tanácsosa tekintetét akarná kerülni, szemeit kezével 
takarva, támaszkodott vissza székén. Bornemisza lelkét 
fájdalom és sajnálkozás tölte el. 

— Nyugodt lehetsz — monda végre Ulászló biztató 
hangon, — Szaleresinek nem lesz bántalma. Csak fogva 
tartjuk őt. Egész tanácsunkkal szemközt nem tehettünk 
egyebet. Láttad, mint dühöngtek. 

— Én nem Szaleresit sajnálom — szólt a másik fáj- 
dalmasan. 

— Ne is tedd, mi kegyelmet Ígértünk neki s meg 
fogjuk tartani szavunkat — monda a király. — Sza- 
badságától fosztottuk meg. Hej, ki szabad e világon! 

— Nem, felséges uram — szólt az előbbi elragadva 
érzeményeitől, — nem Szaleresit, nem magamat, nem 
az egyest sajnálom én. De sajnálom felségedet, sajnálom 
e nemzetet, ügy látszik, eljött az idő, melyben e nép, 
mint az agg test, gyöngeség által fog veszni. 

Bornemisza szemében könyek ragyogtak. — A király 
meghatva nyujtá felé remegő kezét. — Én nem tehe- 
tek róla ! 

Bornemisza szenvedélyesen megragadta kezét. — Legyen 

nyugodt felséged — monda. — Ha összes tanácsa ösz- 
szeesküdött a királyi becsület megrontására, vannak, 
kik készek érte feláldozni éltöket. Szaleresi, kinek a 
király kegyelmet igért, meg fog mentetni ; míg Bornemisza 
él, a királyi szó becsületben fog tartatni ez országban. 
Bornemisza sietve távozott. 

« 

A király hallgatva nézett utána s mély gondola- 
tokba merült. — Miért kellett királynak születnem ! — 
monda végre felsóhajtva. — Midőn Venczel a szobába 
jött, urát sirva találta. Eszébe jutott-e a szolgá- 
nak, hogy a korona terhe az, mi szemeiből e könyeket 
facsarta ! ? 



XX. 



Midőn Polgár Tamás Frusinának s Bebek Eatalinnak 
azt Ígérte, hogy őket oly biztosan fogja a csanádi püs- 
pök udvarához vezetni, mintha az ország teljes békes- 
ségben állana: oly valamire kötelezte magát, minek 
teljesítése senkinek sem állott hatalmában. A Duna 
túlsó partján, hol Dózsa a keresztesek nagyobb részével 
Szeged felé vonult, azonképen mint az innensőn, hol a 
tolnai s baranyai parasztok példája után a fegyvert fo- 
gott jobbágyok száma napról-napra növekedett, minden 
biztosság megszűnt, s utasainknak két egész hétig a 
csepeli szigeten kellett mulatniok. 

E sziget, mint hazai Íróktól tudjuk, akkoridőben az 
ország legvirágzóbb részei közé tartozott. ^^) Az udvar 
által mulatóhelyül használtatott, mire azt vadainak bősége 
s déli oldalán nagy halas-tavak különösen alkalmassá 
tevék. E sziget lakóínak sorsát, más jobbágyokéhoz 
képest, boldognak lehetett mondani, s ennek tulajdo- 
nítható, hogy a lázadás, mely nem eszmék, hanem 
kizárólag anyagi szenvedések által okoztatott, Csepel 
boldogabb virányaira nem terjedt ki, s míg az egész 
ország lángban állott, utasaink teljes biztonságban s 
aránylag kényelmesen tölték azon időt, melyet itt mulatni 
kényteleníttettek. Annyival nagyobbak voltak főkép Fru- 
sina aggodalmai. 

A sziget lakói, kik nyugodtabb napokban a Duna 

két partján fekvő helységekkel a legélénkebb közleke- 
désben éltek, most csak ritkán távoztak falvaikból, de 
annyival borzasztóbb hírek terjedtek el közöttük. Majd 
azt beszélték, hogy Buda a keresztesek által bevétetett 
s a királyon és Bakácson kívül minden urak és neme- 
sek meggyilkoltattak ; majd ellenkezőleg a keresztesek 
végelpusztulását hirdették, s oly körülményesen, mintha 
a hlr terjesztői az egész esetnél maguk jelen lettek 
volna. Főkép az ország alsó részeinek állapota szolgált 
e hazugságok tárgyául. A dunántúli kerületből néhány 
nemes család menekült a csepeli szigetre, s ezek nem 
győzték Dózsa és a keresztesek kegyetlenségét s a neme- 
sek szomorú állapotát eléggé sötét színben festeni. E hírek- 
nek egy része Frusina előtt ugyan titokban tarta- 
tott, de a szerencsétlen hölgy mindamellett eleget hal- 
lott, mi nyugtalanságát legmagasabb fokra emelheté, 
s a bizonytalanság, melyben főkép apja helyzete iránt 
élt, előtte mindennél szörny ebbnek látszott, mi reá vár- 
hat. Frusina mindig sürgette az elindulást ; miután 
azonban a Duna túlsó partján tanyázó keresztesek az uta- 
zást lehetetlenné tevék, e szándék kivitele tovább két 
hétnél lehetetlennek látszott ; végre a czigány, ki, míg 
a hölgyek a csepeli szigeten tartózkodtak, kedvező 
alkalmat várva, idejének nagy részét a pesti parton 
tölte, azon hírrel tért meg, hogy az indulást már lehet- 
ségesnek hiszi. A biztos hang, melyen a vajda előbb 
szólt, nagyon lejebb szállott s most megvallá, hogy az 
utazás nem veszély nélküli; de utasaink kétkedés nél- 
kül elhagyták a szigetet, s miután a ráczkevi réven 
éjjel átkeltek, minden falut s a nagy puszták lakott 
részeit kerülve, Sz. Iván, Apaj, Sarlosár felé Kecskemét- 
nek folytatták útjokat. E nagy helység határát elérve, 
a kalauz egyenesen délnek, Fej ér tó és Pusztaszer felé 
fordult. Innen ismét keletnek vette útját, s miután 

társaival egyiitt Mindszentnél egy ismerős révész segedel- 
mével a Tisza túlsó partjára jutott, egyenesen Csanád 
irányában sietett tovább. Nem fogjuk az út részletes 
leírásával fárasztani olvasóinkat. Ámbár hazánk e része 
— mint tudva van — a mohácsi ütközet előtt inkább 
népesítve volt, mint most : a vidék akkor is szomorúnak 
és elhagyottnak látszott; s mivel utasaink nagyrészt 
éjjel haladtak, s a napot nádasok között vagy egyes 
elhagyott pásztor-kunyhókban tölték: a hölgyek sok 
szokatlan fáradságnak és nélkülözésnek valának kitéve, 
s csak vezetőjök ildomosságának s majdnem csudálatos 
tájismeretének köszönhették, hogy az őket környező veszé- 
lyeket eddig kikerülték. 

Mióta a lázadás zászlója Dózsa által kitüzetett, nem- 
csak azok, kik rendes táborokban Pestnél vagy más 
helyeken összegyűltek, de majdnem az egész parasztság 
fegyvert fogott. Egyes faluk népei, a legbátrabbat 
vezérül választva, saját kényök s kedvök szerint foly- 
tatták a jobbágyok és nemesek között kitört nagy 
háborút. Társakat keresett magának mindenik, kit sze- 
mélyes boszuvágy indított, s velük a nélkül, hogy 
valakit kérdene, sértőjének felgyujtá házát, meggyilkol- 
tatá gyermekeit; s ha Dózsa mi^a ily merényeket 
akadályoztatni akart volna is, ez nem állott hatalmá- 
ban. A boszuvágyhoz aljasabb szenvedélyek csatlakoz- 
tak, s azon ritka jobb földesúr, ki magát saját jobbágyai- 
tól biztosnak érzé, idegen rablók martalékává lett. 
Az anarchiának átka: hogy, hol az létezik, ott a 
hatalom, mely senkinek sem tulajdona, valamennyi 
által igényeltetik, s az egyes polgár, ki törvényes 
kötelékeit lerázta, tettleg minden erősebbnek szolga- 
ságába kerül; ez történt hazánkban is. Czigányvajdák, 
parasztok, sőt ismert gonosztevők korlátlan hatalommal 
uralkodtak egész vidékek fölött; romokra ^eit uri 

lakok, sőt néha egész faluk szomorú tanúságot tettek 
működéseikről. — Polgár ügyes vezetése által utasaink 
eddig kikerültek minden veszélyt, de annyival nagyobb 
vala a félelem, mely között vándorlásukat folytatták. 

Sokszor, ha csendes éjszakákon a nagy rónaságon 
tovább haladtak, egyszerre a távolban egy lángba 
borult ház vagy uri lak a szerencsétleneket irányuk 
változtatására kényszerité ; s alig indultak meg ismét, 
midőn a másik oldalról távol énekszó arra inté, hogy 
innen is veszély vár, s meg kellé állaniok a róna 
közepett s dobogó szívvel elvárniok, míg a vész elvonult 
s utjokat folytathatták. Ha a napot erdőkben vagy 
nádasokban tölték, a vad, mely szaladva az ágakat 
csörögteté, vagy egyes szárcsa, mely a nád között 
megmozdult, uj meg uj rémülésre adott alkalmat ; sőt 
olykor az is megtörtént, hogy kisebb parasztcsapatokkal 
találkozva, ne vökről s utazásuk czéljáról kérdeztettek, 
s csak Polgár Tamás ügyessége s a bibornok nagy 
pecsétű uti levele, mely ily alkalommal előmutattatott, 
eszközlé szabadulásukat, de többnyire csak miután az 
asszonyok órákig a halálos félelem minden kínjain 
keresztülmentek. 

Bebek Katalin ennyi szenvedések után elveszte jó 
kedvét, s ha nyugodtabb órákban szokása szerint most 
is múlt idők emlékeivel gyönyörködteté hallgatóit, 
előadásai többnyire szomorúak valának s a szegény 
tirhölgyet jelen helyzetében csak kevéssé vigasztalák. 
Frusina belső szenvedéseit eléggé mutatá már halvány- 
sága is. A szegény leány, mint útitársai tudták, inkább 
apja, mint saját jövője miatt aggódott. 

A férfiak azonban csüggedetlenül teljesítek nehéz 
feladatukat, s ha Katalin igazságosan panaszolhatá, 
hogy soha magyar kisasszony ennyi bajon keresztül 
nem ment, — elmondhatta volna azt is, hogy hívebb 

lovagok védelme sem jutott soha hölgyeknek, — Polgár 
Tamás, ki életének egy részét bujdosva tölte, mintegy 
elemében érzé magát; a veszélylyel nőtt eszének ter- 
mékenysége ; minél több nehézséget látott maga körül, 
annál vigabbnak látszott. OUósiban különös lovagiasság 
vala észrevehető, mely rögtöni veszélyek között ugyan 
kevésbbé nyilvánult, de a szabót annyival több kis 
szolgálatok teljesitésére buzditá, melyek által, mennyire 
a körülmények engedek, a nők helyzetét tűrhetőbbé 
tévé s főkép Bebek Katalinnak vigasztalója lett. Ha a 
társaság útjában megpihent, OUósi volt az, ki az erdő- 
ben a legsűrűbb fát, nádasok között a legszárazabb 
helyet az asszonyok számára fölkereste; ő készitett 
ágyakat, melyeket, főkép Katalin számára, ráteritett 
takarókkal a lehetőségig kényelmesekké tett; ő főzte 
az eleséget, mely ly el utasainkat vezetőjük ellátá ; szóval 
a legvigyázóbb udvarmester tisztét teljesité s azt oly 
finomsággal s lovagi könnyűséggel, minőt szabóban 
senki sem keresett volna. 

Mondják, hogy nem viszonzott szerelem nem tarthat 
sokáig; hogyan lobogjon a láng, ha semmi által nem 
tápláltatik? — de kik így szólnak, nem ismerik az 
emberi szivet. Nem mutatja-e a tapasztalás, hogy mennyi- 
vel mélyebbre fúrunk a földbe, annyival melegebben 
bugyog fel a tiszta forrás, melyet kerestünk? S mint 
a földnek, ugy a szívnek megvan saját, minden külső 
befolyástól független melege, annyival erősebb, minél 
mélyebbre hatottunk titkos rejtekébe. Ilyen volt Orbán 
szerelme. Nem ámítva remény által, ő mégis boldognak 
érezé magát e napokban. Egész idejét kedvesével töltve, 
vele osztva minden veszélyeket, gondjaival körülfogva 
ez imádott teremtést, érezve, hogy biztossága tőle függ, 
hogy védelmére csak ö fogja ontani vérét, hogy meg- 
mentését neki fogja köszönni: Orbán először életében 

szükségesnek érzé magát; s ha néha szomom gondo- 
latok ébredtek lelkében, ha Ártándi Pál emlékénél 
pillanatokra a szerelemféltés kínjait újra érezé : a szün- 
telen veszély, melyben kedvese forgott, nem engedé, 
hogy magát e gondolatoknak átengedje. Frnsina biz- 
tonsága minden pillanatban lelkének egész figyelmét 
kiváná ; 8 a szeUd szavaknál, melyekkel a hölgy fárad- 
ságait jutalmazá, Orbán feledé, hogy azokat hála s nem 
szerelem sugallta ; vagy, ha ez eszébe jutott, erőlködött 
elűzni a gondolatot. Orbán boldog akart lenni, hacsak 
pár napra is, s gonddal kikerült mindent, mi őt a 
nyájas csalódásból fölébreszthette volna. Minden leg- 
kisebb tettéből kitűnt szerelme, de nem szólt ez 
érzeményről, hisz tudta, hogy Frusina válasza porba 
sújtaná egész boldogságát. Eddig Frusina legalább 
önmaga nem monda neki még, hogy szive Ártándi 
Pálért dobog ; miért kényszerítse őt erre ? most legalább 
bizonytalanságban maradhatott. — Ei tudja, mi hamar 
elér végzetem — gondola néha magában, — s ha most 
meghalok, azon reménynyel válhatok meg a világtól, hogy 
Frusina egykor talán szeretni fogott volna, vagy hogy 
legalább nem szeretett mást, s szivem keserűség nélkül 
fog leszállani sírjába. 

Az utazás legveszélyesebb része a Tiszán való átkelés 
volt. — Ámbár a lázadók eljárásában nem volt egység, 
s a katonai szempontból legfontosabb helyek általok 
többnyire el nem foglaltattak : a folyók s főkép a Tisza 
partjainak őrzésében valamivel több gond vala észre- 
vehető. A kompok vagy elégettettek, vagy legbiztosabb 
társaik őrzésére bízattak; s Polgár mindig csak a 
Tiszától félt. Miután ennek túlsó partját elérve, a szőke 
folyó habjait háta mögött látá, a czigány vajda majd- 
nem biztonságban képzelé magát, s mosolyogva válaszolt, 
ha az asszonyok ez iránt kételyeiket jelenték ki. — 

Kiktől féljtiiik? — monda jókedvűen, — kik e vidékről 
a lázadókhoz szegődtek, Dózsa seregeivel Szegednél 
állanak; s hacsak a szegedi halászlegények egyszerre 
nem változtak meg, hihetőkép ott fognak állani hetek 
mnlva is s nem egy könnyen jutnak a városba; a 
többi parasztság nádasok között bujdosik. Azon keresztes 
csapat, mely Nagyváradnál gyűlt össze, eddig a püspök 
s nemesség által szétveretett, vagy legalább több dolgot 
talál odahaza, hogysem Biharból Békésbejöjjön mulatni. 
Csanád közel van, hol Csáki ő nagysága mindig fegyver- 
gyakorlott fíczkókat tart, s most a temesi gróf és sok 
más urak összegyűltek; talán eddig az erdélyi vajda 
is itt jár ; s higyék el nagy ságtok, fényes nappal utaz- 
hatnánk ; s ha egypár száz lázadóval találkozunk, még 
ők futamodnának meg előttünk. * — A kalauz ezen okai 
oly helyeseknek látszottak, hogy végre a többiek is 
csaknem egészen megnyugtatva érzék magukat, s Orbánt 
és Frusinát kivéve, sokkal jobb kedvben folytatták ntj okát. 
— Frusinának bús sejtelmei, mióta őt kevesebb való- 
ságos veszély környezé, úgy látszék, még növekedtek, 
s ezen nyugtalanságának, mely a többiekre is vissza- 
hatott, volt talán tulajdonitható, hogy a bujdosók most 
is szint' annyi vigyázattal folytatták utjokat, mint 
előbb tevék. 

A vidék, melyen áthaladtak, mondhatlanul szomorú 
vala. Végtelen rónaság mindenfelől; itt mérföldekre 
terjedő nádasok, folyók áradásainak maradványai : ott 
rengeteg tölgyesek vagy határtalan mező, melynek 
unalmas egyformaságát emberi szorgalom nem tévé 
érdekesebbé. Más években kalászok hullámzottak e 
rónaságon ; a réteken nagy nyájak kolompoltak, pásztor- 
ének s a távol tornyokról áthangzó harangozás életet 
adott a magánynak. Most minden elhagyatva állt. — 
Ha utasaink néha éjjel v^alamely falun mennek át : a 

kapuk tárya, a házak nyitva állanak, elhagyatva min- 
den, mintha a lakosok kihaltak volna, s minden csa- 
lád házát hagyta volna emlékjelül e nagy temetőn, 
melynek közepében óriás kísértetként a magas temp- 
lomtorony emelkedik ég felé. Elhagyatva áll az isten- 
ház, mint egész környéke ; elköltöztek a hivek, kik 
szent falai között össze szoktak gyűlni ; a harangok 
némán függenek magas állásukon ; rég elhervadtak a 
koszorúk, melyeket ájtatos kezek aggatának a templom 
előtt álló feszületre, s az örök lámpa nem önti fényét 
a szines ablakokon át. Semmi nem zavarja a halotti 
csendet, mely ez egykor népes utczákon vándorainkat 
most környékezi. Néha a házak egyikében felejtett 
kakas a szokott órában felzengi hangos énekét ; de 
társai, kik egykor szavára feleltek, gazdáikkal most 
távol vándorolnak, s a faluőr éneke visszhang nélkül 
hal el a szalmatetők fölött. Néha kutyaugatás hallat- 
szik, s az itt feledett ebek a lódobogásra kirohannak 
az udvarokból, mintha visszatérő gazdáik elébe sietné- 
nek, egy ideig hallgatva követik a lovasokat, s miután 
meggyőződtek, hogy idegenek, szomorúan vonitva tér- 
nek vissza kapuikhoz. Valami rendkívül szomoritó vala 
e látmányban ; s utasaink mindig örültek, ha ily falut 
elhagyva, ismét a szabad rétségen láták magukat ; hol, 
mint Bebek Katalin monda, a magány nem oly kísér- 
teties, mint e lakatlan házak között. Azonban volt elég 
itt is, mi bennök szomorú gondolatokat ébreszthete. 
Az alföldi rónaságon akkor számos nemesség lakott ; 
minden, csak valamivel tehetősb földesúr, a nyugha- 
tatlan kor szokása szerint, kis várat épitett magának, 
vagy házát legalább széles vízárokkal foga körül, mely, 
ha hídja felvonatott, rögtöni megtámadás ellen biztos- 
ságot nyujta. A nemesek ezen lakhelyei, melyek inkább 
biztosságot, mint életkényelmet kereső gazdák által 

többnyire lápok közepén vagy legalább mocsáros tere- 
ken építtettek, fel valának dúlva. — A parasztok, kik 
e házakat egykor sóhajtva épiték, most átkok között 
ronták le azokat, s hol még hetek előtt a büszke 
nemes oly biztosnak érzé magát, csak füstös falak és 
sok gazdag család legbecsesebb vagyonának töredékei 
maradtak. A gazdák földönfutókká lettek, vagy ott 
fekszenek a romok között s vendégszerető házaikban 
varjak károgása hallatszik, kik most a gazdag úr fölött 
tartják lakomájukat. 

Bebek Katalinnak, ki e most feldúlt várak néhányá- 
ban szebb napokat töltött, bús álmélkodásra adott 
alkalmat e romok látása; de mindinkább közelit ve a 
czélhoz s mint vezetőjük előre monda, veszélylyel, mióta 
a Tiszán átkeltek, nem találkozva, a jókedvű hölgy 
rövid merengés után többnyire ismét szebb napok 
reményével űzte el szomorúságát. Főkép, miután a 
napot sűrű erdőben töltve. Polgár Tamás utazóinknak, 
midőn este megindultak, tudtokra adá, hogy Isten 
segedelmével még napkelet előtt Csanádon lesznek : 
Katalin visszanyerte egész jó kedvét ; s mlg Polgár a 
társaság előtt gebéjén erdőkön keresztül egyenesen dél 
felé haladott, s Frusina és Orbán őt hallgatva követék, 
Bebek kisasszony hű lovagja, OUósi társaságában víg 
csevegéssel tölte idejét. 

Ollósi eleinte a legnagyobb érdekkel vett részt a 
beszélgetésben. Mátyás és Ulászló udvarának leventéi 
kerültek szőnyegre, s ő némi öntudattal beszélhetett 
azokról, kik — meggyőződése szerint — szépségök leg- 
nagyobb részét Isten után neki köszönék. De Ollósi 
lassanként szótlanabbá vált ; ritkább feleleteiben előbb 
nem tapasztalt levertség vala észrevehető, mely Bebek 
Katalin figyelmét ki nem kerülheté. 

— Nagysád jókedvű lehet — monda, midőn végre e 

szomorúság oka iránt kérdeztetett, — egy pár óra 
múlva ott lesz Csanádon, körülvéve hódolóktól, mint 
mindig; bámulva s magasztaltatva ennyi kiállott veszé- 
lyek után. De én ! mi lesz belőlem ? ! 

— Kétség kívül kigyelmed, érdeme szerint, még 
inkább fog magasztaltatni — válaszolt Katalin ; — hisz 
az egész világ tudni fogja, hogy e kalandban kigyel- 
med vala lovagunk — tévé hozzá sóhajtva, mert eszébe 
jutott, mennyit szenved az egész utazás regényessége 
az által, hogy szabó kiséretében történt. 

— Nagysád megfeledkezik helyzetemről — szólt 
OUósi oly hangon, melybe fájdalom s önérzet vegyül- 
tek, — én üldözött vagyok. Egy hatalmas párt által, 
mely jelen szenvedéseit igazságtalanul nekem tulaj- 
donítja, boszuczélul kijelöltetve, nincs többé maradásom 
e hazában. Futnom kell, s egyetlen reményem az lehet, 
hogy a haza s különösen azon főbb nemesség, mely- 
nek egész éltemet szentelem, végre át fogja látni üldöz- 
tetésem igaztalanságát. 

Katalinnak természetes jószívűsége s azon hajlandó- 
ság, melylyel OUósi iránt viseltetett, mióta nemesebb 
tulajdonaival utazás közben megismerkedett, nem enged- 
ték, hogy a szabó panaszaira felkaczagjon ; de a jó 
hölgy nem nyomhatta el mosolygását, midőn OUósit 
fígyelmezteté, hogy ha az urak bármi oknál fogva reá 
neheztelnének is, a Telegdi- s Bebek-családokban ezen- 
túl buzgó pártfogókra számithat, kik őt minden hán- 
tástól megőrzeni elég hatalmasak. 

— Nagysád nem ismeri a világot — válaszolt az 
előbbi. — Ha a nemes családok gyönge érdemeimet 
méltánylani fogják is ; ha legalább egy tagja e csalá- 
doknak — itt a szabó hangja érzékenynyé vált — 
nem fog is talán megfeledkezni leghívebb szolgájáról : 
ez rajtam nem segíthet. Míg az uri rend a paraszthad 

egyik legfőbb okát bennem keresi: egyesek pártfogása 
nem fogja feltartóztatni vesztemet ; s mily eszközöm 
van nekem arra, hogy ártatlanságomat bebizonyítsam ? 
Katalin sajnálkozva útitársán, kit minden eszelős- 
sége mellett talpig becsületes embernek tartott, elkö- 
vetett mindent, hogy e rögeszmét megczáfolhassa ; de 
hasztalan. OUósi saját fontosságának érzetéhez inkább 
ragaszkodott, hogysem azt magától bármi áron elvitáz- 
tatná. Még egyszer elsorolva mindazon körülményeket, 
melyek őt megszökésre birák, azon meggyőződését 
fejezé ki, hogy a nemesség soha sem fogja ártatlanságát 
elhinni. — Egykor — folytat á érzékenyen, — remény- 
lem, jobb napok j önnek e hazára, s akkor az urak, kik 
most legjobb barátaik ellen ily méltatlanul gyanakod- 
nál, át fogják látni, hogy minden emberek között én 
valék legkevésbbé a parasztok barátja. Művészetem s 
a nemesség válhatatlan kapcsolatban vannak egymás- 
sal ; az egyik folteszi a másikat ; az egyik a másik 
nélkül úgyszólván semmi. De a szenvedélyek a jelen 
pillanatban inkább fel vannak izgatva, hogysem ez 
beláttatnék; s elhagyva hazámat, Velenczében vagy 
Bómában keresek menedéket elleneim vak dühe elől. 
— Ezt tette ő nagysága Thuz; ezt tették sokan; én 
egyes ember, az összes nemességgel nem szállhatok 
szembe. 

— Édes Ollósi uram — monda Katalin a legna- 
gyobb jószívűséggel, — ugyan ne hagyja magát így 
rászedetni. Ha a bibomok ő eminentiájára a nemesség 
méltán neheztelne is : kinek jutna eszébe, hogy azért 
kigy elmedet üldözze, ki ő eminentiája meghitt embere; 
de végre mégis csak 

— Szabója s komornyikja — esett szavába az előbbi, 
oly hangon, melyből Katalin észrevehet é, hogy magát 
sértve erezi. — Nagysádnak talán igaza van ; de ki 

tehet róla, hogy mások felőlem egészen máskép gon- 
dolkoznak ; s pedig nemcsak itt hazánkban, hanem 
Bómában is, hol, mint már egyszer elmondám, szol- 
gálatom s tanácsaim Bakács ő eminentiájára nézve 
haszontalanoknak nem tartattak. Mi egy szabó ? A 
világ fogalmai szerint semmi. A világ e részben talán 
igazságtalan ; s valamint a hajdan-kor tiszteletben 
tartá a kovácsokat, kik fegyvereit késziték : jól tenné 
korunk is, ha többre becsülné azon mesterséget, mely 
a társasági életre oly roppant befolyást gyakorol. De 
mindamellett nagysádnak igaza van; egy szabó nem 
sok a mai világban, sőt némelyek szinte megvetéssel 
tekintenek munkájára ; de ki tehet róla, hogy épen 
rám nézve kivétel tétetett ? Én nem vágyódtam befolyás 
után, s mégis maga a bibomok — 

A szabó valószinűleg hosszasan adta volna elő okait, 
minélfogva magát az államban a legfontosabb személyek 
egyikének tartá, ha Polgár Tamás felkiáltása által félbe 
nem szakasztatik. 

— Mi az ördög lelte ez átkozott gebét? — kiálta 
ez haragosan, lovát, mely horkolva hátrált s többször 
megfordult, ostorral és sarkaival haladásra biztatva, 
— fatörzsök, vagy mit tudom én, mi fekszik előtte, 
hogy a rossz dög nem megy tovább. — S a czigány 
újra megkezdé biztatásait hasonló sikerrel, sőt lova 
mindig nyugtalanabb lett, mindinkább s inkább ágas- 
kodott. — Orbán a czigány lármájára mellé sietett, de 
alig ért azon helyre, hol a másik ló megfordult, midőn 
az övé is horkolni kezdett s a félelem hasonló jelei- 
vel hátrált. 

— Ha ez nem boszorkányság — monda Polgár, — 
én nem tudom, minek tartsam. Vagy talán annyira 
jutottunk, hogy e gonosz időben még a ló is ribellál 
ura ellen? — És a vajda ismét szorongatá s veró 

lorát; de hasztalan. Se ö, se Orbán nem haladhatott 
tovább. 

— Fogja csak kantárszáramat, — szólt régre az 
előbbi, leszállva lováról, — hadd lássuk, mitől félnek 
gebéink ; ha nem lenne nyár, azt hinném, farkast lát- 
nak. — — Most értem — monda rövid szünet után, 
mialatt lovát Orbánnál hagyva, néhány lépéssel előbbre 
ment, — itt dög fekszik. Isten engem, ló, s pedig 
nyergelve. 

— Mindenható Isten — sóhajta Katalin, ki azalatt 
OUósival s Frusinával szintén e helyhez közelített, — 
mi lesz belőlünk?! 

— Ne féljen nagysád — szólt Polgár, ki azalatt tovább 
keresett s a lóhoz közel egy holt embertestet talált, — 
ez nem bánt többé. Ha kérnék se mozdulna, oly jól 
alszik. 

— Alszik? — kérdé Frusina remegve. 

— Alszik biz az — válaszolt az előbbi, — egészen 
elázott, ha nem is bortól, legalább vérében. 

— Jézusom! — kiáltott Katalin. 

— És itt ismét egy fekszik; s itt egy harmadik — 
szólt Polgár, midőn tovább keresett ; — itt verekedtek, 
s kissé erősebben koppantottak egymás fejére. 

— Forduljunk meg inkább — kiálta Katalin. 

— Már minek fordulnánk? — monda Polgár meg- 
nyugtatólag, midőn az asszonyok ijedtségét észrevéve ; 
— ezek nem bántanak. Szép becsület tőlük, hogy mielőtt 
megérkeztünk, egymást oly derekasan agyonverték, leg- 
alább nem lesz bajunk velük. 

De a nyugalom, melyet Polgár szinlelt, korántsem 
vala őszinte. A holdvilág, melyet ez éjjel többnyire 
fellegek takartak, az erdő sűrű lombján át csak kevés 
világot terjesztett ; azonban a vajda e gyönge világitás mel- 
lett is eleget látott, mi benne aggodalmat gerjeszthetett. 

Br. Eötvös : Magfarortzáf 1514-beii. n. 7 

- — Itt csata volt — sugá Orbánnak, midőn ismét 
lóra ült s kissé megváltoztatva az előbbi irányt, tovább 
indult. — Az egész erdő telve halottakkal, s pedig 
pánczélos emberek. Én nem foghatom meg ; Dózsa 
Szegednél táboroz. 

— Talán a nagyváradi csapat, melylyel a püspök 
seregei találkoztak — jegyzé meg hasonló hangon Orbán. 

— Meglehet — suttogá az előbbi, — csakhogy a 
csata nem rég történt. Fejemet teszem rá, kiket ott az 
erdőben találtunk, tegnap jókedvűen látták még felkelni 
a napot. Adja Isten, hogy baj nélkül érjük el Csanádot I 

E kivánatnak, mint utasaink csakhamar látták, nem 
kellett teljesülni. Sebesebb léptekkel, mint annakelőtte, 
f oly taták útjokat. Vezetőjök kissé jobbra tért el, s itt 
az erdő széléig semmi feltűnővel nem találkoztak, 
kivévén, hogy a láthatár azon részén, mely felé Csanád 
feküdt, rendkívüli világosság terjedt el ; midőn azonban 
a fák közül kilépve, a nagy rónaságra jutottak, félel- 
mök egyszerre borzasztó módon igazoltatott. 

Csanád városa lángokban állott előttük. Fél mér- 
földnyire voltak a várostól, melyet elérni legfőbb kivána- 
tuk vala s hol fáradságaik után végre pihenni remél- 
tek, most lángoszlop emelkedik az ég felé. Katalin fel- 
sikoltott, Frusina némán megszoritá Orbán kezét, sze- 
meit ég felé emelve állt ott a kétségbeesésnek képe, s 
az ifjú nem talált szavat, melylyel fájdalmát vigasztal- 
hatá. Polgár maga is elnémult. Ő, ki az egész három 
hét alatt soha önbizodalmát csüggedni nem érzé s a 
legnagyobb nehézségek között talált tanácsot vagy leg- 
alább tréfát, melylyel társai aggodalmait elúzheté, most 
hallgatva mereszté szemeit az égő városra. 

Nagyszerű látvány vala ez. — Csanád, mint akkor- 
időben alföldi városaink nagyobb része, fából s egyéb 
gyúlékony anyagokból épült. Maguk a város bástyái, itt. 

hol kő mérföldekre nem találtatik, sárfalakból b erős 
tölgypalánkolatból voltak készítve, úgy hogy az elter- 
jedő lángoknak semmi sem állhatott ellent^^). Házról- 
házra futott a túz; a szalma- s nádfödelek iszonyn 
gyorsasággal lobbantak fel egymásután. A három som 
palánkolat, mely a várost védelmezé, szintén felgynjtva, 
most ép annyi égő gyürüt képeze az egész körül, mely 
fölött három templomtorony óriási szövétnekként lobo- 
gott az ég felé, szikrákat szórva maga körül. A falak 
végre elégve ledőltek s torony torony után a körülötte 
hullámzó lángtengerben elmerült. — Az egész fölött 
óriási füstoszlop emelkedett, alul fényes, mint az izzó 
vas, magasabban sötétvörös fátyolként borulva el az ég 
egy részén, míg a másikon szétszaggatott felhők között 
a holdvilág önté el halvány sugarait s egyes csillagok 
bolyongtak. A hold s lángok e pusztulás nagy képe 
fölött szokatlan világot terjesztenek el. Fenn a légben 
rémülten ide s tova szállongó madarak szava hallat- 
szott; a rónaságon szétkergetett nyájak és gulyák 
tévelyegtek ide s tova, majd az égő kazlak körül cso- 
portozva, majd ismét szétrohanva s panaszos bőgéssel 
töltve az éjszakát. 

Utasaink néma borzadással nézek mindezt. 

— Oh atyám ! szegény atyám ! — sóhajta végre 
Frusina ; — mi történt vele ? 6 itt volt. 

— Dehogy volt — válaszolt a vajda, ki lelki nyu- 
galmát e váratlan látmány után első nyeré vissza, — 
ha Telegdi ő nagysága itt lett volna, jót állok, szép 
Csanád városa nem gyuj tátik fel, s pedig nagy kár 
érte; sehol a világon jobb halászlevet nem főztek, s 
püspök ő nagysága is sokszor jól tartotta a czigányo- 
kat. De így kell lenni, miért épitnek városokat ; a házat 
előbb-utóbb felgyújtják. Mi czigányok nem félünk ilyes- 
mitől. 

Orbán meggyőződése szerint, melyben OUósi is egyet- 
értett, Csanád elfoglaltatása annak jele, hogy a nemes- 
ség e hely védelmével felhagyva, a Maroson már elébb 
átvonult. — A nemesség s vele nagyságod apja is hihető- 
leg Temesvár felé vonult vissza, hogy ott az erdélyi 
vajda jöttét bevárja — monda Orbán Frusinához. — 
Telegdi ő nagysága miatt nincs mit aggódnunk ; a kér- 
dés csak az : mit tegyünk mi e pillanatban ? 

— Se kérdésre könnyű felelni — válaszolt Polgár. 
— Pusztuljunk innen ; a Maros közel van. Partjain talán 
csolnakot találunk, s ha nem, ily nyári időben a folyó 
nem mély, egy kis úszással átjutunk. Azután egye- 
nesen Temesvárnak. 

— Jézus Krisztusom! — sóhajtott Katalin, midőn 
az úszás emlittetekt. S a vajda, miután tanácsának 
egyébiránt senki ellent nem mondott, ismét meginditá 
lovát, s az erdő széléhez tartva magát, tovább ballagott. 
A többiek hallgatva követék vezetőjöket. 

Borzasztó látvány várt reájok. 

Alig haladtak néhány száz lépésre, midőn vezetőjök 
lova ismét horkolni kezdett s félreugrott. A földön 
holttest feküdt. Bongyos ruháin a vörös kereszt s a 
cséplő, melyet még mindig megmerevült kezében tar- 
tott, mutaták, hogy a lázadókhoz tartozott; homlokán 
nagy seb vala látható; a nyilt szemek meredten füg- 
göttek a holdvilágon, melynek sugarai alatt a halálos 
küzdelmek között elvadult arcz még borzasztóbbnak 
látszott. 

— Jézus Mária! — sikoltott fel Katalin, midőn a 
halottat meglátá, — rosszul érzem magamat. 

— Csak jerünk hamar — biztatá Polgár, — most 
nincs idő ájulásra. — S az utasok tovább haladtak a 
véres mezőn. Eleinte sietve, de több s több, a földön 
heverő akadályok miatt mérsékelni kellett lépteiket. 

A csata, mely e téren a nemesség és Dózsa seregei 
között két napi küzdés után néhány óra előtt a keresz- 
tesek győzelmével végződött, a legvérengzőbbek egyike 
vala. Az elleneket hadakozás között nemcsak dicsvágy 
s becsületérzés, hanem az emberi kebel legerősebb szen- 
vedélyei lelkesiték. Minden egyes érezé, hogy léteért küzd, 
mindenik szentnek tartá az ügyet, melyért fegyvert 
emelt, mindenik személyes ellenségét gyülölé az ellene 
küzdőben, kin hogy bosznt álljon, vezére buzditására 
szükség nem vala. Most a csatázok némán feküdtek a 
nagy téren, mely tetteiket látta ; a fegyverek zaja rég 
elhalt, s a fáradtak fölött fehér szemfödélként terült el 
a holdvilágos éj ; de ki Írhatná le a borzadást, melylyel 
Frusina és Katalin e véres mezőn tovább haladtak? 

A merre szemeik fordulnak, holttestek fekszenek. Itt 
egyenként szétszórva, ott egyik a másikon halomra 
dőlve. Fényesen öltözött nemesek mellett parasztok 
pihennek; a hímzett ruhát e rongyos inget a vér egy 
szinre festé, s a kard és kasza egyaránt széttörve hever 
körülöttük. Több helyen a küzdőket még a halál sem 
választhatá el egymástól. Fegyvertelenül, halálos sebbel 
keblében, a földön fekvő paraszt még egyszer megragadá 
urát, ki lesújtva mellé teríttetett, s a haldoklók újra 
küzdeni kezdenek; amaz, hogy zsarnokán boszut áll- 
jon, ez, hogy fellázadt jobbágyát még egyszer elnyom- 
hassa. A csata távolabb helyekre vonult, körülöttük 
csak halottak maradtak, de ők nem engedtek párviadaluk- 
ban; egymásba kapaszkodva, ellenének testébe vájt 
körmökkel: így találta őket a halál s így merevedtek 
el tagjaik; úgy látszék, mintha a mozdulatlan szemek 
még gyülöléssel néznének egymásra, mintha az elhala- 
ványodott ajkakon még átkok lebegnének. Az emberek 
között lódögök feküdtek, s merre a szem látott, fegyver- 
töredékek. A hold halavány sugarakat vetett a mezőre. 

Az éj csöndjében mindenfelől varjukárogás s a vércse 
éles hangja hallatszottak ; az utasok közelítésére egy- 
pár sas fölijesztve hagyá el prédáját s messze ívekben 
keringett fejeik fölött, mintha látni akarná, ki meri 
háborítani nagy királyságában? s maga Polgár is szo- 
rulni érzé szivét, midőn e nagy temetőn végigtekintett. 

— Most bezzeg hallgatnak — sóhajtá félig fenszó- 
val, — a leglármásabb is nyugodtan fekszik s egész 
bátorsága mellett most minden varjú megtépheti haját. 
Nem lett volna jobb, szépen megférni egymás mellett 
s barátságosan megosztani a föld színét, mint most a 
föld alatt oly közel lakni egymáshoz ? Szinte furcsa — 
tévé hozzá, Orbánhoz fordulva, oly hangon, melynek 
tréfásnak kell vala lennie, de mely a czigány belső 
fölgerjedését tanusítá, — annyi ember egymás mellett 
s egy sem panaszkodik, s talán Pista fíam is köztük 
van, ki mindig e vidéken járt. 

— Isten segedelmével nem lesz köztük, — monda 
Orbán, kire a czigány szavai mélyen hatottak ; — mi 
köze volna kend fiának e dolgokhoz ? Pharao népe szabadon 
kószál, s nem bánja, paraszt vagy ur birja az országot. 

— Mi köze volna fiamnak e csatához? — válaszolt 
a másik ; — hát csak annyi köze, mint sok másnak, ki itt 
körülöttünk hever; s szegény, egy házhelyes nemes- 
ember létére nem sokat bánhatta volna, ha az urak és 
püspökök minden jószága elszedetik s az országot újra 
felosztják is, s mindamellett mégis oly bátran küzdött 
az urak zászlója alatt, mint bárki más. Szegény ember- 
nek mi köze van a világ dolgaihoz ? s mégis, ha királyt 
koronáznak, ha földesurának fia születik, vagy leányát 
kiházasitják, ő rivalg örömében leghangosabban; ha 
csatázni kell, ő ontja vérét s maga sem tudja miért. 
Mert az embernek örülni s verekedni kell. Ha magának 
nincs rá oka, kölcsön veszi mástól, s mégis verekedik 

s mégis örül. Hej, bolond egy világ ez ! s Pistáin nem 
Tolt józanabb a többieknél ! Adja Isten, hogy ne lett 
legyen közöttük! 

De nemcsak a gyászos hallgatagság tölte az átmenő- 
ket borzadással. Néha a halottak között a mezőn egy- 
szerre fájdalmas hangok hallatszottak. Hosszú fohászok, 
gyönge jajgatás, mint haldoklóé, s azután ismét irtóza- 
tos csend. Egypárszor az utasok megszólíttattak ; itt-ott 
egy nehezen sebestilt, ki, rég felhagyva minden remény- 
nyel, csak a végső pillanatot várta, midőn közelitésüket 
észrevéve, végső erejét összeszedve fölemelkedett a halot- 
tak közül; s nekik tovább kellett menni, s távozva 
még sokáig hallani a szerencsétlenek jajgatását, néha 
átkait, melyekkel érzéketlenségük ellen panaszkodtak. 

így haladtak át számos akadályok miatt lassan a 
csatamező nagyobb részén. A földön heverő holttestek 
ritkábbak lettek, s Polgár ismét gyorsabb lovaglásra 
intheté társait, midőn közel hozzájuk egyszerre megint 
rimánkodó szózat hallatszott. 

— A mindenható Istenre kérem kendteket — monda 
a szerencsétlen, ki, midőn a lovasok közelitését észre- 
véve, nagy erőlködéssel felült s kaqait feléjük terjeszté, 
— irgalmazzanak! ne hagyjanak itt gonoszul elveszni. 

— Szívesen segitenénk földi ! — monda Polgár, — 
de nem lehet! magunknak is sietnünk kell, máskép a 
tiedhez hasonló sorsra jutunk. 

— Krisztus urunk kínszenvedésére kérem, vigyenek 
magukkal — rimánkodott az előbbi ; — lám, bennem 
még élet van, még kiépülhetek ; de ha itt maradok, 
holnap reggel eljönnek a parasztok s cséplőkkel agyon 
fognak ütni, mint szokásuk, s nekem nőm és hét gyer- 
mekem van. 

Mind mélyen meg valának hatva e panaszok által. 
Frusina kérte a férfiakat, hogy csak ez egynek kérését 

teljesítsék ; de Polgár megjegyzé, hogy miután ez ember 
sebe oly nehéz, hogy még fol sem kelhet, kérését lehe- 
tetlen teljesíteni. — Lássa kend — monda érzékenyen, 
midőn lovát ismét megínditá, — nem azért^ mintha 
nem akarnánk segíteni ; de hisz lábain sem állhat, hogy* 
jöhetne y elünk Biharba? 

— Biharba? Biharba mennek kendtek? — szólt a 
sebesült könyörögve; — oh, ha már nem vihetnek 
magukkal s szerencsésen odáig érnek, menjenek el 
Telegdre s keressék fel ott Sípos Antal házát, s mondják 
meg Viktának, hogy férje itt fekszik s ezentúl csak a 
nagyságos úrtól kérjen segedelmet. 

E szavak alig mondattak ki, midőn Frusina, leugorva 
lováról, a szerencsétlenhez sietett, s útitársai sokkal 
inkább meg valának hatva, hogysem őt emberszerető 
cselekvésében akadályoztatnák. 

Mihelyt a vén huszár ura leányát s Orbánt, ki a 
lovakat elhagyva szintén hozzá közelített, megísmeré : 
halvány arczán örömsugár lejtett át. Feléje térj észté 
véres karjait, s midőn a hozzá lehajló hölgy kezét 
ajkaihoz szoritá, — a szerencsétlennek szemeit könyek 
tölték el. — Oh Istenem ! — monda elfojtott hangon, 

— hogy még ez örömet érhetem el, hogy kedves kis- 
asszonyunkat még egyszer láthatám. Oh most Yiktám- 
nak s gyermekeimnek többé nem lesz bajuk ; ugy-e 
bár, a kisasszony gondjukat fogja viselni szegényeknek? 

— S a haldokló újra ajkaihoz szoritá Frusina kezét, 
s az erős férfi, elgyengülve nehéz sebétől, zokogott, mint 
a gyermek. 

Frusina mélyen meghatva, szelíd szavakkal vígasz- 
tala a szenvedőt. — Elviszszük magunkkal — monda, 

— hisz a Maros közel van s odáig kend el bír jönni ; 
a túlsó parton talán jó emberekre találunk, kiknél 
kiépüléséig maradhat. 

— Ments meg Isten — válaszolt a sebesült ; — csak 
fussanak nagyságtok, fussanak minél hamarább, rajtam 
nem segíthet senki ; sebeim mélyebbek, hogysem valaki 
megorvosolhatná ; s én nyugodtan halok meg, miután 
tudom, hogy szegény Viktámnak s gyermekeimnek 
gondját fogják viselni. 

Frusina nem határozhatá el magát, hogy apja hív 
szolgáját ily állapotban itt hagyja s újra kérte társait, 
hogy a szerencsétlent legalább a Maros túlsó partjáig 
vigyék magukkal ; de az önmaga ellentmondott irgal- 
mas szándékának. 

— Isten meg fogja áldani nagyságodat, hogy egy sze- 
gény ember iránt ennyi részvéttel viseltetik — monda, 
— de tíz halált érdemiének, ha kegyességét elfogadnám. 
Előbb magam kértem, hogy magukkal vigyenek. De az 
más vala ; akkor idegeneknek gondoltam, s minden 
ember legközelebb áll önmagához, s úgy hivém, hogy 
ha magukkal visznek, talán mégis kigyógyulhatok ; de 
hogy uram leányát hozzam veszélybe, s önmagamért, 
ki egész éltemen át nem voltam egyéb közhuszámál, 
azt soha senki nem fogja Síposról mondani. Csak fusson 
nagysád ; az Istenért, ne maradjon egy perczczel is 
tovább e szörnyű mezőn ! 

— És mi történt atyámmal? — kérdé Frusina. 

— A nagyságos ur biztonságban van ; mintegy tized- 
magammal kísértem ide. Itt egy átkozott paraszt kaszá- 
jával levágott lovamról. Egy ideig szemeimmel követtem 
uramat, a mint a csatában megmaradt legényeivel a 
Maros felé sietett ; azután egyszerre fejem zűgní kezdett 
s minden elhomályosodott szemeim előtt. De a kis- 
asszony nyugodt lehet, a nagyságos úr Temesvárra 
akart menni; a Maroson túl még minden csendes. 
A nagyváradi csoportot a nemesek szétkergették s 
a nagy kereszteshad, mely Szegedről jött, még a folyó 

innenső partján áll. De az Istenért, siessenek. Dózsa 
talán még holnap átvezeti seregeit s egy perez alatt, 
főkép ha a lázadók győzelmének hire elszámyal, ott is 
minden lángokban fog állani. 

— Menjünk, menjünk — inte Polgár, ki mindig 
növekedő nyugtalanságában most szintén a sebesülthez 
közelitett. 

— Kend a vezető ? — kérdé Sipos mindinkább gyen- 
gülő hangon. — Vigyázzon . kend, s talán annak, amit 
mondok, hasznát veheti. A folyó mellett, az innenső 
parton, csak pár száz lépésre, ha egyenesen a Marosnak 
tartanak, a füzesben csolnakot fognak elrejtve találni. 
Néhány nap előtt arra lovagolva, ott láttam s még 
arról gondolkoztam akkor, vajon a halász, ki azt oda 
rejté, ott fogja-e találni a háború után. Talán hasznát 
vehetik. A Maros nem mély, de úszás nélkül ló még- 
sem juthat a túlsó partra, s Frusina kisasszonynak még 
baja lehetne. 

Polgár megköszönte a tanácsot s Frusinát újra menésre 
inté. A hölgy még mindig határozatlanul állt ott. 
Mondhatlan fájdalommal tölte el lelkét a gondolat, 
hogy azt, ki életét apja védelmében veszté el, így, min- 
den segély nélkül kell itt hagynia; s mennyivel meg- 
hatóbb volt azon nyugtalanság, melylyel a hív szolga 
csak ura leányának veszélyére gondolva s megfeledkezve 
önszenvedéseiről, őt mindinkább elgyengülő hangon 
Polgár tanácsa követésére kérte: annyival inkább e 
helyhez kötve érzé magát. 

Letérdepelt a haldokló mellé, ki fáradtan vissza- 
sülyedett, s szelid kezével letörlé a hideg halálveritéket, 
mely homlokán kitört. — Csak még egypár perczig 
hagyjatok itt — monda társaihoz: — nem látjátok-e, 
hogy e szerencsétlen nem soká fogja késtetni utunkat. 

A haldokló csak félig hallá e szavakat. — Meghalok, 

oh én nem késleltetem utját — monda megtörött han- 
gon, — menjen kisasszony, siessen; Dózsa jön s nincs 
fegyverem. — Szava mindig gyengébb, érthetetlenebb 
lett. A fölgerjedés, melyet Frusina jötte okozott, föl- 
emészté végerejét, sebei a beszéd között újra megnyíltak 
s a belőlük patakzó vérrel kiapadt élete. — El ne 
hagyja Viktámat — monda, mégegyszer összevéve végső 
erejét ; — vigye meg a gyermekeknek áldásomat, s hogy 
ők is híven szolgálják urokat. Isten áldja meg nagysádat 
minden útain. — S a katona még egyszer felsóhajtott 
s ajkai örökre elnémultak. 

— Jerünk, j erünk ! — monda Polgár ismét, — már 
szürkülni kezd. — S Orbán szelid erőszakkal élvezeté 
Frusinát e helyről. 

E jelenet utasainkra bizonyos tekintetben megnyugtató 
hatással volt. Frusina legfőbb aggodalmától menekült 
meg, melyet, mióta Budát elhagyá, apja hogyléte iránt 
erezett; a többiek a történtekről tudósíttatván, több 
reménynyel néztek a jövőbe. Sipos állítása szerint a 
Maros túlsó partján eddig még minden nyugodt vala; 
s rövid lovaglás után, miközben semmi akadály által 
fel nem tartattak, ott állottak e folyó partjánál, ügy 
látszott, mintha eddigi nehézségeik határpontját érték 
volna el. 

Csend vala körülöttük. Nyugodtan folyt a Maros 
füves partjai között; habjain a hold ezüst sugarai 
tükrözének s az itt-ott szétszórt fűzfák ágait gyenge szellő 
ingatá. Az egész táj a nyugalom képét viselé magán. 

— Maradjanak itt nagy ságtok OUósi urammal — 
monda Polgár, midőn lováról leszállva, az asszonyokat 
szintén lesegité. — Én és Orbán addig fölkeressük a 
csolnakot. A lovaknak is jól esik egy kis pihenés; s 
ha e szép mezőn egy félóráig legelnek, annál jobb 
kedvvel visznek tovább. 

Polgár megereszté a lovak nyergeit, levette s a nyereg- 
kápára, akasztá kantáraikat, s miután a magáét egészen 
szabadon bocsátá, a többieket, hogy el ne szaladhassa- 
nak, páronként lábaiknál összeköté — amint azt mezőin- 
ken legelő lovaknál most is szokásban látjuk, — azután 
Orbánnal egy közel álló nagyobb füzeshez sietett, hol 
Sipos magyarázata szerint a csolnaknak lenni kellett. 
Az asszonyok OUósiva^ a Maros partjainak magas füvébe 
ereszkedtek s nyugodtan várak visszajöttüket. Leikeiket 
száz fájdalmas érzés, száz nehéz aggodalom tölte el, de 
mindenik magába zára gondolatait; maga Katalin is, 
szokása ellen, szótalanul ült társai között, s csak a 
csendesen ellejtő folyó mormogása s egy közel nádason 
átsuhanó szellő zavara az ünnepélyes hallgatást, mely 
körülöttök elterült. 

A távolban az égő város, mely most, miután a lángok 
magasabb épületeit fölemésztek, egy izzó tó gyanánt 
terül el a rónaságon; néhány lépésre csatamező, hol 
ezerén onták verőket, s minden borzasztó, mit ember 
emberen elkövethet, a föld által még el nem takartatott ; 
és itt a folyam nyugodtan haladva partjai között s fenn 
holdvilág és csillagok szeliden ragyogva az égő város 
és véres csatamező fölött, mintha semmi nem történt, 
mintha az éj az embereknek csak szelid álmokat hozott 
volna. Oh, ki szemlélheti ily pillanatokban a természet 
érzéketlenségét, melylyel szenvedéseinkre lenéz, anélkül, 
hogy szive keserűséggel el ne telnék? A nap, melyen 
egész nemzetek, a népek sorából kitörölve, rabigába 
görnyednek, tiszta fényben emelkedik a láthatáron s 
ragyogó sugárzással végzi pályáját; egész ivadékok 
halnak ki, s a legkisebb patak nem változtatá meg 
folyását. Ha az egész emberi nem feljajdul keservei 
között, a természet mosolygó arczczal nézi bánatait, s 
ezerek örömzaja nem oszlathatja szét a legkisebb fel- 

leget, mely egünket leplezi. Parányiságunkra int-e ez, 
vagy arra, hogy e földön idegenek vagyunk? Annak 
jelét lássuk-e benne, hogy e pillanatnyi lét, a sorsnak 
kezébe adva, semmi magasabb lényt nem érdekel ; vagy 
talán az emberi szív, mely sötét aknáiba a szerelem 
mennyei kincsét zárja, nemesebb, hogysem örömei s 
bánatai e porgömbön megértethetnének? 

Ily gondolatokba merült Frusina, midőn OUósi egy- 
szerre felugorva ülőhelyéről s felkapva mellette fekvő 
baltáját, arra futott, hol egy bizonyos távolságban a 
lovak legeltek. 

Ollósi, lenézve a Maros csendes habjaira, eddig szintén 
szomorú gondolatokba mélyedett. Más természetűek 
valának azok, mint Frusináéi s inkább a szabó szemé- 
lyes kinézéseivel foglalkoztak ; de Ollósi annyira elmerült 
beléjök, hogy észre sem vévé, hogy a lovak, bár kötö- 
zött lábakkal, lassan, de mindig tovább botorkálva, 
már több száz lépésre jutottak. — Midőn ábrándjaiból 
föleszmélve, utánok nézett, egyszerre nem kis rémülé- 
sére mellettük egy embert vett észre. Felugrott, mint 
mondtuk, s baltájával lélekszakad tan arra rohant; de 
még ötven lépésre vala tőlük, midőn az idegen, látszó 
nehézséggel, a lovak egyikére felült. Kiáltani kezdett : 

— Zsivány! mit akarsz lovammal? — de minden, 
amit nyerhetett, csak a rövid válasz vala : — Ficzkó ! 
ha lovadra szükséged van, jer Temesvárra s keresd 
Báthori István istállójában. — S ezzel egyenesen a 
Marosba ugratott, s rövid úszás után a túlsó parton 
kigázolva, elnyargalt. 

Ollósi meredten nézett utána. — Báthori István ! — 
kiáltá a legnagyobb ijedtségben, baltájára támaszkodva 

— s pedig az én lovamat vitte el ! mi lesz belőlem ? 
S Ollósinak igaza vala; az idegen, ki őt lovától 

megfosztá, csakugyan a vitéz temesi gróf vala. ^') Nehéz 

sebek után leesre lováról, a híres bajnok sokáig esz- 
méletlenül feküdt a halottak között. Mikor magához 
tért, egy nádas közelében találta magát. A csata rég 
megszűnt, s miután a parasztok a csata után azonnal 
Csanád ellen fordultak, hogy a várost még az nap 
ostrommal bevehessek, a mező, kivéve a halottakat s 
nehezen sebesülteket, elhagyatva állott. Esteledni kez- 
dett, B Báthori végső erejét összeszedve, fölkelt s a 
nád között rejté el magát, hogy ha a parasztok, szoká- 
suk szerint, másnap a halottakat kifosztják s eltemetik, 
ott ne találtassék. így folyt el több óra, a gróf lassan- 
ként' visszatérni érzé erejét, de pillanatról-pillanatra 
inkább lemondva minden reményről. A lázadók győzel- 
méről nem lehetett kétségben; már akkor, midőn 
sebeit kapta, a nemesség a csatamezőről mindenfelől 
elűzetett; s kitől várja szabadulását? — Mintha már 
végzete akarná, hogy ő, a büszke Báthori, ne lovagi 
csatában, de fellázadt pór által veszítse életét. Prágá- 
ban, hol a cseh pór között veszélyben forgott, esze s 
lélekébersége menté meg őt;^^) most úgy látszott, e 
tehetségek gyakorlatára alkalma nem leend, minden 
valószínűség szerint, ha a parasztok kezébe kerül, reá 
csak kínos halál vár. — Ily gondolatokba merülve ült 
a vitéz, midőn egyszerre a közelítő lovakat észrevéve. 
A váratlan segély az isteni gondviselés egyenes tanu- 
ságának látszott; s Báthori uj erővel s bizodalommal 
telve, megragadta a kedvező alkalmat, s már messze 
elszáguldott a túlsó parton, midőn a megfosztott OUósi 
még mindig bámulva nézett a távozó után. 

A szabót minden más alkalommal örömmel töltötte 
volna el, hogy a temesi gróf tőle lovat kölcsönzött ; 
a jelen körülmények között azonban, a többi lovakat 
magával vezetve, nehéz aggodalmakkal tért vissza az 
asszonyokhoz, kiknél, miután a megtalált csolnakot 

ylzre eresztették, nemsokára Polgár és Orbán is meg- 
jelentek, nem kis bámulással hallva a kárositott úti- 
társ előadását. Alig adtak volna hitelt, ha Ollósi nem 
esküszik, hogy emberében nem csalódhatott, miután 
rongyosan ugyan és sárral takarva, még a kék dol- 
mányt is megismeré, melyet a grófnak csak húsvét 
előtt küldött Temesvárra. 

Mit volt mit tenni? Bövid tanácskozás után, mely 
alatt Polgár Tamás sebes felfogása s életrevalósága 
újra kitűnt, elhatároztatott : hogy, miután Ollósi fosz- 
tatott meg lovától, s e nem várt történet mintegy a 
sors útmutatásának tekinthető, ő a társaságtól marad- 
jon vissza. Polgárt kivéve, kinek, mint vezetőjöknek, 
szolgálatát az asszonyok nem nélkülözhetek, nem vala 
senki, kit a parasztok részéről kevesebb veszély fenye- 
getne, Bakács útlevele a lázadók között már többször 
megtette hatását, s Ollósi magát nem annyira a parasz- 
tok, mint a nemesség üldözöttjének tekintvén, maga 
ellenmondás i\^lkül beleegyezett ezen intézkedésbe, részint 
mivel azt a hölgyek biztossága úgy kivánta, részint 
mivel Polgár által, ki e részben ügyesen használta 
gyöngeségét, figyelmessé tétetett, hogy ha csakugyan 
az urak által üldöztetik, semmi hely sem lehet ránézve 
veszélyesebb, mint Temesvár, hol az ennyi veszteségek 
után felbőszült nemesség kétségen kívül csak a pilla- 
natra vár, melyben valódi vagy képzelt ellenein boszút 
állhasson. 

— Mindezen okok helyesek, — monda a szabó nem 
kis méltósággal, — ámbár azoknak felhozása szükség- 
telen; mert hol e nemes hölgyek biztossága forog kér- 
désben, h'OUósi önveszélyeire gondolni nem tud. Csak 
az egyet kérem: vigyenek át magukkal a túlsó partra, 
hogy legalább még ez éjjel biztosságban legyek. 

E kérés természetesen teljesittetett. — Midőn Ollósi 

8 az asszonyok a tnlsó parton voltak, Polgár és Orbán 
még egyszer visszajöttek, s mindenik egy lovat kantár- 
nál vezetve, ezeket is szerencsésen a tnlsó partra hoz- 
ták, s kevés idő kellett, hogy valamenynyien, kivéve 
OUósit, utazásuk folytatására ismét készen legyenek. 

— Legyen meggyőződve kigyelmed — monda Bebek 
Katalin az utóbbihoz, — hogy nemes feláldozásáról, 
melyet az egész lit alatt s főkép most bizonyitott, meg- 
feledkezni soha nem fogunk ; s a mennyire kigyelmed 
a lázadókkal egyetértésről vádoltatik: ha Isten szeren- 
csésen megment, alkalmunk leend mindenkit meg- 
győzni, hogy OUósi uram a királynak s az uri rend- 
nek hlv pártolója volt. 

Ollósi mélyen meghajtá magát. — Hí gye el nagy- 
sád — monda érzékenyen, — én nem kivánok szebb 
jutalmat azon kegyes emléknél, melyre talán számit- 
hatok. Tapasztalni fogják talán, hogy szegény szol- 
gájuknak némelyek által több fontosság tulajdoníttatik, 
mint azt Bebek Katalin kisasszony hinni látszik, s 
hogy a nemességet h'OUósi szándékainak tisztaságáról 
meggyőzni még ily hatalmas pártfogónak is nehezen 
sikerülhet; de — tévé hozzá, midőn kissé neheztelő 
hangja ismét érzékenyre változott — bármi történjék 
velem, s bár soha e hazában, melynek művészetemet 
eddig szentelem, nem találkozunk többé : Yelencze vagy 
Róma palotái között vissza fogok vágyódni azok után, 
kiktől most oly szomorúan búcsút veszek. 

Ezzel a szabó Katalin kiterjesztett kezét ajkaihoz 
szoritá s mégegyszer szerencsés utat kivánt, midőn 
előbbi társai most sebesen elnyargaltak. 

— Hej ! miért szabó ez az ember ? ! — sóhajtá 
Katalin halkan. 

Ollósi egy ideig hallgatva állott előbbi helyén. Mély 
gondolatokba merülten nézett a távozók után. Midőn 

a lódobogás a távolban elhangzott, föleszmélve ábránd- 
jaiból, köniltekintett. 

— Mit tegyek most? ... A haza eltaszít magától. 
Olaszország a múvészet hazája, ott szebb napok várnak 
reám. A művészt számkivethetik, de mikor egy hazát 
vesztett, előtte az egész világ nyitva áll. — Se fellengző 
gondolatokkal OUósi egyenesen délnyugot felé irányzá 
lépteit. 

Olaszország a művészet hazája. De ha Torontál-yár- 
megyében a Marospartján áll s lábain klvtQ utazásra 
semmi eszközzel nem bir az ember: a legnagyobb 
művész aggodalmait sem nyugtathatja meg a köz- 
becsülés, melyre a szép Itáliában számithatna. Érzé 
ezt OUósi is; s miután elmúlt az első fölgerjedés, 
melylyel uj helyzetébe lépett : magányos utasunk, a reá 
váró nehézségekre gondolva, mélyen felsóhajtott. — Ha 
legalább a kisasszonyok velem jönnének Olaszországba 
— így folytak gondolatai, -í— ki tudja, mi történik ? ! 
Bebek Katalin nem épen fiatal, de bájoló teremtés 
mindamellett ; s ha Orbán, ki, mint az egész világ 
tudja, csak jobbágyfiu, szemeit Telegdi Frusinához 
emelheti : miért ne remélhetnék én is ? Katalin kisasz- 
szony nem közönyös irántam; s ha művészetem ellen 
nem léteznének bizonyos előitéletek, ki tudja? ... de 
az előitéletek léteznek ; a világ nem látja át, hogy 
miután a közönséges szabó minden lovász-, vadásznál 
8 pinczémél magasabban áll: az udvar főszabójának a 
főlovász-, fővadásznál s pinczemestemél szintén maga- 
sabban, vagy velük legalább egy arányban kellene állani ; 
8 bármennyire birjam hajlandóságát, itt e hazában 
Bebek kisasszony kezére nem számithatok. De ha velem 
Olaszországba jön, s egy városban telepedtünk volna 

le^ hol h'OUósit nem ismerik s nem ismerik Bebek 
kisasszonyt, és az utas rövid ideig fényes álmai- 
nak engedé át magát. — — Mindennek most vége 
van ! — sóhajtott végre szomorúan ; — csak legalább 
lovamat ne vitték volna el! — S a mint a szokatlan 
járástól mindinkább fáradtan érzé magát, mindig szo- 
moruabb gondolatokba merülve folytatá OUósi útját 
egy falu felé, melynek tornyát, miután szürkülni kez- 
dett, a rónán messziről észrevéve. Épen a nap első 
sugarai terültek el a láthatáron, midőn e falut elérte, 
s meggyőződött, hogy abban még laknak. 

Az ország ezen részében a lázadás mindeddig arány- 
lag kevésbbé terjedett el. A temesi gróf s a csanádi 
püspök, kik seregeikkel a Tisza s Maros között ide s 
tova vonultak, félelemben tárták az egész vidéket; s 
habár egyes jobbágyok, elhagyva lakhelyeiket, a Tiszán 
átmentek s a bácsi csoportokkal egyesültek, s habár a 
parasztügy az egész népesség között meleg rokon- 
szenvre számithatott : ritkán volt eset, hogy e vidé- 
ken egész faluk egyszerre távoztak volna lakhelyeik- 
ről, mint az az ország más részeiben történt. — Várjuk 
meg a dolgok kifejlődését — így suttogott egymás 
között a parasztság, — eljön a mi szabadulásunk órája 
is. — S a jobbágyok házaikban maradtak s látszólag 
gazdaságukkal foglalkozva, titkon készültek a harczra. 
Ezt tették az ó-besenyeiek is ; s OUósi, midőn a széles 
utczán a templom felé ballagott, némi örömmel, de 
még több aggodalommal vévé észre az élénk mozgal- 
mat, mely az egész falut eltölté s őt egyrészről ugyan 
azon reménynyel kecsegteté, hogy pénzért s jó sza- 
vakért reggelire, s hogy útját folytassa, még valami 
gebére is számot tarthat; de másrészt, ha észrevétet- 
nék, hogy álruhában jár, még életét is veszélybe hoz- 
hatja. — A magasabb állású egyén, Ollósi felfogása 

Olaszország a művészet hazája. De ha Torontál-yár- 
megyében a Marospartján áll s lábain kívül utazásra 
semmi eszközzel nem bír az ember: a legnagyobb 
művész aggodalmait sem nyugtathatja meg a köz- 
becsülés, melyre a szép Itáliában számithatna. Érzé 
ezt OUósi is; s miután elmúlt az első fölgerjedés, 

mindamellett ; s ha Orbán, ki, mint az egész világ 
tudja, csak jobbágyfiu, szemeit Telegdi Frusinához 
emelheti : miért ne remélhetnék én is ? Katalin kisasz- 
szony nem közönyös irántam; s ha művészetem ellen 
nem léteznének bizonyos előítéletek, ki tudja? ... de 
az előítéletek léteznek ; a világ nem látja át, hogy 
miután a közönséges szabó minden lovász-, vadásznál 
s pinczémél magasabban áll: az udvar főszabójának a 
főlovász-, fővadásznál s pinczemestemél szintén maga- 
sabban, vagy velük legalább egy arányban kellene állani ; 
s bármennyire bírjam hajlandóságát, itt e hazában 
Bebek kisasszony kezére nem számithatok. De ha velem 
Olaszországba jön, s egy városban telepedtünk volna 

le^ hol h'OUósit nem ismerik s nem ismerik Bebek 
kisasszonyt, és az utas rövid ideig fényes álmai- 
nak engedé át magát. — — Mindennek most vége 
van ! — sóhajtott végre szomorúan ; — csak legalább 

járástól mindinkább fáradtan érzé magát, mindig szo- 
moruabb gondolatokba merülve folytatá OUósi útját 

dett, a rónán messziről észrevéve. Épen a nap első 
sugarai terültek el a láthatáron, midőn e falut elérte, 
s meggyőződött, hogy abban még laknak. 

Az ország ezen részében a lázadás mindeddig arány- 
lag kevésbbé terjedett el. A temesi gróf s a csanádi 
püspök, kik seregeikkel a Tisza s Maros között ide s 
tova vonultak, félelemben tárták az egész vidéket; s 
habár egyes jobbágyok, elhagyva lakhelyeiket, a Tiszán 
átmentek s a bácsi csoportokkal egyesültek, s habár a 
parasztügy az egész népesség között meleg rokon- 
szenvre számithatott : ritkán volt eset, hogy e vidé- 
ken egész faluk egyszerre távoztak volna lakhelyeik- 
ről, mint az az ország más részeiben történt. — Várjuk 
meg a dolgok kifejlődését — így suttogott egymás 
között a parasztság, — eljön a mi szabadulásunk órája 
is. — S a jobbágyok házaikban maradtak s látszólag 
gazdaságukkal foglalkozva, titkon készültek a harczra. 
Ezt tették az ó-besenyeiek is ; s OUósi, midőn a széles 
utczán a templom felé ballagott, némi örömmel, de 
még több aggodalommal vévé észre az élénk mozgal- 
mat, mely az egész falut eltölté s őt egyrészről ugyan 
azon reménynyel kecsegteté, hogy pénzért s jó sza- 
vakért reggelire, s hogy útját folytassa, még valami 
gebére is számot tarthat; de másrészt, ha észrevétet- 
nék, hogy álruhában jár, még életét is veszélybe hoz- 
hatja. — A magasabb állású egyén, Ollósi felfogása 

BBerint, minden mozdulatában elárulja magát ; ő maga 
koldusruhában is megismerné a valódi nemesembert, 
— s nem lesz-e senki Ó-Besnyőn, ki hasonló ember- 
ismerettel birna s magát parasztruhája által elámit- 
tatni nem engedi? — így gondolkodott magában, s 
szivét nehéz aggódás tölte el. — De meg kell próbálni 
szerencsémét — bátoritá magát, — talán nem ismer- 
nek meg ; s ha e durva ruházat alatt mégis észre- 
vennék, hogy valami jobbra születtem. Bakács nagy- 
pecsétü levele ki fog segiteni a bajból. — Se gondo- 
lat által némileg megnyugtatva, a nélkül, hogy bárki 
által akadályoztatott vagy jöttével legkisebb figyelmet 
gerjesztett volna, utasxmk a templom átellenében álló 
korcsma felé vévé útját. 

Itt mindent a legnagyobb fölgerj édesben talált. — 
A korcsmához vezető utczákon számos falusiak siettek 
e gyülpont felé ; a csapszék ajtaja előtt egész népcso- 
port tolongott ; s ha az arcznak komoly kifejezése 
elkerülte volna is OUósi figyelmét, mihelyt nem kis 
küzdéssel a csapszék ajtaján bejutott, észreveheté, hogy 
e sokaság nem mulatni gyűlt össze e helyen. 

A tágas, de alacsony terem tömve vala emberekkel; 
a nyitott ablakoknál asszonyok állottak s gyermekek 
kapaszkodtak fel, kik, a férfiak közé vegyülni elég 
bátrak nem levén, innen nézték a benntörténteket. 
Az egész gyülekezet hallgatott s mindenkinek figyelme, 
ugy látszott, a szoba egyik szegletére vala függesztve, 
hol több tanácsbeli s öregebb paraszt az asztalnál ülve, 
látszó érdekkel követé egy melléj ök leült fiatalember 
előadását, ki, mint a vörös keresztből gubáján látni 
lehetett, a keresztesekhez tartozott, s mint Ollósi azon- 
nal észrevette, épen a csanádi csata történeteit beszélte 
el hallgatóinak. 

Ollósi, minden erejét megfeszítve, előbbre tolako- 

dott, 8 az asztal közelében foglalt helyet. A tömeg 
figyelme annyira el vala foglalva a fiatal keresztes elő- 
adása által, hogy a jövevény tolakodása nem is véte- 
tett észre, s nem jutott senkinek eszébe, hogy közéjök 
idegen jött. 

— Hát az nrak Csanád előtt, a mint mondod, töké- 
letesen megverettek? — szólt egy csontos paraszt, 
kiben, valamivel jobb ruhájából s a figyelemből, mely- 
lyel a többiek iránta viseltettek, Ollósi a falu birájára 
ismert. — Nem mondtam-e már tegnap, gyermekeim, 
midőn ott Csanád táján éjjel az ég megvörösödött, s 
ti többiek, összecsapva kezeiteket, jajgatva futottatok 
ide s tova, hogy a város, hol életünket eladjuk, láng- 
ban áll, — nem mondtam-e akkor, hogy ez győzelmet 
jelent, mig ti csak úgy bámultatok : honnan tudha- 
tom ezt? 

— Mondta, kiró uram, mondta — mormogtak sokan. 
Az előbbi megelégedett arczczal nézett körül bámulói 

során, azután ismét a kereszthez fordult. — S kend 
azt mondja, hogy Báthori István és sok más úr is ott 
veszett ? 

— Báthori István és sok más, fényes pánczélba 
öltözött úr, kinek dolmánya egész Besenyő minden 
házainál többet ér — válaszolt a kérdezett ; — nem 
is menekült meg senki közülök, csak a püspök, ki 
Bavasdi- és Dóczival a várba vonult, és Telegdi, kit 
dicső vezérünk elevenen keritett kezébe. Ennek is, ugy 
hiszem, jobb volna, ha a többiekkel halva feküdnék a 
Maros partján, mint hogy a büntetés elérje, mely 
reá vár. 

— Ugy kell neki — monda egy halvány férfiú, 
kinek arcza majdnem ijesztő mosolyra vonult, midőn 
szólott; — ki parancsolta neki, hogy a keresztes had 
kihirdetését ellenezze ? Csak kínozzák, gyötörjék jó 

sokáig. Ily nagy úr megérdemli a fáradságot ; magam 
is elmegyek Csanádra, hogy jelen legyek. 

— Telegdi nem a legrosszabbak közül való — szólt 
egyike az asztalnál ülőknek, az előbbi szavakra csó- 
válva ősz fejét. 

— Nem a rosszabbak közül való ? ! — kiáltott az 
előbbi mérgesen az asztalba döfve a kezében tartott 
bicskát. 

— Nem biz a! Sok szegény embert tudok, ki nél- 
küle rég elveszett volna Ínségében. Aztán még én azért 
nem mondom, hogy szabadon bocsássák — tévé hozzá 
sóhajtva, midőn észrevéve az indulatot, melyet engesz- 
telő szavai többekben előidéztek, -— csak azt mondom, 
hogy kár volna neki más mértékkel mérni, mint ő 
mért másoknak. Telegdi István soha senkit nem kínoz- 
tató tt. 

— És én azt mondom, apjok — szólt itt valaki az 
asztalhoz közel állók közül, — kár volna méregetéssel 
időnket tölteni. Kérdezte-e a nemesség : jó vagy rossz 
emberrel van-e dolga ? Nem biz a ! paraszt, s ez elég ; 
üsd, nyúzd, kergesd; ha becsületes és jó keresztyén, 
majd megjutalmazhatja Isten a más világon. így cse- 
lekedjünk mi is. A mit a parasztgubán elkövettek, 
visszadjuk aranyos mentéiknek, bárkit találunk bennök. 

— Jól beszél ! — kiálta néhány hang. 

— S én azt mondom — szólt ismét a halvány 
férfiú, — nem kínozhatjuk őket eléggé. A püspöknek 
dézsmaszedője minap azt mondta valakinek : bár vala- 
mennyi parasztnak egy feje volna, hogy mind egy- 
szerre lecsaphatná. S én azt mondom : bár minden 
nemes embernek tíz feje lenne, hogy tízszer csaphat- 
nám le fejét. Oh, miért nem lehettem jelen az ütkö- 
zetnél! — szólt, az asztalból kirántott kését görcsösen 
markába szorítva. 

— Sokat is vesztett kend — mondi a keresztes 
bUszkén ; — soha sem látott nagyszerűbb, szebb csa- 
tát az ország. Hatalmasan Yonultnnk Csanád felé. Sze- 
gedtől idáig majdnem mindig a Maros partjain. Elől, 
Lőrincz vezetése alatt, néhány száz lovas, utána maga 
Dózsa s a többi vezérek, közel harminczezer fegyve- 
ressel ; hátul asszonyok, gyermekek s kocsikon egyéb 
podgyásziink, mind oly rendben s hadi tartással, 
mintha Hunyadi járna ott seregeivel. Mert György 
kemény vezér, s a rendbontókat halállal szokta bün- 
tetni. 

— Halállal? — szólt néhány a hallgatók között 
bámulva, . — hisz keményebben az urak sem bántak 
velünk. 

— Mikor közel értünk Csanádhoz — folytatá az 
előbbi, — egyszerre Lőrincz seregével visszatér s tud- 
tunkra adja, hogy a város előtt az ellenség készen vár 
reánk. Megállunk. Dózsa néhány rendelést tesz. Lőrincz 
áldást mond az egész seregre s előre nyomulunk Isten 
nevében. Az urak nyugodtan várják jöttünket. Sisak- 
jaikon büszke kócsag-bokréták ingadoznak, mint a 
mező kalászai, ha az aratás közelit ; s a legbátrabb 
kaszásnak feldobogott szive, midőn a nehéz napi mun- 
kát látá maga előtt. Soknak eszébe jutott : nem fog-e 
fáradtan ledőlni a rendek között, mielőtt napszámát 
bevégzé s arató-részét kikaphatja ? De itt nem volt sok 
idő gondolkozásra. Mihelyt első csapataink a síkon 
megjelentek, megdördültek az ágyuk. Ellenségeinket 
roppant füstgolyó takarta el; közülünk egész sorok 
dőltek egyszerre, s egy perczig elrémülve vonultunk 
vissza. 

— Borzasztó ! — szólt ismét néhány hang ; — csak 
az ágyukat ne találták volna fel az urak. 

— De vezéreink nem csüggedtek el — folytatá az 

előbbi lelkesedéssel. — Ez a vitézsógtek ? ordított Dózsa 
így akarjátok kivivni szabadságtokat ? kiálta Lőrincz ; 
s seregeink a vezérek után ismét az ellenség ellen for- 
dultak. S újra megdördültek az ágyuk, újra ledőltek 
pajtásaink ; de mi előre haladtunk, Vadon orditva jel- 
szavunkat : Krisztusért és szabadságért ! Közöttünk 

többen hanyatlanak el véresen ; de mi nem engedünk, 
8 mindig sebesebben nyomulunk ellenségeink ellen. 
A füst mint egy nehéz köd terült el körülöttünk. 
Magát a várost nem lehetett látni. Ekkor egyszerre, 
mintha a sötét felhőt villám hasitja szét, ellenünk 
rohan Báthori vasasaival. Keményen, mint a jégeső, 
hullanak buzogány csapásaik fejünkre s ismét hátrál- 
nunk kell. Sokat, elleneink közül, elértek kaszáink; s 
a vasszöges cséplő szaporán koczogott vaspánczélaikon ; 
de gyalog nem állhattunk ellent a lovasoknak, s mivel 
az est közelgett, Dózsa maga visszavonulásra fúvatott. 
— Az erdőhöz vonultunk. A nemesség nem követett 
eddig 3 szintén visszatért előbbi helyére, s így töltöttük 
a 3 éjjiikU. — Mintegy három annyira, mint innen a 
falu vége, lehettünk egymástól. Átellenünkben láttuk az 
ellentábor tüzeit, vártáik szava érthetően áthangzott 
táborunkba. 

— Bámulom, hogy az éjszaka sokan el nem szöktek 
közületek — monda a harangozó, ki a falu előkelőbbjei 
között szintén helyet foglalt az asztalnál s a csata 
leírására elborzadva, e szavakban mintegy akaratlanul 
belső gondolatait monda ki. — A vezéreknek nagyon 
kellett vigyázni. 

— Nem volt rá szükség, harangozó ! — monda az 
előbbi megvetéssel; — ha nagy harangodat egyszer 
megindítottad, tartsd fel, ha bírod. Köteléhez fogódz- 
hatsz, de fölránt magával; s ilyen a sereg, miután az 
első csapásait tette, nincs nyugta többé. A kiontott vér 

égbe kiált, úgy mondják, de még inkább kiált az azon 
testvér-vérhez, mely az élők szivében forr: s mi alig 
vártuk a hajnalt, hol elesett bajtársainkért bosznt áll- 
haliánk. — S újra kezdődött a csata, üjra dörögtek az 
ágyuk, csattogtak a kardok s buzogányok; uj sorokat 
teritettünk le kaszáinkkal ; de mind hasztalan ! az urak 
győztek; seregeink rendetlenül futottak az erdő felé s 
utánunk Báthori lovasai s a temesi gróf maga, rohanva, 
mint a forgószél, ha szétszaggatott fellegeket kerget 
maga előtt. 

L hallgatók szemei feszült figyelemmel függöttek a 
szólón; köröskörül halotti csend vala, midőn ez, elő- 
adásának legérdekesebb pontjára érve, lángoló arczczal 
felugorva, lelkesedésében ekként folytatá : — De itt 
egyszerre minden megváltozott. Elvesztettük a csatát, azt 
gondolták elleneink, azt hivé sok közülünk is, s futot- 
tunk, a mint mondám, vad rendetlenségben az erdő 
felé, hol a fák között Báthori lovasai nem követhettél^ 
oly sebesen. Lovas és gyalogos, barát és ellenség, főúr 
és paraszt egymás közé vegyülve. Egy feloldhatlan 
embergombolyag, melynek minden lépéssel egy-egy 
szálát szakitá el a halál. De alig értünk a fák közé, 
midőn egy csapással minden változott. Mint mikor az 
erdőt vész ragadta meg, mélyében vad zúgás hallatszik, 
a törzsökök ingadozni kezdenek s mindenfelől recsegve 
letört ágak hullanak : úgy vala itt. Krisztus és szabad- 
ságunk ! hangzott az erdő mélyéből. A fák mögül 
vezérünk által ide rejtett seregeink rohantak elő : az 
ágakról nyilzápor hullott elleneinkre, s mintha előttük 
mennykő ütne le : közülük a legbátrabbak is egyszerre 
megállanak. Mi uj bátorságra ébredve, megfordulunk, 
s rajta a nemesek ellen. Előttünk György vezér sötét 
pánczélban, vele Lőrincz, Imre, Gergely s a márma- 
rosi nemesség, s a kaszások; vele valamennyien, kik 

szegyeivé gyávaságunkat, most kettős dühösséggel roha- 
nunk az ellenségnek. Krisztus és szabadságunk! így 
kiáltunk, s kaszánk csapása alatt a nemesség virága 
rendre dől, a cséplő vígan kopog az érczpajzsokon. 
üri munkát tevénk, s nem vala szükség, hogy valaki 
szorgalomra intsen. De még a győzelem mindig bizony- 
talan volt. Ellenségeinknek, mihelyt veszély őket észre- 
vevék, a püspök seregei jöttek segítségökre, s ide s 
tova ingadoztak az ellenséges hadak, mint két bika, 
keresztbe téve szarvait, ide s tova tolakodik és egyik 
sem tudja, melyik fogja a másikat földre teríteni. 
Főkép Báthori István tévé bizonytalanná győzelmünket. 
Hej, ha őt láthattátok volna! 

— Erősen küzködött, nemde? — kérdek néhányan, 
s a remegő, félig elfojtott hangban észrevehető volt az 
érdek, melylyel a keresztes előadását követték. 

— Mint az oroszlán — folytatá amaz, még inkább 
lelkesedve ; — így a kard csak magyar kezében forog- 
hat. Nincs miért szeressem Báthorit, de ha száz eszten- 
deig élek, sem fogom elfelejteni képét. Tisztán ragyo- 
gott a nap a tér fölött, de mintha legszebb sugarait 
csak épen Báthorira öntötte volna ; az aranyozott pán- 
czél, a fényes sisak, a kard, melyet kezében forgatott, 
rajta s körülötte minden ragyogott, a szem elkábult, 
ha reá nézett. Mintha Gábor arkangyalt látnók, midőn 
Lucifert a mennyországból kikergeti. A legbátrabbak 
is visszavonultak villogó fegyvere előtt. Ekkor Dózsa 
sötét fegyverében, magasan fölemelve csillagbuzogányát, 
száguldott elő s a fényes csapat, mely Báthorit kör- 
nyezé, mint á napvilág, mikor éj közéig, visszavonult 
hatalmas csillaga előtt. Csak Báthori nem. Györgyünk 
föllelte párját ; s kik közel valánk, egy időre felhagyva 
a küzdéssel, néma figyelemmel függesztettük szemeinket 
a küzdőkre, mintha a nép s nemesség őrangya.' u' vív- 

nának meg egymással s mindenki tudná, hogy a csata 
kimenetele egy párviadaltól függ. — S ugy lón. — 
Mihelyt Báthorí, Dózsa buzogánya által mellén találva, 
lováról hanyatlani kezdett : társai egyszerre segitségére 
rohantak s vezérünket hátrálni kényszeriték ; de bátor- 
ságuk meg vala törve. Magukkal ragadva a sebesült 
Báthorit, vad rendetlenségben futottak szerteszét a 
mezőn, hol sokakat utolért boszúló fegyverünk ; mások 
a Maros habjaiban találták halálukat; s mi győzel- 
münk ünnepére Csanádot gyújtottuk fel, hogy vörös 
lángjai az alföldön a szabadság hajnalát hirdes- 
sék. 21) 

Lehetetlen volna leimi a hatást, melyet ez előadás 
a hallgatókra tett. Ha még most is katonanemzetnek 
neveztetünk : e történet korában a magyar csakugyan 
az volt még. A közönséges hadviselés nemességünket 
illeté, de a törököktől szüntelen fenyegető veszély s az 
egyes nemesek közt létező viszongások, melyeknél 
minden földesúr parasztjait használá, nem engedek, 
hogy a katonai szellem népünk bármely osztálya között 
kiveszszen. A magyar paraszt, csak ha ekével kellett a 
mezőn megjelennie, vádoltathatott tunyasággal; ha 
fegyveres megjelenése kivántatott, nem volt nála seré- 
nyebb. Ma német, holnap török ellen, — ez volt a 
váltógazdaság, melyet földmivelőink századokon át leg- 
szivesebben űztek. S csaták emléke volt majdnem az 
egyetlen tárgy, melylyel a parasztkunyhóban, mint uri 
termekben, a hosszú téli esték unalma elűzetett. A jelen 
esetben azon érdeket, melyet a csatának leirása már 
magában gerjesztett volna, még annak szUkséges követ- 
kezményei növelték, s visszatartott lélegzettel állott ott 
a tömeg, s hosszabb idő kellett, mielőtt az általános 
érzelem szavakban kitört. 

— Legyen áldott az Urnák szent neve — szólt végre 



124 

az öreg paraszt, kezeit az éghez emelve, — segítségére 
jött a gyöngének s megszégyenité a hatalmasokat. 

— S legyenek áldva a dicső bajnokok, kik verőket 
szent Ijl gyünknek szentelték — szólt egy másik ; s az 
általános öröm mindig hangosabb szavakban tört ki ; 

— a parasztok megölelték egymást, magasztalták Dózsát 
s a többieket, kik e csatában résztvettek ; bort hozpttak, 
hogy e boldog nap áldomását megüljék : s míg bent a 
csapszékben mindenki a legnagyobb örömnek engedé 
át magát : addig egyesek kisiettek s a be nem fért s 
a korcsma előtt összegyűlt népnek elmondták a víg 
újságokat. 

— Csak az a jó, hogy Báthori István is odaveszett 

— monda, miután az asztal körül a nyugalom kissé 
helyreállott, az öreg biró; — vitéz ember, azt nem 
tagadom, hisz a Báthoriak mind azok ; ütközetben szép 
is lehet ránézni, főkép, ha a nap aranyos pánczélára 
süt; de nem barátja a szegény embernek. Mozdulni 
sem mertünk) míg itt járt; most legalább mi is fegy- 
vert foghatunk. 

— Báthori István most is él — monda itt egyszerre 
OUósi, ki, mint minden hiu ember, alkalmat látván, 
hol a közfigyelmet magára vonhatá, arról, hogy az 
veszélyekkel jár, egészen megfeledkezett. 

— Kicsoda ez az ember? — kérdé egyszerre több 
hang ; s OUósi, midőn látta a kifejezést, melylyel rá 
egyszerre annyi szem fordult, már sajnálni kezdte 
vigyázatlanságát, de a hatás, melyet szavaival előidézett, 
nem vala többé megsemmisíthető ; s azért, a mennyire 
belső fölgerjedése engedte, nyugodtan azt feleié a kér- 
désre : hogy ő dunamelléki paraszt, ki, miután a 
keresztesek pesti tábora Bornemisza s Tomori által 
szétveretett, az urak boszuállásától félve megszökött. 

— Szegény ember! — mondák néhányan sajnál- 

kozva. — Hej ! hány becsületes ember járhatott így. — 
De a ni^yobb rész, ugy látszott, kevés hitelt tulaj- 
donitott szavainak, vagy legalább egészen más érzel- 
mekkel tekinté a jövevényt. 

— Igen, dunamelléki paraszt — szólt a biró komo- 
lyan, — talán egy azok közül, kik Bornemisza felszó- 
litására a keresztet elárulták. Pedig alkalmasint úgy 
lesz ; látom, se füledet, se orrodat nem vágták le ; 

s pedig a nemesség nem kiméit meg senkit híveink 
közül.2a) 

Bitka az alkalom, midőn valaki azt kívánja, hogy 
legalább egyik fliléből egy darabka hiányozzék ; a jelen 
alkalommal azonban OUósi nem adta volna sokért, ha 
jó érzelmeinek e tanúságával állhatna elő, miután a 
védelmére felhozottak, hogy a csatában s általán véve 
az egész keresztességben részt nem vett, inkább nehe- 
zítek helyzetét. 

— Nem vett kend részt a keresztességben? — szólt 
a biró, kinek kifejezése még komorabbá változott; — 
és miért nem ? Mert az urakkal tart, nemde ? Oh, ezek 
a dunaiak! mikor fog szívok oly melegen dobogni a 
haza mellett, mint nálunk a Tiszánál! . . . S a Duna 
melyik vidékéről jött kend? 

— Érdről — válaszolt Ollósi, kinek jelen zavarában 
más falu nem jutott eszébe. 

— És kend azt mondja, hogy Báthori István el nem 
veszett a csatában ? — kérdé a keresztes keserűen ; — 
s azt nekem meri kend mondani? 

Ollósi némely változásokkal elbeszélé, mi módon 
fosztatott meg lovától; azon kéréssel fejezve be elő- 
adását, hogy utazásának folytatására más gebével 
láttassék el. — Becsületesen meg fogom fizetni, sőt ha 
keU, értéke fölött is, csakhogy tovább mehessek. 

Ez utolsó ajánlat által Ollósi nagyon kilépett szerepéből. 

A keresztes gúnyosan megjegyzé, hogy a Dunánál 
a parasztoknak sok pénzlik lehet, ha lovat vásárolva, 
árán túl is fizetni készek. A biró, összevonva homlokát, 
kérdé : ugyan miért siet annyira, miután, ha csak az 
urak bosszuállásától fél, itt Besenyőn teljes biztosságban 
érezheti magát? 

OUósi, mindig inkább elzavarodva, mentségeket 
rebegett; a keresztes megvető tekintetet vetett reá. — 
Tehát Báthori István nem veszett el az ütközetben? 
Ei tudja, talán mások is megmenekültek, kik most 
álruhában keresik biztonságukat, ugyan olvassa el csak 
kend a levelet, melyet vezérünktől hoztam — tévé 
hozzá, a biróhoz fordulva, — talán azonnal hirt vihetek 
vissza: mi módon teljesité Besenyő helysége a keresz- 
tesek parancsait. 

— Kendnek igazsága van — monda a biró, midőn 
kezébe vévé a levelet, mely eddig, mig a csatáról nyert 
hírek mindenkinek figyelmét kizárólag elfoglalák, olvasat- 
lanul feküdt az asztalon. — Olvassuk a fővezér ren- 
deleteit. 

Hosszabb csend támadt, mi közben a biró szemeit 
a nyilt levélre függesztve, nagy méltósággal tekinté a 
sötét vonásokat, melyekben Dózsa akaratát a besenyőiek- 
kel tudatta. De azon korban, midőn az irás és olvasás 
még annyira nem vala elterjedve, hogy az ország leg- 
főbb hivatalnokai csak keresztvonásokkal irták alá a 
legfontosabb okleveleket,^^) nem csudálhatni, ha a 
besenyői biró hosszabb megfontolás után végre a fel- 
olvasás nehéz tisztét a harangozóra bízta, s ez is, 
noha a tudományoknak e faluban egyedüli képviselője, 
nem kevés akadozás és nehézségek után felelhetett meg 
e bizodalomnak. 

A levélnek tartalma ez vala: 

— Mi György, serény vitéz s a szent keresztes had- 

Bak feje s fővezére, csak a magyar királynak alatt- 
valója s nem az uraké, Besenyő helysége jámbor lakói- 
nak üdvözletünket. — Kétségen kívül eddig értésetekre 
jutott, hogy az ellenünk s az összes keresztes had ellen 
fellázadt nemesség általunk Csanád városa határán nagy 
csatában megveretett, s kik szent gyülekezetünket üldözni 
s megakadályoztatni akarták, ekként fegyvereink által 
semmivé tétettek. Minthogy pedig a lázadók egy része, 
egyedüli biztonságát futásban keresve, méltó büntetését 
elkerülte, s minthogy ezeknek nagyobb része a Maroson 
átszaladva, azon vidéken keresé menekülését, hol a ti 
helységtek is áll : egyházi excommunicatio s örök kár- 
hozat, úgyszintén mindennemű jószágaitok s fejetek 
vesztésének fenyítéke mellett nektek, besenyői birák- s 
mindennemű lakosoknak szorosan meghi^yjuk s illetőleg 
parancsoljuk, hogy ha e megszökött lázadóknak vala- 
melyike, akár fegyveresen, akár álruhában vagy más 
valamely alakban köztetek megjelennék, azt azonnal 
letartóztatni s őt érdeme szerint, mint az anyaszent- 
egyház s az ország nyilvános ellenségét, megbüntetni 
el ne mulaszszátok. Ha e parancsunkat teljesíteni fog- 
játok, jól teenditek; ha nem: felakasztunk s felakasz- 
tatunk házaitok küszöbéhez és nyársra fogunk szúratni, 
s vagyonotokat elpusztítva s feldúlva házaitokat, a 
nőket s gyermekeket meg fogjuk öletni. — Ez magas 
parancsolatunk. Csanádi táborunkban.^*) 

|j parancs, melyet a harangozó nen> kis akadozás 
s egyes szókötések ismétlése után végre elolvasott, az 
egész gyülekezetre rendkívüli hatást tett. A bíró még 
több méltósággal, mint annak előtte, tekintett maga 
körül ; arczán ijedtség vala észrevehető, melyet a levél 
végén előadott fenyegetések okoztak. Legnagyobb benyo- 
mást tett e felolvasás OUósira, ki körültekintve a 
tömegen, melytől szabadulnia többé nem lehetett, 

csaknem halálos ítéletét gondola hallani a szörnyű 
szavakban. 

— Mondja kend György 6 felségének, mert hisz 
most alkalmasint úgy czimezik őt — monda a biró 
méltósággal, — hogy parancsait örömmel fogjuk tel- 
jesíteni, s hogy ha a lázadók valamelyike helységünkbe 
tévedne, az máskép, mint felakasztva vagy felnyársalva 
innen el nem megy. — A birónak e szavai annyi 
benső megelégedéssel mondattak, hogy mindenki láthatá, 
hogy az érdemes tisztviselő alig várhatja az alkalmat, 

'midőn ez Ígéretet teljesíthesse. 

— No és kend, paraszt uram — szólt most, mivel 
híreinek ellenmondott, látszólagos ellenséges indulattal 
fordulva OUósíhoz a keresztes. — Hogy' tetszik vezérünk 
parancsolata? Nem tudunk-e mi keresztesek, mióta az 
ország kormánya kezünkbe jutott, szint' oly jól és 
érthetően írni, mint a királyi tanács? 

— Oh igen érthetően, igen szépen ; úgy tartom, nem 
is lehetne jobban imi, — válaszolt Ollósi, minden erővel 
mosolyra késztetve magát. 

— De hát miért remeg kend annyira? — kérdé 
gúnyolva az előbbi, — annyira tetszik a levél, hogy 
örömében hideglelést kapott : vagy talán sokkal hidegebb- 
nek tapasztalja az időjárást itt a Tiszánál? 

— Hisz én nem remegek — válaszolt gyengén a 
szabó, borzadva, midőn észrevéve, hogy hangja csakugyan 
reszket. 

— S hát ezzel mit csinálunk? — kérdé a keresztes 
a biróhoz fordulva, midőn OUósira mutatott. 

— Ezt majd felakasztjuk — felelt a kérdezett leirhat- 
lan egykedvűséggel; — nem ismeri senki; az ember 
nem tudhatja, nem tartozik-e a lázadók közé? 

— Legjobb is lesz — válaszolt a keresztes ; — György 
vezér meg szokta tartani Ígéreteit ; és ha a szerencsétlen 

csakugyan a fellázadt nemesek közé tartoznék s a 
besenyőiek által szabadon bocsáttatott volna : sajnálnám 
e helységet. 

Ez emlékeztetés nem kissé mérsékelé a sajnálkozást, 
mely némelyekben Ollósi iránt mutatkozni kezdett; 
sőt az asztalnál ülő halvány férfi inditványba hozá : 
nem lenne-e jobb, ha a gonosztevő nyársra vonatnék? 

Ollósi az első pillanatban annyira meg vala ütődve 
a rövid eljárás által, annyira elborzadott, hogy nem 
talált szavakat.: Némán, remegve állott a tömeg között, 
s e rémülés csak vétke uj bizonyitványául szolgált. 

— Nem látjátok-e, hogy igazságom van? — kiálta 
a keresztes diadalmasan ; — ki látta, hogy paraszt valaha 
ennyire megijedt a haláltól ? így csak az urak remegnek. 

— S ruhája is. Nézzétek csak ruháját — szólt egy 
másik, — nem neki szabták. 

— Nem nekem szabták ? ! — kiálta Ollósi most, fel- 
indulva ; — nem nekem szabták ? ! 

— Valakitől kölcsön vette, vagy a csatamezőn egy 
halottat vetkeztetett le — szólt az előbbi ; — hisz alig 
fér bele, oly feszes. Nézzétek csak ! 

És a parasztok tolongani kezdtek a szerencsétlen 
körül; mindenik látni akarta őt. Buhái foltépettek. — 
— Nézzétek csak — szólt az egyik, — mily úrias 
inget visel. 

— És mennyi pénze van — kiálta egy másik, midőn 
egy zacskó aranyat dobott az asztalra, mit Ollósi köd- 
mönében tartott. — Kötözzétek meg! — lármáztak 
többen. — Úr, úr ! fel kell akasztani — harsogott végre 
a tömeg. 

Ollósi, ide s tova taszigálva, alig védelmezhette magát 
megtámadói ellen, s a lárma szavait érthetetlenekké 
tévé ; de épen a veszélynek nagysága nemiként vissza- 
adá lélekéberségét. Kirántá Bakács útlevelét, melyet 

Bt, Eötvös : Magyarország 1814-bexi. U. 

mellénye alatt viselt, s végső erőlködéssel ismét az asz- 
talhoz közelítve, odanynjtá azt a birónak. 

— Olvassák kendtek! — kiálta erejének végső meg- 
feszítésével, — s ha egy hajszálamat bántják, Bakács 
Tamásnak fognak érte felelni. 

E szavak, melyek a körülállók által értettek, nemi- 
ként helyreállították a csendet. A közfigyelem egészen 
a biróra fordult, ki az odanyújtott irást előbb látszó 
zavarral forgatá kezei között, később azt ismét a haran- 
gozónak adta át ; s míg ez izzadva a deák oklevél olva- 
sásához fogott, kérdő tekintettel függött ajkán. 

— Nos Thomas tit. S. Martini in montibns — 
sillabizált a harangozó. — S. B. E. Presbiter Car dinalis. 

— Ott áll, hogy cardinalis ? — kérdé a biró, arczá- 
nak gondolkozó kifejezést adva ; — mert ha ott áll, akkor 
csakugyan tőle van, nincs több cardinalis, mint ő. 

— Cardinalis — sillabizált a másik tovább — et 
Archi-episcopus Strigoniensis, et Patriarcha Constanti- 
nopolitanus 

— A pecsét is Bakácsé — suttogá a keresztes a biró 
fülébe ; — láttam a leveleket, melyeket a bibomok vezé- 
rünknek küldött, s azokon ugyané pecsét függ. 

— így csak nem akaszthatjuk fel ? — kérdé ez halkan. 

— Ments meg Isten! — suttogott az előbbi; — 
Bakács emberét nem szabad bántani. 

— Hallja-e kigyelmed — monda végre torkát köszö- 
rülve a biró, ki belsőkép nem kissé sajnálá, hogy első 
Ítéletének véghez nem kellé vitetni, — itt egészen más 
körülmények adták elő magukat; a levélből, melyet 
kezünkbe adott, látjuk, kivel van dolgunk, és remé- 
lem, kigyelmed nem fogja gondolni, hogy bántani 
akartuk 

— Meg fogok ő eminentiájának mindent mondani — 
— vágott szavába Ollósi, ki paUadiumának hatását 

tapasztalva, diadalmas örömmel tekintett körül s a tisz- 
telet élvezetében, melyben most a tömeg előtt állni 
kezdett, csaknem megfeledkezett kiállott veszélyeiről. — 
Hol tanulták kendtek ez emberséget, hogy ha idegen 
véletlenül átkozott falnjokba vetődik, azt azonnal fel- 
akasztják, s csak amngy minden teketória nélkül, egy 
jött-ment ember tanácsára, mielőtt csak kérdeznék: 
nincs-e oly emberrel dolguk, kinek talán maga György 
s valamennyi vezérek köszönhetik, hogy mentéjökön 
most kereszteket viselnek? 

Ha Dózsa szigorú parancs által Bakács birtokának s 
nevének tiszteletét seregeinek kötelességül nem teszi s 
ezen akaratának komolyságát már több esetben, hol az 
érsek jószágain zsarolások követtettek el, a vétkesek 
szigorú megbüntetése által be nem bizonyítja: Ollósi 
kifakadásai a szabóra nézve veszélyesek lehettek volna ; 
a mint a dolgok álltak, miután uti levelét előmutat- 
ván, senki a bibornokkal összeköttetése iránt többé 
nem kétkedett: e merészség csak tekintélyét növelé, s 
a hiu férfiú rég nem érzé magát megelégedettebbnek, 
mint midőn, körülállva Besenyő majdnem minden lakói 
által, szabadon korholhatá az egész községet, s válaszul 
azon hízelgő mentséget hallá felhozatni, hogy az egész 
tévedés csak onnan származott, mert külsejét tekintve, 
senki sem tarthatá őt parasztnak. 

— Nem is vagyok paraszt — monda Ollósi nagy 
megelégedéssel, — noha mindig a nép leghőbb barátai 
közé számíttattam s ezen hajlandóságomért hallatlan 
üldözéseknek tettem ki magamat. — S a szabó körül- 
ményesen el kezdé beszélni a főbb nemesség ellenséges- 
kedéseit ; a veszélyeket, melyekben szabadsága, sőt talán 
élete forgott; befolyását Bakács udvaránál; római uta- 
zását, szóval mindent, mi által tekintélyét falusi hall- 
gatói előtt még inkább növelheté, hiu emberek közön- 

9* 

séges bőbeszédűségével, roppant kört képezve előadása- 
ban, hogy a középpont, mely gyanánt magát felállitá, 
annál fontosabbnak látszassék. S vajba jobban értette 
volna Ollósi azon mindenkinek, ki tömegekkel érint- 
kezésbe jő, legszükségesebb mesterségét, t. i. idején 
visszavonulni ! — de ő oly megelégedettnek érzé magát 
{elsőbbsége érzetében; annyi gyönyörrel élvezé a rég 
nélkülözött bámulást, hogy a biró átellenében helyet 
foglalva, beszéd között minden őt fenyegető veszélyről 
megfeledkezett, s elmulasztá a pillanatot, melyben, a 
birótól kezdve az utolsóig. Besenyő minden lakosai 
megtiszteltetve érezték volna magukat, ha tőlük lovai- 
kat elfogadja. — Kedvező helyzetén egyszerre egy nem 
várt körülmény által ismét nagy változás történt. 

Míg Ollósi, a biró- s a falu idősebb lakosaitól körül- 
véve, érdekes előadásait folytatá, a csapszék megürese- 
dett. A csatáról való hír s Dózsa levele, melyek a népet 
érdeklék, ismertettek; Bakács pecsétjének látása után 
arról is meggyőződött mindenki, hogy senki felakasz- 
tatni vagy nyársra vonatni nem fog, s a sokaság elszé- 
ledett. Egy rész közönséges napi munkájához látott, a 
többiek, előkeresve fegyvereiket s kereszteket varratva 
ruháikra, hadra készültek, melynek követésétől most, 
miután a nemesség legyőzetett, senki által nem akadá- 
lyoztathatnak többé. 

Ekkor két idegen lépett a csapszékbe. Az egyik fiatal 
paraszthölgy, kinek szépsége az eddigi Ollósira hallga- 
tók figyelmét rögtön magára voná. A másik izmos 
férfi, korának javában, kit fegyverei s a vörös kereszt, 
melyet ködmönén viselt, keresztesnek mutattak, míg 
több helyen véres ruháiból látni lehetett, hogy az 
utolsó ütközetben ő is részt vett. — Ollósi, észrevéve 
a megindulást, melyet az idegeneknek jötte okozott, 
feléjök fordult, s midőn a paraszthölgyet meglátá, 

bámulva félbeszakitá beszédét. — E nemes arczot, 
melynek halványsága parasztasszonyok módjára a fejre 
kötött sötét kendő alatt még inkább feltűnt, Ollósi már 
látta életében; s mégis az egészben volt valami, mire 
vissza nem emlékezhetett. Soha arczot, melyen annyi 
szenvedély volna kifejezve, soha szemeket, melyekben 
annyi indulat lángolna, soha ennyi keserű fájdalom 
kifejezését női ajkakon még nem látott; s alig hitt 
szemeinek, midőn a hölgy társában Szaleresi legkedve- 
sebb boltoslegényét, Andrást, megismerve, a jövevényt 
a szép Klárinak kellett tartania. 

— Hol vannak társaid? — kérdé Klári, midőn 
OUósit szintén megismeré s lángoló tekintetét a bámulóra 
függeszté, míg a többiek néma csudálkozással követék 
a jelenetet, melynek most tanni lettek. 

Klári megjelenésének magyarázatára szükség történe- 
tünkben kissé visszamennünk. 

Tudják olvasóim, mi módon jutott Klári, Posztó- 
metsző házánál, vetélytársa tervének tudomásához. Sietve 
visszatért Telegdi feldúlt kerti lakához, s Andrást, ki 
rá a legnagyobb nyugtalanságban s azon hírrel várt, 
hogy Frusina hollétéről semmi tuclomást nem szerez- 
hetett, kérdezé : akar-e segéde s követője lenni vándor- 
lásaiban ? Midőn e hív ember könytelt szemekkel ígérte, 
hogy Klárit elhagyni soha sem fogja, ez őt lovakért 
küldé. Majdnem reggel volt, mikorra ezek elhozattak, 
s a hölgy azonnal útnak indult. — Közel Érdhez 
Polgár czigányaival találkozott, kik a vajda parancsa 
szerint Buda felé vonultak, s tőlük hallá meg, hogy 
Orbánon kívül még Ollósi utazik az asszonyok társa- 
ságában ; többet a czigányok nem tudtak ; s Klári, nem 
gyanítva, hogy üldözöttjeinek utazási terve megválto- 
zott, egyenesen Földvárra sietett. 

Már útközben nem kis nyugtalanságára szolgált, 

hogy oly utasokról, minőknek ő a keresetteket leirá, 
senki mit sem tudott. Földvárra érve, kételyei bizo- 
nyossággá váltak. — Frusina s követői más valahol 
mentek át a Dunán, s Klárinak, ha őket tovább keresni 
akarta, vissza kellett fordulnia. 

Azt tévé. 

Ez első csalódás nemcsak nem gyöngité, sőt még 
élénkebbé tévé előbbi föltételét, ügy látszott, mintha 
e szerencsétlen, kit végzete mindentől megfosztott, mi 
az életet becsessé teheti, csak még ezen egy gondolat 
által csüggene a világon. — Hatalmamba kell őt kéri- 
tenem — monda, — bármiként, bármennyi áldozat 
után ; nincs nyugtom, míg kezemben nem tartom ! Mit 
teszek vele? — válaszolt többször Andráshoz, ki őt 
borzadva további szándékairól kérdé, — azt nem 
tudom ; talán eltiprom lábaimmal, mint a férget, mely 
mérgQS fulánkjával megszúrt ; talán nem fogom bán- 
tani; de Pálról le kell mondania, szörnyű esküvéssel 
kell lekötnie magát, hogy neje nem lesz. Pál engem 
szeret ; mi joga van másnak szerelméhez ? ha nyomo- 
rulttá tesz, legalább érezze ő is egy részét fájdalmaim- 
nak. — E gondolat mintegy rögeszmévé vált lelkében, 
8 vad nyugtalanságban sietett tovább martaléka után, 
mig nyomát ismét feltalálta. És a nyom ismét elve- 
szett s újra feltaláltatott, hogy újra eltűnjék. Klári 
minden utast megkérdett, tudakozódott minden tanyá- 
nál, napokig egész erejének megfeszítésével követé az 
irányt, melyet a keresettek feltalálására valaki elébe 
jelölt; s midőn ismét csalódva látá magát, panasz 
helyett csak még megrögzöttebbé vált föltételében, mely 
őt rengeteg erdőkön s veszélyes ingoványon átvezeté, 
s melyet követett, mint vándor követi a lidérczet, mert 
sötét láthatárán semmi egyebet nem talál, a mi felé 
lépteit irányozhatná. 



135 

így éi^t Elári, hetekig tartó tévelygés után, Csanád 
közelébe. Azon körülmény, hogy Telegdi a városban 
van s a remény, hogy Frusinát is ott fogja találni, nj 
erőt adott lelkének. Jelen volt a csatánál. Forróbb 
imával senki nem emelé kezeit Istenéhez, mint ő ez 
ütközet alatt ; soha vadabb öröm emberi arczot el nem 
rútított, mint a melylyel ez egykor érzékeny hölgy a 
halottakkal takart csatamezőn körüljárt s a haldokló 
ellenségektől s a halálra szánt hadi foglyoktól, kiket a 
keresztesek kezei között talált, kérdé: nem hallottak-e 
semmit Telegdi Frusináról ? — Midőn Csanád ostromol- 
tatott, ő jelen volt; gondatlan minden veszély, érzé- 
ketlen minden szenvedés iránt, csak azon egyre for- 
ditva figyelmét, hogy keresett vetélytársa nyomára 
akadjon. S midőn végre maga is meggyőződött, hogy 
Frusina Csanádra nem jött, újra útnak indult, hogy a 
gyűlöltet a Maroson túl keresse. A parasztok által üldö- 
zött nemesség egy része az országnak e nyugodtabb 
vidékén keresett biztosságot; Telegdinek itt jószágai 
voltak s többeknek véleménye szerint Frusina hihető- 
leg ezeknek egyikére menekedett. — Fel fogom keresni 
— monda indulatosan, — elrántom az oltár lépcsőitől, 
semmi sem menti meg őt karomtól. — S Andrásnak 
ott kellett hagyni Csanádot a diadal legszebb pillana- 
tában, s tovább sietni asszonyával, kit szenvedélye sehol 
pihenni nem engedett. 

S így értek Besenyőre. S ily érzelmekkel lépett a 
vendéglőbe, inkább, hogy fáradt társának kedvét töltse, 
mint mivel maga szükségesnek érzé a pihenést. Nem 
Írhatni le a meglepetést, a vad örömet, mely keblén 
átzajongott, midőn egyszerre OUósi szavát hallá s Fru- 
sina uti társát álruhában megismeré. — Hol vannak 
útitársaid? hol van Frusina? mondd, mondd hamar ! — 
kiáltott Elári, Ollósit karon ragadva. 

Ollósira e találkozás egészen más benyomást tett. 
Nem ismeré ugyan Klári szándékait, s azért első pilla- 
natban nem ijedt meg talán annyira, mint a veszély 
érdemié; de Klári vigyázatlansága — minek e szenve- 
délyes kérdezősködést tulajdonitá — nem kis zavarba 
hozá az ildomos férfiút, s csak azt jegyzé meg, hogy 
általán véve nem tudja, miről szól. . 

— Hol vannak útitársaid, mondom ? — sürgeté 
Klári még türelmetlenebbül; — tudni akarom, tud- 
nom kell ! 

— De kérem kendet — monda Ollósi, — mit akar 
velem? én nem foghatom meg. 

— Hol vannak uti társaid, szerencsétlen? — kiálta 
az előbbi még indulatosabban, — felelj, ha kedves előt- 
ted az élet ! 

A lázas nyugtalanság, mely Klári minden mozdula- 
tait jellemzé, oly rendkívülinek látszott, hogy a bámu- 
lást, melyet első fellépése okozott, hamar sajnálkozás 
cserélte fel. — Szegény, megőrült — monda egy az 
asztal mellett ülők közül ; — s oly ifjú még — szólt egy 
másik. S OUósi, épen mivel Klárit ismeré, s maga- 
viseletét máskép nem tudta magának megmagyarázni, 
szintén osztozni kezdett e meggyőződésben s néhány 
megnyugtató szóval igyekezett a hölgy fölgerjedt indu- 
latát lecsillapítani. 

— őrültnek tartasz? — szólt, vad indulattal meg- 
ragadva Ollósi kezét ; — ne tedd próbára türelmemet : 
én azzá válhatnék. Hol vannak útitársaid? 

— Bizony nem tudom, kiről szól — monda OHósi 
nem kis zavarban. — Képzelő tehetsége, ugy látszik — 

— Nem tudod, kiről szólok? — kiálta Klári, — 
világosabban kell hát szólanom. Hol van Telegdi Fru- 
sina s Bebek Katalin, kiket Budáról való elszökésükben 
te segítettél? 

E szavak az egész gyülekezetet mozgásba hozták. 
Ha OUósinak több lélekébersége van, s a vád ellenében 
nyugodt marad: Klári e szavai is talán őrültségnek 
tulaj donitt attak volna; de a zavar s ijedtség, mely 
Ollósi magaviseletében feltűnt, mindenkit az ellenkezőről 
győzött meg ; s az egész gyülekezet vad indulattal 
támadá meg újra az annyira tisztelt vendéget. 

— Mit? ő Telegdi István, a keresztes had legnagyobb 
ellenségének rokonait szöktette el Budáról ? — kiáltott 
az egyik. — Az urakkal tart; egész magaviseletéből 
meglátszik, hogy nem a mi emberünk — szólt egy 
másik. — Kém, fel kell akasztani ! — szóltak többen. 
— S Ollósi, egyik embertől a másikhoz fordulva, 
könyörgő tekintetet vetett az egész gyülekezetre, hol 
senki nem fogja pártját, sőt mindenik a fennhangu' 
modorra, melyen előbb szólt, emlékezve, közörömmel 
nézé jelen zavarodását. 

— Tudod-e már, kikről kérdezősködtem? — kérdé 
megvető mosolylyal Klári ; — vagy őrültnek tartasz 
talán most is? 

— Kém — monda a keresztes; — fel kell akasz- 
tani. Ez a dolog sora táborunkban. Dózsa maga szo- 
rosan meghagyá: ha kémet találunk, fel kell akasz- 
tani. 

— Előbb jó volna harapófogókkal, vagy egy kis 
izzó- vassal megkérdezni: hová mentek nemes útitár- 
sai — jegyzé meg az előbbi halvány arczu férfiú oly 
hangon, melynél Ollósi haját borzadni érzé. 

— • Az sem árt — szólt helybenhagyó mosolylyal a 
keresztes, — iigy-© bár húgom — tévé hozzá, Klári- 
hoz fordulva, — te is szeretnéd tudni, hová mentek 
barátaid ? 

— A kémet fel kell akasztani — szólt itt a bíró, — 
azt magam is tudom; nem szorultam senki tanácsára. 

JÓ, vagy rossz szerével, azt is ki tudnám venni ez 
emberből, hol hagyta útitársait ; csak ez átkozott irást 
ne hozta volna magával ! — S a biró, fejét vakarva. 
Bakács előtte fekvő utilevelére mutatott. 

A bírónak e szavai mintegy varázshatással birtak 
az egész közönségre. Maga a keresztes rosszkedvűen 
csak azt jegyzé meg: ki tudja, hol lopta a bibomok 
levelét; de nem siirgeté többé előbbi tanácsát. Dózsa 
parancsa : hogy a bibornok emberei s javai ne hántas- 
sanak, oly határozott vala, hogy senki sem merészelt 
eUene cselekedni. S Ollósi ismét nyugodtabban érzé 
magát; azonban figyelmessé tétetve helyzetének veszé- 
lyességére, használni akará a kedvező pillanatot, s a 
birót felszólitá, hogy utjának folytatására minél előbb 
lovat teremtsen elő. 

A biró nem kis zavarban forgolódott székén, majd 
Klárira s a körülötte állókra, majd az előtte fekvő 
irományokra, vagy Ollósira függesztve szemeit, mig az 
utóbbi parancsát hangos szavakban még egyszer ismétlé, 
s Bakács haragjával fenyegetődzött, ha utjának még 
tovább is akadályok gördittetnének elébe. 

Klári eleinte meglepetve látá a hatást, melyet e fenye- 
getések a hallgatókra tevének, midőn azonban a biró 
egy mellette álló parasztot kérdezett : nem volna-e kész 
ez érdemes umak, ki a bibornok ő eminentiája szolgá- 
latában utazik, lovát eladni ? — Klári indulattal a biró- 
hoz fordult s kérdé: elfelejtette-e, hogy ez ember az 
uraknak s főkép Telegdinek czinkosa? 

— Igen, lelkem, — monda a bíró, ismét fejét vakarva, 
— csak ez átkozott levél ne volna itt. Dózsa oly szigorú, 
és 

— Müy levél? ! — kérdé Klári bámulva. 

— Hát ez itt! — szólt a bíró, az uti levelet elő- 
mutatva; — oly pecsétje van, mint a tenyerem; s a 

harangozó is azt mondja, hogy egyenesen a bibornok 
ő eminentiájától jön. 

— Nem nagy csuda, ha OUósi uram, mielőtt meg- 
szökött a bibomoktól, valami irást lopott, hogy vele 
a nép hiszelékenységét ámitsa, — monda Klári türel- 
metlenül, — hisz házában lakott. 

— Az épen a baj, kedvesem ! — sóhaj ta a biró ; — 
meglehet, hogy az Íráshoz nem a maga rendén jutott ; 
de miként tudhatjuk ezt? S ha csakugyan ő eminen- 
tiája házánál lakik, s talán valami barátja 

— Barátja?! — kiáltott András, ki az asztalhoz 
közel állva, a beszélgetésben eddig részt nem vett, most 
egyszerre felkaczagva. — Szabója, igen, szabója! Nézzétek 
csak meg az ujjait ; a szúrásokat is megláthatjátok rajta. 

Ha ezen fölfedezésnek szomorú következései nem 
valának előreláthatok : véghetlenül nevetségesnek volna 
nevezhető a jelenet, a melynek most a besenyői csap- 
székben tanúi vagyunk. A bámulás, melyet a bírótól 
kezdve az utolsóig minden jelenlevőnek arczán észre- 
veszünk, midőn az oly hatalmasnak vélt férfíu egyszerre 
valódi minőségében áll előttük ; az általános kaczagás, 
mely e meglepetést követi, a kaczagók közt Ollósi, ki 
eleinte dühösen, s midőn haragja csak még nagyobb 
nevetést okoz, el nem ismert művészként, megvetéssel 
tekint körül: — mindez együttvéve a legmulattatóbb 
vígjátéki jelenetet képezé. 

— Hát ezért köszöni neked nagy része vezéreinknek, 
hogy ruháin keresztet viselhet? — monda gúnyolva a 
keresztes; — természetes, mint szabó te varrtad fel. 

üj, még hangosabb kaczagás követé e tréfát. 

— De tudjátok-e, — szólt ismét az előbbi, — hogy 
e szabó mégis szemtelen teremtés. Ollóhős létére így 
szólni a bíróval s velünk többiekkel I 

— Igazság, — mormogott a tömeg ; s minden arcz 

kifejezése mutatá, hogy a dolgok komolyabb fordulatot 
vesznek. 

— Lakolni fog érte! — monda a bíró, összevonva 
szemöldeit ; — ne legyek besenyői bíró, ha nem akasz- 
tatom fel itt a korcsma elébe czégérnek. 

— Fel kell akasztani csak azért is, mert bolondnak 
tartott! — mondának többen. S ismét számos kezek 
nynltak Ollósi ködmöne után. Meggyőződve, hogy csak 
bátorság által menekedhetik meg, a szabó most vissza- 
taszitá megtámadóit. — Vigyázzatok ! — kiáltott méltó- 
sággal, — a ki hozzám nyúl, ki csak egy hajam szálát 
bántja, lakolni fog. 

Egyesek hátráltak e szavakra, de a többség előtt a 
tekintély, melyben Bakács hive eleinte állott, meg vala 
rontva, s ellenszegülése csak nevetést okozott. 

— Hej, be mérges szabó ez ! — kaczagott a keresztes, 
— jó lesz megkötözni. 

— Kötözzétek meg! — parancsolá a biró. S rövid 
küzdés után Ollósi kezei kötelekkel szoríttattak össze^ 

— Legalább nem szúrhat, — csufolá a keresztes. 

— Jó, hogy olló nem került kezébe, — kaczagott 
egy másik, — a kardhoz, mely oldalán függött, nem 
szokott : de ha saját fegyveréhez foghatott volna, mind- 
nyájunknak kiszúrta volna szemét. 

— Fel kell akasztani ! — ordított a tömeg. S két 
markos legény OUósit ködmönénél fogva már az ajtó 
felé kezdé húzni, midőn Klári közbelépve, a bírótól 
engedelmet nyert, hogy vele egy pár szót válthasson. 

— Nem bánom, — monda a biró, fejét méltósággal 
hajtogatva, — csakhogy beszélgetésed rövid legyen. 
Kimondtuk ítéletünket: neki függnie kell. 

— Igen, de előbb mégis jó volna, — monda a hal- 
vány férfi, — ha őt kissé útitársai felől kérdeznők. 
A kovács itt van, fogóját azonnal megmelegítheti. 

— Bízzák kendtek ezt reám, — szólt Klári borzadva, 
midőn körülnézett s észrevéve a kegyetlen mosolyt, 
melylyel e tanács sokak által fogadtatott, — megmondja 
ö ezt nekem! — S Klári a szerencsétlenhez közeledve, 
hogy a körülállók ne érthessék, németül szólitá meg őt : 

— Hol vannak útitársaid? 

A megszólított ráfüggeszté meredt szemeit s nem 
válaszolt. Arczának kifejezéséből, melyet a halálos féle- 
lem majdnem ismerhetlenné tett, látni lehetett, hogy 
nem érté a kérdést. 

— Szerencsétlen! — monda Klári, — talán meg- 
menthetlek, de 

Alig hallá e szavakat Ollósi, midőn térdre borult. 
— Az Istenért, ments meg ! hisz te vagy az, ki vérem 
után szomjuhozál. De miért? az Istenért, mivel bán- 
tottalak meg? kivánj tőlem, a mit akarsz; parancsolj 
velem ; élted végiéig szolgád leszek, csak neked dol- 
gozom ; csak életemet mentsd meg ! én nem kivánok 
mást. 

Klári nem vala kegyetlen. Ha tettének e következ- 
ményét előreláthatja, ő talán máskép cselekszik. De 
akkor elragadtatva szenvedélyei által, az egy gondolaton 
kívül, hogy Frusinának nyomába akadhat, minden 
egyéb eltűnt lelke előtt. Most mondhatlan sajnálkozással 
nézett az előtte térdelőre, ki kötözött karjait hozzá 
emelve, tőle kére életét. 

— Megmentelek, ha tőlem függ, megmentelek ; de 
mondd meg, hol vannak útitársaid? 

A lovagias szabó dicsőségére mondhatjuk, hogy ő 
még e végveszély pillanataiban is mindenekelőtt úti- 
társainak biztosságára gondolt. Midőn azonban eszébe 
jutott, hogy tőlük még éjszaka vált el s igy Bebek 
Katalin s Frusina eddig annyira haladtak, hogy könnyen 
utoléretni nem fognak, elmondá azt, mit tudott. 

— Barátim ! — monda Klári, most a bírákhoz for- 
dulva, — szóltam ez emberrel, s minthogy csakugyan 
az stQ ki szavaiból, hogy Telegdi leányával csak vélet- 
lenül az úton találkozott, s miután minden tartózkodás 
nélkül tudtomra adta, hogy útitársai Temesvár felé 
sietnek : jobb volna talán, ha őt szabadon bocsátanátok. 

— Hazugság! — volt az egyetlen válasz, melyet 
Klári e szavakra egyszerre több felől nyert. 

— Nem hiszem, hogy hazudnék, — monda Klári, 
— ha találkozása a Telegdiekkel nem lett volna véletlen, 
miért ne követné őket Temesvárra? mit keresne itt 
Besenyőn, az egészen ellenkező úton? 

— Az igaz lehet, — monda a bíró, — de becsületre 
kell ő kelmét tanítani ; tudja meg, miként szóljon 
ezentúl egy bíróval. 

— És azt meri mondani, hogy Báthori nem veszett 
el a csatában?! — kiáltott a keresztes. 

— S szabó létére csak úgy szól velünk, mintha 
püspök, vagy ország zászlósa volna, — mondának mások. 

— Fel kell akasztani! — kiáltott a tömeg s Ollósit 
ismét megragadták. 

— De gondolják meg kendtek, — szólt mindig 
melegebben Klári, -- mit fog mondani a bibomok ő 
eminentiája? 

— Majd bizony egy haszontalan szabó miatt, — 
szólt megvetéssel a bíró ; — csak ki vele, hadd tanuljon 
becsületet. 

— Igen, de Ollósi uram nem közönséges szabó, — 
esdeklett Klári — ő eminentiájának nincs hívebb 
embere. 

— Bánja is ő eminentiája, ha egy szabóval több 
vagy kevesebb van a világon; csak fel kell akasztani, 
magamra vállalom a feleletet. 

Klári mindig inkább esengett. András szintén közbe- 

Bzólt 8 magasztala OUósi befolyását s a barátságot, 
melylyel Bakács iránta yiseltetik; de a népben fel- 
támadt yérszomja ; Klári s követője több felől már azt 
hallak: nem yoln&e jobb, ha a két idegen szintén a 
szabó mellé akasztatnék fel, miután egyetértenek vele ? 

Az egész tömeg, Ollósit magával ragadva, az utczára 
tolongott, lajtorja hozatott, a korcsma előtt álló nagy 
hárs egyik ágába szeg veretett, s a halvány fér& bor- 
zasztó megelégedéssel a hóhér szerepét magára vállalva, 
már a szegen áthúzta kötelét, s másik végén hurkot 
kötve, azt Ollósi nyakára igazitá, midőn az utcza végén 
nagy lovas csapatot vettek észre, melynek látása a 
tömeg figyelmét egy pillanatra OUósiról elvoná. — 
A nagy vörös kereszttel ékesitett fehér dandárból, mely 
e csapatot megelőzé, mindenki észrevéve, hogy keresz- 
tesek közelítenek, s a nép örömrivalgásokkal fogadá 
győzelmes barátait. 

Ollósi maga alig vévé észre, mi történik körülötte; 
miután Klári közbenjárásának sikere nem volt, hely- 
zetének reménytelensége lelkét borzadással tölte el. 
A merre fordult, a halál ijesztő képével találkozott. 
Minden szem vérszomjasán függött rajta; száz ajak 
zúgott halált fejére; s érzékei elzsibbadva ez iszonyú 
gondolat te)rhe alatt, végre tehetetlenségbe sülyedtek. 
Arczát halotti halványság fogta el: tagjai remegtek, 
B hóhérjára kellett támaszkodnia, hogy el ne essék; 
minden, mi vele történik, csak egy iszonyú álom gya- 
nánt tűnt már fel lelke előtt. 

— Mit mivel tek itt, keresztyén híveim? — monda 
a lovas csapat vezére, kiben Klári azonnal a híres 
Lőrinezet ismeré meg, midőn a korcsmához érve meg- 
állott B a nagy gyülekezetet látá. 

— Ma vettük felséges György vezérnek parancsát, 
— válaszolt a bíró, ki a többiekkel együtt süvegét 

levéve, a legnagyobb alázatosságban állott a hatalmas 
pap előtt — s azonnal teljesíteni akartuk. 

— S ki azon szerencsétlen? — monda Lörincz, sze- 
meit OUósira függesztve, kit azonban előbb ritkábban 
látott, semhogy őt most megismerné. — Öltözete nem 
olyan, hogy benne ellenséget gyanítottam volna. 

— Mégis az — monda a bíró ; — ez az ember kém. 
Telegdi háznépét ő segíté megszökésében ; s velem is 
illetlenül bánt, ki e faluban, mint bíró, felséges György 
vezér képét viselem. 

— Bocsásson meg Isten bűneinek — monda Lőrincz 

— s ti teljesítsétek nehéz kötelességteket. A vér, mely 
e szerencsétlen időben ontatik, azok fejére fog szállani, 
kik százados kegyetlenségök által e harczot okozták! 

— Ennek nem fogjuk ontani vérét — monda a bíró, 

— csak felakasztjuk, s mindössze az egész emberért 
nem nagy kár. Nem valami nemes vagy főúr, csak 
szabó. 

Lőrincz minden keresztes vezérek között a legkegyet- 
lenebbnek tartatott; s bizonyos tekintetben méltán, 
a mennyiben az, ki, mint ő, minden tetteit elveknek 
rendeli alá, természetes érzékenységének ritkábban enged, 
s igy jötte Kláriban, OUósi megmentésére nézve, kevés 
reményt gerjesztett. — Midőn azonban most Lőrinczet 
közelről látá, érezé a hölgy, hogy előtte nem azon 
vérengző férfi áll, minőnek a czeglédi plébánost festé 
a hír, s még egyszer meg akará kisérteni a szerencsét- 
len szabó megmentését. 

— Tisztelendő uram — monda előre lépve, — a 
szerencsétlen, kit e nép boszujának feláldozni akar, 
csakugyan szabó, de a bibornok ő eminentiájának 
udvari szabója, OUósi, ki, nem tudom, mi járatban 
utazván, urától egy nagypecsétü útlevéllel láttatott el. 

— Igaz-e ez? — kérdé Lőrincz bámulva. 

— Semmi kétség — válaszolt a bíró; — itt van a 
levél. De minthogy csak szabó 

Lőrincz leszállott lováról, s kezébe vévé az útlevelet. 
Szemeit majd az irományra, majd Ollósira függesztve, 
egy ideig mély gondolatokba merült. — És nem tud- 
játok-e — monda egyszerre a biróhoz fordulva komolyan, 
— bogy vezérünk szigorú parancsa szerint Bakács 
híveit bántani nem szabad? 

A bíró néhány mentséget rebegett, melyek közül 
a legfőbb az vala, hogy a rab csak szabó lévén, s 
mint Telegdi családja elszöktetője vádoltatván, felakasz- 
tása nagyfontosságú dolognak nem tartatott. 

Lőrincz alig hallgatott e mentségekre, hanem Ollósit 
azonnal szabadon bocsáttatni parancsolá. 

Az utóbbi, midőn kezei feloldattak s a kötél nyakáról 
levétetett, első pillanatban nem tudá, mi történik vele. 
Midőn lassanként eszméletét visszanyeré s Lőrincz biz- 
tató szavaiból megérté, hogy veszélyen kívül van, 
térdre borult s mint a gyermek, sirva mondott hálát 
megment őj ének . 

— Adj hálát Istennek — monda Lőrincz, — s adjatok 
hálát valamennyien, hogy elég jókor jövék e tett elhá- 
rítására, melynél nagyobb szerencsétlenség hadunkat 
nem érhette volna. S most jer velem — tévé hozzá, 
Ollósihoz fordulva, — azonnal szólnunk kell. 

S ezzel Lőrincz, Ollósit magával vezetve, a házba 
ment, s a szabóval a csapláros szobájába zárkózott. 

Szükségtelen említenünk a bámulást, melylyel mind- 
ezt a körülállók nézték. — A bíró szótlanul tekintett 
körül; a sovány férfiú sopánkodva tekerte össze köte- 
lét, maga Klári nem foghatá meg, Lőrincznek OUósi- 
val mi titkos beszéde lehet. Lőrincz eljárása azonban, 
a dolgok akkori állását tekintve, könnyen magyaráz- 
ható. 

Br. Eötvös : Magyftrorazág 1514-bttn. II. 10 

Dózsa s a keresztesek első pillanattól úgy léptek föl, 
mintha minden tetteik a király s a bibomok helyben- 
hagyásával történnének. Ezért emeltetett ki körleveleik- 
ben mindig a király iránti hivségök; ezért tűzetett ki 
törekvéseik végczéljának az: hogy egész Magyarország 
egyházi hatósága egy püspöknek vettessék alája, ezért 
kiméltettek meg Bakács s a király javai a parasztsere- 
gek által, melyek más jószágokon pusztitva vonultak 
át. — Mindemellett azonban, a bibomok ellenségeit 
kivéve, kevesen valának, kik e látszó jelek által magu- 
kat megesalatnák ; s a keresztes táborban is Dózsa s 
Lőrinez, valahányszor seregeiket a király s Bakács 
titkos pártolásával biztatták, már kevés hitelre talál- 
tak. — Ily viszonyok között találkozott Lőrinez Ollósi- 
val. A bibomok nagypecsétü levelét meglátva, azonnal 
eszébe jutott, mennyire nevelheti a Bakácsról terjesz- 
tett álhirek hitelét az, ha OUósit mint a bibomok 
küldöttjét mutatja be a népnek. 

S a szabó, kivel Lőrinez, mihelyt magát vele magá- 
nyosan látá, e föltételét tudata, a szerep elvállalására 
ugyan nem nyilatkozott hajlandónak, de miután hallá, 
hogy csak közte vagy az akasztófa között választhat, 
nem sokáig vonakodott. 

Midőn egy negyedóra múlva Lőrinez a korcsmából 
ismét a nép közé kilépett, Ollósi, mint ő eminentiája 
Tamás bibomoknak György vezérhez s a keresztesekhez 
küldött követe mutattatott be a bámuló sokaságnak. 

Az örömrivalgások, melyekkel a Lőrinczczel jött 
keresztesek e hirt fogadák s melyekben a falu lakosai, 
mihelyt első meglepetésük megszűnt, szintoly lelkesen 
résztvevének, mint azon lármában, melylyel Ollósi 
halála kivántatott ; a porig alázott bíró mentegetései, a 
levett süvegek s mély bókok, melyekkel az egész tömeg 
előtte állott; a rendkívüli tisztelet, melylyel maga 

Lőiincz a nép jelenlétében Ollósi iránt yiseltetett: a 
szegény szabóra csaknem megtébolyitó hatással voltak. 
— Álom-e ez vagy valóság? — gondolta magában, 
midőn lóra ülve, Lőrincz jobb oldalán a korcsmától 
távozott, s az éljenező sokaságon, mely őket egy ideig 
követé, körültekintett. — Csakugyan fel akartak-e akasz- 
tani, vagy csakugyan Bakács követe vagyok ? — Ollósi 
ily gondolatokba merülve hagyá el e helyet, hol egy 
rövid félóra alatt a nép áldozatából egyszerre legfőbb 
tisztelete tárgyául emelkedett. 

A nép sokáig bámészkodott a távozók után. — Ha 
már akasztást nem láthatott, legalább a hatalmas bibor- 
nok követét látta, s félig megelégedve tért vissza a 
csapszékhez. 

Azon két hónap alatt, mely ama pillanattól fogva, 
midőn e történet fonalát utolsó fejezetünkben félbe- 
szakasztottuk, lefolyt, elbeszélésünk főszemélyeinek hely- 
zete oly kevéssé változott, kogy ezen időszakra nézve 
rövidek lehetünk. 

Frusina s Bebek Katalin, kiket a Maros partján 
hagyánk, kezdetben egyenesen Temesvár felé folytaták 
útjokat; miután azonban a csanádi ütközet hirére az 
eddig féken tartott parasztság a Maros és Temes menté- 
ben is feltámadt, e terv kivitele oly nehéznek s veszélyes- 
nek látszott, hogy utasaink azzal felhagytak. Elkerülve 
tehát Temesvárt, a hegyek felé siettek, melyeknek süru 
erdőségén keresztül Erdélyt remélték elérhetni. 

De Frusina gyönge egészsége ennyi fáradságnak s 
nem szokott nélkülözésnek nem állhatott ellent. Miután 
reményében, hogy apját Csanádon fel fogja találni, csa- 
latva látá magát, lelki s testi ereje elfogyott, s útitársai 
meggyőződtek, hogy a beteg leánynyal vándorlásukat 
nem folytathatják tovább. Temesvár közelében, somlyai 
Báthori István jószágán, lakott Orbán nővére, kivel 
Budán találkozánk. A vadászház, melyben férjével élt, 
minden falutól távol sürü erdőség között feküdt, s így, 
habár kevés kényelmet, legalább biztos menedéket igért. 
Ide vezeté Orbán a hölgyeket s itt tölte velők együtt 

az egész időt, mely azóta lefolyt; az első hetekben, 
midőn Frusina betegsége veszélyesnek mutatkozott, 
nehéz aggodalmak között ; azóta csaknem boldogan, ha 
Fmsinának szomorúsága s a jövő fölötti aggodalmai 
nyugalmát nem zavarnák. 

A sűrű erdőség között rejtett házat csak Polgár és 
Orbánnak sógora, ki ismét a keresztesekhez szegődött, 
látogaták meg néha, s ezek tudósiták lakóit a világban 
történtekről. E ritka látogatásokon kivül nem vala 
semmi, mi az itt lakók nyugalmát zavarná, s elhagyjuk 
őket, míg nem várt körülmények által ismét e történet 
folyamába sodortatnak. 

Ollósit és Klárit a Temesvár körül tanyázó keresztes- 
táborban találjuk. Az előbbi, mint Bakács állitólagos 
követe, majdnem kizárólag a vezérek társaságában élt, 
s az egész tábor által legnagyobb tiszteletben tartatik, 
mi nehéz aggodalmai között, melyekkel a jövőbe tekint, 
nem kis vigasztalására szolgál. Klári csak szörnyű 
szándékának él. A városból a keresztesek táborába 
került egyes szökevények s hadifoglyok által értesítte- 
tett ugyan, hogy Frusina nincs Temesváron, de e hír 
csak növelé szenvedélyességét. Minél több nehézséggel 
találkozott czélja elérésében, annál indulatosabb állandó- 
ságai f áradott utána. Elküldé hív követőjét mindenfelé, 
hogy Frusina hollétéről hírt szerezzen, s mig András 
az egész környéket átkutatá, ő maga a keresztesek 
táborában maradt, hogy azon esetre, ha a hírek, melye- 
ket ellenének távollétéről hallott, mégis hamisak len- 
nének, a város bevételénél jelen legyen. 

Az öreg Szaleresi azalatt a csonka-toronyban ült s 
napról-napra kevesebb reménynyel vára szabadulását. 
Ulászló királyi szavát birta ugyan, de kit nyugtatott meg 
Ulászló Ígérete ? . . . S az egykor oly szerencsés polgár 
most nem szűnő halálos félelem között tölte napjait. 

Az ország állapotán kevés yáltozott. A győzelem, 
melyet a nemesség Biharban s Bornemisza vezérlete 
alatt a Bakoson kivívott, nem nyomhatá el a lázadást, 
s hazánk egy igen kis részét kivéve, a régi bizonyta- 
lanság uralkodott mindenütt. A lázadók, kik Pestnél a 
nemesség kezébe kerültek, kegyetlenül megfenyíttettek ; 
de azalatt Fejér- s Veszprém-vármegyében, lenn Bács- 
kában, a felső vidékeken, még a bányavárosokban is, 
szabadon dúlt a parasztság s a középponti hatalom 
erőtlensége mellett e szerencsétlen állapot megszünteté- 
sére kevés remény mutatkozott, főkép miután a hazát, 
melynek sok vidékén az aratás elmulasztatott, most 
éhség is fenyegeté, s miután valószínűnek látszott, hogy 
az erős Temesvár rövid idő múlva a lázadók kezébe 
kerül. — Itt Báthori István elkövetett mindent, mit 
tőle e körülményekben kötelessége megkívánt. Neki 
vala köszönhető, hogy a város, melynek éhséggel fenye- 
getett polgárai már a kapuk megnyitásáról beszéltek, 
eddig a lázadók által nem foglaltatott el. De miután 
az ostrom két hónapig tartott és segély nem jött, maga 
Báthori már-már lemondott reménységéről. S mlg Dózsa 
több ezer munkással azon dolgoztatott, hogy a Temes- 
várt délkeletről körülfolyó Bégát a Temesbe vezesse s 
így a várost ez oldalról majdnem egyedüli oltalmától 
megfoszsza,^^) addig a várparancsnok s bátor serege 
már csak vitéz halálra készültek. 

Temesvárt egyedül Zápolya szabadithatá meg. Úgy 
látszott, mintha a nemesség, mintha az egész ország 
jövője ez egy embertől függne s az egész haza a hatal- 
mas vajdára forditá szemeit. Hogy a gyülevész nép, 
mely Dózsa vezérlete alatt Temesvárt ostromlá. Zápolya 
hadgyakorlott seregeinek ellent nem állhat, azon senki 
sem kétkedett; de miután Báthori s Zápolya között 
halálos ellenségeskedés létezett, kérdés támadt : vajon 

fogja-e az utóbbi hatalmát ellenségének megmentésére 
fordítani, s hazánk állapota oly nyomorult yala, hogy 
ezen sokan kétkedtek. — Zápolya magaviselete szintén 
e kételyeket látszék igazolni. — Miután a Vaskapunál 
egész tartományának hadseregeit összegyüjté, sokáig 
mozdulatlanul állott; később a Temes bal partján a 
keresztesek által megszállott városhoz közelített ugyan, 
de miután az ellenségtől mintegy két napi járásra 
távolabb esett, ismét megállott s egy hétnél tovább 
azonegy helyben vesztegelt. 

Fordítsuk figyelmünket mi is Zápolya táborára, hol 
most a bihari s az Erdélylyel határos megyék nemes- 
ségével történetünk egyik főszemélye, Ártándi Pál is 
megjelent. 

Hosszú idő múlt, mióta ez ifjat nem láttuk ; a hazán 
azóta nehéz napok vonultak át, s mindazon egyeseket, 
kikkel történetünk folyamában találkozánk, kisebb 
vagy nagyobb mértékben szerencsétleneknek láttuk. 
Ártándi Pálról nem mondhatjuk ezt. A hazának szen- 
vedései nem hagyák őt érdektelenül; midőn Frusina 
sorsát hallá, lelkét fájdalom tölte el, s Telegdi István- 
nak Csanádon történt kínos halála őt, ki a köztiszteletü 
férfiúban jótevőjét látá, szenvedélyes keservvel töltötte 
el. De mindamellett hazudnunk kellene, ha mondanók, 
hogy Pál ez időközben szerencsétlennek érzé magát. 
Azon szenvedély, mely, ha ki nem elégíttetik, némely 
embert, a szerencse minden egyéb adományaínak daczára, 
boldogtalanná tehet, a nagyravágyás, Pálnak amaz 
egyes szenvedéseket bőven kípótolá; a dicsőség ösvé- 
nyén látá magát, s e gondolat háttérbe szorított min- 
dent, a mi lelkét különben keservvel töltheté vala. 

S csodálkozhatunk-e rajta azok után, miket ez ifjú 
jelleméről tudunk ? 

Az a rövid idő, melyet, miután apai házát elhagyá. 

részint Budán, részint a harczmezőn töltött, jellemére 
nézve elhatározó befolyású yala. Számos jó tulajdonok 
között, minő például bátorsága, becsületérzése, a tárgyak 
sebes felfogása s korához képest szokatlan ildomossága : 
Pál két nagy hibának csiráit horda magában, — ő 
hiu és, mi ezzel többnyire együtt jár, önző vala; s 
mióta az életbe lépett, száz ok munkálódott, hogy épen 
e tulajdonok kifejlődését elősegitse. Valamint első föl- 
lépése óta a városban, mely a közfigyelmet azonnal 
reá vonta, Budán töltött mindenik napja hiúságának 
uj táplálékot nyújtott, mig végre a két legszebb hölgy- 
től azonegy időben szerettetve, önmagát csaknem ellen- 
állhatlannak gondola: úgy a sors kedvezni látszott 
legmerészebb kivánatainak, s annyi szerencse követé 
lépteit, hogy csaknem rendkívüli bölcseségre lett volna 
szüksége, hogy óhajtásaiban mérsékelt maradjon s hogy 
ne gondolkozzék emelkedéséről, melynek útját maga a 
végzet látszott egyengetni számára. 

Már midőn Budáról távozott, sokkal inkább foglal- 
kozott önnön jövőjével, mint azon fájdalommal, melyet 
hívtelensége Szaleresi Klárinak okozni fog. — Ezt 
mondhatjuk Frusina iránti szerelméről is. Sokszor gon- 
dolt vissza rá, s lelkét mondhatlan megelégedés tölte 
e gondolatoknál : — Frusina által e hon első családai- 
val rokonságba jövök, szükséges, hogy magamat e sze- 
rencsére érdemesnek mutassam — így gondolkozott 
magában, — s ki kell tüntetnem magamat oly mér- 
tékben, hogy a büszke Bánfiak, Báthoriak, hogy nőm 
büszkességgel nézzenek reám — ez vala a határozat, 
melyre mindenik gondolata okvetlenül vezetett; s az 
eddig történtekre visszanézve, e vágy elérhetése nem 
mutatkozott valószinűtlennek. Ha ő, az egyszerű nemes- 
nek fia, a gazdag tárnoknak leányát elnyerheti; ha a 
véletlen úgy hozta magával, hogy huszonegy éves kora- 

ban a hazának fontos szolgálatokat tehessen : miért ne 
várjon többet végzetétől? 

E' fényes álmokkal tölte Pál idejét, midőn a nádor 
leveleivel Nagyvárad felé sietett; s annyival szabadab- 
ban engedé magát át ábrándainak, minél kevésbbé gya- 
nitá önmaga, hogy mind e gondolatokat csak önzése 
sugallá. Határozatai közé annyi nemes föltétel vegyült, 
hogy észre sem vévé, hogy mindé fellengzö esz- 
mék, a haza, melyet veszélyektől megmenteni, a nem- 
zet, melyet egykori dicsőségéhez fölemelni akart, csak 
mellékes tárgyai gondolatainak, melyeknek egyedüli 
változhatatlan középpontja ő maga, ő, ki a hazát meg- 
mentve, hatalmassá válik, ő, kinek, ha a nemzetet 
dicsőité, neve magasztalva fog emlittetni századok után. 

Midőn Ártándi Pál Biharba ért, a befolyás, melyet 
apja az összes nemesség között gyakorolt, s még inkább 
azon körülmény, hogy egyenesen Budáról érkezvén, a 
királyi udvar állapotáról nála biztosabb hireket senki 
sem tudott, első föllépésekor reá voná mindenkinek 
figyelmét. A tizenhatéves váradi püspök, Perényi 
Ferencz, korának egész szenvedélyességével ragaszko- 
dott hozzá; a Telegdiek számos követői, kik között a 
hír, hogy Frusinával jegyben jár, terjedezni kezdett, 
benne láták e hatalmas család képviselőjét; s így tör- 
tént, hogy a Nagyváradra összegyűlt nemesség által, 
ii^usága daczára, a vezérek egyikéül választatott. Kevés 
nappal jötte után a nemesség megütközött a kereszte- 
sekkel. — Magok vezértársai : Czibak Imre, Bajon Ben- 
cze s Perényi Ferencz a győzelem legfőbb érdemét 
Pálnak tulaj doniták, s a szerencsés ifjú egy nap alatt 
híressé vált. A nemesség magasztalások között emlité 
nevét; a megmenekült parasztok aagyitva mondák el 
hőstetteit ; s midőn kevéssel az ütközet után a győ- 
zelmes hadak Zápolya felszólítására ezzel egyesültek, a 

hatalmas vajda senkit sem tüntetett ki inkább e fiatal 
bihari nemesnél, kiben már akkor pártjának erős 
támaszt remélt találhatni. 

Ennyi szerencse az önzésnek Pál keblében szunnyadó 
csiráit hamar nagyra fejleszté. Emelkedni, ez lön egyet- 
len gondolata s vágya lelkének, minden egyéb iránt 
csaknem közönyössé vált. Ilyszeru dicsvágytól pedig 
aljasabb önösségig egy lépéssel juthatni el. Pál jelle- 
mének ezen részét még legjobb barátai sem gyaniták ; 
ő érzékeny- s részvevőnek tartatott ; mint a gyémánt, 
melyen a nap sugarai ragyogva feltűnnek : ugy minden 
nemesebb érzemény szivében látszólag meleg visszhangra 
talált; de látszólag csak, belsőkép mint a kő a nap 
legforróbb sugaraiban: ugy keble az érzékenység szine 
alatt hideg maradt, s talán nem létezett kivúle ember, 
ki huszonegy éves korában minden tárgy megitélésé- 
ben oly kizárólag saját dicsőségének érdekeit tartotta 
volna szemei előtt. 

S így találjuk őt Zápolya táborában, nagyrabecsülve 
a vezér, majdnem imádva a seregek által. Mióta a 
táborban az a hlr terjedt el, hogy Frusina is a parasz- 
tok kezei közé esvén, általok meggyilkoltatott, — oly 
hír, melyen ily időjáráskor, midőn mindenki a legször- 
nyebbnek kész hitelt ád, nem csudálkozhatni — Pál 
gyászba öltözött s azt a had végéig viselte ; de minden 
fájdalom ellenére, melyet e hír szivének okozhatott, 
kevés nappal utána ismét nyugodt következetességgel 
folytatá előbbi útját, semmit, mi által a seregek sze- 
retetét vagy Zápolya bizodalmát még inkább megsze- 
rezheté, el nem mulasztva, oly annjára, hogy a mód, 
melylyel bánatát viselé, nem szivtelenségnek, hanem 
nagylelkűségének tulaj donittatva, bámulattal töltött el 
mindenkit. 

Az nap azonban, midőn vele találkozunk, Ártándi 



155 

Pált szokott nyugalma, úgy látszott, elhagyá. — Zápolya 
tábora Krassóban egy állomásnyira Lúgos fölött állott. 
A keskeny völgy, melyen a Temes itt kanyarodva átfoly, 
el vala lepve sátorokkal, s víg hadi zaj tölte az egyébiránt 
oly csendes vidéket. Pál nem vala látható a tábor 
utczáin fel s alá járó tömeg között. A fővezér táborát 
sem kereste fel, mint máskor szokása vala. Kerülve 
ismerőseit, magányosan járt az erdő szélén, mely a 
tábort mindenfelől körülfogá ; mély s látszólag szomorú 
gondolatokba elmerülve, mit azok, kik őt véletlenül 
ott láták, Frusina veszte által okozott fájdalmának 
tiQajdonitának, mely szilárd lelkületén végre erőt vett. 
Pál gondolatai azonban e pillanatban egészen más- 
valami által foglaltattak el. 

Elári — mint már mondottuk volt — miután gya- 
nitani kezdé, hogy Frusinát Temesváron nem fogja 
találni, Andrást kiküldé, kutatná át a vidéket, s igye- 
keznék az üldözöttnek nyomára akadni. — A szeretet, 
melylyel e hív ember asszonya iránt viseltetett, oly nagy 
vala, hogy most is ellenmondás nélkül teljesité kivá- 
natát, s helyről-helyre vándorolt, mintha saját boldog- 
sága követelné, hogy az elveszetteket föltalálja. Szeren- 
csétlen végzete őt Zápolya seregeinek egy csapatjával 
hozá össze, mely eleség után küldetett ki, s mely most 
a keresztest, mint hadi foglyot, a táborba vezette. 

Ma virradatkor érkezett ide, s a szerencsétlen sejdité 
sorsát, mely őt Zápolya s a nemesség elhiresztelt kegyet- 
lenségénél fogva érni fogja. Csak Ártándi Pállal akart 
még szólni, kivel, mint monda, fontos beszéde van, s 
ki a dologról tudósitva, őt a tömlöczéül szolgáló kuny- 
hóban fölkeresé. — Miket Andrástól hallott, felrázák 
jobb érzelmeit. 

A fogoly a történteknek egy részét nem monda el. 
Azt például, hogy Telegdi kerti lakának megtámadását 

Klári intézé el, s hogy e merényletnek ő mi^a volt 
egyik főeszközlője, András tanácsosabbnak tartá elhall- 
gatni ; — annál többet szólt asszonyának szerelméről. 
Szerinte Klári azért hagyá el apai házát, hogy Pált 
keresse fel. Száz yeszélylyel küzdve barangolta át az 
országot, s őt is csak azért kiQdé ki, hogy neki ked- 
veséről hirt hozzon; — szóval: András annyit s egy- 
szerüségébe^ oly szivrehatólag beszélt, hogy Pál lelki- 
ismerete felszólalt. Minden önzése mellett még nem 
vala annyira elfásulva, hogy midőn azon szerencsétlen- 
ségről, mit könnyelműsége által okozott, értesült, fáj- 
dalom ne töltse lelkét; s mikor a fogolytól távozva 
Ígéretet tett, hogy megmentésére Zápolyánál mindent 
elkövet, lelkét száz kinos érzés dúlta fel. 

Nagy lépésekkel járt fel s alá a százados tölgyek 
alatt, s átengedé magát szomorú gondolatainak. — 
Klári szerencsétlen, szerencsétlen ő általa! De ki is 
tudhatta volna, hogy a könnyelműnek hirdetett leány 
ekkép szerethet ? Hacsak gyanithatá vala, hogy kaland- 
jának ily következései lesznek, magába fojtotta volna 
ébredő érzeményét. Pál átkozá könnyelműségét. Eszébe 
jutottak a boldog órák, melyeket e bájló hölgy karjai 
között töltött; a gondolat, hogy az, kit oly vidámnak, 
oly megelégedettnek ismert, mert őt szerette, boldogta- 
lanná lett: hogyan ne lett volna szivének kínos? De 
még most is, a meghatás e pillanataiban, Pál nem 
feledkezett meg magáról. Mint Andrástól hallá, Szale- 
resi, ki a lázadást mindég ellenzé, csak azért szegődött 
végre a keresztesekhez, hogy a házán Ártándi által 
történt megbecstelenitésért boszut álljon. tehát ismeri 
a viszonyt, melyben Pál Klárihoz állott. Ha az öreg 
Szaleresi, leánya becsületének fentartására titokban tar- 
taná is az eseményt, Klári szenvedélyességétől ezt nem 
remélhetni. Valamint előbb szolgáját küldé ki, úgy 

yégre maga fel fogja keresni kedvesét, s akkor ő mit 
teyő legyen? Ha Klárival szólhatna, még talán meg- 
nyugtathatná őt. Hisz ő hányszor monda, hogy csak 
szerelmet kivan; s most, miután Frusina meghalt, Pál 
könnyen meggyőzhetné őt arról, hogy érzeménye nem 
változott; sőt neki e pillanatban úgy látszott, mintha 
hazudnia sem kellene, hogy ezt mondhassa. De hol s 
miként, főkép mi ürügy alatt találkozzék Klárival? 
A merre fordult, nehézségeket, veszélyeket látott, épen 
oly veszélyeket, melyektől félt, mert csak hírét fenye- 
getek. — Oh boldog fák — monda elkeseredésében, a 
mozdulatlan ágakhoz emelve szemeit, melyek feje fölébe 
vetek árnyékukat, — mozdulatlanul álltok a helyen, 
hol gyökeret vertetek, s a melyiknek köztetek a ter- 
mészet legtöbb erőt adott, felnő legmagasabbra, küz- 
delem nélkül túlemelkedik társain, s az erdő-óriás moz- 
dulatlan nagyságban terjeszti el ágait a kisebb cse- 
meték fölött. De az embernek haladni, küzdeni kell, 
hogy nagygyá váljék, s hány akadály emelkedik utján ! 
Lelkének termő ereje szenvedélyeiben fekszik, s ismét 
szenvedélyei rontják meg, ha emelkedett. Szenvedélyei 
a felhők, melyeknek zápora alatt a férfi nagygyá nő s 
melyekből egyszerre villám csap le s őt semmivé teszi. 
E gondolatokból Pált léptek ébresztek föl. Visszafordult 
8 apját látá, ki a nagyváradi püspök kiséret ében feléje 
közelített. 

Ártáadi Tamást olvasóim ismerik. Itt egy tábor 
közelében, hol mindenfelől hadi zaj hallatszott, az ősz 
bajnok külseje még több tiszteletet gerjeszte. ügy lát- 
szott, mintha csak itt érzené magát helyén. Az ifjút, 
ki vele jön, először látjuk, de egész külseje, főkép arcz- 
vonásai, melyeken férfias bátorság, jókedv s az észnek 
cealhatlan bélyege oly kedves kifejezéssé vegyülnek, 
már első tekintetre feléje vonzanak minden szivet, s ki 

Őt látá, nem bámulhatott azon, hogy a nádor fía, hiva- 
talaihoz képest szokatlan fiatalsága mellett is, Biharban 
s az országnak ez egész részén annyi népszerűség- 
gel bir. 

Perényi Ferencz csak most tölte be tizenhatodik évét ; 
kis termete s finom vonásai őt még fiatalabbnak látta- 
ták ; s nem szenved kétséget, hogy a bihari főispánság 
s főkép a nagyváradi püspökség kormányzása tapasztal- 
taltabb kezeket kivánna ; — maga a római pápa átlátván 
ezt, bármi szivesen kötelezte volna le magának Magyar- 
ország hatalmas nádorát, mégis kénytelen volt fiától, 
ki már 1513 óta neveztetett ki 2*) nagyváradi püspök- 
nek, a kivánt pápai megerősítést mindeddig megtagadni. 
Eik azonban a fiatal püspököt közelebbről ismerték, 
azok, ha a pápának eddigi késedelmét nem rosszalhatták 
is, legalább arról valának meggyőződve, hogy az elmés 
s mind századához, mind korához képest rendkívüli ii^^ 
egykor egyházunk dísze leend, valamint már most a 
haza legreményteliebb fiainak egyike vala. — A nemesség 
a XYI. század kezdetén a püspökökben inkább hadi, 
mint egyházi méltóságokat látott ; soha az egyház küz- 
dőbb, vagy katonáskodóbb állapotban nem volt, mint 
mióta maguk a pápák erre példát adtak ; s igy sokan 
találkoztak, kik meg sem foghatták, miért nem erősít- 
tetik meg jelen püspökük méltóságában az egyház 
által, miután valamennyien, kik őt ütközetben látták, 
meg fogják vallani, hogy hivatalát minden elődeinél 
jobban viseli. 

Perényi maga legjobban érezé az ellentétet, mely 
kora s egyházi méltósága között létezett, s azért püs- 
pöksége kormányzását helyettesekre bízva, egészen vilá- 
giak módjára élt. A gyémántos kereszt, melyet nehéz 
lánczon bibor mentéje fölött viselt, vala az egyetlen jel, 
melyről a deli leventében a nagyváradi püspökre ismer- 

hetni. Fegyyergyakorlatokban nálánál kevés ügyesebb, 
ritka, ki lovát mesteriebben megülheté ; bátrabb Vadász 
messze földön alig vala található, — s ily tulajdonságok 
mellett a bihari nemesség még azt is megbocsájtá 
főispánjának, hogy deákiQ s görögül tud s könyvekben 
gyönyörködik, mi azon korban bárki másnak népszerű- 
ségét megronthatta volna. — Perényi Ferencznek jel- 
leme, a mennyiben t. i. tizenhat éves i^unál jellemről 
szólhatunk, egészen igazolá a szeretetet, melylyel iránta 
mindenki viseltetett. Nyilt s egyeneslelkü, könnyen fel- 
gyúlva mindenért, mit jónak, nemesnek ismert, bizalom- 
mal simulva az emberekhez, s mégis korához képest 
ritka tapintattal választva barátait ; büszke, de a 
büszkeségnek azon nemével biró, mely, hogy felsőbbsége 
elismertessék, azt másokkal éreztetni szükségesnek nem 
tartja; dicsőség után vágyódva, de megvetve a hizel- 
kedők dicséretét ; szóval oly ifjú, kibe a természet 
minden jónak s nemesnek magvait oltotta, s kire az 
agg nádor méltó büszkeséggel tekinthetett. 

Hogy Ártándi Pál Perényi barátságának megszerzésére 
mindent elkövetett, s hogy az neki szokott ügyessége 
mellett könnyen sikerült, természetes. Tizenhat éves 
korunkban ideálra van szüksége mindenikünknek, s Pál 
egészen oly egyéniség vala, kit éltünk e szakában leg- 
szivesebben választunk annak. Nem volt nemes tulajdon, 
mit az ifjú püspök barátjában fel nem talált volna; 
nem volt nagyszerű tett, mire őt képesnek nem gon- 
dola ; ifjú lelkének egész hevével csüggött rajta ; s Ártándi 
ebben is sorsa kedvezését tapasztalhatá, mely neki ily 
barátot szerzett. 

— Jer velünk, Pál — monda most Perényi, barátjá- 
nak kezét fogva ; — lenn a táborban szükség van reád, 
s nem jó, ha ily magányosan kóborolsz, még inkább 
elszomorodol. 

— S nincB-e okom szomorúságra ? — monda Ártándi. 

— Hej, fiam — szólt Tamás, s az ősz bajnok sze- 
mében köny ragyogott, mint mindig, ha Frusina eszébe 
jutott, — ne szóljunk erről. Ha arra gondolok, hogy 
ez angyalt nem fogom házamban látni, agg napjaimban 
gyermek yálik belőlem. Isten engem, néha alig fogha- 
tom meg, hogyan viselheted el oly nyugodtan e csapást. 
Szegény fiu, látom, végre rajtad is erőt vett a fájdalom ; 
de fojtsd magadba; csak még addig, mlg a gazemberek- 
kel a csatamezőn találkozunk : akkor hadd törjön ki. 
Ha a férfi egére felhő borul, ne mint langy-eső, de mint 
villám s mennydörgés törjön ki a világ fölött. 

— Csak mindig hatalmunkban állana, akkorra halasz- 
tani érzeményeinket, mikor magunkat nekik szabadon 
átengedhetjük — monda Pál. — S ki tudj a, — folytatá, 
hogy a beszélgetésnek más fordulatot adjon, — mikor 
fogunk találkozni ellenségeinkkel nyilt csatamezőn ! ugy 
látszik, örök veszteglésre vagyunk átkozva. Eét napja, 
hogy e falu előtt heverünk, s nem tudja senki, mikor 
fogunk végre megindulni. 

— Épen azért kerestünk fel, hogy erről szóljunk — 
monda Perényi. — E gyáva tétlenség, melyben élünk, 
tűrhetetlen. Temesvár legfölebb egy hétig védelmezheti 
magát. Az éjjel* egy pap érkezett meg a keresztesek 
táborából ; magam szóltam vele. A város, ha segitségére 
nem sietünk, okvetlen Dózsa kezébe esik, s mi roppant 
nagy seregeinkkel itt henyélünk, míg Zápolya nagy 
sátorában királyt játszik, mintha nem volna egyéb dol- 
gunk, mint hogy neki udvaroljunk. 

— Zápolyának kétségkívül fontos okai vannak, hogy 
ekként cselekedjék — monda Ártándi, ki a hatalmas 
vajdáról még leghívebb barátai előtt is vigyázva szólt, 
— s én, bármennyire restellem e lassúságot, mégis 

— S én azt mondom neked, hogy nincs semmi oka 

— esett szarába amaz, indulattal; — semmi, a leg- 
kisebb oka sincs ; aligha ürügyet tudna találni. Midőn 
Erdélyben a Vaskapunál állott, seregei sürgették, hogy 
végre induljon ; azzal menté magát, hogy még a ma- 
gyar hadakat kell megvárnia. Oda siettünk. Megindult, 
de csak hogy ismét megálljon. Az erdélyi püspök, 
Yárdai Ferencz még nem jött el; ez vala mentsége. 
Várdai Ferencz megérkezett s oly legénységet hozott 
magával, hogy a székelyeket kivéve, az egész Erdély 
sem mutathatna elő szebbet. De mi tovább veszteglünk, 
a jó Isten tudja miért ? 

— Talán meg tudnám mondani én is, — szólt az öreg 
Ártándi rosszkedvűen ; — Zápolya gyűlöli Báthori 
Istvánt; régi tervének, ugy hiszi, ő lehet legerősebb 
akadálya ; s ha a temesi gróf várának romjai alá temet- 
kezett : Dózsán kívül az egész országban senki sem fog 
örülni inkább, mint e nagyravágyó vajda. 

— Atyám, te Zápolya irányában igazságtalan vagy — 
monda Pál, — s pedig a nemességnek a főurak között 
nincs hívebb barátja. 

— Mondd inkább, hogy a főurak között nincs, ki 
méltóságos társait Zápolyánál inkább gyűlölné — vála- 
szolt Tamás ur fiának; — ily szeretetre nekünk, neme- 
seknek, nincs szükségünk. 

Pál, észrevevén a fordxilatot, melyet e beszélgetés 
venni kezdett, szándékosan megállott. Ismeré apját, ki 
szavait nem szokta méregetni, s félt, hogy ha a tábor- 
hoz közelítenek, az öregnek kitöréseit valaki meghall- 
hatná. — Atyám, te a vajdát sohasem szeretted — 
monda nyugodtan. 

— Nincs is okom, miért szeressem Zápolya István fiát 

— szólt amaz ; — ha száz esztendős lennék, sem feled- 
ném el, hogy az apja volt, ki Bécset ismét a németek 
kezére játszotta ; s azután maga János sem oly ember, 

Br. EdtYös : Magyarorszig 1514-ben. ü. 11 

minőt én szeretni szoktam, utálom az oly embert, ki 
mindig több akar lenni, mint a miyé a jó Isten terem- 
tette ; mit is érhet oly ember, ki azzal, a micsoda, 
maga sem elégszik meg. De ha Zápolyát szeretném is, 
mondd: a jelen pillanatban menthető-e magaviselete? 

— Azon szempontból tekintve, melyből mi most 
kiindulunk, bizonyosan nem — válaszolt Pál; — de 
ismerjük-e mindazon indokokat, mik őt elhatározhat- 
ják? Mi a lenn állóknak a legfontosabb körülménynek 
látszik néha, csaknem eltűnik szemeink elől, ha a tár- 
gyakat magasabbról tekintjük s helyettük a távolban 
oly dolgok vonják magukra a figyelmünket, mikről 
az alantabb álló nem is álmodik. 

— Ha mindjárt nem igen látom is át, mint állhat 
Zápolya oly igen fölöttünk: annyit csak tudok, liogy 
oly fenséges nem lehet senkinek helyzete, honnan cse- 
kély dolognak tekinthetné azt, a mit mi ide lenn becsü- 
letnek nevezünk, — viszonzá Perényi lelkesedéssel. 

— Igazad van — monda Pál nyugodtan, — csakhogy 
a becsületen kívül még a távolról intő dicsőség emel- 
kedhetik előtte. 

— A dicsőség semmi más, mint becsület nagyban — 
vágott szavába apja, — s ki erről megfeledkezik, ki a 
dicsőséget tekervényes utakon keresi, ki a szerény 
koszorút, melyet ismerősei a becsületes férfi homlokára 
tűznek, koronával cseréli fel: az királylyá emelkedhe- 
tik, előtte talán népek hajolhatnak meg, de elveszti a 
jogot azt követelni, hogy jóravaló ember őt magához 
hasonlónak mondja. 

Pál e nem rá irányzott szavakra arczába érzé nyo- 
mulni a vért, s csak azt jegyzé meg, hogy apja mindig 
azon rögeszméből indul ki, mintha Zápolya a korona 
után vágyódnék, holott őt sokkal józanabbnak ismeri, 
hogysem róla ezt föltehetné. 

— Józanabbnak tartod őt — szólt apja rosszkedyüen, 
— hát nem tudod, hogy anyja évek óta naponként 
miséket mondat, hogy fiából király váljék ; *'') hogy 
mikor Borbála házasságáról vala szó, marokkal hány- 
ták az aranyat ; s nemde azért, mert, felfogásuk szerint, 
a lengyel királyné testvéréből könnyebben lehet magyar 
király, mint ha a Zápolya-háznál még koronát nem 
látnánk; s végre János maga egész életén át csak a 
korona után epedett ; előbb megfosztá méltóságától, 
sárba taposta, hogy más ne vágyódjék utána, s ő 
ragadhassa meg, ha nem is tiszta kezekkel. S te józan- 
ságáról beszélsz? 

— Hogy lehetett oly idő, midőn Zápolya a korona 
után vágyódott, azt nem tagadom — viszonzá Pál ; — 
mikor királyunknak gyermeke nem volt, az 1505-iki 
országos határozat után, mely minden külföldi korona- 
követelőt kizárt, miért ne vágyódott volna ő a legma- 
gasabb polczra, vagy később, midőn Ulászlónak leánya 
született, miért ne gondolhatta volna, hogy a királyi 
hölgyet s vele talán a koronát házába hozhatja? 
De most 

— Mi változott azóta? — esett szavába apja; — 
közte s a királyi polcz között Lajos király élete; s 
vannak emberek, kik előtt ez nem látszik soknak. 

— Atyám, ellenszenved, mely ly el a vajda iránt visel- 
tetel, igazságtalanná tesz — monda Pál komoran; — 
ily gondolatok Zápolyának eszébe sem jutnak. 

— Meglehet igazad van — viszonzá az öreg Tamás ; — 
de ha ő ily dolgokra képtelen, pártja között bizonyo- 
san nem hiányzanak olyanok, kik helyette igy gondol- 
kodnak s szükség esetében véghez is vinnék tervöket. 
Vajdád annyira kapaszkodik fölfelé, hogy sokan, tőle 
távolabb állva, észre sem veszik, hogy lábujjhegyen áll, 
s őt csakugyan nagynak tartják. Hidd el, fiam, vannak 

az országban emberek s pedig elégséges számmal, kik 
alig várják a pillanatot, melyben Zápolyádat királyuk- 
nak köszönthessék. 

Ámbár ezt jobban senki sem tudta Ártándi Pálnál, 
mégis kétkedve rázta fejét. 

— Már a mi ezt illeti — monda Perényi, ki eddig 
a beszélgetésben részt nem vett, de mint mozgékony képén 
látszék, egészen osztozott Tamás úr nézeteiben, — a 
legnagyobb bizonyossággal szólhatok. A tiszai nemes- 
ségnek egy része rendes oklevél mellett lekötelezte magát, 
hogy ha Zápolya most a parasztok ellen segitségére 
jön, leteszik Ulászlót, mint a ki a koronára érdemet- 
len s őt kiáltják ki királynak. Mihelyt a vajda e leve- 
let, melyet Yerbőczi hozott magával, kezébe kapta : 
azonnal összegyüjté seregeit s útnak indult^'). Nekem 
az egész dolgot Eis-Máriási beszélte. 

— Mese lesz — monda Pál nyugodtan. 

— Nem mese — folytatá az előbbi, — Petrovich 
Péter, mint rokona, tudod, mindig Zápolya köré- 
ben forog, Eis - Máriásinak és* Bánfínak ő maga 
beszélte, el alkalmasint a végett, hogy szándékukat 
puhatolja ki. 

— És Zápolya mit mondott ez ajánlatra? — kérdé 
Pál érdekkel. 

— Természet szerint nem fogadta el ; szóval legalább 
azt monda, hogy ő Ulászlónak híve fog maradni — 
válaszolt Perényi. 

— De azonnal útnak indult — monda Tamás. 

— És mit bizonyít mindez ? — kérdé ismét Pál ; — 
ha a korona neki ajánltatott s ö nem fogadá el : nem 
bizonyitja-e ez inkább azt, hogy nem vágyódik utána ? 
B mi összeköttetésben lehet ez azzal, hogy Temesvár 
segítségére nem indulunk? Hisz úgy látszik, hogy a 
vajdának, ha csakugyan a királyság után vágyódik, 

sietnie kellene, hogy a föltételt, melyhez az köttetett, 
minél előbb betöltse. 

— Ezt is meg fogom magyarázni — monda Perényi, 
8 arczán azon megelégedés látszott, melyet szive érzett, 
midőn ő, a legfiatalabbik, az ország dolgaiba mély 
avatottságát tüntetheté ki. — Atyám, tudod, közölni 
szokta velem dolgait, s nektek elmondhatom félelem 
nélkül. Tudnotok kell tehát, hogy atyám Drágfi János- 
sal és Báthori Istvánnal még ötszáztizenegyben szövet- 
ségre léptek, mely szerint senki közülük magasabb 
hivatalok osztogatásánál mást, mint kiben mindhárman 
megegyeztek, nem fog pártolni.*®) Atyám, szegény, 
akkor szerfölött beteges vala s azt képzelé, hogy nem- 
sokára meghal ; s igy az egész dolog tulaj donkép azért 
történt, hogy a nádorság megürülése esetében Zápolya 
s annak pártolói e legfelsőbb hivatalból kizárassanak 
s az Báthori Istvánnak jusson. 

— Nem hallottam soha semmit e szerződésről — 
monda Tamás bámiQva. 

— Meghiszem — folytatá Perényi megelégedett 
mosolylyal, — mások sem hallották;' s Bakács, ki ez 
ügyben közbenjáró volt, eléggé vigyázott, hogy titok- 
ban tartassék ; de Zápolya mégis megtudá. Bizonyosan 
nem általam, mert tudom, hitelt adtok, ha mondom, 
hogy életemben most először szólok e dologról. De meg- 
tudá, s ez az, mi őt leginkább bántja. Királyválasztás- 
nál nincs senkinek nagyobb befolyása, mint a nádor- 
nak, s ha e hivatal Báthori Istvánnak jut, ki sokkal 
inkább Báthori, hogysem Zápolyát vagy más magyart 
maga fölött tüme, a vajda terveinek uj, talán áthág- 
hatatlan akadály gördittetik elébe. 

— Ez világos — monda Tamás. 

— így állván a dolog, Zápolya Báthori Istvánt nem 
fogja segiteni, hacsak ezen, atyámmal s Drágfival kötött 

szerződést fel nem bontja, s le nem köti m^át, hogy 
a nádorságot Zápolya megegyezése nélkül el nem 
yillalja. 

Perényi e szavaira az öreg Ártándi összecsapta kezét. 
Pál arczán, ki az elbeszélést legnagyobb figyelemmel 
kiséré, kevesebb bámulás vala látható. 

— BámiQtok, nemde? — folytatá az ifjú püspök. — 
A dolog bizonyos. Midőn a keresztesek Temesvárhoz 
közelitének, Báthori a vajdához fordnlt segitségért; ez 
neki Petrovics által üzenteté, hogy csak a mondott fol- 
tétel alatt számithat reá. Akkor Temesvár még nem 
volt egészen körülfogva az ellenségtől, s Báthori magi^ 
megirta atyámnak, tudtára adván egyszersmind, misze- 
rint ő e föltételre csak a legnagyobb szükség esetében 
fogna ráállani. Atyám velem közié. Most e szükség 
beállott: de a keresztesek nem eresztenek ki senkit 
Temesvárból, s Báthori nem küldheti el a kivánt 
oklevelet, mely nélkül Zápolyától segitséget nem várhat. 

— Ez tehát az ok, mely miatt Zápolya egyre azt 
beszéli, hogy Dózsát nem támadhatja meg, mielőtt 
Báthorival értekezett, — monda az öreg Ártándi ; — 
mintha bizony saját seregeink nem lennének elégsége- 
sek, hogy e paraszt csoportot szétkergessük ; vagy 
mintha Báthori nem látná a várfalakról, mikor támad- 
juk meg ellenségeit. 

— Kétségkívül ez az ok, s ez a jelen pillanatban 
oly erős, hogy azt legyőzhetlennek mondhatjuk, — 
szólt Perényi ; — köztünk s Temesvár között minden 
JLÖzlekedés félbeszakasztatott. Zápolya háromszor kül- 
dött levelet, himökei mind az ellenség kezébe kerültek, 
8 mint halljuk, felakasztattak. 

— Az alávalót kényszeríteni kell, — monda az öreg 
Ártándi indiQattal. 

— Megkísértjük, mennyire mehetünk vele, — szólt 

Pál; — ma reggel, mint tudod, hozzá megyünk yala* 
mennyien s megkérjük, hogy yezessen Temesvár felé. 
Mást nem tehetünk; az erdélyiek csak neki engedel- 
meskednek; s ha e kérésre tagadólag válaszol, mint 
én majdnem bizonyossággal gondolom: nincs hátra 
egyéb 

— Mint hogy tőle elváljunk, — vágott szavába az 
öreg Ártándi, — s mi magyarok az erdélyiek segit- 
sége nélkül mentsük meg honfitársainkat. Mi szüksé- 
günk van szászokra s oláhokra ? nem vertük-e meg 
a lázadókat minden segitség nélkül Nagyváradnál 
és — — 

— Hiszed-e, Ferencz — szólt most Pál, rögtön 
Perényihez fordulva, — hogy azon esetre, ha Zápolya 
levelei Báthori kezébe juthatnának, ő a kivánt föltétel- 
nek most eleget tenne? 

Az öreg Ártándi s Perényi bámulva néztek a kérde- 
zőre, kinek arczán szokatlan fölgerjedés vala látható ; 
mint a kinek agyán gondolat villant át s kinek keblé- 
ben egy most támadó határozat kételyekkel küzd : ily 
kifejezés vala látható arczán. 

— Mi lelt? — kérdé Perényi és Ártándi egyszerre. 

— Semmi, csak valami jutott eszembe, — válaszolt 
Pál; — felelj kérdésemre; jobban ismered Báthorit 
nálamnál; csakugyan azt hiszed, hogy Zápolya kivá- 
natának a jelen pillanatban többé ellene nem szegülne ? 

— Nincs más választása, — viszonzá Perényi, — 
csakhogy a jelen pillanatban nem igen lesz többé 
alkalma Zápolyával alkudozásokba ereszkedni; miután 
a vajda hírnökeit mind egy sors érte, nem hiszem, 
hogy valaki találkoznék, ki a közbenjárást magára 
vállalná. 

— Nem is lesz rá szükség, — monda az öreg 
Ártándi; — ha Zápolya nem jön velünk, magunk 

megyünk Dózsa ellen s meg fogjuk menteni Temesvárt 
a vajda segedelme nélkül is . . . De, mi lelt fiam? pár 
perez óta rajtad változás történt. Mi bánt? 

— Semmi atyám, — válaszolt Pál, — egy gondolat 
ötlött fel bennem. Csak menjetek ti addig Zápolyához, 
mindjárt veletek leszek. — S ezzel Pál sietve távozott, 
a falu felé véve útját, hol reggel Andrást börtönében 
meglátogatta. A hátramaradottak egy ideig hallgatva 
néztek utána. 

— Nem tudom, mi lelte e fiút, — szólt végre Tamás 
bámulva, — sohasem láttam őt így, mintha Isten tudja 
mi jutott volna egyszerre eszébe. 

— Én sem tudom, — monda Perényi, még mindig 
Pál után nézve, — azon ház felé siet, hol az elfogott 
keresztest tartják ; de meglátja kigy elmed, akármit gon- 
dolt, a közügynek hasznára lesz. Minden gondolata 
azzal foglalkozik; nincs oly ember az országban. 

— Nem azért mondom, mert apja vagyok, — viszonzá 
az öreg, s szemében könyek ragyogtak, midőn fiának 
dicséretét hallá, — de Isten engem, derék gyerek; az 
ég megáldott vén napjaimra. 

— Mondom, nincs párja a világon, — folyt atá a 
másik a dicséretet ; — fogadom, ismét valamit goadolt, 
mit mi többiek csak bámulni fogunk. Ismerem őt. 
A legnagyobb nehézségek között egyszerre összevonja 
homlokát, hallgat, egyet-mást kérdez s azután elsiet, 
s mielőtt még valaki rá akadhatott : mit akar, vissza- 
jön s minden rendben van. ő egymaga elhárított minden 
nehézségeket. Most is ő fog kisegíteni bajunkból. 

— Adja a jó Isten ! — fohászkodék az öreg Ártándi ; 
s a püspök és az ősz bihari bajnok, folytatván e beszél- 
getést, a tábor azon része felé vevék útjokat, melyen 
Zápolya roppant sátora zászlókkal s czímerekkel ékesí- 
tett födelével messzünnen meglátszott. 

Senki sem ragaszkodik a hatalom külsőségeihez 
annyira, mint oly emberek, kik annak lényegét gyako- 
rolni képtelenek. Példája ennek Zápolya János is. 
A szepesi grófok udvara királyilag vala elrendezve. 
Udvarnokok, apródok, ajtónállók, fényesen fölfegyver- 
kezett őrsereg, — szóval mindazon sok czimű hivatal- 
nok s szolgacsoport, melyeket a kor fogalma szerint a 
királyi háztartás megkivánt, itt fel vala található. — 
A büszke tescheni herczegasszony, kinek egész életén 
át legforróbb kivánata az volt, hogy fiát mint királyt 
láthassa, mióta Borbála leányának a lengyel korona 
jutott, e czéljához közel gondola magát ; e fényűzésben 
mintegy előre élvezé háza egykori nagyságát, bőkezü- 
leg jutalmazva mindazon nemeseket, kik szeszélyeinek 
hódolva, a büszke gróf udvaronczaivá alázták magu- 
kat. '^) Zápolya János maga hiúbb s gyöngébb vala, 
hogysem nevelőinek e nézetében ne osztozkodnék, őis 
gyönyörködött hatalmának külsőségeiben és semminek 
sem örült inkább, mint ha mondani hallá, hogy házá- 
ban csak a korona hiányzik, hogy az egészen királyivá 
váljék, — nem is gyanitva, miszerint e hiánynál nagyobb 
az, hogy házában nincs senki, ki a korona elviselésére 
képes volna. 

E királyi fényűzés, mely Zápolyát szepesi várában s 

Erdélyben körülfogá, nem hiányzott a táborban sem. — 
Mint Mátyás, ha kormánya yégszakában seregeit maga 
yezeté : ugy a vajda fényes udvart tartott táborában. 
Boppant sátora függönyök által több részre osztva, 
vándorló palotának vala nevezhető, melynek drága 
szőnyegekkel és selyem-kárpitokkal ékesített belsejében, 
i^gyogó fegyvereken kívül, megrakott ében-pohárszékek, 
pamlagok, himzett bársonybutorzat, — szóval mindaz 
fel vala található, mit a kor fogalmai szerint kényelem 
és fényűzés nagy urak palotáiban megkívánt. 

Hlőzzük meg a nagyváradi püspököt, ki az öreg 
Artándival — mint láttuk — szintén Zápolya sátora 
felé indult, s nézzünk be ide. 

A sátor előtt a tábor nagy lobogóján az ország 
czimere tüzetett ki; mellette még két zászlót látunk, a 
jobbfelőlin Zápolya, azon, mely balról áll, Erdély czi- 
mere tűnik fel. A lobogók mellett hat őr van felállítva. 
A szabad téren, mely a vezéri sátort a többiektől 
elkülönözi, számos leventét találunk, kik egymással 
fel s alá járnak, kisebb csoportokban beszélgetve álla- 
nak. Közöttük a fiatal Zápolya György vonja magára 
figyelmünket, ki majd az egyik, majd a másik cso- 
porthoz szegődve, beszélgetésükben részt vesz. Ezek, 
ugy látszik, mind egy tárgy körül forognak: miként 
lehetne a vezért arra birni, hogy Temesvár felé indul- 
jon; s nem vala senki, ki ennek szükségét inkább 
hirdetné és Zápolya Jánosnak eddigi eljárását nyilvá- 
nosabban rosszallaná, mint a tizenhatéves Zápolya 
György. 

A sátor maga, mint mondók, függönyök által több 
részre osztatik. Az elsőben, ha belépünk, apródokat s 
cselédeket találunk. A második, mely fényes bútoro- 
zása szerint az egésznek dísztermét képezi, üres. Csak 
Petrovics Péter jár benne, látszólag türelmetlenül, nagy 

léptekkel fel b alá; időről-időre a függönyhöz közelit, 
mely a termet a reá következőtől elválasztja, pár per- 
czig hallgatódzik, azután rosszkedvűen fejét csóválja, b 
ismét előbbi sétálásához fog. E függöny mögött, mely 
PetrovicB kiváncsiságát annyira magára vonja, a sátor 
harmadik osztályában Zápolya hálószobája látható. 
Oldalai veres damaszkkal bevonva, alja elborítva sző- 
nyegekkel; benn ágy helyett kényelmes pamlag s keleti 
pazarság mindenfelől. Elkényeztetett hölgy hálószobá- 
jában gondolhatnék magunkat, ha a fényes pánczél és 
sisak, mely a szoba egyik szegletében a többi fegyve- 
rekkel együtt felállíttatott, arra nem mutatna, hogy 
hadvezér sátorában vagyunk. Két férfiút találunk itt. 
Az i^abbik kényelmesen visszahajolva pamlagán, leve- 
let olvas, melyet a másik épen kezébe adott, mig ez 
átható tekintetét az olvasóra vetve, úgy látszik, a 
benyomást kémleli, melyet a levéltől vár. A férfiak kül- 
sejében nincs semmi feltűnő ; sámánnak közönséges 
arczát legfolebb i^uság szebbité. Kissé vastagsághoz 
hajlandó társának vonásai első tekintetre szintén min- 
dennapiaknak látszanak, ha az észnek feltűnő bélyege 
nem vonná magára a néző érdekét. Minthogy azonban 
e két férfiban Zápolyát és Verbőczit látjuk magunk 
előtt, talán megbocsátják olvasóink, ha e férfiak jel- 
lemzésénél kissé megállunk. — Mindketten oly nagy 
befolyást gyakoroltak nemzeti történeteinkben, — mind- 
ketten oly szerencsétlen hírességre jutottak, — mind- 
ketten oly igazságtalanul Ítéltettek meg történetíróink 
által, hogy miutáp alig van, ki magának némi képet 
nem alkotott volna felőlük s miután e kép mégis 
majdnem általán véve hibás : nem fog ártani, ha azt, 
a mennyire tőlünk függ, kiigazítjuk. 

Zápolya valamint korábban, ugy később is a nem- 
zetiség képviselőjének tartatott. Egy rész az ausztriai 

ház jogszerű s szerződésekre alapított követeléseinek 
ellenét; a másik nemzeti önállásunk bajnokát látta 
benne, — valamennyien oly egyéniséget, kinek neve 
nagy eszmékkel ngyanazonosittatott ; s a történetírás, 
melynek általános tévedése, hogy azt, ki nagy küzdel- 
mekben első helyen állott, közönséges embernek nem 
tudja festeni. Zápolya Jánost nagyszerű alakban tün- 
tété fel a jövő előtt. Ha elleneire hallgatunk, a vajdá- 
ban szörnyeteg áll előttünk. Dózsa ellen elkövetett 
kegyetlenségét hozzák fel, s feledve, hogy pár évvel 
később Németországban a nemesség a fellázadt parasz- 
tokkal hasonló módon bánt,*^) hogy a magasztalt 
Kinizsi még nagyobb kegyetlenségeket követett el s 
pedig hadi foglyokon, kinél még a szenvedőnek előbbi 
bűntettei sem szolgálhattak az embertelenség ment- 
ségéül,*') s hogy a nagy Mátyás hasonló dolgokat, ha 
nem rendelt is, legalább elnézett ;**) Zápolya János nem 
saját, hanem a mi korunk fogalmai szerint biráltatva, 
kannibálnak rajzoltatik, ámbár Dózsa elleni bánásmódja 
egész életében elkülönözött tényül áll ; s maga a nehéz 
bánat, melyet tette fölött évekig érzett,**) eléggé mu- 
tatja, hogy ez nem jelleme kifolyásának tekinthető. 
Gyávasággal vádolják, mert a törökök ellen ezerötszáz 
tizenötben csatát vesztett. Mondják, hogy Ulászló élete 
után leskelődött ; ámbár ha őt elég aljasnak képzeljük 
is, hogy a királyi polczra ez utón akarna emelkedni, 
kétséget nem szenved, hogy e szempontból indulva ki, 
Lajos s nem a már vén Ulászló élete után kellett 
törnie, ki követeléseinek ugy is csak rövid ideig szol- 
gálhatott gátul. Szóval, a mennyiben minden későbbi 
szenvedéseinknek mindjárt a mohácsi vész után tör- 
tént szakadás vala legfőbb oka, kizárólag ő vádoltatik 
e szakadással, mintha ennek okai nem volnának szint- 
úgy a másik pártban kereshetők, s mintha a németek 



178 

iráni az országban akkor még létező ellenszenv mellett 
nem yolna a legnagyobb yalószinűséggel feltehető, hogy 
azon esetre, ha Zápolya nem lép fel, a nemzeti párt 
más magyar trónkövetelőnek zászlói körül fogott volna 
egyesülni. *^ 

Kik Zápolyai védik az ügy miatt, melyéri küzdött, 
elfeledik, mennyire képtelen vala annak kivivására, s 
mert ellenei alaptalan vádakai emelnek ellene, föl- 
mentik őt minden alapos vád alól is. Nekik a vajda 
első a nemzet önállásáért küzdők hosszú sorában, és 
sajnálva szenvedéseit, eszükbe sem jut, hogy azoknak 
Qagyobb részét maga okozta. 

Szenvedély nélkül tekintve e férfiú életét, meggyő- 
ződhetünk, hogy e két különböző Ítélet egyaránt hibás. 

Zápolya magaviseletéi egész életén át két ellenkező 
hatalom vezeié. Egyrészről a magas czél, melyet magá- 
nak kitűzött, merész sőt vétkes cselekvésre készté ; 
másfelől természetes gyöngesége, némi vallásosság s 
becsületérzés, ellentmondának merész terveinek s nem 
engedek, hogy azokat végrehajtsa. Igazs^osan méltá- 
nyolva a körülményeket, így találjuk a vajdát életé- 
nek legfontosabb pillanatában is. Értjük magaviseletét 
a mohácsi ütközetkor, mely emlékére örök szégyen- 
bélyeget sütött. Nem tagadjuk, hogy Zápolya Lajos 
királynak vesztét ez időben magára nézve kedvező ese- 
ménynek tartá, s ha tanácsnokai között egyesek őt 
erre figyelmeztették, s javasiák neki, hogy veszélytől 
környezett királyának segítségére ne menjen: a vajda 
valószínűleg nem fogadá a gaz tanácsot azon megve- 
téssel, melyre az érdemes vala, sőt talán nem is volt 
egészen tisztában magával: nem lenne-e jó, ha azt 
követné; de határozattá e gondolat bizonyosan soha 
sem vált lelkében ; s mi meg vagyunk győződve, hogy 
azon esetre, ha a mohácsi ütközet még pár nappal 

elhalasztatik, Zápolya seregeit a király táborával egje- 
sitette yolna. Zápolya ellenségei máskép védekeznek s 
egész magaviseletében előre kiszámitott tervet látnak, 
de tökéletes gazembernek kell vala lennie, hogy álli- 
tásnk valószinűvé váljék; s a vajda rosszban jóban 
egyaránt egész életén át félszeg jellemű ember maradt. 
A korona utáni vágy nem is saját szivében támadt. Neve- 
lés által oltatott keblébe a gondolat, s büszke anyja 
szorgosan ápolá nagyravágyását; de épen mivel e 
vágyai nem jellemének voltak kifolyásai, azért nem 
felelt meg jelleme vágyainak, azért nem találunk törek- 
véseiben következetességet ; azért látjuk, hogy ki egész 
életén át a királyságot kereste, midőn czéljához ért, 
képtelenségét arra önmaga érzé és szerencsétlenné vált. 

E tétovázás jobb indulatai s bűnös nagyravágyása 
között, mely Zápolya tetteit egész életén át jellemzé, 
még talán nagyobb mértékben kinzá őt i^u napjaiban; 
s alig gondolhatunk magunknak sorsával elégedetle- 
nebb embert, mint a huszonhat éves, a szerencse által 
annyi adományokkal megajándékozott vajdát. 

Yerbőczivel történetíróink még igazságtalanabbul 
bántak. Keblét kettős lelkesülés tölte, melylyel vég- 
lehelleteig küzdött nemzetünk önállása mellett s ezen- 
kívül a római egyházhoz ragaszkodott; s mivel tör- 
ténetíróink között egyetlen egy sem találtatik, ki ez esz- 
mék egyike vagy másika iránt ellenszenvet ne mutatna, 
Verbőezit, mint Ferdinándnak ellenét, egy rész sárral 
dobálja, mig a másik vonakodik az akkor támadó egy- 
házi mozgalmak ellenségét védeni s oly férfi méltány- 
lására szót emelni, ki, hogy napjában többször misét 
hallhasson, házából a barátok templomába külön folyo- 
sót készíttetett. S úgy látszik, mintha az emlék, melyet 
Yerbőczi maga után hagyott, csak azért állott volna 
ellent az idő viszontagságainak, hogy reá három szá- 

zad felmázolhassa ócs&rlásait. Furfangos Ugyrédek Ver- 
bőczi Hármaskönyv'éYQl számtalanszor visszaéltek ; de 
yádolhatjuk-e őt e miatt, őt, ki munkája által korá- 
nak egyik legnagyobb jogtudósa gyanánt tűnik fel 
előttünk? A kor, melyben élt, hazánkra nézye a leg- 
szerencsétlenebb időszakok egyike volt, s nem akarjuk 
fejtegetni: csupán azon pártnak tulaj donithatók-e hazánk 
későbbi szenvedései, melyhez Yerbőczi tartozott, mint 
azt történetiróink között szintén szokássá vált állí- 
tani; de ha ezt megengednők is, ha Yerbőczi a köz- 
életben hibás ösvényen haladott: kell-e azért becsüle- 
tességét megtámadnunk ? szabad-e megfeledkeznünk 
arról, hogy összes történeteinkben alig van férfi, ki 
pártjához hívebben ragaszkodott ? — hogy senki sincs, 
ki több ízben csábítva, állandóbban ellenállott, — s 
hogy azon férfiú, ki szónoklata által a nemességet 
magával ragadta s minden közdolgokban oly kitűnő 
befolyással bírt, nem gazdagon szállt sírjába, s pedig 
akkor, mikor a magyar korona vetélkedés tárgya levén, 
a trónkövetelők mindegyike oly pazaron használá a 
vesztegetés eszközeit ? ^ 

Yerbőczi kortársai, sőt ellenségei is igazságosabbak 
valának, és Zápolya tanácsnokának se honszeretetét, se 
azt, hogy a szabadságnak mindig hív védelmezője 
maradt, nem vonák kétségbe.'*^ Háladatosságán kívül, 
mely őt a szepesi grófokhoz köté, épen e két tulajdon 
vala az, mely Yerbőczit az i^u Zápolyához lánczolá. 

A fiatal vajda nagyravágyásában Yerbőczi eszközt 
láta, mely által a nemesi szabadságnak hatalmas védőt 
szerezhetett; e nagyravágyás Zápolya helyzetének oly 
természetes következése volt, hogy Yerbőczi még azon 
esetben is, ha azt rossznak tartaná, ellene mitsem tehe- 
tett. — Hogy a trón megürülése esetében a szepesi 
gróf a korona után fog nyúlni, ezt a hazában átlátta 

mindenki; s nem kivánta-e ily viszonyok között maga 
a haza érdeke, hogy Zápolya hatalma oly nagygyá 
nöyeltessék, miszerint ellene más trónkövetelő fel ne 
léphessen s a nemzet belhábom szenvedéseitől meg- 
őriztessék ? 

A viszony, melyben Verbőczit s a vajdát találjuk, 
ezen helyzetek kifolyásai. Szoros barátság sohasem 
létezett közöttük. Zápolya királyok hasonmásának érezve 
magát, Yerbőczire jóakaró leereszkedéssel nézett le ; ez 
pedig János hibáit s gyöngeségét ismerve, sokkal 
mélyebben látott be e szemei előtt felnőtt ifjú jelle- 
mébe, hogysem vonzódást érzene iránta. De mindenik 
átlátta, hogy a másiknak nagy hasznát veheti. A trón- 
követelőnek a népszerű szónokra, ennek a hatalmas 
vajdára szüksége vala, s ez feloldhatatlan kapcsot képe- 
zett közöttük. 

Hogy azon pillanatban, melyben a két férfiúval talál- 
kozunk, Yerbőczi Zápolya magaviseletét nem helyesel- 
heté, világos ; de ugy látszott, mintha minden fáradsága, 
melylyel őt annak megváltoztatására bimi iparkodott, 
ez egyszer meg fog hiúsulni. Hosszabb hallgatás után, 
miközben szemeit a levélre függeszté, ámbár annak 
tartalmát rég elolvasta. Zápolya visszanyujtá azt tanács- 
nokának, s leereszkedve pamlagára, nyugodtan csak 
annyit válaszolt: hogy mindez a dolgok állását nem 
változtatja meg. 

— Nagyságod csalódik — monda Verbőczi nyugod- 
tan, de határozottan, — két nap óta legalább tiz hasonló 
tartalmú levelet vettem. Nincs megye az országban, 
hol Temesvár veszélyét mélyen ne éreznék. A nemes- 
ség általánosan rosszalja veszteglésünket, s nagyságod 
magasabban áll, hogysem ez Ítéletet közönyösen vehetné. 

— S mert a nemesség így vagy amúgy szól, mert 
egyesek a közvélemény nevében leveleket imák, én oly 

Ösvényen induljak^ melyet saját meggyőződésem szerint 
hibásnak tartok ? Az ország leghatalmasabb zászlósának 
neveztetem, s ha a kis nemességnek egy része kivána- 
tait kijelenté : nekem ne legyen jogom saját akaratomat 
követni? — Zápolya inkább neheztelve, mint indulat* 
tal monda e szavakat. 

— Épen mivel nagysád oly magasan áll — válaszolt 
Verbőczi nyugodtan, — mert az jutott végzetétől fel- 
adatául, hogy a legmagasb czél után törekedjék: ez az 
oka, melynélfogva akaratát nem követheti oly szaba- 
don, mint más. Kinek középszerű helyzet jutott, azt 
tetteiben száz dolog korlátozza ; a legkisebb körülmény, 
ha cselekvésre készül, áthághatatlan akadálylyá válha- 
tik ; de akaratának nincsenek határai, mi köze másnak, 
mit akar parányiságában ; de ki oly helyen áll, mint 
nagyságod, annak csak azt szabad akarnia, mi helyze- 
tében legtanácsosabb, nehogy akarata minden másoké- 
val ellenkezésbejövén, próbára tétessék mindenhatósága, 
melyben az emberek elébb vakon hittek. 

Zápolya fölkelt, s néhányszor rosszkedvűen járt fel s 
alá szobájában. — Akármit mond kegyelmed — szólt 
végre megállva Verbőczi előtt, — nem követhetem 
tanácsát. Ha Temesvár a lázadók kezébe kerül, a nemes- 
ség ezt talán nekem fogja tulaj donitani. De nincs-e 
száz mód bizodalmát visszanyerhetnem ? Az egy Báthori 
István többet árthat, mint az összes nemesség ; ő állan- 
dóbb gyülölségében. 

— De nem lenne-e tanácsos e hatalmas ellenséget 
lekötelezni jótétemény által? — kérdé Verbőczi. 

— Késő — monda Zápolya, — tudtára adám, mily 
föltétel alatt számithat segítségemre, s ő visszaveté az 
ajánlatot, s én végső Ínségre hagyám jutni. Ha mostani 
eljárásomat megváltoztatom, s őt — mi hatalmamban 
áll — megszabaditom : e lépést nem nekem, hanem 

Br. EötvőB : Magyarország 1514-ben. n. 12 

azoknak fogja txdajdonitani, kik rákényszerítettek. S én 
csak újra felbőszített ellenséget szabadítottam meg. 

— De olyat, kinek hatalma épen azáltal töretik meg, 
ha szabadságát Zápolyának köszöni — monda Yerbőczi ; 
— a temesi gróf, ha nagyságod által megmentetett, 
nem az többé, a ki volt, kezei kötvék a jótétemény 
által. Neki nemcsak az erdélyi vajda egész hatalmát, 
de a közvéleményt, mely minden háládatlan ellen for- 
dtil, kellene legyőzni, hogy nagyságodnak árthasson. 

— Nem ismeri a Báthoriakat — monda Zápolya, 
miután ismét fel s alá járt ; — Báthori mindig vesze- 
delmes, s káladatlanság, úgy látszik, e hazában nem 
akadályoztatott még senkit előmenetelében. 

Yerbőczi felsóhajtott, s Zápolya ismét hallgatva 
járt fel s alá. — Hígye el kegyelmed — ^ szólt végre 
mély gondolatokba merült társa előtt megállva, — 
anyám, mivel asszony, s talán, mert mint külföldi, 
elfogulatlanabbul itél, legjobban ismeri viszonyainkat, 
s csak tegnap vevém levelét, melyben egész eljárásomat 
helybenhagyja s annak folytatására int. Ha módot 
találhatunk, mely által Báthori föltételemnek eleget 
tehet, szivemből fogok örvendeni. Azonnal indulót 
fúvatunk. De ha a nádorral s Drágfival kötött szerző- 
déséhez ragaszkodik; ha inkább Dózsa kegyességére 
akarja magát bízni, mintsem Zápolyával kezet fogjon: 
ám történjék vele, mit önmaga választott magának. 

Yerbőczi ezen, a vajda által szokatlan hevességgel 
mondott szavakra válaszolni akart, de Petrovics belépve, 
jelenté, hogy az erdélyi s a váradi püspökök a többi 
vezérek kíséretében Zápolyával szólni akarnak s a vajda 
a mellékszobába ment. 

Azon hosszú beszédet, melyben az erdélyi püspök, 
Yárdai Ferencz, Zápolyát az összes nemesség ^nevében 
felszólítá, hogy seregeit Temesvár segítségére vezesse, 

nem fogjuk elmondani. A kor ízlése szerint, Bóma s 
Hellas nagy tettei, Herkules augiasi istállójától kezdve, 
melyhez Temesvár környéke hasonlittatott, az actiumi 
Ütközetig mind felhozattak, a nélkül azonban, hogy a 
vajdára hatással látszanának lenni. 

Zápolya a felhozottak czáfolatába nem ereszkedvén, 
rövid válaszában kinyilatkoztatá, hogy a jelenlevők 
kivánatát nem teljesítheti. Az egész ország, sőt Erdély 
reménye e seregek győzelmétől függ; s bármennyire 
sajnálja is Báthori István barátjának helyzetét, köteles- 
ségét sértené, ha e tekintet által oly valaminek elkö- 
vetésére ragadtatná el magát, mit bizonytal^íi sikerűnek 
tart. Dózsa seregei számosabbak, mintsem hogy erősí- 
tett s folyókkal és mocsárokkal körülvett táborukban 
a legnagyobb veszély nélkül megtámadtathatnának, ha 
ugyanakkor a temesvári őrsereg a megtámadást kiroha- 
nás által nem segíti. Módot kell keresni: mint érteke- 
ződhessék ő. Zápolya, a temesi gróffal; mást a jelen 
viszonyok alatt nem tanácsolhat. 

Hogy Zápolyának ez okai senkit sem győzhettek 
meg, világos. A nem titkolható zavarból, melylyel 
szólt, meglátszott, hogy ez okoskodás általa is csak 
ürügy gyanánt használtatott. A vajda mindazáltal hajt- 
hatatlan vala föltételében ; s az erdélyi püspök s Bánfi 
Jakab kéréseikkel végre is csak annyit érhettek el, 
hogy Ígéretet vettek, miszerint seregeível Temesvár 
felé közelíteni fog, Dózsa megtámadását azonban min- 
denesetre akkorra halasztja, ha majd Báthorival érte- 
keződhetett iránta. 

Nagy vala a tekintély, melyben Zápolya János az 
országban állott; de ez nem akadályozhatá, hogy a 
vitatkozások, melyek most sátorában támadtak, kese- 
rűekké ne váljanak. Főkép a váradi püspököt s Zápolya 
Györgyöt, a két tizenhatéves vezért, ragadá el a 

szenvedély; s midőn a vajda öcscsét arra inté, hogy 
gyermekek nem tanácsba valók, a vele egykorú püspököt 
is elnémitá, még indulatosabban szólalt fel az öreg 
Ártándi Tamás. Szemrehányások tétettek ; fenyegetések, 
hogy azon esetre^ ha a vajda kötelességét nem fogja 
teljesiteni, a zászlóihoz állott magyar nemesség más 
vezért választ, s igy indul meg Temesvár ellen ; szóval 
a sátorban a legnagyobb zavar uralkodott, mely között 
Zápolya magányos szava elhangzott, midőn Ártándi 
Pál, ki a vitatkozásban eddig semmi részt nem vett, 
az egész gyülekezetnek figyelmét magára voná. 

— A vajda ő nagyságának, meggyőződésem szerint, 
igaza van, — monda, valamennyinek nem csekély 
bámulatára, Pál. — A nemességnek egyetlen reménye 
e táborban összegyűlt hadak győzelmétől függ. Ily 
viszonyok között a legnagyobb óvakodás szükséges. 

— Óvakodás ! — kiálta az öreg Tamás, ki fiának 
e beszéde közben rosszalásának nem egy jelét adta ; — 
no hát óvakodjatok ; s te is Pál, ki oly okossá kezdesz 
válni, hogy maholnap saját apád sem ismer rád ; 
óvakodjatok, tanácskozzatok, fontolgassatok, mig Temes- 
vár elvesz, s az egész ország titeket a világ legildomosabb 
hazaárulóinak nevez. Ezt én mondom neked, én, Ártándi 
Tamás. 

Pál elpirult; de mérsékelé indulatát, mely apja 
szavaira keblében támadt ; s nyugodtan csak azt jegyzé 
meg, hogy helyesebben cselekedett volna, ha előbb 
végighallgatja s csak aztán mond ily kemény Ítéletet 
fiáról. — Én, ismétlem — folytatá, — teljesen osztoz- 
kodom vezérünk nézetében, hogy a lázadókat csak 
akkor támadhatjuk meg biztos sikerrel, ha Báthorival 
egyetértőleg működünk ; s épen mivel e nézetben oszto- 
zom, azon kéréssel járulok ő nagyságához, hogy a levél 
átadását, melyet a temesi grófhoz írni fog, bízza reám. 

Yalüaint Pü első felszólalásinál minden aroion 
rosszalás : ugy most bámulat s azon lelkesedés yala 
kifejezve, mely keblünket elfogja, midőn nemes elhatá- 
rozást látunk. Maga Zápolya is meg vala lépetve. 

— Az Istenért, hová gondolsz, fiam! — kiálta az 
öreg Ártándi, megragadva Pál kezét ; — biztos veszted- 
nek rohansz s nem dicső vitézhez illő halállal fogsz 
elveszni. A hóhérok felakasztanak. 

— Minden halál dicső, melyet a hazáért szenvedünk 
— monda Pál nyugodtan. — Temesvár megmentése 
szükséges ; s csak így mentethetik meg ; gyávaság volna 
tőlem, ha ily pillanatban veszélytől visszaijednék. 

Pál szép vala e pillanatban. A lelkesedés, melylyel 
szólt, férfias szép arczának még érdekesebb kifejezést 
adott. Megelégedett tekintettel jártatá szemeit a társa- 
ságon; s a nyugodt önérzet, melyet egész magaviselete 
kifejezett, annál dicsőbb szinben tünteté fel őt, minél 
nagyobb fölgerjedést idézett elő ajánlata az egész kör- 
ben. Ha valaha apa büszkeséggel tekinthetett fiára: az 
öreg Ártándi teheté ezt jelenleg. S e boldog érzés, 
melyet azon gondolat keseritett el, .hogy ily fiútól talán 
örökre meg fog fosztatni, fájdalmas örömnek édeskeserft 
cseppjeit facsará az ősz bajnok szemébe. — Oh, s ha 
elvesztenélek — monda megindulástól remegő hangon — 
s nem nyilt csatában, hol nemesnek halni illik ; de így — 

— Az nem lehet! — kiálta Perényi, kinek szemei 
szintén könybe lábadtak, midőn Pál kezét megragadta; — 
vajda ő nagysága nem engedheti, hogy ily férfiú, mint 
te, minden ok nélkül önvesztébe rohanjon. 

A többiek hasonlólag nyilatkoztak ; s maga Zápolya, 
ámbár Pál ajánlatát első pillanatban örömmel hallá, 
észrevevén a hatást, melyet az valamennyi jelenlevőre 
tesz, kinyilatkoztatá, hogy a szolgálat, melyre Ártándi 
ajánlkozik, nem oly nemű, hogy azt tőle elfogadhatná. 

— Nagyságos uram — monda Pál nyugodtan, — 
Temesvár megmentése az egész országnak legnagyobb 
érdekében fekszik, s azért mellőzhetetlen kötelességünk. 
Nagyságod, felfogásom szerint igen helyesen, szükséges- 
nek tartja, hogy mielőtt Dózsát megtámadjuk, Báthori- 
yal egyetértésbe tegyük magunkat; ha erre alkalom 
ajánlkozik, azt magától yisszautasitani nem áll nagy- 
ságod hatalmában. 

— Ha bátyámban egy csepp becsületérzés van, inkább 
azonnal seregestől Temesvár felé indul, hogysem magát 
így megszégyenittesse — sugá Zápolya György Petrovics 
fülébe. 

A vajda a legnagyobb zavarban tekintett körül s 
csak azt jegyzé meg, hogy Ártándi hazafiságát teljes 
mértékben méltányolja, de ugy vélekedik, miszerint 
a szolgálat, melyre ajánlkozik, sokkal veszélyesebb, 
hogysem azt másra ne bízná inkább, kinek személyéhez 
kevesebb remények csatolvák. 

— Ne aggódjék senki miattam — szólt Pál nyu- 
godtan, — úgy vagyok meggyőződve, hogy kívülem 
senki nincs, ki a jelen körülmények között a temesi 
gróffal értekeződhetnék ; de hiszem azt is, hogy mi 
csaknem kivihetetlennek látszik, nekem sikerülni fog ; 
s szándékom változhatatlan. Csak egy kérésem van 
még. Tegnap este a lázadók egyike fogságunkba került. 
Történetesen ismerem az embert, s czélom kivitelére 
szükségem lesz rá; szabad-e őt magammal vinnem? 

Zápolya megegyezését jelenté ki. 

— Úgyszintén két vagy három nyilt levélre leend 
szükségem, melyek által azoknak, kiknek számára 
e leveleket kérem, nagyságod részéről teljes bűnbocsánat 
biztosíttatik — f oly tata Pál, — s valamely jelre, mely, 
ha Báthorihoz magam valahogy nem juthatnék, annak, 
kit helyettem küldök, hitelességet szerezzen. 

Zápolya teljes szívből késznek nyilatkoztati magát 
e kiyánatok teljesítésére s azonnal átadá pecsétgyür^'ét. 

— S most esak a temesí grófhoz szóló leveleket 
kérem — monda Pál ; — minél hamarább útnak szeret- 
nék indulni. 

Zápolya monda, hogy legfölebb egy óra alatt minden 
készen lesz, — s Yerbőczivel ismét a belső terembe 
Yonult. — Ártándi apja s Perényi kíséretében sátorához 
sietett ; a többiek, nemes elszántságát magasztalva, a 
táborban elszéledtek. 



XXIV. 

Zápolya tábora mintegy nyolcz mérföldnyire állott 
Temesvár fölött. A vajda, Ígérete szerint, másnap 
Lúgosig akart előnyomulni seregeivel, s a szükséges 
készületek megtételére Perényi Ferencz s az öreg Ártándi 
Tamás ajánlkoztak, kik ez ürügy alatt Pált legalább 
eddig kisérheték. 

Alkonyatig Pál Lúgoson e leghivebb barátai társa- 
ságában maradt. Midőn sötétedni kezdett, András taná- 
csára nagy vörös kereszttel ékesített parasztruhába öltö- 
zött s rövid búcsú után lóra ülve, uj követőjével Temes- 
vár felé nyargalt. 

A visszamaradottak szorult kebellel néztek sokáig 
utána. Miután a lovasok alakja a sötét erdőség között 
eltűnt s a távozó dobogás rég nem vala hallható többé : 
az öreg Tamás, föleszmélje gondolataiból, egyszerre 
megragadta Perényi kezét s görcsösen megszoritá azt. 
— Ezt nem látjuk többé — szólt mély, reszkető hangon. 

— Dehogy nem — vígasztala Perényi ; — uj babé- 
rokkal koszorúzva fogjuk meglátni, mint mindig, vala- 
hányszor pár napra távozott. 

— Babérral, meglehet, — sóhaj tá az előbbi, — de 
e babér fiam szemfödele lesz, s a zöld ággal, mely 
homlokát köríteni fogja, éltem végreményét fogják 
eltemetni. 



185 

Perényi felelni akart, de yisszatartott könyei elfojták 
a vigasztaló szót, s egy meleg kézszorítás yala mindeni 
miben részvéte nyilatkozott. 

Szomoman tértek vissza Lúgosra. 

Pál azalatt társával vágtatva haladott Temesvár felé. 
Az út, mely Lugost s általa Erdélynek egy részét 
Temesvárral összeköté, a tiüsó parton emelkedő hal- 
mokon rengeteg erdőségen vezetett keresztül. Krassónak 
és Temesnek sík tájait a Béga s Temes kiöntései sok 
helyt állandó mocsárrá változtaták, s így e távolabb 
vonalt kellett választani, mely csak tizenkét 61 széles- 
ségű, mindenütt zöld pázsittal takart irtásból állott. 
Sok helyütt a kirágott fák tnskói elrohadtan, vagy nj 
hajtásokkal takarva, még most is kiállottak s igy az 
ösvény, melyen Pál társával haladt, korunk fogalmai 
szerint országútnak nevét nem érdemlené ; de az akkor 
létező közlekedés fentartására elég kényelmesnek tar- 
tatott, s lovasainknak semmi akadályt sem gördített 
elébe. 

Sietniök kellett. Lúgos Temesvártól ez úton jó hat 
mérföldnyi távolságra fekszik. Már alkonyodott, mikor 
elindultak, s Pál még ez éjjel akart Klárival találkozni. 
Vágtatva s száguldva mentek tovább jó másfél óráig 
a nélkül, hogy egy szót váltottak volna egymással. 

— Nemzetes uram — kiálta egyszerre András, — 
jó volna talán, ha a lovak kissé kinyugodnának. 

— Igazságod van — válaszolt Pál, kinek, mély gon- 
dolatokba levén elmerülve, eddig még eszébe sem jutott, 
hogy a nemes erdélyi mén, melyen ült, elfáradhat, s 
ki most lépve kezdett fölmenni a dombon, hova épen 
értek. — Mennyire lehetünk még Temesvártól? 

— Fele utjánál jóval tovább vagyunk — válaszolt 
amaz ; — életemben sohasem mentem így. De ló is ez, 
melyet a nemzetes ur kölcsön adott. 

— Meghiszem, Bánfiék nevelték — szólt Pál, s azon 
megelégedéssel, melyet fiatal lovas, kinek paripája 
érdeme szerint magasztaltatik, érezni szokott, kezdé 
elsorolni lovainak tulajdonságait. — András egy ideig 
nagy érdekkel folytatá e beszélgetést. De épen midőn 
Pál ménjének délczeg járását újra dicsérni kezdé, rög- 
tön félbeszakitá eddigi beszédét. — Lesz ám öröm a 
táborban — szólt érzékenyen, — ha Ellári megtudja, 
hogy a nemzetes úrfi eljött. 

— Gondolod? 

— Gondolom-e? — folytatá András melegen. — 
Yolt-e valaha asszonyi teremtés, ki úgy szeretett, mint 
Ellári ? Szinte félek a pillanattól, midőn neki megmon- 
dom. A bajt megszokta szegény. Kóborlásaink közben 
oly helyzeteken mentünk keresztül, melyekben^ még a 
parasztleány is elájult volna; ő legfölebb ha kissé 
elhalványodott, azt is csak eleinte, később mindig hala- 
vány volt, mint a liliomszál. De ha most egyszerre 
elébe lépek s mondom: itt vagyok, és Ártándi úrfi is 
itt van, és az úrfi a legszömyebb veszedelemnek teszi 
ki magát, csakhogy a lányasszonyt lássa s ez átkozott 
táborból elvigye magával ; meg hogy az úrfi rászedte 
Zápolyát és a többi vezéreket, mintha csak azért jönne, 
hogy Báthorinak levelet hozzon, pedig azt rám is bíz- 
hatta volna, s csupa ürügy az egész, mert Pál úrfi 
csak a lányasszonyt keresi, és a kevély Telegdi Fru- 
sina is meghalt. Lássa a nemzetes ur, ha mindezt Klá- 
rinak úgy elmondom, bizony megszakad szive örömében. 

— A levélről, melyet Báthorinak viszek, — szólt 
rövid gondolkozás után Pál, — ne mondj semmit. 

— S miért ne ? — kérdé a másik bámulva. 

— Ha Ellári annyira szeret, mint mondod — vála- 
szolt Pál, — talán szerfölött megijedne azon veszélyen, 
melynek magamat kiteszem. 

— Dehogy ijedne meg — szólt András, — sőt úgy 
fogja elintézni a dolgot, hogy még csak veszély se 
legyen, mint a nemzetes nmak már a táborban mond- 
tam; ez a világon a legkönnyebb dolog. 

— Gondolod ? — kérdé Pál érdekkel. 

— Hogyne gondolnám? Temesvár s a keresztesek 
között számos összeköttetés volt már akkor is, mikor 
a tábort elhagytam. A polgárok, sőt a vársereg egy 
része sem ért egyet Báthori ő nagyságával. Sokan van- 
nak, kik, ha életük s vagyonuk biztosíttatik, Dózsát 
seregestől szivesen befogadnák, s levelek, sőt éjszakán- 
ként himökök jártak ide s tova, kik velünk e szán- 
dékot tudatták. Most még inkább szorult a temesváriak 
kapczája, s e titkos közlekedés még élénkebb lehet. 
S ha különben volna is, hígye el a nemzetes ur, 
pénzért akármennyit találna seregeink között, kik a 
levelet szivesen Báthori kezébe szolgáltatnák, habár 
Dózsának s az összes seregeknek el kellene veszni 
miatta. Ocsmány nép -az a paraszt. Mikor a Bégát a 
Temesbe akarták átvezetni — mert csak így foglal- 
hatni el a várost biztosan, — hány találkozott az alá- 
való teremtések közül, kik egypár aranyért a töltéseket 
éjjel átfúrták, pedig György vezér eleget akasztatott fel 
a gazságért. *^) Mit használt ; ha aranyat lát e pómép, 
mindenre kész. S hát még, hol csak levélhordásról van 
szó?! Magamra merném vállalni az egész dolgot. 

— Jerünk — monda Pál, s megszorítva lovát, ismét 
vágtatva kezdett haladni. 

Egyike volt a legszebb nyári éjszakáknak. Fenn az 
égen tündöklő fényben ragyogtak a csillagok ; a pázsiton 
az éji harmat milliónyi cseppjei csillogtak, s a hold, 
mely töltéséhez közel csak most emelkedett az erdő 
fölött, elönté sugarait a sötét lombozaton. Egyes helyeken, 
hol az erdő szélesebbre volt kivágva, az egész táj vilá- 

gosnak látszott; máshol csak ezüst sugarak találák 
útjokat a sűrű lombon keresztül, s itt egyes fénypontok 
látszottak a földön, nyugtalan lidérczekként ide s toya 
bolyongra, tánczolva s eltűnve, a mint gyönge szellő a 
fák sudarait megingatá. Pál minderre nem ügyelt. Itt- 
ott a tölgyek egyes ágai messze kinyúltak a nyilasra, 
mintha egy óriás, roppant kezét kinyújtva, őt fel 
akarná tartani futásában; majd a Béga partjain veze- 
tett át útja, s a csendes folyónak tüköré, melyen a 
hold s a csillagok tündököltek, bájolón tűnt fel, gyer- 
mek boldog álmaként lejtve át az éji vidéken, oly 
csendesen, oly ragyogón. Néha felijesztett szarvasok s 
dámvadak rohantak át lovasaink előtt, a fák sudarain 
a fölébredt madarak ide s tova szállongtak s a közel 
nádasokból a gém s a vízi szárnyasok panaszos szava 
hallatszott ; Pál alig vette észre mindezt ; nem jelen 
helyzete, a jövő foglalá el lelkét. 

— Álljon meg a nemzetes úr — kiáltá most András 
— mindjárt a táborban volnánk ; tovább ez úton nem 
mehetünk. 

Pál megállott. — András az út jobb oldalán látszó 
gyalogösvényen az erdőbe mélyedett. — Pál közelről 
követé vezetőjét. 

Lépve haladtak majdnem egy óranegyedig a sűrűség 
között. Ezután Pál magas tölgyektől körülvett szúk erdő- 
mezőn látá magát, melynek egyik oldalánromoklátszottak. 

— Várjon a nemzetes úr itt — monda András, — 
én elmegyek Kláriért. E vadászház egykor a temesi 
grófé volt. Elég csinos a maga idejében, s ha nappal 
volna, megláthatnók ; de feldúlták, s miután mindent, 
minek értéke volt, kiraboltak, nem hihető, hogy a 
keresztesek közül valaki ide vetődjék. A keresztes, mint 
a sáska, csak egyszer jár, tudja, hogy a hol már meg- 
fordult, ott másodszor semmit sem találhat. 

Pál leszállott loyáról s András kérdé: ne segltsen-e 
lekantározni ? 

— Bizd azt rám — monda a lovag, — én és lovam 
rég megszoktuk egymásnak szolgálatát; jobban esik 
szegénynek, ha ura viseU gondját. 

András, miután még egyszer szivére köté, hogy e 
helyről ne távozzék s valahogy lovát se szalaszsza 
el: megigéré, hogy legfölebb két óra alatt Klárival itt 
lesz, s az utón, melyen jöttek, távozott. 

Pál, lovát kantáránál tartva, maga maradt. Egy 
ideig figyelmét a nemes állat foglalá el. Megereszté 
nyergét, körülvezeté, s miután meghűlt, levéve kan- 
tárát, hosszú féken fához köté. Maga keresett vizet. 
A vadászház feldulásánál az ágaskut épen maradt, s 
rövid idő múlva Pál teli veder vizet állított lova elébe. 
— Miután ezen, akkoridőben lovag által aljasoknak 
nem tartott szolgálatokat elvégzé s örült a gyönyörnek, 
mely ly el a szomjas mén gyöngén nyerítve a vízveder 
felé fordult, Pál végre az illatos mezőn legelő állatot 
magára hagyva, jelen helyzetéről kezdett gondolkozni. 
Józanabb volt, hogysem annak veszélyességét át ne 
látná. 

András becsületességén nem kétkedett. Azokból, miket 
ez emberrel a táborban szólt, átlátá, hogy őt, ha mind- 
járt meggyőződés vezette is a keresztesek zászlói alá, 
most csak Klári iránti szeretet tarja vissza. András — 
mint maga monda — rég megunta a kószálást és hada- 
kozásokat, visszavágyódott nyugodt boltjába; ő Pált, 
kiben élete megmentőjét látta, bizonyosan nem árulja 
el a vérengző Dózsának. Erről Pál meg vala győződve. 
De mit fog Klári tenni? Szerelmén nem kétkedhetett: 
de nem kétkedhetett szenvedélyességén sem. — Ha 
megcsaltál, megölsz; de ne feledd, hogy nem magam 
fogok elveszni — ezek voltak a hölgy végszavai. 

midőn tőle elvált ; s most e szavak újra eszébe jutot- 
tak Pálnak, s annyival nagyobb hatással voltak rá, 
mennyivel inkább érzé, hogy Klári iránt rosszul viselte 
magát. 

— Szerencsére, a hölgy nem ismeri egész vétkemet 
— így vigasztalá magát. — András monda, hogy sze- 
relmemen sohasem kétkedett, s viszonyomban Frusiná- 
hoz csak családi összeköttetések következését látá. De 
ha András csalódik? — szólt rövid gondolkozás után 
magában; — ha Klári büszkeségében sebének mély- 
ségét szolgája előtt nem akará feltárni, s épen mert 
halálosan sértve érezé magát, ennek bevallását akkorra 
halasztja, mikor a sértésért halálos boszút állhat? 
Pál előtt egy ideig e gondolat valószinúnek látszott. 
Azon éghajlatok alatt, hol a nap legforróbb sugarakat 
önt, a vész rontóbb hatalommal tör ki, s ő, ki Klári 
szerelmét ismeré, kételkedhetett-e, hogy azon esetre, 
ha a hölgy csalattatásáról meggyőződik, gyűlölése lán- 
goló leend, szenvedélye határtalan, mindent feláldozó, 
mint egykor szerelme vala. 

Ártándi bánni kezdé, hogy eljött. 

Körültekintett. A hold szelid sugarakat öntött a 
tájra. Köröskörül százados tölgyek. A rét illatot lehelve 
terül el a sötét fák árnyéka alatt. Fenn az ágak között 
néha gyönge fuvalmak lejtenek át, a közelgő korány- 
nak első fohászai, melyek alatt a lomb időről-időre 
megcsörren, de lenn a sűrűségtől megőrzött mezőn a 
fűszál sem ingadozik, csak a tücskök egyhangú éneke 
zeng fel a virágozó lóher s vadborsó között. Néma 
csend mindenfelől s szelid nyugalomnak képe, kivéve, 
hol a vadászház sötét falai arra intenek, hogy emberi 
szenvedélyek e magányos helyet sem kimélék meg 
küzdelmeikben. 

— Mi csendes e táj — monda Ártándi magában 

— csendes, mint a sir. S ki tudja, nem leend-e azzá? 

— Lelkét szomorú sejditések tölték el. Visszagondolt 
mnltjára. A sors csaknem csudálatosan pártolá eddig 
lépteit s most egy koczkára yeté mindenét ; nem yolt-e 
ez vigyázatlanság? Vannak emberek, kik éltük legfon- 
tosabb pillanataiban egyes érzemények vagy általános 
szenvedélyesség által ragadtatják el magukat. Bizonyos 
irányban rohanva, melytől se tanács, se eszöknek jobb 
belátása által nem hagyják magukat visszatartóztatni, 
cselekvésök nem annyira szabadakarat, mint benső, 
majdnem ellenállhatlan szükségnek következése. De 
vannak mások, kiket nem érzemény, de épen az ronta 
meg, hogy magukat kizárólag az ész kormányának 
engedve át, önokoskodásaik fonalából szőtték a hálót, 
melyből nem lehet többé szabadulniok ; kik büszke- 
ségökben nézeteik helyességén nem kétkedve, elnyomva 
érzelmeik benső szózatát, következésről-következésre 
haladnak tovább, míg végre csalódásukat észreveszik s 
ezzel együtt azt is, hogy a követett irány megváltoz- 
tatása már nem áll hatalmukban. Mint az érzemény, 
úgy a tiszta ész emberének vannak elragadtatás-pilla- 
natai, s Pál át kezdé látni, hogy mostani összes eljárása 
e pillanatok egyikének volt következménye. 

Találkozása Andrással Klári emlékét újra folelevenité 
szivében. Megfosztva Frusinától, kit halottnak gondolt, 
újra vonzalmat érzett a bájló polgárleány iránt. Még 
hiúsága sem engedé, hogy az iránt, ki őt annyira sze- 
rété s szerelmének annyit áldozott, érzéketlen marad- 
jon. De Pál ildomosabb volt, semhogy magát az érze- 
mény által elragadtassa. A gondolat, hogy e hölgyet 
szerencsétlenné tette, bánattal tölte el lelkét; érzé, hogy 
hibázott, kiváná, hogy e hibát jóvá tehesse; s mert 
Frusina nem vala többé s mert Klári nemes lelkületé- 
ben bízott, lehetségesnek gondola azt. De mindez nem 

bírta Yolna őt arra, hogy elhagyott kedvesét ennyi 
veszélyekkel fölkeresse, ha helyzetét átgondolva saját 
biztosságára nem gondolja szükségesnek, hogy Klárival 
szóljon. Csak ha Ellárit szerelme változatlanságáról 
meggyőzheté, csak azon esetre remélhette, hogy a 
viszony, melyben e leányhoz állott, titokban maradhat. 
De mily ürügy alatt keresheti fel Klárit ? Hol és mikép 
találkozzék vele? Épen e gondolatokkal foglalkozott, 
midőn Perényitől megérté a viszonyt, melyben Báthori 
s 2iápolya egymással állanak, s mely az utóbbit Temes- 
vár megszabadításától visszatartá. Pál találékony eszé- 
vel azonnal átlátá mindazt, mi a dolgok ezen helyzeté- 
ben önczéljának kivitelére kedvező. Ha Zápolya levelének 
kézhez szolgáltatását magára vállalja, fölkeresheti Klárit. 
Szerető leányt arról meggyőzni, hogy e veszélyes kül- 
döttséget csak azért vállalta magára, hogy vele talál- 
kozzék, nem sok fáradságába kerülhet. Klári, ha ked- 
vese szerelméről ily fényes tanúság által újra meggyő- 
ződik, nemcsak hallgatni fog, sőt neki arra, hogy a 
levelet veszély nélkül Báthori kezébe juttassa, segéd- 
kezet nyujtand. S midőn Pál ezt teszi, tulajdonképen 
ismét csak szerelmes kalandját folytatja, s mily szolgála- 
tot tesz hazájának?! Temesvár megszabadítását neki 
fogják tulajdonítani; tette a legnemesebb honfiúi fel- 
áldozás színében tűnik fel az egész világ előtt. Zápolya 
és Báthori egyaránt lekötelezettéivé válnak. Mennyi 
előnyök jövő előmenetelére ! Pál áthatva e gon- 
dolatoktól, Andráshoz sietett, s miután ennek szavaiból 
Klári szerelméről s terve kivihetőségéből meggyőződött, 
nem késett ajánlkozásával, még mielőtt annak veszé- 
lyes oldalait átgondolta volna. — Ha Pál nem kizáró- 
lag eszére hallgat s ha eljárásában szívétől is tanácsot 
kér: ez, mely még nem vala végkép megromolva, 
ellenmondott volna szándékának. Még egyszer meg- 

csabii azt, kit m&r szerencsétlenné tett, személyes elő- 
menetelének eszközéül alázni a legszentebb érzeményt, 
ez olyannyira aljas tett vala, hogy Pil nem egy- 
könnyen határozhatta volna el magát elkövetésére. Ha 
önző számitásai közben Klárira gondolt, e leánynak 
egész jelleme visszaijeszthette volna őt a merénytől. 
De lelkét nagyravágyó tervei tölték el; s csak most, 
csak az erdei magányban kezdé érezni, hogy óvato- 
sabbnak kellett volna lennie. Ha András és Klári jöt- 
tét be nem várva azonnal lóra ül s Zápolya táborába 
siet, Klári bosznját elkerülheti; de nem koczkáztatja-e 
ez által hírét? Ajánlata bámulatot gerjesztett; de ha 
most lép vissza, mielőtt annak végrehajtását megkísér- 
tette volna : nem fog-e ő, az eddig mindenki által tisz- 
teletben tartatott, mint száj hős méltán lenézetni társai 
által? 

— Nyugodtan be kell várni végzetemet — szólt magá- 
ban eltökélten; — vagy nem az-e épen a szerencse 
legnagyobb adománya, hogy bátorságot ad? s ha túl- 
bíztam kedvezésében, s ha vesznem kell : nincs miért 
panaszkodnom ellene. Bövid vala pályám, de fényes s 
körülvéve ellenektől ; egyenetlen, de dicső küzdelemben 
meghalni édesebb, mint kesergő barátok között. 

Ily gondolatokkal foglalkozott, midőn léptek ébresz- 
tek föl. — Hol van, hol ? — kiálta egy asszonyi hang ; 
8 néhány perez múlva Pál Klárit tartá kaijai között. 

A szenvedélyes öröm, melylyel a hölgy őt magához 
szoritá, azonnal eloszlatta aggodalmait. Szivében fel- 
támadt a régi érzemény, s feledve mindent, egészen a 
jelen pillanat élvezetének engedé át lelkét. — Pál nem 
tartozott azon emberek sorába, kik egy lény szerelmé- 
ben teljes megelégedést képesek találni; neki tágabb 
kör, fényesebb pályabér kellett annál, melyet a szere- 
lem nyújthat ; de pillanatokra ez ifjú szivet is elragad- 

ták érzeményei, s az ildomos nagyravágyó, ki mindenek 
következményeit felszámitva haladott pályáján, néha 
átengedé magát szenvedélyeinek. Kebléhez szoritá bájoló 
kedvesét, s a lángoló csók, melyet ajkaira nyomott, 
szavaknál jobban monda, hogy a hölgy szeméből könye- 
ket facsart érzemény szivében visszhangra talált. 

András, ki asszonyát idáig követte, a boldog párt 
magára hagyva távozott, s csak a hajnal ragyogó csil- 
laga vala tanuja azon gyönyörnek, melyet emberi szó 
nem képes leimi. 



— Nem fogsz elhagyni többé, nemde? — kérdé 
Elári, fejét kedvese vállán pihentetve, ki mellette, a 
vadászház romjainak közelében, egy fa alatt helyet foglalt. 

Pál nem felelt; de újra kebléhez szorítva kedvesét, 
lángoló csókot nyomott a hölgynek ajkaira. — Oh, te 
nem fogsz elhagyni többé — monda Klári, a gyönyör 
mámorában úszó szemeit a deli i^ura függesztve, — 
hisz mindig mondám : lehetetlen, hogy csalfa légy. 
Csak én ismerem nemes lelkedet, csak én tudom, meny- 
nyire szerettél. 

— Minek is tudja azt más ? A szerelem önmagának 
elég. Fukarként elrejti kincseit az egész világ előtt ; 
legfőbb boldogsága, hogy senki sem gyanitja gazdagsá- 
gát. Minek ismerje a világ boldogságunkat ? enyémnek 
tudlak, s nincs irigyekre szükségem, hogy e bizonyos- 
ság egész üdvét érezzem. 

— Igazad van — szólt Klári, gyöngéd kézszorítását 
viszonozva. — S mégis vannak pillanatok^ midőn e 
titkolódzás, melyre viszonyaink kényszerítenek, csaknem 
tűrhetetlennek látszik. El szeretném mondani minden- 
kinek s ki szeretném kiáltani a világba, hogy enszava- 
mat hallva, magamat meggyőzhessem, hogy boldogsá- 

gom nem puszta álom, melyet az első napsugár el fog 
széleszteni. Fukarként rejtem el kincsemet ; de mint a 
fukar szivét : ugy lelkemet száz aggodalom tölti el. Ha 
látlak, ha velem vagy, boldognak érzem magamat; de 
alig távozol s eszembe jut: nem rabolják-e el kincse- 
met? De legyen a mint kivánod — folytatá sóhajtva; 
— szerelmem ne legyen akadályul semmiben. Emel- 
kedjél a legmagasabb polczra, légy nagy és dicső, míg 
szived osztatlanul az enyém marad, a többivel nem 
gondolok. 

— S kétkedhetel? 

— Oh nem, kedvesem ! — monda a leány, s véghe- 
tetlen érzemény szólott hangjából; — nem fogok két- 
kedni soha többé. Voltak napok, midőn lelkemet e 
szörnyű gondolat gyötré. Borzadva gondolok vissza. 
De elmultak s nem fognak visszajönni többé. Hogy' is 
kétkedhetnem még! Yan-e férfi, ki szerelmében azt 
volna képes tenni, mit te cselekedtél? Idejösz, éltedet, 
sőt éltednél többet koczkáztatsz .... mert ha a kegyet- 
lenek kezébe kerülsz, nem puszta halál várna reád . . . 
s miért ? csak hogy láthass, hogy karjaid közé szorits, 
hogy elmondhasd, hogy szived nem változott. Oh, 
ennyi szerelmet én nem érdemeltem ; megőrülök bol- 
dogságomban! — S a szegény csalatott leány újra 
karjai közé szorít á kedvesét s örömcseppek peregtek le 
arczán. 

— Oh, vajha oly boldoggá tehetnélek, mint érdem- 
lenéd! — monda Pál, valóban meghatva, midőn a 
korány világa inkább elteijedvén, észrevéve a változást, 
melyet Klárí arczán a bú okozott; — de nem valál-e 
szerencsétlen szerelmem által ? e nyájas arczokon, melye- 
ket az ég arra teremtett, hogy rajtok örök mosoly 
üsse fel tanyáját, most búnak nyoma látszik ; meg- 
halványultál, kedves. 

18* 

— 8 megsoTányodtam, nemde? — kérdé Klári szomo- 
man. — Én nem yagyok többé szép. Oh, de te szeretni 
fogsz igy is, nemde? — szólt, kedveséhez simulva és 
sötét szemeit könyörögve hozzá emelve. — Szeress, s 
Klárid ismét a piros, mosolygó leány lesz, kit annyi- 
szor hajnalodnak neveztél s kinek a miüt napokban 
rózsái helyett csak harmata maradt. 

— Te szép vagy, angyalom — válaszolt Pál, öt 
kebléhez vonva, — még szebb talán, mint valál; de 
arczodon szenvedések nyomai látszanak ; s a gondolat, 
hogy azokat én okoztam, fájdalommal tölti lelkemet. 

— Ne szóljunk erről — monda Klári, — a szeren- 
csétlen, ki tőlem szivedet elrabolta — 

Pál szólni akart; Klári félbeszakasztá. — Nem szi- 
vedet, tudom, az az enyém maradt; de ki szerelmünk 
között válaszfalként emelkedett, nincs többé. Isten jól 
tudá, hogy nem élhetek szerelmed nélkül s maga elvévé 
az akadályt; mit gondolunk a múlttal? a jövő szebb 
leend! . . . Atyám kiűzött házából, nincs támaszom, 
nincs hely a világon, hol magamat otthonosnak érez- 
hetném; a tied vagyok egészen, osztatlanul. Szolgálód 
leszek, ha ugy kivánod, csak szeress. Vigy magaddal 
jószágaid egyikére; adj egy kis házat erdő közepében, 
mint ez itt, hol senki nem gyanitja létemet s csak te 
ismered az ösvényt, mely e magányba vezet; csak 
szeress és én boldog vagyok, boldogabb, mint mikor 
irigyelve százaktól, az élet minden örömeit élvezem s 
még nem ismertelek. 

A szeretőket itt András szakitá félbe, ki megrakott 
kosárral feléjük közelített. — A hív ember arczán 
öröm ragyogott, midőn asszonyát oly boldogan látá, s 
a zöld pázsitra rakva az élelmeket, melyeknek egy 
kancsó szerémi bor nem megvetendő részét tévé, a 
szerencsés párnak jó étvágyat kivánt. 

— Nem oly jó ugyan, mint Ártándi úrfi nagyúri 
asztaluknál megszokta — monda mosolyogva, míg Klári 
az ételekkel kedvesét megkínálta ; — a mi iQ asszonyunk 
is jobb izüen főz talán, s adja Isten, hogy főztéhei 
minél előbb visszakerüljek ; de Lugostól idáig jó lovag- 
lás, 8 fogadom, a vitéz umak jól esik, mit amúgy 
hamarjában a táborban összekaparítottam. 

— S kend jóllakott már? — kérdé Pál jókedvűen, 
étvágya által legvilágosabban bebizonyítván, mennyire 
osztozik egyébiránt nézeteiben. 

— Nem biz én — válaszolt amaz, sóvár tekintettel 
követve a falatozó ifjú mozdulatait, — idő is van még 
rá; majd ha jóllaktak, rám kerül a sor. 

— Dehogy kerül — monda nevetve Pál, — ülj le 
hozzánk s fogj hozzá szaporán. 

— Ha épen nem lenne ellenökre, magam sem bán- 
nám — szólt, kérdő tekintetét Klárira vetve, az előbbi. 

— Ülj le, András — monda nyájasan Klári, — hisz 
többször megosztottuk kenyerünket egymással. 

— Meg biz azt, ha magunk voltunk — válaszolt 
András, ki már a falatozáshoz hozzáfogott, — de most, 
hogy a nemzetes úrfi is itt van — — 

— Mit úrfi — monda Pál, — egy ruhában járunk; 
ha valami urfias volna rajtam, azt Zápolya táborában 
hagytuk. 

— Azt se bánom — szólt az előbbi, midőn a kulacsot 
felnyitva Klárinak odanyujtá; — ha az emberre ily 
szerető vár, engem úgyse, magam is paraszttá válnék, 
pedig polgár szüléknek gyermeke vagyok és soha 
életemben parasztos munkával nem vesződtem. 

A reggeli nem sok ételből állott, de étvágy fúszerezé 
az egyszerű étkeket s az ó szerémi bor, mely a csanádi 
püspök pinczéjéből került a keresztesek táborába, a 
lehető legjobb kedvbe hozta a vendégeket. Legboldo- 

gabbnak Eliri látszott. Érzelgős hölgyek, minőket 
Bzázadunkban találunk, nem képzelhetik a gyönyört, 
mely ly el a szép polgárleány kedvesét oly jóizűen enni 
látta. Szivök választottjában ők halvány arczot, gyönge 
inakat, gyönge gyomrot, szóval a szenvedély s érze- 
mény lángjaitól fölemésztett férfiromot kivannak ; Ellári 
a legjobb falatokat kereste ki, s velük kinálta meg 
kedvesét, mondhatlan örömmel követve minden moz- 
dulatát, melylyel az reggelijéhez látott. 

Miután jóllaktak s András a maradványokat a 
knlacscsal együtt a vadászház romjai között elrejté, 
Pál elmondá jöttének czélját, vagy, állitása szerint, 
t^rügyét. — Mióta megtudám, hogy itt vagy — monda 
érzékenyen, — leírhatatlan vágyat érzék utánad. A rövid 
sorok, melyekben tőled búcsút vevék, nem fejezhetek 
ki érzelmimet ; látni akartalak, hogy változatlan szerel- 
memről meggyőzzelek, s ha szavaimnak nem hinnél, 
önmagamat adjam kezeid közé, hogy rajtam boszút 
állhass. De ennek eszközlésére ürügy kellett. Magamra 
vállalám, hogy Zápolya levelét a temesi gróf kezeibe 
juttatom, csak így menthettem meg András életét, csak 
így találkozhattam veled. Most becsületem kivánja, 
hogy szavamat beváltsam ; ti, kik a táborban vagytok, 
legjobban fogtok segíthetni tanácscsal. 

— Ne félj, be fogod válthatni szavadat — monda 
Ellári, kinek András Ártándi akaratának ellenére az 
egész viszonyt már elbeszélé. — Bízd leveledet rám, 
jövő éjjel én magam fogom azt Báthori kezébe adni. 

Pál a lelkes leánynak ez ajánlatát természetesen nem 
akará elfogadni, s a szeretők között vita támadt. Pál 
azt, hogy a keresztesektől mindenfelől körülfogott 
városba juthat, maga sem tartá lehetségesnek; monda 
ugyan, hogy a rábízott levelet önmaga akará Báthori- 
nak átadni, de csak azért, mert a bámulás, melyet 

yakmero szándéka nyily&nitásáyal gerjesztett, hiúsági- 
nak jól esek ; az mindazáltal, hogy a veszélyes yállalai 
a kedves hölgy által vitessék véghez, nem volt szán- 
dékában. Nemcsak szerelem, még beosületérzése is 
visszatartóztatá öt a hölgy ajánlatának elfogadásától. 

Klári elmonda mindent, hogy kedvese határozatát 
megváltoztassa. 

A temesvári polgárok egy része, megunva a hosszú 
várvivást, a várost szivesen Dózsa kezére juttatta volna, 
s csak Báthori fenyegetései tartóztatták öt ettől vissza. 
A város — melyet a Hunyadi által épitett s külön 
falakkal körülvett v^ártól jól meg kell különböztetni — 
csak széles vizárok s palizádok által volt körülvéve; 
s miután a rendes katonaság, mely a temesi gróf 
zászlói alatt e helyet védelmezte, csak a kapukat őrzé 
s a többi szolgálatot a polgárokra bizá, természetes, 
ha a város s a tábor között a közlekedés soha egészen 
meg nem szűnt. Majd a városból jött ki valaki, Dózsát 
a polgárok között az iránta létező barátságos indulatról 
tudósítani; majd a keresztes vezér küldött levelet a 
városba, mely által egyik vagy másik előkelő polgár- 
nak tudtára adá, hogy azon esetre, ha a lakosok 
Báthorit nem fognák a hely átadására kényszeríteni, 
ugy bánik velők, mint a Csanádiakkal. Még Klári is, 
hogy magának Frusináról biztosabb tudomást szerezzen, 
már kétszer benn volt a városban, s apjának egy 
kereskedő barátja által biztosan s minden bántalom 
nélkül ismét kibocsáttatott. 

— Engem ne félts — monda Klári, midőn mind- 
ezeket elbeszélve, Pált még mindig bizonytalanságban 
látá, — nincs oly pillanat, midőn azok közül, kik 
atyám házánál megfordultak, valaki őrt ne állana, B 
az a városba beereszt. Csak azt nem tudom, mi módon 
juthatok Báthori elébe? 

Fii Zápolya gyűrűjét mutatá. 

— Oly biztosan átadom leveledet, mintha teljes béke 
idejében élnénk — monda Klári, a gyűrűt elragadva; — 
András elmegy táborunkba s előre kiszemléli a helyet, 
melyen éjjel átmehessek. Sajka a Béga innenső partján 
akármennyi hever. Átmegyek, mihelyt » nap lenyug- 
szik, s a vezérek dorbézolni, a seregek aludni mennek. 
Maga Lőrincz, ki század magával a többiek helyett is 
ügyel mindenre, a város ezen részén, melyet a Béga 
körülfoly, ritkán fordul meg. Ez oldalon nincs kapu, 
B igy éjjeli kirohanástól itt nincs mit félnie. Akár- 
mennyi eleséget vittek ez úton a városba. Kár egy 
perczig is aggódnod miattam. 

— De nem vállalhatná-e az egész dolgot András 
magára? — kérdé Pál. 

— Rá nézve a veszély nagyobb — válaszolt Klári. — 
Ha a városbeliek éjszaka férfit látnak közeliteni, s az 
éjjelek világosak, meglehet, valamelyik zajt üt, vagy 
ha felelettel visszajő s Lőrincz kezébe esik, megvizs- 
gálják, s ha a választ nála találják, felakasztják. Mind- 
ettől nincs mit félnem. Lőrincz teljes bizodalmát birom. 
Ha visszajövet rajta kap, azt mondom neki, hogy 
mivel Temesváron éhség uralkodik, egy kosárka eleséget 
vittem ismerőseimnek, s legfölebb kissé megdorgál, 
más bajom nem lesz. Bizd rám az egészet kedvesem 
— folytatá. — Lám, ha a nehéz feladatot, melyet 
magadra vállaltál, bevégzed, ez egy uj lépés leend 
emelkedésedre; hadd boldogítson engem az öntudat, 
hogy segéded valék. 

E végszavak oly könyörgő hangon mondattak, Klári 
oly kérőleg emelé szép szemeit kedveséhez, hogy ez, 
ha a dolog kivihetőségéről nem lett volna is annyira 
meggyőződve, alig állhatott volna ellen kivánatának. 
Keblére szoritá a bájoló leányt, s mélyen meghatva 

szerelme utal, csak azt mondhatá, hogy e nemes tettét 
sohasem fogja elfeledni. — Ne feledd el, Klári, hogj 
azon esetre, ha legkisebb bajod történnék — fblytati 
rövid szünet után, — a föld legboldogtalanabb emberévé 
tettél. 

— Semmi boldogtalanság — válaszolt örömkönyei 
között mosolyogva a leány. — Adná az ég, hogy vala- 
mint te éltedet tevéd láthatásomért koczkára, én vészé- 
lyesebb dolgokat vihetnék végbe kedvedért. Menj te, 
András, most a táborba, — monda hívéhez, ki az 
egész jelenet alatt meghatva a szeretők mellett állott. — 
Szürkületkor a Béga partján meglátjuk egymást. Addig 
nemde, együtt maradunk? — szólt szelíden kedveséhez 
simulva; — nem küldesz el magadtól? 

Lángoló csók, melyet remegő ajkaira nyomott, volt 
Pál egyedüli válasza; s míg András Temesvár felé 
folytatá útját : a boldog szeretők ismét maguk maradtak. 



Óra folyt óra után. A bájló korányt tikkasztó dél 
válta fel, s az est sugáriban ismét hosszabbra nőttek 
az árnyak. A szeretők nem vevék észre az idő hala- 
dását. — Mennem kell — monda végre Klári, midőn 
e végső sugarak is eltűntek s a sötétedő erdőt a nyu- 
godni szállott madarak csiripelése tölte el, — mielőtt 
a hajnal hasad, nálad vagyok ismét. Várj reám. Itt 
biztosan vagy. 

Pál visszatartóztatá a távozót. — Maradj nálam — 
monda, — mit nekem emelkedés s az emberek dicsé- 
rete?! Egy óra, melyet karjaid között töltök, fölér 
a világ babéraival. Holnap hajnalban visszamegyek 
Zápolyához s megmondom, hogy levelét nem juttat- 
hattam Báthori kezéhez. Yeszszen Temesvár, veszszen 

akármi inkább, semhogy te veszélynek tegyed ki 
magadat. 

Pál komolyan szólt. Fellázadt érzékei e pillanatban 
háttérbe szorítanak minden egyéb gondolatot. Csak 
szerelmét érzé, az ellenállhatlant, mely soha egész 
valóját ily hatalommal meg nem ragadta. Neki úgy 
látszott, mintha életének boldogsága ez egytől függne, 
mintha megelégedésre, ezenkívül egyébre nem lenne 
szüksége. 

Klári arczán mondhatatlan öröm ragyogott, midőn 
szelid erőszakkal kibontakozva lángoló öleléseiből, még- 
egyszer monda, hogy mennie kell. — Oh, ha tudnád, 
mi véghetetlenül boldoggá tettél ! — szólt meghatva 
és szemeiben könyek ragyogtak. — Van-e hölgy a vilá- 
gon, ki így szerettetnék ; s szerettetve lenni általad, ki 
oly magasan állasz fölöttem ! Nem, Pálom, neked a 
dicső ösvényen nem szabad megállanod. Mit magadra 
vállaltál, véghez fogod vinni. Nevedet hálával emlitendi 
a haza ; a legdicsőbb, az első leendesz társaid között, 
s én bámulva, de örömmel fogok föltekinteni magas- 
ságodra ; nekem elég lesz az öntudat, hogy kit annyian 
magasztalnak, az engem szeret ; én e tudatban boldog 
leszek. Hisz a nap, ha a láthatáron dél felé emelkedik, 
nem vet hideg sugarakat a földre, melytől látszólag 
távozott ; ragyogóbban, de melegebben néz le reá. S igy 
teendesz te, nemde Pálom ? hisz Klári is segített 
utadon. 

A hölgy arczának kifejezésében leírhatatlan magasz- 
taltság látszott ; soha Pál ily szépnek kedvesét nem látta 
még. — Látva elhatározását, nem mondott többé ellent 
foltételének, s hallgatva kiséré őt a rét széléig, oda, hol 
az ösvény az erdőbe vezetett. — Itt Klári megállott s 
Pált kére, hogy térjen vissza. 

— Megláthatna valaki — monda nyájasan, — maradj 

te itt 8 légy nyugodt irántam. Nem yagyok én uri 
kisasszony, kinek lovagra s p&rtolóra yan szüksége; 
elmegyek én magam is, s ha kell, szembeszállók a 
yeszélylyel ájnlás nélkül. — S ezzel még egyszer megölelve 
kedvesét, távozni akart. 

— Takaródzzál be jól ködmönödbe — monda, midőn 
még egy izben megállott s kedveséhez fordnlt; — az 
éjek hűsek, sok hideglelés jár a vidéken, — ezzel sebes 
léptekkel az ösvényen tovább ment. S Pál meghatva 
nézett utána. Végre a távozó eltűnt szemei előtt, s ő, 
a vadászház romjaihoz visszatérve, leült küszöbén s 
átengedé magát gondolatainak. 

Mélyen meg vala hatva. — Ennyi szerelem! S mit 
tett ő, hogy azt megérdemelje? Nem csalta-e meg e 
hölgyet, ki szivét tartalék nélkül neki adta, ki életét 
neki áldozná? Nem csalja-e őt most e pillanatban? 
Nagyravágyó tervei vezették őt ide, s ő elámitá a 
leányt, hogy szerelemből jött, s ez hitt szavainak, mert 
nemesebb, hogysem szavain kételkednék ; s most talán 
a legnagyobb veszélyeknek teszi ki magát, csakhogy 
hiúságának szolgáljon. — Mily aljasnak, mily megve- 
tésre méltónak érzé Pál magát e gondolatoknál! — 
Hányszor akartam lábaihoz borulni e nap alatt — szólt 
magában, — hogy egész aljasságomat megvallva, bocsá- 
natot kérjek. De tehettem-e ezt? Nem mindene-e szerel- 
mem ? S ha e meggyőződést, mely által őt oly boldog- 
nak láttam, tőle elveszem,* ki enyhítheti bánatát? És 
miért tettem volna ezt ? — így gondolkozott tovább ; 
nem érzem-e, hogy szivem megváltozott? hogy mától 
fogva uj életet kezdek, melynek fő czélja e nemes 
teremtés boldogítása leend ? . . . Csak most szeretek ! 
csak most ismerem ez érzeményt. Előbb érzékeim által 
vonzódva érzem magamat e hölgy felé : most ismerni 
tanultam egész becsét és semmi sem fog többé elválasz- 

tani tőle. Maga az ég vezérlé lépteimet, midőn ide 
jövék, hogy egész értékében becstilni tannljam a kincset, 
mely számomra jutott. Frusina nem elégíthette yolna 
ki vágyaimat soha. Egy angyal yala ő, leszállva a 
földre, hogy imádtassék. Elári földi teremtés, mint mi 
többiek, teli vágyakkal s szenvedélylyel, de melyet a 
szerelem felmagasztalt ; szeretni csak ily hölgyet lehet ; 
boldoggá csak ilyennel válhatok. — S Ártándi Pál 
nemes terveket alkotott a jövőre nézve. — Klári csak 
szerelmet kivan : ő nevét, birtokát, mindenét meg fogja 
osztani vele. — Most nem teheti, de ha majd fölemel- 
kedett, ha oly nevet s állást vívott ki magának, hogy 
azt, kivel létét megosztja, ha mindjárt polgárleány 
volna, e haza legfényesebb nőinek sorába állithatja: 
akkor Klárit fel fogja emelni magához s oly boldoggá 
teendi, mint soha asszony nem vala még. — S gon- 
dolatai ez úton visszatértek szokott ösvényükre, s ismét 
dicsőség, emelkedés s a bátor küzdelmek s a tekervé- 
nyes út, melyen e czélhoz juthat, foglalák el lelkét, 
míg a múlt álmatlan éj, a magány s az erdő egyhangú 
zúgása szemeire álmot hoztak. 

Zekéjébe takarva, a magas fűbe ereszkedett, s éber 
álmát nemsokára azon édesebbek válták fel, melyeket 
az éji nyugalom hoz s melyeknek bájló képeit éber- 
ségünk átka, az emlékezet, nem zavarja többé. — 
Midőn gyönge érintésre fölébredett, már szürkülni kez- 
dett. Mellette Klári állott; kis távolságra András, a 
nyergelt lovakat tartva. 

Klári az ébredőnek Zápolya gyűrűjét s egy levelet 
ada kezébe. — Eljártam megbízásomban — monda — 
s mint látod, baj nélkül. A városba azon utón jutot- 
tam, mint előre mondám. Mihelyt a gyürüt előmutat- 
tam, Báthorihoz eresztettek, s a gróf nem késett a 
felelettel. 

— Hogy' fogadta a levelet? — kérdé Pál érdekkel. 

— Első pillanatban úgy látszott örült ; de később, 
főkép a felelet írása közben . . . mert az egész idő alatt 
a szobában maradtam . . . haragosnak látszott. Azt is 
kérdé : hogy' jutottam a levélhez ? S akkor elmondtam, 
hogy életed veszélyeztetésével te hoztad. — Mennykő 
ember az az Ártándi! így szólt; mondd, hogy köszön- 
tetem. — Képzelheted, mint dobogott szivem, midőn 
Így dicsértetni hallottalak. 

Pál megölelé kedvesét és szenvedélyes köszönetet 
mondott lelkes segédének. — S most, kedvesem, men- 
nem kell — monda nem szinlelt fájdalommal ; — ha 
Isten úgy akarja, nemsokára meglátjuk egymást s nem 
válunk el többé. 

— Egy darabig még elkísérlek — szólt Klári ; — 
Dózsának tudtára esett, hogy Zápolya Lúgosra jött, s 
tegnap este parancsot adott ki, hogy egy csapat lovas- 
ság a lugosi útra menjen ki, s ha az ellenség közeled- 
nék, azonnal hírt adjon. András az erdőn át más ösvényt 
ismer, mely távolabb szintén a lugosi útra vezet, s 
miután lóháton úgy sem igen mehettek, odáig még 
veled jövök. 

— Jer hát velem, bátor kedvesem! — monda Pál, 
midőn a lovakkal közeledő András a mondottakat 
ismétlé. — Adná az ég, hogy magammal vihetnélek a 
világ végéig ! 

András a lovakkal más ösvényen, nem azon, melyen 
jöttek, haladt az erdőbe. A szeretők karöltve követték 
őt, s rövid idő múlva az erdei mező s a feldúlt vadász- 
lak hallgatva álltak a felkelő nap első sugaraiban. — 
A szerelem nem hagy nyomot maga után azon helyen, 
melyet legboldogitóbb örömei fölszentelének. Oh, ha 
nyomai minden szívben állandóbbak lehetnének! 

A feldúlt yad&szhdztól, melynek közelében Ártándi 
Pál a múlt éjszakát tölte, egy mérföldnyire beljebb az 
erdőben, más hasonló vadászlakot találunk. Talán azon 
körülmény, hogy e ház minden más lakásoktól távol 
állott, talán a keresztes vezérek szigorú parancsa : hogy 
oly épületek, melyekben jobbágy-családok laknak, bán- 
tatlanul maradjanak, vagy a nagy vörös kereszt, melyet 
gazdája annak jeléül, hogy ő is a keresztesekhez tar- 
tozik, az ajtó fölébe festett, — e hajlékot, ha mindjárt 
egy gyűlölt országnagy, somlyói Báthori István jószágá- 
hoz tartozott, eddig a pusztítók dühétől megmenté. 
E szerény lakásban tölte Frusina s Bebek Katalin azon 
két hónapot, melyek, mióta őket a Maros partján utolsó 
Ízben láttuk, lefolytak. 

Míg Pál bájló kedvesével útját az erdőségen át 
folytatja, forduljunk mi e vadászházhoz. 

A házat mindenfelől erdő veszi körül. Hátul s két 
oldalán sűrű rengeteg, melynek lombján a nap déli 
sugarai is alig hatnak át ; elől, hol a fáknak egy része 
ki volt vágva, mindjárt a ház mellett az erdőnek helyét 
friss mező foglalja el, 8 az egyes meghagyott faóriások 
árnya alatt zöld pázsitszőnyeg terül el. Közel a házhoz 
erős patak tiszta habjai folynak. A rengetegből jő, s 
miután festői kerületekben a tisztáson átfutott, a sürü 

erdő között ismét eltűnik. Á vadászlak maga egysze- 
rűen, de Ízléssel és kényelmesen épült. Falát kÍTtUröl 
a tetőig felfont s most nehéz szőlőfUrtökkel terhelt 
venyigék ékesitik. Kőkeményén, mint^^y a nyugalom 
s a szerencse jeléül, a gólya fészket rakott. A fisüragat- 
lan ÜBikerités megett kis konyhahert látszik s benne a 
gyümölcsös fáknak ^ész sora. Minden oly csendes és 
hallgatag köröskörül. Ki magányban akarná tölteni 
napjait, nem választhatna jobb helyet, hová a világ 
zajától visszavonuljon ; de Bebek Katalin, ki erre semmi 
hatást nem érzett magában, unni kezdé e magányt, a 
napról-napra türelmetlenebbül vára a pillanatot, midőn 
ismét emberek közé jöhet. 

— Megőszülünk itt, meglátod, kedvesem, vének 
leszünk, mielőtt ismét hozzánk illő emberek társasá- 
gába jövünk, — igy panaszkodott sokszor Frusinának. 
— Orbán nem bánná, ha a világ végéig itt kellene is 
maradnunk; nővére, sógora s maga a czigány is vele 
tart; akárkit kérdezünk, mind azt mondja, hogy a 
lázadók közel vannak, s még nem hagyhatjuk el a 
házat; de én meg vagyok győződve, hogy minden rég 
békességben van, s Budán mulatnak, tornáznak és tán- 
czolnak, míg mi itt e vadonban elhervadunk. 

Katalin, mennyiben azt hivé, hogy Orbán Frusina 
ittlétét szivesen meghosszabbítaná, nem csalódott. Ez 
ifjú józanabb vala ugyan, hogysem szerelmének remény- 
telenségét át nem látná, sőt mióta egész életét ez imá- 
dott hölgy közelében tölte, napról-napra inkább észre- 
véve a szerelmet, melylyel az Ártándi Pálhoz viselte- 
tett; de épen e reménytelenség, épen tudása annak, 
hogy életének végső boldog pillanatait éli, kétszerte 
keserűbbé tevék az elválás gondolatát. Orbán nem szólt 
szerelméről, magaviseletében nem vala semmi, mi 
Frusinát arra emlékeztetheté ; ő megszokta gyermeksége 

Óta magába fojtani legszentebb érzeményeit ; megtanult 
lemondani férfiasan, keserűség nélkül ; de e végső derül- 
tebb pillanatokat miért ne élvezné? Midőn Frusindt e 
szegény házban s egyszerű köntösében látá, miért ne 
festené ki képzetében a boldogságot, melyet, ha e 
hölgy ily körben született volna, karjai között talál- 
hatna? Miért ne népesítse e magányt bájló képzetekkel? 
A való tőle megtagadta áldásait, miért ne keressen 
vigasztalást ábrándjai között ? hisz ő nem amit ja magát 
csalfa reményekkel, nem feledkezik meg helyzetéről. 
Tudja, hogy a nap, mely életének világot adott, 
nyugodni száll; csak az alkony szomorúan bájoló pilla- 
natait, melyek hosszú éjét megelőzik, akarja meghosz- 
szabbítani. 

Orbán kiváná, hogy Frusina minél tovább maradjon 
körében ; de hogy e kivánat teljesítésére mellékes eszkö- 
zökkel éljen, az nem fért nemes lelkéhez, s Frusina 
csak igazságos volt iránta, midőn nénje panaszaira 
mindég azzal felelt: hogy mihelyt Orbán távozásukat 
lehetségesnek fogja látni, annak bizonyosan nem gör- 
ditend akadályt elébe. Katalin rendesen rosszkedvűen 
elhallgatott e válaszra, de belső meggyőződése nem vál- 
tozott. Egész valóját leírhatatlan nyugtalanság ragadta 
meg. Jelen helyzete tűrhetetlennek látszott, s mindig 
visszatérő s szenvedélyesebb panaszai végre nem marad- 
hatának hatás nélkül Frusinára sem. Meggyőződéseink 
nagy része megszokáson alapszik. Mi naponként ismé- 
teltetik, miről azok, kikkel élünk, meggyőződve lát- 
szanak lenni, végre valószínűvé válik, bármint mondjon 
is ellent nyugodtabb Ítéletünk. A hölgy nem kételkedett 
ugyan Orbán szándékainak tisztaságán, de nem csalód- 
hatott-e az ifjú a dolgok helyzetére nézve, midőn a még 
létező veszélyt a valónál nagyobbnak tartja? 

Voltak dolgok, melyek az asszonyok türelmetlenségét 

még inkább növelték. Keyés nappal ezelőtt a czig&ny- 
yajda azon hírrel jött a házhoz, hogy Zápolya egész 
táborával már Lúgos közelében áll; s e hír Katalin 
kisasszonyra nézve még érdekesebbé vált, midőn Polgár 
Zápolya pompás sátoráról, fényes tábori életéről s azon 
sok urakról s nemesekről kezdett szólani, kik a vajda 
körül összegyűltek. Lúgos oly közel vala, a menekülés 
a sürü erdőkön át, melyek jelen rejteköktől odáig ter- 
jedtek, oly könnyűnek látszott, hogy egykori vezetőjök 
nézete : — miszerint nem tanácsos e biztos helyet most 
elhagyni, midőn az ellenséges táborok ily közel állva 
egymáshoz, élénkebb mozgásban vannak, — reá nem 
lehetett hatással; s panaszai, mióta e hírt vévé, még 
szenvedélyesebbekké váltak. Frusinát Zápolya táborának 
fénye nem csábitá, de a czigány vajda beszédében volt 
valami, mi a minélelőbbi odajutást előtte is kívána- 
tossá tévé. — Apjáról, kiről Frusina, még nem gyanítva 
szörnyű sorsát, mindenekelőtt kérdezősködött, a czigány, 
mint máskor, csak azt monda, hogy a csanádi ütközet 
óta, honnan szerencsésen megmenekült, a király udva- 
ránál van, s Bornemiszával együtt az ország azon 
részének védelmére seregeket gyűjt; — de annyival 
többet beszélt Ártándiról, kinek bihari hőstettei az 
egész országban a beszélgetés fő tárgyait tevék ; s Katalin, 
kérdezve szüntelen, nem engedé, hogy ezekből valami 
elhallgattassék. Frusina, ki Pált annyira szerété s hozzá 
most oly közel vala, hogyan ne kívánta volna viszont- 
látni kedvesét? De a hölgy magába fojtá kivánatát, 
melynek nyilvánítása Orbánnak csak fájhatott. — 
Annyival többet szólt Katalin, s mióta a czigány vajda 
e hírekkel visszatért, beszélgetése nem szűnő zúgoló- 
dás vala Orbán kegyetlensége s fortélyos álnoksága ellen. 

így találjuk őt most is. 

— Kedvesem, — szólt Katalin, midőn fonókerekétől 

Br. Eötvös : Magyarország 1514-beii. IL 14 



210 

fölkelt 8 a kis szobában türelmetlenül fel s alá járt, 

— ez nem tarthat így tovább. Két álló hónapot töltöt- 
tünk itt e rossz házban, minden társaság nélkül; én 
nem maradok egy nappal sem tovább. 

— Jó nénike, csak pár napig légy még türelemmel, 

— monda nyájasan Frusina, ki most szintén felhagyott 
a fonással. 

— Türelemmel? — szakitá félbe a szólót az előbbi 
csaknem szenvedélyesen; — nem leszek biz én soha. 
. . . Bebek kisasszony sohasem lakott ily szobában két 
hónapig. S még hagyján, ha rászomltiink volna; ily 
esetben egypár órára vagy napra barlangban is meg- 
vonul az ember; de most Zápolya Lúgosnál táboroz, 
vagy talán még közelebb hozzánk ; valódi őrültség, egy 
órával is tovább itt maradni. Ez alacsony szoba egészen 
lenyomja kedélyemet. 

A szoba, mely ellen Katalin oly keserű panaszt emelt, 
csakugyan nem vala hasonlitható a fényes termekhez, 
hol eddig életét tölte. Talaját márvány helyett vert 
stgyag boritá, s ámbár a háznép e szoba fölékesitésére 
legjobb bútorát s minden csak félig diszitményül szol- 
gálható tárgyait összehordá: azon egypár szentkép s 
a somlyói Báthoriaknak festett czimere, mik a tisztán 
kifehérített falakat ékesiték, a két czitrommal együtt, 
mely ritkaság gyanánt a kemenczepárkányra állítta- 
tott, mind nem versenyezhetett Telegdi házának drága 
diszitményeivel ; de épen ez egyszerűség kölcsönzött 
az egésznek külső bájt ; s Frusina csak meggyőződését 
fej ezé ki, midőn Katalint biztossá tévé, hogy a mi a 
lakást illeti, életében soha sem érzé magát sehol ott- 
honosabbnak. 

— Szeszély, csupa ellentmondási szeszély — perelt 
az előbbi csaknem haraggal; — jól érezni magát, ott- 
honosnak lenni oly lakásban, hol még csak becsületes 

tükör sincs. Mi rosszul mutat ez is itt — szólt rövid 
szünet után tovább, midőn a kis ezüstözött réztáblát, 
mely a tükör helyét pótolá, a falról levéve, magát egy 
ideig benne nézé, — lehetetlen, hogy így nézzek ki. 
E szerint csaknem zöld volnék. 

— Néném rendkívül jól néz ki — vigasztalá Frusina. 

— Azt találod, angyalom ? — szólt a másik ; — iga- 
zad lehet; a zöld szin, melyet arczomon látok, talán 
csak az ablakot félig eltakaró levelektől jön. A festők 
reflexnek nevezik; s most veszem észre, hogy a fehér 
fal is zöldnek látszik. De hallottál-e már valaha ily 
képtelenséget ? Venyigéket nevelni az ablak előtt, s oly 
szobában, hol hölgyek laknak. Már a kifehérített fal is 
rosszul hat tekintetünkre, a legszebb bőr is barnának 
látszik. Jól tudom, Beatrix királyné, mikor Budára 
jött, a fehér atlaszkárpitokat, melyekkel a király egyik 
szobáját bevonatta, ép ez oknál fogva azonnal lesze- 
deté, s most a királyné egész szobasorában csak vörös 
damaszkot látsz. De fehér fal, s hozzá még venyige az 
ablak előtt, ez borzasztó gondolat; mintha kórházból 
jönnénk, ugy nézünk ki. 

— Hagyd el, nénikém — monda Frusina, ki Katalin 
panaszaira nem nyomhatott el egy gyönge mosolyt, — 
hisz úgy sem lát itt senki. 

E vigasztalásul mondott szavak csak még inkább 
növelek Katalin rossz kedvét. — Nem lát senki — 
monda szenvedélylyel, — elhiszem ; s ha Orbán 
kivánata szerint mennek a dolgok, még fél esztendeig 
sem jövünk emberek közé. Mernék fogadni. Zápolya 
táborában vígan vannak. A vajda mindenben Mátyás 
példáját követi, s oly fényesen, mint e nagy király, 
soha senki sem táborozott. Hallottad, mi történt 
Boriszlónál ? . . . sokkal fiatalabb vagyok, hogysem 
magam jelen lehettem volna ... de apád számtalan- 
ul 

Bzor beszélé. Mikor a várost a csehek és a lengyelek 
együtt ostromiák, mit tett Mátyás? A falakra szép 
sátorokat épittetett ; benn reggeltől estig lakoma s táncz 
tartatott, bogy az ellenség csaknem megveszett mérge- 
gében, midőn vitézeink vigságát látá. Támadásra 
támadás következett. Mihelyt az ellenség közeledett, a 
vitézek fölkeltek az asztaloktól, vagy elhagyták a tán- 
czot, melylyel épen mulattak, s lóra ülve, a támadók 
elébe siettek. Az asszonyok a várfalról nézték a küz- 
delmet, s zöld koszorúkat fontak a győzők számára; s 
ha a cseheket yisszaverve, a magyar sereg yíg trombita- 
szóval megtért, a mulatság tovább folyt; soha sem élt 
szebb napokat a lovag és úrhölgy századok óta.**) 
Lám, igy táborozott Mátyás király. Későbbi időben 
Beatrix királynéval magam is többször voltam tábor- 
ban; nem képzelhetsz kellemesebb életet magadnak. 
S mig Lúgosnál Zápolya kétségkívül szintúgy táboro- 
zik, mi itt ülünk e magányos, elhagyott házban, s csak 
egyedül, mert egy szegény iródiáknak tetszik bennün- 
ket fogságában tartani. 

— Igaztalan vagy Orbán iránt — szólt Frusina ; — 
meglehet, csalatkozik s veszélyt lát, 'midőn az megszűnt 
is ; de ha biztosságunkkal megegyezhetőnek hinné, bizo- 
nyosan elvezetett volna innen. Ez ifjú nemesebb lelkű, 
mint gondolod, szive nem ismer önzést. 

— Orbán szeret — monda Katalin — s ily pillanat- 
ban, valamint a leghidegebb asszony megszűnik önző 
lenni: ugy a legnemeslelkübb férfi is egyszerre azzá 
válik. Hidd el, én tisztábban látok e dologban ; de bízd 
rám, majd szólok én vele. 

Frusina, látván nénje szenvedélyességét, mely beszéd 
között mindinkább növekedett, mindent elkövetett, hogy 
őt e föltételéről lebeszélje; de az szokatlan makacsság- 
gal ragaszkodott szándékához. 



218 

— Nem vagyok én gyermek — monda csaknem 
neheztelve, — s jól tudom, mit kell tenni ily visio- 
nyok között. Köszönettel tartozunk Orbánnak, azt nem 
tagadja senki, s bizonyosan apád sem fog adósa maradni ; 
de ha egy kissé neheztel is reám, nem valami berezeg 
vagy tudja Isten mi, hogy előtte számat befogjam. Ily 
embereknek jó, ha néha helyzetükre emlékeztetjük. 
Az úrfi nagyon is el van kényeztetve; úgy bántatok 
vele házatokban, mintha tudja az ég kivel volna dol- 
gotok, pedig végre is csak jobbágyfíu s nem több. 

Orbán, ki épen a szobába lépett, Frusina részéről 
minden további ellenvetést lehetetlenné tett, s Katalin 
első hevében azonnal hozzáfogott a beszélgetéshez. 

— Épen arról beszélgettünk húgommal — monda 
szárazan, midőn Orbán magát meghajtva jó reggelt 
kivánt, — hogy alkalmasint tovább tartózkodtunk itt, 
mint szükséges vala. Polgártól tudjuk, hogy Zápolya 
seregeivel csak néhány órányira táborozik ; föltett szán- 
dékunk, ha lehet, még ma, vagy legalább jövő éjszaka 
oda menni. Ha te magad nem, nénéd bizonyosan ismeri 
az utat, mely Lúgosra vezet. 

Orbán meg vala lépetve ; különösen feltűnt előtte azon 
parancsoló, majdnem megvető hang, melyen Katalin 
szólt s mely arra vala számitva, hogy minden ellen- 
mondást megelőzzön ; de nyugodtan csak azt válaszolá : 
hogy igen sajnálja ugyan, ha e szegény ház a kisasszo- 
nyoknak kellemetlenné vált, azonban kivánságukat tel- 
jesiteni nem áll hatalmában. 

— Nem áll hatalmadban? — kérdé Katalin harag- 
gal. — Nem áll hatalmadban ? ! Hallott-e ilyet a világ ? I 
Diák uramnak nem áll hatalmában I 

Gyönge emberek, oly pillanatokban, ha valamely 
föltételük kivitele szivükön fekszik, épen mert saját 
szilárdságukban nem biznak, szívesen erőltetik magn- 

kai haragra ; ezt tévé Katalin is. Orbánnak vére arczába 
tolxdt ; nem szokott ily bánásmódhoz, s érzé, hogy azt 
nem érdemli; de mérsékelte magát s csak azt jegyzé 
meg, hogy ámbár kötelessége szerint minden alkalom- 
mal kész a kisasszonyok kivánatának engedelmeskedni, 
most kénytelen ellentmondani. 

— De mikor én parancsolom ! — szólt Katalin min- 
dig hevesebben. — Hallod-e, mikor én, ki mint tudod, 
uradnak sógorasszonya vagyok s egész házát viszem, 
mikor én parancsolok valamit, neked nem szabad ellent- 
mondani. 

— Nagysád igen csalatkozik, ha akaratomnak tnlaj- 
donitja, mi hatalmamon kívül fekvő körülmények követ- 
kezménye — válaszolt Orbán; — miután az erdélyi 
vajda s a nemesség Lúgosnál ütötte fel táborát s napon- 
ként ütközetre várhatunk: az egész vidék mozgásban 
van. Soha sem járt több veszély ly el e biztos menedék 
elhagyása. Csak még egy kis türelem; ha a lázadók, 
mint biztosan hiszem, rövid idő múlva szétúzettek, 
még az nap a temesi grófhoz vezetem nagyságtokat. 

Minél józanabb volt e tanács, minél általánosabban 
jelenté ki helybenhagyását Frusina is, annál ingerléke- 
nyebb lett Katalin. — Ez mind igaz is lehet, nem is 
— monda élesen; — te legalább e részben semmi bizo- 
nyost nem tudhatsz, ügy tapasztalom, hogy mióta ide 
jöttél, rendkívüli vigyázattal őrzöd drága személyedet. 
Ha sógorod s czigányunk nem volna, teljes tudatlan- 
ságban élnénk. Te a házat is alig hagytad el. 

A türelemnek is megvannak határai, s talán nincs 
ifju, ki szenvedélyeit fellázadni ne érezné, ha az előtt, 
kit évek óta imád, gyávasággal vádoltatott. Orbán 
indulattal válaszolt, indulatosabban, mint hölgy irá- 
nyában általán véve s főleg mint helyzetéhez illett ; de 
sértve érzé magát s nem birta magába fojtani fajdal- 

mát. Ezt érdemlé-e ennyi áldozat, ennyi kiállott yeszély 
ntán, hogy gyárának neveztessék, miután Katalin jól 
tudta, hogy vigyázatának is, melyet most szemére 
hány, csak az ő s Frusina biztossága yala oka? — 
Orbánt a keresztes háborúban sokan ismerek, tudták, 
hogy Katalint s Frusinát ő kiséré el Budáról, s ha 
most a lázadók közül valaki meglátja őt, ez okvetet- 
lenül védettéinek nyomára fogná vezetni ellenségeiket. 

— Csak hányd szemünkre, mit érettünk tevéi — 
monda Katalin, ki magasabb körökben születtek mód- 
jára, nem foghatá meg, ha alsóbb rendüekben néha 
emberi érzemények szólalnak fel, s ebben a szemtelen- 
ség legfőbb fokozatát látta; — csak számláld el olosó 
vitézségedet; paraszttól mit is várhatnánk egyebet. 

Orbán elhalványult, de hallgatott. Érzé, hogy nem 
mérsékelhetné magát. 

— De majd meglátjuk, ki parancsol? — folytatá 
Katalin, megvető tekintettel Orbánra; — ha estig 
elutazásunkra minden készen nincs, lakolni fogsz. Majd 
találok én neked urat. 

— A mint nagysád kivánja — monda Orbán, indu- 
latában remegő hangon ; — a ló nyergelve lesz ; sógo- 
rom, vagy ha ugy kivánja, én magam kalauz leszek ; 
de Frusina kisasszony itt marad. 

— Micsoda ? — kérdé Katalin bámulva ; — Frusina 
itt marad, s én ő nélküle menjek el? 

— Ha nagysád teljességgel ugy kivánja — szólt 
Orbán, — nem tartóztathatom fel. Saját maga rendel- 
kezik életéről; ha azt koczkára akarja tenni, legyen 
akarata szerint ; de Telegdi István leánya itt marad e 
házban. Én nem fogom túrni, hogy jótevőm gyermeke 
bármily asszonyi szeszély miatt veszélynek tegye ki magát. 

— Hálátlan rossz liu ! — kiáltott Katalin, kinek indu- 
lata tetőfokára hágott, ámbár haragjának oka változott 

8 Orbán utolsó szavai előbbi föltételét elenyésztették, — 
most legalább kimutattad yalódi színedet. Hát az én 
biztosságom nem fekszik sziveden ? Fogjanak meg, üsse- 
nek agyon, konczoljanak fel : az neked mindegy ; leg- 
kisebb gondod is nagyobb annál, mi történik Bebek 
Katalinnal, csak Frusinát ne bántsa senki, a te Frusi- 
nádat, nemde ? hogy Telegdi István leánya, az mellékes 
dolog;* de kedvesed ugy-e? szereted őt régóta, s azt 
hiszed, ha én a lázadók kezébe kerülök, könnyebben 
érheted czélodat. Pirulsz ? oh, rég tudjuk titkodat ! de 
rosszul számítottál. Én nem megyek el; én a lázadók 
kezébe kerülni nem fogok, s majd ha a háborúnak 
vége lesz, tudósítom uradat, mily viperát nevelt keblén. 
Jobbágyfíu, és Telegdi István leányához merészli 
emelni szemeit. Szörnyűség ! 

Katalin e szavak után a legnagyobb indulatban elhagyá 
a szobát. — Frusina utána sietett, hogy őt megnyug- 
tassa, s Orbán maga maradt. 

Lelkét mondhatlan keserűség tölte el. Soha sem 
ragaszkodott valaki hívebben jótevőjéhez, soha senki 
nem érzé magát inkább hálára kötelezettnek. Ez volt 
élte vezérfonala. Ez adott erőt törekvéseinek; ez vala 
az egyetlen, mi fájdalmát, melylyel Frusináról lemon- 
dott, némikép enyhíté. — És most Oh Lőrincz, 

Lőrinez, mi hamar teljesedett jóslatod ! — monda elke- 
seredve ; — soha sem leszek körükben szolgánál egyéb, 
soha sem fogok találni házaikban keserűségnél egyebet ; 
ezek voltak végszavaid, melyekkel elváltunk; érzem, 
hogy igazad volt. — S Orbán az ablakhoz állva, egé- 
szen fájdalmas gondolatainak engedé át magát. 

Katalin a kemény szavakat, a melyeket Orbánnak 
mondott, azalatt rég megbánta. Mihelyt a szobát 
elhagyva, magát Frusinával magányosan látá, s ez őt 
Orbán eddigi magaviseletére emlékeztetve, igaztalan- 

Sággal vádolá, a jószíyu hajadon átlátta hibáját, s 
hugát kérte, hogy Orbánnak ezt értésére adja. — Magam 
sem tudom, mi történt velem — monda rosszkedvűen ; 
nem vagyok zsémbes természetű, s évekig sem bántok 
senkit, de ma kitört belőlem. Az embernek egészen 
megváltozik természete, ha, mint mi, két hónapig lakik 
ily házban s nem talál senkit, kivel társalkodhatnék. 
Azonkívül ugy hiszem, tulaj donképen nekem van 
igazam ; elmehetnénk Lúgosra veszély nélkül ; de Orbán- 
nak szándéka mindenesetre jó. Mondd meg neki, hogy 
nem kétkedem rajta, s szivemből sajnálom, a mit 
mondtam. Többet nem kívánhat egy úri hölgytől. 
Hacsak egy csepp lovagiasság is van benne, meglátod, 
azonnal hozzám jön, s térden állva bocsánatot fog 
kérni, hogy rám csak egy perczig neheztelni merészelt, 
mint azt, majdnem hasonló esetben, Homonnai Bálint 
tévé a bécsi nagy torna után, melynél 

Frusina sokkal inkább ismeré Orbánt, hogysem ne sej- 
dítené a fájdalmat, melyet Katalin vigyázatlan szavai 
szivének okoztak ; s azért az érdekes elbeszélésnek végét 
nem várva be, hozzá sietett, hogy őt nénje sajnálko- 
zásáról tudósítsa. 

Az ifjú nem vévé észre jöttét. Fejét kezére támasztva 
állt ott az ablak mellett. « 

— Orbán! — szólítá meg Frusina, hozzá közelítve 
s kezét vállára téve, — ne nehezteljen nénémre. 

Az ifjú megfordult. Halvány arczán véghetetlen fáj- 
dalom kifejezése látszott. Frusínára függesztve szemeit, 
egy perczig határozatlanul állott, azután meghajtá 
magát s menni akart. 

A hölgy szelíden visszatartóztatá őt. — Ne hagyjon 
el így, barátom — monda nyájasan ; — nem közöl- 
tük-e egymással máskor is bánatunkat ? Nem deritém-e 
fel sokszor e homlokot, mely most oly komor redőkbe 

vonult? — Frusina hangja oly kérő vala, arcza kife- 
jezésében annyi valódi részvét mutatkozott, hogy Orbán 
nem állhatott ellen. 

— Hadd menjek el — szólt, átengedve kezét s meg- 
állva, — magányra van szükségem, mig kissé lecsilla- 
pulnak e szenvedélyek, melyek keblemet dúlják. 

— Épen mivel keblét szenvedélyek dúlják, azért kell 
itt maradnia — monda Frusina szeliden, míg süvegét 
kezéből kivevé ; — a magány nem nyugtathatja meg 
úgy, mint én. Kezei hidegek, mint a jég. Üljünk le, 
barátom, s szóljunk józanan. Ha gyermekkoromban fáj- 
dalom gyötré szivemet, maga is azt tévé velem. Beszél- 
tünk, néha sirtam, s végre nyugodt levek. Ha a sziv 
szorul, le kell rakni terhét, s kivel tehetné azt jobban, 
mint én velem ? Nincs jobb barátja a világon. 

A viszony, melyben Frusina egész életén át Orbán- 
hoz állott, természetessé tévé e szívességet, utolsó idő - 
ben gyanitá ugyan a hölgy, hogy az érzemény, mely- 
lyel gyermeksége óta barátja iránta viseltetik, melegebb, 
semhogy azt viszonozhatná; de ha ez őt közönségesen 
Orbán jelenlétében tartózkodóbbá tette is, mint egykor 
volt: most, midőn ez ifjat szenvedni látá, részvéte 
előtt minden egyéb tekintet elhallgatott, annyival 
inkább, minthogy Orbán, bármik voltak is érzeményei, 
keble titkát eddig soha egy szóval sem árulta el. 

— Fogadja köszönetemet részvétéért — monda Orbán 
megindulva, — szivemnek ily nyájas szavakra sohasem 
volt inkább szüksége. 

— S nemde, megbocsát nénémnek ? — könyörgött 
a hölgy; — szegény, csaknem sirt, midőn meghagyá, 
hogy kegyelmedtől nevében engedelmet kérjek. Hígye 
el, nem rossz szándékból cselekedett, unja magát, azért 
ingerlékenyebb, s vitatkozás közben a legjobb ember is 
elragadtatik. 

— Bebek kisasszony tőlem bocsánatot kér ? s miért ? 
mivel helyzetemre emlékeztetett ? mivel mint szolgával 
bánt velem ? nem vagyok-e az ? — £ szavakat elfojtott 
hangon mondotta Orbán. Arczán véghetetlen keserűség 
volt kifejezve. így Frasina ez ifjút sohasem látta még. 
Bámulva függeszté rá szemeit. 

— Orbán ! — monda végre rövid hallgatás után, — 
miért e keserűen gúnyoló hang ? Sértve erezi magát, 
s igaza van; néném szavai alig fájhattak inkább saját 
szivének, mint nekem, ki azokat haliam. Ha neheztel, 
ha indulata haragos szavakban tör ki, nem bámul- 
hatom ; néném meggondolatlanságában hálátlanná vált 
s én őt nem fogom menteni ; de asszony által mon- 
dott indulatos szó ennyi keserűséget nem érdemel, 
önmaga igen jól tudja, hogy szolgának soha senki 
által nem tartatott s házunkban barátoknál egyebet 
nem talál. 

— Oh, bár találtam volna! — monda Orbán fájdal- 
masan, — hogy jókor megbarátkozva aljasságommal, 
melyre születtem, soha magasabb érzemény keblemben 
ne támadott volna, hogy soha egy pillanatra sem feled- 
kezve meg szolgaságomról, a fájdalomtól megkiméltet- 
ném, mely most lelkemet tölti. 

— Ön rendkívül fölgerjedett — monda Frusina nyu- 
godtan, — különben nem szólna így. 

— Ne hígye, hogy indulatban szólok — válaszolt 
Orbán szomorúan, — sokszor gondolkoztam helyzetem- 
ről oly pillanatokban, midőn egészen nyugodt valék ; 
de bármennyire érzem is boldogítva magamat a nyájas 
bánásmód által, melyet apja házában találtam: érzem 
mindég, hogy szerencsétlenné válom általa. A sors min- 
den lénynek kijelölte természetes körét, legyen az aljas 
bár, ebben kell maradnia; ha viszonyai által ebből 
kiragadtatott, vesznie kell. A kóró, melyet a vész kira- 

gadott földéből, nem emelkedik ég felé, elsz&radva ker- 
gettetik körül mezöről-mezőre. 

— De nem más-e az embernek helyzete? — vágott 
szavába Frasina ; — nem emelkedhetik-e ő saját érdeme 
által; s átkoznia kell-e a kezet, mely őt ebben baráti- 
lag segité? 

— Voltak idők, midőn én is így gondolkodám — 
monda sóhajtva az előbbi. — Az ég oly nemes vágya- 
kat teremtett sziveinkbe ; az ifjn, mielőtt a világot meg- 
ismeré s önerejét megkisértette, oly bátran indul az 
életnek, hogy törekvéseinek sikerén kétkednie nem. 
lehet. Oh, de a tapasztalás el nem marad ! Előbb-utóbb 
átlátja mindenki, hogy a világ sorát egyesnek megvál- 
toztatni nem áll hatalmában, s hogy e világon boldog 
csak az lehet, kit vágyai sohasem ragadnak túl körén. 

— Ne beszéljen ilyeket — szólt Frusina nyájasan, 
— mi lenne így a fényes tervekből, melyeket barátai 
ön számára alkottak? 

— Barátaim?! — kérdé Orbán keserűen. 

— Igen, barátai ; s nem volna-e legalább egy, kit 
annak nevezhetne? — Frusina e szavakat ellenállha- 
tatlan szívességgel monda; szemében könyek ragyogtak. 
Orbán megragadá a hölgynek feléje nyújtott kezét s 
szenvedélyesen ajkaihoz szoritá azt. Lelkét leirhatlan 
érzemények tölték el. 

— Oh, Frusina, ha tudná, mi tölti el lelkemet. — 
A hang, melyen e szavak mondattak, a halvány arcz 
kifejezése, a tekintet, melylyel az ifjú szemei rajta füg- 
göttek, elég világosan szóltak. Frusina szelíden vissza 
akará vonni kezét. 

— Ne hagyjon el, csak most ne! — szólt Orbán, 
erősebben szorítva kezét ; — ne vonja tőlem vissza nyá- 
jas kezét; hisz talán utolszor szorítom azt ajkaimhoz 
és én oly végtelenül szerettem. 

Frasina rég tudta ezt, de e vallomásra nem Tolt 
elkészülve, s átengedve kezét, zavartan állt ott az íQu 
előtt. 

— Kimondtam a szót — folytatá Orbán szenvedély- 
lyel, — vessen meg, űzzön el magától, én kész vagyok 
mindenre; ha az örök kárhozat várna rám, tovább ez 
érzeményt nem zárhatám magamba. 

Eaczérkodókat kivéve nincs hölgy a világon, ki, ha 
valódi szerelmet lát, legalább fájdalmas részvéttel ne 
nézne a férfiura, kinek szenvedélyét nem viszonozhatja. 
Frasina könytelt szemei sajnálattal függtek a szeren- 
csétlenen. 

— Oh ne, ne űzzön el magától — szólt ismét Orbán ; 

— feledje, a mit mondék ; engedje, hogy körében marad- 
jak. Tekintsen szolgájának, utolsó szolgájának, csak 
szavát halljam, csak ez angyali arczot lássák szemeim. 

— S az ifju térdre borult s égő ajkaihoz szoritá a 
hölgy kezét. 

— Keljen föl — monda Frusina, kit Orbán szenve- 
délyessége mindég nyugtalanabbá tett; — vegyen erőt 
magán, legyen férfiú. 

A hölgy ki akará szabaditani kezét; Orbán görcsö- 
sen ajkaihoz szoritá azt. — Oh, miért nem halhatok 
meg e pillanatban ! 

— Az Istenért, keljen fel — monda Frusina; — 
gondolja meg helyzetemet, ha néném jönne. 

Orbán nem hallott semmit. Szenvedélye által elragad- 
tatva szoritá ajkaihoz a hölgy remegő kezét s lángoló 
csókokkal boritá el. 

— Ha szeret, ha valaha szeretett, hagyjon el, — 
monda Frusina indulattal. — Gondoljon atyámra. 

Ha a villám lecsap, hatása nem lehet nagyobb annál, 
melylyel e szavak Orbánra voltak. Elragadtatva szenve- 
délyétől, mindenről elfeledkezett. Most egyszerre jótevője 

jutott eszébe ; eszébe jutottak föltételei, melyeket annyi- 
szor tett : hogy szerelme vallomása által Fmsina nyu- 
galmát megzavarni soha sem fogja; hálátlannak, alá- 
valónak érzé magát, s lelkét mondhatlan fájdalom 
dúlta. — Oh, Istenem ! mit tevék ? — szólt, midőn a 
hölgy kezét eleresztve, egy perczig arczát eltakará. 
Azután felugrott s szó nélkül kirohant a szobából. 

— üramfia! mi lelte Orbánt? — monda Katalin, 
ki épen a szobába visszatérve, vele az ajtó előtt talál- 
kozott; — halvány, mintha sirjából kelt volna fel; 
nem lát, nem hall, csakhogy fel nem döntött, midőn 
mellettem elrohant: s vissza sem fordul, ha hivják; 
meglátod, még megőrül szerelmében. Tudok eseteket, 
például 

Katalin csak most vette észre a változást, mely, 
mióta őt nem látá, Frusinán is történt. Félbeszakasztá 
beszédét s ijedten húgához sietett. — uram. Jézusom ! 
s veled mi történt ? Halvány vagy, egész tested reszket ; 

talán csak nem fog visszatérni a láz ? vagy talán ? 

Hamar vizet, cseppeket, czitromot ! mi lesz belőlünk ? ! 

Katalin lármájára Orbán nénje is a szobába sietett, 
s mindketten kerék Frusinát, hogy feküdjék le. Csak 
hosszú kérés s azon többször ismételt Ígéret után — 
hogy, mihelyt arra képes leend, mindent el fog beszélni 
— birhatá Frusina nénjét arra, hogy felhagyva szük- 
ségtelen orvosi szereivel, őt magára hagyja. Végre Kata- 
lin engedett s kiment. Frusina, bezárva az ajtót, székre 
veté magát és sirt. 



Míg a magányos vadászlakban ezek történtek, Artándi 
Pál, Klári és András kíséretében, a lugosi útra ért ; a 
miután kedvesét még egyszer megölelte s nem sokára 
víszonlátást ígért, sietve vágtatott Lúgos felé. 

Elári Boküg nézett utána. Oly biztosnak érzé magát 
szerelmében, hogy lelkét még ez elyálás pillanata sem 
tölte keservvel. — András teljes mértékben osztozott 
asszonya jó kedvében. Az amnestialis levelek, melyeket 
Ártándi, Elári és András számára, Zápolyától hozott, 
s mielőtt elment, ez utóbbinak átadott, megszünteté, 
saját személyét illetőleg, minden aggodalmait. Klárira 
nézve teljesen megnyugtatva érzé magát azon körül- 
mény által, hogy Pál úrfi szép pej lovát reá bízta, mit 
bizonyosan nem tett volna, ha nem lenne szándéka 
visszajönni. 

— Csak most kezdődik az igazi élet — monda 
jókedvűen, míg a mellette ballagó nemes lónak nyakát 
veregeté; — ha e semmirevalókat Temesvártól szét- 
kergetik, mi visszamegyünk Pestre ; ezen írással kezünk- 
ben bajunk nem lehet. Pál urfí ismét a házhoz jön. 
Eleinte titkon, mint annakelőtte, később mindig több- 
ször s nyíltabban, míg utoljára elveszi. Mert, hogy ez 
lesz az egésznek vége, azt azonnal átlátja, a kinek egy 
mákszemnyi esze van. Az úrfi rémségesen szereti a lány- 
asszonyt, nem élhet nála nélkül. 

Elári monda, hogy miután Pál szerelméről biztos, 
nem is vágyódik nagyobb boldogság után; de András 
nem engedett s annyit beszélt Ártándi szerelméről, 
hogy végre a hölgy ellentmondás nélkül hallgatá tár- 
sának fényes jóslatait ; s a boldog mosoly, mely arczán 
időről-időre átvonult, mutatá, hogy pillanatokra leg- 
alább ő is osztozik e reményekben. 

Mintegy félóráig haladhattak így Temesvár felé, midőn 
a beszélgetők figyelmét egy férfialak vonta magára. — 
Pál, mint olvasóim emlékeznek, nem azon ösvényen 
kisértetett vissza a lugosi útra, melyen a feldúlt vadász- 
lakhoz jött. András tudta, hogy a keresztes táborból 
az nap reggelén, Márton vezérlete alatt, egy csapat 

loTasfiág kíQdetett Lugos felé s nehogy Ártándi ezeknek 
kezébe essék, biztosabbnak tartá, ha a rövid s kényel- 
mes ösvény helyett, mely e vadászlakot a főúttal össze- 
köté, inkább hosszabbat választ, mely csak az erdő- 
kerülők használatára szolgálván, Temesvártól egy órával 
messzebb egyesült az országúttal, mint az előbbi. Ez 
ösvény nyel jobbra s balra mások egyesültek, majd 
szénégető helyekhez, majd egyes vadászházakhoz, vagy 
csak leshelyekhez vezetők; s ezen ösvények egyikén 
András most egy férfiút vett észre, ki, mint látszott, 
mély gondolatokba merülve közelitett feléjök. 

— Álljunk meg kissé — szólt András, — nem 
tudom, miféle ember lehet ez. Egyedül jár, vadász- 
ruhában, s mi legcsudálatosabb, fegyver nélkül. 

Orbán — mert ő vala az, kivel a vándorok talál- 
koztak — a nélkül, hogy jelenlétüket gyanitaná, foly- 
tatá útját. Futva Frusina előtt, a magányos erdőség- 
ben akará feltalálni nyugalmát, s elfoglalva száz ellen- 
kező érzemény és szenvedély által, bizonyos czél nél- 
kül sietett tovább a fák között. 

— Furcsa dolog, de mintha Telegdi iródiákja lett 
volna — monda András, miután Orbán tovább haladva, 
a fák között ismét eltűnt. — Százszor láttam boltunk- 
ban s Budán ura házánál; de mit kereshet az itt? 

Az ösvény, melyen Orbán haladt, éles szegletben 
egyesült azzal, hol András és Klári álltak, úgy, hogy 
Orbán vándorainkkal majdnem szemközt jött. Klári 
még Andrásnál is előbb ismert reá. — Legyek elátko- 
zott — monda, — ha nem az. Várj meg itt. — 
S miután Orbán a nélkül, hogy őket észrevenné, mel- 
lettük elment, Klári azon ösvényen, melyen Orbánt 
jönni látá, sebes léptekkel az erdőbe sietett. Társa a 
lovat féken tartva, bámészkodott utána. 

Egy negyed óra múlhatott, midőn András Klárit 

ismét yisszatémi látta. A hölgy inkább szaladt, mint 
sietett. Halvány arczán indulat és elkeseredés vala 
kimondya. 

— Itt vannak — szólt, alig vehetve lélegzetet, midőn 
Andráshoz ért; — jer hamar. 

— Kik vannak itt? — kérdé emez bámnlva. 

— Csak siessünk — kére az előbbi. — Márton 
barát, mint mondád, a lugosi utón van csapatjával. 
Nem juthatunk hamarább oda, mint ha egyenesen balra 
tartunk, ugyanazon ösvényen, melyen Orbánt láttuk. 

— De az Istenért, mit látott? Egy ellenséges csapat- 
tal akadt össze? vagy ki más van hát itt? — kérdé 
András, kit Klári nyugtalansága szintén megragadott. 

— Ne kérdezz; siessünk! — szólt Klári a legna- 
gyobb fölgerj édesben. — ők vannak itt ! Ellenségeim. 
Saját szememmel láttam Bebek Katalint. Egy vadász- 
házban laknak; ott a kertben állott s egy más asz- 
szonynyal beszélgetett. Csak siessünk ! 

András bámulva követé asszonyát, ki, nem felelve 
további kérdéseire, fékezhetlen sebességgel haladott a 
lugosi út felé. 



Br. Eötvös : Magyarország löli-ben. U. 16 



XXVI. 

Fölgerjedye, mint magát soha életében még nem 
érzé, hagyá el Orbán Frnsinát. Lelkében elkeseredés és 
szerelem küzdöttek egymással, s kétségbeesve átkozá 
yégzetét, átkozá önmagát. Nem tartozott azok közé, 
kiket a sors kedyezéseivel elkényeztetett. Már gyermek- 
játékai között sok kielégítetlen vágy és szomorú sej- 
dités keserité el életét ; az ifjú jókor tapasztala, 
hogy valamint a fa, minél tömöttebb lombot hajt, 
annál sötétebb árnyat vet: úgy ifjú korunk reményei 
homályt vetnek későbbi életünkre. — Orbán megtanult 
tümi, lemondani, de egy volt, mi lelkét eddig fen- 
tartá küzdelmei között : önérzete. 

Vérző kebellel, de emelt fővel tért vissza az emberek 
közé ; hisz lelkét híven teljesített kötelességének érzete 

tartá fenn. — És most Óh én alávaló ! — így 

szólt magában, midőn a fák között • belső nyugtalan- 
ságát követve, tovább sietett. — Telegdi jótevőm volt ; 
nem jótevőm ! második apám volt ő nekem, s én hála- 
datosság helyett legkedvesebb gyermekének nyugalmát 
dúltam fel. Frusina sokkal jobb s nemesebb teremtés, 
hogysem boldogtalan szavaim reá a legnagyobb hatás- 
sal ne lettek volna. Soha sem fogja viszonozni érzemé- 
ny eimet, hisz szivét más, boldogabb bírja; de a gon- 



dolai, hogjr ei^^em boldogtalanná tett, fijni fog nemet 
lelkének, s elkeseríti mion Grömet, meljet kedTeee kii^ 
jaÍB talUna s melynek^ ha nem lennék $ni6 8 a^aa^ 
örülnöm kellene* Nem birtam^e ei angyali hölgy biio* 
dalmit 8 bar&tság&t? nem Tolt-e képem gyermekaége 
8 első hölgykora l^^szebb emlékeivel öasiekötTe? Sie- 
rető testrér gyanánt állt volna mellettem egési élte* 
men át, s én keblembe rejtve a tiaita lángot, mely 
gyötör 8 világot ad, mint nemtöje állhattam volna 
mellette, megőrizve őt minden hántástól — 8 most 
vége mindennek. Futnom kell köréből, melyen kívül 
élni nem tudok, naponként százszor átkozva sorsomat, 
8 érezve, hogy megérdemlem. 

E szomorú gondolatok között Orbán észre sem vette, 
hogy a lugosi úthoz közel ért, midőn ábrándjaiból 
rögtön váratlan módon felébresztetett. 

— Állj meg, a kinek élete van! — kiáltá három 
vagy négy durva hang, s midőn bámulva megállott, 
fegyveresektől körülvéve látá magát. 

Olvasóim tudják, hogy a keresztesek táborából ez 
nap reggelén egy nagyobb osapat a végett küldetett ki, 
hogy Zápolya seregeit, ha közelitnének, legalább rövid 
időre, míg a Temesvárnál tanyázó főhad osatára elké- 
szülhet, feltartsák. E csapat azon helynek közelében, 
hol a vadászházhoz vezető ösvény a lugosi úttal egye- 
sült, telepedett le. Egyesek a keresztesek közül, a sza- 
bad időt vadászatra használva, az erdőben széledtek 
el, s ezek által támadtatott meg Orbán. — Első tekin- 
tetre ráismert megtámadóira. A nagy vörös kereszt, 
melyet mindenikük durva zekójén vagy ködmönén 
viselt, nem hagyott kétségnek helyet. EUentálláiról 
nem lehetett szó. 

— Minek ez erőszak fegyvertelen utas ellen, ki senkit 
közületek nem bántott? — kérdé nyugodtan. 



228 

— Nem látod — monda egy a megtámadok közíQ — 
keresztesek yagyunk, nekünk nem parancsol senki a 
világon. 

— De mit akartok tőlem? — kérdé Orbán. 

— Az majd megválik — szólt egy másik, — talán 
felakasztunk, talán csak töltéscsinálásra használunk, s 
akkor jaj neked, ha nem dolgozol ; vagy a Temesbe is 
dobnak talán ; mindez csak akkor válik meg, ha vezé- 
rünkkel szóltál. Jerünk a vezérhez. — S a keresz- 
tesek foglyukat maguk közé véve, a lugosi út felé 
siettek, hol pihenő társaikat elhagyták. 

Orbán azalatt meggondolá helyzetét. A vadászházhoz, 
melyet ily vigyázatlanul elhagyott, visszatérnie többé 
nem lehetett. A keresztesek között annyian voltak, kik 
őt ismerték, s tudták, miszerint Frusina s Bebek Katalin 
Budát az ő kíséretében hagyták el, hogy megjelenése a 
táborban, kivált ha az ily kényszeritett módon történik, 
a hölgyekre nézve is veszélyessé válhatott. Legjobbnak 
látszott, ha úgy tetteti magát, mintha saját meggyőző- 
désétől vezettetve akart volna a keresztesekhez szegődni, 
s épen midőn Temesvár felé sietett, jutott kezeik közé. 
A táborból sógora által, ki mindig ott tartózkodott, a 
hölgyeket helyzetéről tudósítani, nézete szerint, nem 
járhatott nehézséggel. 

Néhány perez múlva Orbán a lugosi úton a keresz- 
tesek között találá magát, kik vezérük megegyezésével 
e helyet választák pihenésre. 

Az út mellett álló magas tölgyek annak felére árnyé- 
kot vétenek, a másik oldalra a nap önté el sugarait, s 
a még harmatos fú s a sima cserlevelek fényt vetve 
ingadoztak a könnyű szellőben, mely Lúgosról Temesvár 
felé suhant. A keresztesek festői csoportozatokban heve- 
résztek a gyepen, többnyire falatozva, miközben a vezér, 
rövid, mellén szétváló s fényes pánczélát láttató csuk- 

lyában, kivágott fatörzs mellett, tőrével nagy darab 
boijxL-sültiiek feldarabolásával fáradozott. 

— Hát mily akasztófavirágot hoztok itt? — kérdé 
mély hangon a barát, midőn a közelgőket észrevéve, 
falatozását félbeszakasztá. 

— Nem tudjuk biz azt — felelt egyike a kérdezet- 
teknek; — vagy úr, vagy pap, vagy prókátor, vagy 
csak olyanféle mindenesetre, a kin meglátszik, hogy 
nem hozzánk tartozik. Oly finom bőrű keze van, 
esküdni mernék, hogy soha az eke szarvához nem 
nyúlt. 

— Fel kell akasztani. Ha nincs kötél, vegyetek kötő- 
féket. — Ez volt a vezér rövid Ítélete, mely után ismét 
kényelmesen falatozni kezdett. 

— Gondold meg, mit tészsz — monda Orbán nyu- 
godtan, midőn a vad örömrivalgások, melyeket Márton 
szavai a sereg között előidéztek, kissé csillapultak, — 
nehogy hirtelenkedésedet később megbánjad. 

— Megbánni ! s ezt te nekem mondod ? nekem, Már- 
tonnak, ki soha semmit meg nem bánt, ki a szent 
keresztes hadnak egyik fővezére, ki seregeivel száz 
kastélyt pörköltetett fel, s az összes világ guardiánjaira, 
apátjaira s püspökeire — a bibomok ő eminentiáját, 
kinek követe táborunkban van, mindig kivéve — any- 
nyit sem tart, mint e saru talpára. Szemtelen, majd 
meglátjuk, egykori nemességed megőriz-e az akasztófa- 
tói? Ficzkó, más világot élünk; a hatalom s dicsőség 
most a mienk, most mi akasztatunk. 

A módból, melylyel e szavak mondattak, Orbán meg- 
győződött, hogy a barát, ki beszéd közben felugorva 
ülőhelyéről, fényes tőrével hadarászott körül, minden 
erőszakra kész ; de érezve, hogy biztonsága nyugalmától 
függ, azon volt, hogy ezt megtartsa, s komolyan csak 
azt jegyzé meg : hogy önmaga is jobbágyszüléktől szár- 

mazT&n, midőn azok kosé jött, kik a nemesség ellen 
fegyyert fogtak, félnie nincsen oka. 

— Majd meglátjuk — szólt az előbbi és széles száját 
kellemetlen mosoly yoná szét ; — mai időben mindenki 
mondja, hogy nem nemes. Valamint előbb száz polgárt 
ismertem, ki egész vagyonát ide adta volna egy darab 
kutyabőrért, melyből nemességét bebizonyíthassa : úgy 
most, nem kétlem, maga a nádor szivesen elfeledné, 
kiktől származik ; de ily hazugságnak könnyen nyomára 
jövünk. Például, te oly uriasan nézesz ki, hogy minden 
szerénységed daczára, melylyel hozzánk leereszkedtél, 
kénytelennek érzem magamat, téged, akaratod ellen is 
azon polczra fel húzatni, mely ily nagyságos urfíakat illet. 

A durva tréfát a seregek részéről vad hahota követte. 
— Úr, úr ! kiáltá több hang egyszerre ; — fel kell 
akasztani ! 

— Nem úr biz a — szólt közbe erős hangon egy 
barna subába öltözött paraszt, ki e beszélgetés alatt 
vezére közelében állott, s baltára támaszkodva, szemeit 
Orbánra fiiggeszté, — legyek akármi, ha ez nem Kardos 
Orbán; anyja s én testvérgyermekek voltunk, ha most 
nem ismer is reám. 

— Kend itt Sipos? — szólt Orbán, ki a szólóban 
csakugyan bátyjára ismert. 

— Én bizony — monda a másik, — s bár más helyen 
találkoztunk volna. Ha szegény anyád tudná, mire jutot- 
tál ; de mindig mondtam : nem jóhoz vezet, ha jobbágy 
gyermekét urak közé küldik. 

E rövid jelenet a jelenlévőkre különböző hatással 
volt. A vad kifejezés, mely a körülállók arczain, midőn 
Orbán közikbe jött, látható vala, eltűnt, mihelyt azon 
meggyó'ííöáéQhez jutottak, hogy nem nemessel van dol- 
guk; sokan a keresztesek közül feléje nyujták jobbukat, 
csak Márton barát nem engesztelődött ki, sőt arczának 



külqeaiee m^ mogorribbi tüI^ midin magil Uy tíhI^ 
lan altaloTniáU Iregjretlaiftégél gymkoroUimtm, m^ffottlTm 
látta. — Alt kfiimyi monduii^ hog; w emb<(f roktunod 

— ndlt lossiKkedTteii. 8 t&rét u Mii» iUö &t<ímb* 
dSfrén, — ennjrit akirmelyiküük tt^h^tn^; d« hit 1m^ 
én mi egési mesének nem mdok hitelt? 

— Isten ng7 segé^en^ mind igás, m mit mondtam «- 
monda a l^poiagyobb élénkséggel mi előbbi ; — kereslteid* 
jénél is ott Yoltam; a h&i^ melyben siületett« nines 
egy kőhiy tásra tüihelyemtöl ; már minek is hsiudnám ? 

— Alt nem tudoipi — yálssiolt a barát ; — de esied 
nem jó dolgon jár, arra meg én esküdném meg ; egén 
képed megyáltosott, mióta e tiu köiUnkbo jött; bii 
Isten, resiketsi. 

— És ha reszketek — szólt ai előbbi, — nem járok^e 
veled két hónap óta, s nem láttam-e, hogy senki, a ki 
kezeid közé került, nem szabadult meg többé ; a uüdöu 
e szegény fíut látom, kit karjaimon hordoztam, ki száz- 
szor játszott udvaromban, s kit te most felakasztatni 
akarsz, ne reszkessek? 

A rokonsági kötelékek, melyek a magyarnál még nap- 
jainkban is oly nagy tiszteletben tartatnak, ez idfiben 
még erősebbek voltak, s a körülállók teljesen méltánylák 
a szóló mentségét; de a barát kétkedve rázta f^jét. -- 
Tarts mást bolondnak, ne engem — monda mérgesen, 

— ez urfias suhancz veled, bihari medve, egy fsjból 
nem lehet. 

— De mit tehet ő róla, hogy úrfinak nevelték ? - • 
szólt könyörgő hangon az előbbi, ki mióta Orbánra 
ráismert, a legnagyobb részvéttel igyekezett megmenté- 
sét kieszközölni. — Édes apja egy csatában megmentette 
urának életét s ott veszett. Az öreg Telegdi házához 
fogadta gyermekét s fölneveltette, hogy püspököt vagy 
mit tudom én mit csináljon belőle. Könyvek közt ült 



224 

lovasság küldetett Lúgos felé s nehogy Ártándi ezeknek 
kezébe essék, biztosabbnak tartá, ha a rövid s kényel- 
mes ösvény helyett, mely e vadászlakot a főúttal össze- 
köté, inkább hosszabbat választ, mely csak az erdő- 
kerülők használatára szolgálván, Temesvártól egy órával 
messzebb egyesült az országúttal, mint az előbbi. Ez 
ösvény nyel jobbra s balra mások egyesültek, majd 
szénégető helyekhez, majd egyes vadászházakhoz, vagy 
csak leshelyekhez vezetők; s ezen ösvények egyikén 
András most egy férfiút vett észre, ki, mint látszott, 
mély gondolatokba merülve közelitett feléjök. 

— Álljxmk meg kissé — szólt András, — nem 
tudom, miféle ember lehet ez. Egyedül jár, vadász- 
ruhában, s mi legcsudálatosabb, fegyver nélkül. 

Orbán — mert ő vala az, kivel a vándorok talál- 
koztak — a nélkül, hogy jelenlétüket gyanítaná, foly- 
tatá útját. Futva Frusina előtt, a magányos erdőség- 
ben akará feltalálni nyugalmát, s elfoglalva száz ellen- 
kező érzemény és szenvedély által, bizonyos czél nél- 
kül sietett tovább a fák között. 

— Furcsa dolog, de mintha Telegdi iródiákja lett 
volna — monda András, miután Orbán tovább haladva, 
a fák között ismét eltűnt. — Százszor láttam boltunk- 
ban s Budán ura házánál; de mit kereshet az itt? 

Az ösvény, melyen Orbán haladt, éles szegletben 
egyesült azzal, hol András és Elári álltak, úgy, hogy 
Orbán vándorainkkal majdnem szemközt jött. Klári 
még Andrásnál is előbb ismert reá. — Legyek elátko- 
zott — monda, — ha nem az. Várj meg itt. — 
S miután Orbán a nélkül, hogy őket észrevenné, mel- 
lettük elment, Klári azon ösvényen, melyen Orbánt 
jönni látá, sebes léptekkel az erdőbe sietett. Társa a 
lovat féken tartva, bámészkodott utána. 

Egy negyed óra múlhatott, midőn András Klárit 

ismét YÍsszatémi látta. A hölgy inkább szaladt, mint 
sietett. Halvány arczán indulat és elkeseredés vala 
kimondva. 

— Itt vannak — szólt, alig vehetve lélegzetet, midőn 
Andráshoz ért; — jer hamar. 

— Kik vannak itt? — kérdé emez bámulva. 

— Csak siessünk — kére az előbbi. — Márton 
barát, mint mondád, a lugosi utón van csapatjával. 
Nem juthatunk hamarább oda, mint ha egyenesen balra 
tartunk, ugyanazon ösvényen, melyen Orbánt láttuk. 

— De az Istenért, mit látott ? Egy eUenséges csapat- 
tal akadt össze ? vagy ki más van hát itt ? — kérdé 
András, kit Klári nyugtalansága szintén megragadott. 

— Ne kérdezz; siessünk! — szólt Klári a legna- 
gyobb fölgeij édesben. — ők vannak itt ! EUenségeim. 
Saját szememmel láttam Bebek Katalint. Egy vadász- 
házban laknak; ott a kertben állott s egy más asz- 
szonynyal beszélgetett. Csak siessünk ! 

András bámulva követé asszonyát, ki, nem felelve 
további kérdéseire, fékezhetlen sebességgel haladott a 
lugosi út felé. 

XXVI. 

Fölgerjedve, mint magát soha életében még nem 
érzé, hagyá el Orbán Frusinát. Lelkében elkeseredés és 
szerelem küzdöttek egymással, s kétségbeesve átkozá 
végzetét, átkozá önmagát. Nem tartozott azok közé, 
kiket a sors kedvezéseivel elkényeztetett. Már gyermek- 
játékai között sok kielégítetlen vágy és szomorú sej- 
dités keserité el életét ; az ifjn jókor tapasztala, 
hogy valamint a fa, minél tömöttebb lombot hajt, 
annál sötétebb árnyat vet: úgy ifjú korunk reményei 
homályt vetnek későbbi életünkre. — Orbán megtanult 
tümi, lemondani, de egy volt, mi lelkét eddig fen- 
tartá küzdelmei között : önérzete. 

Vérző kebellel, de emelt fővel tért vissza az emberek 
közé ; hisz lelkét híven teljesített kötelességének érzete 

tartá fenn. — És most Óh én alávaló ! — így 

szólt magában, midőn a fák között • belső nyugtalan- 
ságát követve, tovább sietett. — Telegdi jótevőm volt ; 
nem jótevőm ! második apám volt ő nekem, s én hála- 
datosság helyett legkedvesebb gyermekének nyugalmát 
dúltam fel. Frusina sokkal jobb s nemesebb teremtés, 
hogysem boldogtalan szavaim reá a legnagyobb hatás- 
sal ne lettek volna. Soha sem fogja viszonozni érzemé- 
nyeimet, hisz szivét más, boldogabb bírja; de a gon- 

dolat, hogy engem boldogtalanná tett, figni fog nemes 
lelkének, s elkeseríti azon örömet, melyet kedyeee kar- 
jain találna s melynek, ha nem lennék önz6 s aljas, 
örtQnöm kellene. Nem birtam-e ez angyali hölgy bizo- 
dalmát B barátságát? nem yolt-e képem gyermeksége 
8 első hölgykora legszebb emlékeivel összekötve? Sze- 
rető testvér gyanánt állt volna mellettem egész élte- 
men át, 8 én keblembe rejtve a tiszta lángot, mely 
gyötör s világot ad, mint nemtője állhattam volna 
mellette, megőrizve őt minden hántástól — s most 
vége mindennek. Futnom kell köréből, melyen kívül 
élni nem tudok, naponként százszor átkozva sorsomat, 
8 érezve, hogy megérdemlem. 

E szomorú gondolatok között Orbán észre sem vette, 
hogy a lugosi úthoz közel ért, midőn ábrándjaiból 
rögtön váratlan módon felébresztetett. 

— Állj meg, a kinek élete van! — kiáltá három 
vagy négy durva hang, s midőn bámulva megállott, 
fegyveresektől körülvéve látá magát. 

Olvasóim tudják, hogy a keresztesek táborából ez 
nap reggelén egy nagyobb csapat a végett küldetett ki, 
hogy Zápolya seregeit, ha közelitnének, legalább rövid 
időre, míg a Temesvárnál tanyázó főhad csatára elké- 
szülhet, feltartsák. E csapat azon helynek közelében, 
hol a vadászházhoz vezető ösvény a lugosi úttal egye- 
sült, telepedett le. Egyesek a keresztesek közül, a sza- 
bad időt vadászatra használva, az erdőben széledtek 
el, s ezek által támadtatott meg Orbán. — Első tekin- 
tetre ráismert megtámadóira. A nagy vörös kereszt, 
melyet mindenikük durva zekéjén vagy ködmönén 
viselt, nem hagyott kétségnek helyet. Ellentállásról 
nem lehetett szó. 

— Minek ez erőszak fegyvertelen utas ellen, ki senkit 
közületek nem bántott? — kérdé nyugodtan. 

16' 

— Nem látod — monda egy a megtámadok közül — 
keresztesek yagyunk, nekünk nem parancsol senki a 
világon. 

— De mit akartok tőlem? — kérdé Orbán. 

— Az majd megyálik — szólt egy másik, — talán 
felakasztunk, talán csak töltésesinálásra használunk, s 
akkor jaj neked, ha nem dolgozol ; vagy a Temesbe is 
dobnak talán ; mindez csak akkor válik meg, ha vezé- 
rünkkel szóltál. Jerünk a vezérhez. — S a keresz- 
tesek foglyukat maguk közé véve, a lugosi út felé 
siettek, hol pihenő társaikat elhagyták. 

Orbán azalatt meggondolá helyzetét. A vadászházhoz, 
melyet ily vigyázatlanul elhagyott, visszatérnie többé 
nem lehetett. A keresztesek között annyian voltak, kik 
őt ismerték, s tudták, miszerint Frusina s Bebek Katalin 
Budát az ő kiséretében hagyták el, hogy megjelenése a 
táborban, kivált ha az ily kényszeritett módon történik, 
a hölgyekre nézve is veszélyessé válhatott. Legjobbnak 
látszott, ha úgy tetteti magát, mintha saját meggyőző- 
désétől vezettetve akart volna a keresztesekhez szegődni, 
s épen midőn Temesvár felé sietett, jutott kezeik közé. 
A táborból sógora által, ki mindig ott tartózkodott, a 
hölgyeket helyzetéről tudósítani, nézete szerint, nem 
járhatott nehézséggel. 

Néhány perez múlva Orbán a lugosi úton a keresz- 
tesek között találá magát, kik vezérük megegyezésével 
e helyet választák pihenésre. 

Az út mellett álló magas tölgyek annak felére árnyé- 
kot vétenek, a másik oldalra a nap önté el sugarait, s 
a még harmatos f ú s a sima cserlevelek fényt vetve 
ingadoztak a könnyű szellőben, mely Lúgosról Temesvár 
felé suhant. A keresztesek festői csoportozatokban heve- 
résztek a gyepen, többnyire falatozva, miközben a vezér, 
rövid, mellén szétváló s fényes pánczélát láttató csuk- 

lyában, kivágott fatörzs mellett, tőrével nagy darab 
boijxL-sültnek feldarabolásával fáradozott. 

— Hát mily akasztófavirágot hoztok itt ? — kérdé 
mély hangon a barát, midőn a közelgőket észrevéve, 
falatozását félbeszakasztá. 

— Nem tudjuk biz azt — felelt egyike a kérdezet- 
teknek; — vagy úr, vagy pap, vagy prókátor, vagy 
csak olyanféle mindenesetre, a kin meglátszik, hogy 
nem hozzánk tartozik. Oly finom bőrű keze van, 
esküdni mernék, hogy soha az eke szarvához nem 
nyúlt. 

— Fel kell akasztani. Ha nincs kötél, vegyetek kötő- 
féket. — Ez volt a vezér rövid Ítélete, mely után ismét 
kényelmesen falatozni kezdett. 

— Gondold meg, mit tészsz — monda Orbán nyu- 
godtan, midőn a vad örömrivalgások, melyeket Márton 
szavai a sereg között előidéztek, kissé csillapultak, — 
nehogy hirtelenkedésedet később megbánjad. 

— Megbánni ! s ezt te nekem mondod ? nekem, Már- 
tonnak, ki soha semmit meg nem bánt, ki a szent 
keresztes hadnak egyik fővezére, ki seregeivel száz 
kastélyt pörköltetett fel, s az összes világ guardiánjaira, 
apátjaira s püspökeire — a bibomok ő eminentiáját, 
kinek követe táborunkban van, mindig kivéve — any- 
nyit sem tart, mint e saru talpára. Szemtelen, majd 
meglátjuk, egykori nemességed megőriz-e az akasztófá- 
tól? Ficzkó, más világot élünk; a hatalom s dicsőség 
most a mienk, most mi akasztatunk. 

A módból, melylyel e szavak mondattak, Orbán meg- 
győződött, hogy a barát, ki beszéd közben felugorva 
ülőhelyéről, fényes tőrével hadarászott körül, minden 
erőszakra kész ; de érezve, hogy biztonsága nyugalmától 
függ, azon volt, hogy ezt megtartsa, s komolyan csak 
azt jegyzé meg : hogy önmaga is jobbágyszüléktől szár- 

mazY&n, midőn azok kosé jött, kik a nemesség ellen 
fegyvert fogtak, félnie nincsen oka. 

— Majd meglátjuk — szólt az előbbi és széles száját 
kellemetlen mosoly yoná szét ; — mai időben mindenki 
mondja, hogy nem nemes. Valamint előbb száz polgárt 
ismertem, ki egész vagyonát ide adta volna egy darab 
kutyabőrért, melyből nemességét bebizonyíthassa: úgy 
most, nem kétlem, maga a nádor szivesen elfeledné, 
kiktől származik ; de ily hazugságnak könnyen nyomára 
jövünk. Például, te oly uriasan nézesz ki, hogy minden 
szerénységed daczára, melylyel hozzánk leereszkedtél, 
kénytelennek érzem magamat, téged, akaratod ellen is 
azon polczra fel húzatni, mely ily nagyságos urfiakat illet. 

A durva tréfát a seregek részéről vad hahota követte. 
— Úr, úr ! kiáltá több hang egyszerre ; — fel kell 
akasztani ! 

— Nem úr biz a — szólt közbe erős hangon egy 
barna subába öltözött paraszt, ki e beszélgetés alatt 
vezére közelében állott, s baltára támaszkodva, szemeit 
Orbánra függeszté, — legyek akármi, ha ez nem Kardos 
Orbán; anyja s én testvérgyermekek voltunk, ha most 
nem ismer is reám. 

— Kend itt Sipos? — szólt Orbán, ki a szólóban 
csakugyan bátyjára ismert. 

— Én bizony — monda a másik, — s bár más helyen 
találkoztunk volna. Ha szegény anyád tudná, mire jutot- 
tál ; de mindig mondtam : nem jóhoz vezet, ha jobbágy 
gyermekét urak közé küldik. 

E rövid jelenet a jelenlévőkre különböző hatással 
volt. A vad kifejezés, mely a körülállók arczain, midőn 
Orbán közikbe jött, látható vala, eltűnt, mihelyt azon 
meggyőződéshez jutottak, hogy nem nemessel 7an dol- 
guk; sokan a keresztesek közül feléje nyujták jöbbukat, 
csak Márton barát nem engesztelődött ki, sőt arczának 

kifejezése még mogorvábbá yált, midőn magát ily várat- 
lan alkalomtól, kegyetlenségét gyakorolhatni, megfosztva 
látta. — Azt könnyi mondani, hogy ez ember rokonod 

— szólt rosszkedvűen, s tőrét az előtte álló fatörzsbe 
döfvén, — ennyit akármelyikünk tehetne; de hát ha 
én az egész mesének nem adok hitelt? 

— Isten ngy segéljen, mind igaz, a mit mondtam — 
monda a legnagyobb élénkséggel az előbbi ; — keresztelő- 
jénél is ott voltam; a ház, melyben született, nincs 
egy kőhajtásra tűzhelyemtől ; már minek is hazudnám ? 

— Azt nem tudom — válaszolt a barát ; — de eszed 
nem jó dolgon jár, arra meg én esküdném meg ; egész 
képed megváltozott, mióta e fiu közünkbe jött ; biz 
Isten, reszketsz. 

— És ha reszketek — szólt az előbbi, — nem járok-e 
veled két hónap óta, s nem láttam-e, hogy senki, a ki 
kezeid közé került, nem szabadult meg többé ; s midőn 
e szegény fíut látom, kit kaijaimon hordoztam, ki száz- 
szor játszott udvaromban, s kit te most felakasztatni 
akarsz, ne reszkessek? 

A rokonsági kötelékek, melyek a magyarnál még nap- 
jainkban is oly nagy tiszteletben tartatnak, ez időben 
még erősebbek voltak, s a körülállók teljesen méltánylák 
a szóló mentségét; de a barát kétkedve rázta fejét. — 
Tarts mást bolondnak, ne engem — monda mérgesen, 

— ez urfias suhancz veled, bihari medve, egy fajból 
nem lehet. 

— De mit tehet ő róla, hogy úrfinak nevelték? — 
szólt könyörgő hangon az előbbi, ki mióta Orbánra 
ráismert, a legnagyobb részvéttel igyekezett megmenté- 
sét kieszközölni. — Édes apja egy csatában megmentette 
urának életét s ott veszett. Az öreg Telegdi házához 
fogadta gyermekét s fölneveltette, hogy püspököt vagy 
mit tudom én mit csináljon belőle. Könyvek közt ült 

egész életén át, azért oly sápadt. Hisz egész Bihar tudja 
e dolgokat; mindenki Orbán diáknak nevezte a szegény 
fiat, s oly nriasan járt, hogy midőn most e paraszt- 
ruhában láttam, sokáig rá sem ismertem. Üstökbe fonta 
haját s elbámult ; maga anyja nem ismerne rá. 

E szavak elvétették hatásukat. Az iródiákok, próká- 
torok, szóval, azoknak egész serege, kik mint gazdasági 
tisztek s törvénytudók a földesurak elnyomásainak esz- 
közül szolgáltak, még inkább utáltatott a jobbágyok 
által, mint az urak, ^^) s midőn Márton, Sipos szavait 
végig hallgatva, gúnyosan monda, hogy a mondottak 
szerint Orbán a halált még inkább megérdemli, miután 
jobbágynak születve, saját vérei ellen az urakhoz sze- 
gődött: nem vala senki, ki a szerencsétlen ifjú iránt 
rokonszenvet nyilvánitott. 

— Igazság — szólt egy öreg paraszt, — ez az ország- 
nak mételye. Az urak durvák, kegyetlenek, de egynek- 
másnak közülük mégis szive van; s ha őket túlzó 
követeléseikben senki közülünk nem segitené, hamar 
fel kellene hagyniok kevélységükkel. De azok, kik aljas 
bérért szolgáikul esküdnek és saját véreik ellen emelik 
fegyvereiket, kik diákul tanulnak s kegyes pártfogóik 
hasznára minden alkalommal törvényt csavarnak nya- 
kunkra: ezeket irtsuk ki. Ha saját fiam volna, nyakába 
vetném a kötelet. 

— Kend jóravaló ember — monda Márton, teljes 
helybenhagyása jeléül a szólónak vállát veregetve, — 
ki kell irtani e gazt mind az utolsóig ; ha Dózsa és 
Lőrincz tanácsomat követnék, jobban állanánk. Nincs 
semmi a kiméletnél veszélyesebb. Te pedig, diák uram 
— folytatá, Orbánhoz fordulva, gúnyoló hangon, — ha 
imádkozni tanultál, láss hozzá, s örülj, hogy oly embe- 
rek kezébe kerültél, kik szükség idejében az absolutiót 
is rád adhatják. 

Az öreg Sípos könyörgéshez fogott s a vezérnek s 
körülötte álló társainak öcscse életéért rimánkodott. — 
Orbánnak kevés reménye maradt, mit jelen helyzetében 
csak azért fájlalt, mert átlátá, hogy halála az üldöző- 
ket Frusina nyomába hozhatja. — Márton szavainál, 
midőn az Dózsa s főkép Lőrincz túlságos kegyessége 
ellen panaszkodott, a czeglédi plébános jutott eszébe, s 
végmenedékül reá hivatkozott ; nem, mert ezáltal életét 
remeié megmenthetni, — erre azon nem barátságos 
mód után, melylyel Lőrineztől utolsó izben megvált, 
kevés kilátás mutatkozott, — hanem azért, mert azon 
esetre, ha a főtáborba vezettetik és sógorával szólhat, 
Frusinát a közelgő veszélyről tudósíthatja. 

Lőrincz nevének említése azonnal megváltoztatá hely- 
zetét. A tisztelet, melyben a hatalmas pap a keresztesek 
előtt állott, oly általános vala, hogy mihelyt Orbán 
azt monda, hogy Lőrineztől hivatva jött s hogy halála 
előtt csak vele akarna szólani : a zaj, melylyel előbb 
kivégeztetését kívánták, azonnal megszűnt, s maga 
Márton kínyilatkoztatá : hogy ez esetben őt a táborba 
fogja vezettetni, de természet szerint jól megkötözve s 
becsületes kísérőkkel — folytatá gúnyosan; — mert 
én ily diák uraknak nem sokat hiszek; s fejemet ten- 
ném rá, hogy Lőrincz atyóval soha éltedben sem szól- 
tál. De legyen akaratod szerint; ha hazudtál, még 
keményebb büntetés vár reád, s igen csalódoi, ha azt 
hiszed, hogy az egykori czeglédi plébános ilyféle embe- 
reket, kik püspököknek neveltettek, igen kímélni szokott. 
Mondom, tégy amit akarsz. Ha akasztóhelyül Temes- 
várt e szép erdőségnél jobban szereted, ám legyen, nem 
kell senkinek megrontani örömét, s csak magadnak 
tulaj donithatod, ha fáradtan jösz a másvilágra. Linen 
sokkal kényelmesebben küldtünk volna oda. 

Hasonló beszédek között, melyek a körülállók által 

kaezagással fogadtattak s M&rton népszerűségének főalap- 
ját tevék: Orbán kezei megkötöztetvén, a fogoly négy 
oláh őrzésére bízatott, s Sípos bátyjától követve, Temes- 
vár felé indult ; Márton pedig ismét a gyepre hevert s 
belsőkép átkozá a felsőbbséget, melyet Lőrincz magá- 
nak a kereszteseken kivívott, s melyet most is annyira 
akarata ellen elismerni kénytelenittetett. 

A katonás barátot rövid idő múlva Klári verte fel 
nyugalmából; s a hir, hogy Telegdi leánya ily közel 
van, a vezért és seregeit uj mozgásba hozá. De hagyjuk 
őket a rendetlenség s lárma között, melylyel a hölgyek 
elfogására készültek, magukra, s kövessük Orbánt a 
keresztesek táborába. 

Útközben az ifjú átgondolá helyzetét s oly határozat- 
hoz jutott, hogy azon esetre, ha élete megkíméltetik, 
a táborban marad ; s mire Lőrincz által egykor fel- 
szólittatott, a nép ügyében szintén fegyvert fog. — Mit 
tehetnék egyebet — gondola magában; — Frusinához 
vissza nem mehetek többé, csak veszélyt hozhatnék 
reá; s jelenlétem az után, mi köztünk történt, csak 
lelke nyugalmát zavarhatná fel. A keresztesek táborában 
talán még hasznára lehetek. Ha ellenségeihez állok, 
talán el fogom hárítani a veszélyeket, melyek őt fenye- 
getik; legalább többet tehetek érte, mint most. Ki 
tudja, talán a végzet azért juttatott elleneim kezei közé, 
hogy életem feladatának, mely abban áll, hogy maga- 
mat ez angyalért feláldozzam, megfeleljek ... Az nem 
lehet, hogy ember egészen hasztalan éljen e világon; 
a kegyes ég nem engedte volna, hogy ennyit tűrjek, 
ha számomra nem volna fentartva egy pillanat, mely- 
ben én is hasznosnak, melyben szükségesnek érezhetem 
magamat. 

Az ifjú gondolatait több ízben az öreg Sípos szakitá 
félbe, ki, nem értve oláh kísérőitől, a táborban létező 

állapotoktól szabadon tárta ki szivét öosose el6tt. 
A rendetlenség, az egyes csapatok között létező viszály- 
kodások, a mindig növekedő kegyetlenség s a vezérek 
képtelensége, a Temesvár körül összegyűlt tábort rég 
felbomlással fenyegetek, és Sipos, ki életében ura 
zászlója alatt, melyet a törökök ellen több Ízben köve- 
tett, rendes hadi szolgálatot is látott, hív tolmácsa vala 
azon elégedetlenségnek, mely a keresztesek között vég- 
legyőzetésük előtt általánossá vált. — De végre — így 
szólt Orbán ismét magában, midőn bátyjának ez elő- 
adása után előbbi föltételét még egy ízben átgondolá, 
— ha azok, kikre e sokaság vezetése bízatott, nem 
felelnek is meg feladatuknak, s ha a nép elkábítva 
szenvedély s természetes vadság által, melyet százados 
elnyomás szült s nevelt, az emberiség korlátaiú túl- 
csapong, maga az ügy, melyért fegyverhez fogok nyúlni, 
nem szent-e mindamellett? nem azon ügy-e, melyhez 
születésemnél fogva hívatva vagyok? .... Lőrincznek 
igaza volt: keblem csak akkor fogja feltalálni nyugal- 
mát, ha a pályára, melyből szerencsétlen viszonyok 
kiragadtak, visszatérek. 

E gondolatok között Orbán követőivel végre az erdőn 
kívül Temesvár közelében látá magát, hol a várost 
minden oldalról körülfogó sátorok tűntek fel szemei 
előtt. — Az erdő s a tábor között szabad tér terült 
el, mely a keresztesek által vásárhelyül használtatott, 
s hol, midőn Orbán kísérőivel odaért, Lőrincz épen 
a szomszéd falukból a táborba hozott eleséget osztá 
ki néhány száz férfi- s asszonyból álló zajgó tömeg 
között. 

A fogoly jöttére csillapult a zaj ; a tolongok szét- 
oszlottak, s Orbán a hatalmas pappal szemközt állott. 
Lőrincz azonnal ráismert a jövevényre, s miután kézre- 
kerülésének körülményeit megtudá, feloldatá kezeit, az 

oláh őröket yisszaküldé, s Orbánt várakozásra kérve, 
ismét az osztáshoz fogott. 

A zaj újra elkezdődött, s az élelmiszerek, melyek 
fegyveresektől őriztetve, Lőrincz által kiosztattak, 
annyira magukra vonták az egész tömegnek figyelmét, 
hogy Orbán a tolongok között sógorát meglátva, vele 
félrevonulhatott, anélkül, hogy ez Lőrinczen kívül más- 
valakinek feltűnt volna. 

Mihelyt magát másoknak halláskörén kívül látta, 
röviden elmondá a történteket és sógorát azon meg- 
hagyással küldé el, hogy a hölgyeket saját helyzetéről 
tudósítva, velük eddigi tanyájokat azonnal hagyja el s 
mellékutakon Lúgos felé siessen. 

Miután sógorát sebes léptekkel távozni látta, meg- 
szabadulva legfőbb gondjától, visszament előbbi helyére 
s érdekkel nézé a mozgékony jelenetet. — A férfiak 
közé, kik Lőrinczet lármás követeléseikkel ostromiák, 
sok asszony vegyült, s a rimánkodás s a panaszok, 
melyekkel igényeiket előadák, nem kissé növelek a 
zavart. Minden kenyérért s darab húsért, mely Lőrincz 
parancsára a fegyveresektől körülvett eleségből valaki- 
nek jutott, uj lárma, néha verekedés támadt, s a legyő- 
zöttek káromkodással s panaszaikkal nevelék az általá- 
nos rendetlenséget, mely talán vérontássá fajul, ha 
Lőrincz intő szava s tekintélye az őrjöngőket némileg 
féken nem tartaná. 

Végre az elosztás bevégeztetett; a sokaság részint 
rosszkedvűen, amennyiben a neki jutott osztalék vára- 
kozásainak meg nem felelt, — részint örömrivalgások 
között oszlott el, s Orbán Lőrinczczel maga maradt. 
— Az utóbbi mély gondolatokba merülve nézett a 
távozók után. Érdekes arcza gondtól s emberfölötti 
fáradozásoktól azon pár hónap alatt, melyek óta Orbán 
őt nem látá, szembetünőleg megsoványodott, s egész 



287 

kifejezésében mondhatlan csüggedtség yala szemlél- 
hető. 

Végre erőszakkal ragadván ki magát szomorú gon- 
dolataiból, Orbánhoz fordult s ekként szólt: Ne hidd, 
hogy szavaid által elámittatám magamat ; jól tudom, 
téged nem szabad akarat, hanem kényszerités vezetett 
táborunkba. Tanú nélkül vagyunk. Menj Isten hírével, 
a honnan jöttél. 

— Csalódol — válaszolt Orbán nyugodtan ; — szán- 
dékom itt maradni táborotokban. 

Lőrincz bámulva nézett az ifjúra. — Értelek — 
monda rövid szünet után, — nincs hozzám bizodalmad, 
s nem csodálom. Országszerte hangzik kegyetlenségem 
híre. Nagybotu Lőrincznek, vérszomj azónak, Isten osto- 
rának neveznek, s mert az emberek, kik közül senki 
sem képes a középszerűségen túl emelkedni, természe- 
tes hiúságukat legalább az által szokták kielégíteni, 
hogy azokból, kik nagy mozgalmaikban elől állanak, 
óriásokat alkotnak : azért, kik e táborba'a tartózkodnak, 
félistent, s kikkel te éltél, ördögöt látnak bennem. Nem 
bámulom, ha te is osztozol véleményökben s azt hiszed, 
hogy ajánlatom csak csel vala, melyet ha elfogadsz, 
az ígért szabadság helyett reád kínos halál vár. De 
nyugtasd meg magadat. Hitemre esküszöm: szabadon 
elmehetsz, hová menni akarsz; Lőrinczet soha sem 
lészen okod csellel vádolni. 

— Mondám már: föltett szándékom veletek ma- 
radni — szólt Orbán elhatározottan ; — ha nem volna 
az, eléggé ismersz, hogy engem félelem azon pálya 
követésétől, melyet meggyőződésem kijelölt, nem fogna 
visszatartóztatni. 

— S gondolod — monda Lőrincz, sötét szemeit a 
szólóra függesztve, — hogy nem ismerem az okokat, 
melyek téged e határozatra bírtak? 

Orbán hallgatott. 

— Urad leánya közelünkben van — folytati az 
előbbi; — észrevettem, hogy imént sógoroddal titkon 
szólottál, s hogy az sietve távozott; s hidd el, ha Te- 
legdi leányát keresném, nincs vezetésedre szükségem, 
hogy rejtekét feltaláljam. Véletlenül kerültél társaink 
kezei közé, s meggondolád, hogy azon esetre, ha mint 
fogoly jelensz meg táborunkban, hol a nagyobb rész 
tudja, hogy a hölgyeket te mentetted meg budai házuk 
ostrománál, az összeköttetés, melyben sógoroddal állsz, 
másoknak is eszébe juthatna, s hogy néhányan a 
szerény vadászlakban keresnék s találnák a kineset, 
melyet annyi szorgalommal őriztél eddig. Azt kellé 
tehát mondanod, hogy jó szándékból szegődél hozzánk, 
s épen akkor kerültél Márton kezei közé, midőii e 
táborhoz sietél, hogy harczainkban részt vehess. — 
Másokat megcsalhatsz, de, látod, én ismerem titkodat. 

Orbán nem titkolhatá el a zavart, mely Lőrinez 
szavainál lelkét eltölté. 

— Nincs okod pirulni — folytatá emez; — állan- 
dóság illik a férfiúhoz ; nem a czél, melyet magáiiak 
kitűzött: hanem az, hogy tántorithatlanul hív maradt 
czéljához, adja meg becsét; s habár saját lelkületem 
szerint Ítélve, alig foghatom meg a húséget, melylyel 
nem nagyszerű ügyhöz, hanem egyes emberhez ragasz- 
kodói: hidd el, én mégis becsülni tudom önmegtagBr 
dásod egész érdemét, s ép azért nyugodt lehetsji, hogy 
annak egyedüli jutalmát nem fogom meghiúsítani. 
Telegdi leányát miért üldözném? Feláldozám apját, 
mert megmentése az ügy kára nélkül nepi vala lehet- 
séges; a hölgy halála nem használhat senkinek, 

— S bízhatom-e szavadban — szólt Orbán fölger- 
jedve, — midőn magad mondod, hogy Telegdit te 
áldozád fel, őt, a legjobb, a legnemesebb férfiút? 

— Meglehet, hogy az vala — monda Lfirinei nyu- 
godtan, — 8 mégis ismétlem: én yalék ai, ki öt a 
nép bosznjinak feláldoz&m. Midőn urad a osanádi 
ütközet után a püspökökkel s mis főnemesekkel együtt 
kezünkbe került, Dózsa őt meg akará menteni. A királyi 
udvarnál Telegdi barátságosan yiselé magát Dózsa 
iránt ; midőn mások által sértetett, páriát fogta. György 
meg akarta hálálni e szivességet. A nép egy hanggal 
Telegdi halálát kiváná, s ismerve Dózsa makacsságát, 
látva a mindig növekedő szenvedélyt, melylyel sere- 
geink boszújok kielégitését követelék, zavartól, sőt fel- 
bomlástól kellé félnünk, s pedig azon pillanatban, hol 
összetartásra legfőbb szükségünk vala. Ekkor én valék 
az, ki midőn Dózsa egy napra a fő tábort odahagyá, 
Telegdi kivégeztet ését elrendelem; habár magam is 
elmenvén s annak végrehajtását Mártonra bizván, az 
iszonyn módról, melylyel az történt, nem volt tudo- 
másom 8 azt helyben sem hagyhatom. S hidd el, 
Orbán, ha Telegdi mégegyszer kerül kezembe, s ha; a 
viszonyok úgy állanak, mint akkor, s ügyünk győzel- 
méhez oly erős bizodalmam van, mint akkor vala, 
még egyszer teszem, mit akkor cselekedtem. Ki mun- 
kásságát nagy czélnak szentelé, azt egyesek szenvedé- 
sei nem tarthatják fel ösvényén. Meggondolja-e az 
utas, hogy midőn előre siet, lábával száz és ezer élő 
teremtésnek létét tiporja el? s kinek útja olyas, hogy 
midőn halad, hangyák helyett embereket kell legá- 
zolnia : megállhat-e az, mert szivét irgalom ragadta 
meg? 

— Borzasztó ! — monda Orbán mintegy akaratlanul. 

— Igen, borzasztó — folytatá Lőrincz komolyan, — 
borzasztó, ha a végzet ozéljainak eszközéül gyönge 
embert választott; s te nem gyanítod a szenvedéseket, 
melyeken e szív keresztülment, mióta e pályára lép- 

tem. Ismertél éltem előbbi korszakában ; talán nincsen 
ember, kinek a természettől érzékenyebb szív jutott 
volna, mint nekem. A szenvedés, melyet magam körül 
látok, kínnal tölti lelkemet, s az ég tanúm, hogy csak 
emberszeretet, csak az, mert ennyi elnyomásnak más 
orvosságát nem láttam, adá kezembe a fegyvert. Lel- 
kem fájt, de nem változott a küzdelmek ideje alatt. 
Mint a harmatcsepp, melyet a nap forró sugara felszí, 
hogy az égen átvonuló sötét fellegnek része legyen : 
ilyen vagyok én. A cseppet nem saját akarata vezette 
magasra, s hidd el, ha mint a vészszel fenyegető fel- 
legnek egy része vonul is el most fejed fölött, régi tisz- 
taságában fog leesni egykor ismét viharos magasságá- 
ból. Én nem valék vérengző, nem vagyok az, s Telegdi 
leányának nincs mit félni tőlem. 

Orbán meghatva nézett a szólóra, kinek arczán mély 
fájdalom kifejezése látszott. — Hiszek szavaidnak — 
monda végre ; — de engem nem egyedül Telegdi Frusi- 
nának biztossága birt arra, hogy e táborban maradjak. 

— Nem az?! hát mi bírhatott e kétségbeesett el- 
határozásra, most, midőn azok is, kik eddig zászlóink 
alatt küzdenek, tőlünk egymásután elpártolnak? 

— Nem mondád-e, midőn néhány hónap előtt utol- 
szor találkozánk, hogy nem lesz nyugtom, míg azok 
sorába nem állok, kikhez hasonlónak születtem? — 
válaszolt Orbán nem minden zavar nélkül. — Követni 
akarom tanácsodat. Telegdi István nincs többé, s vele 
a kötelék, mely előbb válhatlanul elleneitekhez lán- 
czolt, megszakadt. 

— Értelek — monda Lőrincz, — mit akkor jóso- 
lék, beteljesedett. A nép fia fölemelte szemét a magas 
uri hölgyhöz, kinek körében növekedett ; a szív, mely 
elég nemes vala mindenét feláldozni kedveséért, elfe- 
ledé lelkesedésében, hogy a földi istenek elfogadják az 

áldozatot, de a porból emelkedő imádókhoz nem képe- 
Bek leereszkedni, s yiszontszerelem helyett megvetés 
yala jutalmad. Szegény Orbán, én előre tudtam ezt! 
De ne ragadtasd el magadat elkeseredésed által. £ lépés 
fontosabb, hogysem egy leány kegye vagy kegyetlen- 
sége arra indokul szolgálhatna. 

Nincs talán semmi fiatal korunkban, mi által ma- 
gunkat fájdalmasabban érintve éreznők, mint ha az, 
mit egész életünkre elhatározó befolyásúnak gondolánk, 
mások által nem tartatik fontosnak. Orbán megalázva, 
sértve érezé magát Lőrincz szavai által. — S ha igaz 
volna, mit mondái — szólt indulattal, — ha e szív- 
nek érzeményei nem voltak befolyás nélkül határoza- 
tomra : megitélheted-e, mennyire hathat az én reám, 
mit te oly csekélynek tartasz, reám, kinek az ég hatal- 
masabb érzeményeket, vagy talán gyöngébb lelket 
adott? Ha téged jéghideg kebellel áldott vagy átkozott 
meg az ég, ne hidd, hogy e miatt az élet minden 
viszonyai világosak előtted, hogy létünk titkait belát- 
hatod, s megitélheted azt, mit, mert nem érzed, érteni 
nem vagy képes. Valamint a forró, ugy a jéggel takart 
vízben semmi sem tükröződik tisztán ; s kit a szív 
legszentebb érzeményei hidegen hagynak, mások meg- 
ítélésére ugy nem képes, mint nem az, kit forró indu- 
latok elragadnak. 

— Szóljunk nyugodtan — monda Lőrincz. — A lépés, 
melyre magadat határozád, fontosabb, hogysem ezúttal 
csak szenvedélyeidet követni szabad volna. Az ügy, 
melyhez szegődni akarsz, reménytelen. Minek áldoznád 
fel éltedet oly küzdelemben, melyről előre látod, hogy 
győznöd nem lehet. 

— És ezt te mondod nekem ? — szólt Orbán bámulva. 
— Nem hívtál-e ? nem kértél-e mindenre, mi szent előt- 
tem, hogy a nép ügyétől el ne vonjam tehetségimet ? 

Br. Eötvös : Magyarország 1514-l)en. n. 16 

— Az idők megyáltoztak — monda Lőrincz komoran ; 
— akkor fellengző remények tölték lelkemet; nem 
kétkedem a győzelmen ; már látni véltem a szebb nap- 
nak hajnalát, mely e szegény, annyit szenvedett népnek 
láthatárán végre fel fog jönni. Csak vétessenek le a 
terhek, melyek a nép vállait igazságtalanul nyomják, 
8 e hon virulni fog, s áldott földünk boldog emberek- 
nek leend tanyája — így gondolkozám. Oh, de a tapasz- 
talás megmutatta, hogy keserűen csalódtam ! . . . Ha 
téli vihar a havat, mely a földön fekszik, elseperte: 
a fagyos mező azért még nem virul; a földnek meleg 
kell, hogy termékenynyé váljék; s ha minden láncz 
széttöretett, minden teher lehányatott, mégis mind- 
addig, míg oly valamit nem találhatánk fel, mi vala- 
mennyi keblet melegen áthatva, önössége jégkérgét 
felolvaszsza : az emberi nem nyomorult fog maradni. 
Nem elég, ha törvénykönyveinkből a százados igazság- 
talanságok nyomai kitörültettek, s ha mindenik ren- 
delése emberszerető szellemben készült : szükséges, hogy 
az emberek váljanak igazságosakká, máskülönben egyéb 
formák alatt mindig szenvedni fog a világ, s ez iva- 
déktól, mely mint zsarnok vagy mint szolga elaljasodott, 
nem várhatjuk ezt. 

Ezen elkeseredéssel mondott szavak mélyen hatottak 
Orbánra. — Oh, miért kellett ily későn e meggyőző- 
déshez jutnod ! — monda érzékenyen. 

— Ne sajnálj — folytatá az előbbi, — lelkem nehéz 
szenvedéseken ment keresztül. Ha legbiztosabb terveimet 
tudatlanság, rosszakarat, egyesek hiúsága, vagy a tömeg 
ellenszegülése meghiusitá ; ha majd Dózsa makacsságával, 
majd a seregek féktelenségével kellett küzdenem, s ha 
azok között, kiknek egész éltemet szentelem, még csak 
bizodalmat sem .találhaték : szivemet leirhatlan fájda- 
lom dúlta fel. Hogy szabadságáért küzdjön, hívtam fel 

e népet, s az vadságában feltümulta egykori zsarnokait. 
Egy jobb lét alapjait akarám lerakni, s csak ingoványt 
láték körülöttem, melyre épiteni nem lehet. Mint a 
hajós, ki szélvész között tudja, hogy a vitorlák, ha 
feszülten maradnak, el fogják meríteni sajkáját, de 
kinek szavára társai nem hallgatnak ; ki a sziklát, mely 
felé irányuk szükségkép vezet, ismeri, de kinek a kor- 
mányt senki sem akarja átengedni: ilyen valék. Átko- 
zám sorsomat, átkozám a pillanatot, melyben először 
e pályára léptem. De ha visszatekintek s a mondhatlan 
boldogságra gondolok, mely e szenvedéseket megelőzte : 
átlátom, hogy azoktól, kiknek a végzet kevésbbé viha- 
ros napokat engedett, nines mit irigylenem. Csalódtam ; 
de nem volt-e csalódásom nagyszerű? A szivtelen, kit 
nemének szenvedései hidegen hagynak, képzelheti-e az 
élvezetet, melylyel -lépésről-lépésre közelitve czélomhoz, 
a diadalt végre kiviva gondolám. Igen ! s most, midőn 
lelkemet csalódások nem ringatják többé, midőn sor- 
somat önámitás nélkül látom magam előtt, s tudom, 
hogy vesznünk kell : nem nézek e reménynyel a jövőbe, 
mert érzem, hogy annak, miért küzdve elesni fogok, 
síromon túl győzni kell. A harcz, melyet kezdénk, 
nagyobb, hogysem azt egy ivadék bevégezné. Az anyagi 
szabadság, melyért a nép fegyverhez fogott, mindaddig 
el nem érethetik, mig szellemi .jzahadaága.M... nem 
vívatott,- s talán századok múlnak, mielőtt ez megtör- 
ténik. De, ha későn is, az idő jönni fog, s a késő utód 
megáldja a névtelen bajnokok hamvait, kik e jövő 
előkészítéséért verőket onták. Igen, fiatal barátom — 
így szólt tovább, Orbán kezét megragadva, — én bízom 
a jövőben; a magok, melyeket elhintek, eltaposva 
most, fel fognak nőni szebb napokban; de ép azért 
szükség, hogy maradjanak, kik a megkezdett munkát 
folytassák. Én bevégeztem napszámomat ; mint a bajnok, 

ki a csata kezdetén ontja vérét, én a diadalt nem fogom 
látni. Neked talán szebb sors jutott. Itt a táborban 
csak az áldozatok számát növelheted; tartsd meg 
magadat a jövőnek, melynek reád talán szüksége lesz» 

— Barátom! — monda Orbán, mélyen meghatva e 
mindig növekedő lelkesedés láttára, — te túlbecsülöd 
tehetségimet, nem vagyok azoknak egyike, kik ily 
magas czélokat tűznek ki munkásságuknak. Ha eszméidre 
győzelem vár, erősebb kezek kellenek, hogy azt elő- 
mozditsák, s a jövő nem veszt semmit, ha nem veszek 
részt küzdelmeiben. Hidd el, teljes öntudattal választám 
ösvényemet. Nem, hogy győzelmet vivjak ki, jöttem e 
táborba ; s azt, a mit én keresek, fel fogom találni 
soraitokban. 

Lőrincz szemei részvéttel függtek az ifjún; de oly 
egyéniség, ki munkásságát nagyszerű czélok kivivására 
szentelé, miként értse, hogy oly csekély tárgy, minőnek 
a szerelem csalódásai magasabb szempontból látszanak, 
a szivén orvosolhatatlan sebeket ejthet? S Lőrincz 
teljesen meggyőződve, hogy Orbánt kétségbeesett hatá- 
rozatára csak pillanatnyi fölgerjedés birá, elkövetett 
mindent, mi által őt attól visszatartóztathatá. Hasztalan. 
A kötelékek, melyek őt az élethez lánczolák, megsza- 
kadtak. Jótevője nem vala többé; Frusinának nincs 
többé szüksége reá; sőt, miután őt többen látták a 
táborban, ugy hivé, jobban gondoskodhatik biztosságá- 
ról, ha a kereszteseknél marad; s ha e vész majdan 
átvonult e hon fölött, mit tegyen? A történtek után a 
baráti viszony, melyben eddig Frusinához állott, nem 
létezhetett többé. Kerülnie kellene őt, nehogy jelenléte 
napjait elkeseritse. S hova forduljon a világon, ha 
azon körből, hol boldognak érzé magát, kizáratott? 

— Elveszett ügy, melyhez szegődöm — így szólt, 
miután Lőrincz mindent, mi őt föltételétől visszaijeszt- 

hété, elmondott; — de épen ez oknál fogva ily baj- 
nokokra van szüksége, minő én vagyok. Ei az életen 
csügg, az felszámítja a siker lehetőségeit ; én föltétlenül 
állok soraitokba. S vajon e kar, melyet magadtól 
elutasítasz, nem lehet-e hasznára ügyednek ? nem, hogy 
győzelemhez vezessen, de hogy példájával bátorságra 
intse társait. 

— Nem ellenzem többé kivánatodat — monda 
Lőrincz, miután tanácsának sikeretlenségét tapasztalta ; 
— megfoghatlanok az utak, melyeken Isten azokat, 
kiket eszközül kivan használni, munkásságuk köréhez 
vezeti ; s talán felsőbb hatalom az, mi téged ily várat- 
lanul előbbi szándékaid megmásitására birt. Mielőtt 
azonban megérkezésedet Dózsával s a többiekkel köz- 
löm, jer velem a táborba s nézd meg azokat, kikhez 
társul szegődöl. — S ezzel Lőrincz, Orbántól követve, 
a tábor felé vévé útját. 

S csakugyan, ha lett volna valami, mi Orbánt szán- 
dékának megmásitására birhatá, az, mit Lőrincztől 
vezettetve a táborban látott, e végre bizonyosan leg- 
alkalmasabb fogott volna lenni. 

Hazánkban az ujabb kor művelődése kevesebb válto- 
zást vont maga után, mint más országokban ; azonban 
az idő s a népességgel szaporodó szükség itt is meg- 
tette hatását ; s elődeink, ha visszatérnének, sok helyen 
nem ismemének többé a vidékre, hol egész életük 
lefolyt. Főkép Temesvár környékéről mondhatjuk ezt. 
Az akkori vár magas falakkal s széles vízárokkal 
kerítve, csak azon egy épületet környezé, melyet az 
utasnak mai nap a Hunyadiak lakháza gyanánt mutat- 
nak s mely az időknek és számos ostromoknak ellent- 
állva, fegyvertárul s katonai laktanyául szolgál. — 
A várost, mint föntebb mondók, csak hármas fapalán- 
kolat, melyet egymástól vízárkok választanak el, s a 

Béga, mely az egész várost körülfolyá, yédelmezék. 
Temesvár fő erőssége nem falakban s árkokban, hanem 
inkább az egész vidék akkori állapotában vala kere- 
sendő. 

Hol most, mióta a Temes és Béga csatornák által 
félig szabályoztattak, hazánk legtermékenyebb vidéke 
terül el : a szabadon kiáradó folyók akkor egész Csanádig 
mindent elboritva, óriási mocsárt képezének, s a számos 
ingoványok között, azoknak kivételével, kik e vidéket 
tökéletesen ismerték, az év legnagyobb részében egy 
lélek sem találhatá fel útját. Csak a város azon oldalán, 
mely Lúgos felé néz, állott félszigetként, nem széles, 
de az erdőségig nynló térség a mocsár között, s ez is 
sokszor áradásoknak volt kitéve,* mint azt a rajta termő 
füvek nemei s az itt-ott soha egészen ki nem száradó 
mocsáros helyek bizonyiták. Most e szűk tér szárazan 
állott s ez az a hely, melyen a keresztesek tábort 
ütöttek. 

Nem lehet fogalma senkinek azon állapotról, melyben 
Orbán e tábort találta. A hosszú ellentállásra, melylyel 
Temesvár előtt találkoztak, se Dózsa, se seregei nem 
voltak elkészülve, s ez oknál fogva semmit sem szerez- 
tek meg, mi egy vár rendes ostromához szükséges. 
A keresztesek még csak sátorokat sem hoztak maguk- 
kal, s velük ide is eljött családaikkal együtt a szabad 
ég vagy faágakból készült kis kunyhók s ereszek alatt 
tengődtek. A rend, melyet Dózsa a had kezdetén seregei 
között szigorúan fentartott, már rég a legnagyobb fék- 
telenségnek adott helyet. A csanádi ütközet óta Dózsa 
oly megvetéssel tekintett elleneire, hogy vezéri köte- 
lességeit nem teljesité többé. Az alvezérek példáját 
követék, s a sereg mindig inkább elvadulva, napról- 
napra kevésbbé hajlott Lőrincz s Dózsa Gergely paran- 
csaira, kik e táborban kötelességeikhez hívek maradtak, 

habár nagyrészben hasztalan, mert senki sem támo- 
gatá törekvéseiket. Néha, főkép az utolsó időben, midőn 
Temesvár megszállásának lassú sikerét észrevéve, Dózsa 
pillanatokra kiragadta magát tétlenségéből ; egyes kiosa- 
pongások szigorú büntetése napokra a megzavart rendet 
helyreállitá ismét ; de a nyugalom, melyre magát e 
város falai előtt kényszerítve látá, újra visszasülyeszté 
őt tétlenségébe. Dorbézolva tölte napjait vezértársaival, 
s a nép újra folytatá kicsapongásait, nem gondolva 
a jövővel, mely mindig ijesztőbb alakban közelített 
feléje. «) 

A környékben lakó nép ily számos sereget élelmi- 
szerekkel rendesen nem láthatván el, a tábor nagyrészt 
zsákmányokból élt, s mint az ilyenre szorult seregek 
általában, majd inség, majd hallatlan pazarlás közt 
folytatá napjait. Ha azon csapatok, melyek élelmiszerek 
beszerzésére mindenfelé kiküldettek, gazdag zsákmány- 
nyal tértek vissza, egypár napig vad lakomához láttak, 
ha a bőség elfogyott, sokszor majdnem éhség uralko- 
dott, s hangos panaszok emelkedtek Dózsa ellen, ki a 
helyett, hogy seregeit csatákba vezetné, e mocsárok 
között tartja őket, míg az uralkodó betegségekben 
elvesztek, vagy az urak által utolsóig felkonczoltat- 
tak. *2) 

— Nem változott meg határozatod most sem? — 
monda végre Lőrincz, miután Orbánt soká körülve- 
zetve megállott. — Láttad állapotunkat ; vesztünk kike- 
rülhetetlen. Ha Zápolya nem vezetné is ellenünk sere- 
geit, a mirigy, melynek naponként száz áldozat hull, 
s belső viszály kodásaink semmivé tesznek. Szólj, s kive- 
zetlek e szerencsétlen körből. Az erdőségen át biztosan 
érhetsz Lúgosra. 

— Vezess Dózsához s adj fegyvereket, — volt Orbán 
válasza. 

— Jer velem, — monda Lőrincz, s egy nagy sátor 
felé, mely a tábor közepén zászlókkal ékesítve emelke- 
dett, vezeté társát, midőn a tábor másik oldalán rend- 
kívüli lárma vonta magára figyelmét. 

— üjra zaj, s pedig a lugosi oldalról. Talán az ellen- 
ség közelít! — monda Lőrincz, s a helyett, hogy Orbánt 
Dózsa sátorába vezetné, sietve arra vévé útját. 

Legtöbb emberre nem annyira maga a hatalom gyako- 
rol hatást, mint az azt környező külső fény; s midőn 
a hatalomnak ellenei támadnak, kik azt sarkaiból kifor- 
gatják, bukásának oka többnyire nem abban kereshető, 
mivel sokaknak érdekeit, hanem abban, mert sokaknak 
hinságát sérté. Innen van, hogy a forradalmak vezetői, 
miután a hatalomnak birtokába jutottak, mindenekelőtt 
annak külső jeleit ragadják meg. Nemcsak lenni, hanem 
látszani is akarnak erőseknek ; s a vUág nagy szinjáté* 
kában a rövid zaj után többnyire csak azon változást 
veszszük észre, hogy a régi szerepek uj szinészek által 
vállaltatnak fel ; s a közönség, szokása szerint, nagyobb 
tapssal fogadja az először föllépőket. 

Dózsa nem tartozott azon egyének közé, kik e rész- 
ben kivételt képezhetnek. Háttérbe szoritva egész életén 
át olyanok által, kiknél magát jobbnak gondola ; remény- 
telen nagyravágyás kínjait hordva keblében; évekig 
nyögve a hadi fegyelem vaspálczája alatt; élvezetek 
után vágyódva, melyeket szegénysége miatt ki nem 
elégíthetett ; érezve s emlékében tartva minden sértést, 
melyet megboszulnia oly soká nem lehetett; Dózsának 
nem eszmék, nem azon lelkesítő gondolat adá kezébe 
a fegyvert, hogy a népnek szabaditója legyen: szemé- 
lyes sértéseknek emléke, saját szenvedéseinek megbo- 

Bzxdása, személyes gyűlölség kielégítése volt az, mi őt 
harczra ingerié. Nem szabadságért, — emelkedésért s 
azért küzdött ö, hogy a szolga ne ő legyen. Bámnlhat- 
juk-e ekkép, ha a győzelem után magát a hatalom 
külső jeleivel kömyezé, melyek után egész életén át 
hasztalan sóvárgott? — Gl^yörgy az ország leghatalma- 
sabb embere vala; a királyon kívül nem ismert senkit 
felsőbbjének; miért ne utánozhatná azokat, kik előtte 
foglalták el e helyet ? Eljött végre az ő napja is, miért 
ne ürítené ki a hatalom és élvezetek kelyhét utolsó 
cseppig ? 

Boppant sátort készíttetett magának, hasonlót ahhoz, 
melyet hadaiban Zápolya használt. Elől magas rúdon 
a keresztesek fő zászlója emelkedik, melyet Bakács 
Bómából hozott; a sátor tetején széles lobogón saját 
czímere díszlik s a bemenetelnél számos őrök járnak 
fel s alá. A sátor belseje függönyök által két részre 
osztva. Egyik rész előszoba gyanánt szolgál, hol szintén 
őrök állanak ; a második sokkal nagyobb osztály György 
vezér által használtatik. Ezt nagyságánál fogva terem- 
nek mondhatjuk ; közepét hosszú asztal foglalja el, 
rajta ezüst kupák s billikomok, körüle rendetlenül, 
mint a felkelt vendégek odahagyák, székek állanak. 
A terem egyik oldalán fényes fegyverek halmaza, arany- 
nyal s ezüsttel kivert •pánczélok, sisakok, gyöngyös 
kardok, drágakövekkel kirakott pajzs, buzogányok s 
több széttépett zászlók hevernek minden rend nélkül. 
A másik oldalon egy nagy, bíborral borított karszék 
áll, egykor a csanádi püspök tulajdona, melyet most 
hadi tanács alkalmával, vagy midőn valamely kézre- 
került nemes fölött halálos ítéletet mond, Dózsa foglal 
el. A többi két oldalon pamlagokat s pohárszékeket 
látunk. A falakat különböző színű s szövetű kárpitok 
és szőnyegek takarják, mint minden egyéb, mit e terem- 

ben látunk, maradványok a csanádi püspök s más feldúlt 
nri 8 nemes lakok zsákmányaiból. Itt találjuk Dózsát. 
A székely vitéz aranynyal szélesen hímzett bibor kön- 
tösbe öltözött ; derekát gyöngyökkel kirakott öv szoritja 
s oldalán Zólyomi legszebb kardja függ. Nagy léptek- 
kel jár fel s alá, s arczának vad kifejezésében a leg- 
nagyobb indulat látszik. A pamlagok egyikén Dózsa 
Gergely ül ; szemei szomorú kifejezéssel követik bátyja 
mozdulatait, halvány arczán részvét s csaknem sajnál- 
kozás látszik. 

— Mind felakasztatom őket, — szólt végre hosszabb 
hallgatás után kitörő indulattal György, midőn testvére 
előtt megállott s tekintetét reá függeszté. — Pártütők 
valamennyien. Azt hiszik, Ulászlóval van dolguk. Majd 
meglátjuk, ki úr e táborban: én-e, vagy ők? 

— Ne engedd magad elragadtatni indulatod által, 
bátyám — monda Gergely megnyugtatólag, — már is 
elég elégedetlenség van ellenünk ; mi történnék, ha 
ama szőnyegek mellett álló őrök hallanák az ily 
kitöréseket. 

— Bánom is én! — kiáltott Oyörgy még inkább 
felindulva; — Dózsa György nem fél ily pulya terem- 
tésektől; jöjjenek, s szemökbe mondom, hogy árulók, 
valamennyien árulók ; engem nem csalhatnak meg. 

Gergely újra igyekezett bátyját megnyugtatni. 

— Nem árulók-e — monda emez, földhöz csapva az 
ezüst billikomot, miután egyhuzomban kiürité, — kik 
nekem azt merik tanácsolni, hogy a város ostromával 
hagyjak fel, kik nekem most merik tanácsolni ezt, 
most, midőn a tél nyakunkon van, s ha vala- 
mely város birtokába nem jövünk, vesznünk kell, most, 
miután hónapokig itt heverünk s seregünk a hasztalan 
erőlködés között felényire olvadt? Azt akarják-e, hogy 
Dózsa György az egész ország előtt kudarczot valljon. 

l^ogy ügyetlen, gyáva vezérnek mondassék, s neve az 
egész székelységnek gyalázatára legyen? Nem érzed-e 
ezt te is? Egy vérből születtünk, téged is Dózsának 
hivnak, s világ esníjává váljék e név, mely előtt most 
egy ország remeg? 

— De mit tegyünk, ha a várost nem keríthetjük 
hatalmunkba? — válaszolá Gergely; — Zápolya sere- 
geivel Lúgos mellett áll; az őrsereg, segédét várva, 
kétségen kívül még makacsabbul fogja magát védel- 
mezni, s hadaink ereje és bátorsága csökkent ; ha meg- 
támadtatunk — 

— Temesvár az enyém lesz — kiálta György még 
nagyobb indulatban, mint rendesen szokása volt, ha 
valamely tanács nézeteivel meg nem egyezett ; — ha 
a világ minden hatalma ellenem támadna is, fenn fog 
lobogni zászlóm a várfalon. — Holnap, — de nem! 
még ma ostromoltatok, s meglátjuk, nem függ-e holnap 
a büszke Báthori nemeseivel együtt a kapuk előtt ? ! 

— S nem hallottad, hogy a seregeket nem lehet új 
ostromra vezetni? — monda Gergely szomorúan. — 
A vezérek egyhangúlag mondák ezt. Oh, bátyám, az 
Istenre kérlek, gondolj biztosságodra. A kibékülés talán 
még lehetséges. Seregeink megfogytak, de ki belső fel- 
oszlásukat nem ismeri, a harcznak kimenetelét még 
bizonytalannak gondolhatja, s Zápolya talán elfogadható 
föltételeket teend. Minek tovább folytatni ez irtózatos 
vérengzést, mely mellett a győzelem lehetetlen? 

— Hát kimutatod végre fogad fehérét — monda 
György gúnyosan ; — Gergely öcsém a többiekkel 
egyetért s az urakkal szerződni akar. Ha engem Zápolya 
kezébe adtok, a fegyvert lerakjátok 9 térdenállva bocsá- 
natért rimánkodtok: a szepesi gróf talán megígéri, 
bogy nyomorult élteteket meg fogja hagyni. Takarodjál 
szemeim elől, alávaló ! állj ellenségeimhez ; hisz úgy 

sem yártam tőled egyebet. Nem egy anya szült ben- 
nünket. 

Gei^ely ismeré bátyját. Az örökös ingerültség, mely- 
ben utolsó időben élt, hevitő italok s azon körülmény, 
hogy eddig fékezett indulatainak vezéri állásában sza- 
bad tért engedhetett, még inkább növelek szenvedé- 
lyességét, s csendesebb kedélyű testvére eddig nyugod- 
tan túré legvadabb kitöréseit ; de ez aljas vádra a szé- 
kely vér felforrt ereiben is. Lángoló arczczal ugrott fel 
pamlagáról, s keze mintegy akaratlanul kardja marko- 
latához nyúlt, — S ezt nekem mondod?! — szólt 
indulatában remegő hangon, — nekem, ki érted any- 
nyit áldoztam? 

Sohasem látta még György Gergelyt ily állapotban ; 
a vad férfiú csaknem ijedten vonult vissza sértett test- 
vére előtt. De mihelyt első fellobbanása elmúlt, Ger- 
gely mérséklé magát ; arczán mondhatlan fájdalom kife- 
zése foglalá el a harag helyét, s szemei csaknem könyö- 
rülettel függtek bátyján. — Isten veled, György — 
monda meghatva, s minden további szó nélkül az 
ajtó felé indult. 

A legvadabb kebelben is rést talál a szeretet gyön- 
géd hatása. Ha igaz, mit mondanak, hogy senki sem 
száll sirjába, ki e földön legalább egy szivet ne talált 
volna, mely iránta melegebben érzett, s még Néró 
halála után is találkozott egy szolga, ki urának véres 
tetemeire virágokat hintett : még bizonyosabb az, hogy 
nem volt e világon soha senki, ki a szeretet boldogító 
érzeményét életében legalább egyszer, legalább egy 
ember iránt ne érezte volna. Ez ember Györgyre nézve 
Gergely testvére vala. Megfosztva apjától csaknem gyer- 
mekkorában, György elhagyatva érzé magát a világon. 
Nem szeretve mostoháját, kit apja maga után hagyott, 
s kinek csak kénytelenségből engedelmeskedett; utálva 

a szolgai munkát, melyre magát, mint egy szegény 
székely család legidősb figyermeke, kényszerítve látá, 
az apai ház a fiúnak tűrhetetlenné vált. Vad, magába- 
zárkózó volt már akkor, s a falu gyermekei félve vonul- 
tak vissza e pajtásuk előtt, ki, ha játékaik közé vegyült, 
a tréfából komoly verekedésre ment mindig át, s mint 
legerősebb, mindig győzve hagyá el a küzdhelyet. Ha 
munkáját bevégzé György, magányosan járt körül az 
erdőségben, mely Dalnokot kömyezé ; s mihelyt kara 
izmosodott, s apja nehéz ívét felvonhatá : medvék és 
szarvasok vadászata volt csaknem egyedüli öröme. 

Lelkét sötét gondolatok üldözék. Apja, a székely 
nemzet jogait védelmezve, a csatamezőn vérzett el. 
Sokszor hallá ezt. Mostohája éji estéken órákig beszélt 
e történetről. A falu templomában évenként isteni szol- 
gálat tartatott azokért, kik apjával együtt estek el; s 
minél boldogtalanabbnak érzé magát árvaságában, annál 
hatalmasabb, annál határozottabb lőn keblében a meg- 
győződés, hogy apjáért boszut állani legfőbb feladata 
életének. Erről ábrándozott, midőn a vadak ellen apja 
ívével lesben állott ; erre gondolt, midőn apja ekéjével 
kis földét szántogatta ; erről álmodott éjszakákon át, 
mintha apjának véres árnya fel s alá járna házában s 
boszura hívná fel gyermekét ; s György mindig vadabb, 
mindig zárkózottabb lőn mindenki előtt, minél inkább 
közelgeni vélte a pillanatot, hol föltételét kiviheti, s 
minél többször tapasztala, hogy ha szándékáról szólott, 
gyermekies előadására csak kétkedő, félig könyörületes 
mosoly volt az egyetlen válasz. Csak a kis Gergely 
vala az, ki előtt szivét kitárhatá. A nála hét vagy 
nyolcz évvel fiatalabb gyermek nem kétkedett szavain, 
neki elmondhatá véres föltételeit; ő vala az egyetlen, 
kinek társaságában magát jól érezte. Mihelyt kis öcscse 
vele járhatott, magával vitte őt az erdőbe s mezőre. 

vele töltötte egész idejét, s büszkeségének, mely még 
egyéb táplálékot nem talált, mondhatlannl jól esett a 
gondolat, hogy testvérének pártfogója lehet. 

Miután György felnőtt s fegjryert köthetett, elhagyá 
apai házát ; bánat nélkül távozott. A hegy, mely fölött 
a napot annyiszor látta fölkelni ; a rengeteg, hol annyi 
órákat töltött, s a zúgó patak, mely tanúja vala első 
játékainak, mind nem tartóztaták vissza a távozót ; 
mostohájától örömmel, rokonitól s ismerőseitől könnyű 
szívvel hallá a végbucsu szavait; csak akkor indult 
meg a vaskebel, midőn a Sajgóhoz érve, elválni készült 
tőle Gergely, ki őt eddig kiséré. Karjai közé szoritá 
testvérét és szemeiből könyek áradtak, mintha most 
egyszerre érzené az elválás minden keserveit. A testvé- 
rek ritkán találkoztak azóta ; György napjai a határ- 
szélen csaták között folytak el ; Gergely honn maradt, s 
ősi telkét mívelve, csak akkor fogott fegyvert, ha álta- 
lános fölkelés hirdettetett, s az egész székelység lóra 
ült ; de a viszony, mely köztük létezett, nem gyöngült. 
György élte legszebb, sőt csaknem egyedüli nyájas 
emléke e testvéri szeretet vala. Miután meggyőződött, 
hogy gyermeksége föltételeit teljesítnie nem lehet, s 
azok, kiknek áldozatául esett el apja, hatalmasabbak, 
hogysem rajtuk boezut állhatna ; midőn száz reményé- 
ben csalatva, büszkeségében sértve, nem méltányoltatva 
eléggé vitéz tetteiért, lelkét az egész világ ellen kese- 
rűség tölte el: Gergely emléke volt azon fénypont, 
mely egy kis világot vetett sötét életére. Véres csata- 
mezőn s ostrom között reá gondolt ; zsákmánya legjobb 
részét számára tartá meg, s alig hirdettek fegyverszü- 
netet, ő visszatért Dalnokra, hogy ismét találkozhassék 
öcscsével. Hisz e nagy világon Gergelyen kivül úgy 
sincs senki, ki Györgyöt szeretné. 

Gergely teljes mértékben viszonzá ez érzemény eket. 

Midőn a székely földre eljutott híre György hős tet- 
tének, 8 hogy megjutalmazás végett a király elébe hiva- 
tott: Gergely odahagyta házát s Budára indult, hogy 
bátyja dicsőségének szemtanúja lehessen. Midőn a dolgok 
nem várt kifejlődése úgy hozta magával, hogy a keresz- 
tesek vezérének György választatott, Gergely megizené 
nejének, hogy ő is a keresztesek közé állott. A lázadás 
akarata ellen kezdetett meg; elkövetett mindent, hogy 
Györgyöt szerencsétlen föltételétől visszatartóztassa ; 
előrelátá következményeit ; tudta, hogy vesznie kell, 
ha bátyját követi; de vele maradt hiven, tántorithat- 
lanul. Szive jelölte ki a helyzetet, melyet a világon el kell 
foglalnia, s ő, előrelátva végzetét, nyugodtan elvára azt. 
Ez vala a viszony, mely a testvérek között létezett, 
s Gergelynek először jutott talán eszébe most, hogy az 
valaha megváltozhatik. 

— Hová akarsz menni, öcsém? — monda György 
a távozó után sietve s őt kezénél visszatartóztatva. 

— Hadd távozzam — szólt emez, — s adja az ég, 
hogy oly embereket láss magad körül, kikhez több 
bizalmad lehet, mint hozzám. 

— És hová akarsz menni? Az Istenért, Gergely, mi 
jut eszedbe? — kérdé ismét az előbbi, még erősebben 
visszatartva öcscse kezét. • 

— Ne aggódjál miattam. 

— Gondold meg, Zápolya Lúgosnál áll; az egész 
út innen Erdélyig teli ellenséggel, nem juthatsz Dal- 
nokig, s a gyáva erdélyiek között ott sincs számodra 
biztosság. 

— S mit keresnék én Dalnokon ? — monda Gergely, 
kit, midőn születése helyének nevét hallá emliteni, 
mondhatlan fájdalom fogott el. — Nem enyém többé 
a ház, hol szüleim laktak. Dózsa Gergelynek nincs 
tűzhelye, hol fáradt fejét lehajthatná. 

— Öcsém — szólt György meghatva, — hogyan 
beszélhetsz ilyeket? vissza fogunk térni Dalnokra, s 
nem mint szegény székelyek, mint mikor távoz&nk, de 
dicsőséggel, nagyúri módon. 

— Ne szóljunk erről, bátyám — jegyzé meg szo- 
moman Gergely, — csak Dalnokról ne szóljunk, szivem 
nem birja meg ez emlékeket. Oh, ha láttad volna 
házamat, mikor azt elhagyám! Nagyobbik fiam, ha 
szánték, már az eke mellett járt s a legelőn a marhára 
vigyázott; a kisebbik a Gyertyán oldalán s a faluban 
futkározott körül, s nem győzték eléggé dicsérni eszét. 
Minap a favágókkal egész a Gsijáros csúcsára ment 
fel. A nap, udvarunkról nézve, e hegy mögött nyug- 
szik le, s a pajkos fiu látni akarta szép nyoszolyáját, 
melyről nagyanyja mesélt. Nőm csecsemőt ringatott 
karjai között. Midőn a háztól elindultam, a Sajgóig 
kisért el, s a gyermek utánam nyujtá kezét, s össze- 
csapta, mintha kéme, és mosolygott . . . angyal nem 
mosolyoghat szebben . . . s szemem könyekbe lábbadt, 
mert az öröm nem fért meg szivemben. És most, 
házam feldúlva, nőm s gyermekeim, mint földönfutók, 
kóborolva a világon ; és az átkozott Dózsa Gergely 
gyermekeit ki meri felfogadni házába! A Sajgó part- 
jain fognak ülni, hol őket elhagyám, bú és nyomor 
miatt halvány arczokkal, s a koldus család könyeit a 
patak hideg habjai nyelik el; ki gondol bánatával?! 

Gergely szemei könybe lábbadtak ; György mélyen 
meghatva szoritá kezét. — Ne gondolj ilyesekre — monda 
remegő hangon, melyből megindulássá vala észrevehető, 
— ki bántaná gyermekeidet? 

— Nem vagyok-e felségsértő? — kérdé keserűen a 
másik, — s ennek büntetése nem teijed-e ki ártatlan 
gyermekeire ? 

— Jaj annak, ki gyermekeidnek csak egy hajaszálát 

merné bántani — kiáltott György indulattal; — n€ 
félj, a Dózsa név nem olyan, hogy sérteni merészlené 
valaki azt, ki e nevet viseli. Családodat nem bántja 
senki. Fiaidra dicsőség vár. Az Újlakiak, Zápolyák, az 
egész világ jószágait nekik adom, főispánokat, grófokat 
csinálunk belőlük, csak maradj nálam, ne hagyj el, 
öcsém ! Hisz hova is mehetnél ? legfolebb Törökország- 
ban találnál menedéket, s csak nem hagyod el bátyá- 
dat, hogy pogányok között töltsd éltedet. 
Gergely hallgatott. 

— Lám, Gergely, tudod, hogyan szeretlek — foly- 
tatá az előbbi, — első gyermekséged óta én nevel- 
telek fel, és te egy meggondolatlan szó miatt el akarod 
hagyni testvéredet. Heves vagyok, indulatos, vadállat ; 
szidj össze, verj meg, de ne hagyj el: mit tegyek nél- 
küled. Hisz Ígérted, hogy velem maradsz, bármint for- 
duljon sorsunk. 

— S én beváltottam volna szavamat — monda Gergely 
szomorúan. — Tudod, csak kedvedért vettem részt e 
hadban, melynek előre látám következéseit. Nekem 
úgy látszott, hogy szükséged van rám, s feláldoztam 
mindent, hogy nehéz napjaidban segéded, vagy lega- 
lább vigasztalód legyek. Mit keressek még tovább köröd- 
ben ? Gyanúd mutatja, hogy sohasem szerettél, máskép 
nem támadhatott volna kebledben ily gondolat. 

— Nem szerettelek! és hát kit szerettem e világon, 
ha téged nem ? — kérdé György szenvedélylyel ; — vagy 
fenevad vagyok-e, ki senkit nem tud szeretni? Nem 
voltál-e táborunkban az első én utánam ? nem engedel- 
meskedik-e szavaidnak az egész sereg? 

— Oh, bár csak egyszer követted volna tanácsomat ! 

— Azért neheztelsz, mert tanácsaidat nem követték ? 
— folytatá az előbbi. — Ez is máskép lesz. Minden- 
ben nézeted szerint fogok eljárni. Mondjanak bármit 

a többiek. Mi nekem Lőrincz!? te testvérem vagy, én 
a te szavad után indulok. Nemde, Gergely, igy nálam 
maradsz ? 

György egész magaviselete annyi bánatra, annyi 
szeretetre mutatott, hogy Gergely nem állhatott ellent 
kéréseinek. Mielőtt azonban felelhetett, egy őr rohant 
a szobába s hírül hozá, hogy épen Márton barát csapa- 
tának egy részével tért vissza a táborba s hogy neme- 
seket hoz magával, kiket a lugosi úton fogott el. 

— Meaj pokolba! — kiáltá György türelmetlenül, 
bosszankodva az idegen közbejöttén, midőn észrevette 
a hatást, melyet kéréseivel Gergelyre tett ; — mi közöm 
ehhez ? 

— Csak kérdeni akartam: ne hozzuk-e a foglyokat 
ide nagyságodhoz? — válaszolt az őr ijedten. 

— Mondd, hogy akaszszák fel! — kiálta György 
még indulatosabban ; — lódulj ! 

— így követed tanácsimat ? — monda Gergely, midőn 
e parancsot hallá, panaszló tekintetet vetve bátyjára. 

— Azt akarod, kogy ne akasztassam fel ? — kiáltott 
György, midőn öcscse arczán a változást észrevéve. 
— Jól van, élni fognak. — S ezzel az őr után sietett 
s a már távozót visszahivá. — A foglyokat ne bántsa 
senki, érted-e ? — szólt a legnagyobb indulattal. — Életed- 
del állasz jót értük. Jaj annak, ki csak egy hajszálukat 
bántja. Menj ! siess ! vezettesd hozzám őket. Gergely 
nem akarja, hogy bántalmuk legyen. 

Míg az őr bámulva távozott, György ismét Gergely- 
hez fordult. — Lám, ezeknek is te mentéd meg életüket. 
Ha leghalálosabb ellenségeim lennének, sem fogja senki 
bántani. Kegyelmet fogsz árasztani magad körül, mint 
a jó angyal ; csak egy szavadba kerül, s én nem leszek 
többé vérengző. De nem hagysz el, ugy-e öcsém? 

Gergely mélyen meg volt hatva ; érzé a hasznot, 

ir 

melyet a táborban maradásával hasonló pillanatokban 
tehet, 8 hallgatya nyujtá jobbját bátyjának. 

— Megelégszel velem, nemde ? — monda emez öröm- 
ragyogó arczczal ; — ne félj, mától fogva uj élet kez- 
dődik táborunkban. Mondjanak akármit, én iöbbé más- 
hol, mint becsületes ütközetben nem bántok senkit. 

— Oh, tedd azt, bátyám ! — monda Gergely, meg- 
szoritva testvére kezét, — saját dicsőséged kivánja 
tőled, s az ég meg fog áldani. 

— Megbocsátasz badar, esztelen beszédimért, melyek- 
ről, Isten úgyse, szivem mitsem tudott, s nálam 
maradsz, nemde? Jer karjaim közé. 

S a testvérek egymás karjai közé borultak. Ei Dózsa 
Oyörgyöt e pillanatban látta volna, ajkain a szeretet 
meleg szavával, megindulás könyével szemében, lehe- 
tetlennek gondolta volna mindazt, mit a hír e férfi 
kegyetlenségeiről beszélt. Mint mikor a vihar ketté 
hasiija a felleget s a sötét tömegek között néha egy- 
egy darab kék eget látunk, melyen át meleg napsugár 
ragyog le reánk: úgy tűnnek fel az emberi kebelben 
a szenvedély és bűn fátyola alatt is nemesebb érzelmek ; 
s a legnagyobb gonosztevőnek is vannak pillanatai, 
midőn természetének jobb része áttör a szennyes bori- 
tékon, melylyel azt az élet eltakarta. Dózsa tetteitől a 
jobb ember borzadva fordul el, de e pillanatban csak 
a szeretet meleg érzésivei áthatva, könytelt szemekkel 
szoritá keblére testvérét. 

E meghatás pillanatait ugyanazon őr szakitá félbe, 
kit Dózsa előbb elküldött. — Jöjjön nagysád — szólt 
ez ijedten, a nép a foglyokat szét akarja tépni. Midőn 
mondám, hogy senki ne bántsa, magam is alig mene- 
külhettem meg. Nem akarnak engedelmeskedni. 

— Nem akarnak engedelmeskedni — kiálta Dózsa, 
— mikor én parancsolok ? Magadon kívül vagy ficzkó ? ! 

— Nem biz én ! Nem hallja nagysád a zúgást ? Azt 
mondják, hogy nekik senki sem parancsol, s nem azért 
fogtak fegyvert, hogy előbbi uraik helyett még szigo- 
ruabbat emeljenek nyakukra. Ha el nem futok, hálál 
fia volnék. Vért akarnak, vért. 

— Azt megkaphatják — szólt Dózsa, s arcza ismét 
közönséges vad kifejezését vette fel, midőn a falhoz 
támasztott nehéz bárdját fölemelé. — Ne félj semmitől, 
— monda Gergelyhez fordulva, — teljesíteni fogom 
igéretemet. A raboknak nem lesz bántódásuk. A láza- 
dóknak vér kell? Megsokallják, úgy fogom teljesiteni 
kivánatukat. 

Dózsa e szavak után az ajtó felé indult, midőn ezen 
Ollósi rohant a sátorba. — Az Istenért, jöjjön nagy- 
ságod hamar! — monda a szabó, kivel most, mint a 
bibomok követével, sokkal magasabb méltóságban, de, 
mivel szokott kenőcseit nélkülözé, ősz hajakkal és 
kevésbbé választékos öltözetben újra találkozunk. — 
Bebek Katalin és Telegdi kisasszony került a nép kezei 
közé s megakarják ölni. 

— Mindenható Isten! — kiálta Gergely. 

— Ne félj semmit — monda György, — itt én 
parancsolok. 

— A nép iszonyúan felbőszült — folytatá Ollósi, mi 
közben arcza a legnagyobb rémülést fejezte ki, így nem 
láttam még soha. — Lőrincz is közöttük van és 

— Lőrincz ! — kiálta György, ki e vezértársa 
befolyását rég nehezen türé, s e pillanatban megemlé- 
kezett, hogy az ő akarata ellenére Telegdi István is 
e pap által áldoztatott fel; majd meglátjuk, ki itt az 
úr: ő-e, vagy én? ő gyilkoltatta meg apját, de leányá- 
nak egy hajszálát sem bántja, ha százszor czeglédi 
plébános és táborunk főpapja volna is. — Se szavakkal 
Dózsa, fölemelve bárdját, társaival a sátor elébe sietett. 

Dózsának vasakarata egész szilárdságára vala szűk- 
sége, hogy a látmány, mely itt várt reá, föltételétől el 
ne tántoritsa. 

Midőn Márton foglyaival a táborhoz közelitett, a 
lovas Gsapat, mely Fmsinát s nénjét kisérte, azonnal 
nagyobb tömeg által vétetett körül. Bészint puszta 
ki^áncsiság, részint a hír, hogy a rabok Telegdi csa- 
ládjához tartoznak, csalta oda a sokaságot, s egyes 
szavak, melyek az általános zajból kihallatszottak, 
eléggé mntaták, hogy a nép gyülölsége Telegdi István 
ellen az iszonyú boszú által még nem elégittetett ki. 
Fmsina s Bebek Katalin borzadva haliák a fenyegeté- 
seket, melyeket főkép a tömeg közé vegyült asszonyok 
mondtak ellenük ; de, ámbár kisérőik száma mindig 
növekedett, a rend eddig még nem zavartatott meg, s 
a fegyveres csapat, melytől magukat körülvéve láták, 
akadály nélkül haladt a fővezér sátora felé. A nép 
maga előtt látá martélaikait, s mint midőn a végső 
vonaglásban fekvő dámvad fölött sasok gyülekeznek, 
nyugodtan várta a pillanatot, melyben azok hatalmába 
adatnak. 

Dózsának váratlan parancsa, melylyel az őr a közelgő 
elébe sietett, csakhamar a legvadabb zajjá változtatá 
a látszó nyugalmat. 

— Mit mondasz? György azt parancsolá, hogy a 
foglyokat szabadon bocsássuk? — kérdé Márton, meg- 
állitva lovát. — Hazudsz! vagy megrészegedtél? 

Az őr elmondá Dózsa szavait. 

— Telegdi leányát bocsássuk szabadon? a vérengző 
zsarnok, a nép legnagyobb ellenségének leányát — 
kiálta az előbbi, — hogy e viperafaj tovább sarjadzzék 
köztünk, s ez átkozott teremtés emlőin egy egész sereg 
uj zsarnokot neveljen a népnek? György talán csak 
nem bódult meg! 

— Hazudsz, hazudsz ! — kiálták egyszerre több felöl. 

— Üssétek le! — S néhányan a tömeg közül az őrt 
mhóinál megragadták. 

Az őr ismétlé a mondottakat, s hogy midőn a főve- 
zértől e parancscsal elküldetett, Gergely is a sátorban 
volt. 

— Gergely! — kiáltá Márton. — Mi nekem Dózsa 
Gergely; ő nem fővezér; s jaj neki, ha a népet igaz- 
ságos boszújában gátolni akarná. 

— Csak Dózsa György vezérünk! hozzá megyünk! 

— kiáltott néhány hang. 

— Ha György egyszer azt mondta, hogy a foglyokat 
szabadon bocsássuk : Isten engem, megteszi — monda 
egy a tömeg közül, — már csak azért is. 

— Nem teszi biz a ! — válaszoltak többen idulattal. 

— De bizony megteszi — ismétlé az előbbi. — A vas 
lágyabb, mint a feje ; legalább, ha tűzbe jön, meg- 
lágyul, ő még inkább megkeményedik. 

— Hát ne vezessük oda, s üssük agyon itt — kiáltá 
éles hangon valaki. — S alig mondattak ki e szavak, 
midőn azok a tömeg egy része által iszonyú zajjal 
ismételtettek. — Üssétek agyon ! tépjétek szét ! — hang- 
zott mindenfelől ; s Bebek Katalin, ki szemeit az ég 
felé emelve, már végső pillanatát vára, hihetőkép nem 
csalatkozék vala, ha Lőrincz közbejötte az őrjöngőket 
egy pillanatra vissza nem tartja szándékukban. 

Lőrincz, mint tudjuk, Orbán kiséretében jött ; még 
távol vala a lárma színhelyétől, midőn a szintén oda 
sietőktől megtudá a zaj okát. Lehetetlen leimi az érze- 
ményt, mely Orbán lelkét e pillanatban eltölté. Félig 
magánkívül rohant a tömeg közé; Lőrincz alig követ- 
heté lépteit. 

— Mit jelent e lárma? — kiáltá erős hangon, melyre 
a sokaság helyt engedve, elhallgatott. 

M&rton röviden elmondá a zaj okát. 

— S nem vezéretek-e Dózsa György? ki az, ki 
parancsainak ellentállani merészlene ? — monda Lőrincz. 

A körülötte állók hallgattak ; de távolabbról mindig 
több ellenkező szózat hallatszott. — Telegdi leányát 
nem bocsátjuk szabadon. Nem engedelmeskedünk. 
Nekünk vér kell, vér. Üssétek agyon ! Le az urakkal 
s minden ivadékaikkal ! — S a zaj mindig erösebb 
lön, mindig több fenyegető kar emelé bárdját. 

Lőrincz szavai azonban nem maradtak egészen siker- 
telenül. Márton elöljárója ily világos parancsának nem 
mert ellentállani, s így azon fegyveresekkel, kikkel az 
asszonyokat ide kiséré, a foglyok felé nyomuló tömeget 
visszatartóztatá. 

Egyesek a sokaság között, kik előtt a czeglédi pap 
különös tiszteletben állott, szintén elkövettek mindent, 
hogy a felbőszülteket lecsillapítsák, s Orbán, a körül- 
állók egyikének baltáját kezéből kiragadva, Frusina 
lova mellé állott, elhatározva, hogyha kedvesét nem 
mentheti meg, legalább oldalánál fog meghalni. 

A védelmezők erős kört képeztek a hölgyek körül, 
melyen megtámadói eddig keresztül nem törhettek. 
De a sokaság mindig növekedett, a zaj és tolongás 
mindig nagyobbodott, s Lőrincz látá, hogy e tömeget 
lecsillapítani s a hölgyeket Dózsa parancsa szerint 
szabadon bocsátani teljes lehetetlen. 

— Vezessük a foglyokat György vezérhez — monda 
végre, mintán nagynehezen szóhoz jutott; — talán az 
őr félreérté parancsát ; ő maga határozza el : mi tör- 
ténjék e szerencsétlenekkel. 

— Igen ! vezessük György vezérhez ! A vezérhez 
vezessük ! — ordított a sokaság, s az egész tömeg 
tolongva Dózsa sátora felé vonult, úielyből ez, Gergelytől 
és OUósitól követve, épen akkor lépett ki. 

Mihelyt a tömeg Dózsát meglátá, csend Ion. A tekin- 
tély, melyben a vezér seregei előtt állott, elnémitá a 
legbátrabbakat is. Márton és azok, kik vele a fog- 
lyokat ide kisérék, leszálltak lovaikról, s miután a 
hölgyeket szintén leszállásra intek, velük Dózsához 
közelitének. A nép nagy félkört képezve állá körtQ 
e fő csoportozatot. Közötte első sorban, fejszéjére 
támaszkodva, Orbán, ki Lörinez tanácsa szerint, szó 
nélkül, de azon elhatározással követé a történteket, 
hogy ha Frusina megszabaditása nem sikerűi, meg 
fogja boszúlni halálát. Néhány lépésnyire tőle Klárit 
látjuk. Hallgat ő is, de halvány arczán a kétségbeesés 
kifejezése látszik, míg András, kinek karjára támasz- 
kodik, halk vigasztalásokat súg fülébe. 

Mindenfelől csend; a felbőszült sereg s vezére hall- 
gatva állanak egymás átellenében, elhatározva min- 
denik, nem engedni, bármi történjék. 

— Mit jelent e zaj ? — kérdezé végre György, 
átható tekintetét a tömegre szegezve. — Tudni akarom, 
kik e rendetlenség kezdői. 

A tömeg hallgatott. 

— Hát nem felel senki? — monda Dózsa, midőn 
szemeit diadalmi büszkeséggel jártatá körül a sokaságon, 
mely őt remegő tiszteletben kömyezé. — Mondom, 
tudni akarom a rendetlenség kezdőit; jaj annak, ki 
táboromban ilyenre vetemedett. 

Bövid hallgatás után Márton lépett előre, kit, mint 
a foglyok kiséretében jött csapatnak vezérét, a felelés 
tiszte illetett. — Nagyságos uram — monda, — 
miután parancsod szerint seregemmel a lugosi úton oly 
helyet kerestem ki, hol Zápolya seregeit, ha azok a 
keresztesek győzhetetlen táborát megtámadni merész- 
lenek, bevárhassam, s míg innen segély küldetik, fel- 
tartóztathassam : egyszerre Szaleresi Klári, kit vala- 



266 

mennyien ismerünk, jön hozzám, s tudtomra adja, 
hogy Telegdi leánya s vele egy más vén banya, ki 
szintén családjához tartozik, egy közel fekvő vadászház- 
ban lappang. 

Minden szem Klárira fordult. 

— Ej, de derék leány ez a Elári — mormogtak 
sokan. — Ei kéne tekerni nyakát — súgtak szom- 
szédaik fülébe egyesek ; — ily fiatal s már is szívtelen. 
Boszorkány lesz belőle. 

Klári maga görcsösen szoritá András kezeit. — Én 
vagyok gyilkosa! — sóhajtott. 

— Talán Isten megsegit még — vigasztalá András. 

— A mint mondám — folytatá Márton, — ott 
ültünk s falatoztunk, midőn Klári e fontos hírrel hoz- 
zánk jön ; máskor talán nem hittem volna szavainak, 
de miután Telegdi egykori iródiákja .... nem tudom, 
hogy' hívják az ördögadtát .... csak épen akkor ment 
el tőlem, s tudtam, hogy e ficzkó Telegdi leányával 
szökött meg Budáról, azonnal talpon voltam s legényeim 
egy részével a vadászház felé indultam. 

Orbán lelkét e szavakra kétségbeesés tölte el. — Nem 
volt-e az egész szerencsétlenségnek egyik fő oka ő maga ? 
Szeme Frusina szemrehányó tekintetével találkozott. 

— Még kenyerünket s szalonnánkat is ott hagytuk 
— folytatá, a hallgatók látszó helybenhagyásától kisér- 
tetve, az előbbi. — Ha a nép falatairól van szó, mi 
nem falatozunk. Oda siettünk a vadászházhoz. Ellen, 
állás nélkül megfogtuk az egész társaságot s ide hoztuk 
a táborba, hogy fölöttük te, nagyságos vezérünk, mondd 
ki Ítéletedet. 

— S nem hallottátok-e testőröm által, kit élőtökbe 
küldék, hogy a foglyok szabadon bocsátását paran- 
csolám? — monda Dózsa, csillogó szemeit körüljár- 
tatva a tömegen. 

Nem lehet leimi e szavak hatását. Harag és meg- 
lepetés, a legvadabb indulatok minden nemei valának 
kifejezve a körülállók arczain; de Dózsa szava s 
tekintete, melytől e sokaság hónapokig remegni tanult, 
visszatartóztatá még az indulatok kitörését. 

— Nem hittünk őrödnek — monda erős hangon 
Márton ; — miként is hinnénk mi, hogy tisztelt vezérünk 
a nép legnagyobb ellene rokonait szabadon fogja 
bocsátani. Telegdi Istvánon Isten és emberek átka fek- 
szik, mert e népet nemcsak földi javaitól, hanem még 
azon mennyei kincsektől is mag akarta fosztani, melyeket 
az egyház neki szánt ; Telegdi István gyermekét Dózsa 
György miért védené a nép méltó boszúja ellen ? őröd 
hazudott. 

Dózsa arczán különös kifejezés vala észrevehető. Meg- 
vető gúny, melylyel e mentséget végig hallgatá, s 
iszonyú elhatározottság volt kifejezve rajta. Márton 
maga, ámbár talán a legmerészebb az egész táborban, 
zavarodtan lesüté szemeit vezére előtt. — Nem hittetek 
őrömnek — monda ez, — jól van; halljátok tehát 
magamtól. Oszoljatok szét azonnal, s hogy senki ne 
merészelje bántani a hölgyeket, akár a táborban marad- 
nak, akár más valahová akarnak menni. 

A sokaság egy ideig bizonytalanul habozott. Kik a 
vezérhez közelebb álltak, megszokott engedelmességből 
vissza kezdenek vonulni ; a távolabbiak megtarták 
helyeiket. Halk morgás, gyönge ingadozás volt észre- 
vehető a tömegben, mint az erdő sünijében, midőn 
fölötte a közelgő fergeteget megelőző fuvalmak lejtenek 
át. — Az nem lehet — monda most hátulról egy 
hang. — Nem, nem lehet — ismétlék többen. — 
A vezér ellenségeinket nem bocsáthatja szabadon — 
kiáltanak egyesek. — Nem oszlunk szét ! nem vagyunk 
szolgái senkinek! — S mindig közelebb s közelebb 

vonult a lájrma. Minden egyes a sokaságban találá 
bátorságát. Végre a fergeteg kitört egész hatalmában, 
s Dózsa, midőn körültekintre, még a legközebb állók 
között is nyilt ellenszegülést látott : érzeni kezdé a 
tömegek fölött gyakorolt hatalomnak természetét, mely 
ellenállhatlan, de csak addig, míg ellentmondásra nem 
talál, s melyet a leggyöngébb, néha ismeretlen ellen- 
ség is semmivé tehet, ki rajta először kétkedni mert. 

De Dózsa nem volt azon egyének közül, kik ily 
viszonyok között engedni szoktak. Nem egy előre kiszá- 
mított terv, nem a körülmények ildomos megfonto- 
lása volt az, mi őt arra birá, hogy a nép kivánatai- 
nak ellentálljon. Ha Gergelyt nem sérti meg, s a 
hölgyek nem azon pillanatban hozatnak a táborba, 
midőn lelkét csak az foglalá el : hogyan béküljön ki 
testvérével? ha nem igéri, hogy a hatalmába került 
foglyokat, bárkik legyenek, szabadon fogja bocsátani : 
reájok hihetőleg más sors vár. Adott szava után azon- 
ban Dózsa lekötelezve érzé magát, s még elhatáro- 
zottabban ragaszkodott föltételéhez, midőn megtudá, 
hogy a foglyok Telegdi István rokonai, kinek akarata 
ellen történt meggyilkoltatását Lőrincznek s Márton- 
nak még mindig nem bocsáthatá meg. — Meglátjuk, 
ki az úr e táborban : a pap-e, vagy én ? — monda 
Gergelyhez, midőn vele a sátorból kiment. — Telegdi 
István emberségesen viselte magát irántam; csak pár 
nyájas szóval tartozom neki: de ne üdvözüljek, ha 
gyermekét csak egy ujjal is bántja valaki. 

Mint a felbőszült tömeget, úgy Dózsát is indulat 
vezérlé. A népet vérszomj s erejének érzete, a vezért 
azon meggyőződés lelkesité, hogy ha most enged, hatal- 
máról lemondva, szolgája leend a népnek, mely fölött 
eddig úr vala; s ki a mindig növekedő zaj között 
szemeit Dózsára függeszté, meggyőződhetett, hogy ez 

Óriás küzdelemben, hol egyrészről ezerek, másfelől egy 
ember áll: ez utóbbi engedni nem fog. A vad elha- 
tározottság, melyet arcza kifejezett, eléggé mutatá, hogy 
benne egy azon férfiak közül áll előttünk, kiket fel- 
indult tömegek megdönthetnek, de nem mozdithatnak 
ki helyükből ; s Lőrinez talán először életében, bámuló 
tisztelettel nézett a férfiura, kiben most hasonlójára 
ismert. Mint a sajka, melyet a fergeteg által felkor- 
bácsolt hullámok szédelgő magasságra emelnek^ mielőtt 
azt a mélységbe rántják: ugy Dózsának^ mint látszott, 
e vészre vala szüksége, hogy lelkülete egész vad nagy- 
szerűségében tűnjék föl. 

De bármi nagy legyen azon hatalom, melyet egyes 
lelki erő a legbárdolatlanabb tömeg fölött gyakorol: 
fellázadt indulatoknak soká nem állhat az ellen; és a 
zaj mindig vadabb és fenyegetőbb lőn. 

— Mit nekünk a vezér parancsolata ? Azért vertük-e 
le az urakat, hogy e székelynek engedelmeskedjünk? 
Mi emeltük vezérünkké: tegyük le s válasszunk mást 
helyébe. — Ily szózatok hallatszottak az általános lárma 
között. 

— Simájának akarja választani a leányt, azért védel- 
mezi annyira — kiáltanak mások. — A vén megigézte; 
dobjátok vízbe; üssétek agyon a boszorkányokat. 

A tömeg fölemelt dorongokkal s fejszékkel tódult a 
foglyok felé. A körülötte álló őrök alig szoríthatták 
vissza a támadókat. Orbán fölemelt fejszével állott 
Frusina előtt. 

— Vissza, pártütők! — kiálta Dózsa, midőn bárd- 
ját fölemelve, a foglyok és a nép közé veté magát. — 
Halál fia, ki csak egy lépéssel közelít. A keresztesek 
igaz hívei jöjjenek mellém. 

A támadók megdöbbenve hátráltak. Egy rész a töme- 
gen áttörve, Dózsához sietett, s vezérének védelmére 

emelé fegyrereit ; a nagyobb szám az első meglepetés 
után, újra és mindig fenyegetőbben ismétlé követelé- 
seit. Lőrincz elkövetett mindent, hogy lecsillapítsa e 
vészt, de máskor oly hatalmas szava nyom nélkül 
hangzott most el a sokaság fölött, mely, ha keblében 
valamely érzemény rejlik, mint Capistran példája 
mutatja, ha a szónok idegen nyelven mondja is el 
beszédét, lelkesedésre fakad, s egy Demosthenesnek 
ellent áll, ha szónoklatában nem saját érzelmeinek iga- 
zolását találja. Vészek között a szó messze hat, de csak 
azon irányban, melyben azt a vihar magával viszi, 
ellene nem. 

— Ne hallgassatok a papra, csalni akar. Püspök- 
séget Ígértek neki. Árulók valamennyien — kiálták 
több oldalról. Főkép az asszonyok látszanak kérlel- 
hetetleneknek. A keresztes had alatt, melyben férjei- 
ket követve részt vevének, senki sem szenvedett többet, 
mint ők. Az uralkodó betegségekben sok gyermek 
halt meg, s e szerencsétlen anyák itt e tábor közelében 
temették el kisdedeiket. Kevesen voltak e nők közül, 
kik a múltra visszatekintve, feledhetlen sértésekre ne 
találtak volna. Ok boszút akarnak állani : hogyan enged- 
hetek kiragadni martalékukat? ügy látszott nekik, az 
ég maga adá hatalmukba ez úri hölgyeket, hogy érez- 
tessék velük, mit és mennyit szenvedhet egy női kebel. 
Ezekhez fordult OUósi, ki az egész jelenet alatt Dózsa 
közelében állva, miután Lőrincz szavai semmi hatást 
nem gyakoroltak, most először akarta megkísérteni 
hatalmát, melylyel, mint Bakács követének, bírnia kel- 
lett volna. 

Dózsa s a többi vezérek ismerek OUósi állását ; mint- 
hogy azonban érdekük úgy kívánta, hogy a nép azon 
hiedelemben tartassék, mintha Bakács a keresztesek 
eljárását helyeselné, sőt követe által azoknak vezérle- 

tében is részt venne: a fővezér után nem volt senki 
a táborban, ki iránt mindenki látszólag több tisztelet- 
tel viseltetnék, mint szabónk. Nem tartatott haditanács 
a nélkül, hogy OUósi benne részt ne venne; midőn a 
temesvári polgárok Dózsához követséget küldtek, a 
szabó fényes öltözetben ült a vezér mellett; ha isteni 
szolgálat tartatott, az első hely a vezér után őt illeté, 
s a misemondó pap Dózsa után csak neki nyujtá külön 
a szentelt vizet ; sátora előtt két őr járt fel s alá ; szó- 
val a nép megszokta benne egyikét látni főembereinek 
s minden más alkalommal kétségenklvül ellenmondás 
nélkül engedett volna szavainak. Ollósi maga annyira 
meg vala győződve hatalmáról, hogy midőn szólni kez- 
dett, s a tömeg, mint mindig, valahányszor előtte uj 
szónok lép föl, rövid időre hallgatott: megelégedett 
mosolylyal jártatá körül szemeit hallgatóin ; de alig 
tűnt ki beszédének szándéka, midőn a zaj is uj erővel 
tört ki. 

— Azért kiméljük őket, mert asszonyok? — kiáltá 
egy vad kinézésű parasztnő; — nem vagyunk-e asszo- 
nyok mi is? 8 ki kiméit minket valaha? Bőrük fehé- 
rebb, kezeik gyöngédek, de nem uri munka között 
barnultunk-e el mi? Kezeink nem azért durvábbak-e, 
mert mi kapáljuk a szőlőt, hogy ilyféle kisasszonyok 
lakodalmánál a bor ne fogyjon el? Minket is szépek- 
nek teremtett Isten, belénk is gyöngéd érzelmeket adott, 
mi is szeretetreméltók lehetnénk; de ha a virágot 
eltiporják, hogyan illatoznék az? 

— Az Istenért, legyetek könyörületesek — kiáltá 
Ollósi, kinek beszédét a legszebb helyén ez asszony 
szakasztá félbe; — nem vagytok-e keresztyének? 

— Könyörületesek legyünk?! — szólt az asszony 
vadul felkaczagva. — Nézz reám, te bibomok követe! 
harmincz esztendős vagyok s ötvennek látszom. A leg- 

vénebb banya arczán sem találsz több ránczot. Hajam 
ösztQni kezd, s miért? Volt idő, mikor szép valék, 
annyira szép, hogy az egész környék legényei sóhaj- 
toztak szerelmem után. Kikerestem a legderekabbat, 
s mátkája levek. Mikor esküvőre készültünk, földes- 
uram visszajött Budáról. Meglátott, elragadtatott csatlósai 
által s rimája lettem. Jegyesem kért, rimánkodott, elűz- 
ték kutyákkal. Hisz ha ura mulat, hogy' mer alkalmat- 
lankodni a paraszt legény ? ! 

— Szégyen, gyalázat! — kiáltanak többen. 

— A bú, gyalázatomnak érzete, kegyetlenkedés, mert 
uram szerelmét viszonozni nem akarám, hamar meg- 
ronták szépségemet. Hervadtam, s a kegyes földesúr 
elűzött várából. 

— Hány ily alávalóságot követtek el az urak! 

— Oh, ha elmondhatnám, mi nyomorulttá lettem! 
— folytatá az előbbi. — Jegyesem elhagyott; hisz 
örökre elveszett minden, mi által őt boldoggá tehetem 
vala : szépség, vidor kedv, maga a becsület is ott maradt 
a zsarnok kastélyában. A koldus gazdag vala hozzám 
képest. £1 kellé hagynom szüleim házát. Mindenki újjal 
mutatott rám; rokonaim sóhajtva emliték nevemet. 
Megvalék becstelenitve ; vétkem nélkül, igaz ; de mit 
ér, ha valakinek házára villám csapott le ? így is 
elveszte mindenét. Szegény lánynak nem szerzi vissza 
senki elrabolt becsületét. 

— Szegény asszony! — szóltak többen. 

— Oh, ki mérheti fel eszével, mit én szenvedek ! — 
folytatá emez. — Hontalanul kóboroltam helyről-helyre, 
s nem volt senki, ki magához fogadna. Ha története- 
met elmondám, a legirgalmasabb kéz is visszavonult 
előttem. Ei nyújtsa kezét a becstelennek? Elmentem 
Budára; elpanaszlám esetemet azoknak, kikre az igaz- 
ság bizatott, s kinevettek. Nem volt senki, ki pártomat 

fogná, pedig nem valék oka szerencsétlenségemnek ; 
lelkemet semmi vétek nem terhelé még. 

Az asszony egy perczig hallgatott. A körülállók saj- 
nálkozással néztek reá. 

— Akkor lelkemben tiszta és szeplőtlen valék még. 
De maradhattam-e az ? Isten maga elhagyott. Az embe- 
rek elűztek házaiktól. A bűn örvényébe stilyedtem. 
Elaljasodva, megvetve mindenkitől, fetrengtem a vétek 
mocska között. S én könyörületes legyek hóhéraim 
iránt ? — kiáltá kezét ég felé emelve, csaknem dühös- 
ségig növekedő szenvedélylyel ; — könyörületes azok 
iránt, kik ily nyomorulttá tettek?! Nekem vér kell, 
hogy vele becsületem foltját mossam le; vér, mind- 
azon szenvedésekért, melyeket annyi év alatt tűrtem; 
vér üdvösségemért, melytől azok fosztottak meg, kik 
lelkemet kétségbeesésig kinozták. Ez asszonyokat Isten 
adta kezünkbe, hogy boszút álljak. 

A szenvedélyek ez elbeszélés alatt még magasabb 
fokra hágtak, s ámbár nem volt csekély azoknak száma, 
kik Dózsa parancsait teljesíteni készeknek mutatkoztak : 
átlátá mindenki, hogy a tömeget féken tartani többé 
nem lehet, s ha a vezér határozatától el nem áll, végre 
alig lehetne kikerülni a véres összeütközéseket. Márton, 
Imre és mások engedékenységet ajánlottak, de György 
hajthatlan vala. — Ha a kardot egyszer eltörték, dob- 
játok pokolba — monda, — összekovácsolni többé azt 
nem lehet; s ha a vezér seregeinek egyszer engedni 
kénytelen : jobb magát megöletnie. — S ha a körülötte 
állóknak egy része e nézet helyességét nem látá is át: 
érzé mindenki, hogy Dózsát lehetetlen ellenkezőre bimi. 

— Már ha igy van -7 monda végre Márton Lőrincz- 
hez, — azon kell lennünk, hogy a dolgot kiegyenlítsük, 
máskép. Isten egem, még vérontás lesz vége, s szép 
volna, ha magunk között csatáznánk, épen mikor 

Br. Eötvös : Magyarország ISli-ben. ü. 18 

Zápolya készül ellenünk. Megpróbálom, mennyire mehe- 
tek velük. — S ezzel előre lépve, jelt adott, hogy 
szólni akar. 

Márton, főkép a keresztesek legvadabb része előtt, 
nagy tekintélyben állott. Az aljas tréfák, melyekkel 
legkegyetlenebb beszédeit, sőt tetteit vegyíté, a tömeg 
kedvenczévé tevék őt; s most is, mi talán senkinek 
nem sikerült volna, alig vévé észre a tömeg, hogy szólni 
akar, s a csend helyreállott. 

— Hát ez egyszer nem vagyunk egy értelemben — 
szólt jókedvűen, — kissé összevesztünk. No, se baj 
rendbe hozok én mindent. 

— Légy te, Márton vezérünk ! csak rád hallgatunk ! 
— kiáltott több hang. 

— Csak hallgassatok hát s ne ordítsatok úgy — 
f oly tata emez jókedvűen, — most én papolok. 

Egyesek mosolygani kezdenek. 

— Hát, a mint mondám, nem vagyunk egy értelem- 
ben. György vezér szabadon akarja bocsátani foglyainkat, 
s ő vezér, neki engedelmeskedni kell. 

— Nem engedelmeskedünk ! — kiáltá sok hang. 

— Vagy legalább engedelmeskedni kellene — igazitá 
ki magát a szóló ; — ti boszút akartok állani, s abban 
meg nektek van igazságtok. 

A nép zajos tetszéssel szakitá félbe a szónokot, midőn 
tőle magaviseletének ezen igazolását hallá. 

— Csak váljatok, míg mondókámat elmondtam — 
szólt ismét az előbbi ; — egészen különös dolgokat fogtok 
hallani. Ha a vezérnek is engedelmeskedni kell . . . 
mert máskép bizony, ha Zápolya megtámad, ebül 
járunk . . . s nektek is igazságtok van : mit tegyünk ez 
igen nehéz állapotban? 

A tömeg hallgatott. Márton mosolyogva jártatá körül 
szemeit. — Lássátok, ezt nem tudja senki köztetek; 

még a köyet úr sem tudná megmondani, kit Bakács 
T&más küldött táborunkba, pedig az csak okos ember 
lehet. De én megmondom. 

Á sokaság mindig növekedő érdekkel hallgatott. 

— Ez Telegdi István leánya — folytatá, midőn a 
foglyokhoz fordult, — Telegdié, ki a kereszteseknek 
legnagyobb ellensége volt és kit szerencsésen oda kül- 
döttünk, hová való, azaz, a másvilágra, hogy itt senkinek 
útjában ne álljon. S mit akartok csinálni e leánynyal ? 
megölni ? azt se bánom. Eár, ha másra hasznát vehetni. 
De nem bánom, csakhogy ez által, biz Isten, nagy 
boszút nem álltatok. A nagy úr, nagy asszonyság is 
csak egyszer hal meg, s ha pedig meghalt, vége min- 
dennek. Ez nem elég. Kissé fájdalmasabb vagy köny- 
nyebb halál, de mindössze is csak pár perez különbség, 
s ha utolsó pillanataiban Istenhez fohászkodott, végre 
még mennyországba küldjük ellenségünket. A halálban 
nincs semmi megszégyenitő, semmi uj, semmi, mire 
már születésünk óta nem volnánk elkészülve; az nem 
igazi boszú. 

— Kínozni fogjuk ! — kiáltott több hang. 

— Mind semmi — válaszolt az előbbi ; — ily gyenge 
asszonyok végre is mit tarthatnának ki; alig fognánk 
hozzá, már végük volna. Én más, szebb, hosszabban 
tartó boszút kivánnék. 

A nép kiváncsisága legmagasb fokra emelkedett. — 
Mit tegyünk? — kérdenek egyesek. 

— ügy-e bár, szeretnétek tudni ? — monda a barát, 
megelégedett mosoly lyal jártatva körül szemeit a tömeg 
fölött. — Megmondom hát, s meglássátok, ez senkinek 
nem jutott eszébe. 

Halotti csend lőn. 

— Hallottátok, miket az asszony, ki csak imént szólt, 
szerencsétlen sorsáról elbeszélt? Nézzetek rá; ha csak- 
is* 

Ugyan nem több harmincz évesnél, s ha csakugyan 
szép volt, minek egyikét sem állithatom bizonyossággal, 
minthogy asszony szavának ilyenekben hinni egészen 
nem lehet; mondom, ha ez asszony csakugyan szép 
volt, és csak harmincz esztendős — folytatá, midőn 
megszűnt a nevetés, mely szavait félbeszakasztá, — 
nincs senki közöttünk, ki nála többet szenvedhetett ; 
olyan az arcza, mintha tíz évig haszonbérben birta 
volna a fájdalom; könyei egész vízmosásokat szakítot- 
tak pofáiba. S miért szenvedett ez asszony annyit ? 
Jegyese volt. Erről is azt mondja, hogy az egész vidék 
legderekabb legényének tartatott. Szerelmeséről minden 
asszonyi állat igy beszél ; s talán nem igaz ; én legalább 
úgy hiszem, hogy e táborban száz derekabbat találhatni ; 
de akár derék, akár nem derék, neki tetszett és az ő 
jegyese volt, s vele, úgy hívé, boldog lehet. Ekkor jött 
a földesúr s várába czepelteté a paraszt leányt, s a szép 
menyegző füstbe ment. Előbb kutyákkal űzték el a 
jegyest, később maga sem akart hallani a dologról, a 
leány pedig bújában az ördögnek adta magát. És mi e 
történet tanúsága? 

— Halljuk, halljuk! 

— Ez Telegdi István leánya — folytatá a barát, 
kinek arczán gúny és káröröm vala kifejezve, — el van 
jegyezve ő is, jegyese Ártándi Pál, a népnek ellensége, 
mint Telegdi vala, csakhogy még gonoszabb, még 
vérengzőbb. A kisasszony kétségen kívül halálig szerel- 
mes kedvesébe. Nézzétek csak, hogy pirul; nem is 
hinné az ember, hogy kisasszony így tudjon elpirulni. 

Minden szem Frusinára fordult. A hölgy, ki az egész 
idő alatt halványan, de látszólag nyugodtan állott őrei 
között, eliszonyodva tekintett körül. 

— Menjen füstbe e menyegző is — folytatá az előbbi, 
— ha a nép leánya szenvedett, miért ne szenvedjen az 

Úri hölgy? ha a paraszt legényt kutyákkal űzték el, 
midőn mátkáját yisszakéré: miért legyen az nrfi bol- 
dogabb ? . . . Álljon ki egy közületek, ha lehet a leg- 
csimyább s kitől a lány leginkább undorodik, s mondja, 
hogy Telegdi leányát elveszi feleségül. Neki adjuk. Ha 
rá unt, elkergetheti magától, s akkor nemzetes Ártándi 
Pál felszedheti azt, mit a paraszt magától ellökött. így 
teljesitjük vezérünk parancsát, ki e lány halálát nem 
akarja, s mégis boszút állunk rajta, minőt puszta 
halála által nem érhetnénk el. 

Nagy volt a meglepetés, melyet e szavak okoztak, de 
Márton inditványa nem talált oly általános helyben- 
hagyásra, mint máskor minden tanácsai. Dózsa helyben- 
hagyólag integete fejével; a körülötte álló vezérek 
megegyezésüket jelenték ki, s a tömeg egy része, mely 
a hölgyek iránt könyörületességet érzett, szintúgy tőn ; 
de a nagyobb rész, mely, a barát kegyetlenségét ismerve, 
tőle egészen más tanácsot várt, kedvetlenül hallgatott, 
vagy fejét rázva, rosszalását jelenté ki. Főkép az asz- 
szonyok nyugtalankodtak. 

— Az átkozott barát bolondnak tart — mondák 
néhányan. — ő is egyetért a többiekkel — szóltak 
mások. — Legjobb, ha senkire sem hallgatunk — dör- 
mögött a többség. 

— Szivtelen ! — kiáltá az asszony, kinek Márton 
beszéde alatt visszatartóztatott haragja most egész ere- 
jében kitört, midőn elébe lépve, száraz markát fenye- 
getve emelé ellene. — Üzd tréfádat szerencsétlenségemen, 
de ne hidd, hogy a népet meg fogod csalni. Nekünk 
vér kell, vér, nem menyegző; érted-e barát? 

A tömeg egy része helybenhagyása jeléül újra fölemelé 
fegyvereit. De Márton nem tartozott azok közé, kik ily 
pillanatban megijedve, föltételüktől elállanak. A világért 
sem akarta volna elveszteni népszerűségét; de tudta. 

hogy ki a nép kegyét az által veszté el, mert véleménye 
a sokaság kivánataival ellenkezett, azt nem engedékeny- 
séggel, hanem csak az által nyerheti vissza, ha saját 
nézetét kiviszi. Rokonabbnak érezé magát e tömeghez, 
hogysem előtte meghajlani szükségesnek tartaná. Az 
oroszlán nem ijed meg társai orditásától. 

— Vér kell neked, őrült asszony ! — kiáltá dörgő 
hangon, mely előtt a tömeg elhallgatott. — S mivel 
neked vér kell, én társaimnak mást ne merészeljek 
tanácsolni ? Neked vér kell, hogy boszút állhass. S miért 
akarsz boszut állani? mert uradnak rimája voltál; mert 
ide s tova kóboroltál ház és nyughely nélkül, mint a 
söpredék, melyet szelek hajtanak az utczán végig ; mert 
gyalázatos ölelések között egy férfi a másik karjai közé 
dobott, míg egynek sem kellettél többé, s mint kiélt 
váz, a szégyen bélyegével arczádon jutottál közénk? s 
mivel neked vér kell, mi teljesítsük kivánatidat ? mivel 
te tíz hosszú év után végre gyalázatod öntudatára jutot- 
tál, ez egész had fegyvert fogjon veszett erényed meg- 
boszulására? Meglátjuk, kinek szava bir több hatalommal 
közöttünk : Mártoné-e, kit a nép régtől ismer, vagy egy 
jött-ment kóboré? 

Azon rossz tulajdonok között, melyek a néptömegek- 
ben lázas pillanatokban, mint a vésztől felkorbácsolt 
víznek mocska, fölmerülnek, legközönségesebb talán a 
káröröm. Mint nagy anyagi erővel biró emberek, úgy 
a nép is szívesen gyakorolja hatalmát; vannak pilla- 
na J, piidőn xninTegy szükségét érzi. hogy valamit 
széttörjön kezei között. Mártonnak szavai látszólag jó 
hatást gyakoroltak a sokaságra. 

— Igazság, jött-ment kóborló ! rossz asszony ! és még 
ő mer szólni. Hallgassunk Mártonra. — így véleked- 
tek sokan és a szónok azonnal ügyesen fel tu4ta hasz- 
nálni e véleményt, mely ismét feléje fordult. 

— Lássa az ember — szólt színlelt haraggal, — talán 
nincs ház az országban, honnan csnfosan el ne kerget- 
ték volna, s most ide jön s parancsolgatni akar, mintha 
bizony a szentegyház vitézei más valakinek szavára hall- 
gatnának, mint legfolebb vezéreikre. Neked boszú kell, 
szerencsétlen ; nekünk is ; boszú, nem pillanatnyi szen- 
vedésekért ; nem, mivel a harczban egy vagy más roko- 
nunk elveszett; boszúnknak egyszerű halál nem elég. 
Hosszú évekig, nem évekig, ivadékról-ivadékra szenve- 
dünk elnyomást, megvetést, gyalázatot. Nemzetiségünk 
fáján nincs egy ág, nincs egy levél, mely külön szen- 
vedések nyomát ne hordaná magán; életünkben nincs 
egy nap, mely alatt zsarnokaink lábát ne éreztük volna 
nyakunkon. Nekünk ily boszú kell. Végtelen, mint 
szenvedéseink; napról-napra visszatérő, mint gyaláza- 
tunk. Boszú, mely nemcsak a testet, de a lelket is 
gyötörje, mely által ellenünket porig alázhatjuk, míg 
elaljasodásában maga kétkedni kezd: őt is képmására 
teremté-e az Isten, vagy a csúszó-mászó férgek sorába 
tartozik, kiket az átmenő lábával eltipor? Nekem ily 
boszú kell. Gondoljátok magatoknak a büszke Telegdi 
István leányát zsellér házában. Menyegzőre készült, a 
menyegző meglesz, de a kevély Ártándi Pál helyett 
béna napszámos vezeti oltárhoz a kisasszonyt. Ura 
kiküldi az erdőre, hogy száraz gályákat szedjen; az 
elkényeztetett teremtés nem bírja, s lesülyed terhe alatt, 
de közületek senki sem fogja segíteni őt, hisz úrhölgy, 
mi közötök hozzá? E gyengéd kezek tüzet raknak és 
főznek; e piczíke lábacskák kün állnak a patakban s 
dideregni fognak, ha őszi napokban a többi asszonyok- 
kal mosni megy ; s mindezen idő alatt az egész falu 
neveti ügyetlenségét, az egész környék ujjakkal matat 
rá: nézzétek csak, a szép kisasszony mily barna lett, 
a lágy kezek mily durvákká váltak. 

Márton arczán vad káröröm yala kifejezve. Frusinára 
függeszté szemeit, s látva kínját, kegyetlen mosoly ját- 
szék ajkai körül. A népnek egy része harsogón jelenté 
helybenhagyását. 

— Vagy nem tetszik tervem ? más boszút kívántok ? 
— folytatá az előbbi; — mondok mást is. A drága- 
látos kisasszony a halált csak úgy kerülheti ki, ha 
rajta köztetek valaki könyörül s őt nőül veszi. Ne 
tegyétek. Hadd kérjen, hadd rimánkodjék földre borulva 
előttetek. Hadd igeije, hogy kedveteket fogja tölteni 
éltetek végnapjáig; hadd siijon s könyörögjön térdein 
csúszva egyiktől a másikig s legyetek kérlelhetetlenek ; 
mondjátok neki, hogy nem kell ; taszítsátok el lábaitok- 
kal, hisz veletek is az történt. Nem szebb kín-e ez, 
mint ha őt a hóhér kezébe adjátok? Telegdi István 
leánya, ki térden állva egykori jobbágyát arra kéri, 
hogy őt nőül vegye, s kit ez magától eltaszít. Volt-e 
valaha szebb tréfa? 

Márton kaczagott. A tömeget borzasztó jókedv ragadta 
meg. — ügy legyen, úgy, mint Márton monda. Márton 
a mi barátunk! — orditá száz hang s vad hahota 
hangzott a sokaság között. 

— ügy legyen, mint Márton monda — szólt Dózsa, 
ki észrevéve a fordulatot, melyet a dolgok vőnek, örült, 
hogy Márton közbenjárása által minden erőszakos 
összeütközést kikerülhet, anélkül, hogy parancsát egye- 
nesen visszavenni kénytelenittetnék. — Kinek köztetek 
kedve van, jelentse magát, s Telegdi István leányát 
neki adjuk. Holnap lakodalmat tartunk; én adom az 
áldomást. 

A vezér e szavait hangos örömrivalgások követték. 

— No kisasszony, most keress férjet magadnak — 
szólt jókedvűen Márton, — meglátjuk, tudsz-e kérni? 
Csak szépen, alázatos légy, mint a parasztasszonyok. 

midőn hajdanában Telegden udvarotokba jöttek, s csir- 
két vagy tojást hozva, közbenjárásodért folyamodtak. 

Frusina az egész idő alatt hallgatott, borzadva tekin- 
tett körül, bizonytalan : nem egy szörnyű álom-e mindez, 
mit maga körül lát. Márton szavai felrázák őt méla- 
ságából. — Soha! — monda erős hangon, s a hölgy 
indulatban lángoló arczczal tekintett körül; — apám 
ellenségtek volt, jegyesem véres diadalt vitt ki társaitok 
fölött. Öljetek meg! 

Fmsina oly szép vala, a büszke megvetés, melylyel 
szemeit ellenein jártatá, a méltóság, melylyel szólt, oly 
jól illett nemes külsejéhez, hogy még e vad csoport is 
akaratlanul meghatva érezé magát. A nevetés megszűnt, 
a tömeg bámulva, csaknem tisztelettel nézett áldozatára. 
Márton ajkai körül gúnyos mosoly játszék. 

— Inkább meg akar halni — monda keserűen, — 
hogysem más becsületes nők módjára dolgozzék; lás- 
sátok az igaz nemes vért ! De nem fogunk . kérdeni, 
szép kisasszony; az történik veled, mit mi akarunk. 
Jobb, ha nyájasan viseled magadat, galambom, más- 
ként megeshetik, hogy férjed mindjárt lakodalom után 
megver. Nosza, fiuk ! — kiáltá a tömeghez fordulva, — 
kinek kell kisasszony ? Nem sokat ér, de kinek más 
szeretője nincs, beérheti ezzel, okkal-móddal megtanul 
fozni IS. 

A barát durva tréfái ismét megsemmisítek a hatást, 
melyet Frusina szépsége s nemes viselete egy pillanatig 
sokakra gyakorolt. A tömeget vad jókedv ragadta meg 
újra. Illetlen kifejezések, elménczségek helyett mondott 
durvaságok hangzottak mindenfelől ; minden szót hangos 
kaczagás és taps követett, úgy látszott, mintha e soka- 
ság sohasem örült volna ennyire, mint midőn e szeren- 
csétlenek kínain gyönyörködött. Kiknek arczán előbb 
részvét mutatkozott, most kegyetlenségben vetélkedtek 

társaikkal. Van hypochrisis az aljasságban is, s elvadidt 
tömegek között, mint e pillanatban, vetélkedés tár- 
gyává válik: ki mocskolhatja be magát leginkább, ki 
vetkőzhetik ki emberi érzelmeiből minden társainál leg- 
tökéletesebben. 

Márton mondhatlan megelégedéssel követé e jelenetet, 
hangos hahotája kihallatszott az általános zajból s 
tréfás beszédei nj meg uj kaczagásra készték a tömeget. 

— Bizony, úgy látszik, jószágomnak nem akad 
vevője — monda nevetve ; — hát nincs köztetek, ki a 
szegény párát könyörületességből elvenné? csak nézzé- 
tek, mily pityeregve tekint körül, annyira szeretne férj- 
hez menni, szinte megesik szivem. 

— Nekem csak Kata kell — szólt félig részegen egy 
suhancz a körülállók közül, megölelve egy mellette 
álló vaskos leányt. — A körülállók nevettek. — S én 
mit csináljak oly asszonynyal, ki még talán kenyeret 
sem tud sütni — szólt egy másik. 

— Majd megtanul, ha jól megvered — volt a válasz, 
mely uj kaczagást idézett elő. 

— S mikor még egy tehene sincs — gúnyolá a 
harmadik. — Ha haza viszem, a szomszédok azt 
mondják, hogy mátkámat az akasztófáról szedtem le 
— monda a negyedik; s így tovább, minden szót uj 
nevetés, a pajzán öröm uj kitörései követtek. 

— Már látom — szólt ismét Márton jókedvűen, — 
így nem megyünk semmire. A kisasszonynak kérni 
kell, vagy ha így sem talál férjet, olyat kell keresnünk, 
ki valamely csint követett el, s kit elitélhetünk, hogy 
vegye el büntetésül. 

Miket szenvedett Orbán az egész idő alatt, leheteti^ 
leimi. Ujjai görcsösen szoriták a fejszét, melyet kezében 
tartott, s nem állhatott boszút ez alávalókon. Minden 
csepp vér felforrt ereiben, s hallgatnia kellé, nehogy 

haxagjápak kitöréae Frusina életét uj yeszélybe hozza. 
A9, kiért éledét adta volna, kiállitya pellengérre, e yad 
töpieg gúnyjfának tárgya. S neki itt kell állani nyugod- 
tan, hallgatnia az aláyaló tréfát s yad kaczagásokat, s 
ő nem márthatja fejszéjét senki yérébe. S lelkét még 
más gondolatok tölték el. Bimi Fmsinát, ez yolt éle- 
tének legfőbb, ez egyetlen yágya s most teljesítése tőle 
függ. Egy szavába kerül, s a hölgy az övé. Szivét 
iszonyú bizonytalanság tölte. Egyrészről jobb érzete 
fellázadt a gondolatokra, hogy élete kincsét ily kezek- 
ből fogadja el; hogy Frusina előtt, hacsak egy pilla- 
natra, is, ez alávalók czinkosa gyanánt tűnjék föl ; 
másfelől érzé, hogy kedvesének csak így mentheti meg 
életét, hogy őt csak így ragadhatja ki e vad csoport 
kezeiből. Halványan, reszketve álla ott, százszor elhatá- 
rozva, hogy szól, s ismét elnémulva, valahányszor 
Frusinára nézett. 

— Hát végre el fogja-e magát valaki határozni? 
— kiáltá Márton; — napestig nem ácsoroghatunk itt; 
szinte megéheztem a sok ajánlás között, s ha vevő 
nem találkozik, végre is a bakónak kell adnunk a 
leányzót. 

E fenyegetés véget vetett Orbán kételyeinek. — Adjá- 
tok nekem e hölgyet — monda előrelépve, erős, elha- 
tározott hangon; — én nőül kérem őt. 

— Ki ez ? — kérdek sokan a tömeg közül, kiknek 
figyelmét Orbán csak most vonta magára. — Frusina 
megvető tekintetet vetett a szólóra. — Midőn a vadász- 
ház, melyben eddig laktak, a keresztesektől körülvéte- 
tett, Bebek Katalin azonnal Orbánt vádolá. Minden ez 
ifjú ellen látszék bizonyítani. Az, mi közte s Frusina 
között reggel történt; a fölgerjedés, melybeA a háztól 
távozott, s hogy őt most ellenei között és ne^i mint 
foglyot, hanem fegyveresen találá ; egyes szavak, melyek 

Márton által mondattak ; Orbánnak egész magaviselete 
igazolni látszék a gyanút. De Frusina nemes lelke fel- 
lázadt e gondolat ellen; ily aljasságot ő nem birt föl- 
tenni senkiről. E pillanatban a kételyek, melyeket előbb 
yisszautasitott, igazolva látszanak, s a hölgy undorral 
fordult el. 

— Hát még nem akasztottak fel, ficzkó? — monda 
Márton, megismerve Orbánt. — Lőrinez csakugyan 
ismer? 

A czeglédi plébános, ki, míg a nép figyelme Orbánra 
fordult, Dózsának s a vezéreknek beszélé, minő hely- 
zetben állott ez ii^u egykor Telegdi István házánál, 
e megszólitásra előadá a viszonyt, melyben Orbánnal 
régóta áll, s mily hasznára lehet az ügynek, hogy ez 
i^u, felszólitásait követve, végre a keresztesekhez állott. 

— Annálfogva Telegdi leányát neki adjuk — monda 
Dózsa, — úgyis régóta szereti, s csak azért nem kap- 
hatta meg, mert jobbágy fia. Hadd érezze mindjárt 
első pillanatban a szabadság áldását. 

A népre e szavak jó hatást gyakoroltak ; az asszonyok 
részvéttel néztek az ii^ura, ki halványan állott mátkája 
mellett s nem meré hozzá fölemelni szemét. 

— És a másik kisasszonynyal mi történik ? — szólt 
itt közbe Ollósi, kinek résztvevő tekintete, noha nem 
viszonozva, mert Bebek Katalin félig magánkívül vala 
félelmében, az egész jelenet alatt inkább ezen, mint 
Frusinán függtek. — Én régóta oly szerencsés vagyok 
e jeles hölgyet ismerni, és ha napjainak biztositására 
az kívántatnék, hogy — — 

— Ha követ umak kedve van — monda Márton 
kaczagva, — vegye el; egyébiránt nem szükséges; e 
vén banyát az uraknak hagyjuk. 

E szavak s a nevetés, mely azokat követte, fölébreszté 
Katalint mélázásából. A halál sem lehetett volna kinő- 

sabb e dxLrya tréfánál; de yigasztalásául szolgált, hogy 
legalább csak parasztok jelenlétében mondotta el, s 
egy megvető tekintet vala egyetlen válasza. 

— S most vigadjatok — szólt Dózsa, megelégedve 
a történtekkel, — holnap lakodalmat és áldomást tar- 
tunk, addig menjetek dolgotokra. Nem mondtam-e, 
hogy a foglyoknak nem lesz bántódásuk? — monda 
halkabban Gergelyhez, midőn vele sátorába visszament. 
Gergely sóhajtva megszoritá kezét. 

Á nép lassanként elszéledett. 

Orbán egy ideig bizonytalanul állott, azután Frusinához 
közelített. A hölgy megvetéssel taszitá vissza kezét. 
Bebek Katalin aljas árulónak nevezte, ki, hogy czéljait 
elérje, mindezt fortélyosan előrekészité. — S ezzel az 
asszonyok Ollósival, ki nekik ideiglenes lakásxd saját 
kényelmesebb sátorát ajánlá, eltávoztak. 

Orbán az erdő felé sietett. Fellázadt keblének magányra 
vala szüksége. 

Jaj annak, kinek sziye csak egy tárgyban keresi 
egész boldogságát. Lelke csak egy ponton sérthető, s 
ez egyen kívül, mint Achilles, biztos a sors csapásai 
ellen ; de ha itt sértetett, sebe halálos. Ez vala Orbán 
helyzete. A természet ez i^ut nagy adományokkal aján- 
dékozta meg. Elmével, mely nem annyira ragyogó, mint 
világos, minden tárgyat fcisztán felfog, s ha működései 
által kevesebb bámulatot gerjeszt, annyival hasznosabb ; 
sziwel, mely minden nemes érzeményért hevülni tud ; 
lelkülettel, mely a legnagyobb feladat kivitelére képes, 
mert tűrni tud, de cselekedni is, s czélj4t kijelölve, 
a veszélylyel nemcsak bátran szembeszáll, de vele meg- 
küzd, nemcsak magát feláldozni, de győzni képes. Más 
viszonyok között születve, hol nemzete dicsőitését tűz- 
hette volna ki élete czéljául, a jövő talán tisztelettel 
hajlanék meg emléke előtt. Egyike vala azoknak, kik 
bármily pályára léptek, végig futják azt anélkül, hogy 
magukat visszaijesztetnék ; kik, mint a tölgy, a hol 
gyökeret vertek, megállanak ; ha végzetük által hálá- 
datlan térre vettettek, törpéknek látszanak talán, mig 
más helyen messze terjesztenék óriási ágaikat, de kik 
hely őket megállják jó és rossz viszonyok között, s 
kiket a vész kidönt, de nem mozdit. Orbán ér ezé tulaj- 
donait s első ifjúságában, midőn erőnknek érzetében 

csak a legmagasabb tetőkre yágyódunk fel, nem egyszer 
átkozá helyzetét, mely őt azon boldogabbak sorából, 
kik dicsőségért pályázhatnak, kizárá. — Mint kinek 
szeme csillagon függ, ilyen vala ő élete e korában; 
emelt fővel áll, s a föld porához le nem hajlik, de 
tudja, hogy a fényes czél örökre elérhetetlen, s nem 
keseredik el talán, mert hisz lelke lehetetlen kiyá- 
natokon függött, de elszomorodik. E dicsőségi álmák 
nem tartottak sokáig. Orbán jókor elszánta magát az 
áldozatra, mely ez életben a legnehezebb, feláldozta 
álmait s nyugodt Ion, vagy legalább hivé, hogy azzá 
lett. — Az élet nagy pusztaként terült el körülötte, 
levert kedélylyel, de nyugodtan haladott ösvényén, hisz 
tudta, hogy nem tévedhet el, mert nincsen czélja, mely 
felé lépteit irányoznia kellene. — Ekkor támada rögtön 
a szerelem lángja e kebelben, s élete nem vala puszta 
többé. Szeretett. Szív, elme, lélek, azon érzelemkincs, 
melyet keblében hordozott, lelkesedésének hatalma, szi- 
vének nem értett vágyai feltalálták tárgyukat. — E 
határtalan rónaságon, mely tengerként terült el körü- 
lötte, fölmerült a part. Nem kikötőt remélt találni, de 
tudta, hogy itt fog szenvedni hajótörést, s felvonta 
vitorláit, arra irány zá futását. — Senki sem gyanít á 
érzeményeit. Az embereknek ritkán jut eszökbe, hogy 
valamint a tükör, midőn a nap sugarait egész fenyők- 
ben visszaveti, hideg marad, mig a föld annál inkább 
melegszik, minél sötétebb : ugy a szenvedély többnyire 
a legkomolyabb lelkületeket hatja át legforróbb láng- 
jaival; s a nyugodtnak látszó ifjút nem tartá senki 
ily szerelemre képesnek. Csak ő maga ismeré a kime- 
ríthetlen kincset, melyet keblében hordozott, melyet 
minden érintéstől őrzött, nehogy surlódásközben valamit 
veszítsen becséből. Orbán nem ámitá önmagát csaló- 
dásokkal, jól tudta, hogy érzelmei nem fognak viszo- 

melyet csak a nádasokból áthallatszó verebek csevegése 
szakit félbe. Végre a nap is leszállt, a vörös fény, 
mely egy pillanatig a fél eget takarta, kis világvonallá 
apadott, s a sötét égen a csillagok bájló világitása 
terjedt el. A madarak csiripelése megszűnt, s csak egy 
magányos sas . vagy keselyű éles hangjai, melyekkel, 
messze ívekben az erdő fölött szárnyalva, párját köze- 
ledésére inté, hallatszottak néha le a magasból. 

Orbán mély gondolatokba merülve nézé e változá- 
sokat. Miután az alkony vég színei eltűntek, szeme 
fölemelkedett a csillagokhoz s lelke nyugodtabbá lön. 
Mi szép ez éj ! — monda végre meghatva, — elterité 
fátyolát a föld fölött, s álomba szenderülve millió lény 
megfeledkezik gondjairól. Maga a fájdalom enyhül 
szelid hatása alatt, mintha a csillagok — melyeknek 
ragyogásán talán azért gyönyörködünk oly nagy mér- 
tékben, mert fényüknél a föld nyomorúságát nem lát- 
ják szemeink, — vigasztalást öntenének sziveinkbe. S 
nem azért bájoló-e az éj, nem azért vigasztalja-e bána- 
tunkat, mert a halálra int, mert eszünkbe juttatja, 
hogy ha a tikkasztó nap, melynek hevében elfáradánk, 
elmúlt, reánk is nyugalom vár ? hogy e hosszú küzdés 
után, mely alatt még a győzőnek keblét is annyi seb 
éri, pihenni fogunk ? . . . Légy nyugodt, szív ! hisz a 
pálya, mely reád vár, nem hosszú többé; életed kely- 
hében néhány csepp maradt hátra, üritsd ki bátran ; 
a legkeserüebbek talán, de a végsők./ 

Orbán tisztában vala magával. Meg kell hallnia, 
de nem most. Élete még szükséges Frusinának. De ha 
majd az oltár előtt férjévé vált, s ha névnejét a keresz- 
tesek között veszély nem fenyegeti többé, akkor a 
kötelékek, melyek őt az élethez lánczolák, megszakad- 
nak. Zápolya hadai közelgenek. A csata pillanata nem 

kezet nyújtván, bocsánatot kérjen tőle. Voltak pillanatok, 
midőn Orbán e gondolatot bizonyosnak tartá. Nyugta- 
lanul keresé az irányt, mely őt Temesvár felé vezeti, 
és sietett, mintha minden perez, melylyel késik, a kedves 
hölgynek gyötrelmeit hosszabbítaná. — Útközben eszébe 
jutott helyzete. Átgondolá az egyes körülményeket s 
borzadva meggyőződött, hogy azok mind ellene szólnak. 
Csak jellemét, csak szerelmét, melylyel Frusina iránt 
viseltetett, hozhatá fel ártatlanságának bizonyságául, 
s nem kétkedett-e ezeken Frusina ? Ha őt ily aljasságra 
képesnek gondolhatá, megfogja-e hallgatni mentségét? 
fog-e hinni szavának? s ő újra meggyalázva álljon e 
hölgy előtt?! — Lelkében feltámadt férfibüszkesége, s 
elkeseredve fordult vissza az erdő széléről. Néha azon 
gondolat támad lelkében, hogy örökre el fog távozni, 
s a menyegzőhöz, melytől Frusina annyira borzad, 
vissza nem térend. Akkor legalább még Bebek Katalin 
is meggyőződik ártatlanságáról. Vagy, hogy napjainak 
véget vet ; hisz minden, mi ez életet tűrhetővé tévé, 

elveszett^ mit keressen többé e világon ? De mi 

lesz akkor Frusinából ? E vad csoport, mely vért lihegve, 
kegyetlen szándékától oly nehezen tartóztathatott vissza, 
mit teend, ha megfosztatik a boszú azon nemétől, 
melyet magának választott ? Nem lesz-e Frusina ez 
esetben a nép haragjának áldozata ? vagy, ha Orbán 
a táborba vissza nem tér, nem fog-e más valaki talál- 
kozni, ki helyét elfoglalja ? Orbán érzé, hogy ezt tennie 
nem szabad, s lelkét újra határozatlanság fogta el. 

A hosszú járástól fáradtan végre egy fa alá veté magát. 
Az erdő szélén látá magát. Előtte a határtalan róna- 
ság, melynek zöldjét itt-ott az esti szellőben ingadozó 
nádasok, vagy kisebb kiterjedésű mocsarak válták fel. 
Hátul végetlen rengeteg. Az alkonyodó nap a látha- 
tárhoz közelgett. A fák hosszú árnyékot vetnek, s az 

egész tájon az estnek ünnepélyes csendje térül el, 
melyet csak a nádasokból áthallatszó verebek csevegése 
szakit félbe. Végre a nap is leszállt, a vörös fény, 
mely egy pillanatig a fél eget takarta, kis világvonallá 
apadott, s a sötét égen a csillagok bájló világitása 
terjedt el. A madarak csiripelése megszűnt, s csak egy 
magányos sas . vagy keselyű éles hangjai, melyekkel, 
messze ivekben az erdő fölött szárnyalva, párját köze- 
ledésére inté, hallatszottak néha le a magasból. 

Orbán mély gondolatokba merülve nézé e változá- 
sokat. Miután az alkony vég színei eltűntek, szeme 
fölemelkedett a csillagokhoz s lelke nyugodtabbá Ion. 
Mi szép ez éj ! — monda végre meghatva, — elterité 
fátyolát a föld fölött, s álomba szenderülve millió lény 
megfeledkezik gondjairól. Maga a fájdalom enyhül 
szelid hatása alatt, mintha a csillagok — melyeknek 
ragyogásán talán azért gyönyörködünk oly nagy mér- 
tékben, mert fényüknél a föld nyomorúságát nem lát- 
ják szemeink, — vigasztalást öntenének sziveinkbe. S 
nem azért bájoló-e az éj, nem azért vigasztalja-e bána- 
tunkat, mert a halálra int, mert eszünkbe juttatja, 
hogy ha a tikkasztó nap, melynek hevében elfáradánk, 
elmúlt, reánk is nyugalom vár ? hogy e hosszú küzdés 
után, mely alatt még a győzőnek keblét is annyi seb 
éri, pihenni fogunk ? . . . Légy nyugodt, szív ! hisz a 
pálya, mely reád vár, nem hosszú többé; életed kely- 
hében néhány csepp maradt hátra, üritsd ki bátran ; 
a legkeserüebbek talán, de a végsők. / 

Orbán tisztában vala magával. Meg kell hallnia, 
de nem most. Élete még szükséges Frusinának. De ha 
majd az oltár előtt férjévé vált, s ha névnejét a keresz- 
tesek között veszély nem fenyegeti többé, akkor a 
kötelékek, melyek őt az élethez lánczolák, megszakad- 
nak. Zápolya hadai közelgenek. A csata pillanata nem 

lehet távol többé ; ott a véres mezőn, egy szent s csak 
egyesek bűnei által legyalázott ügy mellett küzdve fogja 
végezni kínjait. — S panaszkodhatom-e sorsom ellen? 
— monda ismét, miután tervét átgondolá. — Nem 
volt-e életem legfőbb kivánata, hogy véremet Frusináért 
onthassam ? s nem fogom-e ezt most tehetni ? Halálom 
feloldja az esküt, mely őt holnaptól hozzám fogja 
kötni; szabadon követheti szivét. Mióta ismerem, neki 
szentelem éltem minden pillanatát ; most midőn nem 
tehetek egyebet s létem boldogságának akadálya lett, 
odadobom éltemet s helyet csinálok. Nem feleltem e 
meg végzetemnek? tehettem-e többet? Oh, de hogy 
mind ennek így kellé történni! Mi volt életem szén* 
védések hosszú sorozatánál egyéb ? Még a gyermekkor 
boldogságát sem élvezhetem. Mint a fa, mely földéből 
kivéve más éghajlat alatt ültettetett el, nő, de nem virá- 
gozik s nem hoz gyümölcsöket : ilyen vala létem, puszta, 
örömtelen. S én nem panaszkodtam sorsom ellen. E 
föld, hol örömet nem találunk, melyet a vesztés félelme 
ne zavarna, s hol mégis annyi fájdalmat látunk, melyre 
az ég nem adott vigasztalást, nem arra való, hogy 
rajta bárki boldognak hígye magát. A szerelem rózsái 
helyett fejemre tevém töviskoronáját, s gazdagnak ére- 
zem magamat fájdalmaimban. Frusina, nem gyanítva 
bánatom okát, részt vesz szomorúságomban ; ha tőle 
függne, levenné szívem terhét, ismeri ragaszkodásomat, 
tudja, hogy e földön nincsen áldozat, melyre érte nem 
volnék kész; s ha majdan nem leszek többé, sóhajtva 
visszaemlékezik barátjára, s elmondja sírja fölött: e 
gödörben egy hív kebel hamvadott el. Eltemnek ez 
vala egyetlen vigasztalása, az egyetlen fénypont, mely 
e sötét létet földeríté . . . . s hogy még ennek is el 
kellé tűnni, s elérnem, hogy Frusina rajtam kétkedjék, 
hogy aljasnak, semmirevalónak gondoljon; s ha majd 

halálom híre a táborba jutott, s társaim véresen Fru- 
BÍna sátorához hoznak, ő, kinek életemet áldozám, 
kinek neve utolsó lehelletemmel fog lebegni ajkimon, 
kiért üdvösségemről mondanék le, örülni fog, s élte 
legforróbb kivánatát látja teljesülve, midőn halva fek- 
szem lábai előtt ! 

Orbánt elragadták fájdalmas érzelmei. Eltakarta 
arczát s keservesen sirt. E könyek enyhiték fájdalmát, 
legalább nyugodtabbá tevék azt. Szivében feltámadtak 
a múlt napok emlékei, közöttük azon gyér örömek, 
melyeket életében talált, azon kevés derültebb óra, 
melyeket visszakívánna; s az elkeseredés, melylyel 
Frusina igázta] ansága lelkét tölte, ennyi édes emlék 
hatása alatt lassanként enyészvén, Orbán ismét szeretve 
gondolt kedvesére. 

Mikor a nap feljött, a tábor felé indult. Még egy- 
szer látni akarta Frusinát, hogy neki, mielőtt vele az 
oltárhoz lép, a dolgok összefüggését megmagyarázhassa. 
— át fogja látni ártatlanságomat — így vigasztalá 
magát, — kibékülve felém nyújtja kezét, s akkor nyu- 
godtan halhatok. És ha nem? Ám legyen! Önkény- 
telén eszközök valánk a végzet kezében: én, hogy neki 
jót tegyek ; ő, hogy gyötörjön ; én szeretni fogom őt 
akkor is. 

Frusina s Bebek Katalin ez időt a táborban tölték. 
Ollósi, mint tudjuk, a hölgyeknek saját sátorát ajánlá 
lakásul, hová őket szokott udvariasságával maga vezette. 
Útközben különös önmegelégedéssel figyelmezteté Bebek 
Katalint azon tiszteletre, melylyel a keresztesek iránta 
viseltetnek, s mely őket is, míg sátorában lesznek, 
minden megtámadás ellen biztosítja. Midőn a hölgyek 
egyedül OUósitól kisérve a sátorba értek, szabadon 
engedek át magukat fájdalmuknak, szótalan szoriták 
egymást karjaik közé és sirtak. 

Miután bánatuknak e szenvedélyes kitörése, mely 
közben Ollósi szemei is könyekbe lábadtak, kissé csilla- 
podott, a szabó, ki, elvonatkozva hiúságától, valóban 
jószívű ember vala, s ki főkép ily magas származású 
kisasszonyok szenvedéseit meghatás nélkül nem lát- 
hatá, elkövetett mindent, hogy őket vigasztalja, de 
hasztalan ! Frusina nyugodtan, de a nélkül, hogy bána- 
tából felüdülne, hallá végig okoskodásait. Katalinban 
Ollósi szavai csak uj indulatot idéztek elő. — Mióta 
magát életveszélyen kívül látá, eszébe jutottak a sérté- 
sek, melyeken keresztülment, s a büszke Bebek-vér fel- 
lázadt ereiben. 

— így bánni kisasszonyokkal — monda csaknem 
magán kívül haragjában, — Telegdi István leányával, 
velem pelsőczi Bebek Katalinnal ! Boszorkányoknak, 
vén banyáknak nevezni minket, kiknek egy tekinteté- 
ért az ország minden lovagja vérét ontaná! Ez hallat* 
lan, ez borzasztó ! minden, mit a parasztok eddig elkö- 
vettek, ehhez képest semmi. Hogy várainkat feldúlták, 
jószágainkat elpusztították, Isten neki, mindezt meg- 
bocsáthatnám; de ezt nem, ezért lakolniok kell. 

Ollósi megjegyzé, hogy a műveletlen nép nem tudja, 
mily tisztelettel tartozik minden férfi hölgyek, főkép 
uri hölgyek iránt viseltetni; de Katalin nem fogadott 
el semmi mentséget. — Miként kell bánni uri kis- 
asszonyokkal, azt maga a természetes ész mutatja min- 
denkinek — szólt még indulatosabban, — azt a falun 
s pusztán is megtanulhatták; nekik lakolniok kell. 
Nincs oly büntetés, melyet nem érdemlettek volna; 
száz halál még kevés azért, mit rajtam elkövettek; 
hát még szegény húgomon ! Férjhez adni őt Orbánhoz. 
Saját testvérem leányának egy telegdi jobbágyot válasz- 
tani férjül! Engem sógorságba hozni parasztokkal! . . . 
borzasztó ! 

— Legyen ez iránt nyugodt nagyságod — monda 
Ollósi, — a házasság kényszeritett. Én magam, mihelyt 
e zavaroknak vége lesz, elmegyek Bómába, s befolyá- 
som által kiviszem, hogy az a pápa ő szentsége által 
azonnal érvénytelennek nyilváníttassék. 

— Gondolok is én a házassággal — vágott szavába 
Katalin, — hisz az magában semmi. Házasság, jobbágy 
s a tárnok leánya között! én sógorságban parasztokkal ! 
hisz ki nem látja, hogy ez lehetetlen? De maga a 
gondolat borzasztó ; én sógorságban parasztokkal ! 

— Hidd el, néném, nem ez gyötri szivemet e pilla- 
natban leginkább — szólt közbe Frusina; — de ha 
meggondolom, hogy mindezt Orbán tehette 

— Orbán, s mi Orbán? — kiáltott Katalin harag- 
gal ; — paraszt, alávaló paraszt ; mit várhatni ilyentől 
mást? A mi nemesnek nem született, nem válhatik 
nemessé. Mindig mondtam atyádnak, de nem hivé, s 
ezért szenvedünk. Ki farkast fogad házába, s azt hiszi, 
hogy, mert fölnevelte, megszelídité, csalódik. Néha 
évekig szelidnek látszik, leghivebb házi ebednek gon- 
dolnád, de végre kitör vad természete, s izmokra tépi 
urát. Ne higy a parasztnak soha. 

— De Orbán, kit oly nemesnek, oly jónak gon- 
dolék — sóhajtott az előbbi, — kit testvérként sze- 
rettem. 

Ollósi a szerelem hatalmáról kezde beszélni, mely- 
nek semmi sem állhat ellent, s mely alsóbb körökben 
született férfival sokszor elfeledteti helyzetét, mint szám- 
talan példa mutatja. — Az érzékeny pillantások, melyek- 
kel a szabó beszédközben Katalinhoz fordult, világosan 
mutaták szavainak ezélzását ; de Katalin nem vala oly 
hangulatban, hogy azokat megértse, s csak azt jegyzé 
meg : hogy igen is, sok eset van, midőn a legnemesebb 
lovagok, kötelességökről megfeledkezve, valamely höl- 

gyet, a helyett, hogy szerelmét hosszú szolgálat által 
keresnék, erőszakkal elragadtak s váraikban zárva tar- 
tottak, mindaddig, míg az magát férjhezmenésre elha- 
tározá, s hogy ily rablásoknak néha a legboldogabb 
házasság lett legyen következése; de ily merényre 
mindenekelőtt szükséges, hogy a rablónak vára legyen, 
mit Orbán nem hozhat fel mentségére. 

— Ha ez szerelemnek jele — monda Frusina 
sóhajtva, — mit tegyen akkor a gyűlölség? — S a 
hölgy leült a sátor egyik szögletébe, s elmélyedve bús 
gondolataiba, nem vett több részt a beszélgetésben, 
melyet nénje s OUósi még sokáig f oly tatának. 

Végre Bebek Katalin is fáradtnak érzé magát, s 
miután Ollósinak mindent elmondott, mi velük elválá- 
suk óta történt ; miután Zápolyáról s hatalmas seregei- 
ről, melyek már Lúgosnál állanak, szólt, előre leirván 
a győzelmet, melyet azok a keresztesek fölött kivívand- 
nak; miután elmondá, mit tett volna hasonló esetben 
Kinizsi Pál s Mátyás király, s mit teendenek kétség- 
kívül az urak, ha a rend ismét helyreállíttatott : eszébe 
jutott, hogy nyugodni kell, s OUósi távoztával ágyára 
veté magát, Frusina pedig a sátor másik oldalán egy 
pamlagot foglalt el. 

Katalint hamar elnyomá az álom. Frusina soká ébren 
maradt, s szomorú jövőjére gondolva tölte az éjszakát. 
Végre a testi fáradtság meghozá neki is nyugalmát. 
Bájló képek nem derítek álmait, de feledé jelen bána- 
tát; s mi egyéb kell a szenvedőnek? 

A zaj, mely a tábort el tölte, mihelyt a nap szür- 
külni kezde, nem engedé, hogy ez álom hosszú legyen. 
A sátor közelében irtózatos lármával felhangzó trombi- 
ták jókor fölverek még Katalint is szép álmából, mely- 
ben magát Mátyás udvarában fényes tornánál képzelé, 
s Frusina akkor már felöltözve ült ágya mellett; de 

e rÖ7Íd álom mindkettőnek visszaszerzé erejét. Kata- 
lin szokott optimismusával közel megszabadulásukról 
beszélt; Frusina azon nyugalommal tekintett a jövőbe, 
mely szerencsétlen viszonyok között csak szép lelkek 
tulajdona lehet, mert azon meggyőződésből veszi ere- 
detét, hogy bármi körbe vagy helyzetbe állitva, neme- 
sen s magukhoz méltóan fogják viselni sorsukat. 

Miután Katalin életének egyik fő szükségét, a beszé- 
det némileg kielégitette, Frusinánál kevés részvétre 
találva, fölkelt s öltözködéshez látott. Ollósig sátorának 
egy részét szőnyegek által külön választva, ezt főleg e 
czélra rendezé el. Itt tartá ruhatárát, itt volt tüköré, 
gombostűk, illatos kenőcsök, szóval mindaz, mit öltöz- 
ködésre szükségesnek tartott, s mit magának nem kis 
fáradsággal megszerezhetett. Ide vonult most Bebek 
Katalin, búsulva s gyönyörködve egyszersmind, midőn 
magát ismét tükörben láthatá, s a sápadtságot, melyet 
a kiállott veszélyek arczán visszahagytak, de azon 
bájakat is újra szemléié, melyeket még ily szenvedések 
sem ronthatának meg, s melyeket ő annyi éven át újra 
és újra megnézni el nem fáradott. 

Frusina azalatt egy, a sátorban függő kereszt elébe 
térdelt s imádkozott. — Le kell mondania élete leg- 
főbb reményéről. Ha a házasság, melyre Orbánnal 
kényszeríttetik, később érvénytelennek nyilatkoztatnék 
is, Ártándinak neje mégsem lehet többé s csak a 
kolostorban kereshet menedéket ; de szivét a közelebb 
múlt időben annyi bánat érte, mióta apja halálát a 
táborban meghallá, a világ oly sötét színben tűnt fel 
képzete előtt, hogy e gondolatban nem vala semmi 
visszaijesztő. Ifjú lelke oly fáradtnak érzé magát, hogy 
csak nyugalom után vágyódott, s csak arra kére Istenét, 
hogy a pillanat, melyben oltáránál menedéket kereshet, 
minél előbb megérkezzék. — Midőn Frusina fölkelt s 

megfordult, Orbánt látá maga előtt, ki azalatt észre- 
vétlenül a sátorba lépett s hallgatva vára a pillanatot, 
melyben a bölgy imádságát bevégzi. — Fnisina oly 
boldogtalannak érzé magát e pillanatban ; annyira meg 
vala győződve, miszerint Orbán által hozatott jelen 
helyzetébe, hogy az üQu látására csaknem undorral for- 
dult el tőle. 

Orbán megérté mozdulatát. Hallgatott, de halvány 
. arczán oly fájdalom vala kifejezve, melynek festésére 
a nyelvnek nincsen szava. Végre erőt vett magán. 
— Frusina! — szólt remegő hangon, — hát elitél- 
tettem a nélkül, hogy védelmemet meghallgatná? 

Kit nagy szerencsétlenség ért, az nem igazságos soha. 
Ha mindjárt az, hogy szenvedett, tisztán a véletlennek 
eredménye, az ember mégis bánatában mindig ember- 
társai között keres valakit, kit vádolhasson. Nem vég- 
zetét, embert keres ellenségül magának, mintha az 
vesztét enyhítené, ha szerencsétlenségéért legalább vala- 
kit gyűlölhet. — Frusina inkább fel vala gerjedve, 
hogysem Orbán szavai elkeseredésnél egyebet szülhet- 
tek volna. — Minek ez álnokoskodás ? — monda harag- 
gal; — nem vagyok-e hatalmában? nem fogja-e elérni 
czélját? Vagy még több kell? Gyönyörködni akar fáj- 
dalmamon, hogy azon élvezetből, melyet magának 
választott, egy perez se veszszen el; hogy egy kín se 
vonuljon át keblemen, melynek ne lenne tanuja? 

Frusina szokatlan szenvedélyességgel szólt. Orbán 
reá függeszté szomorú tekintetét s egy ideig hallga- 
tott. — Frusina — monda végre, — ha tudná, mily 
fájdalmat okoz nekem, nem szólna így. 

A szenvedélyesség nem vala Frusina természetében. 
Midőn szavainak fájdalmas benyomását észrevéve, szivét 
sajnálkozás tölte el. 

— S mi vala vétkem? — folytatá az előbbi; — 

hogy szerettem? de ennek én vagyok-e oka? Ha a 
mag, melynek természete szerint a völgyben kell vala 
csírázni, szélvésztől felkapatva magas tetőre jutott s 
ott vert gyökeret : mit tehet ő róla ? Jókor elszárad, 
nem fog hajtani virágokat ; végzete : elveszni az idegen 
földben. S nem elég büntetés-e ez ? . . . S mit tettem 
én e magnál egyebet? Nevezze őrültségnek, nevezze 
éltem átkának ; de oly megbocsáthatatlan bűn vala-e 
az, hogy szerettem, hogy szenvedélyeimtől elragadtatva, 
ez érzeményt kimondani merészlém ? 

— A valódi szeretet nem önző — monda Frusina 
szomorúan, — kedvese boldogságát nem áldozza fel 
kivánatainak. Ki a virágot letöri, hogy keblére tűzze, 
nem szerette azt. 

— Frusina! — kiálta Orbán a legnagyobb szenve- 
dély ly el, — s ön hitelt adhat azon aljasságnak, melyet 
nénje rólam föltesz? 

Frusina hallgatott. 

— Mindenható Isten ! 

— Oh, higye el, Orbán, ez az, mi szivemnek leg- 
inkább fáj — monda Frusina. — Jött volna e csapás 
bárkitől, nyugodtan tűrném. De hogy épen ön tette 
ezt, ön, ki iránt oly határtalan bizalommal viseltetem, 
kit legjobb barátomnak gondoltam 

— És ön hiszi? — sóhajtott Orbán. 

— Lehetséges-e nem hinnem ? — foly tata az előbbi ; — 
nem világos-e minden ? Senki rejtekünket nem ismeré. 
Ön a legnagyobb fölgerj édesben elhagyja házunkat, s 
egy órával később a keresztesek megrohanják azt s 
erőszakkal ide hoznak. Midőn e táborba jövünk, önt 
itt találjuk, nem mint foglyot, de fölfegyverkezve, az 
iszonyú czeglédi pap társaságában. A csapatnak vezére, 
ki által a táborba kisérteténk, nyilván mondja, hogy 
az erdőben önnel már találkozott. Lőrincz Dózsának 

elbeszéli, hogy ön vele régóta összeköttetésben áll, s 
felszólitásájra jött a táborba. Mondja maga : nem yilá- 
gos-e mindez? 

Orbán hallgatott. 

— : A nép véremet kivánta — folytatá Frnsina növe- 
kedő indulattal, — s vajon a vérengző vezér megta- 
gadta volna-e a nép e kivánatát, ha előre meg nem 
határozzák, hogy tőlem más áldozatot fognak kivánni ? 
S ki az, kinek ez áldozat érdekében feküdt? Talál- 
kozott-e egyetlenegy az egész csoport között, ki Telegdi 
István leányát nőül kivánta volna? Ön lépett fel, ön 
maga ; nem világos-e mindez ? lehet-e kételkednem ? 

A sajnálkozás, melyet előbb Orbán iránt egy pilla- 
natig érzett, most, midőn aljasságának ezen bizonyít- 
ványait felszámolá, ismét eltűnt, s haragban lángoló 
arczczal állott Orbán előtt. 

— Világos, egészen világos! — monda emez, s 
keserű mosoly lebege ajkai körül. — Ha a fáról, mely 
évekig kertünkben állott, melyet felnőni láttunk, mely- 
nek gyümölcseit régtől fogva ismerjük, egyszerre az 
mondatnék, hogy ágai mérges növényeket teremnek, 

— nem hiszi senki; ha a kutyáról, mely urát évekig 
híven követé, azt mesélnék, hogy gazdája ellen for- 
dult s jótevőjének keblét tépte szét, — nem hiszi senki. 
Hisz a világon ily csuda nem történik; ki ilyeneket 
beszélt, annak hazudni vagy csalódnia kellé. De mond- 
junk hasonlót emberről, s minden valószínűvé válik. 
Legyen a tett bármi ocsmány, legyen az, kiről hal- 
lottuk, ifjúságunk barátja, ha értünk áldozta életét, 
mindegy, elhiszszük; hisz mi volna oly aljas, mi 
embernek lehetetlen! Orbán egy pillanatig hallgatott. 

— Oh, Frusina ! — monda e rövid szünet után fáj- 
dalmasan, — midőn nénje engem vádolt, midőn min- 
den jel látszólag ellenem mutatott : nem szólalt-e fel 

akkor lelkében egy szó, mely arra inté, hogy ily aljas- 
ság gyermeksége barátjában lehetetlen? 

Frusina mélyen meg vala hatva, érzé, hogy bár 
szörnyű a tett, melylyel Orbánt vádolá, az szerelem- 
ből vette eredetét ; s mily nő lenne kérlelhetlen ily 
viszonyok alatt ? De meggyőződése nem változott : 
Orbán nem lehet ártatlan. — Hagyjuk e vitatkozáso- 
kat, melyek önnek s nekem csak kellemetlenek lehet- 
nek — monda; — a mi történt, azt nem történtnek 
tennünk nem áll hatalmunkban. Én önnek szivemből 
megbocsátok. 

E szelid szavak, melyből Orbán látá, hogy Frusina 
meggyőződése nem változott, szivének inkább fájtak a 
legszenvedélyesebb szemrehányásnál. S tettem-e valamit 
egész életemben, mi önt ily gyanúra jogosítaná? — 
monda szenvedélylyel. 

— S az nap, midőn budai kerti lakunkban meg- 
támadtattunk, nem ismeré-e ön órákkal előbb a veszélyt, 
s miért nem tudósított? — kérdé Frusina, kit Orbán 
állhatatos tettetése újra fölingerelt ; — OUósitól tudjuk, 
hogy a lázadók szándéka a városban már reggel nem 
volt ismeretlen. Minden rendelések megtétettek, s 
Bornemisza által tétettek meg, s így, kétségen kívül, 
ön tudtával; miért nem tudósított? 

Orbán az igazsággal vedé magát. Monda, hogy az 
egész napot nagyrészint ura dolgában Bornemiszánál 
tölte, s csak este tudta meg, hogy az asszonyok Ártándi 
Pál által, ki azt magára vállalá, a veszélyről nem 
tudósíttattak. 

Orbán még nem végezte be a mentséget, midőn Fru- 
sina a legnagyobb indulattal szavába vágott. 

Ez czélja, nemde ? — monda szenvedélylyel ; — éltem 
boldogságától fosztott meg ; nyomorulttá tett, hogy e 
világon talán nincs teremtés, kinek sorsa szememben 

irigyletreméltónak nem látszanék, s most meg akar 
fosztani azon egy emléktől is, mely nyomorúságom 
közepett tisztán s ragyogva emelkedik lelkem előtt. 
Pál szerelmén kételkedjem ? mintha e szerelemnek 
emléke nem volna mindenem, az egyetlen kincs, melyet 
kegyetlen czimboráiddal el nem rabolhatsz e szívtől. 

— Adja az ég, hogy e biztosságában ne csalódjék 
soha ! — monda Orbán szomorúan. 

— Csalódni Pálban ? ! — kiálta Frusina, kinek szen- 
vedélye a legmagasabb fokra hágott. — Rágalmazó, 
csak most ismerlek egész aljasságodban ! Nem pirulsz-e, 
midőn nevét kimondod, s midőn a ktílönbség eszedbe 
jut, mely közted s ő közötte létezik ? Ne reméld, hogy 
a hitet, mely e kebelben iránta létezik, valaha meg- 
ingathatnád. Az oltárhoz hurczolhatsz, de Pál képe itt 
marad szivemben, tépd ki e szivet, s ott fogod találni. 

Bebek Katalin, ki a szólóktól csak szőnyeg által elvá- 
lasztva az egész beszélgetést hallá, most a szobába 
rohant s Frusinát nyugalomra inté. — Az Istenért, 
gondold meg, hogy hatalmában vagyunk — monda fél- 
halkan, — mérsékeld magadat. 

— Hatalmában ! Ez alávalónak hatalmában ? ! — 
monda Frusina; — mártsa szivembe tőrét, de hadd 
mondjam ki egész megvetésemet. — S ezzel a hölgy, 
a szokatlan fölgerj édestől ellankadtan,- nénje karjai közé 
veté magát. 

Orbán, szemét kezével takarva, egy ideig némán állott. 
A fájdalmakat, melyek lelkét e pillanatokban átdúlták, 
nem fogja senki leimi. Neki ugy látszott, a szívnek 
meg kell tömi e kínok között. Végre erőt vőn magán. 
— Frusina — monda remegő hangon, — hogy meg- 
vetését nem érdemlém, azt a jövő meg fogja mutatni. 
Mielőtt a nap a láthatáron lenyugszik, boldogságának 
gyűlölt akadálya nem fog útjában állani többé. Adja 

az ég, hogy a csalódás, melylyel őt ellenségének hívé, 
éltének végső s legkeseiüebb csalódása legyen. — S ezzel 
az ifjiL a sátort sietve elhagyá. 

Frusina szenvedélyes bánatában nem hallá e szavakat. 
De mihelyt észrevéve, hogy Orbán távozott, tartózkodás 
nélkül engedé át magát fájdalmának. Zokogva szoritá 
kebléhez nénjét, s csak miután könyei kitörtek, érzé 
magát ismét nyugodtabban. 

Egy órával később danolva és zeneszó mellett nagy 
nászkiséret jőve OUósi sátora elébe. Frusina látszólag 
nyugodtan lépé ki nénje kiséretében, s a körülötte 
tolongó sokaság örömrivalgásai között követé jegyesét. 
A templomsátomál Lőrincz s a többi vezérek vártak a 
násznépre. 

A jegyesek nem szóltak, nem néztek egymásra. Hal- 
vány arczaikon egy érzemény vala kifejezve, — de az 
nem szerelem volt. 



XXIX. 

Mihelyt a házassági szertartások a templomsátorban 
bevégeztettek, s Lőrincz e boldogtalan párra áldását 
ráadta, Frusina, ki magát betegnek monda s annak is 
látszott, nénjével együtt ismét Ollósi sátorába vonult. 
Orbán, miután őt a nélkül, hogy közöttük egy szó vál- 
tatnék, ide kisérte, Dózsa sátorába ment, hol a hadnak 
vezérei György körül összegyűltek. A nép lármázva s 
kurjongatva szintén a sátor felé tolongott, melynek köze- 
lében az Ígért lakoma várt reá. Az egész tábort öröm- 
zaj tölte el. A jelenet, melynek a nép csak imént volt 
tanúja, legjobb kedvbe hozá azt. ügy látszott, mintha 
most, miután a tárnok leányát arra kényszerítheté, 
hogy saját jobbágya nejévé legyen, és szeszélyei az 
egyház által is mintegy szenteslttettek, semmi sem áll- 
hatna többé ellent akaratának. Még nagyobb örömmel 
látá mindenki a készületeket, melyek az ígért vendég- 
ségre a vezér sátora előtt már órák óta tétettek; s a 
nem szűnő éljenek, melyekkel Dózsa neve üdvözöltetett, 
mutaták, hogy ha a vezér és seregei között Frusina 
miatt egyenetlenség létezett is, az, legalább a jelen pil- 
lanatban, a sokaság részéről ismét el vala feledve. 

Lőrincz, Dózsa Gergely, Imre, szóval a vezérek azon 
része, kik e vad seregek között a rend mellett küzdöt- 
tek, átlát ák a veszélyt, mely a lakomázásból e jelen 

pillanatban a táborra támadhat. Kémek hírei szerint 
Zápolya seregei csak két órányi távolságra álltak már 
Temesvártól; valószínűnek látszott, hogy a vajda, hadait 
a Temesen átvezetve, a tábort talán még ma meg- 
támadja ; s mi vala várható, ha e fegyverben gyakor- 
latlan sokaság Zápolya gyakorlott seregeivel oly pilla- 
natban ütközik meg, midőn a lakoma mámorában 
még azon kevés rend- s hadi fékről is megfeledkezett, 
melyhez hosszú táborozása alatt szokott? Mindezen 
okok azonban sem Dózsára, seni seregeire a legkisebb 
hatással sem valának. Ezek között talán lázadás ütött 
volna ki, ha tudomásukra jut vala, hogy Lőrincz Dózsá- 
nak a lakomát elhalasztatni tanácsolá akkorra, midőn 
már az erdélyi vajda legyőzetett ; a vezér maga csak 
megvető mosolylyal fogadá ildomosabb társainak taná- 
csait. — A nemesek ismerik karomat, nem mernek 
megtámadni, de ha mernének, s egész seregem leré- 
szegedett volna, sem félnék a felpiperézett urfiaktól. — 
Ez volt válasza. — S a tábor biztosságára nem történt 
ögyéb, mint hogy Imre, körülbelől száz lovassal, kik- 
nek másnapra kettős adag bor igértetett, mintegy órányi 
távolságra a tábortól, a Temes partját foglalá el, azon 
helyen várva az ellenséget, hol az a folyón átmenetelt 
valószinúleg megkísérti. A visszamaradok kaczagták 
vezéreik félénkségét s gond nélkül készültek lakomájuk- 
hoz, mely annyival több élvezetet ígért, miután egy 
tegnap visszaérkezett keresztes csapat verseczi borból s 
mindennemű marhából álló tetemes szállítmányt hozott 
martalék gyanánt a táborba, mely a kalocsai érsek 
jószágairól Zápolya seregeinek küldetett. 

Dózsa sátora előtt tágas tér terjedett el, mely azt a 
többi sátoroktól elkülönzé s a seregeknek közönségesen 
gyülhelyéül szolgált; itt találjuk őket most is. A tér 
közepén roppant tűz fölött nagy ökör süttetek, körülte 

a táborhoz tartozó gyermekek lármáznak ; nem messze 
tőle magas faálláson egy nagy hordó emelkedik. Mind- 
ezek azonban inkább ünnepélyesség kedvéért állittattak 
fel. Dózsa nem akart hátrább maradni másoknál, s az 
egészben sütött ökör s a nagy hordó, melyek a nagy 
urak által adott népünnepek főkellékei közé tartoznak, 
nem hiányozhattak, midőn a keresztes vezér seregeit 
vendégeié meg. Hogy a vendégeknek bőség tekintetében 
panaszra okuk nem leend, eziránt eléggé kezeskedett a 
vezér sátora körül felállitott hordók nagysága, s a szá- 
mos laczikonyha, mely a tér minden oldalán füstölgött. 
A szabadon hagyott helyet vegyült sokaság tölte be. 
A tér szűknek látszott. Főleg Dózsa sátora közelében, 
hol a nagy tűz különösebben magára voná a tömeg 
kíváncsiságát, a tolakodás kiállhatlanná vált. Az asz- 
szonyi és gyermeki sikoltások mutaták, hogy az általános 
jókedvben mindenki nem osztozik. Márton, a nép ked- 
vencze, ki, mint főrendező, a nagy hordó mellett fog- 
lalt helyet, alig fékezheté a türelmetlenséget, melylyel 
e vad csoport a félig sült ökörnek nekiesni s a hordót 
feltömi készült, még mielőtt erre engedelmet nyert 
volna. 

Végre Dózsa a többi vezérek kiséretében kilépett 
sátorából. A sokaság éljenek között engede helyet, s 
várva szavára, elhallgatott. Miután György vendégei- 
nek fenhangon kivánta, hogy a lakoma egészségökre 
váljék, s nagy lőfegyverét a felállitott hordóra kisütve, 
az oly szomjuan várt forrást golyóval megnyitá, — 
mennyire tőle kitelt, mindenben utánozva Zápolyát, 
mit tőle hasonló alkalommal egykor látott, — a tapsnak 
s örömrivalgásoknak nem volt határa. — Maga Dózsa 
alig menekülhetett a tolongásból, mely a megeredt bor- 
sugár körül támadott. 

A vezérek közül csak Márton maradt a nép között, 

Br. Eötvös : Magyarország 1514-ben. n. 20 

ki az álláson a hordó mellett foglalva helyet, látszó 
gyönyörrel jártatá szemeit a tolongó embertömeg fölött, 
mely lábai alatt a tűzről leemelt ökörnek egyes kon- 
czaiért, vagy a kalapokban s más e czélra hozott 
edényekben felfogott borért küzködött. Alig vágott le 
egyik egy darab húst kardjával, midőn azt mások 
kezéből kiragadták ; minden konczért élénk küzdés 
támadt, míg egy kézből a másikba rántva, végre földre 
esett s eltapostatott. Alig telt meg egynek süvege vagy 
edénye, midőn az kezéből kitaszittatott, s a kedves ital 
ajkai helyett haját s egész testét nedvesité. Károm- 
kodás, hahota, fenyegetések s durva tréfa, asszonyok 
és gyermekek rimánkodásai, eltűnve itt-ott a vereke- 
dések zajában, vad egészszé olvadtak, melynek leirása 
lehetetlen, s melynek vége csak akkor szakadt, midőn 
a sült ökörből egyedül csontváz maradt, s a hordónak 
vég cseppjei is kifolytak. 

E hosszú küzdelem még inkább neveié az általános 
étvágyat, s a sokaság most jókedvűen sietett a laczi- 
konyhák felé, hogy magának táplálóbb mulatságot 
szerezzen, üjra lárma támadt. A főzőasszonyok ily 
számos követelők türelmetlenségét csak lassanként 
elégitheték ki. Végre azonban e zaj is megszűnt. Kisebb 
csoportokra oszolva telepedett le a sokaság a földön, 
asztalul nagyrészt bundák szolgáltak, melyeken nagy 
darabokban sült vagy főtt hús tálaltatott fel. A bor 
faedényekben keringett a lakomázok között s hosszabb 
ideig alig hallatszott egy szó, annyira el vala mindenki 
foglalva ebédével. Hasztalan fújták a czigányok Dózsa 
sátora előtt s a térnek több helyein a vendégek mulat- 
tatására legszebb nótáikat, nem volt senki, ki ez 
élvezetteljes pillanatokban rajok hallgasson. — De 
miután a lakomázok étvágya kielégíttetett, a duda és 
slp megtevék szokott hatásukat. — Hallgatva ült a 

tömeg. A kupák és kulacsok megszűntek keringeni. 
Minden fül a keserves nótán függött, melynek ismert 
hangjai oly búsan, oly szíyrázólag szólaltak fel a csend- 
ben. — Történetíróink szerint eldődeink lakomáinál 
énekek mondattak, melyekben az ősök nagy tettei 
dicsőíttettek. Ez énekek s velük hős történetünk leg- 
szebb emlékei elvesztek, de helyettük régi zenészetünk 
megmaradt, s fajunk nem szavakban, de a keserves 
hangokban hagyta ránk történetét. Mit az ajk kimon- 
dani nem tudott vagy nem mert, azt az eldődök 
kőemlék helyett fohászokban hagyták a jövőre, s a 
késő ivadék, ha vigalmai között a régi dal felhangozik, 
mintegy megújulni érzi a fájdalmat, mely ly el apái sír- 
jukba szálltak. — Némán ültek itt a vad bajnokok 
lakomájok fölött, mintha minden, mit szenvedtek, meg- 
újulna, mintha a rég behegedt sebek újra felszakadva 
ismét vérzenének; csak nehéz fohászok szakiták félbe 
az ünnepélyes csendet, vagy a balta csendült meg, 
melyet néha egyik vagy másik elkeseredve csapott a föld- 
höz. De mint midőn hosszú bánat után a szivet egy- 
szerre szenvedély szállja meg, s kit fájdalom nyom, 
kiragadva magát nehéz bánatából, indulatosan kitör, 
felzajog, átkozódik s szembeszáll üldöző végzetével : 
így változtak a hangok. A szomorú ének friss magyarrá 
változott; zúgva, csengve, zajongva küzdött duda, síp 
s czimbalom egymással. Felharsogott a trombita erős 
szava ; mintha minden hang túl akarná kiáltani tár- 
sait, mintha a dal, érezve, hogy bánatát fohászokban 
nem fejezheté ki, most felkaczagna kínjában, mintha 
feloldhatatlan csomóvá szorulnának mind e hangok, 
hogy az általuk körülfont szív ne szabadulhasson köte- 
lékeiből, így rohant gyorsan s mindig gyorsabban a 
zene ; s mintha a néma tömeg fölött forgószél süvöltene 
végig, fölkerekedtek a hallgatók s fölemelt baltával és 

fokossal, összecsapva bokáit, fogott egyik a másik után 
bajnoki tánczához. Vadul, rendetlenül, minők nem az 
öröm, de a szenvedély kitörései. A férfiak közé asszo- 
nyok vegyültek, körülforgatva, felkapva tánczosaiktól, 
járva a hármas tánczot, míg a felnőtt párok között 
gyermekek ugráltak, félig szüleik példáját követve, 
félig elragadtatva a zene ellenállhatlan hatalma által. 
— Mindenfelől lárma, tombolás, rivalgások, s ha a 
a zene egy perezre elhallgatott, a percznyi csend után 
uj lárma és táncz, újra s mindég újra, mintha az egész 
tömeg érzené, hogy végső napját éli s zajos öröm 
között akarná bevárni utolsó pillanatát. 

Míg künn a nép között ily lármásan folyt a vigalom, 
Dózsa sátorában a szerémi borral telt kupák a vezérek 
nyelveit is megoldák. Zajos lármát, időről-időre vala- 
mely vendég által kezdett s a többiek által hahotával 
félbeszakasztott éneket, örömrivalgásokat találunk itt 
is. Első pillanatra úgy látszik, mintha a jelen élvezet 
a jövőnek gondjait elűzte volna a vezérek köréből is. 
De ha figyelemmel tekintünk körül, könnyen feltűnik, 
hogy ez örömzaj alatt komor gondolatok lappanganak. 
A nyugodt elkeseredés, mely Lőrincz arczán látható, 
midőn szemei e gondatlan csoporton végigfutnak, Orbán 
néma fájdalma, a látszó nyugtalanság, mely ly el Ger- 
gely időről-időre székéről fölkel s bátyjához vonul, hogy 
őt suttogva mérsékletre intse, eléggé mutatják, hogy a 
lakomázok egy része nem osztozik társai vigságában, 
sőt úgy látszott, maga Dózsa György is ezekhez tar- 
tozott. 

Senki nem vala lármásabb, mint ő. Erős szava, 
melylyel vendégeit jó kedvre inté, vagy Lőrinczet, 
Orbánt és testvérét szótlanságukért korholá, tul- 
hangzott az általános zajongáson. Felköszön tve üríte 
egy kupát a másik után, felszólitá társait, hogy köves- 

sék példáját ; ha valakinek billikoma csak egy perczig 
üresen állott, káromkodva kérdé az asztal körül keringő 
szolgáktól: miért nem teljesitik kötelességüket, holott, 
ha a sátor két szegletében álló hordók kiüríttettek, 
Dózsa Györgynek elég szerémi bora marad, melylyel 
vendégeit jól tarthatja. Minden tréfánál senki sem 
fakadt hangosabb hahotára, a kívülről behangzó 
dalokra senki nem mutatott több lelkesedést : de ki 
Dózsát ismeré, épen e tulságokból vehette észre, hogy 
e vígság csak szerep, melyre magát helyzetében kény- 
szerítve gondola. 

Dózsa hosszabb idő óta nem ámitá magát a jövő 
iránt. Egész életét hadi szolgálatban töltvén a székely, 
mint régi katona, sokkal inkább meg volt győződve 
egy minden hadi fegyelemhez szokott sereg felsőbb- 
ségéről, hogysem nagy bizalommal lehetne a sokasághoz, 
melynek vezére ő vala. Mint Lőrincz és Gergely előtt 
megvallá már a háború kezdetekor is, nem annyira a 
király iránti tisztelet, mint inkább a pórhad iránti 
bizalmatlanságában volt kereshető az ok, minélfogva 
Budát meg nem támadá. Nem bízott az ostrom sike- 
rében, bármi csekély volt is a főváros védelmezőinek 
száma; s igazolá előrelátását, mit később Szegednél 
tapasztalt, hol az egész keresztes had e síkon fekvő s 
csak vizárkok s földtöltések által védelmezett város 
előtt halászok és hajóslegények által visszaveretve, 
kudarczot vallott. Ha Dózsa önbelátását követi, s akként 
cselekszik, miként azt nyugodt pillanatokban tanácsos- 
nak látá, a lázadás zászlója sohasem emeltetek vala 
fel a nemesség ellen. A régi katona majdnem mindig 
átlátá önmaga a harcz reménytelenségét, s midőn 
mindenkép törekvék magát Temesvár birtokába helyezni, 
honnan, ha azt védelmezni nem tudná, könnyebb leend 
a törökökhöz menekülnie: e hadi terv eléggé bizo- 

nyitja; hogy Dózsában a harcz kezdetétől fogva mind- 
végig hiányzott az a bizalom, mely minden valóban 
nagy eredmény elérésére annyira szükséges. Bábirva 
hiúság által, hogy a keresztes hadnak vezérletét magára 
vállalja ; részint gyengeségből, részint a nemesség iránti 
gytilölségből, eltűrve seregeinek első kicsapongásait, 
engedve Lőrincz befolyásának, ki a korlátlan nagyra- 
vágyást, mely keblében lappangott, arra használta, hogy 
a férfiút, ki csak hatalom után sóvárgott, a szabadság 
bajnokává emelje: Dózsa lépésről-lépésre tovább hala- 
dott a nem maga által választott pályán, mig azon 
ponthoz ért, hol minden visszalépés lehetetlenné vált, 
s a szerencsétlennek nem maradt egyéb hátra, mint 
hogy helyzete iránt önmagát is ámítani iparkodjék. 
Mit nagy népmozgalmaknál sokszor látunk, azt látjuk 
itt is : a vezér nem osztja seregeinek lelkesedését ; mig 
mások eszmékért, ő csak saját emelkedéseért küzd; 
mig hadait minden szenvedések között dicső jövőnek 
reménye tartja fel, őt csak nyomorult boszúvágy, törpe 
emberi indulatok lelkesítik ; nem annyira vezére, mint 
zászlója pártjának, mely öntudatlanul egy bizonyos 
irányban ragadtatik, s széttépve csatákban, a győzelem 
dicsőségét élvezi, de nem örömét, mert a miért győ- 
zött, lelkét érzéketlenül hagyja. — A csanádi ütközet 
után Dózsa előtt egy perezre fényesebb kilátás nyilt. 
A győzelem, melyet a nemességnek egy nagy része 
s a hires Báthori István fölött kivívott, Zápolyának 
tétlensége, a nagyszámú uj seregek, melyek a szeren- 
csés ütközet hírére táborához csatlakoztak, őt látszólag 
a legfényesebb reményekre jogositák. Nyíltan kezdett 
szólani terveiről. Monda, hogy a nemesektől s püspökök- 
től elvett jószágokat fel fogja osztani seregei között, 
hogy az országba azon alkotmányt hozandja be, mely 
állítólag egykor a székelyek között divatozott, s mely 

szerint úr és jobbágy nem leend, s a közös egyenlőség 
egyetlen kivétele a király. Monda, hogy tizennégy püspök- 
séget eltörülvén, az egész ország egyházi kormányát 
egy főnökre fogja bízni; sőt voltak pillanatok, midőn, 
ha hizelgői — kik a csak pillanatig hatalmas körében 
sem hiányzanak — kimondák : hogy a nemesség legyő- 
zése után a gyenge Ulászlót királyi székén hagyni nem 
lehet, s hogy ez esetben a korona kívüle senkit sem 
illethet, Dózsa nem mondott ellent, s a kevély mosoly, 
mely ajkai körül látszott, eléggé mutatá, hogy e gon- 
dolatban semmi sincs, mitől elijedne. De az örömittas- 
ság, mely által magát diadala után elragadtatá, nem 
tartott sokáig. Seregeinek féktelensége, Telegdi kegyetlen 
halála, melyet egész hatalmával sem birt megaka- 
dályoztatni, a hír, hogy a keresztesek Pest mellett 
Bornemisza által megverettek, s hogy táboruk feloszlott 
— újra eszébe juttaták állását. Temesvár ostromában 
tanúsított kitürése csak annak volt jele, miként fényes 
győzelme után is nem annyira annak használásáról, 
mint inkább saját biztosságáról gondolkozik. — Hogy 
Dózsa, ki létét válhatatlanul a lázadás ügyéhez látá 
kötve, kételyeit senkivel nem közié, — hogy vezér- 
társai, sőt testvére Gergely előtt is tetteté magát, mintha 
a vállalat szerencsés kimeneteléről meg lenne győződve, 
az természetes, ha büszkeségét s hajthatatlan jellemét 
tekintjük ; de ő maga nem ámitá magát soha, s a bor, 
melybe komor gondolatait elfojtani iparkodott, csak 
pillanatokra némithatá el szomorú sejditéseit. — Aggo- 
dalmai, főkép az utolsó napokban, növekedtek. Zápolya 
közelgő hadai; az engedetlenség, melyet seregeinél 
tapasztalt; a gyávaság, melylyel azok, ha Báthori 
Temesvárból kirohanást tett, utolsó időben mindig 
visszavonultak; a mindig növekedő szökések, melyek 
miatt a betegségek által tizedelt tábor naponkint nép- 

telenebbé vált, szóval minden mutatá, hogy közel áll 
az előrelátott katastroph ; s Györgynek egyetlen kivá- 
nata csak az vala, hogy, mint bajnokhoz illik, dicsőén 
veszszen el a küzdelemben. 

Ily gondolatokkal ült le a lakomához, melynek elha- 
lasztásába ép azért nem akart beleegyezni, mert ügyét 
vesztettnek s azért minden orvosságot fölöslegesnek 
gondola. 

— De hát most is kolostorban vagytok? — kiálta 
Dózsa, midőn a lármát, mint a legnagyobb társaságban 
néha történik, pillanatnyi csend követte ; — vagy borom 
rossz? A Csanádi püspök pinczéjéből való, s holmi jött- 
ment barát még jókedvű, sem tud lenni mellette. 

— Dehogy vagyunk kolostorban, — nevetett Márton, 
— s ha valaha visszamegyünk, guardiánnak választunk; 
te tudod, hogy' kell bánni a poculum charitatissal. 
Éljen guardiánunk! éljen Dózsa! Engedelmesség eskü- 
jét tettük le, azaz, nem engedelmeskedünk másnak ; 
szegénység esküjét .... hisz Isten és világ látja, most 

is máséból élünk; és a harmadik eskü Mások 

között, mért ülsz oly keservesen ott Orbán diák? hal- 
vány vagy, mint a fancsali feszület, mintha torodat, nem 
menyegződet ünnepelnök. 

— ügy néz ki, mintha úri munkára kergetnék, — 
szólt egy másik nevetve. 

— Pedig Isten engem, mindamellett, hogy tárnok 
leánya, nem csúnya, — monda egy harmadik; — ily 
diákos embernek mindenesetre elég jó. 

— Csakhogy kissé sovány és szintelen, — jegyzé meg 
a negyedik. 

— Mit, sovány ! — kiálta Márton, — azért mégis 
bármi vastag könyvnél többet ér, ugy-e bár, diák 
uram? 

Az aljas tréfákra, melyek e szavakat követék, s melye- 

ket csak általános hahota szakított félbe, Orbán arcza 
lángba borult ; megvetéssel járata szemeit a vad csoport 
fölött, de hallgatott. Érzé a veszélyt, mely Fmsinát 
érhetné, ha magát méltó haragjának átengedi, s erőt 
vön magán, s közönyösnek akart látszani. 

— De hát igyál már te is jótevődért, — kiálta Márton, 
fölemelve kupáját; — György vezér nélkül sohasem 
kaptad volna meg a tárnok leányát . . . s zárva tartod 
ajkaidat ... se szóval, se egy csepp borral nem mutatsz 
köszönetet. Éljen Dózsa György! 

— Éljen Dózsa György ! — harsogtak valamennyien 
felugorva székeikről, s az összecsapott kupákból vörös 
bor ömlött el az asztalon. — Orbán hallgatva ivott és 
leült. 

Most OUósi kelt fel. Az érdemdús szabó, vagy, mint 
itt a táborban neveztetett. Bakács követe, szokása ellen 
eddig nem vett semmi részt a beszélgetésben. Arczának 
szokatlan halványsága, s a szórakozás, melylyel körül- 
tekintett, eléggé mutatták, hogy habár más oknál fogva, 
reá is nagy gondok nehezültek. — Titkos megszökése 
Budáról, a szerep, melyet azóta a keresztesek táborában 
játszott, egy véletlenül kezébe jutott proclamatio, mely- 
ben Bakács a népet e magát követének nevező alávaló- 
nak ámításaitól inti. Zápolya fenyegetései, melyek szerint 
a hatalmas vajda neki s urának a legpéldásabb bünte- 
tést Ígéri .... mind e körülmények olyasok valának, 
hogy azon pillanatban jutván eszébe, hol a vajda sere- 
geivel a táborhoz közelített, a legbátrabb kebelben is 
méltó aggodalmat gerjeszthetének, főkép ha az, mint 
hiú szabónk, akként volna meggyőződve, hogy saját meg- 
rontására az ország leghatalmasabb férfíaí között régóta 
összeesküvés van. — Mióta Frusina és Bebek Katalin 
a táborba jöttek, OUósi nemiként nyugodtabban érzé 
magát . . . hisz e hölgyek tanúsága által legjobban 

bebizonyithatá, hogy a keresztesekkel találkozás szán- 
dékában nem volt. Sokat remélt Báthori Istvántól is, 
ki, mint tudjuk, az ő lován menekült meg a csanádi 
csatamezőről, s iránta hálával tartozik, sőt néha azt is 
igen természetesnek tartá, hogy az i^u főbb nemesség 
nagyobb része is fel fog kelni védelmére; de mind- 
emellett Ollósi nem akart elmulasztani semmi alkalmat, 
mely által a nemesség s általában a közrend iránt 
érdemeket szerezhessen, s valahányszor egyes nemesek 
a táborba hozattak, mint pártfogójok lépett fel, s közü- 
lük többeket megmentett a haláltól, s most is azért emelt 
poharat, hogy azt a törvényes királyért, H. Ulászló ő 
felségeért, köszöntse fel. 

De a vendégek rég túlmentek azon határon, hol az 
ivót ildomosság visszatartóztathatja. Egy rész az asztalra 
csapta fölemelt kupáját. — Mit nekünk Ulászló ! — 
kiáltanak mások. — Megtudta-e védeni népét elnyomói 
ellen ? fel tudja-e tartani a törvényeket ? ő vezeti-e 
csatára a nemzetet ? Nekünk ily király nem kell ! le 
vele ! György a mi királyunk ! György fejére teszszük 
a koronát ! 

Dózsa hallgatott; de a láng, mely arczát elborltá, 
mutatta, hogy szive e szavakra nem marad érzéketlen. 
Midőn fényes terveit már csak Temesvár bevételére 
alapitá, s e város is két hónapnál tovább daczolt egész 
hatalmával, ily körülmények között a szavak, melyek- 
kel királynak köszöntetett, csaknem gúny képen hango- 
zának. Dózsa minden más pillanatban érezte volna ezt, 
vagy, ha teljes öntudattal bir, mint egyébkor, vala- 
hányszor e tárgy többek előtt szőnyegre került, fenhan- 
gon ellentmond vezértársai felségsértő kifakadásainak ; 
de az erős bor, melyből senki sem ivott nála többet, 
fejébe szállott; úgy tetszett előtte mámorában, mintha 
baráti kivánatában nem volna semmi valószinútlen. 

— ügy van; György, te légy királyunk! — szólt 
egy vén székely, ki a csanádi ütközet hirére nem rég- 
óta a keresztesekhez szegődött, s mint Dózsa távol 
rokona, az alvezérek sorába vétetyén fel, most az asztal 
végén fölkelt, s a részegség minden jeleivel emelé poha- 
rát; — te légy királyunk. Székely király! csak Attila 
vérének ivadékát illeti ez ország. Hisz már mint gyer- 
meknek megjövendölték. 

— Megjövendölték!? — kiáltanak többen bámulva. 

— Meg biz a ! — szólt az előbbi, az asztalba fogódzva, 
hogy el ne essék. — Anyja megálmodta egyszer, hogy 
fiát nagy királyi széken látja, s fején korona ragyogott, 
kezében kijrályi pálcza, oly fényes, hogy szeme kábult 
tőle, mintha izzó vasra nézne. Körülötte az erdélyi 
vajda s nagy urak és tömérdek nép, mely üdvözlésére 
egybegyűlt. Dalnokon egy hétig sem szóltak másról, 
mint Dózsáné álmáról, s egy vén czigányné megjöven- 
dölte, hogy királyi széken fog meghalni. 

— Király lesz ; megjövendölték. Le Ulászlóval I Éljen 
Dózsa! — E kiáltások, melyekben, csengő kupáikat 
összecsapva, a vendégek vad lelkesedéssel kitörtek, 
kábitó zajjal tölték be a sátort. — Künn a sátor előtt 
a nép épen pihent, tánczosok és zenészek a rövid szünet 
alatt kancsóikban kerestek uj erőt uj műtéteikre, s 
aránylagos csend között a vezérrel lakomázok rivalgásai 
kihallatszottak a nép közé. — A tömeget lelkesedés 
ragadta meg. — Éljen Dózsa ! — ordított ezer meg 
ezer hang egyszerre, mintha a nép mennydörgő szóza- 
tával igazolni akarná az Ígéretet, melyet vezérei tettek. 

Oly valami váratlan, oly meglepő vala e hangokban, 
mire a sátorban összegyűlt vezérek elnémultak. Bámulva 
néztek egymásra, míg György, ki kupáját épen ajká- 
hoz emelé, azt reszketve állitá vissza az asztalra s 
hallgatott. 

— Hallottad a nép szavát? — kiálta Márton, miután 
az éljenrivalgások megszűntek, s a czigányok uj tánczra 
fajták. — A nép szava Isten szava. Te király lészsz. 

— Az Istenre kérlek, — sugá Gergely, ki bátyja fol- 
gerjedését észrevette, György fölébe, — vess véget e 
lakomának: látod, magakon kívül vannak; ki tudja, 
még mire vetemednek. 

— Nem hallottad-e, — monda emez halkan testvéré- 
hez, — a mit bátyánk mondott? Anyám megálmodta, 
hogy koronát fogok viselni. 

— Már hogy' gondolhatsz ilyenekre ? — suttogá emez 
nyugtalanul. — Eüldd sátoraikba vendégeidet. Ha Báthori 
kirohan s ily állapotban megtámad, ki tudja, mi lesz 
belőlünk. 

— Anyám sokszor elmondta álmát, — szólt ismét 
emez, mély gondolatokba merülve. 

— Gergelynek igaza van, — monda Lőrincz, ki a 
testvérek között tartott halk beszédeket meghallá, — 
eleget lakomáztunk; egész táborunkra csak veszélyt 
hozhat, ha e pillanatban, midőn az ellenség előttünk 
áll, időnket dorbézolással vesztegetjük. 

— Ki parancsol itt ? — kiálta Dózsa szenvedélylyel, 
— Ei az, a ki vendégeimet el meri küldeni sátoromból ? 

Lőrincz józanabb vala, s jobban ismeré Dózsát, hogy- 
sem őt e pülanatban ellentállás által ingerelni akarná. 
Bortól és szenvedélytől lángoló arczczal állt ott, s 
szeme vad örömmel járt körül társain, kik szavait 
örömrivalgásokkal fogadták; míg Lőrincz nem vesztve 
nyugalmát, György felszólítására csak azt válaszolá : 
hogy a mit mondott, tanácsképen monda, s most is 
czélszerübbnek tartja, ha lakomázás helyett mindenki 
Zápolya ellen készül, ki, nem tudni, mi hamar jönni fog. 

— Jöjjön, jöjjön minél előbb! — kiálta Dózsa; — 
vagy azt hiszed : György fél a csatától ? E bajnokok 

Beregeim nem hagynak el, s ha tennék, tized m^am- 
mal kiállók Zápolya ellen. Küzdeni akarok, küzdenem 
kell, ma vagy soha. 

Dózsában a küzdelmi vágy oly fokra hágott, hogy 
minden ellenmondás haBzontalanná T&lt. Arcza lángolt, 
szeme szikrákat szórt, s indulattal rántá ki kardját, 
mintha mindenkit át akarna döfni, ki öt föltételében 
akadályoztatná. 

— Válj csak holnapig — monda kérő hangon Gergely. 

— Egy perczig sem — szólt György határozottan. — 
Nem untátok-e meg százados szolgagágtokat ? A boszú 
órája eljött, s ti holnapra akarjátok hagyni kielégité- 
aét ? Nincs bennetek lélek ; a nép közé megyek, az meg 
fogja hallani szavamat. — S Dózsa indulattal kirohant 
Bátorából. 

— Mintha megörült volna ! — monda Gergely 
sóhajtva. 

— Holt részeg — adá hozzá Imre haraggal ; — s 
ily vezér alftt tf'Utg djlink? Isten neki, jobb, ha mindé 
haszontalftOtiM^^bBÍJse szakad, jó vége úgy sem lehe- 

dégeinket — felelt amaz. — Hej, ha a helyett, hogy 
itt iddogáltok, ott lettetek yolna, a vajda ma a tidsó 
parton ütné fel táborát; de száz ember egész had 
ellen 

— Lóra! lóra! — kiáltott Dózsa szenvedélylyel. — 
Adjatok pánczélt és sisakot, hogy a lenyugvó nap ne 
lássa többé a vakmerőket, kik Isten szent hadát meg- 
támadni merészlik. 

— Nem szükség sietnünk — szólt Imre, — a vajda 
ma nem fog megtámadni. Seregei fáradtak, s mint 
észrevevém, a Temes partján tábort akar ütni. 

— Nem fog tábort ütni ! — kiálta Dózsa, kinek ter- 
mészetes vadságát e pillanatban a bor még neveié. — 
Fáradt seregei nem táborban, hanem a hűs földön fog- 
nak megpihenni. 

— Jobb ha a csatát holnapra halasztjuk — szólt 
közbe Lőrincz; — készületek szükségesek és 

— Nem időzünk, nem okoskodunk — vágott sza- 
vába az előbbi; — ma ütközünk meg, s ma győzünk. 
Készüljetek ! parancsolom ! 

— De félig, vagy egészen részeg sereggel — jögyzé 
meg rosszkedvűen Imre; — a lovasok leesnek, még 
mielőtt a Temeshez érnek. A gyalogság magától 
halomra dől. 

— Félsz? — kiálta Dózsa, megvető tekintetét a 
szólóra függesztve. — Szabad az út, fuss, a hova tetszik. 

— Menydörgette ! — kiáltott az előbbi, kardjához 
nyúlva, — s ezt nekem mondod? 

Csak nehezen sikerült Lőrincz közbenjárásának, hogy 
a felbőszült vitéz e sértésért véres boszút ne. álljon. — 
Dózsa megvetéssel nézte haragját. 

— Igen, ezt neked mondom — szólt, — én, Dózsa 
György, e hadak vezére, neked, ki parancsomnak ellent 
mertél mondani; és mondom mindazoknak, kik példa- 

dat követni merészlenék. Nincs szükségem senkire, 
seregeim nem hagynak el, s ha tennék, tized magam- 
mal kiállók Zápolya ellen. Küzdeni akarok, küzdenem 
kell, ma vagy soha. 

Dózsában a küzdelmi vágy oly fokra hágott, hogy 
minden ellenmondás haszontalanná vált. Arcza lángolt, 
szeme szikrákat szórt, s indulattal rántá ki kardját, 
mintha mindenkit át akarna döfni, ki őt föltételében 
akadályoztatná. 

— Várj csak holnapig — monda kérő hangon Gergely. 

— Egy perczig sem — szólt György határozottan. — 
Nem untátok-e meg százados szolgaságtokat ? A boszú 
órája eljött, s ti holnapra akarjátok hagyni kielégité- 
sét ? Nincs bennetek lélek ; a nép közé megyek, az meg 
fogja hallani szavamat. — S Dózsa indulattal kirohant 
sátorából. 

— Mintha megörült volna! — monda Gergely 
sóhajtva. 

— Holt részeg — adá hozzá Imre haraggal ; — s 
ily vezér alatt küzdjünk? Isten neki, jobb, ha mind e 
haszontalanságnak vége szakad, jó vége úgy sem lehe- 
tett volna. 

— Talán visszatartóztathatjuk még — szólt Márton, 
kinek rendkívül halvány arcza s nyugodt magaviselete 
arra lát szék mutatni, hogy Zápolya közellétének hírére 
kijózanodott. — A seregek nagy része részeg 

— S ki oka, hogy az ? — monda Lőrincz komolyan. 
— Ismerem Dózsát. Nincs földi erő, mely őt föltételé- 
től visszatartóztathatná. Nincs hátra egyéb, mint hogy 
mi is a csatához készüljünk. Ki tudja — tévé hozzá 
rövid hallgatás után, midőn észrevéve a kedvetlensé- 
get, mely ly el a jelenlevők nagy része szavait hallá, — 
talán egy felsőbb hatalom sugallása az, mi Györgyöt 
vezeti. Isten kezében vagyunk, s az nem azon sereg- 

nek, mely legtöbb yilági okossággal yezettetik, de 
annak, mely szent ügyért küzd, szokta adni győzelmét. 

— Adja az ég, hogy úgy legyen ! — szóltak többen. 

— A bolond is eljut mennyek országába, nincs semmi 
kétség — monda rosszkedvűen Imre, — csakhogy 
előbb e földön jól megyerik; de Lőrincznek igazsága 
yan ; készüljünk a csatához. Jertek ! 

S ezzel Imre megfordult s távozott. Lőrincz s a töb- 
biek példáját követték, s a hallgataggá vált sátorban 
csak Orbán és OUósi maradtak vissza. 

— Eigyelmed a táborban marad ? — monda az előbbi. 

— Volnék bár akárhol! — sóhajtott a másik; — 
tudja az ég, mi vár reánk ? ! 

— Tartózkodjék a hölgyekkel sátorában ; ne hagyja 
azt el semmi foltétel alatt ; ha az ütközetnek vége lesz 
s Zápolya seregei e táborhoz közelítenek, vonjon fel 
fehér lobogót sátora fölött, nagyot, a mennyire lehet, s 
magasat, hogy távolról megláttassék. 

— Tekintetbe sem veszik — monda OUósi, — ha 
Zápolya meglát, nyársra huzat, azt előre tudom. 

— Az ütközet alatt tudósítani fogok valakit Frusina 
ittlétéről, ha lehet, Ártándit, vagy bárki mást ellen- 
ségeink közül. 

— De hát kigyelmed szintén a csatához készül? — 
kérdezé OUósi bámulva. — Hisz e vadáUatok sorában 
csak nem fog küzdeni a király seregei eUen? 

— Megígértem. 

— Mit ér üy Ígéret? kény szerit ették. Gondolja meg 
a jövőt. A keresztesek le fognak győzetni, s mit vár- 
hat, ha fegyveresen a vajda kezébe kerül ? 

— Meggondoltam mindent. Isten kegyelmeddel. 

— Ön nem gondolt meg mindent — szólt az előbbi, 
a távozni akarót visszatartóztatva. — Meggondolta-e, 
hogy Telegdi Frusinának férje? Az esküvő kissé zajos 

Yolt, de pap előtt történt, s jól vigyáztam, Frusina 
az oltárnál igent mondott. A család egy ideig talán 
neheztelni fog, de később, ha meghallja mindazt, mit 
a kisasszonyért tett. beleegyezik a házasságba. A király 
nemességet ad, — és — — 

— És Frusina hogyan váljék szabaddá, ha én élek? 
— szólt Orbán, s arczán mondhatlan keserűség nyomai 
látszottak. 

Ollósi egy perczig bámulva nézett a szólóra; meg- 
hatva ragadta meg kezét, s szemében köny ragyogott. 

— Azért éljek-e, hogy létem közte s a szerencse között 
áthághatlan akadály legyen? — szólt az i^u, elragad- 
tatva érzelmeitől. — Szenvedni lássam őt, elhervadni 
virágként, melyet leszakitva keblemre tűztem, hogy 
minden perczben eszembe jusson : ezt én tettem boldog- 
talanná ? 

— Értem — szólt Ollósi mélyen meghatva. — Oh, 
ha Frusina az ön szerelmének egész nagyságát ismerné ! 

— Ne ismerje soha — monda Orbán lelkesedve ; — 
ne gyanítsa, hogy miként érte éltem, úgy boldogságáért 
haltam meg. Frusina jó s nemeslelkű; a gondolat, 
hogy éltemet neki áldozám, el fogná keseríteni életét, 
ígérje meg nekem kigy elmed, hogy őt tévedéséből soha- 
sem fogja kiragadni. 

Ollósi hallgatott. 

— ígérje meg nekem ezt — kérte még egyszer ; — 
Frusina nyugalma kívánja, hogy alávalónak tartson. 
H^gyj^ 6 hitében. Százszor imádkozám Istenemhez, 
hogy ez angyalért onthassam véremet. A sors még töb- 
bet kíván. Fel kell áldozni emlékemet. Hagyján ! legyen 
meghozva ez áldozat is. A gondolat, hogy Frusina 
boldog lesz, s hogy azt, habár öntudatlanul, nekem 
köszöni, fel fogja deríteni végső pillanatimat. Hadd 
haljak meg e reményben. 

Br. Eötvös : Magyarország 1514-ben. II. 21 

— Hallgatni fogok — szólt Ollósi könyezve, — 
ámbár, Isten látja lelkemet, a gondolat, hogy ennyi 
erény, ennyi szeretet ismeretlenül vesz el, halálomig 
fogja gyötreni lelkemet. 

A lárma és éljenrivalgások, melyek a sátor előtt hal- 
latszottak, mutaták, hogy Dózsa seregei között több 
készségre talált, mint midőn vezéreit szólitá meg. 

— Hallod bajtársaimat ? — monda Orbán. — Ütközetre 
hívnak. Isten veled! S ha néha nevem eszedbe jut, 
gondolj Ígéretedre. Eevés örömet találtam e vüágon. 
El kellene átkozni születésemet, ha nem vigasztalna a 
gondolat, hogy létem Frusina boldogságára szükséges 
vala. Egyetlen örökségem ez, éltem egyetlen díja, rád 
bízom. Gondolj ígéretedre s ne rontsd meg ezt. 

Orbán még egyszer megszorítva Ollósi kezét, elsietett, 
hogy a csatához fölfegyverkezzék. A szabó mély gon- 
dolatokba merülten indult sátora felé. 

— Orbán parasztfiú — szólt gondolkozva magában; 
— ha az ütközetben elesik, pártütőnek, a föld leg- 
alávalóbb emberének fog neveztetni. Én egymagam 
ismerem erényét. Mi nemes hát a világon, ha ez nem 
az ? Mi a dicsőség, ha ily emberekre szégyen vár ? ! 



XXX. 

Imrének igaza yolt. Zápolya az ütközetet más napra 
akará halasztani. Alvezérei ugyan máskép vélekedtek, 
de a seregek fáradtsága s a férfias bátorság, melylyel 
Imre oly kevés követővel a folyón való átmenetnek 
ellentállott, s mely azt látszék bizonyítani, hogy a 
keresztesek a megtámadásra készek s elhatározottak — 
a vajda nézetei mellett szóltak, s a seregek táborütéshez 
fogtak. A lovak lenyergeltettek, czövekek verettek a 
földbe, melyekre a vezérek számára szükséges sátorok 
vonattak fel; a közel erdőben szedett száraz galyból 
nagy tüzek rakattak, hogy körülöttük minden csapatból 
néhányan a főzéshez láthassanak, míg a többiek a 
sátorok körül dolgoztak, vagy a szálakon hozott ágyuk 
partra szállításával foglalkoztak. Mindenfelől mozgás s 
azon zajos vígság, melylyel táborokban, főkép ütközet 
előtt találkozunk, s mely annál általánosabb, mivel 
azok is, kik aggodalommal néznek a jövő elébe, csak- 
hogy bátorságukon senki se kétkedjék, részt vesznek 
benne. 

Egy óra múlhatott így, midőn a dolgok komolyabb 
fordulatot vőnek. A csapat, melyet Zápolya Temesvár 
felé küldött, hogy a keresztesek táborának fekvéséről s 
mibenlétéről tudomást szerezzen, visszatért, s Ártándi 
Pál, ki szokott serénységével e csapatot vezeté, azon 

2r 

hírt hozá, hogy az ellenség csatára készül. — Az ütkö- 
zetre szükséges előkészületekhez kellett most látni. Har- 
sogó trombiták szavára az elszéledett csapatok ismét 
összegyűltek dandáraik körül ; a lovak újra fölnyergei- 
tettek, az ágyúk s mozsarak megtöltettek, a sereg 
hallgatva vára vezéreinek parancsait, kik az alatt Zápolya 
körül a teendőkről tanácskoztak. 

Egyszerű s mesterség nélkül vala a terv, melyet 
elfogadtak, olyas, minőt e korban, hol minden inkább 
személyes bátorságtól, mint a vezér tudományos készült- 
ségétől függött, várhatunk s minőt az egészen sík tér 
engede. 

A sereg, egyenes közepét kivéve, nem nagy mélységű 
vonalban állittatott fel. Két szárnyát s közepét a sokkal 
számosabb lovasság képezé. A vasasok Ártándi s a 
nagyváradi püspök parancsa alatt az egész vonal köze- 
pében, a könnyebb lovasok a szárnyakon helyeztettek 
el. A lovasság között az aránytalanul csekély számú s 
majdnem kirekesztőleg erdélyi szászokból álló gyalog- 
ságot látjuk, hosszú láncsákkal s itt-ott nehéz lőfegy- 
verekkel ellátva, inkább a végett, hogy a lovasság 
közötti hézagot pótolja, mintsem hogy a győzelmet 
kivívja, melyet magyar hadak eddig lovasságoktól vár- 
tak. — A csatavonal két végén négy-négy nehéz ágyú 
s két mozsár vala felállítva; háta megett mintegy 
ezerötszáz nehéz lovas, a végett, hogy az előtte álló 
sereget szükség esetében közbejöttével segítse. — Petrovics, 
nyolczszáz székelylyel, a csatamező baloldalán fekvő 
erdőbe küldetett, hogy onnan rejtekből az ellenséget 
ütközet közben hátulról támadja meg, nem mintha a 
nemesség vezérei e hadi cselt győzelemre szükségesnek 
tartanák, hanem hogy a büntetés, melyet fellázadott 
jobbágyaikon állani fognak, annál vérengzőbb legyen. 
Az egésznek vezérletét Zápolya önmagának tartá fenn; 

oldalán Artándi Pál s a bihari püspök fogtak helyet a 
középen álló vasasok előtt. A balszárny Zápolya György, 
a jobbik Eismarjási vezérletére bízatott. 

E rendelések alig tétettek meg, s Petrovics alig tant 
el székelyeivel az erdő fái között, midőn a roppant 
porfelleg, mely Temesvár táján emelkedett, a seregeket 
az ellenség közeledésére inté. — Zápolya s a többi 
vezérek röviden megszólíták a hadakat, s az örömrival- 
gás, melylyel szavaikra feleltek, eléggé mutatá, hogy 
részükről a legnagyobb lelkesedésre számolhatnak. Hisz 
nem állott-e nagyrészt nemesekből e sereg, s nem érzé-e 
minden nemes, hogy e csatában saját létéért fog küz- 
deni? Hány nem vala e sorokban, kinek feldúlt vagyonáért, 
egy meggyilkolt rokonért vagy testvérért kellé boszút 
állani! S ki bámulhatja, ha, midőn az elhatározó pil- 
lanat közéig, vad vérszomj tölti a sziveket ? — Egyesek- 
nek talán eszébe jutott, hogy ismét magyar fog küzdeni 
magyar ellen, s lelkük elszomorodott e gondolattól ; 
voltak a székelyek s egyes uraknak nem-nemes hívei 
között olyanok is, kik nem látták által, hogyan válhatik 
hasznukra, ha közös zsarnokaik ellenei a csatában 
legyőzetnek? — de mindenki magába rejté ez érzemé- 
nyeket, s Dózsa közelgő hadai csak a vad kiáltozásokat 
hallak, melyekkel elleneik által csatára hivattak. 

Zápolya seregei mozdulatlanul várak be elleneiket. 
Az első megtámadásnál a lázadók azonnal futásnak 
fognak eredni, — ezt gondola mindenki; időt kellé 
tehát nekik adni, hogy minél inkább^ közelíthessenek, 
s hogy annál nagyobb vérontás tétethessék közöttük. 
Dózsa háborítatlanul állitá fel seregeit, majdnem hasonló 
rendben, mint ellenei, csakhogy a kereszteshad nagy- 
részt gyalogságból állván, az egész vonalt ezek képe- 
zek, — a kevés lovasság a két szárnyra helyeztetett el. 
Azon ágyúk, melyeket a pórhad részint Csanádon, 

részint egyes urak váraiban elfoglalt, mintán senki 
sem értett rendes kezelésűkhez, inkább ijesztésül, mint- 
sem hogy az ellenségnek ártsanak, állíttattak fel. A bal 
szárny vezetése Lőrincznek, a jobbik Dózsa Oergeljmek 
adatott által ; a fővezér s Orbán, kit Dózsa maga mellé 
vett, középen fogtak helyet. 

Nagyobb különbséget, mint a mely a két egymás 
ellenében felállitott had között létezett, nehéz volna 
csak képzelni is. — Bibor köntösök, aczél s ezüst, 
vagy aranynyal kivert pánczélok a nemeseknél, — a 
kereszteseket rongyos szűr vagy gyolcsing takarja, lábai- 
kat bocskor födi. Ott ragyogó éles fegyverek: itt kaszák, 
rudakra tűzött sarlók, fokosok s szegekkel erősített 
dorongok. Ott délczeg mének nyerítenek; itt Dózsa 
lovassága a boronából fogta ki paripáit, melyeket nye- 
reg nélkül kötőféken vezet. Ott pazar fénynek, itt a 
nyomornak képe, — mintha e két had külseje által 
egyszersmind a harcznak okát akarná eszébe juttatni 
mindenkinek. Csak egy van, mi közös: az égő gyűlöl- 
ség, melylyel egymásra tekintenek. 

Miután Dózsa seregeinek rendezését bevégzé, a hadak 
egy pillanatig hallgatva álltak egymással szemközt. 
A nap ragyogva tündöklött fegyvereiken. 

— Mit mondasz, Pál! — szólt Zápolya a mellette 
álló Ártándihoz ; — ez a Dózsa mégsem rossz katona ; 
nem hittem volna, hogy gyülevész népét csak ennyi 
rendhez is tudja szoktatni. 

— Meglátod, meleg napunk lesz — monda a váradi 
püspök, ki szintén Zápolya melleit állt s az ellenség 
mozdulatait figyelemmel követé, — e nép gyülölsége 
fölér legjobb fegyvereinkkel. 

— Nem nagy ellentállást várok — szólt Zápolya 
megvetőleg; — nézd csak a két sereget, nem olyan-e, 
mintha napot s éjszakát látnál? 



327 

— Igaz — válaszolt Perényi azon yigságból s komor- 
ságból yegyült különös modorban, mely tulajdona vala, 

— csakhogy, ha ideje eljött, az éjszaka legyőzi a leg- 
fényesebb napot ; s ha nap s éj találkozik, a határ 
mindég vérpirosán áll ; s úgy hiszem, erre ma is elké- 
szülhetünk. 

Alig monda el e szavakat, midőn Dózsa intésére a 
keresztesek megindultak. — Krisztusért s a szabadságért ! 

— e szavak hangoztak végig soraikon, s a megdördült 
ágyuk jelölék az ütközet kezdetét. 

E lövések, melyekre Zápolya részéről azonnal hasonló 
módon feleltek, a nemesség sorai közül senkit sem sér- 
tenek. Az idő távol vala még, midőn csaták sorsa 
ágyuk által határoztatik el ; s valamint a mély belá- 
tásu Macchiavell, úgy hazánk akkori bajnokai a lőpornak 
inkább elijesztő, mint valóságos hatást tulaj donitának. 

— Bajta legények ! le a parasztokkal ! — kiálta 
Zápolya, kardját fölemelve. 

— Zápolya s a nemesség! — ordított a sereg; — 
s a két had fölemelt fegyverekkel, jelszavát kiáltva 
rohant egymás ellen. — Mintha ellenkező szelek, melyek- 
nek mindegyike porfelleget hajt maga előtt, találkozva 
összecsapnak, egy perczig az egyik legyőzi ellenét s 
előre nyomul, de ismét visszaszorittatik, s újra előre 
tör, míg a porfelhők összekeverve magas oszlopban 
emelkednek ég felé : ilyen vala e hadak első összeütkö- 
zése. Óriási zavar, mely között a diadal minden percz- 
ben másfelé hajolt. A vezérek szava elhangozott, a 
sorok vegyültek, mintha mindenki nem győzelemért, 
de boszúért küzdene; mintha az ellenségek tömege 
között személyes ellenét akarná fölkeresni mindenki. 
Hosszú küzdés után mindkét rész fáradtan visszavonult, 
s a hátrahagyott holttestek mutaták, hogy mindkettő- 
nek vesztesége körülbelől egyforma vala. 

— Átkozott parasztok — szólt Zápolya, miután sere- 
gei között a rend nem kis fáradság után ismét helyre- 
állittatott, — ezt soha sem hittem volna. Rendet kell 
tartanunk s nyugodtan bevárni megtámadásukat, külön- 
ben még pórul" járunk. 

Ártándi s a többi vezérek végig nyargaltak a sere- 
gen, hogy a vezér parancsát az egyes csapatokkal tudas- 
sák, 8 alig foglalhatták el előbbi helyeiket, midőn a 
keresztes had újra támadáshoz látott. Bortól s a küz- 
delemtől fölhevülve, Dózsa nem hagyá pihenni seregeit ; 
keblét a győzelem előérzete lelkesité, s ez érzemény 
áthatá követőit, kik vad kurjongatással rohantak vezé- 
rök után. 

Zápolya ágyúi s a gyalogság lőfegyverei megdör- 
dültek, s most több sikerrel, mint először, s a meg- 
támadok közül sokan estek el a golyók alatt, de ez a 
többieknek csak elkeseredését növelé, s a dolog újra 
kardélre került. 

A nemesség fenntartá a rendet s híréhez méltón 
küzdött ; a vezérek híven teljesítek kötelességöket ; 
Zápolya György s Ártándi Pál csudákat míveltek. De 
úgy látszik, a sors ez egyszer kivételképen nem az 
elnyomóknak akart kedvezni. A szokatlan fegyverek, 
melyek a parasztok által használtattak, a szeges csép- 
lők, melyek alatt a pánczélok behorpadtak, a kasza, 
melylyel a lovas lerántatott, a sarlók, melyekkel lová- 
nak inai lemetszettek, mindenek fölött a dühösség, 
melylyel a megtámadás történt, zavart hoztak a neme- 
sek sorai közé. Főkép a gyalogság nem birt ellent- 
állani megtámadóinak, ingadozott, futott, s Zápolya 
rendéi áttörettek. A vasasok pillanatokra visszaűzték 
elleneiket, de ott vala Orbán, a vitéz Imre, ott Dózsa 
György maga, s a keresztesek egy perezre megzavart 
rendéi ismét helyreálltak s uj lelkesedéssel rohantak 

megtámadóik ellen. — Főkép ez utóbbinak yitézsége 
yala az, mi még az ellenséget is bámulásra ragadta. 

Már öltözete is reá vonta mindenkinek figyelmét. 
Miután magát az ütközetre elhatározá, Dózsa teljes- 
séggel nem yala arra birható, hogy saját fegyverét 
öltse fel. Neki e napra fényesebb kellé. Széthányatá a 
sátorában fekvő fegyverhalmot, s kikérésé azt, melyet 
legpompásabbnak talált. Kék aczélvért vala az, arany 
szegekkel kiverve, hasonló sisak, s gyöngyökkel kira- 
kott buzogány, mind a parasztok által megölt Zólyo- 
minak egykori tulajdona, mint a fegyvereken bevésett 
czímer mutatá. Gergely csaknem térden állva kére 
bátyját, hogy e szeszély ly el hagyjon fel, miután a nem 
szokott fegyver s a vért, mely testére nem illik, őt a 
csatában veszélybe hozhatják; de a félig részeg férfiú 
nem engedett ebben sem. Magára veté bibor köntösét, 
melyet a csanádi püspök ruhatárában talált, s így ült 
lovára azon büszke öntudattal, hogy Zápolyát még 
fényes öltözetben s fegyvereiben is felül fogja múlni. 
A keresztes vezér, megrakva zsákmányával, mintegy 
felhívá ellenségeinek boszuját,**) — fehér forgója zászló- 
ként lobogott az ütközet tömkelegében, s jaj annak, ki 
hozzá közelitett. 

Bátorság, mely a bennünket váró diadal meggyőző- 
désén alapszik, ellenállhatlan hatalommal bir az embe- 
•rek fölött ; így küzdött Dózsa. Mintha a kardot, melyet 
a hadak istene a hun nemzetnek ajándékozott, forgatná 
kezében,**) úgy járt e székely villogó vasával ellenségei 
között, halált s átkokat szórva, harsogó szavával rémü- 
lést és bátorságot terjesztve maga körül dicsőn, győz- 
hetetlenül. A keresztesek ügye reménytelennek látszott. 
Egy részről a nemesség szine, harczok között felnőtt 
vezérek és seregek, s minden hadi készület, mely a 
győzelmet biztosíthatja; a másikról az ország minden 

részeiből összegyűlt parasztcsoport, rendes fegyverek 
nélkül, mely vezéreit nem ismeré, soha rendes ütköze- 
tet nem látott, melyet hosszú megszokás azoktól, kik 
ellen most küzdenie kellett, remegni tanított. Beszeg- 
nek kellett lenni a vezérnek, ki ily seregeket vezetve, 
győzelmén nem kétkedett. Dózsa az vala. Bortól előbb, 
most vértől; s mi minden józan felfogás szerint lehe- 
tetlennek látszott, az a szenvedélyeit követő vezérnek 
s példája által őrültségig lelkesített seregeinek csaknem 
sikerült, A nemesség hadai lankadtak, Zápolya maga 
kétkedni kezde győzelmén. — Győztünk! győztünk! 
— harsoga Dózsa s diadalmi rivalgással nyomultak 
utána hadai. 

A végzet máskép határozá. Míg a had közepén Dózsa 
a győzelmet már biztosnak gondola, s Lőrincz a bal- 
szárnyon hasonló szerencsével küzdött s Bánfi Jakabot 
csaknem a Temes partjáig szoritá vissza, — azalatt a 
jobb szárnynak helyzete, hol Dózsa Gergely parancs- 
nokolt, mindig veszélyesebbé vált. Gergely híven telje- 
sité vezéri kötelességeit. Ha személyes bátorsága, melylyel 
seregeit küzdésre inté, a győzelem kivívására elegendők 
lennének, Györgynek nem volna oka, hogy öcscse ellen 
panaszt emeljen ; de a jelen pillanatban szenvedélyre vala 
szükség, mely a seregeket magával ragadja, s ez Gergely- 
ben hiányzott. Lőrinczet vallásos buzgóság, Györgyöt 
dühös gyűlölség csudatettekre lelkesítek, — de Gergelyt 
csak kötelességérzet, csak azon óhajtás vezeté, hogy e 
reménytelen csatában katonához méltó halált találjon, 
s Imre vitéznek bajnok heve a vezérben hiányzó lelke- 
sedést nem pótolhatá ki. — A keresztesek jobb szárnya 
hátrálni kezdett, lassan, fenntartva, s időről-időre uj 
rohamra bírva vezérei által, de hátrált mindig, s Kis- 
marj ásí huszárjai, biztatva a siker által, mindig növe- 
kedő hatalommal vágtak be soraik közé. 



381 

Ha a keresztesek a csata elrendezésében tartalék- 
seregről gondoskodtak volna, mely yeszélyezett jobb 
szárnyuknak e pillanatban segítségére jöhet, — vagy, 
ha Oergely csak addig állhatna ellent, míg a csapat, 
mely Orbán vezérlete alatt a középpontról sietve közelít, 
megérkezett : e pillanatnyi veszély el vala hárítható. 
De a szerencse, mely a kereszteseknek eddig kedvezni 
látszott, megfordult. A sorok mindinkább összezava- 
rodtak, mindig növekedő sebességgel vonultak vissza 
elleneik előtt, s Imre és Gergely minden iparkodásaik- 
kai alig bírtak csak annyit eszközleni, hogy e vissza- 
vonulás némi renddel történjék. Ekkor tört ki Petrovies 
székelyeivel az erdőből, melyhez a visszavonuló keresz- 
tesek közelitének, s a bátorságvesztett sereg alig látá 
meg ez uj, váratlan ellenséget, midőn nagyrészt eldobva 
fegyvereit, futásnak indult. Gergely az Istenre kért, 
Imre káromkodott, de hasztalan. Nem vala földi erő, 
mely a megrémülteket visszatartóztathatá. A vezérek 
s azon kevés bátrabbak, kik a megtámadásnak ellent 
akartak volna állani, csaknem legázolva társaik által, 
a közös rohammal ragadtattak el. 

E csapás az ütközetre nézve határozó vala. A meg- 
futamodott sereg magával ragadva azon csapatokat is, 
melyeket Orbán épen segítségére vezetett, Dózsa György 
hadaira vetek magukat s azokat hozták zavarba. Petrovies 
8 Kismarjási lovasai nyomban követék őket, s a keresz- 
tesek központját hátulról támadák meg, míg Ártándi 
Pál a tartalék-sereggel Zápolyának segítségére sietve, 
élőbbről kettőzött erővel kezdé meg újra az ütközetet. 
— El vagyunk árulva, Báthori nyakunkon van, fus- 
satok ! — e szavakat hallá Dózsa mindenfelől, s midőn, 
alig bízva fülében, visszanéz, győzelmes seregei helyett, 
melyeket csak imént diadalra vezetett, csak rémülést 
lát maga körül. 

Fegyrerben gyakorlatlan tömegek néha csudákat mivel- 
nek; de van valami, mi rendes seregeknek ily töme- 
gek fölött mindig felsőbbséget ad, az: hogy ez utób- 
biaknál minden közbejött zavar orvosolhatlan, s hogy 
ekkép a győzelem csak egy közbejött véletlen esettől 
függ. — Ez történt itt is. Egy perez alatt minden 
változott. A keresztesek győztek, elleneik maguk sem 
kétkedtek ezen többé, s Zápolya már visszavonulásra 
gondolt, de alig hangzottak fel az első veszélykiáltások, 
alig mondatott ki a szó » Fussatok !< először, midőn a 
rémülés már az egész sereget megragadta, s a vezé- 
reket kivéve, mindenki csak menekvésről gondolkozott. 
Tűz nem terjed el sebesebben, mint a félelem e szerencsét- 
lenek között, s Lőrincz a bal szárnyon még alig vévé 
észre a történt zavart, midőn magát már elhagyatva 
látá, s egy perez előtt győzelmes seregei Temesvár felé 
futottak. 

Orbánt a tömeg magával ragadta. Hősként küzdött 
Dózsa oldala mellett, hallatlan bátorsággal, minőt csak 
attól várhatni, ki az ütközetben halálnál egyebet nem 
keres. György bámulva látá vitézségét, s midőn a jobb 
szárny veszélyéről értesült, őt küldé Gergely segitségére, 
de mielőtt e parancsnak eleget tehetett, a megfuta- 
modott sereg magával ragadta az ő CEapatját is, s 
minden erőlködés, melylyel a tömegből kibontakozni 
s az ütközet helyére visszajutni iparkodott, hasztalan 
vala. Az egész tömeg Temesvár felé szaladt, s meg- 
riadt lova elragadta őt is a többiekkel. 

Végre visszatartá lovát s megfordult. Iszonyú látvány 
terült el szemei előtt. A tért a Temesvár felé szaladó 
keresztesek takarták. Majd egyenként, majd kisebb s 
nagyobb csapatokban futottak a város felé, többnyire 
fegyver nélkül, melyet, részint hogy üldözőiket könyö- 
rületre birják, részint, hogy sebesebben szaladhassanak 

eldobtak, — de Petrovics és Eismarjási lovasai könnyen 
utolérték a szerencsétleneket, s boszújnk elől, melyet 
az ütközet dühösségig növelt, lehetetlen volt a mene- 
külés. Az utolérettek földre borulva könyörögtek éltükért, 
hasztalan ! felkonczolva hulltak el a véres mezőn, s az 
üldözők holt testeken át uj mészárláshoz nyargal- 
tak. Ott, hol Dózsa állott, az ütközet még tartott. 
Csekélylyé olvadt a sereg, mely, mindenfelől ellen- 
ségektől körülvéve, vezére mellett még küzdött; lobo- 
gójuk elveszett, s minden pillanatban szűkebbre szorult 
a kör, mely között a bátrak utolsó csatájokat vívák ; 
de a tolongás, mely e helyen látszott, a zaj, mely 
onnan hallatszott, mutatá, hogy a nép ügye még nem 
hagyatott el minden bajnokai által. Orbán ide akart 
sietni. Már sarkantyúba vévé lovát, midőn nevét hallá. 
Megfordult s Lőrinczet látá maga előtt. 

— Jer velem — monda a pap, kinek sápadt arczán 
most is azon elhatározottság vala látható, mely azt 
mindig jellemzé, — itt többé nincs dolgunk; minek 
vesztegetni az életet, míg annyi nemes ügy van e világon, 
melyért azt feláldozhatjuk? 

— S hová menjünk? — kérdé Orbán meglepve. 

— Le Bácsba, hol Hosszas seregei állanak ; ha ügyünk 
ott is legyőzetett, Veszprénibe, hol Sós körül még 
ezerek állanak; ne félj, elég hasznát veheted még éle- 
tednek. Jer hamar, mielőtt a kedvező pillanat elrepült. 

— S hát nem elég vér folyt-e már mostanig ? még 
tovább akarod folytatni a reménytelen harczot, mely 
e hazát romokkal boritá? 

— A harcz, melyért ennyi ember ontá vérét, nem 
reménytelen. A halottnak arczán meglátszik a végső 
gondolat, melylyel az élettől megvált ; s hol ezerek a 
szabadságért küzdve vesztek el, a hatalmas eszme, mely 
kebleiket a végső pillanatig áthatá, nem tűnhet el 

sírjaik fölött. Ha mi elnémultunk, e mező, melyen 
küzdénk, eszökbe fogja juttatni utódainknak, hogy a 
diadal még kiviva nincs, s hogy fegyvert kössenek ők 
is. A szabadság küzdelme hosszú, de győzelme biztos. 

— Isten veled hát, s adja az ég, hogy bizodalmad- 
ban meg ne csalatkozzál — monda Orb^, kit a ren- 
díthetlen szilárdság, melylyel Lőrincz még e pillanat- 
ban is ügyéhez hív maradt, bámulattal töltött, — keress 
erősebb társat magadnak. — S ezzel Orbán, meginditva 
lovát, egyenesen az ütközet felé száguldott. 

— Nincs hite ! szegény ifjú ! — sóhajtott Lőrincz, 
midőn a távozó után nézett, s megsarkantyúzva lovát, 
a czeglédi plébános eltűnt a csatamezőről. 

Orbán az alatt Imre vitézzel találkozott, ki mintegy 
száz lovas kiséretében vele szemközt jött. E kis csapat, 
mely a keresztesek bátrabbjaiból állott, sebesen, de 
mégis bizonyos renddel eszközlé visszavonulását, eltö- 
kélve, hogy azon esetre, ha ellenséggel találkozik, 
fegyverrel tör magának utat. 

— Hová, diák uram ? — kiáltá Imre, midőn Orbánt 
meglátá. 

— Vissza Dózsához. 

— Mi a manó ! — kiáltá emez, — ott véres penná- 
val imák. 

— Hát azt mondják-e rólunk ellenségeink — kiáltá 
emez, — hogy vezérünket gyáván elhagytuk? hogy 
inkább a hóhér kezébe vetettük magunkat, mintsem 
hogy férfiakhoz illő halállal veszszünk a csatamezőn? 

— Diák uram, igazságod van ; az is gazember, a ki 
nem követ! — orditott Imre, s megforditva lovát, 
Orbán mellett rohant az ütközet felé. A csapatnak egy 
része követé vezérét, a többiek elszéledve futottak, a 
merre mindenkinek a menekvés biztosabbnak látszott. 

Az ok, melyért Orbán az ütközethez visszasietett, az 

yala, hogy a győző ellenségek közül valakit Frosinár 
nak a táborban létéről tudósítson. Mindeddig nem tel- 
jesltheté e szándékát. Többször Ártándi közelében látá 
magát, de midőn megfeszitve minden erejét, feléje tört, 
közéje s Pál közé más ellenségek nyomultak s reménye 
ismét meghiúsult. — Most a sors Orbánnak kedvezni 
látszék. Midőn a küzdelem helyéhez közelített, maga 
előtt látá Ártándit, ki a megfutamodott ellenség üldö- 
zését másokra hagyva, hogy a csata végperczeig semmi 
alkalmat ne mulaszszon el, hol dicsőséget arathatna, 
szintén visszatért, s most minden erejét megfeszité, 
hogy a tömött körön, melyet a győző sereg a kevés 
még küzdő ellenség körül képezett, áttörve, Dózsát 
közelíthesse meg. A zaj, melyet az Orbán s Imre vezér- 
lete alatt közelítő lovas csapat okozott, magára voná 
figyelmét. Megfordult s bámulva látá a merészséget, 
melylyel e maroknyi nép, látszólag minden más czél 
nélkül, mint hogy vezére oldalán essék el, a győző 
hadat megtámadá, oly váratlanul, oly dühösen, hogy 
előtte első pillanatban a legbátrabbak is vissza- 
vonultak. 

Ártándi oda sietett. A megtámadás által okozott 
tolongás között alig fért elleneihez ; de Orbán elkészité 
útját. Kétségbeesett erőlködéssel tört egyenesen Ártándi 
felé ; buzogánya előtt mindenki visszavonult, míg közte 
s Pál között senki sem vala, ki a küzdelemnek, melyre 
látszólag készült, útjában állhatott. Pál védelemre emelé 
fegyvereit. Nem ismeré meg Orbánt. Leeresztett sisakja 
alatt a vaspánczélban senki sem gyanította volna a sze- 
gény iródiákot, de csata közben többször észrevette, 
hogy ez idegen bajnok különösen őt látszik küzdésre 
fölkeresni, s Pál bátrabb volt, hogysem ily kivánatot 
bárkitől megtagadna. 

— Úgy látszik, velem akarsz mérkőzni — kiáltá 

Ártándi, kardját emelve, — nem a legbiztosabb mun- 
kit yálasztád ; de jer ! 

Orbán a csapást, mely e szavakat követé, pajzsával 
fogta fel. — Nem azért kerestelek fel, hogy véredet, 
ontsam — kiáltá. — Siess a keresztesek táborába. 
Telegdi Frusina ott van. OUósi sátorában fogod találni, 
jeléül nagy fehér lobogó vonatott fel tetején. Siess! 

— Ki vagy ? — kiáltá Ártándi bámulva ; de mielőtt 
Orbán felelhetett, a körtQállóknak egyike, midőn Ártán- 
dit megtámadva látá, a pánczélnyilásokon keresztül a 
boldogtalan ifju mellébe döfé kardját. Orbán feljaj- 
dulva visszahanyatlott lován. 

— Siess, Ártándi Pál — monda végső erejével, — 
s ha megmented, boldogitsd őt. — S e szavaknál 
leesett lováról. 

— Viseljétek gondját — monda Ártándi két mellette 
álló vasashoz, kik apja zászlóaljához tartoztak, s 
az ütközet alatt Pál közelében tárták magukat, — 
hogy senki se bántsa. Herczegi jutalomra számíthat- 
tok, ha életét megmentitek. — Se sietve mondott 
szavak után egy csapat lovast magával vive, Pál egye- 
nesen a keresztesek tábora felé száguldott. 

A vasasok, Ártándi parancsához képest, fölemelek 
Orbánt s a tolongás közül nyugodtabb helyre vivék. 

— Herczegi jutalmat, ha életét megmentjük — 
monda az egyik roszkedvüen, — Pál úrfi könnyen 
Ígérheti. Az, ki, mint e szegény pára, két arasz vasat 
nyelt, nem igen ebédel többé jóízűen. 

— Azért mégis meg kell tenni az úrfi parancsola- 
tát — monda a másik, — annyival inkább, minthogy 
derék legényt bizott reánk. Ellenség, de becsületes 
ember módjára ismerkedett meg velünk. Ha e gaz 
parasztok között csak minden tizedik osztogatta volna 
oly bőkezűen csapásait, örök áron bírhatnák e mezőt 

8 mi pengő buzogánylitésekkel kifizetve, elkotród- 
hatnánk. 

A vasasok e beszélgetés közben néhány száz lépés- 
nyire a helytől, hol Orbán lováról leesett, f&z árnyé- 
kában tevék le terhüket. 

— Itt nem bántja senki — monda ismét az előbbi, — 
akár végső feltámadásig itt maradhat ; már is merevül- 
nek tagjai. 

— Ei tudja — monda a másik,^ midőn bicskáját 
kivéve, apánczél csatjait kezdé felvágni, — talán még 
él. Le kell őt vetkőztetnünk. 

— Igen — szólt társát segítve az előbbi, — talán 
él, s akkor Pál urfítól berezegi jutalmat várhatunk ; s 
ha nem él, hát akkor fizessen a jó pajtás maga fárad- 
ságunkért, melylyel idáig hoztuk. Ei tudja, mit talá- 
lunk zsebében? A legsötétebb hegyoldal néha telve 
aranyerekkel. Felfordult világban élünk, most a paraszt 
zsákmányolta ki urait, miért ne lehetne a guba is 
aranynyal bélelve? 

Álmélkodásait itt társa szakitá félbe, ki a nehéz 
sisakot Orbán fejéről leemelve, egyszerre reá ismert. 
— Uramfia! — kiáltott bámulva, — Telegdi ő nagy- 
sága tulajdon iródiákja, a ki Pál úrfit meg akarta 
ölni ! 

— Mi az ördög! — kiáltá a másik, a halott fölébe 
hajolva ; — igazságod van. A gazember most sem sokkal 
halaványabb, mint a mikor urával Ártándon járt. 
HalLott-e ilyet a világ! üra mint saját gyermekét 
nevelteti fel, s ő gyilkosaihoz áll. 

A vasasok egy ideig hallgatva álltak a holttest mel- 
lett, szemük borzadással függött a halvány vonásokon, 
melyeknek fájdalmas kifejezését a halál el nem takará 
fátyolával. 

— Jó, hogy jutalmát kikapta — monda végre az első. 

— Kár biz a — szólt a másik, — nem adnám 
sokért, ha alávaló szivébe márthatnám tőrömet. 

— Menjünk — monda az előbbi, — e semmirevaló 
mellett csak nem fogunk őrt állani. Ha a lovak össze- 
tiporják, annál jobb, úgy sem érdemel egyebet. 

— Megmondjuk Pál úrfinak, kit bízott reánk — 
válaszolt társa, midőn szintén menni készült ; — fel 
kell akasztani holttestét ; ily embert csak hóhér temet- 
het el. Eutyákna]^ kéne dobni csontjait. 

S ezzel a vasasok Orbánt a véres pázsiton hagyák, s az 
ütközet helyére siettek vissza, hol, mint az onnan hal- 
latszó zaj mutatá, az egyenetlen harcz még mindig folyt. 

Nagy része azoknak, kik, midőn a szerencse a keresz- 
tesek ellen fordult, gyávább társaik példáját nem követ- 
ték, s vezérük mellett a végső csepp vérig helyt akar- 
tak állani, rég nem vala többé. A tízszerte számo- 
sabb ellenség egyenként földre terité a bátrakat, s a 
csapat közül, mely Orbánnal segítségükre sietett, csak 
Imre vitéz vala az^ ki magának hozzájuk kardjával 
utat tört. De élt Dózsa György még, öcsese Gergely, 
Imre vitéz, s körülöttük húsz vagy huszonötén híveik 
közül, s minél szűkebbre szorult a kör, melyben küz- 
denek, annál dühösebbek, annál öldöklőbbek lőnek 
csapásaik. Mintha egy égő háznak lángjai eloltattak, 
s a tűzveszélyből csak kis darab marad még, i&ely, 
mert épen ott a leggyulékonyabb anyag halmoztatott 
fel, az oltók törekvéseinek mindig ellentáll, s félig 
eloltva újra kitör s terjedni látszik s ismét mindent 
elborítani készül : — ilyen vala a küzdelem, mely 
Zápolya győző seregei s a keresztes had végső töre- 
dékei között folyt, ügy látszott, mintha a halál, melyet 
keresni látszottak, e bátrakat kerülni akarná, mintha a 
hadak nemtője védve emelné pajzsát leghívebb gyer- 
mekei fölött. 

társaidnak ellensége volt s tűzzel-yassal pusztitá házai- 
dat; de gondold meg, hogy Gergely ártatlan. Igen, 
vajda, öcsém ártatlan, csak kedvemért vett részt a 
háborúban; nem volt nap, melyen nem intett békére; 
ha a számtalan nemes közül, kik kezembe kerültek, 
sokat szabadon bocsáték, Oergely kérelmére történt. 
Kérdezd hadi foglyaidat, kérdezd az egész országot, 
minden ember mondani fogja, Gergely ártatlan.**) 

György szavai mélyen hatottak a jelenlevőkre, kik 
közül többen állitásait tanúságokkal igazolák. Csak 
Zápolya maradt, nyugodtan, sőt György bátor szavai 
látszólag rosszul hatottak reá. — Meglátjuk, mennyiben 
fogod igazolni hetyke Ígéreteidet — monda keserűen. 

— Egyébiránt, ha az, mit mondái, igaz, öcsédnek bün- 
tetése szelídebb leend. Igazságot fogok szolgáltatni. 
Érted-e, szigorú igazságot; irgalmamra, úgy látszik, 
nem szorultál. — Vezessétek a foglyokat Temesvárra 

— monda Petrovicshoz fordulva, — tartsd szoros őrizet 
alatt, mi addig a lázadók táborába nézünk. — S ezzel 
Zápolya, többektől követve, ellovagolt. 

— János vajda, gondolj üdvösségedre! gondolj a jövő 
korra, mely fölötted Ítélni fog! — kiálta György két- 
ségbeesetten a távozók után. — Gergely ártatlan ; igérd, 
hogy őt szabadon fogod bocsátani. Állj rajtam boszút, 
öcsém ártatlan! 

A lovasok sietve távoztak. Dózsa szavai elhango- 
zának. 

— Jerünk, György — monda Petrovics, ki minden 
vadsága mellett a székely fájdalma által meghatva 
érezé magát, — most Zápolya nem hall, megkérheted 
Temesváron, magam is pártolni fogom kérésedet. 

Cryörgy kétségbeesetten égre emelé szemeit s útnak 
indult. Gergely mellette haladva, vigasztalni akará. 
Hasztalan. A szerencsétlent nem vigasztalhatá semmi. 

teritett többeket ellenei közül, de végre a szám győzött. 
Kezei megkötöztettek, s kihúzva lova alól, fogolyként 
kellett állania a büszke vajda előtt, ki a váradi püspökkel, 
az öreg Ártándival s Kismar jásival épen akkor jött a 
küzdelem helyére.**) 

— Hát szerencsésen megfogtad a haramiákat — 
monda Zápolya jókedvűen, — s a mint látom, mind- 
kettőjöket — folytat á, szemeit Gergelyre függesztve, 
ki ép akkor több sebtől véresen György mellé állítta- 
tott. — Hét faluért nem adnám, hogy e ficzkók ele- 
venen kerültek kezembe. Meglátjátok, tudom, hogyan 
kell velük bánni. 

Petrovics, homloka izzadságát törülve, kegyetlen meg- 
elégedéssel nézé rabjait. — Nézze csak nagysád — 
monda mosolyogva Zápolyához, — a hatalmas vezér 
most mily halvány. 

— Félsz, Dózsa? — szólt hasonló hangon Zápolya, 
— hadd el, nem illik katonához. 

Dózsa csakugyan halavány volt. Néhány perez óta 
arczának kifejezése megváltozott. A megvető dacz helyett, 
melylyel elleneit előbb nézé, most mondhatlan nyug- 
talanság tölte egész valóját. Majd Gergelyre, majd 
Zápolyára forditá szemeit. Zápolya szavaira a székely 
arczát láng boritá el. — Kérdezd ezeket, féltem-e? — 
monda büszkén körültekintve. — Nem, kevély vajda; 
ha arczom halványul s remegni látsz, nem ránczokba 
szedett homlokod okozta aggodalmamat. A székely 
hegyek csak a napsugaraktól pirulnak, nem a népek 
gyávasága miatt, s én mint székely halok meg. Gyötörd 
eszedet, gondolj ki kínzást, mely uj legyen s szokatlan, 
melyről századok után még borzadással beszél az utókor, 
én elvárom hatalmadat, s könnyebben elfáradsz kínjaim 
nézésén, mint én a szenvedés között. De légy igazságos, 
János vajda ! büntesd azt, ki büntetést érdemel, ki uri 

sokat szabadon bocsáték, Gergely kérelmére történt. 

minden ember mondani fogja, Gergely ártatlan.**) 

György szavai mélyen hatottak a jelenlevőkre, kik 
közül többen állitásait tanúságokkal igazolák. Csak 

— monda Petrovicshoz fordulva, — tartsd szoros őrizet 
alatt, mi addig a lázadók táborába nézünk. — S ezzel 
Zápolya, többektől követve, ellovagolt. 

— János vajda, gondolj üdvösségedre ! gondolj a jövő 
korra, mely fölötted Ítélni fog! — kiálta György két- 
ségbeesetten a távozók után. — Gergely ártatlan ; igérd, 
hogy őt szabadon fogod bocsátani. Állj rajtam boszút, 
öcsém ártatlan! 

A lovasok sietve távoztak. Dózsa szavai elhango- 
zának. 

— Jerünk, György — monda Petrovics, ki minden 
vadsága mellett a székely fájdalma által meghatva 
érezé magát, — most Zápolya nem hall, megkérheted 

— Gyilkosod vagyok — monda időről-időre, — igen, 
én vagyok gyilkosod, ne szólj, ne vigasztalj ! ha száz- 
szor megbocsátasz, szavad nem takarja el az ártatlan 
gyermekek hangjait, kik apjok gyilkosa ellen átkot 
mondanak. 

Míg a kiséret Petrovics vezérlete alatt Temesvár felé 
haladott, s a csatamezőn csak a halottak s itt-ott egyes, 
a nádasok felé vánszorgó sebesültek maradtak, kiket 
még e nyomorult állapotban is véletlenül a mezőn 
kószáló lovasok újra űzőbe vettek s lekonczoltak, az 
alatt a vajda fényes kíséretével a keresztesek tábora 
felé vágtatott. Átlátá, mennyire fogja növelni győzelme 
a népszerűséget, melylyel a nemesség között már is 
birt, s ha volt, mi a diadalmi örömet, mely lelkét 
tőlté, elkeserítette, ez azon aggodalom volt, melyet 
Ártándi Pál miatt érzett. 

Félóra óta a bihari daliát senki sem látta többé, s 
valamennyien, főkép az öreg Ártándi, hasztalan kérde- 
zősködtek felőle. De ezen aggodalom sem tartott sokáig. 

— A keresztes táborban, hol a körülheverő holt 
testek s a hátrakötött kezekkel Zápolya előtt földre 
boruló asszonyok eléggé bizonyíták, hogy itt is min- 
den ellenállás legyőzetett, a vajda s társai nem kis 
bámulásukra haliák, hogy Telegdi Frusina s Bebek 
Katalin Ártándi Pál által a táborban találtattak, s az 
egész sereg örömrivalgások között sietett Dózsa sátora 
felé. Itt a győzelmes vezér Báthori István által, ki az 
alatt Temesvárról kitörve, a tábort elfoglalta, baráti 
öleléssel fogadtatott, s az öreg Ártándi halvány mát- 
kája mellett találá boldog fíát. 

Frusina megmentésének történetét körülményesen 
leimi fölösleges. Katalin, ki azt, midőn Zápolya s az 
öreg Ártándi a táborba jöttek, első hevében s később 
halála órájáig százszor előadá, maga sem mondhatott 

egyebet annál, hogy Pál épen azon pillanatban jött, 
midőn Báthori a tábort elfoglalta, mi által a hölgyek 
minden veszélytől, mely őket parasztmhájokban a fel- 
bőszült temesi seregtől talán fenyegetheté, megőriztet- 
tek. Mindezt, valamint azt is, hogy Báthori, mihelyt 
rajok ismert, irántuk a legnagyobb udvariassággal visel- 
tetett, olvasóink, ha nem mondjuk is, hihetőkép gya- 
nítanák; a következtetés iránt, melyet Katalin a tör- 
téntekből kivont, az olvasó talán más véleményben 
lehet, miután a jámbor hajadon Ártándi Pál közbe- 
jöttét kizárólag a szív helyes ösztönének tulaj donítá, 
mely a szerető ifjút egyenesen a táborba, s OUósi 
magasan felvont fehér lobogójához vezette. — Hasonló- 
kép elhallgatjuk a túlságos hálálkodásokat, melyekkel 
Báthori megmentését Zápolyának köszöné, s melyekre 
ez hasonló őszinteségekkel felelt, és a körülállók öröm- 
rivalgásokkal ünneplék a két hatalmas férfiúnak kibé- 
külését. 

Miután rövid ideig a táborban tartózkodtak, Báthori 
a jelenlevőket Temesvárra híva, hová rövid idő múlva 
az egész tömeg megindult. A győzelmes sereg öröm- 
rivalgások között, a foglyok kötözve, szomorúan lehaj- 
tott fővel, mint a nyáj, mely mészárszékre hajtatik. — 
OUósi ugyan nem osztozott sorsukban. A hölgyek kéré- 
sére Báthori megengedé, hogy a szabó békó nélkül 
követhesse seregeit a városba ; de Bakács ideiglenes 
követe, most levert kedélylyel, talán először életében, 
elkövetett mindent, hogy a tömeg között eltűnve, minél 
kevesebbek által vétessék észre. 

A tábor, hol néhány óra előtt annyi zaj vala, hall- 
gataggá vált. A csatamezőn néma csend uralkodott. 
Mikoron éj lett, s csak a hold önté el halavány suga- 
rait a halottak fölött, egyes asszonyok jöttek, kik üldö- 
zőik elől a nádasokba menekülve, most halk léptekkel 

jártak körül a gyászos mezőn. Férjeiket vagy testrérei- 
ket keresték. Lehajolva az egyes halottak fölébe, kik- 
nek ruhái vagy termete őket egy perczig csalódásba 
hozták, szomorúan fölkelve, ha csalódásukat észrevevék 
s tovább haladva, így barangoltak körül, mig egyesek 
közülük a keresetteket feltalálák, s párjuk hideg keblére 
borulva, halk nyögéssel panasziák szerencsétlenségüket. 
Orbánt nem kereste senki. Hidegen, ég felé fordult 
arczczal, fekszik a fű.z alatt. Meredt szemén a hold- 
sugár tükrözik, s nincs meleg kéz, mely azt örök 
álomra bezárja. Éltének egyedüli dija, hogy annak 
folytatásától fölmentetett. Miért szeretett annyira! 

Majdnem két hét múlt, mióta a keresztesek legyő- 
zetvén, Zápolya seregeivel Temesváron tanyázott. Ez 
egész idő alatt a kegyetlenségnek minden neme kimé- 
ríttetett a legyőzöttek ellen. A hóhérok kifáradtak a 
kínzásban s halálos büntetésekben, melyek Temesvár 
piaczait naponként vérrel boriták ; a nézőkben, kik 
eleinte a vesztőhelyeket körülállták, eltompult a boszú- 
vágy, s a hóhérok áldozataikkal csaknem magukra 
hagyva, játszák el borzasztó szerepeiket.^*^ 

A városban általános rémülés uralkodott. Ei a keresz- 
tesekkel legkisebb összeköttetésben volt, kiről ez csak 
gyaníttatott, biró elébe állittatott, s egy megbántott 
cselédnek vagy ellenségnek puszta vádja elég volt vesz- 
tére. Hol bűnjelek hiányoztak, a kínpadon kiragadott 
vallomás megszerzé a kivánt bizonyságot, s a polgárok 
érezni kezdek, hogy Dózsának ellentállva, csak még 
kegyetlenebb ellenség kezébe kerültek. — Felvilágoso- 
dott korunk, mely az anyagi érdekek cultusát csaknem 
vallásává emelé, s miután attól, mit múlt századok 
szentnek tártának, megvetéssel fordult el, legalább a 
birtok szentségéhez ragaszkodik, nagyon téved, ha a 
múltról szólva csak az egyházat vádolja kegyetlenség- 
gel. Műveltség által megszelidült századunk elborzad a 
máglyák előtt, melyeken annyi ész, tudomány vagy 

erkölcsi tisztas&g által kitűnő férfiú végzé életét ; de ne 
gondolja senki, hogy az anyagi érdekeknek nem voltak 
martyrjai, hogy a birtoknak nem volt több szent-Ber- 
talan-napja. — Eléggé bizonyítja ezt a negyven, vagy 
mások szerint hetvenezer jobbágy, ki e hazában Dózsa 
lázadásának következtében nem a csatamezőn, hanem 
nagyrészt a nemesség győzelme után veszté éietét. ^^) 

Ollósi maga életét Frusina s Bebek Katalin közben- 
járásán kívül csak azon körülménynek köszöné, hogy 
nem Zápolya, hanem Báthori kezébe került. Nem, 
mintha a vajda Báthorínál kegyetlenebb lett volna, sőt 
az utóbbit több indulatosság jellemzé, s azon temes- 
vári polgárok közül, kik őt a város megszállása alatt 
an^ak átadására akarták kényszeríteni, többen estek 
épen Báthori boszúvágyának áldozatául ; de miután a 
temesi gróf Ollósi történetét hallá, melynek valóságán 
nem kétkedhetett, miután ő maga volt az, ki lovát a 
Csanádi ütközet után elvivé s így szerencsétlenségét 
nagy részben ő maga okozá, Báthori oly sevetségesnek 
tartá az egész dolgot, hogy a szabót Dózsa táborában 
viselt követi szerepéért minden büntetéstől fölmenté. 
Zápolya kegyetlensége hideg számitásnak vala követ- 
kezménye. *®) Dühöngött a parasztok ellen, hogy magát 
a nemességnél ez által még kedveltebbé tegye; kín- 
padra akará vonatni OUósit, hogy tőle Bakács ellené- 
ben vallomásokat csikarjon ki, s csak azért járhatott 
Ollósi remegve ugyan, de szabadon Temesvár utczáin, 
mivel Báthori e kívánatnak állandóan ellenszegült, 
mondván, hogy becsülete sértetik az által, ha valaki, 
kinek ő biztosságot ígért, büntettetnék. 

Míg a legyőzöttek ily szomorú sorsra jutának, s ugy 
látszott, mintha a nemesség inkább a jobbágyok kiirtár 
sát, mint egyes lázadók büntetését tűzte volna ki 
czélul, — addig a győzők között a viszongásnak min- 

dig több s több csirái mutatkoztak. Egyezők csak akkor, 
ha a nép iránti kegyetlenkedés forgott kérdésben ; nem 
yala nap s alkalom, mely minden egyebet illetőleg uj 
snrlódásokra ne adott volna alkalmat. A föltétel, mely- 
hez Zápolya segélyét köté, terhesebb vala, hogysem 
Báthori a jótétemény fölött megfeledkeznék áldozatáról, 
— s Zápolya sokkal inkább gyanítá vetélytársának 
valódi érzeményeit, hogysem gyöngítésére ne ragadott 
volna meg minden alkalmat, s anyagi hatalma felsőbb- 
ségében bízva, ne éreztetné azt vele. A vezéreknek 
ezen meleg barátsággal takart, de el nem rejtett érze- 
menyei nem maradhattak titokban követőik előtt sem, 
8 később itt is csaknem nyilt ellenségeskedések válták 
fel a látszó egyetértést, melylyel először találkoztak. 
Mindenki rosszul érzé magát Temesvárott, csak Ártándi 
Pált vehetjük ki az elégedetlenek sorából. 

Ne gondolja senki, hogy Ártándi Pál elragadtatva 
szerelmétől, a körülötte történteket észre nem vévé. 
Más huszonegyéves ifjúnál, ki a legbájlóbb hölgytől 
megfosztva, azt oly váratlanul feltalálta, talán így tör- 
tént volna. Nem szerette-e Frusinát, nem látta-e elhá- 
rítva mindazon akadályokat, melyek boldogságának 
útjában állhattak? Ha Frusinának Orbánnal kötött 
házassága, mint kényszerített, egyházi törvények sze- 
rint nem lett volna már magában is érvénytelen, — 
a szerencsétlen ifjúnak megtalált holtteste, mely 
Temesvárra hozatván, csak Ártándi közbenjárására men- 
tetett meg attól, hogy a hóhér keze által négy részre 
szelve, a város falán ki ne tűzessék, — e részben min- 
den kételynek véget vetett. — Frusiaa testvérei, kikre 
apja halála után a gondnokság szállott, s kik előbb 
Ártándi állását kévéseivé, a házasságot ellenzék, most, 
miután Pál e hadban annyi dicsőséget aratott, s mát- 
káját oly lovagiasan menté meg, nyíltan kívánták ez 

összeköttetést ; a hölgy maga, ha lehet, még több sze- 
retettel csüggött megmentöjén, mint annakelőtte. Yaló- 
ban, ha Pál ily viszonyok között boldogsága fölött 
minden egyébről megfeledkezik, nincs senki, ki ezt 
neki rossz néven vehetné. De Pál nem tartozott azon 
egyének közé, kiknek egész lelkét egyetlen érzemény 
töltheti el. Sokoldala vágyainak sokféle kielégités kellé, 
s Fmsina szerelme őt soha boldoggá nem tehette volna, 
ha e szerelmen kívül nem volna semmi egyéb, mi őt 
elfoglalja. Szivét nem annyira szerelem, mint nagyra- 
vágyás dobogtatá, s az általános becsülés, melyet min- 
den pártnál talált, mondhatlan örömmel tölte lelkét, 
nem mintha honfitársainak beesülésében a legszebb bért 
látná, melyért fáradhatunk, hanem — mint nagyra- 
vágyó egyének szokása — mert benne lépcsőt látott, 
melyen emelkedése könnyebbé válik, s e tekintetből 
a vezérek között létező viszálykodások is Ártándi meg- 
elégedését tetemesen növelek. 

IQnsága, a lovagias nyiltság, melyet szép arcza kife- 
jezett, fesztelen magaviselete, Pál iránt általános bizo- 
dalmat gerjesztett. Zápolya leghívebb követőjét látá 
benne, s Pál mindenki előtt annak nyilatkozott ; de 
noha e ragaszkodását most még hangosabban hirdeté, 
noha Báthorinak magának többször monda, hogy 
miután élete boldogságát Zápolyának köszöni, kinek 
közbenjötte nélkül Frusina a keresztesek kezéből meg 
nem mentetett volna, a világ legalávalóbb emberének 
kellene lennie, ha a vajdát valaha elhagyná, — a temesi 
gróf nem neheztelt ragaszkodásáért, s csak barátságot 
érzett a nemeslelku ifjú iránt. 

Ezen állás Ártándi Páli a közbenjáró szerepére 
annyira alkalmassá tévé, hogy minden ifjúsága mellett 
mindkét részről arra használtatott, s mint fortélyos 
emberek ügyességüket eleinte jó czélok elérésére for- 

ditják, úgy, meg kell vallani, hogy Pál befolyását 
kizárólag a közjónak szentelé, és hogy sok esetben a 
fenyegető vész kitörése csak általa akadályoztatott meg. 
A tekintély, melyet magának ez úton szerzett, fensőbb- 
ségének érzete, s mindenekfölött a biztosság, melyet 
ügyességének köszönhetett: hogy bármiként forduljon 
a koczka, Zápolyában s Báthoriban egyaránt lekötele- 
zett barátokra számithat, — megelégedéssel tölték lel- 
két; s minél tovább haladott e tekervényes pályán, 
annál boldogabbnak látszék Frusina is. A dicsőség leg- 
édesebb részét nem a dicsőitett maga, hanem azok 
élvezik, kik hozzá közel állanak ; ők nem gyanítják, 
hogy a magasztalások nagy része nem érdemelt, s 
Frusina, ámbár még mélyen leverve apja halála által 
— melynek borzasztó körülményei azonban előtte eltit- 
koltattak, — Pálban, ki minden törekvéseit látszólag 
csak a hazának szentelé, csaknem felsőbb lényt látott 
és szabadon engedé át magát boldogságának. 

Most azonban, midőn Ártándival ismét találkozunk, 
arczán hasztalan keressük azt a derültséget, mely által 
kifejezése máskor oly kellemessé vált. Rosszkedvűen 
jár egy délután fel s alá kis szobájában, mely neki a 
várpalota második emeletében lakásul adatott, látszólag 
fölgerjedve. A szoba közepén áUó asztal mellett Farkast 
találjuk, ki, mint poros ruhái mutatják, épen hosszú 
útról jött, s majd az asztalon fekvő fegyvereket néze- 
geti, majd szomorúan urára tekint, mig az időről-időre 
egy kezében tartott levelet vesz elő, néhány sort olvas, 
s a papirt türelmetlenül összegyűrve, ismét nyugtalan 
sétálását folytatja. 

— Nem tudom, Bornemisza őnagyságának mi jut 
eszébe, — szólt végre rosszkedvűen Ártándi, midőn a 
levelet újra átfutá, — úgy ír, mintha az egész ország- 
ban csak akaratomtól függene minden. Alig van ember, 

kinek több befolyása volna, mint Bornemiszának; 
királyi tanácsos, a trónörökösnek nevelője, fővezér, s 
mit tudom mi még, s ha valamit keresztül nem vihet, 
hozzám folyamodik. Valóban, ha a dolog nem lenne 
annyira boszantó, nevethetnék. 

— Az mind igaz — monda Farkas ; — ha Zápolyá- 
val nem lenne dolgunk, Bornemisza őnagysága jó szót 
sem adna senkinek. De közötte s a vajda között nem 
^^J egyetértés van. Ha ő maga ír Zápolyának, a sze- 
gény Szaleresit csak azért sem bocsátaná szabadon, 
holott a nemzetes umak, mint mondják, a vajdánál 
nagy befolyása van, csak egy szavába kerül és 

— Befolyás — vágott szavába az előbbi, — s 
Bornemisza, ki egész életét az udvarnál tölte, nem 
tudja-e, hogy mit nagy befolyásnak neveznek, közön- 
ségesen csak addig tart, míg vele élni akarunk ? Vagy 
azt hiszi-e őnagysága, hogy a közte s Zápolya közti 
viszálykodásokba fogok elegyedni? s föltéve, hogy a 
vajdának barátságát szerencsés voltam megszerezni, ez 
állást veszélyeztetem, hogy Bornemisza szeszélyeinek 
eleget tegyek? 

Farkas e szavaknál fájdalmas tekintetet vetett urára, 
melyben szemrehányás és fájdalom vegyültek. Pál arczán 
annyi érzéketlenség, oly hideg önzés volt kifejezve, 
hogy a becsületes szolga először életében sejditeni kezdé 
urának valódi jellemét s felsóhajtott. — Pál észrevéve 
szavainak hatását, s azok közé tartozván, kik, mivel 
senki sincs, kinek Ítélete a közvéleménynek ne szol- 
gálhatna alapjául, senkinek Ítéletét meg nem vetik, 
más hangon kezde szólani. — Hidd el. Farkas — 
monda, — nem lehetne semmi, mi által kellemetlenebb 
helyzetbe hozathattam volna. Az öreg Szaleresí meg- 
mentése szivemen fekszik. Bornemiszát is örömmel 
lekötelezném, s ha csak arról volna szó, hogy közben- 

járásom által Zápolya jóakaratát veszélyeztessem, egy 
perczig sem késném. De ismered helyzetemet. A viszony, 
melyben e szerencsétlen emberhez álltam, még titok- 
ban van. De tegyük fel, hogy Zápolyát Szaleresi szabad- 
ságáért megszólitom. Nem hiszem, hogy a vajda kéré- 
semre hajlanék. De engedjük meg, hogy czélt érünk s 
a szerencsétlen elbocsáttatik. Mindenesetre csak sok 
kérés, csak minden erőm megfeszítése után remélhetjük 
ez eredményt ; s nem kérdezi-e akkor mindenki : miért 
fekszik oly különösen érdekemben Szaleresi megmen- 
tése? Ha a közkiváncsiság e tekintetben fölgerjesztetett, 
lehetetlen, hogy viszonyom titokban maradjon ; s hogyan 
fogok állani a világ, hogyan fogok állani Frusina előtt ? 
Minél többet gondolok rá, annál inkább látom, hogy 
Bornemisza kivánatát nem lehet, nem szabad teljesíte- 
nem. Szaleresin nem segítenék, csak magamat s Frusinát 
tenném szerencsétlenné ; s kivánhatja-e valaki ezt tőlem ? 

Hogy az olvasó Ártándi nyugtalanságát megértse, 
szükséges történetünkben kissé visszamennünk, s őt 
Szaleresi Ambrus helyzetéről, mely Farkast Bornemisza 
levelével Temesvárra vezette, tudósítanunk. 

Mióta őt a csonka-toronyban elhagytuk, egész az utolsó 
napokig, melyekben Zápolya győzelmének híre Budára 
érkezett, Szaleresi helyzetében nem változott semmi. 
Kik a pesti ütközet után, melyben a keresztesek legyő- 
zettek, vele együtt mint foglyok Budára hozattak, rég 
hóhér keze által végeztettek ki, vagy orr s fül nélkül 
homlokukra sütött szégyenbélyeggel küldettek vissza 
lakhelyeikre, hogy ott régi szolgaságuk még súlyos- 
bodott terhét viseljék. Csak a pesti vezér maga ült 
tömlöczében. Bornemiszának gondja volt, hogy a királyi 
szó, mely életének biztosságot ígért, megtartassék, s 
közbenjárása által a lánczok is ismét levétettek, melye- 
ket Perényi Szaleresi lábaira veretett. Többet Bornemisza 

kinek több befolyása volna, mint Bornemiszának; 
királyi tanácsos, a trónörökösnek nevelője, fővezér, s 
mit tudom mi még, s ha valamit keresztül nem vihet, 
hozzám folyamodik. Valóban, ha a dolog nem lenne 
annyira boszantó, nevethetnék. 

— Az mind igaz — monda Farkas ; — ha Zápolyá- 
val nem lenne dolgunk, Bornemisza őnagysága jó szót 
sem adna senkinek. De közötte s a vajda között nem 
^^gy egyetértés van. Ha ő maga ír Zápolyának, a sze- 
gény Szaleresit csak azért sem bocsátaná szabadon, 
holott a nemzetes umak, mint mondják, a vajdánál 
nagy befolyása van, csak egy szavába kerül és 

— Befolyás — vágott szavába az előbbi, — s 
Bornemisza, ki egész életét az udvarnál tölte, nem 
tudja-e, hogy mit nagy befolyásnak neveznek, közön- 
ségesen csak addig tart, míg vele élni akarunk? Vagy 
azt hiszi-e őnagysága, hogy a közte s Zápolya közti 
viszálykodásokba fogok elegyedni? s föltéve, hogy a 
vajdának barátságát szerencsés voltam megszerezni, ez 
állást veszélyeztetem, hogy Bornemisza szeszélyeinek 
eleget tegyek? 

Farkas e szavaknál fájdalmas tekintetet vetett urára, 
melyben szemrehányás és fájdalom vegyültek. Pál arczán 
annyi érzéketlenség, oly hideg önzés volt kifejezve, 
hogy a becsületes szolga először életében sejditeni kezdé 
urának valódi jellemét s felsóhajtott. — Pál észrevéve 
szavainak hatását, s azok közé tartozván, kik, mivel 
senki sincs, kinek Ítélete a közvéleménynek ne szol- 
gálhatna alapjául, senkinek Ítéletét meg nem vetik, 
más hangon kezde szólani. — Hidd el. Farkas — 
monda, — nem lehetne semmi, mi által kellemetlenebb 
helyzetbe hozathattam volna. Az öreg Szaleresi meg- 
mentése szivemen fekszik. Bornemiszát is örömmel 
lekötelezném, s ha csak arról volna szó, hogy közben- 

járásom által Zápolya jóakaratát veszélyeztessem, egy 
perezig sem késném. De ismered helyzetemet. A viszony, 
melyben e szerencsétlen emberhez álltam, még titok- 
ban van. De tegyük fel, hogy Zápolyát Szaleresi szabad- 
ságáért megszólitom. Nem hiszem, hogy a vajda kéré- 
semre hajlanék. De engedjük meg, hogy czélt érünk s 
a szerencsétlen elbocsáttatik. Mindenesetre csak sok 
kérés, csak minden erőm megfeszítése után remélhetjük 
ez eredményt ; s nem kérdezi-e akkor mindenki : miért 
fekszik oly különösen érdekemben Szaleresi megmen- 
tése? Ha a közkiváncsiság e tekintetben fölgerjesztetett, 
lehetetlen, hogy viszonyom titokban maradjon ; s hogyan 
fogok állani a világ, hogyan fogok állani Frusina előtt ? 
Minél többet gondolok rá, annál inkább látom, hogy 
Bornemisza kivánatát nem lehet, nem szabad teljesíte- 
nem. Szaleresin nem segítenék, csak magamat s Frusinát 
tenném szerencsétlenné ; s kivánhatja-e valaki ezt tőlem ? 

Hogy az olvasó Ártándi nyugtalanságát megértse, 
szükséges történetünkben kissé visszamennünk, s őt 
Szaleresi Ambrus helyzetéről, mely Farkast Bornemisza 
levelével Temesvárra vezette, tudósítanunk. 

Mióta őt a csonka-toronyban elhagytuk, egész az utolsó 
napokig, melyekben Zápolya győzelmének híre Budára 
érkezett, Szaleresi helyzetében nem változott semmi. 
Kik a pesti ütközet után, melyben a keresztesek legyő- 
zettek, vele együtt mint foglyok Budára hozattak, rég 
hóhér keze által végeztettek ki, vagy orr s fül nélkül 
homlokukra sütött szégyenbélyeggel küldettek vissza 
lakhelyeikre, hogy ott régi szolgaságuk még súlyos- 
bodott terhét viseljék. Csak a pesti vezér maga ült 
tömlöczében. Bornemiszának gondja volt, hogy a királyi 
szó, mely életének biztosságot ígért, megtartassék, s 
közbenjárása által a lánczok is ismét levétettek, melye- 
ket Perényi Szaleresi lábaira veretett. Többet Bornemisza 

nem eszközölhetett ki; s valahányszor Szaleresi szaba- 
don bocsátása a tanácsban csak említtetett is, zaj 
támadt, mintha a haza veszte kívántatnék. Némelyeket 
az gerjesztett föl a polgár ellen, mert a lázadás a 
főváros környékén az ő neve alatt és seregei által kez- 
detett meg, s ez alkalommal kerti lakásaik felgynjtat- 
ván, maguk is kárt szenvedtek. Mások (legalább úgy 
hívé Bornemisza) azért mutatkoztak kérlelhetleneknek, 
mert Ambrusnak adósai levén, tartozásaikat ily módon 
gondolák legkönnyebben leróhatni. Valamennyien elv- 
kérdést láttak Szaleresi szabadon bocsátásában. Fel- 
fogásuk szerint a király, midőn a lázadónak összes 
tanácsa helybenhagyása nélkül büntetlenséget igért, 
tulhágott törvényes korlátain ; s mig a király s tanácsa 
között támadott összeütközés el nem határoztatik, a 
szerencsétlennek tömlöezben kellé maradnia. 

Anyagilag Szaleresi keveset szenvedett. A szoba, 
melyben tartatott, nem volt tágas, de tiszta és egészsé- 
ges. Kis ablakán keresztül a budai hegyekre bájos 
kilátás nyilt, s Hammel ur, a budai főplébános, ki őt 
néha meglátogatá, s Farkas, ki naponként kétszer is 
eljött, ellátták őt mindennel, mi helyzetét enyhítheté. 
Annyival nagyobbak voltak lelki kinjai. Ha ablakához 
ment s kinézett, szemei nem az előtte elterjedő báj- 
vidéket látták. Tekintete a nehéz vasrostélyzaton aka- 
dott fenn, mely a szép tájképet szomorú rámaként 
beszegé, s felsóhajtva ágyára ült s átengedé magát 
bánatának. Megfosztva látá magát mindentől, mi ez 
életnek becset ad. Vagyona az okozott károk megtérí- 
tésére foglaltatott el ; tanácsnoki czime elvétetett ; neve 
kitörültetett a polgárok sorából. Ha egykor Klárijára 
nézett, az apai szív büszkeséggel emelkedett, — hisz 
leánya valamint a legszebb, úgy a leggazdagabb polgár- 
leány volt a városban; nem volt hasonlói között i^u, 

ki magát e hölgy birtoka által boldognak ne érezte 
volna, — és most mi lett leányából?! tudja-e csak azt 
is, él-e még? s ha kóborlásaiból visszatérne, mit oszt- 
hat meg vele koldusbotjánál egyebet? — Ily szenve- 
dések között Hammel uram legszebb vigasztalásai is 
elveszték hatalmukat s csaknem gúnyképen hangzott, 
ha a király gyóntatóatyja a foglyot, kinek Ulászló 
még szabadságát sem adhatá vissza, azzal biztatá, hogy 
minden vesztesége helyre fog pótoltatni. 

Ennyi lelki fájdalom lenyomta volna a legerősebb 
jellemet, s mégsem ez vala legkínosabb része Szaleresi 
szenvedéseinek. Azon józan vagy balgatag emberek 
közé tartozott ő, kik az életet a kincsek legnagyobbiká- 
nak tartják, s ha meggondoljuk, hogy napjai egész a 
pillanatig, melyben a keresztes hadhoz állott, oly 
nyugodtan folytak, alig bámulhatjuk a rettegést, mely- 
lyel halálára gondolt. Ha mindenét vesztette is, ha 
Klárit feltalálná, nem pótolhatja-e veszteségeit? üjra 
fogja kezdeni a pályát, nagyobb szorgalommal, több 
tapasztalással, mint midőn reája mint ifjú föllépett. 
Még vannak barátai, egész életén át mutatott becsü- 
letessége s szerencsétlen sorsa könyörületet fognak ger- 
jeszteni másokban is, lépcsőnként ismét előbbi hely- 
zetére emelkedhetik, vagy ha nem is, legalább tűrhető 
életmódot szerezhet magának. Csak éljen s gyermekét 
találja fel, ő nem kivánt egyebet. Sőt néha úgy látszott 
előtte, mintha az élet megbecsülhetetlen kincs lenne 
még akkor is, ha Klári veszte fölött kellene keseregnie. 
Nem volt-e maga e keserv édesebb az örök éj- s feledés- 
nél, mely rá a sirban vár? — Fogsága magános órái- 
ban átgondolá e helyzetet is. Szomorú volt, de nem 
ijesztő. Valamely kolostor kapui meg fognak nyilni 
előtte. Ott töltheti életét. A kis kert, melyet mívelni 
fog, a kék ég, melyhez föltekinthet, a zöld mező, mely 

ablaka előtt elterül, az élvezetek egész seregével igér- 
kezének. Dolgozni fog, imidkozni, siratsi gyermekét, 
s így aggni el, míglen a halál, mint a böngésző az 
érett kalászt, mely elbalványtdva földre hsylik, csen- 
desen learatja, ügy hivé, jól fogja magát érezni a 
kolostor falai között; csak halni nem, s tömlöezében 
minden e legszömyebbre intett. A zaj, mely az udvar- 
ból s alsó emeletekből felhallatszott, szivtelen tömlöcz- 
tartóinak beszédei, s főleg a síri csend, mely őt éjjelen- 
ként körtQfogá, ez egy gondolathoz vezeték vissza 
lelkét. 

Élete egy hosszú borzadás, egy nem szűnő halálos kín 
vala. Voltak pillanatok, midőn csaknem imádkozott a 
balálért, midőn a gondolat, hogy talán még ma fog a 
vérpadra vezettetni, majdnem reménynyel tölte lelkét; 
csak e szörnyű bizonytalanság ne tartson tovább. — 
Farkas, sőt Bornemisza, ki őt tömlöezében néha föl- 
kereste, elkövettek mindent, hogy őt e tekintetben 
megnyugtathassák; de Ulászló szava azok után, miket 
eddig tapasztalt, hogyan öntsön lelkébe bizodalmat? 
s vigasztalói maguk is megvallák, hogy reményének 
más horgonya nem maradt. 

így múlt nap nap után. Szaleresi elaggott e kínok 
között. Haja, mely midőn e tömlöczbe záratott, alig 
kezde őszülni, elfehéredett, egykor derült gömbölyded 
arczán ránczok vonultak keresztül, ruhái, mintha idegen- 
től kölcsönözte volna, bő redőkben függtek le meg- 
soványodott testén, legjobb barátai alig ismerhetnének 
rá, — és még mindig nem változott helyzete. — A nádor 
s Bornemisza hasonló makacssággal maradtak meg 
föltételüknél; ez halálát, amaz szabadon bocsátását 
ellenzé, — Szaleresi helyzetében mindkettő saját becsü- 
letének kérdését látá, — s mint egy fa, melyet két 
hasonló erejű küzdő ellenkező oldalak felé akarna 

mozdítani, a küzdelem között a szerencsétlen fogoly 
örökké egy állásban maradt. 

Midőn a temesvári győzelem híre Budára jött, 
Szaleresínek helyzete változott. Leírhatatlan az öröm^ 
melyet e hír Budán okozott. A város ide menekült 
úri s nemes családokkal vala telve, minden ajkon 
Zápolya neve hangzott. A nemesség megmentőjének, 
a haza őrangyalának neveztetett, s kik ez általános 
lelkesedésben részt nem vettek is, mint a nádor, sőt 
maga a bibomok, a közvélemény árjának ellenállani 
nem voltak képesek, s a magasztalásban nem hagyák 
magukat felülmúlni senki által. — A király sóhajtva 
látá ezt; Bornemisza a veszélyektől félt, melyekkel a 
vajda mindig növekedő befolyása a királyt fenyegeté. 
Zápolya már akkor trónköveteléssel vádoltatott, pártolói- 
nak számát s merészségét maga a túlzó magasztalás 
is eléggé bizonyitá, melylyel ez utolsó tette említtetett ; 
s mennyire nem kellé még veszélyesbbé válni a férfiú- 
nak, ha a nemesség megmentésének egész dicsősége 
neki engedtetik által. Bornemisza jól tudta, hogy a 
királyi hatalmat alig fenyegetheti nagyobb veszély, 
mint ha fontos pillanatokban a dolgok élére nem áll, 
s nagy ügyek keresztülvitelét másokra bízza. Ulászlót 
tevékenységre bírni nem állott senkinek hatalmában ; 
Bornemisza tehát legalább azt akará megakadályoztatni, 
hogy Zápolya dicsősége ne legyen osztatlan. — Dózsával 
a lázadás nem volt egészen elnyomva, még Erdélyen 
kívül, hol az oláhok még mindig fegyverben álltak, 
a lázadás tovább tartott Bácsban, hol Hosszas Antal 
vezérlete alatt a keresztesek még pusztítva jártak; 
tartott a bányavárosokban, sőt a főváros közelében. 
Fehér s Veszprém vármegyékben Sós Domokos seregei 
még mindig nem győzettek le. Bornemisza nézete 
szerint a monarchia biztonsága kiváná, hogy a lázadás 

28- 

elnyomása az ország ezen részeiben ne Zápolya által 
történjék, sőt, hogy a béke helyreállításában itt, ha 
lehet, a király által az országba rendelt morya s cseh 
seregek legyenek munkások, s így a győzelem részben 
legalább a királynak legyen köszönhető. Bornemisza 
annyira meg vala győződve e nézetek fontosságáról, 
hogy a közelgő cseh sereg megérkezésének siettetésére 
önmaga Pozsony felé utazott. — Minő volt bámulása, 
haragja, midőn Budára visszatérve hallá, hogy míg ő 
távol volt, addig Szaleresi a nádor parancsára Temes- 
várra, Zápolyához küldetett, kire a király a lázadás 
elfogott vezéreinek büntetését bízta. A nádor, hozzá 
hasonló, inkább akaratos mint szilárd emberek módjára 
elfeledé, hogy vetélytársunk feisőbbségét alig ismerhetjük 
el jobban, mint ha ellene fortélyhoz nyulunk, — s 
Szaleresi e személyes hiúságnak lőn áldozatja. 

Első indulatában Bornemisza egyenesen Perényihez 
akart menni, hogy neki szemrehányásokat tegyen. Fel- 
fogása szerint a nádor eljárása által nem annyira ő 
maga, mint a királyi méltóság sértetett; szükséges 
volt, hogy Ulászló hatályosan lépjen fel, s Zápolyát 
minden, Szaleresi ellen intézendő lépéstől mint király 
eltiltsa. Bővebb megfontolás után azonban Bornemisza 
felhagyott e szándékkal. Ismeré főkép a szomorú hely- 
zetet, melyre a királyi hatalom hazánkban jutott, s 
nem akará azt kitenni egy uj megalázásnak. Biztosabb- 
nak látszott, ha czélja elérésére mellékutat választ. 

Ártándi Pál vitéz tetteinek híre eljutott Budára. Min- 
den Temesvárból érkezett levél szerint, senkinek sem 
volt Zápolyára, Verbőczi után, több befolyása, mint 
neki. A vajda állítólag többször monda, hogy nincs 
semmi, mit ez i^utól megtagadna. Bornemisza hozzá 
fordult. — A viszony, melyben Pál Szaleresi leányához 
állott, s mely által szerencsétlenségének nagy részben 

oka ő yala, Pált ez ügy iránt kétségen klyUl bazgóvá 
teendi, s Zápolya bizonyosan nem fogja megtagadni 
kérését, miután sem Szaleresivel személyesen ellen- 
ségeskedésben nem állott, sem a pesti polgár életét elég 
fontosnak nem tarthatá, hogy miatta Ártándit megsértse. 

Megirta tehát levelét s Farkast küldé vele Temesvárra, 
ki épen néhány óra előtt érkezett, s miután levelét 
átadá s az egész dolognak összefüggését elbeszélte, nem 
kis bámulattal látá most kedves urának magaviseletét. 

Pál utolsó szavai után egy ideig ismét hallgatás 
következett, mi alatt Ártándi a szobában fel s alá járt ; 
Farkas pedig időről-időre felsóhajtva, szemével urának 
lépteit kisérte. 

— De Bornemisza ő nagysága azt mondta, hogy Pál 
úrfi a királynak s mindazoknak, kik vele tartanak, 
alig tehet nagyobb szolgálatot, mint ha a szegény 
Szaleresit megmenti — szólt végre Farkas, látszólag 
elzavarodva. A becsületes cselédnek ugy látszott, hogy 
urát nem is sérthetné inkább, mint e szavak által. 
Hisz együgyű felfogása szerint megbecstelenités vala 
föltenni, hogy, miután Szaleresi melletti közbenjárását 
— melyhez őt minden nemes érzelmei késztetek — 
előbb megtagadta, ha tudtára esik, hogy ez által a 
királynak s néhány hatalmas umak kedves szolgálatot 
tehet, határozatát most meg fogja változtatni. 

Pál megállt Farkas előtt, de arczán nem látszott 
harag. — Nem látom által, mi különös érdekében fek- 
hetik a királynak Szaleresi élete. 

— De az Istenért, hogyne feküdnék érdekében — 
szólt Farkas bámulva, — mikor az egész világ tudja, 
hogy Szaleresi a királyi szóban bízva tette le fegyvereit. 
Szegény cseléd vagyok, de engem úgyse, ha velem ily 
valami történik, nem tudom, mit cselekedném. 

— Igaz, igaz, a király szavát adta — monda Pál 

szórakozással; — nem annyira Szaleresi élete, mint a 
kir&ly 8 tanácsa hatalmának összeütközése forog kérdés- 
ben. Sajnálom — tévé hozzá röyid gondolkozás után Pál, 
mialatt összehasonlitván Ulászló gyöngeségét s azok 
hatalmát, kiket, ha Szaleresi mellett közbenjárólag lép 
fel, megsérthetne, előbbi határozatában megerősödött, 

— igen sajnálom, hogy Bornemisza ő nagysága kivána- 
tát nem teljesíthetem ; de ismered állásomat. A szeren- 
csétlen viszonynak, melyben egykor EláriTal álltam, 
titokban kell maradnia és ha — — 

— De épen azért — szólt közbe Farkas — nem 
jobb-e, ha a nemzetes úr Klárit lekötelezi; a szegény 
leány könnyelmű, de jószivű mindamellett ; ha apja életét 
a nemzetes úrnak köszöni, hálából hallgatni fog ; de 
ellenkező esetben nem állnék jót 

— A szerencsétlen leány nincs többé — szólt Pál, 
s a yalódi vagy szinlelt szomorúságot, melyly ele szavak 
mondattak, meghazudtolá arczának kifejezése, legalább 
Farkasnak úgy látszott. Az öreg szolga urára függeszté 
szemeit s keble nehéz fohásztól emelkedett. 

— Szegény Klári ! — monda, — ha visszagondolok a 
deli piros leányra, alig képzelhetem, hogy meghalt. 

— Fájdalom, nincs semmi kétségem — folytatá Pál. 

— Apja legénye, ki mindig vele járt, midőn Báthori 
seregei a keresztes tábort elfoglalák, elveszett. Jól ismer- 
tem őt, s magam láttam a halottak között. Klárinak 
eltUnt minden nyoma. Mindenfelé kerestetem, de hasz- 
talan ; mig végre két rabtól, kik egykor a pesti sereg- 
hez tartoztak, s így mind Szaleresit, mind leányát jól 
ismerek, néhány nap előtt megtudtam, hogy Klári, 
midőn az ütközet után néhány társával a Temesen át 
akart menekülni, lovastól együtt ott veszett a habok 
között. Hidd el, — tévé hozzá érzékenyen, — e szegény 
leány sorsa mondhatatlanul fáj szivemnek. 

— Elhiszem — sóhajtott Farkas, s úr és szolga el- 
hallgattak. Pál, hogy az öreg huszár tekintetét kerülje, 
az ablakhoz állt s kinézett; emez hallgatva maradt 
előbbi helyén. 

A kínos hallgatást gyönge nesz szakitá félbe. Pál és 
Farkas az ajtóra néztek; — s ki irja le a bámulást, 
az ijedtséget, midőn a parasztasszonyban, ki belépve 
nagy kendőjét visszaveté, mindketten Elárira ismertek. 

— Klári ! — kiáltanak Pál és Farkas egyszerre, s az 
ijedtség, mely ly el az előbbi e nevet kimondá, nem 
hagyott kétséget az érzemények iránt, melyekkel e 
váratlan találkozás lelkét tölte. 

— Jó, hogy megismersz — monda a hölgy, sötét 
szemeit Pálra függesztve ; — csaknem három hete, hogy 
nem láttuk egymást, s három hét jegyesnek, ki menyeg- 
zőjét alig várhatja, hosszú idő lehet. 

E szavak leirhatatlan keserűséggel mondattak, — 
Pál zavarodtan lesüté szemeit. A hatalom, melylyel 
érzeményeit máskor el birá rejteni, elhagyta őt, s érzé, 
hogy remegett. 

— Rendkívül hidegen fogadod kedvesedet — szólt 
a hölgy gúnyolva, — úgy látszik, a váratlan öröm 
egészen elnémitá nyelvedet. Bám sem nézesz, pedig 
jól tudom, csak ha szemed rajtam függ, érzed egészen 
boldognak magadat. Hisz hányszor nem mondtad ezt 
és ily nemes lovag talán csak nem hazudott? 

— Megvallom, jöttöd meglepett — rebegé Pál, — 
azonkívül a veszély, melynek magadat kiteszed, midőn 
a jelen pillanatban a városba jösz — — 

— Nemes lélek! — szakitá félbe Klári a szólót az 
előbbi gúnyos hangon; — de elfeledéd-e Zápolya biz- 
tosság-levelét, melyet akkor adtál, midőn helyetted 
Báthorinak levelet vittem? Miként feledkezhetel meg 
ekként legnemesebb tetteidről ? Vagy ki hallott valaha 

lovagiasabb eljárást, mint irányomban a tied yala ? 
Magadra vállalod, hogy Zápolya levelét Báthorinak 
fogod átadni. Temesvárt akkor a keresztesek környezek, 
8 képzelhetem a bámulást, mely ly el nemes ajánlatod 
társaid által fogadtatott. Tudtomra adatod jöttödet s 
azt, hogy csak azért jövel, hogy engem láthass ; s midőn 
örömittasan karjaid közé borulok, csak úgy mellékesen 
említed leveledet is. Hisz magadra kellett vállalnod a 
veszélyes kiküldetést, hogy fölkeresésemre ürügyed 
legyen. A levél, melyet Báthorinak hoztál s melynek 
átadásáért az erdélyi vajda nem tudom mennyi jutalmat 
Ígért, mellékes dolog ; a legfőbb, az egyetlen, mi szive- 
den fekszik, az, hogy engem láthass ; hisz ki kétkednék 
ezen? Nem biztad-e, miután láttál, a levelet, melynek 
átadása annyi veszélylyel járt, reám, nyugodtan s teljes 
biztosságban elvárva, míg visszatérek s ismét láthatsz, 
s kebledhez szorítva csókokban előre kifizetheted a 
dicsőséget, mely tettedért Zápolya táborában reád vár ? 
Soha lovag dicsőbben nem viselé magát. 

— Ha tudtam, vagy csak gyaníthattam volna, hogy 
Zápolya levelének átadása reád nézve veszélylyel jár 
— monda Pál még nagyobb zavarban, — sohasem 
egyeztem volna meg abban, hogy azt magadra vállald. 

— És épen ebben fekszik nemeslelküséged legfénye- 
sebb bizonysága — vágott szavába az előbbi. — Ha más 
valakinek hasonló körülmények között kedvese ily aján- 
latot tesz, mint én neked, gondolod, elfogadta volna? 
Ki ne tudná, hogy a hölgy, ha magát szerettetve véli, 
mindenre kész; hogy nincs veszély, melytől vissza- 
ijedne, ha kedvesének biztossága kívánná? Mely asszony 
ne hazudna ily körülmények között ; melyik ne mondta 
volna: bízd rám leveledet, mi neked veszélyes, nekem 
könnyű. De kérdezd lovagtársaidtól : van-e közöttük, 
ki kedvesének ezt elhiszi? ily óriási bizalommal csak 

te bírsz. Kérdezz akárkit, s meg fogja vallani, hogy e 
tekintetben Ártándi Pálnak nincs párja az országban. 
Pálnak vére arczába tolult, de hallgatott. 

— De ne félj, a világ ezt meg fogja tudni — folytatá 
Klári rövid hallgatás után, mialatt szemeit az i^u 
zavarán legelteté. — Zápolya levelével szabadon járha- 
tok körül a városban, s körtQ fogok járni utczáról- 
utczára, piaczról-piaezra, s elbeszélem mindenkinek e 
csodálatos történetet. 

— Mi azt illeti, — monda Pál, erőt véve magán, — 
tehetsz, mit legjobbnak fogsz látni. Hogy a levél nem 
általam jutott Báthori kezébe, azt szintúgy tudja Zápolya, 
mint Báthori maga, kinek azt átadtad. Sőt talán jól 
teszed, ha magadat Zápolyánál jelented ; a vajda bőkezű, 
s kétségen kívül meg fogja jutalmazni tettedet. 

— Nem szoktam kereskedni azzal, mit szerelemből 
tevék — monda Klári, kinek halvány arczán gyönge 
pirosság futott át e szavakra; — mondd a vajdának, 
hogy itt vagyok, kérd számomra jutalmamat s tartsd 
meg magadnak. 

— Klári ! — kiáltá Pál s arcza lángolt. 

— Igen, tartsd meg magadnak jutalmadat — folytatá 
emez. — Ha a vajdát nem lephetem meg híremmel, 
legalább Frusina bámulására számithatok. — Se sza- 
vaknál Klári egy levelet vont ki kebléből, melyben Pál 
saját írására ismert. 

— Ez a szerencsétlen levél, mely minden bajnak 
oka — sóhajtott Farkas, ki az egész jelenet alatt hall- 
gató bámulásban állt, míg Pál mintegy önkénytelenül 
a levél után nyújtotta kezét. 

— Igen, ez azon levél — monda Klári, midőn egy 
lépéssel hátrább vonulva, a levelet ismét keblébe rejté, 
— melyben Ártándi Pál tudtomra adja, hogy szive 
örökre az enyém marad ; hogy csak apjának engedel- 

meskedye, csak kénytelenségből nynjtja kezét Frusiná- 
nak; s kíváncsi vagyok tudni, vajon a büszke kisasz- 
szony el fogja-e fogadni az áldozatot, melynek nagyságát 
a nemzetes úr kétségen kiviil eddigelé eltitkolta mátkája 
előtt. 

— Az Istenért, Klári, — monda Pál ijedten, — tégy 
velem akármit, csak ezt ne! 

— Csak ezt ne? — ismétlé gúnyolva a hölgy, — 
mondj valamit, mi által szivedet mélyebben sérthetem, 
s teljesiteni fogom kivánatodat. 

— Állj rajtam boszút, — monda Pál könyörgő han- 
gon, — én okoztam szenvedéseidet, ronts meg engem, 
de Frusina nem bántott soha. 

— S én bántottalak-e ? — kérdé Klári keserűen ; — 
vagy bántott-e apám, s nem dultad-e fel éltem boldog- 
ságát, nem tettél-e földönfutóvá? 

Pál érzé e szavak igazságát s hallgatott. Mély gon- 
dolatokba merülve járt fel s alá szobájában. Klári 
némán állott előbbi helyén; szemében, melylyel Pál 
minden mozdulatait követé, gyűlölség s kielégített boszú 
vala kifejezve, oly vad, oly engesztelhetetlen, hogy a 
hölgy szép vonásai csaknem ijesztőkké váltak. Végre 
hosszabb gondolkodás után Pál megállt s a hölgyet 
újra megszólítá. 

— Klári, — monda érzékeny, csaknem remegő han- 
gon, — ismerlek, szenvedélyeid pillanatokra elragad- 
hatnak, de te jó, nemes lélek voltál mindig. 

— Jó, nemes lélek! — vágott szavába a megszólított 
indulattal. — Nézd a tért, melyen a folyó árjai átfu- 
tottak, egykor zöldben állt, teli virágokkal, most termé- 
ketlen fövényt és iszapot találsz, zsombékok között csak 
kígyók tanyáznak. Ki oka, hogy e fold nem jó, nem 
nemes többé? 

— Hidd el, Klári, értem fájdalmadat, s ámbár sok 

voJaa, mit ha elmondanék, egész magamviselete talin 
ksTéabbé yétkesnek tűnnék föl még a te szemeid előtt 
is, nem fogom mentegetni magamat. De gondold meg 
saját jöYŐdet, Bármily részt vettél e szerencsétlen zen- 
dülésben, Zápolya levele minden büntetéstől fölment, 
s ha kárt szenvedtél vagyonodban, gondolod-e, hogy 
barátságomra számot nem tarthatsz, s hogy vesztesé- 
geidet, mennyire rajtam áll, pótolni nem fogom ? Beád 
szebb napok várnak. A fájdalmak, melyeket szeren- 
csétlen szerelmem okozott, idővel enyhülni fognak, s 
talán nemsokára más, szerelmedre méltóbb férjnek 
kaijai között elmúlt szenvedéseid álomként fognak fel- 
tűnni lelked előtt, melynek keserűségét a szebb való 
elvévé. 

Az ok, melynél fogva a legildomosabb emberek is az 
életben annyi ballépést követnek el, abban fekszik, 
hogy kevés kivétellel másokról magunk szerint Ítélünk, 
s midőn őket valamire bimi akarjuk, csak oly indo- 
kokat használunk, melyek magunkra nézve meggyőző 
erővel bimának; ez történt Ártándival is. Szavai józa- 
nok lehettek. Ha Klári úgy érez, mint ő ; ha cselekvé- 
seiben számítani tud; ha szenvedély által soha nem 
engedi magát elragadtatni s tetteinek következéseit 
fontolóra veszi : az ildomos tanács megváltoztathatá 
határozatát; — így Ártándi szavai csak növelek szen- 
vedélyét. 

— S ezt nekem mered mondani? — szólt még 
nagyobb indulattal. — Feldúlod életemet, nincs kötelék 
oly szent a világon, melyet miattad szét nem szaki- 
tok, nincs érzemény e szívben, melyet kínná nem vál- 
toztatál! .... De miért kesergek? Ha vagyonomban 
kárt szenvedtem, te nagylelkűleg pótolni fogod veszte- 
ségemet! .... Szerettelek. Te viszontszeretettel, ígé- 
retekkel, eskűvésekkel fizettél, s most, miután hamis 

pénzedre ráismertek, kicseréled azt valódi aranynyal; 
8 mi panaszom lehet ellened? hisz te becsületesen 
fizettél meg! Alávaló, ki azon dolgoknak, melyeket 
tőlem elraboltál, még becsét nem ismered, ki elég alja- 
sán gondolkodói az emberekről, hogy másokat saját 
példád követésére föl merj szólitani. 

— Félreértesz, — szólt Pál megnyugtatva; — nem 
természetes-e, ha jövőd iránt senki nálamnál több rész- 
véttel nem viseltetik; ha, miután elég szerencsétlen 
valék szivednek bánatot okozni, mindent elkövetnék, 
hogy e bánatot legalább enyhítsem? 

— Bízd ezt reám, — monda megvetéssel a hölgy. 

— Megfosztottál mindentől; egy van, mi reményeim 
romjaiból fenmaradt: a boszú; csak ha ezt elértem, 
enyhülhet bánatom. Igen, nézz bámulva reám, — foly- 
tata mindig növekedő indulattal, — ez czélja életemnek ! 
Mondád, hogy rám derültebb napok várnak. Én is azt 
hiszem ; de e derültebb napok azok leendenek, hol a 
te láthatárod elsötétedik. Sorsunk válhatatlanul össze- 
forrt ; nem más férjnek boldogságában, én a te kínjaid- 
ban fogom feltalálni kielégülésemet. Eltöltéd e szivet 
annyira, hogy belé más érzemény nem fér ; mint egykor 
szerelmed, úgy gyülölésed most kizár minden egyebet; 
tied vagyok, s hív leszek hozzád végső lehelletemig ; 
s ha porig alázva, ha megvetve, ha szerencsétlenül 
látlak, nem panaszkodom végzetem ellen, hisz betöltém 
hivattatásomat. Legyen áldva végzetem, hogy e levelet 
kezembe adá, mely büntetésed eszköze leend. 

— Az Istenért, Klári, már hogy' beszélhet ilyeneket? 

— szólt most közbe Farkas, ki az egész jelenet alatt 
hallgatva állt, s szemeit majd urára, majd Elárira 
függesztve, csak nehéz fohászok által tanusitá részvé- 
tét. — A boszú, mint tisztelendő udvari káplánunk 
mondja, kard markolat nélkül, minél erősebben suj- 

tiink vele, annál nehezebben sebezzük meg önmagun- 
kat. Gondoljon inkább apjára, ki a leányasszony szen- 
vedélyessége által került jelen bajába, s kéije a nem- 
zetes urat, hogy mellette Zápolya előtt közbenjáró legyen. 
Ha ez nem történik, Ambrus gazda holnap reggel a 
vérpadon végzi napjait ; s ki lesz szerencsétlen veszté- 
nek oka? 

A hatás, melyet e szavak a jelenlevőkre tettek, leir- 
hatatlan. Elári megsemmisülve mereszté szemeit a 
szólóra, a vad indulat, mely arczán lángolt, néha bor- 
zadásnak engedett helyet, — mlg Pál egész magavise- 
letéből kitűnt, hogy a sértett hölgy fenyegetéseitől nem 
fél többé. 

— Apám Zápolya hatalmában ! halálra itélve ! apám 
a vérpadon végezze életét, ha ez nem könyörög érte! 
— rebegett a szerencsétlen félig magán kívül, mintha 
a szörnyű szavaknak, melyeket ajkai kimondanak, nem 
fogná fel értelmét. 

Farkas röviden elmondá Szaleresi állását. Hogyan 
küldetett Temesvárra, hogyan függ élete, mely ellen a 
nádor s minden főurak összeesküdtek, kizárólag Zápolya 
kegyelmétől, melyre csak akkor számithat, ha Ártándi 
Pál a vajdával szól. — Igen, Klári, ne boszúról gon- 
dolkozzék. Könyörögjön a nemzetes urnái, mint én 
könyörögtem, hogy apja kegyelmét ő kérje Zápolyától. 
Adja vissza levelét, tegye, a mit kivánni fog, csak apja 
életét kérje tőle. Hisz a nemzetes ur átlátja, hogy hibá- 
zott, kész mindenre, hogy hibáját jóvá tegye, ő nem 
fogja megtagadni pártolását. 

Klári felkaczagott. — Végre értelek, — szólt. — A 
levelet adjam vissza; nemde, hogy urad aljasságának 
bizonysága kezetekbe kerüljön, azért koholtad e mesét ? 
Ki keresne ősz hajad alatt ennyi fortélyt, te méltó szol- 
gája uradnak?! de azt hiszed, nem tudom, hogy apám 

Bud&n van, hogy élete maga a király szava által biz- 
toBÍttatott, hogy Zápolya kegyelmére, nemzetes Ártándi 
Pál közbenjárására szükség nincs? 
— Vezesd őt a tömlöczbe, — monda Pál nyugodtan, 

— hadd győződjék meg saját szemeivel. — S a jövő 
perezben Klári, Farkas által kisérve, siető léptekkel 
elhagyá szobáját. 

Pál maga maradt. Fel s alá járva, átengedé magát 
kínos gondolatainak. Klári boszújától nem volt többé 
mit félnie. Ha levele visszaadását Szaleresi kegyelmének 
föltAeléül köti ki, Klári ezt nem tagadhatja meg. Ezen 
Pál ép oly kevéssé kételkedett, mint azon, hogy Zápolya 
a pesti vezér szabadonboesátásába könnyen beleegyezik. 
Klári talán akkor sem fog felhagyni szándékával, s 
mindent elkövet, hogy rajta boszút álljon, de ha kezé- 
ben semmi nincs, mi által a viszonyt bebizonyíthatná, 
melyben vele állott, ki fog hinni szavának? Sőt csak 
egy szavába kerül, s Zápolya Szaleresi kegyelmét örök 
számkivetéssel fogja összekötni, mi által még Klári 
szemrehányásaitól is szabadulhat. Mennyivel tisztábban 
átlátá azonban mindezt, mennyivel inkább el vala hatá- 
rozva mindent elkövetni, mit saját biztossága megkíván : 
annál inkább érezé magaviseletének egész aljasságát. 

— Oh, bár e szerencsétlen szenvedély által magamat 
soha elragadtatni ne hagytam volna ! — így szólt egy 
székre vetve magát. — Mit ér, ha tettem titokban 
marad, ha mindenki által tisztelettel említtetik nevem, 
én magam nem feledhetem multamat, s ha állásom 
mások által írígyeltetík, én tudni fogom, mily áron 
vásáriám azt. — Pál lelkét leírhatatlan keserűség tölte 
el ; neki úgy látszott, mintha önbecsülésével egész élte 
nyugalmát vesztette volna el. De ez ü^u azok közé 
tartozott, kik magukat ily érzeményeknek soha egészen 
át nem engedik. Minél tovább gondolkozott, minél 

inkább megfontolá helyzetét, annál több mentséget 
talált magayiseletére. Ocsmány tettnek látszott, hogy 
Szaleresi életét föltételekhez köté, de nem vala-e erre 
kénytelenltve s pedig oly viszonyok által, melyeknek 
első kutforrását még szigorú erkölcsbiró is alig nevez- 
heté ifjni könnyelműségnél egyébnek ? Ki tenne helyze- 
tében mást ? s nem vala-e elhatározott szándéka mindent 
elkövetni, mi által Klárinak és szerencsétlen atyjának 
helyzetét kellemesbbé teheti? nem tevé-e fel magában, 
hogy ezentúl életében mindent kerülni fog, mi által 
hasonló bonyodalmakba jöhetne? Ki nem tévedett egy- 
szer életében ; mely ifjú nem ragadtatá el magát szen- 
vedélyei által? de ő ismeri e ballépések következéseit, 
ő tudja, hogy a rossz, a mit tevénk, mint a vigyázat- 
lanul tett adósság, kamatai által annyira növekedik, 
mig érte eleget tenni nem áll hatalmunkban, s jövőben 
tisztán s egyenesen fog haladni élete pályáján! — E 
föltételek által Pál csaknem megnyugtatva érezé lelki- 
ismeretét, s midőn Klári, Farkastól követve, a szobába 
rohant s lábaihoz borulva kétségbeesetten apja életéért 
rimánkodott, senki nem gyaníthatta volna, hogy a kettő 
között Pál az, ki magát vétkesnek érezheti. 

— Mentsd meg apám.at s kívánj tőlem akármit — 
rebegett Klári. Pál nyájasan fölemelé a térdelőt, s miután 
Farkast kiküldé, szelid szavakkal vigasztalni kezdé őt. 

— Az Istenért, menj Zápolyához. Kérd tőle apám 
életét. Tőled függ megmentése. S kérd éltemet, ha kell, 
itt van. 

— Csak bocsánatodat kérem — szólt Pál nyájasan, 
— vagy ha azt is megtagadnád, legalább arról biztosíts, 
hogy boszudat rajtam fogod állani s nem rontod meg 
annak boldogságát, ki fölött őrködni tőlem a becsület 
kivánja. 

— Értelek — monda Klári keserűen, s szeme meg- 

Tetessél függött a szólón, — a levelet kívánod vissza, 
mely egész aljasságodat a világ előtt bebizonyíthatná. 
A hóhér kényszerítve végezi ki áldozatait, te a vér- 
paddal kereskedést űzöl ; atyám élete előtted áru, melyet 
nem ajándékozol, de eladsz, ha érte megfizetnek. Nem 
bámulom! hozzád méltó ez is. Menj hát Zápolyához, 
szerezd meg apám szabadságát ; de érted-e, teljes szabad- 
ságát, s azon perczben, midőn erről biztosítál, leveled 
kezedbe jut. 

Pál megszégyenítve mentegeté magát, hogy apja 
életét minden föltétel nélkül megmentené, s a levél 
visszakérésére csak Klári szenvedélyessége s az által 
kényszeríttetik, mert e levéltől nem annyira saját, mint 
Frusina szerencséje függ. Elári alig hallgatott ment- 
ségeire. — Menj — monda megvetéssel, — mentsd 
meg apámat, fogadd érte díjadat, s adja az ég, hogy 
soha többé ne találkozzunk e világon. Miattad tettem 
szerencsétlenné apámat, ez élet ezentúl neki leend 
szentelve. ínséget s nyomort fogunk szenvedni, koldulni 
talán ajtóról ajtóra, de a végső gyalázat, hogy tőled 
jótéteményeket fogadtunk el, nem fogja lesújtani lel- 
künket. Menj s térj meg mielőbb, hogy atyámmal e 
szörnyű helyet elhagyhassam ; felejts, ha tudsz, de légy 
Daeggyőződve, hogy én nem felejtelek, s ha e világon 
a sors együvé vezetne, a gyűlölséget, melylyel tőled 
bucsut veszek, itt találod e kebelben, örökre elevenen ! 
Menj ! 

E szavakat Elári elkeseredve, szenvedélyesen monda 
el. Miután Pál távozott, kitörtek könyei. Egy székre 
veté magát s zokogott. Itt találta őt Farkas, ki kevéssel 
ura után a szobába lépett, s a szerencsétlent látva, 
érzé, hogy minden vigasztalás fájdalmait csak még 
inkább elkeserítené. 

Lőrinczen kívül, ki a temesvári ütközet után Bácsba 
menekült s e megyében Hosszas Antal vezértársával a 
pórhadat tovább folytatá, mindazok, kik a kereszteseket 
Zápolya ellen vezeték, nem valának többé. A nagyobb 
rész csatában veszté életét, kik hátra maradtak, azokat 
kegyetlen kínzások között a hóhér végezé ki, s közülük 
csak hármat találunk még Temesvár börtöneiben, kik 
társaik közös sorsát eddig kikerülték. Dózsa Györgyöt 
és Gergelyt Zápolya kegyetlensége tartá fenn. Szaleresi 
Ambrus, mint tudjuk, csak egy nappal előbb kisértetett 
ide Budáról, hogy a had fővezéreivel együtt itt szen- 
vedje büntetését, melyet a király kegyelme neki elen- 
gedett, de melyet Zápolya táborában megakadályoztatni 
senkinek nem állott hatalmában. Mindhárman egy 
börtönbe zárattak, s most, miután néhány óra előtt 
maga Zápolya megjelent közöttük, s nekik a jövő napra 
határozott büntetésüket tudtokra adá, remény nélkül 
várak a pillanatot, mely nyomorult létüknek véget vet. 
így találjuk őket most. 

A börtön, melybe Dózsa György s testvére az ütközet 
után zárattak, a vár nyugoti tornyának első emeletében 
fekszik. Inkább teremhez, mint tömlöczhöz hasonló, ha 
az erős vasrudak az ablak előtt, s a rabok lábaira vert 
nehéz lánczok nem mutatnák e hely mostani rendel- 

Br. Eötvös: Magyarország 1614-ben. II. 24 

tetését. A paszta falak egyikén feszület függ; három 
szalmaágy, néhány szék s egy kis gyalulatlan deszkák- 
ból összevert asztal egész bútorzata. 

Az ágyak egyikén Szaleresi ül. A szerencsétlen ima- 
könyvet tartja kezében, a nyugtalanság, mely ly el a leg- 
kisebb neszre körültekint s ismét könyvére forditja 
figyelmét, abban lapozni kezd, mintha azon imádságok, 
melyeket eddig talált, helyzetére nem illenének — eléggé 
mutatja, hogy a keresett vigasztalást nem találja könyvé- 
ben. — Az asztal mellett egy széken Györgyöt látjuk. 
Arczát két kezével takarva, a székely vitéz a körülötte 
történtekre nem fordit semmi figyelmei;. Mély gondo- 
latokba merülve ül ott, s csak a fájdalmas tekintet, 
melyet néha testvérére vet, mutatja, hogy nem feled- 
kezett meg helyzetéről. — Gergely azalatt az ablaknál 
áll, s nyugodtan néz ki a rónaságra, melyre a lemenő 
nap végsugarait önti el. Szelid arczán nem rémülés 
vagy szenvedélyes fájdalom, hanem csak azon meg- 
hatás vehető észre, melylyel jó ismerősöktől bucsát 
veszünk. Szeme utolszor függ az alkony bájos színe- 
zetén, de lelke keserűség nélkül válik meg a világtól. 
Nem ő maga választá a pályát, mely őt jelen helyzeté- 
hez vezette, csak bátyját követé, azt, kit elhagynia, meg- 
győződése szerint, szabad nem volt, s nyugodtan néz 
a halál, mint oly valaminek elébe, mit kikerülnie nem 
lehetett. 

— Nem hiszed-e — szólt György, midőn egyszerre 
székéről felugorva, öcscséhez közelített, — ha a vaj- 
dának azt Ígérem, hogy halálom előtt megalázom maga- 
mat előtte, hogy térdre borulok s éltemért fogok rimán- 
kodni: téged talán mégis szabadon bocsát? 

— Hová gondolsz? — monda Gergely bámulva. 

— Meg vagyok győződve — szólt az előbbi hévvel, 
— így megmenthetem éltedet. A vajda büszke. Szemé- 

bői is láttam, mennyire sértve érezé magát, hogy soha, 
mióta rabja vagyok, egy könyörgő szó sem hangzott 
ajkaimról. Oh, e földi istenek nem szeretik, ha néha 
egy emberre találnak, ki előttük térdet hajtani nem 
akar, kit porba dönthetnek, de ki önmagát porba nem 
alázza. Ha Zápolya térdeihez bondok, ha életemért 
könyörgök s megvetéssel ellökhet lábával, ő ennek még 
győzelménél is inkább fog örülni, s ily áron meg* 
mentelek. 

— Nem ismered a vajdát — monda Gergely; — a 
nemesség boszút kivan, s ő azt tőle nem fogja meg- 
tagadni. Nem is tehetné. Miután a lázadás büntetéséül 
annyi ezerén vesztek el, a vezéreket szabadon bocsá- 
tania nem lehet. 

— Bosszul értesz — szólt ismét az előbbi, — nem 
rólam van szó ; én bátran elvárom hóhéraimat, csak 
téged ne bántsanak. Hisz te ártatlanul szenvednél. 
Szerencsétlenségednek egyedüli oka én vagyok. Zápolya 
maga is tudja ezt, s talán csak azért fenyeget, hogy 
büszkeségemet megtörje. 

Gergely mélyen meghatja ragadá meg bátyja kezét. 
Eléggé ismeré Györgyöt, hogy átlássa, hogy az önmeg* 
alázás, melyre ajánlkozott, büszke lelkének minden 
egyébnél inkább fájt volna, s ennyi szeretetnek bizony- 
sága szeméből könyeket facsart. — Nem, bátyám — szólt 
érzékenyen, — ne tedd ezt. Élted bajnokhoz illő vala, 
ne gyalázd meg azt végső pillanataidban. A jövő kor 
talán szigorú Ítéletet fog mondani tetteid fölött ; de ne 
forduljon el megvetéssel sir ódtól. Gondold meg, hisz 
neved az én nevem is, s örülhetnék-e éltemnek, ha az 
meggyaláztatott. 

— Igazad van — monda György szomorúan, — de 
mit tegyek? Nem kell, nem szabad meghalnod; s mi 
más módon menthetlek meg? 

24» 

— S miért ne legyen szabad yeled meghalnom ? — 
kérdé a másik lelkesülve; — nem küzdöttem-e olda- 
ladnál, nem yolt-e fegyverem széttörve, karóm s mel- 
lem teli sebekkel, mikor az ellenség kezébe kerültem? 
Miért a különbség köztem és közötted éltünk végpilla, 
nataiban ? 

— Te hóhér által végezzed éltedet, Gergely ! ? — 
Hálta György fájdalmasan. — Oh, ha atyánk ezt meg* 
érte volna! 

— Atyánk azt mondaná — szólt a másik lelkesülve, 

— híven álltatok egymás mellett mindhalálig, ne vál- 
jatok el a végső pillanatban. Atyám mondaná : haljatok 
meg bátran, mint fiaimhoz illik ; hisz mi maradt egyéb 
a székelynek, mi által magát más népektől megkülön-* 
bözteti! Zsarnok vajdái rég nem engedik, hogy szaba- 
don éljen ; halálában tartsa meg a szabad férfiú méltó- 
ságát. A pillanat, melyben Istenünk előtt megjelenni 
készülünk, nem arra való, hogy felfuvalkodott emberek 
előtt hajtsuk meg fejünket. 

— Ne félj, — monda György, kinek arczán testvére 
szavainál vad lelkesülés látszott, — Dózsa György nem 
fog meghajlani senki előtt ; s ha utolsó perczeimben 
gyöngeség száUná meg lelkemet, nem saját sorsom, 
hanem azon gondolat fogja okozni azt, hogy magam^ 
mai rántottalak vesztembe. 

— Ezen ne aggódjál — szólt nyájasan az előbbi ; 

— magaddal rántottál vesztedbe, mint magadhoz emel- 
tél volna dicsőségedben. Végzetünk vala, hogy együtt 
maradjunk; és — tévé hozzá rövid szünet után, mi 
alatt a lelkesedés, mely arczán lángolt, leirhatatlan 
szomorúságnak engedett helyet — én semmit sem vesz- 
tek életemmel. Tudod, mi történt Dalnokon. 

— Oh, hogy a hóhérokat Isten átka sújtsa le ! — 
szakitá félbe György a szólót. 

— Házam elpusztult, nőm a gyermekeim nincsenek 
többé ; a kegyetlenek, hogy rajtam boszút álljanak, 
hátrahagyott kedveseimet rontották meg. Mit keressek 
a világon? Eis földem más kezébe került, házhelyün- 
kön más épitkezik, mit bánom én?! úgy sincs, kiért 
e földet felszántsam, kinek számára téli napokban a 
Gyertyán-oldalon fát vágjak* Ha minden ágai elszá- 
radtak, eljött az idő, hol a csert is ki kell vágni. 

— Igazad van, öcsém — monda György fájdalmasan ; 

— apád fiainak nincs mit keresniök e világon. Bocsásd 
meg nekem szenvedéseidet, melyek között a halál, mely 
reád vár, nem a legsúlyosabb leend. 

Gergely felelet helyett megszoritá bátyja kezét ; egy 
perczig hallgatva álltak mindketten, végre, egy érze- 
mény tői áthatva, egymásnak karjaiba borultak ; úgy 
látszott előttük, mintha a halálban, mely őket örökre 
egyesíteni fogja, nem lenne semmi keserű, semmi, 
mitől vissza kellene ijedniök. 

Szaleresi az egész beszélgetés alatt hallgatva ült 
ágyán. Szemeit majd az egyik, majd a másik szólóra 
függesztve, halvány arczán a legnagyobb fölgerjedés 
vala észrevehető. — Györgynek igaza van — szólt 
végre, midőn a testvérekhez közelített, remegő hangon ; 

— legjobb, ha Zápolya előtt magát megalázza. A vajda 
talán csak azt várja. Talán csak azért halasztotta el a 
büntetést mostanig, azért jött ma önmaga tömlöczünkbe, 
azért tartott a többi raboknál jobban, hogy Györgynek 
kérésre időt s alkalmat adjon. Ne taszítsuk el magunk- 
tól e vég reményt puszta makacsságból. 

Gergely sajnálkozva, György megvetéssel tekintett a 
szólóra. 

— Látod, György — folytatá az előbbi, ~ egész 
szerencsétlenségünknek te vagy oka. Gergely s én elkö- 
vettünk mindent, hogy borzasztó határozatodtól vissza- 

tartóztassunk, de hasztatan. Ezt meg kell mondanod 
Zápolyának. Ha tanácsunkat követted yolna, most a 
törökök ellen küzdenénk, és a lázadás soha ki nem tört 
Yolna az országban. Mint becsületes ember, ezt nem 
tagadhatod. 

— S tagadtam-e? — kordé György indulattal. 

— Annál szebb tőled, ha nem tagadtad ; így Zápolya 
végre át fogja látni az igazságot. Nem ismeri még 
eddig a dolgok állását. Mert a pesti seregnek vezére 
valék, s midőn magamat sértve gondolám, egy ideig 
a főurak ellen kikeltem, azt hiszi, hogy e borzasztó 
lázadásnak fő inditói közé tartozom. Pedig ti leg- 
jobban tudjátok, hogy a dolog máskép áll. Legkisebb 
bizodalommal sem bírtam táborotokban. Erről ti mind 
bizonyságot tehettek. Oh, ha csak szólhatnék Zápolyá- 
val, jót állok, meggyőzném ártatlanságomról. Lábaihoz 
borulnék, kérném, rimánkodnám, s megbocsátana. Hisz 
mi érdeke lehet halálomban? Oly nagy hatalmas úr 
ő, mit árt neki, ha én élek is? Nem fogok útjában 
állani. Zárasson a csonka-toronyba, vagy ide vagy bár- 
hová. A legkisebb tömlöcz, egy üreg a föld alatt, 
nekem mindegy, csak élhessek. 

A kétségbeesés, melylyel e szavak mondattak, az 
iszony, melyet Szaleresi halvány arcza kifejezett, mélyen 
hatott még Dózsa Györgyre is, ámbár az Szaleresit a 
had szerencsétlen kimenetele egyik fő okának tartván, 
gyűlölé. — Szegény ember — monda, s szeme sajnál- 
kozással függött a szerencsétlenen, — hogyan félhetsz 
ennyire a haláltól? 

-r- S van-e iszonyúbb a halálnál? — monda emez 
borzadva; — az élet, bármi szomorú legyen helyze- 
tünk, soha sem reménytelen. A legmélyebb börtönbe 
naponkint lehat legalább egy sugár, s ez egy sugár 
eszünkbe juttatja a napot, a tiszta eget, melyen ragyogni 

láttuk, a tájt, hol boldogabb napjaink folytak, hássimkat, 
kedyesinket, mindent, mi által magunkat szerencsések- 
nek éreztük s mit, míg sziyllnk dobog, még el nem 
yesztettUk egészen. Jobb napok jöhetnek. Talán éyek 
után, talán már holnap uj szerencse yárhat reánk. 
Ha élünk, elyárhatjak. Csak a sirban nincs remény, 
nincs yigasztalás. Oh, légy irgalmas, Dózsa! mentsd 
meg éltemet! Jer yelem, s térdeljünk le előtte, talán 
megbocsát. Életem yégső lehelletéig háládatos leszek 
jóságodért. Ha mást nem tehetek, imádkozni fogok 
érted, s Isten meg fogja hallgatni imádságomat. 

Szaleresi György lábaihoz borult, s kétségbeesetten 
karolá át térdeit. 

— Szerencsétlen — monda emez, s arcza több saj- 
nálatot, mint megyetést fejezett ki, — borulj le ott a 
feszület előtt. Isten segíthet, én nem. Hidd el, ha jelen 
helyzetednek az yolna oka, mert téged yelünk egy sorba 
áUitanak, nem lenne szükség, hogy Zápolyát csalódá- 
sáról én yilágositsam fel; reménylem, rég észreyeyé a 
különbséget közöttünk. 

— Istenem, Istenem! ha te nem segítesz, yeszye 
yagyok — szólt az előbbi, s a földre borulya, kezéyel 
eltakará arczát s zokogott. 

Gergely fölemelé a szerencsétlent, s őt ágyához 
yezetye azzal yigasztalá, hogy megmentése talán leánya 
kérésének sikerülend. 

Klári, mint tudjuk, nem bizya Ártándi Pál szayaiban, 
hogy apja fogságáról magának bizonyosságát szerezzen. 
Farkas kíséretében fölkeresé apját. Midőn őt a töm- 
löczben találá, a boldogtalan hölgy lelkét csak azon 
határozat tölte el, hogy őt bármi áron meg fogja men- 
teni. Egy yala, mi ifjú élete yég reményéül fenmaradt : 
az, hogy szenyedéseiért Ártándi Pálon boszút álljon ; 
csak ezt adhatá apja megmentéséért, s ő kétkedés nél- 

kül elhat&rozá magát ez áldozatra is. Farkas meggyö-' 
zödése szerint Szaleresi élete csak Pál közbenjárásától 
függ, ez, ha ennek dijául Klárihoz egyszer irt leyele 
yisszaadatik, nem fogja azt megtagadni ; s a hölgy azon 
reménynyel és Ígérettel hagyá el apját, hogy szabad- 
ságát még ma vissza fogja szerezni. — Elári Ígéreté- 
ben keyés vala, mi által Szaleresi magát jelen helyze- 
tében megnyugtatva érezheté. Mit a hatalmas Bornemisza 
el nem érhetett, mit maga a király hasztalan akart, 
az egy elhagyott leánynak hogyan sikerüljön ? De 
Szaleresinek szüksége vala reményre, s ő remélt min- 
den alap nélkül, minden valószínűség daczára. A feszü- 
let elébe térdelt, s forró imája között rövid ideig azon 
meggyőződés vigasztalá lelkét, hogy Isten őt el nem 
fogja hagyni vég Ínségében. De szerencsétlenségére 
Ártándi, ki Klárit, mint tudjuk, szobájában hagyva, 
Zápolyához sietett, a vajdát nem találta ott. Órákig 
kellett várnia, mig az Báthorival a vadászatról vissza- 
tért, s azalatt ismét elenyésztek Szaleresi reményei, sőt 
helyükbe uj aggodalom lépett : nem fogja-e talán Klári, 
hogy apját megmentse, önmagát bevádolni a vajda 
előtt, és annak szabadsága helyett csak önvesztét idézni 
elő e lépés által? Ily gondolatok között hallá Szaleresi 
rabtársainak beszélgetését. — György szavai uj irányt 
adtak reményeinek. — Neki úgy látszott, mintha 
Zápolya egész magaviselete azt mutatná, hogy csak a 
büszke székely megaláztatását kivánja, s midőn ezerre 
késznek nyilatkozott, a gyönge férfi kétségbeesése között 
mintegy uj sugárt láta sötét jövője fölött. Most eltűnt 
az is. S Gergely vigasztaló szavai, melyekkel ajószivú 
férfiú őt leánya Ígéretére emlékezteté, csak még inkább 
növelek szenvedélyes keserveit. 

A nap leszállt. Végső sugarai eltűntek. Künn a róna- 
ságon, melyen Dózsa György az ablakhoz támaszkodva 

szemeit jóirtatá, minden sötét vala. Fenn az égen, szaka- 
dozott fellegek között, csak itt-ott tűntek fel egyes csil- 
lagok, mintha a kis fénypontok, melyek az ablak yas- 
nidjain átragyogtak, csak még feltűnőbbé akarnák tenni 
a sötétséget, mely a foglyokat mindenfelől kömyezé. 
Csend yala, melyet künn csak az őrök lépései, a töm- 
löczben néha a lánczok megcsörrenése és Szaleresi nehéz 
fohászai szakitának félbe* — Gergely, midőn észrevéve, 
hogy vigasztalásai rabtársa keservét csak növelik, magára 
hagyta őt, s bátyja mellé az ablakhoz állott. 

Hosszabb hallgatás után egyszerre távol lépések von- 
ták magukra a rabok figyelmét. 

— Talán leányom! — szólt Szaleresi fölegyenesedve 
ágyán. — Talán ő, talán mégis ő! — monda, vissza- 
tartva lélekzetét s egész figyelmét a közelgő neszre for- 
*ditva. Csaknem hallani lehetett szive dobogását. Dózsa 
György s Gergely, ámbár nyugodtabban, szintén érdek- 
kel követék a zajt, mely tömlöczükhöz, úgy látszott, 
mindinkább közelített. 

— Ő! ől — kiálta félig magánkívül örömében s 
felugorva ágyáról. — Oh Istenem ! Klári ! Klári ! 

— Itt vagyok — hangzott a hölgy szava az ajtó 
előtt. — Örülj, atyám, szabadságot hozok. 

A nehéz lakat nyikorogva megnyílt, s Farkas, a 
tömlöcztartó s egy őr kíséretében, ki kezében égő fák- 
lyát hozott, Klári rohant a tömlöczbe. 

— Itt van Zápolya levele — monda a hölgy, miután 
apját keblére szorítva, neki az írást átadá. — Szabad 
vagy. Jerünk hamar. Hagyjuk el mielőbb e szörnyű 
helyet. 

Szaleresi félig magánkívül bámult leányára. A nem 
várt öröm gyönge lelkét csaknem megfosztá öntudatától. 

— Szabad vagyok — ísmétlé remegő hangon, — 
szabad s általad leányom. Oh, ez sok, igen is sok bol- 

dogs&g nekem ! nem bírom el. — S az ősz férfin térdre 
bomlt a feszület előtt s zokogása elfojtá szavait. 

Klári halyány arczán kimondhatatlan öröm kifeje- 
zése ragyogott; a többiek meghatva álltak, csak a 
tömlöcztartó tekintett körül nyugodtan. Bégi megszokás 
ily jelenetek iránt egészen érzéketlenné tervé őt. 

— Menjünk, atyám — szólt Klári, Szaleresit kezé- 
nél fogva, — még ma el kell hagynunk e várost. 
Zápolya agy rendelé. 

— Csak kissé nyugodtan leányasszony — dörmögött 
a tömlöcztartó, — hadd vegyem le vasamat lábáról. 

— Siess hát — monda Klári türelmetlenül, midőn 
apját az ágyhoz vezeté, s előtte letérdelve, lábát kezé- 
ben tartá, míg a tömlöcztartó egy derekán függő bőr- 
zacskóban Szaleresi bilincsének kulcsát keresé. 

— Isten engem, úgy parancsol, mintha ő lenne a 
háziasszony — szólt rosszkedvűen a tömlöcztartó, — 
úgy siet, mintha elfutna előlük az akasztófa, melyre 
az öreg kópé előbb-utóbb jutni fog. 

— S jól teszi, ha siet — monda Dózsa György, ki 
az egész idő alatt e jelenetnek néma tanuja volt, s 
látszó érdekkel, sőt meghatással követé Klári minden 
mozdulatait. — Jól teszi, ha siet. Szomjas uri emberek- 
kel van dolga, kik, ha a vérkupát bárkinek kedvéért 
leteszik, könnyen megbánják engedékenységöket. Ha 
Ambrus sokáig itt marad, a vajda még ellenkező paran- 
csot küldhetné. 

— Hiszem, vannak emberek, kik, ha hatalmukban 
állana, még inkább sietnének — szólt a porkoláb, 
ki azalatt munkáját bevégzé, gúnyoló tekintetet vetve 
Dózsára. 

— Kiről szólsz, alávaló ? ! — kiálta emez indulattal. 

— Nézze az ember, mennyire haragszik ő felsége 
— folytatá az előbbi gúnyolva ; — váij csak holnapig. 

majd megkoronáznak. Ha akarod, felhozom ékességei- 
det. Egészen uj koronád, kerékvasból csinálták a czigá- 
nyok. Királyi pálczád jó tizenöt font. A karszék magas 
és kényelmes, mint királyhoz illik. Ha majd a korona 
s pálcza szép yörös lesz s izzó székedre ültettek, akkor 
szólj büszkén, ha férfi vagy. 

A hallgatók borzadtak. Dózsa maga egy pillanatra 
elhalványiilt, érzé, hogy haja borzad. 

— Félsz nemde? — folytatá az előbbi megvetéssel; 
— jól esik; a paraszt miért vágyódik korona után. 

— El szemeim elől, gyáva szolga! — kiáltá Dózsa, 
ki a pillanatnyi borzadáson erőt véve, a gúnyoló sza- 
vakra egész büszkeségét érezé, — jer ki holnap, s ha 
a kínok között, melyek reám várnak, jajgatni hallasz, 
ha ajkaim egy könyörgésre nyilnak meg, legyen nevem 
őrökre a gyalázat jelszava, mint a tied volna, ha róla 
az emberek nem feledkeznének meg, mielőtt még sirodba 
szálltál. 

A méltóság, melylyel Dózsa szólt, elnémítá a gúnyolót. 
Szaleresi bámulva nézett a szólóra. Farkas, tiszteletre 
gerjesztve ennyi bátorság előtt, elmondá, hogy, teljes 
meggyőződése szerint. Zápolya Ítéletét nem fogja végre- 
hajtatni. Dózsa, bármilyenek voltak is vétkei, sokkal 
vitézebbül viselte magát, hogysem egy hadvezér, a 
nélkül, hogy magát meggyalázná, vele ekkép bánhatna. 

— Nem ismered Zápolyát — válaszolt az előbbi lel- 
kesedve, — de Zápolya nem ismer engem. Az itélet 
végre fog hajtatni, de nem gyalázatom, melyet gyönge- 
ségemtől vár: örök dicsőség leend következése. Lel- 
kemet nehéz vétkek terhelik; tetteket követtem el, 
melyeket nyugodtabb órákban meggondolva, megbán- 
tam, s melyekért az emberek talán átkot mondanának 
fölöttem, de kínjaim eleget fognak tenni mindenért. 
Isten s a jövő kor ítélőszéke előtt, hol egykor a hatal- 



880 

mas yajda is megjelen, utolsó pillanatom eltakarja 
multamat, s a megvetés nem az áldozatra, hanem 
hóhérj&ra vár. Mondjátok meg ezt Zápolyának. Mond- 
játok neki, hogy dühét megvetem. A népért emeltem 
fegyvert, a népnek élőképe gyanánt fogok ülni izzó 
királyi székemen, melyet számomra készíttetett, de az 
égő koronát, melyet fejemre tett, gyönge keze nem 
fogja levehetni homlokomról. A jövő ott találja azt s 
meg fog hajlani a férfi előtt, ki azt panasz nélkül el 
birta viselni.^®) Menjetek. 

Szaleresi leányával s Farkassal hallgató bámulás között 
ménének el. A porkoláb lesüté szemeit s követte őket« 
Dózsa hallgatva állott előbbi helyén. — Mikor a távozók 
léptei a folyosón s lépcsőzeten elhangoztak s ismét csend 
Ion, Dózsa György visszanyeré előbbi komor nyugalmát* 

— Feküdjünk le — monda Gergelyhez, — erőre lesz 
szükségünk. 

Gergely sohasem látta még így bátyját. Kinek eddig 
csak bátorságát bámulá, az most felmagasztalva, mint 
felsőbb lény, állott előtte. Szólni akart, de jobban fel 
vala gerjedve, hogysem szavakat találhatott, s hallgatag 
szoritá testvérét karjai közé. 

György észrevéve megindulását. — Légy nyugodt — 
monda, — az egész élet nem érdemes egyetlen fohászra. 
Minden, a mit kivántam, az vala, hogy ne dicsőség 
nélkül szálljak siromba, s azt elértem. Jobban szerettem 
volna, ha pályámat nyilt csatában végezhetem, de anyám 
megjövendölte, hogy megkoronáznak; nem kerülhetem 
el végzetemet. Szegény anyám! de jó, hogy álma tel- 
jesülését nem érte el. — Jó éjszakát. 

S ezzel Dózsa György ágyára feküdt s rövid idő 
múlva elaludt, oly mélyen, oly nyugodtan, mint más- 
kor csaták előtt szokása vala. — Gergely a feszület 
débe térdelt s imádkozott. 

Egy hónapnál több múlt, mióta a keresztes csapat, 
mely Sós Domokos vezérlete alatt Fejér s Veszprém 
vármegyében legtovább tartá fenn magát, a győri püspök 
és Sittkei Gotthard által vérontás nélkül szétüzetvén, 
a pórhad bevégezettnek vala tekinthető. — A király 
október 18-ikára a Bakoson országgyűlést hirdetett ; a 
nemesség szokatlan számmal jelent meg e helyen, s 
úgy látszott, mintha a had után minden előbbi hely*> 
zetébe fogna visszajutni. Igaz, a pusztitásnak nyomai 
megmaradtak; voltak megyék, hol egy uri lak sem 
állt feldulatlanul, s háromszáz nemes családnál több 
gyászolá a pór által meggyilkolt tagjait ; de ez ország, 
melyet a tatár megjárt, s mely cseh s német szom- 
szédaitól s néha belviszongások között annyit szenve- 
dett, megszokta e pusztitásokat, s szüntelen hadaink 
között, hol majdnem kizárólag a nemesség küzdött, 
nem volt ritka eset, hogy a Bakoson még többen jelen- 
tek meg gyászruhában, mint jelenleg ; s így nem lehet 
bámulni, ha a nagyobb rész az ország helyzetében 
semmit sem talált, mi különös aggodalmakra szolgál- 
hatna okul. — Máskép vélekedtek, kik a dolgokat 
magasabb szempontból tekintve, távolabb láttak. 

Jaj a hazának, melynek fiai egyszer egymá^ ellen 
forditák fegyvereiket. A polgári háború kegyetlenebb 

minden másoknál, s a Dózsa által yezérlett lázadás, 
némely történetíró tanúsága szerint, több mint hetven- 
ezer ember életébe került, s mégis nem ez anyagi 
szenvedések, nem egyes városok és falvak füstölgő rom- 
jai, nem a veszteség, melyet egyesek e szomorú idők- 
ben szenvednek, teszi azoknak fő átkát. Az egyes küzdők 
sirhantjait elsimítja az idő, a városok fölépülnek, szor- 
galom s nyugodtabb napok uj jólétet teremtenek, — 
szóval, mit a polgári háború elvett, az idővel elfelej- 
tetik, de nem az, mit maga után hagyott. — A gyűlöl- 
ség, mely, mint a sértő nyílnak töredéke, a látszólag 
begyógyult sebben benmarad s szünetlenül fáj, s ha 
évek után is, végre mindig kigyúl s uj veszélyeket 
okoz; a gőg a győzőben, a legyőzöttben titkos boszú- 
vágy; gyanú s bizodalmatlanság minden oldalról, — 
ezek azok, miket a győzelem vagy békekötés eligazítani 
nem képesek, s a viszálykodásnak elhintett magvai 
előbb-utóbb megtermik átkozott gyümölcseiket. Mint a 
családi kötelékek feloldhatlanokká válnak, ha azokat 
hosszú egyetértés emlékei erősítek, s a megelégedés, 
melyet házi körünkben találunk, nem annyira egyes 
élvezetben dús pillanatokbaií, mint inkább azon biz- 
tosságban fekszik, hogy boldog s kesevű napokban 
mieinktől elhagyatni nem fogunk, így vaa ez a nem- 
zetek életében is. A haza és család hasonló alapokon 
nyugszanak. Szeretet nélkül se egyik, se másik nem 
állhat fenn. Vannak pillanatok, midőn a szeretet egész 
lelkesedése szükséges mindkettőjöknek, hogy a fölöttök 
átvonuló fergetegnek ellenálljanak ; s a család és nem- 
zet, mely e pillanatokban keblében a szeretet szikráját 
nem találja, — a család és nép, melynél a környező 
vihar e szikrát lángokra nem gyulasztja, veszni fog. 
A sors néha megkísérti emberi viszonyainkat, s miben 
semmi isteni nincs, azt, mint a létre érdemetlent^ 

elsodorja hatalmas karával. De e fellengző érzemények, 
melyekkel családok és népek az őket környező veszé- 
lyeknek ellenállának, nem elégségesek arra, hogy fenn- 
állásukat biztosítsák. Azon érzemény, mely bizonyos 
körülmények között szenvedélylyé nem yálhatik, nem 
érdemli, hogy szeretetnek neveztessék, — s ez épen 
úgy áll a haza, mint minden másnak szeretetéről; de 
a szenvedélynek pillanatai rövidek — s valamint az 
épületnek, hogy fennálljon, a grániton kívül, melyből 
falai rakattak, vakolatra van szüksége: úgy a szeretet 
látszólag gyönge s becstelen, de mindent betöltő ragasz- 
szál köti össze az embereket ; — s ha az emberi nem 
történetein végig tekintünk, látjuk, hogy nem annyira 
egyes nagy pillanatok emlékei, mint inkább ezen soha 
meg nem ingatott összefüggés az, mi a nemzeteket 
erősekké teszi. De ha ezen összefüggés egyszer meg- 
ingattatott, ha az épületnek alapjai mégrendültek s kő 
kőtől válik, a nyomás, melyet a felsőbbek az alsóbbakra 
gyakorolnak, egy ideig fentarthatja az egészet, — de 
a mi nem belső összefüggésnek, hanem csak egyen- 
súlynak köszöni fenállását: feldől az első csapás alatt. 
— Ilyen volt hazánk helyzete Dózsa lázadásának elnyo- 
mása után. 

A magyar jobbágyok későbbi viszonyai nagy részben 
azon törvényekből fejlődtek ki, melyeket az 1514-iki 
országgyűlés a lázadás büntetéséül alkotott; azonban 
csalódik az, ki azért a jobbágyok állapotát Ulászló 
kormánya előtt e hazában rendkívül kedvezőnek tartja. 
Mint minden oly országban, melynek belviszonyai ren- 
dezetlenek s a gyöngébb az erősebbnek önkényétől 
függ: úgy a középkornak vas századai alatt a föld- 
mivelőnek sorsa szomorú vala e hazában is. — Ha 
végig tekintünk törvényeinken — melyekre a római 
jognak kevesebb hatása vala, mint a középkorban más 

nemzeteknél, a szolgaság eszméjét nem találjuk bennök 
ngy rendszeresítve, mint szomszédainknál, — azon- 
kívül a viszony, mely úr és szolga között létezik, 
keleti népeknél sokkal emberiebb, — s miután a kegyet- 
lenség a magyarnak hibái közé sohasem tartozott, 
eldődeink is hihetőkép szelidebben bántak jobbágyaik- 
kal, mint akár német, akár szláv szomszédaik; — ha 
azonban a földmivelőnek állapota általán véve kedve- 
zőbb vala, mint máshol, voltak számos kivételek is, 
— s a számos törvények, melyek a jobbágyok erőszakos 
elhajtása, a dézsmaszedők s vámosok kihágásai s egyéb 
zsarolások ellen hozattak, eléggé bizonyítják, hogy ily 
esetek a ritkaságok közé nem tartoztak. ^^) Azonban 
bármennyire súlyos volt is a jobbágyok helyzete Dózsa 
lázadása előtt, a bajnak általánosságát nem gyanitá 
senki. A nemesség fényűzésével évről-évre növekedtek 
a jobbágyok szenvedései, — de az egyes jobbágy legör- 
nyedve terhe alatt, csak ura kegyetlenségének tulaj - 
donítá szenvedéseit, s jobb idők reményében hallgatott, 
meggyőződve, hogy ha szólna is, panaszai, melyeknek 
okát mások nem ismerik, visszhang nélkül maradná- 
nak; — csak midőn a keresztes had a jobbágyokat 
az ország minden vidékeiről összegyüjté, akkor győ- 
ződtek meg nyomoruk egész nagyságáról, — akkor 
láták, hogy mit eddig kivételes állapotnak tartottak, 
az általános, az a jobbágyok rendes helyzetét képezi, 
s a gyűlölség, mely eddig egyes zsarnok ellen for- 
dult, most fegyvert adott kezeikbe az egész nemesség 
ellen. 

Ez az, mi által a pórhad e hazára oly károsan hatott. 
A gyűlölség úr és jobbágy között előbb egyesekre szorít- 
kozott, most egész osztályok álltak fegyverben egymás 
ellen, s a legnagyobb ildomosság és igazságszeretet alig 
lett volna képes a nemzetben történt nagy szakadást 

ismét helyrehozni. S kitől várhatnók ezt honunk akkori 
viszonyai között?! 

A trónt Ulászló foglalta el, de látszólag csak azért, 
hogy e hazában más királynak helye ne legyen. Gyönge 
kezei az ország különböző osztályai között a mérleget 
fentartani képesek nem yalának, — s a nemesség győ- 
zelmét csak a jobbágyok még nagyobb elnyomására 
akará használni. A parasztok kevés vagyona kárpótlás 
fejében szedetett el. Azok is, kik a lázadásban semmi 
részt nem vettek, puszta gyanúból, sőt néha boszu- 
vágyból, a legkegyetlenebb módokon kínoztattak. Mit 
a jobbágyok előbb csak szivtelen urak jószágain szen- 
vedtek, az most törvény által általános szabályul állít- 
tatott fel. Meg kellett büntetni nemcsak azokat, kik a 
lázadást elkövették, de örök szolgaság által a jövő 
ivadékot is, — szóval, a nemesség elkövetett mindent, 
bogy a jobbágyok sorsa tűrhetetlenné váljék, s oda 
jussunk, hogy parasztjaink csaknem irigységgel tekint- 
senek azon tartományokra, melyek a török rabigájába 
jutottak. — Mit lehetett vámunk ily viszonyok között, 
ha e haza külső ellenség által megtámadtatik ? ! — 
Ki az ozmánok helyzetét figyelemmel tekinté, meggyő- 
ződött, hogy a pillanat közel áll, midőn a magyar 
létéért fog megküzdeni ellenével; s mi váljék nemze- 
tünkből, mely magát épen e pillanatban hatalmának 
főtámaszától megfosztá, s hol egy osztály a néptől elvon 
mindent, minek védelme a küzdelem eredményét rá 
nézve érdekessé tévé? 

Ezen veszélyen kívül, melyet csak az nem gyanított, 
kit szenvedélyei elragadtak, voltak más viszonyok, 
melyek a mélyebben látók aggodalmait még inkább 
növelek. 

A lázadás csaknem a király közbenjárása nélkül 
nyomatott el, — legalább a közvélemény kizárólag 

Bt. Eötvös : Magyarország 1514-beii. D. 25 

Zápoly&nak tulaj donitá ez érdemet, — s természetes, 
ha ez által Ulászló még nagyobb megvetésbe sülyedett, 
a hatalmas vajdának befolyása pedig hasonló arányban 
nőtt, mi a király barátai előtt minden lehető veszélyek 
legnagyobbikának tartatott. — Zápolya ellenei által rég« 
óta trónköyeteléssel vádoltatott. E vád mennyire volt 
igazságos Ulászló kormánya alatt, — mennyire állt az, 
hogy Zápolya maga — mint mondatott — minden 
törekvését a korona elérésére fordítja, — azt nehéz 
volna meghatározni; hogy azonban ő, kit szülei e 
szerepre neveltek, kinek nővére a lengyel koronát 
viselé, s ki külső hatalma által a trónhoz oly közel 
látá magát, e gondolatoktól egészen idegen nem marad- 
hatott, az nem szenved kétséget, — s természetes, ha, 
midőn Zápolya hívei nagyravágyó szándékaikat csak- 
nem nyiltan hirdetek, a király barátai a vajda hatal- 
mának növekedését látva, őt mindeme képesnek gon- 
dolák. 

Maga Ulászló élete nem látszék biztosnak. Kevés 
nappal az országgyűlés megnyitása előtt, hajnalkor az 
ablakon át a király szobájába lövés történt. A király 
épen a templomban volt s így nem sértetett, — de a 
golyók helye, mely ágya fölött megtaláltatott, mutatá, 
hogy a merény élete ellen irányoztatott, s kevesen vol- 
tak, kik annak titkos okozóját ne Zápolyában keresték 
volna. Hisz a nemesség csaknem nyiltan zúgolódott a 
király tehetetlensége ellen, — naponként elmondatott 
a Bakoson, hogy e haza csak .Zápolyához hasonló 
fejedelem alatt gyarapodhatik, — s Ulászló halála a 
vajdán kivtil nem fekhetett senkinek érdekében. — 
A vád annyira bizonyosnak látszott, hogy a király, 
ámbár sokaktól felszólítva, az elkövetett merény iránt 
minden vizsgálódást elmellőzött, jobbnak tartva, ha 
annak elkövetője titokban marad, mint ha a bűnös 

kinyomoztatván, büntetlensége által a királyi hatalom 
tehetetlenségének egy uj bizonyítványa adatik. 

Mindazok, kiknek a haza s királyi családnak jöYÖje 
szivükön feküdt, nehéz aggodalmakkal tekintenek a 
jövő elébe, s úgy látszott, mintha a nemességet csak 
azon tizenkétezer fegyveresből álló cseh hadsereg tar- 
tóztatná vissza, melyet a münsterbergi herczeg Bakács 
felszólítására Buda felé vezetett. ^^) Csak Ulászló tartá 
i^eg egykedvűséget, sőt úgy látszott, mintha veszélyes 
helyzete még inkább növelné tehetetlenségét. Azon 
pontra jutott, midőn dolgain saját meggyőződése szerint 
semmi sem segíthet többé, s csaknem jobban érzé 
magát kétségbeesett helyzetében, mely természetes 
tunyaságának mintegy mentségéül szolgált. 

így találjuk őt most is, midőn történetünk végéhez 
közelítve, a szerencsétlen királyt még egyszer fölkeres- 
sük. — ugyanazon szobában, hol őt történetünk kez- 
detén láttuk, ül most is szokott helyén, csakhogy házi 
ruháját bő bársony s elől arany boglárokkal ékesített 
zekével cserélte fel. Látszólag megvénült s meghízott, 
arczának kifejezése nem változott, csakhogy azon még 
több tehetetlenség volt kifejezve, mint mikor őt utol- 
szor láttuk. — A király előtt Bakács és Bornemisza 
áll, látszólag fölgerjedve mindkettő. Ámbár hosszabb 
ideig hallgatnak, észrevehető, hogy a királyt valamire 
bírni igyekeztek s fáradságuk nem sikerült. 

— Felséges uram — szólt végre Bakács, — leg- 
fölebb egy fél óra mxilva a tanács itt lesz. Felséged- 
nek el kell magát valamire határozni, s ha a rendek 
kivánatainak enged, mindennek vége van. Miután a 
nemesség nagyobb része az erdélyi vajdával tart, a 
királyi hatalom támasza a népben van, s a rendek 
ennek megsemmisítését kívánják. Nemcsak Bornemisza 
őnagysága, hanem a pápai követ, a lengyel király, 

kinek levelét tegnap átadtam, a münsterbergi berezeg, 
szóval mindazok, kiknek felséged jövője szivükön fek- 
szik, velem e részben egy véleményben vannak. Felsé- 
ged saját s gyermekeinek jövőjét tartja kezében. 

— Mit tegyünk ? — sóhajtott a király ; — az összes 
ország határozatainak nem állhatunk ellent. 

— De az, mire felséged helybenhagyása kéretik, nem 
az összes ország határozata — szólt közbe Bornemisza. 
— Az ország nevében Zápolya pártja szól, s felséged 
nem egyes párt, hanem a nemzet királya. 

— Mit ér, ha a nemzet eltűri, hogy egyes párt az 
egész nevében szóljon — monda a király az előbbi hangon. 

— Minden becsületes ember felségedhez áll — biz- 
tatá Bornemisza. 

— Az összes egyház mélyen sértve érzi magát a 
rendek határozatai által, melyek függetlenségét meg- 
semmisítik — jegyzé meg Bakács ; — felséged minden 
püspök közremunkálására számithat; a nemesség egy 
része alig tűri a főurak zsarnokságát, s első jelre föl- 
lép ellenük; maguk a főurak sem értenek mindenben 
egyet Zápolyával, és sok van, közöttük még Báthori 
István is, kik, ha a király s vajda között összeütközés 
támadna, nem fognának megfeledkezni kötelességükről. 

Ulászló minden felelet helyett felsóhajtott. — Ismét 
hosszabb hallgatás lőn. Bakács szeme megvetéssel füg- 
gött a királyon. 

— Felséges uram — monda Bornemisza kérő han- 
gon, — csak most lépjen fel határozottan. 

— Csak ne lennének annyira fölgerjedve — szólt a 
király. 

— Épen fölgerjedés pillanataiban szükséges a szilárd- 
s^ ; ki vészek között csak egy perczig enged, megdön- 
tetik. A cseh sereg felséged rendelkezésére vár, tizenkét- 
ezer fegyveresből áll, s vezérük, a münsterbergi herczeg, 

mindenre kész. A bibomok ő eminentiája szintén nagy 
hatalomról rendelkezik; minden csekélységem mellett, 
nem állok készületlenül magam sem. Báthori István 
csak alkalomra vár, hogy magát a lealázó kötelezés 
alól, melyre Zápolya által kényszerittetett, fölmenthesse. 
A királyi hatalom megállapitására több eszköz sohasem 
Yolt kezünkben. Zápolya pártja inkább gyanittatá vég- 
szándékait, hogysem számos ellenei ne támadtak volna. 
Azoknak, kik őt eddig felséged ellen pártolák, nem az 
vala szándékuk, hogy őt maguk fölébe emeljék. Bátran 
fölléphetünk. 

A király csaknem borzadással hallá hatalma eszkö- 
zeinek elszámolását. — Istenem — monda, — hát 
ismét fegyvert fogjunk saját jobbágyaink ellen? 

— Nem leend rá szükség — szólt megnyugtatólag 
az előbbi; — ha felséged királyi jogainak védelmére 
elhatározott szándékot mutat, a legbátrabbak is önként 
felhagynak követeléseikkel. 

Ulászló hallgatott. Bornemisza szavai után arczán 
egy pillanatra több elhatározottság látszott, de a jövő- 
ben visszatért tehetetlenségének szokott kifejezése. — 
Hidd el, János — monda végre felsóhajtva, — legjobb, 
ha nyugodtan eltűrjük, mit megváltoztatni hatalmunk- 
ban nem áll. Vénebb vagyok s betegebb, hogysem a 
rendekkel küzdelembe ereszkedjem. Tegye ezt fiam. Da 
nobis Domine pacem in diebus nostris. 

Bornemisza szemei mondhatatlan fájdalommal függ- 
tek urán. Bakács, felindulva ennyi gyöngeségen, szólni 
akart, de Yenczel lépett a szobába, ki a nádort s az 
összes tanácsot bejelentve, a király nem kis megelége- 
désére e kínos beszélgetésnek véget vetett. 

A király késznek nyilatkozott elfogadásukra, s jövő 
pillanatban egymásután, mélyen meghajtva magukat a 
király előtt, a bejelentettek léptek a szobába. — Miután 

a bibomok s Bornemisza ei^okott helyeiket a többi 
tan&csnokok között elfoglalták, s azok a király széke 
körül félkört képezve megálltak — egy perczig csend Ion. 
Nem fogjuk az egyes tanácsosok nevét s czímeit 
elsorolni. Zápolyán s Báthori Istvánon kívül, kik utolsó 
időben a várostól távol voltak, s most szintén meg- 
jelentek, ugyanazok, kiket a királynál már egyszer 
láttunk, csakhogy föllépésökben a jelen pillanatban 
több méltóság, a király irányában több kevélység, sőt 
csaknem megvetés vehető észre. — A veszély, mely 
a pórlázadás kitörése után mind e hatalmasokat fenye^ 
geté, elhárittatott, csak boszu, csak a jövő biztositása 
forog kérdésben, s ezekre nézve az annyi pártokra 
szakadt tanács teljesen egyetértve jelent meg királya 
előtt. — Ki e hatalmasok során végig nézett, arczuk 
kifejezéséből látá, hogy nem annyira tanácsokat, mint 
rendeléseket jöttek közleni, s a király maga legjobban 
érezve helyzetét, csaknem egykedvűséggel várta a nádor 
megszólitását. 

— Felséges uram — monda ez méltósággal, — har- 
minczkét napja, hogy az országgyűlés, felséged meg- 
hivására az ország jelen szomorú helyzete fölött tanács- 
kozandó, összegyűlt; ideje, hogy annak eredményei 
közhírré tétetvén, a nemesség ismét eloszolhassék. 
Eléggé szenvedett a nemesség az utolsó gyászos törté- 
netek által, méltó, hogy legalább azon terhektől kimél- 
tessék meg, melyek reá a jelen országgyűlés által oly 
súlyosan háramolnak; s felséged, ki legjobban tudja, 
hogy a királyi trón biztossága a nemesség jólétével s 
gyarapodásával válhatatlan kapcsolatban áll, maga sem 
kivánhat egyebet. 

— ügy van, úgy — szólt fejét hajtogatva Ulászló, 
— mi magunk sem kívánunk egyebet. — Bakács ajkai 
körül csaknem észrevehető gúnymosoly lebegett. 

— E nézetekből kiindiilya -— folytatá a nádor — 
felséged hÍY tanácsa, azon egyes kérelmeket s javasla- 
tokat, melyek az ország rendel által felséged elébe 
egyenként terjesztettek, s általa, valamint hlv tanácsa 
által is igazságosaknak s czélszerüeknek találtattak, a 
fölvett szokás szerint egy egészbe szedé össze, s azt 
azon kéréssel terjeszti felséged elébe, hogy az egészet 
szokott bölcseségével még egyszer megvizsgálván, hely- 
benhagyni s annak a szokott formában ünnepélyes 
kiadására a kanczellárt utasitani méltóztassék. — Fel- 
séged engedelmével a kanczellár fel fogja olvasni javas- 
latunkat. Az irományon, melyet ezennel helybenhagyása 
alá terjesztünk, csak még a felséged parancsára reá- 
függesztendő nagy pecsét hiányzik. 

— Helyes — monda a király az előbbi modorban* 
^— Olvassuk el. — S miután a nádor Ulászló engedel- 
mével széket foglalt s Bakács ugyanazt tévé, Szakmári 
azon decretum olvasásához fogott, mely Ulászló hetedik 
decretumának neve alatt törvénykönyvünkben maiglan 
fentartatott. 

Nem fogjuk követni az olvasót. Ki e törvényt^ melyet 
boszúvágy alkotott, s melynek rendeletei önzés által 
védelmezve századokig fennállottak, nem olvasta, — ki 
a túlzást, melyre egy felbőszült aristokratia követelé- 
seiben vetemedhetik, nem ismeri, s ki csak a fellázadt 
pór kegyetlenségétől undorodik el: vegye kezébe tör- 
vénykönyvünket s olvassa végig e decretumot. Mi csak 
valószínű dolgokat akaránk Imi, s az, mi e czikkekben 
áll, a valószínűség, sőt a hihetőség körén kívül fekszik* 

Minden megyében az alispán s szolgabirák mellé 
tizenkét nemesnek választása rendeltetik, kikre az elnyo- 
mott lázadás alatt történtek megboszulása bízatik« 
E vérbíróság hatásköre csak ahhoz hasonlítható, melyet 
a franczia forradalom vértörvényszékei elébe szabotté 

ö ítél az egyes nemesek k&rai fölött, ö szerez nekik a 
parasztok yagyonából elégtételt. A vétkeseket ö állítja 
a törvényszék elébe, ho^j, mint a törvény rendeli, 
halállal büntettessenek. készit lajstromokat mind* 
azon nemesekről, kik a lázadás alatt a jobbágyok részé- 
hez álltak, s kinek neve a birák kénye szerint ily 
lajstromba fölvétetett, az száműzött s jószága bárki által 
megszerezhető. £ biróság határozataitól nincs felébb- 
vitel. A törvénynek egy czélja van, az, hogy semmi 
bűnös büntetését ki ne kerülhesse; minden, mi ezt 
hátráltathatá, mellőztetett. És még a büntetés, habár a 
legkegyetlenebb, sem elégité ki a nemesség boszuvágyát. 
Némely esetekben nemcsak a gonosztevő maga, hanem 
annak utódai sújtatnak, s kimondatik, hogy bizonyos 
gonosztettek elkövetőinek gyermekei s minden ivadéka 
örök időkre nemcsak falusi birói s esküdti hivatalt 
nem viselhetnek, hanem még azon kedvezésből is kizá- 
ratnak, hogy valaha a királyi vagy más úri házban 
szolgálhassanak ; ha pedig ily gonosztevőnek nem len- 
nének gyermekei, hasonló büntetés mondatik a szü- 
lőkre, hogy a törvénynek semmi esetben ne hiányoz- 
zanak áldozatai; sőt a törvényhozó kimondja Ítéletét 
az egész osztály fölött, mely közül sokan a lázadásban 
részt sem vettek, s örök szolgaságra kárhoztatja az 
ország minden jobbágyát, mintha magát csak ugy érez- 
hetné biztosnak e hazában, ha maga mellett mindent 
megsemmisített. 

Ulászló nyugodtan végig hallgatá az olvasást. Egyes 
czikkelyeknél, melyek egyenesen hatalma korlátolását 
czélozák, — minő például az vala, hogy jövedelmeiről 
tanácsa megegyezése nélkül ne rendelkezhessék, vagy 
hogy azok közül, kik a lázadásban részt vettek, királyi 
kegyelem által senkit a büntetés alól föl ne ment- 
hessen —7 a király arcza a szokottnál még szomoruabb 

kifejezést yett fel. Ott, hol a törvényjavaslatban János 
Ysyda érdemei emiittettek s számára különös kedYe-* 
zések köttettek ki, egy perezig neheztelése yala észre- 
vehető ; de közönségesen minden czikkely után a király 
helybenhagyólag fejet hajtva, ,bene'-t mondott, s mikor 
az olvasásnak vége vala, némán ült székén, mintha a 
hallottakat már elfeledte volna, s az egész öt nem is 
illetné. 

Egészen máskép hatott e jelenet Bakácsra. Az olva- 
sás közt, főkép azon ezikkelyeknél, melyek egyenesen 
ellene czéloztattak, — minők például, hogy nemtele- 
nek ezentnl főbb egyházi hivatalok viselésére képesek 
ne legyenek, vagy, hogy minden egyes csak egy java- 
dalmat tarthasson meg — arczán a legnagyobb indulat 
vala kifejezve. Mindenki észrevéve, hogy alig mérsé- 
kelheti magát. ^') 

Midőn a kanczellár elhallgatott. Bakács fölkelt, s 
indulatában csaknem remegő hangon kijelenté, hogy 
a mennyiben ő felsége megegyezését a jelen törvények- 
ben kijelentené, ő saját részéről felsőbb határozatainak 
ellenszegülni nem akar. 

— ő felsége már kijelenté helybenhagyását — sza- 
kitá félbe több hang a szólót. Ulászló helybenhagyólag 
integetett fejével. 

— Ha ő felsége megegyezik — folytatá az előbbi 
méltósággal, — én, mint mondám, saját részemről 
jobbágyilag hódolok parancsolatainak. — Mint a pápa 
ő szentségének legátusa azonban, s mint a magyar 
egyház feje, saját s minden püspökök nevében ellent- 
mondok mindennek, mi e törvényekben az egyház 
jogaival ellentétben áll, s egyházi személyeket, habár 
bűnösök volnának is, világi hatóságok alá vet. 

— Fel fogjuk jegyezni az ellentmondást — szólt 
csaknem megvetéssel Perényi, — ámbár az egyházi 

férfiak talán jobban tennék, ha biztosságukat bűntelen- 
ségükben s nem külön törvényhatóságukban keresnék* 

— Nem szándékom vitatkozásokba ereszkedni — 
monda a bibomok büszkén. — Miután ő felsége a 
tanács által készült törvényjavaslattal megegyezését 
kijelentette, s annak kiadását a nagy pecsét alatt elren- 
delé, nincs egyéb hátra, mint hogy e parancsolatot 
teljesitve, a Bakoson összegyűlt nemességet e legfel- 
sőbb elhatározásról tudósitsuk. 

— felsége hív tanácsának még egy kérelme van — 
szólt Perényi szintén fölkelve székéről. — A münster- 
bergi herczeg s ő felségének cseh serege még mindig 
az országban vannak, sőt úgy látszik, mintha azoknak 
elbocsátására még semmi készületek sem történtek 
volna. Minthogy pedig e seregre a jelen körülmények 
alatt semmi szükség nincs, s a béke helyreállván, ennyi 
idegen fegyveres az országnak csak terhére lehet: a 
tanács minden cseh és morva hadak eltávolitására 
bátorkodik ő felségét emlékeztetni. 

Ez uj követelésnél Ulászló látszatos zavarban hall- 
gatott; helyette Bakács felelt. — ő felsége e részben 
velem közlötte szándékait — monda határozottan — 
s azok abban állanak, hogy a münsterbergi herczeg 
seregeivel együtt jelenleg az országban maradjon, minek 
czélszerüségét kétségen kívül nagy ságtok is át fogják 
látni, ha meggondolják, hogy az ország nyugalma kül" 
sőleg ugyan helyre állt, de e nyugalom fentartása csak 
úgy remélhető, ha a közhatalom minden lázadás elnyo^ 
mására készen áll. 

^- Hogy ezt elérjük, cseh seregekre szükségünk nincs 
— monda a kalocsai érsek, — mi magunk együtt fogjuk 
tartani hadainkat, s a mennyiben azok elégségesek 
nem lennének, az erdélyi vajda ő nagysága seregeivel 
együtt még az országban maradhat* 

— Kár Yolna ö nagyságát annyira terhelni — szóit 
csaknem gúnyoló hangon Bakács, — főkép miután a 
cseh sereg az esztergomi érsekség jószágain s költsé- 
gén tartatván, az országnak semmi terhére nem lesz. 

A király helybenhagy ólag intett fejével, s miután 
röviden kijelenté, hogy a bibomok saját szándékát 
fejezé ki, a tanácsot azon kéréssel bocsátá el, hogy a 
törvényeket, melyekre megegyezését kijelenté, a Bakoson 
minél előbb hirdettesse ki. 

A király Bornemiszával s a bibomokkal ismét maga 
maradt. Egész magaviseletében a legnagyobb levertség 
vala észrevehető. — Szegény nép, szegény szerencsétlen 
nép! — monda, két kezével takarva szemeit; — örök 
szolgaságra kárhoztatnak, s te nekem fogod tulajdoní- 
tani szenvedéseidet. 

Bornemisza szemei mély részvéttel függtek urán. — 
Bakács hideg, csaknem megvető sajnálattal nézett le 
rá. Csak a király nehéz fohászai szakiták félbe a hall- 
gatást. 

— A mi történt, vissza nem vehető többé — monda 
végre Bakács megnyugtatólag, — gondunk lesz, hogy 
belőle felségedre s magas családjára kár ne háramoljék. 

— Ne fáradjanak — sóhajtott Ulászló, szemeit szo- 
morúan a szólóra függesztve, — rajtunk nem segíthet 
senki. Meglátja eminentiád, még azt sem fogják tűrni, 
hogy cseh seregeink az országban maradjanak, egészen 
saját hatalmukba akarnak keríteni, hogy egészen rabjuk 
legyek. 

— El kell tűrniök — szólt Bakács méltósággal. — 
Nyúljanak erőszakhoz, ha mernek, csak az hiány zanék 
még; de mi elvárjuk megtámadásukat. Bízza magát 
felséged rám. A trónnak támaszait az országban nem 
kereshetjük többé, a külföldön fogjuk feltalálni azokat. 
Cuspinian tegnap este titkon ismét megérkezett. A csá- 

szir, ha lehet, még forróbban óhajtja az összekötte- 
tést felségeddel, mint azelőtt ; kész a legkedvezőbb fel- 
tételekre ; majd meglátjuk, e büszke urak, kik szabadon 
yálasztott királyukat tisztelni nem tudták, a német csi- 
szár szövetségese előtt nem hajtják-e meg fejeiket ?£stve, 
ha felséged megengedi, a császár követével ide jövök. 
S ezzel Bakács meghajtva magát, távozott. Ulászló 
szomorúan nézett utána. 

— Boldog férfiú ! — monda sóhajtva, — ő még küzd ; 
én rég lemondtam minden reményről. Oh, Jánosi én 
nagyon szerencsétlen vagyok. Ha majdan nem leszek, 
azok, kik e sorsra juttattak, talán maguk is megbánják 
tetteiket. 

Bornemisza, kihez e szavak intéztettek, mélyen meg- 
hatva hallgatá a király panaszait. — Felséges uram — 
monda végre elragadva fájdalom által, — vajha azok 
miatt, mik e hazában most történnek, nem lenne 
senkinek oka bánkódni, mint azoknak, kik a jelen 
szerencsétlen állapotot előidézték I . . . Vajha a bün- 
tetés ép oly igazságos fogna lenni, minő elkerülhetetlen ! 

— Isten mentsen meg, hogy valakinek rosszat kiván- 
junk — sóhajtott a király, kinek szemei könyekbe 
lábadtak. 

— Felséged szenvedései meg lesznek boszulva — 
folytatá az előbbi szenvedélylyel. — A haza, melynek 
népe törvény által örök szolgaságra Ítéltetett, a szabad 
nemzetek sorából ki fog töröltetni. Jaj nekünk, kik 
arra születtünk, hogy a világtól búcsút véve, nem 
kivánhatunk egyebet, mint hogy utódaink megvetéssel 
tekintsenek vissza századunkra, s hosszú szenvedések 
után végre átlássák egész gyalázatunkat. 

Bornemisza szemében könyek ragyogtak. Ulászló 
bámulva nézett rá, szólni akart, de ő sietve meghajtá 
magát s a legnagyobb fölgerj édesben távozott. 

— Boldog Isten! — sóhajtott Ulászló, — ha mind 
ennek én volnék oka ! Nem akarám-e boldogítani népe- 
met? . . . Nem tettem-e mindent, mi tőlem kívánta- 
tott ? — A király ismét kezével takarta arczát s zoko- 
gott. — E könyek által megnyugtatva érzé magát. 

— Egyedüli bizalmam Istenben van — szólt végre, 
midőn körültekintve, magát Yenczellel egyedül látta. 

— Imádkozzunk, talán a gondviselés mindent jóra for- 
dít még. — S Ulászló elővéve imakönyvét, s ez ájtatos 
foglalatosság között, úgy látszék, megfeledkezett gond- 
jairól. Árcza ismét közönséges egykedvű kifejezését 
vévé fel, s csak az imádkozónak egyhangú mormogása, 
néha egyes fohászok, melyekkel Yenczel urára tekin- 
tett, szakiták félbe a hallgatást, mely a palotájában 
elhagyott király körül uralkodott. 

Hagyjuk magára őt. — Az általános feloszlást, mely 
a pórhad elnyomása után mindig ijesztőbb jelenségek- 
ben mutatkozott, s mely a nép tömlöczévé változott 
hazát szükségkép vesztéhez vezeté, leimi a történetíró 
feladatához tartozik. Mi egyesek történetét írjuk le, — 
térjünk vissza feladatunkra. 

Ártándi Pál s Frusína helyzetét olvasóink legnagyobb 
része közbenjárásunk nélkül is kitalálhatja. — Frusína, 
kit annyi kiállott veszélyek után gyöngélkedő egész- 
sége egy ideig Temesváron tartott, kevés nappal Dózsa 
halála után nénjével együtt Budára tért vissza, hová 
őt nemsokára jegyese követte. Apja halála fájt szívé- 
nek, de miután annak szörnyű körülményei tőle eltít- 
koltattak, s azt gondola, hogy apja a csanádi ütközet- 
ben kapott sebek következtében végzé életét, e szelíd 
bánat komolyabbá tévé, de nem keseríté el a boldog- 
ságot, melylyel a szerelem s azon bizonyosság tölte lel- 
két, hogy az kedvese által teljes mértékben viszonoz- 
tatik. — És Pál? nem érte-e el minden kivá- 

natát? -— nem birta-e az ország legszebb hölgyének 
szerelmét? — nem fog-e épen e szerelem által azon 
családok körébe emelkedni, kik e hazában akkor min- 
den befolyást s dicsőséget egymás között megosztot- 
tak? — Nem látta-e tiszteltetni s irigyeltetni magát 
mindenki által ? — Nem tudta-e, hogy neve az egész hazá- 
ban magasztalással emlittetik ? — — S ennyi szerencse 
között Klári emléke Pálhoz hasonló lelktíletnek nem 
ronthatá megelégedését. — Szaleresi, mihelyt a tömlöcz- 
ből szabadon bocsáttatott, eltűnt, s mint Zápolya fel- 
mentő levele rendelé, hihetőkép régen az országon kíytQ 
kóborolt leányával. A viszonyt, melyben Pál ez utóbbi- 
hoz állott, Bornemiszán s Farkason kívül senki sem 
ismeré, — amaz Frusina, ez ura kedvéért hallgatott, — 
s ha a szerencsétlen polgár neve Ártándi Pál előtt néha 
emlittetett, ez csak azért történt, hogy az ő s főkép 
Frusina nagylelkűsége dicsértessék. A vils^ nem ismeré 
az indokokat, melyek Pált arra birták, hogy Szaleresi 
szabadságáért fáradjon, s midőn az, mit ő, s kedvéért 
Frusina, ki Temesvárott Zápolyát szintén Szaleresi sza- 
badságáért kereté, tettek, közhirré jutott, az emberek 
nem győzék magasztalni a nagylelkűséget, melylyel 
mindketten magukat ez alkalomnál is viselték. Pál 
meg vala győződve, hogy könnyelműségét nem fogja 
senki megtudni ; megbánta tettét, s mit tegyen egyebet ? 
Fényes jövőjével foglalkodva, meg akart feledkezni min- 
denről, mi múltjában keserű vala, s csaknem égészen 
elérte czélját. 

Ártándi Pál- s Telegdi Frusinánál, a közvélemény 
szerint, szebb s boldogabb pár a hazában nem vala. 
— Eell-e különösen emlitenűnk, hogy, kik hozzájuk 
legközelebb álltak, az öreg Ártándi Tamás és Bebek 
Katalin, magukat boldogoknak érezek ? s az utóbbi, ki 
Frusinánál anyja helyét pótolá, mióta Temesvárról 

— Már az igaz — vágott szavába Katalin, — Pál- 
nál jobb, nemesebb lelkű ember nincs a világon. Nagy- 
ságtok talán nem is tudják, mi gyönyörűen viselte 
magát megmentésünknél. — S Katalin újra el kezdé 
beszélni az egész történetet. 

— Hogy Ártándi bátor legény, azt az egész világ 
tudja — szakitá félbe a szólót Perényi, ki magán kívül 
mást dicsértetni hallani nem szeretett, — azonban a 
ki oly mátkáért küzd, mint ő, az, ha gyávának szüle- 
tett volna is, bátorrá válik. Kit ne lelkesítene fiatal 
korában a szerelem nemes tettekre? 

— Nagysád csalódik — monda Katalin, — a szere- 
lemnek néha egészen ellenkező hatása van; épen 
házunkban láttuk az esetet. Nagyságod ismeré az iró- 
diákot, kit szegény sógorom házában neveltetett. A fíu 
becsületes volt, legalább annak tartottuk, s aljas szüle- 
tése mellett is teljes bizodalommal viseltettünk iránta, 
S mi történt ? . . . A szerencsétlen beleszeret Frusi- 
nába s szörnyeteggé válik. Hogy húgomat hatalmába 
kerítse, nincs gonosz tett, melytől visszaijedne. Meg- 
támadtatja a pesti lázadók által kerti lakásunkat. Fru- 
sina még most sem hiszi ezt, de nincs semmi két- 
ségem . . . Magától Bornemiszától tudom, hogy az alá- 
való a parasztok szándékait már az nap reggelén, midőn 
házunk megtámadtatott, ismeré, s miért nem tudósított 
felőle, hogy biztosságunkról gondolkozhattunk volna? 

Az öreg Ártándi Tamás, ki Zápolya mellett ülve e 
beszélgetést hallgatá, itt Orbán vétke iránt kételyét 
jelenté ki, miután felfogása szerint mindaz, mit e sze- 
rencsétlen ifjú később a hölgyek megmentéséért tett, 
ellenkezőt látszik bizonyítani. — Bornemisza e tekin- 
tetben velem egyetért — folytatá, — csak tegnap monda, 
hogy a szegény iródiáknál soha jobb s beesületesebb 
fíut nem ismert. 

Br. EötTöB : Magyazofuág 1514-Imii. U. 

8 a nélkül, hogy yolaki által tettei iránt kérdőre vonat- 
nék, előbbi mesterségét folytatá, Bebek Katalin emlé- 
kétől lelkesítve, ez alkalommal csudákat mívelt, s a 
vőlegény bibor dolmányában feltQmulta minden előbbi 
műveit. De kifogytunk az időből, nem ereszkedhetünk 
többé részletekbe, s ez nap az egész társaság oly kizá- 
rólag a szép pár által vala elfoglalva, hogy Bakács 
örökre dicső szabójának remekei még a vendégek között 
sem találák azon méltánylást, melyre érdemesek valának^ 

— Nagysád csakugyan boldognak érezheti magát 

— szólt a nádor az ebéd vége felé Bebek Katalinhoz ; 

— szebb hölgyet az országban senki sem nevelt. 

— Nagysád igen is kegyes — válaszolt a megszó- 
lított örömragyogó arczczal; — de ugyan nem méltóz- 
tatik csak egy keveset kóstolni a mazsolaszőlős süte- 
ményből ? 

— Teljes lehetetlen. 

— Vagy e fánkból ? 

— Nem győzök, kedves nagysám — sóhajtott a 
nádor. 

— Bizony éhen fogunk maradni — sürgeté az előbbi. 
A nádor elmosolyodott. — Ha Frusina kisasszony 

nénjétől a nyájas háziasszony kodást is megtanulta, 
Ártándihoz megyek lakni vén napjaimra. 

— Nagysád mindig víg, mindig elmés — monda az 
előbbi; — reménylem, kis húgom meg fogja érdem- 
leni nagysád jó véleményét. 

— Gyönyörű hölgy — szólt ismét az öreg nádor, ki 
a jó malvoisi által megíródva érezé magát, — szinte 
irigylem e fiu sorsát; az ország legszebb leányát ő 
viszi haza, s hozzá, Telegdi István gyermekét. 

— Igaz — szólt itt Bebek Katalin másik oldalán 
Zápolya János, — de nincs is az országban ifjú, ki 
ily szerencsére érdemesebb volna. 

ségem . . . Magától Bornemiszától tudom, hogy az alá- 
való a parasztok szándékait már az nap reggelén, midőn 
házunk megtámadtatott, ismeré, s miért nem tudósított 
felőle, hogy biztosságunkról gondolkozhattunk volna? 

Az öreg Ártándi Tamás, ki Zápolya mellett ülve e 
beszélgetést hallgatá, itt Orbán vétke iránt kételyét 
jelenté ki, miután felfogása szerint mindaz, mit e sze- 
rencsétlen ifjú később a hölgyek megmentéséért tett, 
ellenkezőt látszik bizonyítani. — Bornemisza e tekin- 
tetben velem egyetért — folytatá, — csak tegnap monda, 
hogy a szegény iródiáknál soha jobb s becsületesebb 
fiút nem ismert. 

Br. Eötvös: Magyarország 1514-ben. n. 26 

— M&r akirmit mondjon Bornemisza, ö nagysága 
igen csalódik, ha Orbánt ártatlannak hiszi — yiszonzá 
héyyel Katalin, — épen az, mit megmentésünkre tett, 
bizonyitja gonoszságát leginkább. Orbán az által, hogy 
minket ily roppant veszélytől megmentett, érdem.et 
akart szerezni magának, mi által Frusina szerelm.ét 
elnyerje. Az egész hosszú út alatt ez volt szándéka; 
ezért vezetett később, midőn Temesvárhoz közeliténk, 
nem a városba, hanem testvéréhez; ezért nem engedé, 
hogy rejtekünket elhagyva, Erdélybe, vagy később csak 
Zápolya ő nagysága táborába vonuljunk. Az alávaló 
mindig azon reménynyel kecsegteté magát, hogy végre 
húgom szerelmét mégis elnyeri. S midőn e remény 
eltűnt, s Frusina szerelmét, mint hozzá illett, méltó 
megvetéssel visszautasitá, akkor a szörnyeteg egyenesen 
elment Dózsához, ránk hozta czimboráit, s segitségük- 
kel Frusinát arra kényszerité, hogy magát vele az 
iszonyú czeglédi plébános által megeskettesse. — A dolog 
oly világos, minden gyermek átláthatja. 

— Megvallom — szólt közbe itt Zápolya, — alig 
foghatom meg, miért ellenezte Pál, ki a diáknak min- 
den gonosztetteit ismeré, hogy legalább holttestével 
érdeme szerint bánhassak? Ily ember nem érdemelt 
egyebet, mint hogy csontjai az akasztófán száradja- 
nak el. 

— Nemeslelküség, nagyságos uram — válaszolt 
Katalin, — nemeslelküség, minőre csak Pál képes. 
Nem bánt-e szintúgy Szaleresivel, ki házunkat feldulatta, 
s ki életét nagyságod kegyessége után csak az ő közben- 
járásának köszönheti. 

— Igazság — monda az előbbi, — nem ismerek 
nemesebb lelkű férfiút Pálnál. A mi a diákot illeti, 
ennyi gonoszság csaknem képzelhetetlen. 

— Nemesben az — monda Katalin sóhajtva, — 

paraszttól minden kitelik. Mindig mondám szegény 
sógoromnak, hogy meg fogja bánni kegyességét, mely- 
lyel e jobbágy fíu iránt viseltetett, ... a szerencsétlen 
nem hitt szavamnak, pedig örökké igaz marad : a vér 
nem csal soha ; valóban nemes tetteket — minő például 
Ártándi Pálé — csak nemestől várhatunk. 

Mig az asztal ezen részén ily beszélgetések folytak, 
s az öreg Ártándi Tamás fia dicséretére örömében 
szivét szorulni érezé: addig az egész teremben mindig 
vigabb zaj terjedett el. — A magyar lakomának fő 
fűszere — a pohárköszöntés került szőnyegre, s felhíva 
sokaktól, a fiatal váradi püspök emelé első poharát a 
boldog pár egészségére. 

Általános volt a taps, mely a lelkes köszöntést követé, 
— az öreg nádor szemében örömkönyek ragyogtak, — 
az öreg Ártándi Tamás reszketve emelé kupáját s 
kiitta végső cseppig s oly boldognak érezé magát, 
mintha Mátyás király ülne még mindig magas trónusán. 
Pál fölkelt, hogy barátját köszöntse, s szépen rakott 
beszédben, mint ily alkalomhoz illik, magát ezentúl 
minden jelenlevők hajlandóságába ajánlja, midőn az 
e pillanatban támadt csend között egyszerre hangok 
ütötték meg fülét, melyeknél a szó elakadt ajkain. 

Óh jaj nekem, te elhasal 

S mint ha a nap nyugodni száll, 

Éj födte létemet. 

Szerelmed mindenem vala, 

S egy napnak nincs két hajnala, 

A szív egyszer szeret. 

Az ének, mely az ablakon át az utczáról felhangzott, 
mélyen hatott mindenkire. — Senki sem ismeré az 
énekest, de a szavak bús értelme s a tiszta női hang, 
mely e szavakat elzengé, nem hagyott senkit érzéket- 
lenül. 

26* 

*— üg^yan ki lehet ez, ki e napon oly szomorú 
énekkel közelit házunkhoz? — kérdé Katalin. 

Bgyp&r szolga az ablakhoz ment, s kinyitva azt, 
kinézett. — Künn minden sötét yala; az énekes, úgy 
látszott, már eltávozott, s minthogy a ház kapuja az 
utczáról, hol az ének hallatszott, ellenkező oldalon 
vala, nem is volt utolérhető. 

— Rendes dolog — monda Katalin, — nem adnám 
sokért, ha tudnám, ki lehetett ez. 

— Kár rajta töprenkedni — szólt jókedvűen Ártándi 
Tamás ; — jó csak az, hogy az ének a jelen alkalomra 
jót jelent. Ha a sziv csak egyszer szeret, annál jobb, . . . 
hisz fiam s Frusina mi mást kivannak? 

Pál első pillanatban, midőn Klári szavát hallá, 
elhalványodott. De a közfigyelem az énekre fordulván, 
senki sem vévé észre változását. — Mihelyt az első 
meglepés elmúlt, erőt vett magán, s ámbár reszketve 
— mit mindenki szerénységének tulajdonított, — föl- 
emelé poharát s felköszönté azt a jelenlevők egészségére. 

Szavát harsogó éljen követé. 

Minden jelenlevők között csak Frusina vévé észre 
a változást, mely az ismeretlen énekes szavára Pál 
arczán mutatkozott, s midőn köszöntése után leült, 
kérdezé tőle megindulása okát. 

— S bámulhatja-e, Frusina — válaszolt a kérdezett 
érzékenyen, — ha oly véghetetlenül boldogítva a szere- 
lem által, a szerelem keservei iránt közönyös nem lehetek ? 

A szerető . hölgy megelégedett e válaszával, s a terem- 
ben nem volt senki, ki a leírhatatlan kínt, melyen 
Pál lelke egy pillanatig keresztülment, sejdítette volna, 
s midőn, hogy magát erről meggyőzze, a teremben 
körültekintett, szeme csak résztvevő, vagy oly arczot 
látott, melyen sorsával irigység vala kifejezve. 

Egy volt, ki e tekintetbe]! kivételt képezett — Farkas ; 

szemei szomorúan függtek urán, s midőn P&l tekin- 
tete a társaságon végig futva, szolgájának elégedetlen, 
csaknem feddő kifejezését észrevéve, megszégyenülve 
tulajdon cselédje előtt, leslité szemeit. — A zaj azon* 
ban s barátainak éljenzése hamar eltlinteté e rövid 
kellemetlen benyomást is. 

— Éljen Ártándi Pál ! — hangzott át ismét a másik 
szobából ; — az ország legboldogabb férfía éljen ! ^-^ 
A teremben lelkesedve ugyané szavak ismételtettek s Pál 
megelégedve hajlongott az üdvözlők előtt. 

— Igen, az ország legboldogabb embere — sóhajtott 
Farkas, midőn a termet szomorúan elhagyá ; — ha 
szive volna! ... Én lemegyek a cselédekhez. — S az 
öreg szolga odahagyva a fényes teremet, lement hasonlói 
közé, és soká tartott, míg a jó bor s a társaság jó 
kedve Klári szomorú képét elűzte fejéből s homloká- 
nak komor redőit elsimítá. 

S mi történt Klárival? 

Miután apját a temesvári börtönből megszabaditá, a 
szerencsétlen leány vele Pestre ment, hol Ambrusnak 
jobb időből még néhány követelései, melyeket, mielőtt 
távozik, behajtani kivánt, s egy pár régi barátai marad- 
tak, kiket búcsú nélkül elhagyni nem akart. Titkon 
jött s csak kevés napokra. De ennyi szenvedés a már 
idős férfiúnak megtörte erejét. Alig vala Pesten, midőn 
megbetegedett, s egy hajdani szomszédjának házába 
rejtve, útja folytatásában két hónapnál tovább akadá- 
lyoztatott. — Nehéz volna leimi, mit szenvedett Klári 
ez idő alatt. A világon nem volt hely, hol magát 
boldogtalanabbnak érezte volna, mint itt, élete leg- 
szebb s legkínosabb emlékei között, s úgy látszott, 
mintha a sors ép e városban akarná őt megfosztani 
az utolsó lénytől is, kinek szeretete által magát az 
élethez még lánczolva érezé. 

Végre gondos ápolása alatt apja felüdült 9 útra 
készült. — Ekkor hallá Klári véletlenül, hogy *épen 
axon estén, melyre elutazásuk határoztatott, Telegdi 
Frusina s Ártándi kézfogója ünnepeltetik, s szivének 
égő fájdalma, melyet apja fölötti aggodalmai egy ideig 
háttérbe szorítanak, újra egész erővel feltámadt. — 
Nem állhatott boszút azon, ki egész élete nyugalmát 
dúlta fel, legalább egy keserű cseppet akart vegyiteni 
örömeinek kelyhébe, s addig kérte apját, míg az vele 
a kivilágított ablakok alá ment, s elvárta, míg leánya 
a kedvező pillanatot, hol a teremből lehangzó lárma 
elhallgatott, megragadva, rövid énekét elzengheté. 

Miután e kivánat teljesíttetett, Klári, úgy látszék, 
nyugodtabban érezé magát. S apa és leány, könnyű, uti 
podgyászokkal vállaikon, hallgatva hagyák el a várost. 

Az út rögös volt, — s az öreg Száleresi, elgyöngülve 
hosszú betegsége által, egy félórányi járás után fáradt- 
nak érzé magát. Vándoraink az út mellett, egy kőkereszt 
lépcsőjén ültek le, melyet sz. Pál nem messze fekvő 
zárdájának szerzetesei ájtatos zarándokok számára 
állíttattak itt fel. — Nappal e helyről a szemnek 
bájló kilátás nyílt. Köröskörül súfű erdőség, mely 
között balról a nagy kolostor magas tornyai látsza- 
nak, — elől lassan leereszkedve kertekkel takart völgy, 
melynek hátterében Buda s rajta túl a pesti rónaság 
látszik. Most a felhők között bujdosó félhold kétes 
világot terjesztett a vidékre, s csak a távolban feltűnő 
fénypontok intenek a városra, melynek körrajzát az éj 
fátyola eltakará. — Szomorú s elhagyott vala minden, 
— a fák között őszi szél süvöltött s az úton elszáradt 
levelek szállongtak körül. 

A vándorok nem szóltak. — Mély gondolatokba 
merülten ültek ott. — Mindkettőnek szemei a város- 
nak egymásután eltünedező világain függtek. A fáj- 

dalo^i, mely leikeiket tölte, azokhoz tartozott, mikről 
szólni nem lehet. 

Sokáig ültek így, — végre Szaleresinek eszébe jutott, 
hogy menni kell. Kezébe yevé vándorbotját s fölkelt. 

— Mindenható Isten! — szólt sóhajtva, — hogy erre 
kellé jutnunk ! . . . Előttünk fekszik a város, melyben 
házunk áll, s egész éltemet mint becsületes ember 
töltém, és nem szabad visszatérni körébe. Számkivetve 
kell bolyonganom, s nincs hely, hol vén napjaimra 
fejemet lehajthassam! 

Klári nyájas szavakkal vigasztalá apját. 

— Szegény leány — monda emez — s te is meg 
fogod osztani bajaimat. Velem jösz nehéz vándorlá- 
somon. A köves út meg fogja vérezni lábadat, a hideg 
őszi szél megbetegít s én nem segíthetek rajtad. Szám- 
kivetve vagyunk, szegény lány, s az, ki csendes bol- 
dogságunkat feldúlta, tisztelve mindenki által, örömek 
között folytatja napjait. Oh, nincsen igazság a nap 
alatt! ... az emberek fölött nem isteni gondviselés, 
hanem vak, kérlelhetetlen sors uralkodik! 

— Ne szitkozódjál Istened ellen, Szaleresi Ambrus. 

— E szavak, melyeket egy mély férfihang háta mögött 
kimondott, félbe szakiták Szaleresi panaszait. — Mind 
ő, mind leánya, ijedten megfordultak s egy magas 
alakot vevének észre, mely a nélkül, hogy általok 
észrevétetett volna, másik oldalról a kereszthez köze- 
lített. — A férfiú, mennyire a gyönge világnál, melyet 
az épen felhőkkel takart hold a tárgyakra vetett, 
ki lehetett venni, barátköntösbe vala öltözve, arczát 
csuklyája takarta. 

— Azt hiszed-e te — folytatá az idegen, — mert 
az isteni igazság rejtélyes utait gyönge emberi eszeddel 
felfogni nem vagy képes, ez igazság nem létezik? . . . 
s mert a gonosznak útai simáknak látszanak, s a jobb 

ember ezer nehézséggel küzd ; mert annak láthatára 
derült, s ezét sokszor homály fogja körül, — mert az 
aljasságot sokszor dicsőség, az erényt rágalom várja 
az emberek között — te az örök igazságon kételkedel ? 
— Várd be a jövőt s látni fogod, hogy e sima út a 
bűnöst csak vesztéhez vezeti, — hogy a dicsőség csak 
azért emelé fel nevét egy pillanatra, hogy annál inkább 
érezni tanulja a szégyent, mely reá később vár. — 
Várd be a jövőt Szaleresi Ambrus, s az meg fog 
bőszülni elleneiden. A legigazságosabb ügy, a legjobb 
ember legyőzethetik az élet küzdelmei között; de kik 
azt legyőzték, nem fogják élvezni diadalukat. 

— Ki vagy? — kérdé Szaleresi bámulva. 

— Nem ismersz ? -j- monda emez, csuklyáját vissza- 
vonva. 

— Lőrincz! — kiálta Ambrus és Elári egyszerre, 
midőn az épen fellegek közül kilépő hold világitásánál 
halvány arczát megismerek. 

— Igen, az vagyok — szólt Lőrincz. — Az ür eddig 
csudálatosan megmentett annyi üldözés között, hogy 
a munkában, melyre meghivott, tovább fáradjak. Az út, 
melyen azt eddig tevém, nem vala az, mely czélhoz 
vezethet. Az igazság diadalát nem vad erőszak fogja 
kivívni. A nép szabaddá nem válhatik, míg azt lelki 
sötétség fogja körül. De ne hidd, hogy azért reményeim*^ 
ről lemondék. A magas czél, melyért e szív dobogott, 
azért, mivel el nem érhetem, még nem elérhetetlen. 
Nagy volt, azért látszék oly közeinek ; de meg vagyok 
győződve, hogy az emberi nem, ha századok után is, 
el fog jutni oda ; s dolgozni, hogy e pillanat mielőbb 
eljöjjön, ez feladata életemnek. Isten képmására teremte 
az embert, . . . hogyan legyen, hogy a világból, mely 
fölött az ember uralkodik, az isteni igazság örökre 
kizárva maradjon? Isten veled, Ambrus! 

— Lőiincz! Lőrincz! — kiálta Szaleresi, ki yele 
még tovább akart szólni, — de a jövő pillanatban 
Lőrincz eltűnt a fák között; — s utasaink, mély gon- 
dolatokba merülve e rendkívüli férfiú fölött, szintén 
tovább folytatták útjokat. 

Se Lőrincznek,^^) se Szaleresinek s leányának híre 
nem hallatszott többé a hazában. 



Vége. 

A SZERZŐ JEGYZETEI. 

1 Falu, mely Buda határán, a Sárosfürdö közelében állott. 

* BrutuB, L. n. 

» Lásd Turóczi P. IV. C. 60. — Bonfin, Dec, 3. Libro 7. 

^ Et curíam suam magnós et parvos quatuor módis indusias 
praeparari jusserat. In prímig ad trecenta famíliám disponere 
fecerat de purpureo virídi colorís. Secundo disponere fecerat de 
albo thabit trecenta. Tertio disponere fecerat trecenta indumenta 
de rubeis, de atlasio, ac de purpureo auro, ac sic de aliis variis 
robei colorís. Quarto disponere fecerat ad trecentas personas de 
purpureo nigri colorís indusias seu vestes. 

Cum intraret Roinam — vestes virídi colorís induerunt — 
erat una vestis gemmis fissuta, quidam vestis erat cum lapidibus 
pretiosis fabrícata, et sic de singulis. 

Cumque descendisset ad palatium suum, praecepit cocos 
suGS, ut quilibet habeat auream vittam ad caput suum et in véste 
purpureo vei serico. 

Georgius Sirmiensis kézirata a bécsi csász. kir. könyvtárban. 

^ Die venerís 15-ta Julii Thomas tit St. Martini in montibus 
cardinalis Strigoniensis, natione Hungarus, creatus et publicatus 
fűit legátus de latere, ad partes Hung. Pol. et Bohemiae, et 
ductus est a totó collegio cardinalium — et in transitu sub 
castro Sancti Angeli sonuerunt bombardae. XX. Raynaldus. 

• Cardinalis crucem purpuream — ipsius (Dózsae) pro 

altarí in genua provoluti paludamento se spectante, a suo sartore 
assuendam curat. Istvánfy, Histor, Lihr, V. 

'^ Hogy azon rablások- s erőszakos foglalásokban, melyek a 
közbátorságot Ulászló gyönge kormánya alatt felzavarták, polgárok 
is részt vettek, az iránt lásd Ulászlónak 1497-ben a kassaiakhoz 
irt levelét. Katona, XVm. kötet, 71-dik lap. 

^ Polg&r Tamás czigányvajdának Ulászló által 1496 -ban 
kiadott szabadságlevelét, 1. Katona, XVIU. kötet, 54. 1. 

* Hoc terroré gravi non solum civica túrba perculsa est, 
sed Rex et Regis curia, et ipsi beroum cecidere animi, tantisque 
procellis septi bellantum senrilibus undique monstris defíciimt. 
Stauromnchia, L. L 

10 Lásd Istvánfy, L. V. s minden régiebb történetíróink 
előadását 

11 Monumenia Ungarica, Bdidit Jo. Christ. Engel. 

1* Pars capitur, captosque adamantina vincla ligabant. 
Detinet bos nenrus^ nonnullos dura catasta 
Urget, ubi igniferi vnlcania vincula fabri 
Cudere defíciunt, fagis panguntur et omis. 

Staur, L. IV. 

13 Lásd Brutus s egyéb történetíróink előadását. 

1^ Hinc ílle (Zápolya) ausus tentare nondum nato Ludovico 
per Annae puellae nuptias ín regiam adítnm, quae praérogativa 
íreto praesertim nobilitatís suftragatione minimé contemnenda 
ambienti regnum videbatur. Brutus, L. ül. p. 297. 

1^ Praesertim ín tuendis vectigalibus censibusque et arcibus 
regiis conservandis in quas proceres invadebant, obtruso vilis- 
simo pretio ipsa (regina) munere regis adversus tales fungebatur. 
Dubrav. L. XXXH. 

1® Negari non potest, quin rex rerum suarum incu- 

riosus baberetur, non autem sponte voluntateque, sed summa 
importunitate eorum, qui injuste petére non desínebant. Ugyanott 

1'' Bél. Notitia Hungáriáé, 

1* Alföldi városaink nagy részint ily módon erősíttettek meg. 
Temesvár városa czimerében még fentartotta egykori kerítésének 
képét 

i» et dux (Bathori) 

densa vicini in barundine stagni 

Abdítur, et tentat durum depellere fátum. 

Sed meliore satus fato Batboreus Acbílles 
Exspes, solívagum reperít detrita Tibísci 
Fluminis ad rippam tondentem gramína equellimi. 
Hunc petit, bunc scandit, i^ecat altas fluminis undas. 

Staurom. Libr. III. 
«> Brutus, L. L p. 106. 
^1 Lásd a Csanádi ütközet leírását Stauromachia L. lü. 

^ Gaptivorum partém auribus et naso mutilatam, ut aliis 
exemplo esset, dimisit. Istvánfy L. V. 

*^ 1491-ben a pozsonyi tractatus alkabnánál Báthori István 
és Ország László nem tudták aláírni neveiket. Engel, Gesch, d. 
ung. Reichs, 3. Theil. 2. Abth. pag. 38. 

^^ Littera Georgii Székely ad incolas Comit. Pest et Zolnok. 
Pray, Epist. Procerum P. 1. pag. 85. 

^ Világosan beszéli ezt Paulus Jovius, Eist, s. temp, L. XIII. 

^ Perényi Ferencz korára s jellemzésére nézve Quidoti Vincze 
velenczei követ már egyszer idézett jelentésére hivatkozunk, ki 
róla 1525-ben igy szól: »E1 quarto Episcopato e Varadino, qual 
tene il Reverendo Dominó Francesco Perini, fíglio del Palatino 
morto, de eta de anni 27 in 28, homo di prospera statura, picolo, 
hello di corpo, et faza, de hona doctrina et inzegno." — Hasonló 
módon szól felöle Broderith : »Franciscus Perenni episcopus Vara- 
dinensis, festivi ingenii juvenis, et ita certe scribendi charactere 
praeditus, ut ei neminem nostrorum (nisi fortasse Thomam Zala- 
házy Episcopum Vespriniensem) in hoc genere praeferri velim, 
praesertim si tantum ingenio excolendo, quantum ocio et his re- 
bus, in quibus juvenes nobiliores, magnó suo et patriae damno 
tempus plerumque centerére solent, indulsisset." Broderithii Desc. 
rccog, a. Sambuco, 

27 Brutus, L. III. a 295. lapon. 

^ Si quando mentio facta est de regno Scepusio tradendo^ 
id quod videó inter multos constare, verisimile videtur id actum 
eo tempore, cum ab ungaris difflsis regis virtuti et sapientiae, 
desperatio communis salutis extorsit, desponsum prémium justissi- 
mum patriae liberatori, et praesentium malorum vindici. u. o. 229. 1. 
— Nam non desunt etiam nunc qui audeant aMrmare syngrapha 
üli (Zápolyae) principum fídem obstrictam, cujus exemplum exstet, 
quam quidem mihi, tametsi pertínaci studio undique conquisierim, 
adhuc non licuit videre. u. o. 300. 1. Egyáltalában Brutus e tekin- 
tetben kételkedését mondja ki, ámbár később a 314. lapon egy 
egész beszédet hoz fel,melylyel Zápolya az állítólag neki ajánlott 
koronát visszautasítja. 

«> Engel, Geschichte des ung. R. Dritter Th., 2-te Abth. 153. 
1. Hasonlóképen: De origine odii Joannis Vajdae, nóta Sambuci 
Kovachich, Scrip, min, 1. 44. 1. 

w Brutus, az idézett helyen. 

M Lásd Allgemeine Gesch, des grossen Bauernkriegs, von W, 
Zimmermann. 

*s Lásd Kinizsi iránt Bonfint és minden hazai íróinkat. 

** Érdekes erre nézve a módnak leirása, melylyel Czobor 
Mihály a budai csonka* toronyban elzárt cseh rablókkal bánt. Bon- 
fin, Dec. IV. L. I. p. 540. 

M Ferunt enim illum (Zápolyam) post deletos agrestes, et 
fusum innoxium plurimorum sangvinem, Eucharistiam, dum ea a 
sacrifícante sacerdote astantibus populis ostenditur, mirum dicta, 
totó biennio videre non potuisse. Istvánfy, Hist, L, VI. 

^ Mily nagy volt akkoridöben az ellenszenv minden külföldi 
uralkodó ellen, az iránt lásd Záray Jeromosnak Dandolóhoz irt 
levelét : ,Sia certissima vestra magnifícentia^ ebe ongari non 
aceterano nisum forestiero tra thoro per signore. A magy. nemz. 
napj, a mohácsi vész után. Jászay P., I. köt. 65. 1. 

Az ellenszenv, mely a gondolat ellen, hogy a magyar korona 
az ausztriai ház kezébe jusson, létezett, igen jól kifejeztetik ezen 
majdnem egykorú versekben: 

Hungara germano tradentur sceptra tyranno? 
Subditus et Rheno Sceptriger Ister érit? 
Ignibus unda prius, jungentur Sidera terris 
Jupiter has gentes quam sociare queas. 

Kovachich, Supl, ad Vest, Com. t. Hl. p. 20. 

^ Midőn 1526-ban Verbőczi és Zobi Mihály száműzettek, a 
nemesség Verbőczi nádor házának feldulásától csak az által tar- 
tatott vissza, miután abban bornál s irományoknál egyebet, köz- 
tudomás szerint, úgy sem találna. 

87 Dominum Stephanum Verbecium, vinmi nobilem, sapientem, 
orandi peritissimum, et inter nobiles magnae auctoritatis qui 
semper tutatus est jura regni contra tyrannos. Relatio Nicolai 
Hungari 1527-ből a britt múzeumban. Jászay, A magy. nemz, — 
— I. k. 82. lap. 

88 Paulus Jovius Hist, s, temp, L. XIII. 
» Bonfin, Dec. IV. L. UI. p. 572. 

« Brutus, L. III. 

41 Az előadottak igazolására azokra utasítjuk olvasóizikat, 
miket Brutus sokszor idézett munkája III. könyvében, a 317-dik 
laptól a 335-dik lapig előad. 

** Lásd ugyanott. 

^ Dicitur quidem (Dózsa) ex ingenti armorum aeervo, qaae 
multa ex incensis et direptis nobilium arcibus eodeni eoaceira- 
verat; quae temere fors obtulisset, quamquam illa minas afla 



induisie, equitatn hostíum, qai jiun in portís entt, deleotum tM- 
mentő. BrutuB, L. Hl. p. 337. 

M Monda Bzermt a székelyek a hunnak maradék&tól síir- 
máznak. 

^ PetruB PetroTÍciu8 Oeo^um exultsntem ferocia, atque in 
se acríuB iiruentem — equo Baucium deturbaTit, ac buíb vin- 
ciendum tradidit. Bnitus az i. h. 

** Eandem adversae fortunae calamitatem sobiit etíam Gezo 
(Grei^elf) praemium invitae et inauspicatae miiitia« consequutus. 

In Qezónem tamen nonniei simplici capitis suplicio 

animadrerti jubet (Zápolya) quod rera esse intellexisset, quae a 
fratre in eo excusando dicta essent. Istvánfy, L. V. 

*'' Sequuti erant castra Vajvodae guam plurimi, ex vagiB 
íDíh, quos CiganoB mlgns appellat, Tilissimum et objectiBsimum 
hominum genus incertaeque originis, in Transilvania ac utraque 
Valachia tortorum infamem operám exercere solitum. His Vajvods 
negotium et curam escamificandorum captivorum comnúttit 
Istvánfy, L. V. 

*B Azoknak száma, kik a szerencsétlen pórhad által éltOket 
veszték, bizonytalan. Brutus, L. lU. p. 850, Cuspinian után 70,000-re 
teszi azt; mások csak 40,000-et említenek; így Istvánfy is. 

*^ Sic ut Vajvoda perduelJes et seditiosos egregie ultus, 
liberatae a tanto discrimine patriae laudem tulisse haud abs re 
eenseri queat, quamquam id — — non ad prívatum quae- 
stum sed eidem patriae, reique publicae christianae commoduin, 
ante omnía jure meritoque offere et impendere debebat. Istv. L. Y. 

B" Insignis cum temeritatis atque audaciae, cum verae vir- 
tutis atque animi magnitudinis posteris proditurum exemplum. 
Brutus, L. lU. p. 337. Istvánfy 8 minden hazai tÖFténetiróink egy- 
hangúlag mondják ki undorodásukat Zápolya kegyetlensége fOlfitt, 
mig a részvétet, melyet Dózsa kegyetlen kivégeztetésénél mutatott 
lelki ereje áltat gerjesztett, a pórhad Bzerenciétlen Tezérétfil senki 
sem tagadhatja meg. 

" Hogy a jobbágyok állapotja e haiában kedvező nem volt, 
azt Összes tön'énykötiyvünk eléggé bizonyítja. Nem a/.ándékunk 
e helyen e nagy fontoí^aágii tárgyról bővebben szólani, csak azon 
egyre leg>'eii szabad olvasóinkat figyelmeteseé tenni, bogv i 
jobbágynak szabad költözködési joga. mely t&ta f*"""— 
Dózsa láiadása után vétetett el, már sokkal ü'"" 
voh oly á.ltalános3n elismerve, mint azt soka 
5. adV. í7üm>(íoiHmlI.k, 295. lapon ei 

iabularii nationis Saxonicae p. 755. inter MSSG. Ign. de Battyán 
habetur Uladislai regis mandátum, quo universis nobilibus pro< 
hibetur, na jobbagyiones decem annis in fundo regio habitantes 
ad pristina sua lóca reducantur ; de anno 1496. Ha a jobbágyok- 
nak Bzabadköltözködési joga az emiitett esztendőben elismerve 
lett vohia, Ulászló e parancsának nem lenne semmi értebne. 

u Paulus Jovius, Hist, s, temp, L. XUI. 

•• Lásd Corpus Juris Uladislai H. Decretum VII. ; főképen 

érdekes a 47. szakasz : .Universi tales praesumptuosi hor- 

renda nece pereant : Et eorum quoque posteritates, fílii videlicet 
et filiae, ac fratres camales ita puniantur, ut de illorum progenie, 
Judex, aut Juratus civis, vei villicus in medio aliorum rusticorum 
aliquis non eligatur: Nemoque in curia principis vei dominorum 
ac nobilium, ex eis famulari unquam possit. — Sed tamquam 
maledictae generationis, jugo perpetuo servitutis et rusticitatis 
subjecti, reatus ipsorum poenam lugeant. 

§. 2. Si verő non uxorati taUa patrasse deprehendantur ; 
eorum nibilominus patres praemissa infamia condemnentur. 

M Laurentium verő presbyterum, quonam in loco, quove 
mortis genere perierit, nemo scire potuit. Eum quidem e praelio 
aufugisse, neque ad turcas transiisse constat. Sed an fugiens sibi 
mortem consciverit, ac desperabundus se in Danubium praecipita- 
erit, quum a nemimé postea visus sit, incertum babetur. 
Istvánfy, L. V. 



JEGYZET. 

£ rogény 1847-ben jelent meg először, ez ajánlással: Deák 
Ferencz barátomnak. 

A regénynek nem csupán irodalmi érdeke volt, hanem politikai 
fontossága is. Eötvös a történebni regény köntösében tulajdon- 
képen egy ujabb irányregényt nyújt ; czélzata és eszmevilága 
rokon azzal, mely A falu jegyzSjé-heíTL foglalkoztatta az irót és a 
közönséget. Abban azon intéznfényeket és visszaéléseket rajzolta, 
melyek az örök emberi jogokat elnyomják, most — egy három- 
százados példában — azt igyekszik föltüntetni, hová vezethet a 
késedelem, ha embertelen intézményeink javítása elmarad. Hogy 
Eötvös erre czélzott, világosan kitűnik az Előszóból is, melyben 
azt írja, hogy a történeti regénynek czélja .népszerűsíteni a törté- 
netet," s hogy „a történetek ismerete szövétnek, melyet, hogy 
biztosan haladjon, minden nemzetnek követni kell ; s nem lehet 
a költőnek feladata eltakarni a világot, melyet az jelen viszo- 
nyainkra terjeszthetne." 

Megjelenésekor nem irtak e könyvről — mi az akkori moz- 
galmas időkben érthető, — de hogy mindjárt akkor igy fogták 
fel, az kitűnik Csengerynek közel egykorú soraiból: .Amennyiben 
a jobbágyság állapotát tárgy azzá a múltban, és a mennyiben a 
történet tanulságot nyújt a jövőnek, e mű is irányregénynek 
tekinthető, habár nem foglal is magában közvetlen vonatkozásokat a 
korra, a melyben Íratott. Ne feledjük, hogy e kor egyik reform- 
feladatául tekintetett a jobbágyi viszonyok megszüntetése. S ha 
A falu jegyzője kiáltó szózat volt a régi intézmények visszaélései 
ellen: az ujabb regény szintén csak egy jeles történeti irány- 
czikkül tekinthető a jobbágyok felszabadítása mellett. Hogy ily 
hatást idézett elő e mű, kétségtelen.* (Magyar szónokok és status- 

Br. Eötvös : Magyarország 1514-ben. 11. 27 

férfiak 1851 ; ujabbau ÖHuzes munkái közt és Jellemrajzok. Irta 
Csengory Antal. Olcsó Könyvtár 383. sz. 88. lap. 

Irodalmi szempontból Keménynek egy évvel előbb megjelent 
Gyulai Fál-ja és a Magyarorazág 1514-ben az első történeti 
regények irodalmunkban, melyek e nevet komolyan megérdemlik, 
írójának előbbi sikereinél s actualis vonatkozásainál fogva Eötvös 
munkája tett nagyobb batást. Eötvös lelkiismeretes tanulmányok 
után fogott e művébe. Bizonyságot tesznek erről pontos jegyzetei, 
melyekből látni, hogy a részletek rajzában is mily gondosan 
kereste a történebni alapot. Nemcsak a mellékes részletekben hű 
a történethez, a kor uralkodó eszméit, küzdő szenvedélyeit, 
forrongó eseményeit is hiven tünteti fel. Érdekes e tekintetben e 
regényt e kor történetének legjobb elbeszéléseivel összevetni. 
(L. Magyarország története Szalay László által. Lipcse, 1853,- 
m. kötet. 478-494. 1.) 

Nem csupán Dózsa és a főurak neve, történeti szerepe, s a 
lehetőség szerint jelleme is, van a történelemből véve, hanem 
Szalercsi Ambrus és Mészáros Lőrincz barát alakja is. (Az előbbi- 
nek neve Szalay nál Száleres.) Bakácsnak és Verbőczynek a Törté- 
nelmi Életrajzok gyűjteményében megjelent életrajzai — mind- 
kettő Fraknói Vilmostól — azt liiutatják, hogy Eötvös az akkor 
szeme előtt levő adatok alapján a történelemhez hiven egészitette 
ki ezek jellemét. Eötvöst a művészin kivül az erkölcsi szempont 
is erre vezette, mert meggyőződése szerint „a hir, melyet történeti 
személyiségek magoknak kivivtak, a tulajdon legszentebb nemét 
képezi ; — ha a költő az utókor Ítéletét hibásnak tartja, töre- 
kedjék elősegíteni annak kiigazitását ; de az igazságot öntudattal 
elferdítenie megbocsáthatlan vétek." (L. Előszó.) A kiigazitás e 
jogával él is, Zápolya és Verbőczy jellemének rajzánál. (II. kötet. 
XXIU. fejezet. 171—174 ; 174—175.). 

Megjegyezzük itt, hogy a párbeszédekben többször emlegetett 
német parasztháború alatt nem a nagy parasztháború értendő. 
(Lásd erre nézve a szerző jegyzetét I. k. 58. sz.). 

